
Penktadienis. Penkta valanda po pietų. Bene nepalankiausias 
metas pasirodyti mieste nepastebėtam. O gal ir priešingai. Juk 
penktą valandą penktadienį niekas į nieką nekreipia dėmesio. Tik 
į kelią po nosim. 

Vyras su šautuvu važiavo šiaurės kryptimi. Nei greitai, nei lėtai. 
Nepatraukdamas aplinkinių dėmesio. Neišsiskirdamas. Jis vairavo 
ne pirmos jaunystės šviesų mini furgoną. Tik jis ir automobilio 
vairas. Vilkėjo šviesų lietpaltį ir buvo užsimaukšlinęs tokią šviesią 
kepuraitę, kokią dėvi pagyvenę golfo žaidėjai, šviečiant saulei ar 
lyjant. Su dviejų atspalvių raudonu raiščiu aplink. Kepuraitė už- 
smaukta žemai, lietpaltis - užsagstytas aukštai. Nors dangus buvo 
apniukęs, o furgono langai — tamsinti, vyriškis nešiojo akinius 
nuo saulės. Ir mūvėjo pirštines, nors iki žiemos - dar trys mėne- 
siai, o lauke — visai nešalta. 

Eismas ties Pirmąja gatve, kur prasideda įkalnė, gerokai sulėtė- 
jo. Galiausiai visai sustojo, kur dvi eismo juostos susilieja į vieną, 
kadangi ten remontavo kelio dangą. Visame mieste vis kažką tvar- 
kė. Jau ištisus metus vairuoti darėsi nepakenčiama. Duobės kelyje, 


sunkvežimiai su žvyru, sunkvežimiai su betonu, asfalto mašinos. 

Vyriškis su šautuvu pakėlė ranką nuo vairo. Timptelėjo rankogalį. 
Žvilgtelėjo į laikrodį. 

Vienuolika minučių. 

Kantrybės. 

Pakėlęs koją nuo stabdžių, paslinko į priekį. Ir vėl sustojo, kur 
eismo juosta susiaurėja, o šaligatviai išplatėja prieš prasidedantį 
miesto centro prekybos centrų rajoną. Aplink - didelės parduotu- 
vės, viena aukščiau už kitą, jei kyli į kalną. Plačiuose šaligatviuose 
parduotuvių lankytojams netrūko vietos slankioti. Tarp žmonių 
ir automobilių rikiavosi ketaus stulpai vėliavoms ir ketaus stulpai 
šviestuvams. Žmonės turėjo daugiau vietos nei automobiliai. Eis- 
mas slinko lėtai. Jis vėl dirstelėjo į laikrodį. 

Aštuonios minutės. 

Kantrybės. 

Už šimto jardų klestintis rajonas kiek sumenko. Grūstis prasi- 
sklaidė. Pirmoji gatvė išsiplėtė ir atrodė kiek skurdesnė. Joje vei- 
kė barai ir parduotuvės, kur viskas parduodama už vieną dolerį. 
Už jų - daugiaaukštė automobilių stovėjimo aikštelė, kairėje. Už 
jos - vėl statybvietė, kadangi aikštelę reikėjo praplėsti. O dar tolė- 
liau gatvę tvėrė žema siena. Už jos plytėjo pėsčiųjų aikštė su orna- 
mentiniu baseinu bei fontanu. Kairėje aikštės pusėje - miesto bi- 
blioteka. Dešinėje - naujas biurų pastatas. Už jo - juodas stiklinis 
bokštas. Pirmoji gatvė staigiu posūkiu į dešinę prieš aikštės sieną 
tęsėsi toliau į vakarus palei netvarkingus galinius įvažiavimus, 
krovimo dokus, o toliau leidosi po valstijos greitkeliu. 

Vyriškis su mini furgonu stabtelėjo prieš pat posūkį prie aikš- 


tės ir pasuko kairėn, į automobilių stovėjimo aikštelę. Jis numynė 

rampa aukštyn. Ten nebuvo jokios užkardos, kadangi kiekviena 
vieta turėjo atskirą stovėjimo trukmės matuoklį. Jokio kasininko, 
jokio liudininko, jokio čekio, jokio popierinio pėdsako. Vyriškis 
su mini furgonu visa tai žinojo. Jis užvažiavo rampomis į antrąjį 
aukštą ir pasuko link pastato tolimojo galinio kampo. Trumpam 
paliko užvestą furgoną ir, išslydęs nuo sėdynės, patraukė oranžinį 
eismo ženklinimo kūgį iš vietos, kurios pats norėjo. Pati paskutinė 
senojoje pastato dalyje - prie pat buvo klijuojama naujoji. 

Įvaręs furgoną į vietą, užgesino variklį. Akimirką ramiai pa- 
sėdėjo. Aikštelėje tylu. Prikimšta tylių automobilių. Vieta, kurią 
jis buvo užstatęs eismo ženklinimo kūgiu, liko paskutinė laisva. 
Aikštelė visada prikimšta. Jis tai žinojo. Kaip tik todėl ją didino. 
Dvigubai. Nes ja naudojosi parduotuvių klientai. Todėl ten ir 
buvo tylu. Joks sveiko proto pirkėjas nebandys išvažiuoti penktą 
valandą. Tik jau ne piko metu. Juo labiau, kai aplink remontuoja 
kelius. Arba jie išvažiuos ketvirtą, arba palauks šešių. 

Vyriškis furgone pažiūrėjo į laikrodį. 

Keturios minutės. 

Ramiai. 

Atsidarė vairuotojo dureles ir išsliuogė. Iš kišenės išėmęs ke- 
tvirtį dolerio, įmetė į aparatą. Stipriai pasuko rankenėlę, išgirdo, 
kaip įkrito moneta, ir matė, kad aparatas mainais suteikė valandą. 
Jokio kito garso. Nieko, tik sustatytų automobilių kvapas. Benzi- 
nas, guma, atvėsusios išmetamosios dujos. 

Jis nesiblaškydamas stovėjo šalia furgono. Apsiavęs senus ka- 
rinius dykumų batus. Rusvai žalsva zomša, viena kilpų pora, balti 


kaučiuko padai, anglų firmos C/arks gamyba - tokius labai pamė- 

gę specialiųjų pajėgų kariai. Legendinis dizainas, nesikeičiantis 
jau gal šešiasdešimt metų. 

Jis atsigręžė į stovėjimo laiko matuoklį. Penkiasdešimt devy- 
nios minutės. Jam neprireiks penkiasdešimt devynių. Atstūmęs 
galines furgono duris, palinko ir iš paklodės išvyniojo šautuvą. 
Tai buvo pusiau automatinis Springfield M1A Super Match, ame- 
rikinio riešutmedžio buožė, solidus vamzdis, dešimties šovinių 
dėtuvė ir .308 kalibro šovinio lizdas. Tikslus amerikiečių kariuo- 
menės, kol jis dar kažkada tarnavo, naudoto pusiau automatinio 
snaiperių ginklo M14 komercinis atitikmuo. Smagus daikčiukas. 
Gal ne toks tikslus pirmuoju šūviu kaip patys geriausi snaiperiniai 
ginklai, bet užteks ir jo. Turėtų nenuvilti. Juk nereikės taikytis iš 
ypatingo atstumo. Ginklas buvo užtaisytas Lake City M852s šo- 
viniais. Jo numylėtinis užtaisas. Lake city Match įdėklas, Federal 
parakas, Sierra Matchbking 168 granų dubianosės kulkos. Užtaisas 
kone geresnis už patį šautuvą. Bet tiek to. 

Klausydamasis tylos, jis paėmė šautuvą nuo galinės sėdynės. 
Nusinešė ten, kur senoji pastato dalis susijungia su naująja. Tarp 
seno ir naujo betono buvo pusės colio tarpelis. Tarsi demarkacijos 
linija. Jo spėjimu, tai turėjo būti kompensacinė jungtis. Vasaros 
karščiui. Jo manymu, jungtį turėtų užpilti minkšta derva. Virš jos 
tarp dviejų kolonų ištiesta geltonai juoda įspėjamoji juosta. Pri- 
klaupęs ant vieno kelio, jis praslydo po juosta. Vėl atsistojęs įėjo į 
naują priestatą. 

Vietomis naujas betonas jau buvo išlygintas, vietomis — šiurkš- 
tus, vis dar laukiantis paskutinio prisilietimo. Kur ne kur permes- 


tos medinės lentos vaikščiojimui. Kažkur mėtėsi krūvos popieri- 

nių cemento maišų — vieni pilni, kiti jau tušti. Matėsi ir daugiau 
atvirų kompensacinių jungčių. Eilės ant laidų pakabintų išjungtų 
elektros lempučių. Tušti vienračiai karučiai, sulamdytos limona- 
do skardinės, kabelių ritės, nesuvokiami kiekiai įvairių griozdų, 
krūvos skaldytų akmenų, tylios betono maišyklės. Viskas padeng- 
ta pilkomis cemento dulkėmis, tarsi apibarstyta talku, ir kvepėjo 
drėgnomis kalkėmis. 

Vyriškis su šautuvu žengė per tamsą, kol priėjo prie naujojo 
priestato šiaurės rytinio kampo. Tada sustojo, prisišliejo nugara 
prie plikos betoninės kolonos ir nejudėjo. Atsargiai pasukęs gal- 
vą pasislinko į dešinę, kol galėjo matyti, kur esąs. Jis stovėjo apie 
aštuonias pėdas nuo garažo naujosios aptvarinės sienos. Tiesiai į 
šiaurę. Siena — maždaug iki juosmens aukščio. Dar nebaigta. Į ją 
buvo sugręžti varžtai, prie kurių prisuks metalinius barjerus, kad 
automobiliai neatsitrenktų į betoną. Grindyse - paruoštos vietos 
naujiems stovėjimo laiko matuokliams. 

Vyriškis su šautuvu linktelėjo į priekį ir pasisuko, kol tarp men- 
čių pajautė kolonos kampą. Vėl pasuko galvą. Dabar jau žvelgė 
į šiaurę ir rytus. Tiesiai į viešą aikštę. Puošnusis baseinas atrodė 
kaip nuo jo bėgantis ilgas ir siauras keturkampis. Gal kokių aš- 
tuoniasdešimties ir dvidešimties pėdų dydžio. Tarsi masyvus van- 
dens bakas, kuris tik sėdi ten. Tarsi didelis antžeminis plaukimo 
baseinas. Jį įrėmino keturios plytų sienos iki juosmens. Vanduo 
teliūškavo toms sienoms į veidus. Jo žvilgsnis slydo tiesia įstrižai- 
ne nuo artimojo priekinio kampo į tolimąjį galinį kampą. Rodėsi, 
vandens turėjo būti iki trijų pėdų gylio. Pačiame baseino viduryje 


taškėsi fontanas. Jis girdėjo. Kaip ir lėtai slenkantį eismą gatvėje 

ir velkamas kojas po juo. Priekinė baseino siena buvo maždaug 
per tris pėdas už sienos, skiriančios aikštę nuo Pirmosios gatvės. 
Dvi žemos sienos arti viena kitos ėjo lygiagrečiai kokias dvidešimt 
pėdų iš rytų į vakarus. Tarpo tarp sienų kaip tik užteko praėji- 
mui. 

Vyriškis stovėjo antrame aikštelės aukšte, tačiau kadangi Pir- 
moji gatvė kyla aukštyn, tai reiškė, jog aikštė buvo kur kas mažiau 
nei vienu aukštu žemiau jo. Nors ir žvelgė į ją iš viršaus, tačiau la- 
bai jau smailiu kampu. Dešinėje aikštės pusėje matėsi naujo biurų 
pastato durys. Gan vargana vietelė. Ją pastatė, bet niekam neiš- 
nuomojo, jis tai žinojo. Tad, norėdama bent kiek įtikinti kitus, jog 
čia — naujasis miesto centras, valstija į pastato kabinetus prigrūdo 
valdžios atstovų. Čia buvo įkurdintas Motorinių transporto prie- 
monių departamentas ir Jūrų bei oro pajėgų jūrų pėstininkų pri- 
ėmimo korpusas. Gal ir Socialinė apsauga. Gal ir Vidaus pajamų 
tarnyba. Vyriškis su šautuvu tiksliai nežinojo. Koks skirtumas. 

Jis priklaupė, tada išsitiesė ant pilvo. Šliaužimas pažeme - pats 
svarbiausias snaiperio judėjimo būdas. Tarnaudamas armijoje, jis 
taip nušliaužė kokį milijoną mylių. Keliais, alkūnėmis ir pilvu. 
Standartiškai snaiperis ir jo stebėtojas turi atsitraukti per tūkstan- 
tį jardų nuo kolonos ir nušliaužti į savo poziciją. Mokymų metu 
jis nesuskaičiuojamas valandas treniravosi, kad išvengtų sargų žiū- 
ronų. O šįkart tereikėjo šliaužti aštuonias pėdas. Žiūronais, kiek 
jam žinoma, irgi niekas nesekė. 

Prišliaužęs sieną, jis išsitiesė ant žemės, prisispaudęs prie pliko 
betono. Tada išsimuistė į sėdimąją padėtį. Tada atsiklaupė. Ivir- 


tai po savim palenkė dešiniąją koją. Prispaudė kairiąją pėdą prie 

žemės, o blauzdą laikė statmenai. Kairiąją alkūnę atrėmė į kairį- 
jį kelį. Paėmė šautuvą. Atrėmė lovelio galą ant žemos betoninės 
sienos atbrailos. Truktelėjo pirmyn - atgal, kol įrėmė patogiai ir 
tvirtai. Tvirtas klūpėjimas, taip jis vadinamas mokymų vadovuose. 
Tinkama padėtis. Iš savo praktikos žino, iš tokios padėties nusilei- 
džia nebent su dvikoju atsigulusiam snaiperiui. Vyriškis iškvėpė 
ir iškvėpė. Vienas šūvis - viena auka. Toks snaiperių kredo. Tai 
reikalauja didelio susikaupimo, tylos ir ramybės. Jis įkvėpė ir vėl 
iškvėpė. Jautėsi atsipalaidavęs. Jautėsi tarsi sugrįžęs namo. 

Pasiruošęs. 

Infiltracija pavyko. 


O dabar palauk tinkamo momento. 


DU 


Taip laukė apie septynias minutes: ramiai, lėtai kvėpuodamas, 
be pašalinių minčių. Metė žvilgsnį į biblioteką kairėje. Virš ir už 
jos greitkelio viaduko pentinas su statramsčiais aprietė bibliote- 
ką tarsi apglėbdamas tą didelį, seną kalkakmenio pastatą, supo jį, 
saugojo nuo pavojų. Tada išsitiesino ir nuėjo už juodo stiklinio 
bokšto. Ten jis iškilo maždaug sulig ketvirtu pastato aukštu. Ant 
to bokšto prie pagrindinio įėjimo puikavosi NBC logotipas, ta- 
čiau vyriškis su šautuvu žinojo, kad vien mažas televizijos filialas 
viso pastato neužėmė. Greičiausiai, ne daugiau kaip vieną aukštą. 
Likusioje dalyje veikiausiai dirbo vieno žmogaus teisinės firme- 
lės arba apskaitininkai, gal dar nekilnojamojo turto agentūros ar 
draudimo brokeriai arba investicijų valdytojai. Arba niekas. 

Žmonės išeidinėjo per dešinę naujo pastato pusę. Žmonės, 
atsiimantys naujas teises arba atiduodantys senus numerius, arba 
stojantys į armiją, arba besitampantys su federaliniais biurokra- 
tais. Ten knibždėjo daug žmonių. Valstybinės įstaigos baiginėjo 
darbo dieną. Penktadienis, penkta valanda. Per duris išeinantys 
žmonės suko kairėn, tiesiai prieš jį, ir susigrūsdavo į vieną vorelę 


prieš tą siaurą taką ornamentinio baseino gale tarp dviejų žemų 

sienų. Kaip antys medžioklės tyruose. Vienas paskui kitą. Šiziek 
taikinių! Atstumas — apie šimtą pėdų. Maždaug. Neabejotinai 
mažiau nei trisdešimt penki jardai. Labai arti. 

Vyriškis laukė. 

Kai kurie žmonės eidami braukė pirštais per vandenį - sienelės 
nebuvo per aukštos tam. Vyriškis su šautuvu matė žvilgančias va- 
rines monetas ant juodomis plytelėmis išklijuoto baseino dugno. 
Iš fontano bėgantis vanduo jas plukdė ir šokdino. 

Jis stebėjo. Ir laukė. 

Žmonių srautas sutirštėjo. Dabar jų prisigrūdo tiek, kad turėjo 
susigrupuoti ir luktelti, kol galės viena vorele pralįsti tarp tų dvie- 
jų sienų. Visai kaip eismas Pirmosios gatvės apačioje. Kaip prie 
butelio kakliuko. Tik po jūsų. Ne, jūs pirmas. Tai privertė juos su- 
lėtėti. Dabar jie virto /ėtoz27s antimis medžioklės tyruose. 

Vyriškis su šautuvu įkvėpė, iškvėpė ir laukė toliau. 

Staiga nustojo laukęs. 

Jis nuspaudė šautuvo nuleistuką ir nė neketino sustoti. 

Pirmasis šūvis pataikė vyrui į galvą ir akimirksniu užmušė. Šū- 
vio būta garsaus, kulka švilpė viršydama garsą, iš galvos išsitaškė 
rožinis debesis, o tas vyrukas subliūško kaip marionetė, nukirpus 
virveles. 

Pirma auka pirmuoju šūviu. 

Nuostabu. 

Jis darbavosi greitai, iš kairės į dešinę. Antras šūvis kliuvo kitam 
vyrui į galvą. Rezultatas — lygiai toks pars. Trečias šūvis pataikė 
moteriai į galvą. Ir vėl tas pats rezultatas. Trys šūviai per maždaug 


dvi sekundes. Nukauti trys taikiniai. Visiškai netikėtai. Dalį sekun- 

dės - jokios reakcijos, o tada — chaosas. Tikras pragaras. Panika. 
Tarp aikštės ir baseino sienų įstrigo dvylika žmonių. Trys iš jų - jau 
negyvi. Kiti devyni puolė bėgti. Keturi į priekį, o penki apsigręžę 
nuo lavonų - atgal. Tie penki susidūrė su vis dar savo keliu slen- 
kančiu minios presu. Pasigirdo garsūs riksmai. Į gardą suvarytos 
panikuojančios žmonijos masė tiesiai priešais vyriškį su šautuvu. 
Atstumas - mažesnis nei trisdešimt penki jardai. Labai arti. 

Ketvirtas šūvis į galvą užmušė kostiumuotą vyriškį. Penktas 
visai nenusisekė. S/eyya Matchbking kulka prazvimbė šalia moters 
peties ir pradingo baseino ornamentuose. Nekreipdamas į tai dė- 
mesio, jis dar vos pakreipė savojo Springfie/d vamzdį, ir šeštas šū- 
vis, suradęs kito vyruko tarpuakį, ištaškė galvą. 

Vyriškis su šautuvu liovėsi šaudęs. 

Prisilenkęs už aikštelės sienos, pašliaužė tris pėdas atgal. Jis už- 
uodė paraką, o per spengimą ausyse girdėjosi klykiančios moterys, 
kojų bumbsėjimas ir įkyrus gatvės aptvaro svyravimas. „Nėra ko 
jaudintis, žmonių visai nedaug, - pagalvojo jis. - Baigta. Neš- 
dinuosi. Pasilenkęs susišlavė į krūvelę šovinių gilzes. Suspindėjo 
Lake City žalvaris. Pirštinėtomis rankomis jis susėmė penkias gil- 
zes, bet šeštoji nusirideno ir įkrito į nebaigtą kompensacinę jungtį. 
Tiesiai į siaurutį devynių colių gylio, pusės colio pločio griovelį. 
Netgi girdėjosi, kaip tylutėliai atsitrenkė į dugną. 

Sprendimas? 

Aišku, palikti 

Nėra kada. 

Susikišęs penkias gilzes į palto kišenę, snaiperis nušliaužė at- 


bulas ant pirštų galų ir pilvo. Akimirką ramiai pagulėjo, klausy- 

damasis riksmų. Tada atsiklaupė ir atsikėlė. Apsisuko ir grįžo taip, 
kaip atėjo: greitai, bet neskubotai, grubiu betonu palei praėjimo 
aptvarus, per tamsą ir dulkes, perlindo po geltonai juoda juosta. 
Atgal į mini furgoną. 

Galinės durelės buvo atidarytos. Jis vėl suvyniojo dar šiltą šau- 
tuvą į paklodę ir užstūmė dureles. Atsisėdęs į priekį, užvedė vari- 
dar keturiasdešimt keturios minutės. Pastūmęs automobilį atgal, 
nuvairavo link išvažiavimo. Nusileidęs rampa, judėjo pro žmo- 
į gatvių raizginį už parduotuvių. Iki pasigirdo pirmosios sirenos, 
jis jau buvo pervažiavęs greitkelio viaduką. Iškvėpė. Sirenos judėjo 
į rytus, ojis — į vakarus. 

„Gerai padirbėta, - pagalvojo. - Nepastebėta infiltracija, šeši 
šūviai, penki nušauti taikiniai, nepastebėtas atsitraukimas - nieko 
neprikiši. 

Staiga vyriškis nusišypsojo. Pagal ilgametę karinę statistiką, 
šiuolaikinė armija nukauna vieną priešą kas penkiolika tūkstančių 
mūšio raundų, išdalinant pėstininkams. Tačiau tokių snaiperių 
kaip jis rezultatai geresni. Kur kas geresni. Tiesą sakant, dvylika 
su puse žūkstančių kartų geresni. Vertinant snaiperius, šiuolaikinė 
armija nukauna vieną priešą per kiekvieną 1,2 mūšio raundą. Kaip 
tik tas 1,2 atitiko penkias aukas iš šešių šūvių vidurkį. Lygiai tokį 
pat vidurkį. Paprasta aritmetika. Taigi netgi po šitiek metų armi- 
jos snaiperis parodė tokį rezultatą, kokio iš jo seniau būtų tikėjęsi 


instruktoriai. Jiems būtų labai patikę. 


iEoės 


Visgi tie instruktoriai rengė snaiperius kovai mūšio lauke, o ne 
miesto nusikaltimams. Atliekant pastaruosius, greitai išlenda mū- 
šio laukui nebūdingų veiksnių. Dažniausiai jie keičia sėkmingo 
atsitraukimo sąvoką. Konkrečiai šiuo atveju žiniasklaidos reakcija 
buvo žaibiška. Nieko stebėtino: juk šaudyta priešais pat NBC fi- 
lialo langus. Dar prieš tuzinui panikuojančių prašalaičių surinkus 
911 numerį mobiliaisiais telefonais, atsitiko du dalykai. Pirma: 
atsigręžė visos kameros NBC pastate. Jie čiupo kameras, įsijungė 
ir prilipo prie langų. Antra: vietinių žinių korespondentė vardu 
Ana Jani iš karto pradėjo repetuoti savo pirmąjį svarbų pranešimą. 
Nors ir iš baimės virpėjo rankos, ji žinojo, kad šios galimybės ne- 
gali praleisti, tad pradėjo mintyse kurti pristatymą. Aišku, ji supra- 
to, kad svarbu taikliai parinkti raktinius žodžius. Pirmieji į galvą 
atėjo s2aiperis, nesuvokiama ir žudynės. Gal ir banaliai skambėjo, 
tačiau jos akimis visa tai būtent taip ir atrodė: žudynės. Žodis žu- 
dynės puikiausiai tiko. Jis atspindi atsitiktinumą, beprasmiškumą 
ir laukinį žiaurumą. Nemotyvuotas ir beasmenis žodis. Pats tinka- 
miausias šitam įvykiui. Ji žinojo ir tai, kad jis netiks antraštėms ša- 


lia nuotraukų. Tam labiau tinka skerdynės. Skerdynės penktadienio 

vakarą? Piko valandos skerdynės? Ji puolė link durų, tikėdamasi, 


kad kompiuterinės grafikos meistras padės ištobulinti tas eilutes. 


Mūšio lauke taip pat nesutiksi miesto teisėtvarkos pareigū- 
nų. Tuzinas skambučių numeriu 911 tuo pačiu metu sukėlė ant 
kojų vietinius policijos ir gaisrinės departamentus, kurie per ke- 
turiasdešimt sekundžių jau buvo pakeliui į įvykio vietą. Išsiuntė 
ką galėjo, ir visi skuodė mirksinčiais švyturėliais ir kaukiančiomis 
sirenomis. Visi patruliai, visi laisvi detektyvai, visi nusikaltimo 
vietos tyrėjai, visos gaisrinės, visi paramedikai, visos greitosios. Iš 
pradžių vyravo sąmyšis. Skambinantieji numeriu 911 panikavo ir 
nieko rišlaus nepranešė. Aišku kaip dieną, įvykdytas nusikaltimas. 
Ir labai rimtas, todėl sudėtingų nusikaltimų operatyvinės grupės 
vyriausiasis detektyvas gavo laikiną įsakymą. Jis buvo aukštos kva- 
lifikacijos, dvidešimt metų darbo policijoje patirtį turintis vete- 
ranas, užkopęs visomis karjeros pakopomis nuo patrulio. Jo pa- 
vardė - Emersonas. Jis brovėsi per transporto spūstį, vengdamas 
interpretacijų, beviltiškai, desperatiškai, nė nenutuokdamas, kas 
čia ką tik įvyko. Apiplėšimas, narkotikai, susišaudymas, teroro ak- 
tas? Jokios informacijos. Visiškai. Bet jis laikėsi ramiai. Pakanka- 
mai. Pulsas neviršijo šimto penkiasdešimties. Jis kalbėjosi su 911 
dispečere, bandydamas nugirsti ką nors daugiau, kol vairavo. 

— Paskambino dar vienas, - sušuko dispečerė. 

— Kas? - šaukė ir Emersonas. 

- Iš Jūrų pėstininkų korpuso šauktinių biuro. 

— Jis ką nors matė? 


— Ne, jis buvo viduj. Ber dabar jau lauke. 


19 


LEE CHILD 


Emersonas sugriežė dantimis. Žinojo, kad nepavyks pirmam 
atvykti į įvykio vietą. Nė iš tolo. Žinojo, kad bus tarp paskutinių- 
jų. Tad reikėjo poros akių toje vietoje. Nedelsiant. Jūrų pėstinin- 
kas? Tiks. 

— Gerai, - tarė. - Sujunk su pėstininku. 

Pasigirdo mygtukų spaudinėjimai, keletas elektroninių garsų, 
ir Emersonas išgirdo naują akustinį foną. Laukas, tolumoje — 
klyksmai, vandens čiurlenimas. „Fontanas“, - pagalvojo. 

— Kas ten? - paklausė. 

Pasigirdo balsas: ramus, bet greitakalbis, garsus ir kvėpčiojan- 
tis, prisispaudęs prie pat mobiliojo telefono mikrofono. 

— Kelis, - atsakė balsas. - Vyresnysis seržantas, Jungtinių Vals- 
tijų Jūrų pėstininkų korpusas. Su kuo kalbu? 

— Emersonas, policijos departamentas. Aš važiuoju - dar ko- 
kios dešimt minučių. Ką ten turim? 

— Penkias aukas, - raportavo jūrų pėstininkas. 

— Penkis negyvus? 

— Teisingai. 

Šūdas. 

— Yra sužeistų? 

— Kol kas nematau. 

— Penki negyvi ir nė vieno sužeisto? 

— Teisingai, - pakartojo jūrų pėstininkas. 

Emersonas nieko nebesakė. Jam teko matyti susišaudymų vie- 
šose vietose. Negyvų žmonių. Bet dar niekad neteko matyti žik 
negyvų aukų. Po šaudymų viešose vietose šalia aukų visada lieka 


sužeistųjų. Paprastai bent jau santykiu vienas su vienu. 

— Ar esate tikras, kad nėra sužeistų? — pasitikslino. 

— Tikrai taip, sere, - patikino jūrų pėstininkas. 

— Kas aukos? 

— Civiliai. Keturi vyrai, viena moteris. 

— Šūdas. 

— Supratau, sere, - atsakė jūrų pėstininkas. 

— Kur jūs buvote? 

— Šauktinių biure. 

— Ką matėte? 

— Nieko. 

— Ką girdėjote? 

— Šešis šūvius. 

- Pistoleto? 

— Regis, ilgojo ginklo. Tik vieno. 

— Snaiperinis? 

- Automatinis, manyčiau. Šaudė greitai, bet ne papliūpomis. 
Visoms aukoms pataikyta į galvą. 

„Snaiperis, — toptelėjo Emersonui. - Šūdas. Pamišėlis su puo- 
lamuoju ginklu: 

— Jis dar ten? — paklausė. 

— Daugiau nešaudo, sere. 

- Jis dar gali ten būti. 

— Galbūt, sere. Žmonės išsislapstė. Dauguma dabar bibliote- 
koje. 

— O kurjūs? 

— Slepiuosi po aikštės siena, sere. Su manimi dar keletas žmo- 


nių. 

— O kur jis buvo? 

— Negaliu tiksliai pasakyti. Galbūt daugiaaukštėje automobi- 
lių stovėjimo aikštelėje. Naujojoje dalyje. Žmonės rodė į tą pusę. 
Gal kur nors šmėstelėjo vamzdis. Tai - vienintelis didelis pastatas, 
stovintis tiesiai prieš aukas. 

„Prakeiktų žiurkių irštva“, - dingtelėjo Emersonui. 

— Žmonės iš televizijos jau čia, - pranešė jūrų pėstininkas. 

„Šūdas“, - pagalvojo Emersonas. 

— Jūs su uniforma? - paklausė. 

— Su paradine, sere. Šauktinių biurui. 

— Gerai, stenkitės palaikyti tvarką, kol mano vyrukai atva- 
Žiuos. 

— Supratau, sere. 

Linija nutrūko, ir Emersonas vėl išgirdo dispečerės kvėpavimą. 
„Žurnalistai iš televizijos ir pamišėlis su šautuvu, - pagalvojo. — 
Šūdas, šūdas, šūdas. Spaudimas, nosies kišimas ir visokiausi spė- 
liojimai - kaip visada su TV žurnalistais ir pamišėliu su šautuvu. 
Jis paspaudė radijo stoties mygtuką, per kurią galėjo susisiekti su 
visais ekipažais. 

— Visi ekipažai, klausykit, — tarė. — Čia vieno pamišėlio su 
ilguoju ginklu darbas. Tikriausiai, automatiniu. Chaotiškas šau- 
dymas viešoje vietoje. Gali būti, kad iš naujosios stovėjimo aikš- 
telės dalies. Jis arba tebėra tenai, arba jau nusiplovė. Jei dar ten, 
jis turėjo būti pėsčias arba su automobiliu. Visi ekipažai, esantys 
toliau nei per dešimt kvartalų nuo tos vietos, sustokite ir blokuo- 
kite teritoriją. Niekas neįvažiuoja ir neišvažiuoja, supratot? Jokios 


transporto priemonės, jokie pėstieji, niekas jokiomis sąlygomis. 

Visi ekipažai, esantys arčiau nei per dešimt kvartalų, važiuokite į 
vietą ir atidžiai stebėkite. Neleiskite jam pasprukti. Nepražiopso- 
kite jo. Gerbiamieji, mes negalim pralaimėti. Turime sučiupti tą 


vyruką šiandien, dar prieš tai, kai CNN mus užgrius. 


Mini furgone sėdintis vyriškis paspaudė mygtuką nuotolinio 
valdymo pulte ant saulės skydelio, ir dardėdamos pakilo garažo 
durys. Jis įvažiavo, vėl paspaudė mygtuką, ir durys užsidarė. Užge- 
sinęs variklį, jis akimirką ramiai pasėdėjo. Išlipo iš furgono, nuėjo 


per koridorių į virtuvę. Patapšnojo šunį ir įsijungė televizorių. 


Paramedikai su neperšaunamais drabužiais įėjo pro galines bi- 
bliotekos duris. Du liko viduje apžiūrėti, ar niekas iš susigūžusios 
minios nėra sužeistas. Keturi išėjo pro priekines duris, pasilenkę 
nubėgo per aikštę ir pasislėpė už sienos. Nušliaužė prie nušautų- 
jų ir patvirtino, kad visi žuvo vietoje. Ten ir pasiliko. Pasilenkę 
prie žemės ir nejudėdami šalia lavonų. Juk Emersonas buvo liepęs: 


„Nesirodyti be reikalo, kol neapieškos garažo: 


Emersonas užblokavo du kvartalus nuo aikštės ir liepė uni- 
formuotam seržantui vadovauti stovėjimo aikštelės apžiūrai nuo 
viršaus iki apačios, pradedant pietvakariniu kampu. Uniformų 
lavina iššukavo ketvirtą aukštą, po to trečią. Tada antrą. Pirmą. 
Senoji pastato dalis buvo problematiška: silpnai apšviesta, prista- 
tyta automobilių, o kiekvienas automobilis atrodė tinkama vieta 
pasislėpti. Ieškomasis galėjo būti automobilyje arba po juo, arba 


už jo. Tačiau jiems nepavyko nieko rasti. Naujojoje dalyje tokių 

problemų nekilo. Ji buvo visai neapšviesta, tačiau ten nestovėjo 
nė vienas automobilis. Patrulis tiesiog leidosi laiptais ir kiekvieną 
aukštą nuskenavo savo prožektoriaus šviesa. 

Nė gyvos dvasios. 

Seržantas atsipalaidavo ir raportavo. 

— Gerai padirbėjot, - tarė Emersonas. 

Išties gerai. Tai, kad jie apieškojo nuo pietvakarinio kampo 
tolyn, paliko šiaurės rytinį kampą visai nepaliestą. Jokios nereika- 
lingos sumaišties. Tad lydimas sėkmės ar gero sprendimo polici- 
jos departamentas nepriekaištingai atliko pirmąją savo darbo dalį, 
kas galiausiai bus vaizduojama kaip nepriekaištingas tyrimas nuo 


pat pradžios iki pabaigos. 


Septintą vakaro buvo sutemę, o Ana Jani jau vienuolika kartų 
pasirodė eteryje. Tris kartus keliais kanalais, aštuonis - per vieti- 
nę televiziją. Asmeniškai ją toks santykis kiek nuvylė. Ji jautriai 
reagavo į prasiskverbiantį iš šalies kanalų redaktorių skeptiškumą. 
Bet kokių žinių rengėjų kredo buvo kur kraujas, ten žinios. Bet 
šįkart kraujas liejosi kažkur ten, toli nuo Niujorko ar Los Andže- 
lo. Ne kokiame nors Vašingtono priemiestyje. Tas įvykis dvelkė 
keistuoliu iš šalies vidurio. Neatrodė tikėtina, kad to vyruko tai- 
kiklyje atsidūrė kas nors svarbus. Tad tokia istorija nenusipelnė 
didelio dėmesio. Tiesa ta, kad Ana negalėjo daug pasiūlyti. Nė 
viena šitų žvdyniy auka dar nebuvo atpažinta. Vietinės policijos 
departamentas neprasižiojo, kol nepranešė kiekvienos aukos šei- 
mai atskirai, tad ji neturėjo jokių paguodos žodžių. Ji nebuvo ti- 


kra, kuris iš nušautų vyrų turėjo šeimą. Ar lankydavosi bažnyčioje. 

Ji nežinojo, ar toji moteris buvo motina ar žmona. Vaizdinės me- 
džiagos — taip pat ne per daugiausia. Tik didėjanti minia, laikoma 
policijos barikadų už penkių kvartalų, ir nesikeičiantis vaizdas į 
Pirmosios gatvės žalumą su kartkartėmis priartinamu stovėjimo 


aikštelių garažu, iš kurio, visų manymu, šaudė tas snaiperis. 


Iki aštuntos valandos Emersonas jau buvo nemažai nuveikęs. Jo 
vyrukai išklausė šimtų žmonių parodymus. Jūrų pėstininkų kor- 
puso vyresnysis seržantas Kelis vis dar buvo įsitikinęs, kad girdėjo 
šešis šūvius. Emersonas juo tikėjo. Juk jūrų pėstininkais galima pa- 
sikliauti dėl tokių dalykų, tikriausiai. Tada kažkas kitas prasitarė, 
kad visą tą laiką jo mobilusis buvo sujungtas su kito vaikino balso 
paštu. Ryšio operatoriaus kompanija atkūrė įrašą - jame lyg ir gir- 
disi šeši šūviai. Tačiau medicinos ekspertai suskaičiavo tik penkias 
penkių aukų šautines žaizdas. Turėjo būti dar viena kulka. Kitų 
trijų liudininkų parodymai atrodė neaiškūs, bet visi jie paminėjo 
matę mažą pliumptelėjimą į vandenį ornamentiniame baseine. 

Emersonas liepė išleisti iš baseino vandenį. 

Gaisrininkų brigada tuo pasirūpino. Jie pastatė ryškias šviesas 
ir išjungę fontaną siurbliu išpumpavo vandenį į miesto lietaus 
vandens kanalizaciją. Jų skaičiavimu, iš baseino reikėjo išleisti apie 
aštuoniasdešimt tūkstančių galonų vandens; tam darbui prireikė 


valandos. 


O tuo metu nusikaltimo vietos tyrėjai kokteilių šiaudeliais ir 
lazeriais mėgino nustatyti mirtinų šūvių trajektorijas. Jų įsitikini- 


mu, patikimiausius įrodymus galima nustatyti iš pirmosios aukos. 

Manoma, vyras ėjo iš dešinės į kairę skersai aikštės, kai nuaidėjo 
pirmas šūvis. Po jo, tikriausiai, kitos aukos sukosi ir kreipėsi. Todėl 
ekspertai pateikė išvadas vien pagal pirmosios aukos tyrimą. Nors 
galva buvo kaip reikiant sumaitota, tačiau gan aiškiai matėsi, jog 
kulka atskriejo šiek tiek iš aukščiau ir iš kairės į dešinę. Vienas tyrė- 
jas stovėjo tame taške, kuriame nušauta auka, o kitas laikė šiaudelį 
prie jo galvos nustatytu šūvio kampu. Tada pirmasis pasišalino, o 
trečiasis pro šiaudelį nutaikė lazerio spindulį. Šis mažu raudonu 
tašku pažymėjo šiaurės rytinį kampą naujame stovėjimo aikštelių 
priestate, antrajame aukšte. Liudininkai teigė matę šmėstelėjusį 
šautuvo vamzdį kaip tik ten. Mokslas patvirtino jų teiginius. 
Emersonas pasiuntė nusikaltimo vietos tyrėjus į aikštelę ir davė 


tiek laiko, kiek tik reikės. Tik uždraudė grįžti tuščiomis. 


Ana Jani išėjo iš stiklinio bokšto pusę devynių ir pasiėmė ope- 
ratorių su kamera prie barikadų už penkių kvartalų. Ji pagalvojo, 
kad galės nustatyti kai kurias aukas eliminavimo principu. Žmo- 
nės, kurių artimieji negrįžo namo vakarienės, gali būti atėję ten, 
desperatiškai ieškodami informacijos. Ji sugadino dvidešimt mi- 
nučių juostos, bet jokios konkrečios informacijos neišgavo. Vietoj 
jos - dvidešimt minučių verksmų, dejonių, vien apstulbę, nega- 
lintys patikėti tuo, ką matė, žmonės. Visą miestą sukaustė skaus- 
mas ir šokas. Filmavimo pradžioje ji jautėsi kiek pakiliai, nes buvo 
visų įvykių epicentre, bet galiausiai akyse pradėjo kauptis ašaros ir 


darėsi bloga. 


KETURI 


Byla pradėjo lukštentis stovėjimo aikštelėje. Ten buvo tikra 
aukso gysla. Lobis. Patruliui už trijų kvartalų nuolatinis aikštelės 
klientas paliudijo, kad paskutinę stovėjimo vietą antrame aukšte 
buvo užėmęs oranžinis kūgelis. Dėl jo liudininkui teko išvažiuoti 
iš garažo ir ieškoti kitos vietos. Jį tai suerzino. Vyrukas iš miesto 
tarnybos sakė, kad oficialiai kūgelio ten neturėjo būti. Jokiu būdu. 
Tam nebuvo priežasties. Kūgelis iš karto paimtas kaip įkaltis. Tas 
pats vyrukas pranešė, kad prie įvažiavimo ir išvažiavimo sumon- 
tuotos slaptos saugos kameros, sujungtos su vaizdo įrašymo įren- 
giniu techninės priežiūros spintoje. Vaizdo medžiaga irgi buvo 
paimta. Tada vyrukas pridūrė, kad priestato darbai stabtelėjo dėl 
finansavimo, tad dvi savaites ten niekas nedirbo. Viskas, kas atsi- 
rado per dvi savaites, neturėjo nieko bendro su darbininkais. 

Nusikaltimo vietos tyrėjai pradėjo nuo geltonai juodos įspė- 
jamosios juostos. Pirmiausia ant grubaus betono tiesiai po juosta 
jie pastebėjo mėlynos medvilnės arplaišėlę. Vos pastebimą pūkelį. 
Lyg toje vietoje kas nors turėjo priklaupti, kad pralįstų pro apa- 
čią, ir paliko savo mėlynų džinsų pėdsaką. Tyrėjai nufotografavo 


atplaišėlę ir paėmė lipniu skaidraus plastiko lapeliu. Po to galinga 

lempa nušvietė pažemę. Dviejų savaičių cemento dulkes. Puikiau- 
siai matėsi padų įspaudai. Kuo puikiausiai. Vadovaujantis tyrėjas 
savo Motorola telefonu surinko Emersono numerį. 

— Jis avėjo keistus batus, - informavo. 

— Kokius keistus batus? 

— Teko girdėti apie kaučiuką? Čia kaip žalia guma. Labai lipni. 
Prie jos kimba bet kas. Jei rasime tą vyruką, jo kaučiukiniai padai 
bus aplipę cemento dulkėmis. Be to, jo namuose rasime šunį. 

- Šunį? 

— Radome šuns plaukų, kurie prieš tai buvo prilipę prie padų ir 
nusigrandė į grubų betoną. Kaip ir kilimo siūlai. Tikriausiai, iš jo 
namų ar automobilio. 


— Kapsrykit toliau, - įsakė Emersonas. 


Be dešimt devynios Emersonas raportavo savo viršininkui po- 
licijoje dėl spaudos konferencijos. Jis nieko neslėpė. Viršininkas 
pats sprendžia, ką sakyti, o ką nutylėti. 

- Šeši šūviai, penki negyvi, - dėstė Emersonas. — Visi į galvą. 
Spėčiau, kad tai gerai išmokytas šaulys. Tikėtina, buvęs kariškis. 

— Arba medžiotojas? - įsikišo viršininkas. 

- Šaudyrti elnius ir žmones - du skirtingi dalykai. Gal technika 
ir tokia pati, bet visai kitokios emocijos. 

— Ar susitvarkysime be FTB pagalbos? 

— Čia nebuvo teroro akto. Tik vienas nevisprotis. Esam tokių 
matę. 

— Norėčiau užtikrintai šnekėti prieš kameras. 


— Žinau, - sutiko Emersonas. 

— Ar galiu jaustis užtikrintai ? 

— Kol kas sekasi gerai, bet dar ne puikiai. 

Viršininkas linktelėjo ir nieko nebesakė. 

Lygiai devintą Emersonui paskambino teismo medicinos eks- 
pertas. Jo darbuotojai rentgenu peršvietė visas penkias galvas. 
Smarkiai išdraskyti audiniai, kulkos perėjo kiaurai, nė viena ne- 
įstrigo. 

— Dubianosės, - konstatavo ekspertas. - Visos išėjo kiaurai. 

Emersonas atsigręžė į ornamentinį baseiną. „Ien šešios kul- 
kos“, - pagalvojo. Penkios peršovusios žmones ir viena po netiks- 
laus šūvio. Po devynių penkiolika baseine pagaliau neliko van- 
dens. Gaisrininkų žarnos pradėjo siurbti orą. Ant dugno liko tik 
ketvirtis colio dumblo ir daug šiukšlių. Emersonas paprašė atsukti 
lempas ir nusiuntė dvylika naujokų iš akademijos į baseiną: šešis iš 


vienos pusės, šešis iš kitos. 


Nusikaltimo vietos tyrėjai stovėjimo aikštelės priestate suskai- 
čiavo keturiasdešimt aštuonis žingsnius į priekį ir keturiasdešimt 
keturis atgal. Nusikaltėlis buvo užtikrintas, bet atsargus, o grįžda- 
mas dėjo didesnius žingsnius. Skubėjo. Batų dydis - vienuoliktas. 
Ant paskutinės kolonos prieš šiaurės vakarinį kampą jie rado me- 
džiagos likučių. Merserizuota medvilnė, spėjama, šviesios spalvos 
lietpalčio, menčių aukštyje, tarsi jis būtų prisispaudęs nugara prie 
betono ir slinkęs pasižiūrėti į aikštę. Tyrėjai rado ištrypras dulkes 
ant grindų tarp kolonos ir išorinės sienos. Dar daugiau mėlynos 
medžiagos likučių, be to, lierpalčio medžiagos likučių ir mažyčių 


kaučiukinės gumos trupinių - blyškios spalvos ir senų. 

— Jis šliaužė, - raportavo vadovaujantis tyrėjas. — Keliais ir al- 
kūnėmis į priekį ir keliais, kojų pirštais ir alkūnėmis atgal. Jei pa- 
vyks rasti jo batus, jų nosys bus nutrintos. 

Rado ir vietą, kur jis turėjo atsikelti ir priklaupti. Tiesiai prieš 
tą poziciją jie aptiko nubrūžuoto lako ant sienos briaunos. 

— Čia jis pasidėjo ginklą, — tarė vyriausiasis tyrėjas. - Patraukė 
pirmyn atgal, kad tvirtai stovėtų. 

Jis priklaupė ir žvilgsniu nusitaikė virš tų lako likučių, tarsi 
taikytųsi šautuvu. Taip prieš save matė Emersoną, vaikštinėjantį 


tuščiu baseinu. Iki jo - mažiau nei trisdešimt penki jardai. 


Trisdešimt minučių tuščiame baseine šniukštinėję akademijos 
naujokai pririnko galybę įvairaus šlamšto, beveik aštuonis dolerius 
monetomis ir šešias kulkas. Penkios iš jų tebuvo deformuoti švino 
gumulai, o viena — sveikutėlė. Nekilo abejonių, kad greičiausiai 
tai — „308 kalibro gražiai išlieta dubianosė. Emersonas pasišaukė 
vadovaujantį nusikaltimo vietos tyrėją iš stovėjimo aikštelės. 

— Man tavęs reikia čia, - pasakė. 


— Ne, man jūsų reikia ten, — atšovė tyrėjas. 


Emersonas užkilo į antrąjį aukštą ir rado sutūpusius tyrėjus, 
savo prožektoriais šviečiančius į siaurą betono plyšį. 

— Kompensacinė jungtis, - paaiškino tyrėjas. - Tik pažiūrėkit, 
kas į ją įkrito. 

Emersonas prasiskynė kelią ir, žvilgtelėjęs apačion, pamatė 
spindintį žalvarį. 


— Sovinio gilzė, — ištarė balsu. 

— "Tas vyrukas visas pasiėmė su savimi. Tik šita išsprūdo. 

- Pirštų atspaudai? —- paklausė Emersonas. 

— Galime tikėtis, — vylėsi tyrėjas. - Nedaug kas mūvi pirštines, 
dėdami šovinius į dėtuves. 

— Kaip ją iš ten iškrapštysime? 

"Tyrėjas atsistojo ir nukreipė prožektoriaus šviesą į lubas, ieško- 
damas elektros paskirstymo dėžutės. Viena kaip tik buvo netoli: 
nauja, kabančiais nesujungtais laidais. Tiesiai po savimi jis rado 
ir žiurkės lizdą, suneštą iš išmestų nuopjovų. Išsirinko aštuonioli- 
kos colių ilgio įžeminimo laidą. Nuvalė ir sulenkė L raidės forma. 
Viela buvo kieta ir sunki. Veikiausiai, tokios net nereikia fluores- 
cencinei apšvietimo instaliacijai, kuri, jo spėjimu, bus naudojama 
aikštelėje. Gal kaip tik todėl projektas ir sustojo dėl lėšų trūkumo. 
Gal miesto valdžia taškė pinigus ne ten, kur reikia. 

Įkišęs vielą į plyšį, slinko ją, kol šios galas tvarkingai įlindo į 
tuščią šovinio gilzę. Tada rūpestingai ją iškėlė, kad nenubraižytų, 
ir įmetė tiesiai į plastikinį įrodymų maišelį. 

— Susitinkame nuovadoje, - įsakė Emersonas. - Po valandos. 
Pakviesiu apygardos prokurorą. 

Jis nuėjo lygiagrečiai nusikaltėlio pėdsakų maršrutu. Tada 
stabtelėjo prie tuščios stovėjimo vietos. 

— Ištraukite visas monetas iš stovėjimo aparato, - paliepė. 

— Kodėl? - nusistebėjo tyrėjas. - Manote, jis sumokėjo? 

— Noriu viską patikrinti. 

— Koks beprotis mokės už stovėjimo vietą, prieš nudėdamas 
penkis žmones? 


— Kad nudėtum penkis žmones, žu7zi būti beprotis. 

Tyrėjas truktelėjo pečiais. Ištraukti monetas? Bet juk tyrėjams 
už tai nemoka, tad jis tiesiog paskambino ir vėl pakvietė tą vyruką 


iš miesto tarnybos. 


Tokioje stadijoje visada įtraukiama prokuratūra, kadangi kal- 
tinamasis procesas - apygardos prokuroro sritis. Teisme laimi ar 
pralaimi ne policijos departamentas, o apygardos prokuratūra. 
Taigi prokuratūra turėjo savaip įvertinti įkalčius. Ar jau galima 
kelti bylą? Ji bus sunki ar lengva? Čia buvo tarsi peržiūra. Tarsi 
išbandymas prieš teismo procesą. Šįkart, dėl bylos svarbos, Emer- 
sonas žengė pirmas netgi prieš patį apygardos prokurorą. Didelį 
viršininką, besirengiantį rinkimams. Ir perrinkimui. 

Emersono kabinete vyko trijų asmenų pasitarimas. Emersono, 
nusikaltimo vietos vadovaujančio tyrėjo ir apygardos prokuroro. 
Pastarojo pavardė, Rodinas, buvo sutrumpinta iš gerokai ilgesnio 
rusiško varianto, kai jo proseneliai atvyko į Ameriką. Jis buvo 
penkiasdešimties, lieknas ir sveikas, ir labai įtarus. Jo vadovauja- 
ma įstaiga pasižymėjo įspūdingu laimėtų bylų procentu, bet tik 
todėl, kad jis net neleisdavo kelti bylos, kol nėra visiškai aiški jos 
baigtis. Bet koks reikalas, kai baigtis nėra visiškai aiški, užsirauk- 
davo ankstyvoje stadijoje, o prokuroras kaltę suversdavo farams. 
Na, bent jau taip atrodė Emersonui. 

— Noriu tikrai gerų naujienų, - tarė Rodinas. - Visas miestas 
sumišęs. 

— Mes tiksliai žinome, kaip viskas vyko, - pradėjo Emerso- 
nas. — Atsekėme kiekvieną žingsnį. 


— Žinote, kas nusikaltėlis? - paklausė Rodinas. 

— Dar ne. Kol kas Vardenis Pavardenis. 

— Na, pasakokit. 

— Turime nespalvotą vaizdo įrašą iš apsaugos kamerų, kaip 
šviesus mini furgonas įvažiuoja į garažą vienuolika minučių prieš 
įvykį. Numeriai purvini, nesimato, ir kamera atsukta ne pačiu ge- 
riausiu kampu. Greičiausiai, tai Dodge Caravan - nenaujas, tam- 
sintais langais. Taip pat peržiūrinėjame senus įrašus, nes aišku, 
kad jis atėjo į garažą anksčiau ir neteisėtai užstatė jam reikalingą 
stovėjimo vietą eismo žymėjimo kūgeliu, kurį prieš tai pavogė iš 
statybvietės. 

— Įrodysime, kad pavogė? 

— Na, gerai, įsigijo, - atsakė Emersonas. 

— Gal jis dirba statybose. 

— Galbūt. 

— Manote, kad kūgelis - iš remonto darbų Pirmojoje gatvėje? 

— Visame mieste vyksta statybų darbai. 

— Pirmoji gatvė būtų artimiausia. 

— Man visai nerūpi, iš kur jis gavo tą kūgelį. 

Rodinas palinksėjo. 

— Vadinasi, jis rezervavo sau stovėjimo vietą? 

Emersonas taip pat palinksėjo. 

— Tiesiai šalia naujo priestato. Taigi tas kūgelis niekam neturė- 
jo sukelti įtarimų. Turime liudininką, mačiusį kūgelį bent valandą 
prieš tai. Ant jo yra pirštų atspaudų. Daug. Dešiniojo nykščio ir 
smiliaus atspaudai sutampa su rastais ant monetos, kurias išėmė- 
me iš stovėjimo laiko matuoklio. 


— Jis sumokėjo už stovėjimą? 

— Matyt. 

Rodinas susimąstė. 

— Nepakanka, - tarė. - Gynyba atkirs, kad jis galėjo tą kūgelį 
pasistatyti nepiktavališkais tikslais. Kitaip tariant, savanaudiškais, 
bet ne piktavališkais. O ta moneta gal jau ištisas dienas gulėjo 
aparate. 

Emersonas šyptelėjo. Farai galvoja kaip farai, 0 teisininkai — 
kaip teisininkai. 

— Dar ne viskas, - tęsė jis. - Pastatęs automobilį, jis nuėjo į 
naująją statybvietę. Keliose vietose paliko įrodymų nuo batų ir 
drabužių. Savo ruožtu, jis taip pat pasiėmė įrodymų - daugiausia 
cemento dulkių. Tikriausiai, nemažai jų. 

Rodinas papurtė galvą. 

— Vadinasi, jis buvo toje vietoje kažkada per paskutines dvi sa- 
vaites. Tik tiek. Nepakankamai konkretu. 

— Turime tris daiktus, susijusius su jo ginklu, - nesustojo Emer- 
sonas. 

Rodinas sukluso. 

— Vieno šūvio nepataikė, - tęsė Emersonas. - Kulka nuskrie- 
jo į baseiną. O žinote ką? Būtent taip balistinėse laboratorijose 
išbandomi šaunamieji ginklai. Šaunama į ilgą vandens baseiną. 
Vanduo sulėtina ir sustabdo kulką, kuri lieka visiškai nepažeista. 
Taigi radome sveikutėlę kulką su visomis plokštumomis ir įrėži- 
mais, kad galėtume susieti ją su konkrečiu šautuvu. 

— O konkretų šautuvą surasite? 

— Turime lako likučių iš tos vietos, kur jis įsirėmė šautuvą ant 


sienos atbrailos. 

— Neblogai. 

— Tikrai taip. Radę šautuvą, sutikrinsime lako likučius su įbrė- 
žimais ant šautuvo. O čia - vos ne kaip DNR. 

— Ar pavyks rasti tą šautuvą? 

— Radome šovinio gilzę. Joje liko iššovimo mechanizmo žy- 
mės. Taigi turime ir kulką, ir gilzę. Kartu jos susieja ginklą su nusi- 
kaltimu. Lako likučiai susieja ginklą su vieta stovėjimo aikštelėje. 
Garažo vieta susieja nusikaltimą su tuo, kas paliko įkalčius. 

Rodinas tylėjo. Emersonas žinojo, kad jo galvoje sukasi teismo 
procesas. Kartais neužtenka vien techninių įrodymų. Trūko dar 
kažko žmogiško. 

— Ant gilzės yra pirštų atspaudų, - neatlyžo Emersonas. - Kai 
jis užtaisė šautuvą. Tie patys nykščio ir smiliaus atspaudai kaip 
ir ant monetos stovėjimo aparate ir ant eismo žymėjimo kūgelio. 
Taip galime susieti nusikaltimą su ginklu, ginklą - su šaudmeni- 
mis, o šaudmenis - su vyruku, kuris juos naudojo. Matote? Viskas 
susiriša. Nusikaltėlis, ginklas, nusikaltimas. Kuo aiškiausia. 

— Ar vaizdo įraše matyti, kaip mini furgonas išvažiuoja? 

— Praėjus devyniasdešimt sekundžių po pirmo sulaukto skam- 
bučio į 911. 

— Kasjis? 

— Sužinosime, kai baigs tikrinti pirštų atspaudus duomenų ba- 
zėje. 

— Jei tik jis toje bazėje yra. 

— Manau, kad jis - armijos šaulys, - spėliojo Emersonas. - Į 
duomenų bazę įtrauktas visas karo tarnybos personalas. Taigi čia 


tik laiko klausimas. 


PES) 


Tai buvo keturiasdešimt devynių minučių klausimas. Bu- 
dėtojas pasibeldė į duris ir įėjo nešinas pluoštu popieriaus lapų. 
Lape buvo parašyta pavardė, adresas ir charakteristika. Taip pat 
papildoma informacija iš visos sistemos. Įskaitant nuotrauką ant 
vairuotojo pažymėjimo. Emersonas paėmė lapą ir pažiūrėjo vieną 
kartą. Tada kitą. Tada nusišypsojo. Praėjus lygiai šešioms valan- 
doms nuo pirmojo šūvio paleidimo, nusikaltimas buvo ištirtas. 
Mes negalime pralaimėti. 

— Jo vardas - Džeimsas Baras, - paskelbė Emersonas. 

Tyla. 

— Jam keturiasdešimt vieneri. Gyvena dvidešimt minučių ke- 
lio nuo čia. Tarnavo JAV armijoje. Garbingai baigė tarnybą prieš 
keturiolika metų. Pėstininkų specialistas, o tai, lažinuosi, reiškia — 
snaiperis. Motorinių transporto priemonių departamentas sako, 
kad jis vairuoja smėlio spalvos šešerių metų senumo Dodge Ca- 
7AVAnN. 

Emersonas paslinko popierius per stalą Rodinui. Šis pakėlė 
juos ir akimis atidžiai pervedė kartą, kitą. Emersonas stebėjo jo 


akis. Matė, kaip jo galvoje sukosi „nusikaltėlis, ginklas, nusikalti- 


36 


VIENAS ŠŪVIS 


mas“. Tai priminė lošimų aparatą Las Vegase, kuris išsuks tris vyš- 
nias vienoje eilėje. Dzin, dzin, dzin! Jokių abejonių. 

— Džeimsai Barai, - prabilo Rodinas, besigardžiuodamas ta- 
riamais žodžiais. Jis paėmė atskirai nuotrauką vairuotojo pažymė- 
jime ir žvelgė į ją. - Džeimsai Barai, sveikas prisidirbęs, sere. 

— Amen, - džiūgavo Emersonas, tikėdamasis komplimento. 

— Pasirūpinsiu orderiais, - pažadėjo Rodinas. — Arešto ir kra- 
tos jo namuose bei automobilyje. Teisėjai stos į eilę, kad tik galėtų 
juos pasirašyti. 

Jis išėjo, o Emersonas paskambino savo viršininkui policijoje 
pranešti gerų žinių. Viršininkas pasišovė surengti spaudos kon- 
ferenciją aštuntą ryto. Norėjo, kad ir Emersonas joje dalyvautų. 
Emersonui tai buvo pats didžiausias įmanomas pagyrimas, nors 


žurnalistus jis ne itin mėgo. 


Orderius parengė per valandą, tik susiruošti areštui prireikė 
trijų. Iš pradžių slaptas stebėtojas patvirtino, kad Baras namuo- 
se. Jis gyveno niekuo neišsiskiriančiame vieno aukšto name. Nei 
labai išpuoselėtame, nei apgriuvusiame. Sienos jau seniai nedažy- 
tos, bet įvažiavimas į kiemą naujai išasfaltuotas. Name degė švie- 
sos, žibėjo įjungtas televizorius, manoma, svetainėje. Pats Baras 
akimirką pastebėtas prie apšviesto lango. Regis, namuose buvo 
vienas. Tada atrodė, kad rengiasi į lovą. Šviesos užgeso, name 
viskas nutilo. Pauzė. Tai buvo kruopščiai suplanuota ginkluoto 
asmens sulaikymo procedūra. Policijos departamento: specialu- 
sis dalinys ėmėsi darbo. Jie naudojosi miesto zonų žemėlapiais 


ir darė tai, kas įprasta. Apsupo pastatą, sustatė dideles pajėgas 

prie priekinių ir galinių namo durų, staigi ataka pro priekines 
ir galines duris vienu metu. Emersonui liepta pačiam areštuoti 
įtariamąjį. Jis vilkėjo neperšaunamą aprangą, pasiskolino šalmą. 
Šalia buvo ir apygardos prokuroro padėjėjas, stebintis proceso 
teisėtumą. Juk negalima palikti trūkumų, prie kurių vėliau galėtų 
prisikabinti advokatas. Paramedikų komanda taip pat laukė pasi- 
ruošusi. Atvyko ir du K9 pareigūnai, kadangi nusikaltimo vietos 
tyrėjai iškėlė versiją, jog namuose turėtų būti šuo. Visus sudėjus, 
operacijoje dalyvavo trisdešimt aštuoni vyrai. Dauguma dirbo jau 
devyniolika valandų be poilsio. Įprastas darbo grafikas su viršva- 
landžiais. Nenuostabu, kad tvyrojo nemaža įtampa. Visi manė, 
jog reikalas susijęs ne tik su vienu automatiniu ginklu. Jei turėjo 
vieną, vadinasi, turėjo ir daugiau. Gal automatinių kulkosvaidžių. 


Gal granatų ar bombų. 


Visgi suėmimo operacija susiklostė lyg lengvas pasivaikščioji- 
mas. Džeimsas Baras vos spėjo prabusti. Išgriovę duris, trečią va- 
landą nakties pareigūnai jį rado miegantį vieną lovoje. Taip, jis 
miegojo, kai į kambarį sugriuvo penkiolika ginkluotų vyrų, į jį 
nukreipusių penkiolika automatų ir penkiolika jį apšvietusių pro- 
žektorių. Jis kiek sukrutėjo, kai specialiojo dalinio vadas nutem- 
pė antklodę ir pagalves ant grindų, ieškodamas paslėptų ginklų. 
Nė vieno nerado. Baras prasimerkė. Sumurmėjo kažką panašaus į 
„Ką?“ ir toliau užsnūdo persivertęs ant čiužinio ir susigūžęs nuo 
staigaus šalčio. Jis buvo stambus vyras balta oda ir juodais plau- 
kais, kurie žilo ant viso kūno. Pižama pasirodė ankštoka. Jis atro- 


dė suglebęs ir kiek vyresnis nei keturiasdešimt vienerių. 

Senas jo šunėkas nenoriai prabudo ir atbindzeno iš virtuvės. 
K9 specialistai iškart jį sugavo ir nuvedė tiesiai į furgoną. Nusiė- 
męs šalmą Emersonas prasibrovė į ankštąjį miegamąjį. Ant nakti- 
nio staliuko pastebėjo kiek nugertą pintą Jack Daniels šalia taip 
pat apypilnio oranžinio receptinių vaistų buteliuko. Pasilenkęs 
Rozmari Bar. Ant etiketės buvo užrašyta: „Rozmari Bar. Išgerkite 
po vieną nuo nemigos. 

— Kas toji Rozmari Bar? — parūpo apygardos prokuroro padė- 
jėjui. - Ar jis vedęs? 

Apsižvalgęs po kambarį, Emersonas atsakė: 

— Nepanašu. 

— Bandymas žudytis? - paklausė specialaus dalinio vadas. 

Emersonas papurtė galvą: 

— Tada būtų prarijęs visas. Ir Jack Daniels butelis dar pilnas. 
Spėju, ponui Barui šiąnakt sunkiai sekėsi užmigti, ir tiek. Po itin 
darbingos ir produktyvios dienos. 

Kambaryje buvo tvanku. Atsidavė purvina patalyne ir nesi- 
praususiu vyru. 

— Reikia būti atsargiems, - perspėjo apygardos prokuroro pa- 
dėjėjas. - Dabar jis apsvaigęs. Jo advokatas sakys, kad klientas ne- 
galėjo tinkamai suprasti suėmimo metu duodamų įsakymų. Ge- 
riau tegul nieko nesako. O jei ir sakys, negalime klausytis. 

Emersonas pakvietė medikus. Liepė apžiūrėti Barą, kad įsi- 
tikintų, jog jis neapsimetinėja ir nenumirs jų akivaizdoje. Kelias 


minutes pasisukinėję, paklausę širdies plakimo, patikrinę pulsą ir 

perskaitę receptinių etiketę specialistai patvirtino, kad asmuo yra 
geros būklės ir sveikas, tik kietai užmigęs. 

— Psichopatas, - iškošė specialaus dalinio vadas. - Sąžinės nė 
skatiko. 

— Ar tikrai atvažiavome pas reikiamą vyruką? — pasitikslino 
apygardos prokuroro padėjėjas. 

Emersonas rado ant kėdės persvertas kostiumo kelnes ir pati- 
krino kišenes. Ištraukė mažą piniginę. Rado vairuotojo pažymėji- 
mą. Pavardė ta, adresas sutampa. Nuotrauka ta pati. 

— Pas reikiamą, — patvirtino. 

— Negalime leisti jam šnekėti, - pakartojo apygardos prokuro- 
ro padėjėjas. - Turime elgtis teisėtai. 

— Ašvis tiek pasakysiu suėmimo tiradą, - spyrėsi Emersonas. - 
Kad įsidėmėtų. 

Jis papurtė Barą už peties. Šis atsakydamas pusiau prasimerkė. 
Tada Emersonas išpylė suėmimo tiradą. Apie teisę tylėti, teisę į 
advokatą. Baras stengėsi susikaupti, bet nesėkmingai. Ir vėl užmi- 
go. 

— Gerai, paimkite jį, - įsakė Emersonas. 

Suvynioję į antklodę du farai nutempė suimtąjį iš namo į auto- 
mobilį. Su juo važiavo felčeris ir apygardos prokuroro padėjėjas. 
Emersonas liko name ir pradėjo kratą. Miegamojo spintoje rado 
aptrintus mėlynus džinsus. Po jais - tvarkingai pastatyti batai 
kaučiukiniais padais. Dulkini. Lietpaltis kabėjo prieškambario 
spintoje. Smėlio spalvos Dodge Caravan stovėjo garaže. Apibrai- 
žytas šautuvas rastas rūsyje. Vienas iš kelių, sukabintų ant kablių 


sienoje. Po jais sudėti penki devynių milimetrų pistoletai. Ir amu- 

nicijos dėžės, tarp kurių ir pustuštė dėžutė Lake City M852 64 
miligramų 308 kalibro dubianosių. Šalia dėžių stovėjo stiklainiai 
su tuščiomis šovinių gilzėmis. Emersonas spėjo, kad jos paruoštos 
perdirbti. Paruoštos rankiniam užtaisymui. Arčiausiai suolo kraš- 
to stovinčiame stiklainyje tebuvo penkios gilzės. Lake City žal- 
varis. Stiklainio dangtis nuimtas, tarsi penkios paskutinės gilzės 
buvo paskubomis sumestos visai neseniai. Emersonas pasilenkęs 


pauostė. Stiklainyje jautėsi parako kvapas. Šalto, seno, bet nela- 


bai. 


Iš Džeimso Baro namų Emersonas išvyko ketvirtą ryto. Jį 
pakeitė teismo medicinos ekspertai, kuriems pavesta kruopščiai 
iššniukštinėti visus namus. Jis susisiekė su policijos budinčiu ir 
patvirtino, kad Baras ramiai miegojo kameroje stebimas medikų. 
Tada nuvažiavo namo ir ištaikė dvi valandas numigti prieš pasi- 


ruošdamas spaudos konferencijai. 


Spauda gerokai perkratė. Jiems labiau reikėtų, kad nusikaltėlis 
vis dar būtų laisvėje. Kad nusikaltėlis vis dar liktų laisvėje, niūrus, 
slapstytųsi, pavojingas. Kad sklistų baimė. Kad kasdienė rutina 
taptų nerami ir pavojinga, pavyzdžiui, pilantis benziną, einant 
į prekybos centrą ar į bažnyčią. Taigi faktas, kad nusikaltėlis jau 
surastas ir suimtas dar prieš pradedant antrą naujienų pliūpsnį, 
buvo katastrofa Anai Jani. Ji iškart žinojo, ką galvos televizijų 
redaktoriai. Jokios istorijos tąsos, nieko daugiau, pamirstam. Vaka- 
rykstės naujienos, tikrąja to žodžio prasme. Veikiausiai, nieko ten 


įdomaus ir nebuvo. Eilinis pakvaišėlis iš šalies gilumos, toks bukas, 

kad net neištempė vienos nakties. Tikriausiai, miega ir geria Colt 
45* su pusbroliu. Nieko grėsmingo. Jai teks dar vienas naujienų 
pranešimas, kad apibendrintų nusikaltimą ir suėmimą - ir viskas. 
Vėl viskas po senovei. 

Jani nusivylė, bet to nerodė. Ji uždavinėjo klausimus, spindu- 
liuodama susižavėjimą. Maždaug įpusėjus transliacijai, pradėjo 
naują temą. Naują pasakojimą. Visuomenė turi pripažinti, kad 
policija pasidarbavo išties įspūdingai. O nusikaltėlis nebuvo pa- 
mišėlis. Nebūtinai. Tad gudrų blogiuką sučiupo dar gudresnis 
policijos departamentas. Ten pat, šalies gilumoje. Ankstesnėms 
žymioms byloms ištirti prireikdavo kur kas daugiau laiko. Ar žiū- 
rovus tai sudomins? Mergina pradėjo mintyse dėlioti frazes. Grei- 
čiausi Amerikoje? 

Viršininkas po dešimties minučių užleido sceną Emersonui. 
Šis smulkiai nupasakojo nusikaltėlio tapatybę ir biografiją. Labai 
sausai. Vien faktai, ponia. Jis išdėstė tyrimo eigą. Atsakė į klausi- 
mus. Nesigyrė. Anai Jani pasirodė, jog jis jautėsi taip, tarsi farams 
nuskilo. Kad jiems teko padirbėti gerokai daugiau negu tenka pa- 
prastai. 

Tada pasirodė Rodinas. Iš jo kalbos aiškėjo, kad policijos de- 
partamentui tikrasis darbas dar tik prasidėjo. Prokuratūra turės 
viską peržiūrėti ir padaryti reikiamas išvadas. Taip, panele Jani, jis 


manąs, jog sąlygos prašo siekti mirties bausmės Džeimsui Barui. 


* Colt 45 - nestipraus salyklinio alkoholinio gėrimo, vartojamo daugiausia JAV 
ir Kanadoje, pavadinimas. (Vert. past.) 

Džeimsas Baras pabudo kameroje šeštadienio rytą, devintą 
valandą, jausdamas pagirias nuo vaistų. Netrukus paėmė jo pirš- 
tų atspaudus ir dar kartą - paskui dar kartą — pakartojo suėmi- 
mo tiradą. Apie teisę tylėti, teisę į advokatą. Jis nusprendė tylėti. 
Nedaug kas taip daro. Nedaug kas gali. Dažniausiai prasiveržia 
nenugalimas noras kalbėti. Džeimsas Baras jį nugalėjo. Jis tiesiog 
užsičiaupė ir taip laikėsi. Daug žmonių bandė su juo kalbėtis, bet 
nė vienas negavo atsakymų. Nė vienas. Nė žodžio. Emersonas dėl 
to nesijaudino. Tiesą sakant, Emersonas net nenorėjo, jog Baras 
išsižiotų. Jis labiau norėjo išdėlioti įkalčius, juos ištirti, išbandyti, 
nušlifuoti ir padaryti taip, kad nuosprendis būtų paskelbtas be pri- 
sipažinimo. Prisipažinimai atveria kelią gynybai kaltinti prievarta 
ar apgaulėmis jį išgaunant, tad jis jau buvo pasimokęs to vengti. 
Kaip grietinėlė ant torto. Prisipažinimą jis norėjo išgirsti — tikrąja 
to žodžio prasme - paskiausią, o ne pirmiausią. Priešingai nei fil- 
muose apie policininkus, kur negailestingas tardymas būna dalis 
spektaklio. Todėl jis laikėsi atokiau, kad neįkištų galvos į šią kilpą, 
ir tiesiog leido teismo medicinos ekspertams atlikti savo darbą — 


lėtą, kantrų darbą. 


43 


LEE CHILD 


Džeimso Baro sesuo buvo už jį jaunesnė, netekėjusi ir gyve- 
no nuomojame bute miesto centre. Jos vardas - Rozmari. Kaip ir 
kiti miesto gyventojai, ji buvo pasibjaurėjusi ir sukrėsta, priblokš- 
ta. Juk žiūrėjo žinias penktadienį. Ir vėl įsijungė šeštadienį. Tada 
išgirdo policijos detektyvą, minint jos brolio vardą. Iš pradžių 
pamanė, kad tai klaida. Kad pasigirdo. Visgi detektyvas ir toliau 
pakartojo tą vardą. Džeimsas Baras, Džeimsas Baras, Džeimsas 
Baras. Mergina pravirko. Iš pradžių liejosi samišimo ašaros, po 
to - siaubo ašaros, dar vėliau - įsiūčio ašaros. 

Galiausiai prisivertė nusiraminti ir stengėsi kuo nors užsiimti. 

Ji dirbo sekretore teisininkų firmoje, kurią sudarė aštuoni 
žmonės. Kaip ir dauguma mažų firmelių šalies viduryje, toji už- 
siėmė devyniais amatais. Darbuotojai negalėjo labai skųstis. Gal 
atlyginimas ir nebuvo stulbinantis, tačiau kiti dalykai atpirko. 
Vienas jų - visos socialinės garantijos. Kitas — ji užsitarnavo tei- 
sinio darbo stažą vietoj sekretorės. Dar vienas - pažadas, kad fr- 
ma sutvarkys savo darbuotojų ar jų šeimos narių teisinius reikalus 
nemokamai. Dažniausiai tai būdavo testamentai ir įgaliojimai, 
dar skyrybos bei kivirčai su draudimo kompanijomis po smulkių 
avarijų. Niekas nekalbėjo apie suaugusių brolių gynybą, kai šie 
neteisingai apkaltinami žudynėmis mieste su snaiperio ginklu. Ji 
tai žinojo, bet jautė, kad pabandyti verta. Juk pažinojo savo brolį 
ir buvo tikra, kad jis nekaltas. 

Ji paskambino partneriui, kuriam dirbo. Į namus. Dažniausiai 
jis užsiiminėdavo mokesčių klausimais, tad paskambino firmos 


kriminalinių bylų specialistui. Pastarasis paskambino vadovui, o 

šis sušaukė visų partnerių susirinkimą. Jis vyko per pietų pertrau- 
ką viename užmiesčio klube. Susirinkimo tikslas - kuo taktiškiau 
atmesti Rozmari Bar prašymą. Ginti įtariamąjį tokio masto nusi- 
kaltimu - ne ta byla, prie kokių jie buvo įpratę. Juolab būtų 24- 
siteikę imtis. Tai galėtų atsiliepti firmos įvaizdžiui. Tuo metu visi 
vieningai sutarė. Visgi jų kompanija laikėsi lojalumo, o Rozmari 
Bar buvo gera darbuotoja ir jau daug metų dirbo firmoje. Jie ži- 
nojo, kad pastaroji neturi pinigų, nes tvarkė jos mokesčius. Spėjo, 
kad ir brolis jų neturi. Tačiau pagal konstituciją, kaltinamajam 
turi būti skiriamas kompetentingas gynėjas, o apie valstybinius 
teisininkus firmos nariai turėjo susidarę nekokią nuomonę. Taigi 
partneriai turėjo spręsti rimtą etinę dilemą. 

Ją išsprendė kriminalinių bylų specialistas. Jis — Deividas 
Čapmenas. Jis jau ilgai dirbo šioje sferoje ir pažinojo Rodiną iš 
apygardos prokuratūros. Gan gerai pažinojo. Tiesą sakant, kitaip 
ir negalėjo būti. Jie buvo labai panašūs: augo tame pačiame rajo- 
ne, dirbo toje pačioje srityje, nors ir skirtingose pusėse. Čapmenas 
nuėjo į rūkomąjį ir mobiliuoju telefonu paskambino apygardos 
prokurorui į namus. Likę du teisininkai iš širdies pasišnekėjo. 
Tada prie pietų stalo grįžo Capmenas. 

— Byla aiški, - tarė. - Panelės Bar brolis - kaltas kaip velnias. 
Rodino bylą galėsime skaityti kaip vadovėlį. Velnias, vieną dieną 
ji ir žaps vadovėliu. Jis turi visus įmanomus įkalčius. Nėra jokių 
prošvaisčių. 

- Jis atvirai kalbėjo? - paklausė vadovas. 

- Tarp senų bičiulių niekas šūdo nemala, - patikino Čapme- 


nas. 

— Nair? 

— Viskas, ką galime, tai prašyti bausmės sušvelninimo. Jei 
įstengtume mirtiną injekciją pakeisti kalėjimu iki gyvos galvos, 
jau būtų milžiniškas laimėjimas. Panelė Bar geriausiu atveju turi 
teisę to tikėtis. Kaip ir tas jos - su derama pagarba - prakeiktas 
brolis. 

— Kiek byla įsibėgėjusi? - pasidomėjo vadovas. 

— Dar tik keliaus į teismą. Nes jam teks pripažinti kaltę. 

— Norėtum sutvarkyti šį reikalą? 

- Jeigu taip reikia. 

— Kiek valandų mums tai kainuos? 

— Nedaug. Mes praktiškai nieko negalime padaryti. 

— Yra pagrindo bausmės sušvelninimui ? 

— Jis yra Persijos įlankos karo veteranas, jei neklystu. Gal pa- 
veiktas kokių chemikalų. Gal koks potrauminis šlamštas. Gal pa- 
vyks susitarti sa Rodinu iš anksto. Galėtų užtekti pietų pertrau- 
kos. 

Vadovas palinksėjo. Pasisuko į mokesčių specialistą. 

— Perduok savo sekretorei, jog padarysime viską, kas mūsų ga- 


lioje, kad padėtume jos broliui jam sunkiu momentu. 


Dar prieš pasitaikant progai pasimatyti su seserimi ar Čapme- 
nu, Barą iš areštinės nuvežė į apygardos kalėjimą. Iš jo atėmė 
antklodę bei pižamą ir davė vienkartinius apatinius, oranžinį 
kombinezoną ir dušo šlepečių porą. Apygardos kalėjimas - ne 
pati maloniausia vieta, kur gali atsidurti. Ten dvokė ir netilo 


triukšmas. Kalėjimas buvo perpildytas, o įtampa tarp skirtingų 

socialinių ir etninių grupių, kuri dar kontroliuojama gatvėse, čia 
nevaržomai siautėjo. Vienoje kameroje grūdosi po tris vyrus, o 
sargybinių trūko. Naujokus čia vadino žuvimis, o apsiginti niekas 
nepadėdavo. 

Visgi Baras tarnavo armijoje, tad nepatyrė tokio didelio kul- 
tūrinio šoko, kokio galima būtų tikėtis. Šitai žuviai pavyko išgy- 
venti dvi valandas, o tada jį nuvedė į apklausų kabinetą. Pasakė, 
kad jo laukia advokatas. Belangiame kambariuke stovėjo dvi prie 
grindų prisuktos kėdės. Ant vienos iš jų sėdėjo kažkur lyg ma- 
tytas vyriškis. Ant stalo padėtas kišeninis diktofonas. Panašus į 
Walkman. 

- Ašesu Deividas Čapmenas, - prasižiojo vyriškis ant kėdės. — 
Esu gynybos specialistas kriminalinėse bylose. Advokatas. Jūsų 
sesuo dirba mano firmoje. Ji paprašė jums pagelbėti. 

Baras nieko neatsakė. 

— Taigi, atvažiavau čia, - aiškino Capmenas. 

Jokio atsako. 

— Šį pokalbį įrašysiu, — informavo Capmenas. - Įrašysiu po- 
kalbį. Kaip suprantu, jūs tam neprieštaraujate? 

Baras tylėjo. 

— Man regis, jūs man kažkur matytas, — tęsė Čapmenas. — 
Mūsų firmos kalėdiniame žiburėlyje kažkuriais metais? 

Baras neprabilo. 

Čapmenas palaukė. 

— Arjus supažindino su kaltinimais? - paklausė. 

Baras nesiteikė atsakyti. 


— Kaltinimai - labai rimti, - paaiškino advokatas. 

Baras toliau tylėjo. 

— Negalėsiu jums padėti, jei pats nepadėsite sau, — įspėjo 
Čapmenas. 
nutes. Tuomet pasilenkė į priekį prie diktofono ir prabilo pirmą 
kartą nuo vakarykštės popietės. 

Jis pasakė: 


— Jie ne tą sulaikė. 


SEPTYNI 


- Jie ne tą sulaikė, - pakartojo Baras. 

— Tuomet pasakykit, ką reikėjo sulaikyti, - nedelsdamas pa- 
klausė Čapmenas. Jis gerai išmanė teismo salėje naudojamą takti- 
ką. Mokėjo palaikyti ritmą. Klausimas — atsakymas, klausimas — 
atsakymas. Štai taip priverti žmogų atsiverti. Palaikai tokį ritmą, 
ir tada viskas paaiškėja. 

Tačiau Baras vėl užsisklendė tyloje. 

— Kalbėkim tiesiai, - paprašė Capmenas. 

Baras nieko neatsakė. 

- Arjūs zeigiate kaltinimus? — paklausė Čapmenas. 

Baras neprasižiojo. 

— Ar neigiate? 

Jokio atsakymo. 

- Surinkti visi reikiami įkalčiai, — dėstė CČapmenas. — Bijau, 
kad jie — tiesiog nuginkluojantys. Dabar ne laikas apsimetinėti 
kvailiu. Reikia pasikalbėti, kodė/ tai padarėte. Tai mums padės. 

Baras tylėjo. 

- Jūs norite, kad padėčiau, ar ne? - paklausė Čapmenas. 


Jokios reakcijos. 

— Gal čia viskas dėl to, ką seniau teko patirti kare, — tęsė 
Čapmenas. - Arba potrauminis stresas. Arba koks protinis sutri- 
kimas. Turime koncentruotis į priežastį. 

Baras nieko neatsakė. 

- Neigti nebūtų protinga, - mokė Čapmenas. - Visi įkalčiai 
surinkti. 

Baras toliau tylėjo. 

— Neigimas nėra gera išeitis, — tęsė Čapmenas. 

— Atveskite man Džeką Ričerį, - prabilo Baras. 

— Ką tokį? 

— Džeką Ričerį. 

— Kas jis? Jūsų draugas? 

Baras nieko neatsakė. 

- Koks nors pažįstamas? — tardė Čapmenas. 

Baras nieko neatsakė. 

— Kas nors, ką seniau pažinojote? 

— Atveskite man jį, ir tiek. 

— Kurjis? Kas jis toks? 

Baras neaiškino. 

— Ar Džekas Ričeris - daktaras? - kamantinėjo Čapmenas. 

— Daktaras? — perklausė Baras. 

- Arjis - daktaras? — pakartojo Čapmenas. 

Baras ir vėl nešnekėjo. Tik atsistojo nuo stalo, nuėjo prie kam- 
barėlio durų ir beldė, kol atėjęs prižiūrėtojas atidarė ir nuvedė at- 


gal į perpildytą kamerą. 


Capmenas susitarė susitikti su Rozmari Bar ir firmos tyrėju 


kontoroje. Pastarasis — išėjęs į pensiją pareigūnas, kurio paslaugo- 

mis naudojosi daugelis miesto teisininkų firmų. Visi jį samdė, kai 
prireikdavo. Jis buvo privatus detektyvas, turėjo licenciją. Frankli- 
nas. Visai ne toks, kaip iš televizijos laidų. Visą darbą atlikdavo 
prie stalo, vartydamas telefonų knygas ir kompiuterines duome- 
nų bazes. Jis nekišdavo nosies lauk, nesinešiojo ginklo ir neturėjo 
skrybėlės. Tačiau jam nebuvo lygių, tikrinant faktus ar spragas, ir 
vis dar turėjo užtektinai draugų policijos departamente. 

— Mano duomenimis, įrodymai tvirti kaip uola, - kalbėjo 
jis. - Įvykį tyrė Emersonas, o jis - gan patikimas. Kaip ir Rodinas, 
bec dėl kitos priežasties. Emersonas - kietas, o Rodinas - bailys. 
Nė vienas nebūtų sakęs to, ką sakė, jei nebūtų surinkti reikiami 
įkalčiai. 

— Aš tik negaliu patikėti, kad tai - jo darbas, - pratarė Roz- 
mari Bar. 

— Na, žinoma, panašu, kad jis irgi tai neigia, — tarė Čapme- 
nas. - Bent jau kiek pavyko jį suprasti. Jis prašo kažkokio tipo var- 
du Džekas Ričeris. Arba jį pažįsta, arba kažkada pažinojo. Jums 
girdėtas šis vardas? Ar žinote, kas jis? 

Rozmari Bar tik papurtė galvą. Čapmenas užrašė „Džekas Ri- 
čeris“ ant popieriaus lapo ir paslinko jį Franklinui. 

— Aš spėju, kad jis galėtų būti psichiatras. Ponas Baras ištarė 
šį vardą iškart, kai pranešiau, kokie rimti įkalčiai prieš jį surinkti. 
Gal tas Ričeris yra kaip tik tas, kuris gali mums padėti dėl bausmės 
sušvelninimo. Galbūt jis anksčiau gydė poną Barą. 

— Mano brolis niekada nesilankė pas psichiatrą, - pareiškė 
Rozmari Bar. 


— Esate tuo tikra? 

— Niekada. 

— Kiek laiko jis gyvena mieste? 

— Keturiolika metų. Nuo atsistatydinimo iš armijos. 

— Ar palaikėte artimus ryšius? 

— Gyvenome tuose pačiuose namuose. 

— Jo name? 

Rozmari Bar palinksėjo. 

— Tačiau dabar nebegyvenate. 

Rozmari Bar nusisuko. 

— Ne, - tarė. - Aš išsikrausčiau. 

— Ar jūsų brolis galėjo užsirašyti pas psichiatrą, kai išsikraus- 
tėte? 

— Būtų man pasakęs. 

— Gerai, o anksčiau? Kol tarnavo armijoje? 

Rozmari Bar nieko neatsakė. Čapmenas pasisuko į Frankliną. 

— Gal Ričeris buvo jo daktaras armijoje, - spėliojo. - Galjis turi 
informacijos apie seną traumą. Galėtų mums smarkiai padėti. 

Franklinas paėmė popieriaus lapą. 

— Ber kokiu atveju jį surasiu, - pažadėjo. 

— Bet mes neturime svarstyti apie bausmės sušvelninimą, - tarė 
Rozmari Bar. - Turime svarstyti pagrįstas abejones. Nekaltumą. 

- Įkalčiai - labai tvirti, - pertraukė Capmenas. - Jis panaudo- 


jo savo ginklą. 


Franklinas tris valandas bergždžiai bandė surasti Džeką Ričerį. 
Iš pradžių metė tinklą į psichiatrų sąjungas. Nieko gero. Po to nar- 


šė internete informacijos apie Persijos įlankos karo rėmėjų grupes. 

Jokio pėdsako. Išbandė Lexis-Nexis* ir visas naujienų organizaci- 
jas. Nieko. Tada grįžo ten, kur pradėjęs, ir atsidarė Nacionalinio 
įrašų apie darbuotojus centro duomenų bazę. Joje pateikiamas visų 
esamų ir buvusių armijos tarnautojų sąrašas. Jame gan nesunkiai 
rado Džeko Ričerio pavardę. Ričeris pradėjo tarnauti 1984-aisiais 
ir garbingai baigė tarnybą 1997-aisiais. Džeimsas Baras tarnavo 
nuo 1985-ųjų iki 1991-ųjų. Taigi juodu šešerius metus tarnavo 
tuo pačiu metu. Visgi Ričeris nebuvo nei daktaras, nei psichiatras. 
Jis buvo karo policininkas. Pareigūnas. Majoras. Tikriausiai, aukš- 
to rango detektyvas. Baras tarnybą baigė kaip kuklus E-4 katego- 
rijos specialistas. Pėstininkas, o ne karo policininkas. Klausimas: 
kuo susiję karo policijos majoras ir E-4 kategorijos pėstininkas? 
Žinoma, kažkuo naudingu - kitaip Baras net nebūtų minėjęs šios 
pavardės. Bet kuo? 

Po dar trijų valandų Franklinas pradėjo manyti, kad taip nieko 
ir neatkapstys, kadangi Ričeris dingo iš radaro nuo 1997 m. Vi- 
siškai. Jokių pėdsakų. Niekur. Pagal Socialinės apsaugos valdybos 
duomenis, jis dar turėjo būti gyvas. Pagal Nacionalinio krimina- 
linės informacijos centro duomenis, nekalėjo. Dingo. Jis neturėjo 
kredito istorijos. Nebuvo minimas tarp turinčiųjų nekilnojamąjį 
turtą, neturėjo automobilių ar valčių. Jokių skolų. Turtas neareš- 
tuotas. Jokio adreso. Nenurodytas telefono numeris. Jokių laida- 


vimų, jokių teismo nutarčių. Jis nebuvo nei sutuoktinis, nei tėvas. 


Kažkoks vaiduoklis. 


* Korporacija, teikianti teisinių dokumentų kompiuterinės paieškos paslaugas. 


(Vert. past.) 


AŠTUONI 


O štai Džeimsui Barui tos pačios trys valandos sukėlė nemažų 
rūpesčių. Viskas prasidėjo jam išėjus iš kalėjimo kameros. Jis pa- 
suko dešinėn, link taksofonų. Koridorius siauras. Prasilenkdamas 
su kitu vyruku, jis atsitrenkė pečiu. Tada Baras padarė lemtingą 
klaidą. Jis pakėlė akis, pažiūrėjo į tą tipą ir atsiprašė. 

Lemtinga klaida: žuvis negali užmegzti akių kontakto su kitu 
kaliniu. Taip jis neva rodo nepagarbą. Kalėjimo taisyklės. Baras jų 
nesuprato. 

Vyrukas, su kuriuo jis užmezgė akių kontaktą - meksikietis. Jis 
buvo pasižymėjęs gaujos tatuiruotėmis, tačiau Baras jų neatpaži- 
no. Dar viena klaida. Jam derėjo nudelbti akis į grindis ir, tikintis 
geriausio, pėdinti sau. Visgi jis taip nepadarė. 

Vietoj to pasakė: „Atsiprašau“ 

Tada pakėlė antakius ir tarsi save smerkdamas šyptelėjo. Tarsi 
sakytų: „Juk čia užtenka vietos prasilenkti, ar ne?“ 

Didžiulė klaida. Familiarumas ir tikėjimasis draugiškumo. 

— Ko spoksai? - paklausė meksikietis. 

Tada jau ir Džeimsui Barui nušvito. „Ko spoksai?“ — čia jau 


gan tipiška pradžia. Šitos frazės nesinorėtų išgirsti bendrabučių 

kambariuose, baruose, užkampiuose ar tamsiuose skersgatviuo- 
se. 

— Nieko, - atsakė jis ir suprato, kad tik apsunkino situaciją. 

— Tu vadini mane nieku? 

Baras nuleido akis ir rengėsi eiti savais keliais, tačiau per vėlai. 
Jis jautė į nugarą įsmeigtą meksikiečio žvilgsnį ir atsisakė min- 
ties apie taksofoną. Šie stovėjo akligatvyje, tad nenorėjo atsidur- 
ti spąstuose. Jis apėjo ilgą ratą prieš laikrodžio rodyklę ir pasuko 
atgal į kamerą. Iki jos nusigavo be rūpesčių. Į nieką nežiūrėjo, su 
niekuo nekalbėjo. Išsitiesė ant savo gulto. Maždaug po dviejų va- 
landų viskas atrodė gerai. Jis įsivaizdavo, kad sugebėtų atlaikyti 
nupiepusio 72ač0 išsišokimą. Jis buvo didesnis už jį. Didesnis už 
du meksikiečius kartu sudėjus. 

Baras norėjo paskambinti seseriai. Įsitikinti, kad jai viskas ge- 
rai. 

Jis vėl išsiruošė prie taksofonų. 

Iki jų pavyko nusigauti be niekieno priekabių. Ta patalpa buvo 
ankšta. Ant sienos kabėjo keturi taksofonai, jais kalbėjo keturi 
vyrai, o už jų driekėsi keturios eilės. Triukšmas, pėdų trynimas į 
grindis, maniakiškas juokas, nekantrybė, frustracija, nemalonus 
prakaito, netrinktų plaukų ir seno šlapimo kvapas. Tokį įprastą 
kalėjimo paveikslą Džeimsas Baras ir įsivaizdavo. 

Tada kurį laiką šmėžavo neįprastas paveikslas. 

Visi vyrai prieš jį išsisklaidė. Tiesiog dingo iš akiračio. Kalbėję 
telefonu padėjo ragelius viduryje sakinio ir nėrė tolyn. Prašapo ir 
stovėjusieji eilėje. Per pusę sekundės sausakimšas ir triukšmingas 


koridorius virto tuščiu ir tyliu. 

Džeimsas Baras atsisuko. 

Tas pats tatuiruotas meksikietis. Rankoje jis laikė peilį, o už 
nugaros rikiavosi dar dvylika draugelių. Peilis — tai plastikinio 
dantų šepetėlio rankena, apsukta lipnia juosta ir nugaląstu galu 
lyg smailus aukštakulnio batelio kulnas. Visi draugai buvo žemi, 
kresni vyrukai — visi su tokiomis pačiomis tatuiruotėmis. Visi 
trumpai kirptais plaukais, išskutinėtais per visą kaukolę. 

— Palaukit, - kreipėsi Baras. 

Visgi meksikiečiai nelaukė, o po aštuonių minučių Baras pa- 
tyrė komą. Po kurio laiko jį rado ant grindų smarkiai sumuštą su 
daugybe durtinių žaizdų, skilusia kaukole ir prasidėjusiu smarkiu 
vidiniu kraujavimu. Vėliau kalėjimo informatorius pasakojo, kad 
to ir reikėjo tikėtis. Juk jis parodė nepagarbą lotynų amerikiečiui. 
Visgi tas pats informatorius pranešė, kad Baras šiaip sau nepasi- 
davė. Jis užsitarnavo savotišką pagarbą. Meksikiečiams šiek tiek 
kliuvo. Bet tai nė iš tolo neprilygo, kiek kliuvo Džeimsui Barui. Jis 
buvo nuskraidintas sanitariniu sraigtasparniu į miesto ligoninę, 
kur jį susiuvo ir operavo, kad sumažintų patinusių smegenų spau- 
dimą. Paskui paguldė į saugomą intensyviosios priežiūros palatą 
komos būsenoje. Gydytojai negalėjo pasakyti, kada jis pabus. Gal 
po dienos. Gal savaitės. Gal mėnesio. Gal niekada. Gydytojai tiks- 


liai nežinojo ir jiems tai mažai rūpėjo. Visi buvo vietiniai. 


Kalėjimo viršininkas naktį paskambino ir papasakojo apie tai 
Emersonui. Tada Emersonas paskambino ir pranešė Rodinui. 
Tada Rodinas - Capmenui, o Capmenas perdavė naujienas Fran- 


klinui. 

— Kas bus toliau? — pasiteiravo Franklinas. 

— Nieko, - atsakė Čapmenas. — Viskas kabo ore. Negali teisti 
komos būsenoje esančio kaltinamojo. 

— O kasbus, kai pabus? 

- Jei jam bus viskas gerai, spėju, viską pratęs. 

— Ojei ne? 

— Tada netęs. Negali teisti daržovės. 

— Ką dabar darysim? V 

— Nieko, - atsakė Čapmenas. - Juk bet kokiu atveju labai rim- 
tai nebuvome pasinėrę į šitą reikalą. Baras kaltas kaip velnias, ir 


nedaug ką jam bepadėsi. 


Franklinas paskambino papasakoti Rozmari Bar, kadangi abe- 
jojo, ar kas nors kitas tai padarys. Kaip paaiškėjo, niekas nepra- 
nešė. Tad jam ir teko ši užduotis. Rozmari Bar nesureagavo kaip 
nors ypatingai. Ji tiesiog smarkiai pritilo. Atrodė, kad jai emocinė 
perkrova. 

— Turbūt turiu nuvažiuoti į ligoninę, - pratarė ji. 

— Kaip norit, - atsakė Franklinas. 

— Suprantat, jis juk nekaltas. Taip nesąžininga. 

— Ar vakar jį matėte? 

— Norit paklausti, ar galiu būti jo alibi? 

— O galit? 

— Ne, - atsakė Rozmari Bar. - Negaliu. Nežinau, kur jis vakar 
buvo. Ar ką veikė. 

— Ar yra vietų, kuriose jis reguliariai lankosi? Kinas, barai, kas 


nors tokio? 

— Nelabai. 

— Turi draugų, su kuriais leidžia laiką? 

— Nesu tikra. 

— Merginų? 

— Jau ilgai ne. 

— Lankosi pas kokią nors šeimą? 

— Mes esame tik dviese. Jis ir aš. 

Franklinas nutilo. Paskui kurį laiką nė vienas nepratarė nė žo- 
džio. 

— Kas dabar bus? - paklausė Rozmari Bar. 

- Tiksliai nežinau. 

— Ar radot tą žmogų, kurį jis minėjo? 

— Džeką Ričerį? Bijau, kad ne. Jokių pėdsakų. 

— Ar ieškosite toliau? 

— Tiesą sakant, nelabai galiu ką daugiau padaryti. 


— Gerai, - tarė Rozmari Bar. - Tuomet teks verstis be jo. 


Visgi jiems dar šnekant telefonu vėlyvą šeštadienio naktį, Dže- 


kas Ričeris jau buvo pakeliui. 


DEVYNI 


Priežastis, dėl kurios Ričeris jau skuodė link jų, buvo moteris. 
Penktadienio naktį jis praleido Majamio Saut Bičo rajone salsos 
klube su šokėja iš kruizinio laivo. Laivas — iš Norvegijos, kaip ir 
toji mergina. Ričeris manė, kad baletui ji per aukšta, tačiau tinka- 
ma viskam kitam. Jie susitiko paplūdimyje po pietų. Ričeris degi- 
nosi. Parudęs jis geriau jautėsi. Neaišku, ką paplūdimyje veikė ji. 
Ričeris pajuto, kad veidą užstoja jos šešėlis, o atsimerkęs pamatė 
į jį įsispoksojusią merginą. O gal į jo randus. Kuo labiau įdegda- 
vo, tuo ryškiau jie matėsi — balti, bauginantys ir labai ryškūs. O 
ji buvo blyškios odos su juodu maudymosi kostiumėliu. Mažai 
pridengiančiu maudymosi kostiumėliu. Jis nustatė, kad čia šokėja, 
dar gerokai anksčiau, nei pati pasisakė. Viskas matėsi iš merginos 
laikysenos. 

Viskas pasibaigė vėlyvais pietumis ir išeiga į klubą. Nors sal- 
sos klubas Saut Biče nebuvo viena iš pirmų Ričerio pasirinkimo 
vietų, tačiau jos kompanija pavertė vakarą įsimintinu. Su ta mer- 
gina smagu leisti laiką. Žinoma, ji buvo puiki šokėja. Trykštanti 
energija. Ji nuvarė Ričerį nuo kojų. Ketvirtą ryto parsivedė į savo 


viešbutį, norėdama dar labiau nuvaryti nuo kojų. Šis viešbutis — 

maža Ar: Deco stiliaus vietelė šalia vandenyno. Panašu, kad kruizo 
organizatoriai nebuvo šykštūs savo klientams. Be jokios abejonės, 
ši vieta buvo kur kas romantiškesnė už Ričerio kambarį motelyje. 
Ir žymiai arčiau klubo. 

Be to, kambaryje veikė kabelinė televizija, kurios trūko Ričerio 
būste. Šeštadienį jis pabudo aštuntą ryto, išgirdęs šokėją duše. Įsi- 
jungė televizorių ir bandė susirasti ESPN kanalą. Norėjo sužinoti 
Amerikos beisbolo lygos penktadienio rezultatus. Tačiau jų taip ir 
nerado. Pėrjunginėdamas iš eilės kanalus jis sustojo ties CNN: per 
jį išgirdo Indianos policijos departamentą spaudos konferencijoje 
skelbiant pažįstamą pavardę: Džeimsas Baras. Mažoje patalpoje, 
prie akį rėžiančio apšvietimo. Ekrano viršuje matėsi užrašas: NBC 
medžiaga. Apačioje ryškiomis raidėmis parašyta: Skerdynės penk- 
tadienio vakarą. Policijos viršininkas pakartojo Džei>2so Baro pa- 
vardę, o tada pristatė žmogžudysčių skyriaus detektyvą pavarde 
Emersonas. Pastarasis atrodė pavargęs. Jis irgi — jau trečią kartą — 
paminėjo tą pačią pavardę: Džeimsas Baras. Po to, visai kaip ir 
Ričeris tikėjosi, trumpai pristatė vyro biografiją: Keturiasdešimt 
vienerių metų amžiaus, vietinis Indianos valstijos gyventojas, JAV 
armijos pėstininkų būrio specialistas nuo 1985 m. iki 1991 m., Per- 
sijos įlankos karo veteranas, nevedęs, šiuo metu - bedarbis. 

Ričeris žiūrėjo toliau. Emersonas pasirodė lakoniškas tipas. 
Kalbėjo trumpai. Jokio nereikalingo šlamšto. Užbaigęs praneši- 
mą, jis atsisakė atsakyti į žurnalisto klausimą, ką Džeimsas Baras 
pasakė — jei išvis ką nors sakė — per apklausą. Tada Emersonas 
pristatė apygardos prokurorą. Šio vyruko pavardė — Rodinas, o 


šis neatrodė lakoniškas. Kalbėjo netrumpai. Įterpė daug šlamšto. 

Jis ištisas dešimt minučių kabino sau Emersono laurus. Ričeris ži- 
nojo, kaip žai daroma. Jis pats trylika metų dirbo panašų darbą. 
Farai pabruka uodegas, o prokurorai susišluoja šlovę. Rodinas dar 
kelis kartus paminėjo Džei>2so Baro pavardę, o tada pranešė, jog 
valstija tikriausiai jį teis. 

Už ką? 

Ričeris laukė. 

Pasirodė vietinė korespondentė vardu Ana Jani. Ji trumpai pa- 
kartojo vakarykščius įvykius. Snaiperio skerdynės. Protu nesuvo- 
kiamos skerdynės. Automatinis ginklas. Daugiaaukštė automobi- 
lių stovėjimo aikštelė. Miesto aikštė. Viešojo transporto keleiviai 
pakeliui namo po ilgos darbo savaitės. Penkios aukos. Įtariamasis 
suimtas, bet miestas vis dar gedi. 

Ričeriui pasirodė, kad gedi vienintelė Jani: juk sėkmingas 
Emersono tyrimas labai greitai nutraukė jos reportažus. Kores- 
pondentė atsisveikino, o CNN eteryje toliau pradėjo pasakoti 
apie politinius įvykius. Ričeris išjungė televizorių. Šokėja išėjo iš 
vonios. Ji buvo rožinė, kvepianti. Ir nuoga. Rankšluosčius paliko 
vonioje. 

— Ką šiandien veiksim? — pasiteiravo su plačia norvegiška šyp- 
sena. 


— Aš vykstu į Indianą, - atsakė Ričeris. 


Jis ėjo šiaurės kryptimi link Majamio autobusų parko. Pasklai- 
dęs riebaluotą grafiką suplanavo maršrutą. Kelionė nebus lengva. 
Pirmoji atkarpa — iš Majamio į Džeksonvilį. Iš ten į Naująjį Or- 


leaną. Tada iš Naujojo Orleano į Sent Luisą. Po to iš Sent Luiso 

į Indianapolį. Po to vietiniu autobusu į pietus link šalies vidurio. 
Penkios atkarpos. Atvykimo ir išvykimo laikai nebuvo suderin- 
ti. Nusigauti iš pradinio taško į galutinį prireiks daugiau nei ke- 
turiasdešimt aštuonių valandų. Jis gundėsi skristi ar išsinuomoti 
automobilį, tačiau neturėjo daug pinigų, o keliauti autobusu la- 
biau patiko. Be to, manė, kad savaitgalį vis tiek nieko reikšmingo 


neįvyks. 


O štai savaitgalį Rozmari Bar vėl paskambino tyrėjui iš savo 
firmos. Ji manė, kad Franklinas turėtų laikytis nepriklausomos 
nuomonės. Kai paskambino dešimtą valandą ryto, sekmadienį, 
šis buvo namuose. 

— Manau, turėčiau samdyti kitus advokatus, - prasitarė ji. 

Franklinas nieko neatsakė. 

- Deividas Čapmenas mano, kad jis kaltas, - pasiguodė Roz- 
mari. - Ar ne taip? Jis iš anksto pasidavė. 

— Negaliu komentuoti, - atsakė Franklinas. — Jis yra vienas iš 
mano darbdavių. 

Dabar jau Rozmari Bar tylėjo. 

— Kaip sekėsi ligoninėje? - paklausė Franklinas. 

— Siaubingai. Jis intensyviosios priežiūros skyriuje su saujele 
kalėjimo veltėdžių. Jis prirakintas antrankiais prie lovos. Dėl Die- 
vo meilės, jam juk 40722. Kaip, jų manymu, jis sugebėtų pabėgti ? 

— Kokia tyrimo stadija? 

— Jį areštavo, bet kaltinimai dar nepareikšti. Dabar jis tokioje 
neužtikrintoje padėtyje. Jie mano, kad niekas nebūtų už jį sumo- 


kėjęs užstato. 

— Tikriausiai, jie teisūs. 

— Todėl susiklosčiusioje situacijoje jie elgiasi taip, tarsi už jį 
niekas mesumokėjo užstato. Tarsi jis priklausytų jiems. Jis pateko į 
sistemą. Į prieblandos zoną. 

— Kaip norėtumėte, kad pasikeistų įvykiai ? 

— Jis neturėtų būti surakintas. Ir turėtų gulėti bent jau karo 
ligoninėje. Bet to nebus, kol nerasiu padėti pasirengusio teisinin- 
ko. 

Franklinas luktelėjo. 

— O kaip paaiškinti visus įkalčius? 

— Pažįstu savo brolį. 

- Jūs išsikraustėte, tiesa? 

— Dėl kitų priežasčių. Ne dėl to, kad jis žudikas maniakas. 

— Jis užstatė stovėjimo vietą, — tęsė Franklinas. - Jis viską ap- 
galvojo iš anksto. 

— Jūs irgi manote, kad jis kaltas. 

— Aš tiesiog vertinu situaciją. Ir ji neatrodo palanki. 

Rozmari Bar nieko neatsakė. 

— Atsiprašau, — pratarė Franklinas. 

— Ar galite rekomenduoti kitą advokatą? 

— Ar galite priimti šį sprendimą? Turite įgaliojimą? 

— Manau, kad man būtų leidžiama. Jam koma. Aš jo artimiau- 
sia giminaitė. 

— Kiek turite pinigų? 

— Ne per daugiausia. 

— Kiek jis turi? 


— Jo namuose yra šiek tiek nuosavo turto. 

— Prastai atrodytų. Būtų tarsi spyris į dantis firmai, kuriai dir- 
bate. 

— Dėl to nesijaudinu. 

— Galite viską prarasti, įskaitant darbą. 

— Prarasiu jį bet kokiu atveju, jei nepadėsiu Džeimsui. Jeigu 
jį nuteis, mane atleis. Turėsiu blogą reputaciją. Kenksiu firmos 
įvaizdžiui. Gėda. 

— Pas jį rasti jūsų migdomieji, - tarė Franklinas. 

— Aš daviau jam. Jis nedraustas. 

— Kam jų reikėjo? 

— Jį kankina nemiga. 

Franklinas nieko neatsakė. 

— Jūs manote, kad jis kaltas, - ištarė Rozmari. 

— Įrodymai - tiesiog pribloškiantys, - dievagojosi Franklinas. 

- Deividas Čapmenas visai nesistengia, ar ne? 

- Turite pagalvoti ir apie tai, kad Deividas Capmenas gali būti 
teisus. 

— Kam galėčiau paskambinti? 

Franklinas akimirką tylėjo. 

— Pabandykite Helenai Rodin, - patarė. 

— Rodin? 

- Ji - apygardos prokuroro dukra. 

— Nepažįstu tokios. 

— Ji dirba miesto centre. Visai neseniai atidarė kontorą. Naujo- 
kė ir labai entuziastinga. 

— Ar būtų etiška? 


— Joks įstatymas to nedraudžia. 

— Juk tėvas kovotų prieš dukterį. 

— Na, gynyba turėjo užsiimti Čapmenas, o Čapmenas pažįsta 
Rodiną geriau negu jo dukra, veikiausiai. Ji jau ilgai negyvena su 
tėvais. 

- O kur? 

— Studijos koledže, teisės mokykla, dirbo teisėjo sekretore sos- 
tinėje. 

— Arišjos bus kokios naudos? 


— Manau, kad taip. 


Rozmari Bar paskambino Helenai Rodin į kontorą. Tarsi no- 
rėdama išbandyti. Juk naujokė ir entuziastinga advokatė turėtų 
sėdėti kontoroje sskmadienį. 

Helena Rodin sėdėjo kontoroje sskmadienį. Ir atsiliepė į skam- 
butį prie savo darbo stalo. Jos nutrintas stalas išdidžiai stovėjo 
apytuščiame dviejų kabinetų biure tame pačiame juodame stikli- 
niame bokšte kaip ir NBC. Jaunoji advokatė nuomojosi patalpą 
antrame aukšte. Šias biuro patalpas nuomojo nebrangiai — miesto 
parama verslui, numetama kaip saldainiukas. Pagal idėją miesto 
centras turėjo atgimti, kad vėliau iš surinktų mokesčių būtų gali- 
ma jį tvarkyti. 

Rozmari Bar nereikėjo pasakoti apie šį atvejį Helenai Rodin, 
kadangi viskas vyko priešais jos naujojo biuro langus. Ji ir pati kai 
ką matė, o likusią informaciją vėliau sužinojo per žinias. Ji sekė 
kiekvieną Anos Jani reportažą. Pažinojo šią korespondentę iš ma- 
tymo koridoriuose ir lifte. 


— Ar padėsite mano broliui? - paklausė Rozmari Bar. 

Helena Rodin delsė. Protingiausia būtų atsakyti jokiu būdu. Ji 
tai puikiai žinojo. Tarstelėti ką nors panašaus į jokiu būdu, pamirs- 
kit, ar jums galvoj negerai? Dėl dviejų priežasčių. Pirma, ji suprato, 
kad kada nors teks susidurti byloje prieš savo tėvą, bet ar dabar 
tinkamas momentas? Antra, ji buvo tikra, kad naujo advokato 
reputaciją užtarnauja pirmos bylos. Galvoje sukosi prieštaringos 
mintys. Tapti gynybos specialiste, kai visi kiti nuleidžia rankas, 
jos manymu, būtų ne pro šalį. Bet pradėti karjerą nuo bylos, kuri 
įsiutino visą miestą, būtų katastrofa marketingo prasme. Tie šau- 
dymai nebuvo vaizduojami kaip eilinis nusikaltimas. Jie atrodė 
kaip žiaurumo kultas. Prieš žmoniją, prieš visą bendruomenę, 
prieš miesto centro atgimimą, prieš pačią mintį, kad kas nors pa- 
našaus gali nutikti Indianoje. Tarsi šalies vidurys būtų tapęs Los 
Andželu ar Niujorko Baltimore, o tapti tuo asmeniu, kuris bando 
kažką išteisinti ar paaiškinti, būtų lemtinga klaida. Tarsi Kaino 
nuodėmė, kuri persekios visą gyvenimą. 

— Ar galime paduoti kalėjimą į teismą? — paklausė Rozmari 
Bar. — Už tai, kad leido, jog jį skriaustų? 

Helena Rodin vėl delsė. Dar viena proga pasakyti ne. Nerealus 
klientas. 

— Galbūt vėliau, - tarė ji. - Šiuo metu jis nesulauktų palankaus 
vertinimo kaip ieškovas. Be to, būtų sudėtinga įrodyti žalą, jei jis 
ir taip atsidurs mirtininkų eilėje. 

— Negaliu jums daug mokėti, - tarė Rozmari Bar. - Neturiu 
pinigų. 

Helena Rodin padarė trečią pauzę. Dar viena pateisinama 


priežastis pasakyti ne. Jos karjeroje lyg dar ankstoka dirbti veltui. 

Bet. Bet. Bet. 

Kaltinamieji nusipelno gynybos. Taip teigiama Teisių bilyje. 
Žmogus nekaltas, kol neįrodyta jo kaltė. O jei įrodymai buvo to- 
kie tvirti, kaip kad jos tėvas pasakojo, tuomet tai būtų stebimasis 
procesas. Jai tektų dalyvauti byloje, savarankiškai. Tada patartų 
savo klientui pripažinti kaltę. Tada tektų stebėti iš už nugaros, 
kaip tėvas sumindo jį savo mašina. Ir viskas. Viskas atrodytų kaip 
sąžiningas pareigos atlikimas. Konstitucinė prievolė. Bent jau 
taip tikėjosi. 

— Gerai, - pareiškė ji. 

— Jis nekaltas, - patikino Rozmari Bar. - Esu tuo tikra. 

„Visi jie nekalti“, - pagalvojo Helena Rodin. - Gerai, - pakar- 
tojo ir sutarė su naująja kliente susitikti savo kontoroje kitą rytą, 
septintą valandą. Tarsi norėdama išbandyti: ar nuoširdžiai tikinti 


brolio nekaltumu sesuo tikrai ateis tokį ankstyvą rytą. 


DEŠIMT 


Rozmari Bar pasirodė sutartu laiku: pirmadienį, septintą ryto. 
Franklinas taip pat atėjo. Jis tikėjo Helena Rodin, todėl rengėsi 
atidėti savus darbus, kol pamatys, į kurią pusę krypsta reikalai. 
Pati Helena Rodin jau valandą sėdėjo prie darbo stalo. Ji infor- 
mavo Deividą Čapmeną apie atstovo pakeitimą sekmadienio po- 
pietę ir gavo iš jo pirmojo pokalbio su Džeimsu Baru garso įrašą. 
Čapmenas apsidžiaugė galįs perduoti šį reikalą kitai teisininkei ir 
nusiplauti rankas. Ji perklausė įrašą bent tuziną kartų sekmadie- 
nio vakare ir dar tiek pat iš ryto. Joks kiras Džeimso Baro žodis 
niekur nebuvo užfiksuotas. Galbūt ir paskutinis. Taigi ji ypač ati- 
džiai klausėsi įrašo ir padarė keletą išankstinių išvadų. 

— Klausykit, — pradėjo ji. 

Juosta buvo atsukta sename batų dėžės dydžio magnetofone. Ji 
paspaudė mygtuką, ir susirinkusieji išgirdo šnypštimą, kvėpavimą 
ir Deivido Čapmeno balsą: „Negalėsiu jums padėti, jei pats ne- 
padėsite sau: Paskui ilgai buvo girdėti tik dar daugiau šnypštimo, 
ir tada prabilo Džeimsas Baras: „Jie ne tą sulaikė. Jie ne tą sulai- 
kė“, — pakartojo. Helena prasuko juostą į priekį, kur Čapmenas 


sakė: „Neigimas nėra gera išeitis: Vėl pasigirdo Džeimso Baro bal- 

sas: „Atveskite man Džeką Ričerį“ Helena prasuko juostą toliau 
iki Capmeno klausimo: „Ar Džekas Ričeris - daktaras?“ Po to 
girdėjosi, kaip Baras beldė į apklausų patalpos duris. 

— Ką gi, — tarė Helena. - Manau, jis tikrai įsitikinęs, kad to 
nepadarė. Jis pasako ir nusivilia, nutraukia pokalbį, pamatęs, jog 
Čapmenas nesiklauso. Kol kas viskas aišku, ar ne? 

- Jis to ir 2epadarė, - patvirtino Rozmari Bar. 

— Vakar kalbėjausi su tėvu, - tęsė Helena Rodin. - Visi įrody- 
mai surinkti, panele Bar. Bijau, kad tai - jo darbas. Turite neat- 
mesti minties, kad galbūt sesuo nepažįsta brolio taip, kaip norėtų. 
Ar taip, kaip pažinojo anksčiau. Jis dėl kokios nors priežasties ga- 
lėjo pasikeisti. 

Stojo tyla. 

— Ar tėvas nemeluoja dėl įrodymų? - paklausė Rozmari. 

- Jis negali meluoti, - atsakė Helena. - Bet kokiu atveju tuos 
įkalčius mes pamatysime. Susipažinimo su byla procese. Pasiimsi- 
me raštiškus parodymus. Jam nėra ko blefuoti šiuo momentu. 

Niekas netarė nė žodžio. 

— Tačiau vis tiek galime padėti jūsų broliui, - Helena pertrau- 
kė tylą. - Jis įsitikinęs, kad nepadarė to nusikaltimo. Toks įspūdis 
man susidarė, perklausius įrašą. Jam haliucinacijos. Ar bent jau 
šeštadienį buvo. Todėl galbūt regėjo haliucinacijas ir penktadienį. 

— Ir kuo jam tai padėtų? - nesuprato Rozmari Bar. — Vis vien 
tai pripažinimas, kad čia jo darbas. 

— Būtų kitokios pasekmės. Jei pasveiks. Laikas ir gydymas ati- 
tinkamoje įstaigoje būtų kur kas naudingesnis už laiką ir jokio gy- 


dymo sugriežtinto saugumo kalėjime. 

— Norite, kad jis būtų pripažintas psichiškai nesveiku? 

Helena palinksėjo. 

— Tokia gynyba mums būtų geriausias variantas. Jei pradėsime 
veikti dabar, galime tikėtis nuosaikesnio elgesio su juo iki teismo. 

— Jis gali numirti. Tai sakė gydytojai. Nenoriu, kad jis mirtų 
kaip nusikaltėlis. Noriu nuplauti nuo jo gėdą. 

— Jo dar nenuteisė. Nepripažino kaltu. Prieš įstatymą jis vis dar 
nekaltas. 

— Čia ne tas pats. 

— Ne, tikriausiai, ne tas pats, - sutiko Helena. 

Vėl stojo tyla. 

— Susitikime čia vėl pusę vienuolikos, - pasiūlė Helena. - Su- 
dėliosime strategiją. Jei norime, kad jį perkeltų į kitą ligoninę, ge- 
riau bandyti anksčiau nei vėliau. 

— Turime rasti tą Džeką Ričerį, - tarė Rozmari Bar. 

Helena palinksėjo. 

— Perdaviau šią pavardę Emersonui ir savo tėvui. 

— Kodėl? 

— Nes Emersonas darė kratą jūsų brolio namuose. Galbūt jie 
rado adresą ar telefono numerį. O tėvas turi žinoti, kadangi šis 
vyrukas turėtų būti mūsų liudytojų sąraše, o ne kaltintojų. Nes 
galbūt jis mums padės. 

- Jis gali būti alibi. 

— Geriausiu atveju, senas bičiulis armijoje. 

— Nemanau, - įsiterpė Franklinas. - Jie buvo skirtingo rango ir 


skirtinguose padaliniuose. 

— Turime jį rasti, - spyrėsi Rozmari Bar. - Džeimsas prašė jį 
pakviesti, tiesa? Tai turi ką nors reikšti. 

Helena vėl palinksėjo. 

— Net neabejoju, kad turime jį rasti. Jis gali ką nors žinoti. Gal- 
būt, kokios nors išteisinančios intormacijos. Arba bent jau galėtų 
būti jungtimi su kuo nors, kuo galėtume pasinaudoti. 


- Jis kaip skradžiai žemę prasmegęs, - nukirto Franklinas. 


Ričeris sėdėjo autobuse iš Indianapolio ir buvo už dviejų va- 
landų kelio. Kelionė buvo lėta, bet gan maloni. Šeštadienio naktį 
jis praleido Naujajame Orleane, motelyje netoli autobusų stoties. 
Sekmadienio naktį - Indianapolyje. Taigi išsimiegojo, pavalgė ir 
nusiprausė duše. Visgi didžiąją laiko dalį teko trankytis ir snū- 
duriuoti autobusuose, žiūrint į šmėžuojančius vaizdus, stebint 
Amerikos chaosą ir vis prisimenant norvegiukę. Visas jo gyveni- 
mas toks. Atskirų fragmentų mozaika. Smulkmenos ir kontekstai 
išnyksta ir palieka nežymų prisiminimą, tačiau jausmai ir patirtis 
susipina į vieną audinį, pilną gerų ir blogų išgyvenimų. Jis dar ne- 
žinojo, kas užsimegztų su ta norvege. Tuo metu manė, kad ji — 
prarastas šansas. Nors ji vis tiek greitai būtų išplaukusi. Arba jis. 
CNN intervencija viską sutrumpino, bet gan nežymiai. 

Autobusas riedėjo penkiasdešimt penkių mylių per valandą 
greičiu 37-uoju keliu į pietus. Sustojo Blumingtone. Išlipo šeši 
žmonės. Vienas iš jų paliko Indianapolio laikraštį. Ričeris pasiė- 
mė ir atsivertė sporto skiltį. Jankiai vis dar pirmavo Rytų konfe- 


rencijoje. Tada atsivertė pirmuosius puslapius permesti naujienas. 


71 


LEE CHILD 


Antraštė skelbė: „Įtariamasis snaiperis sužalotas kalėjime“ Ričeris 
permetė pirmąsias tris pastraipas: smegenų trauma. Koma. Neuž- 
tikrintos prognozės. Atrodo, žurnalistas įmanytų persiplėšti tarp 
dviejų pozicijų: smerkti Indianos kalėjimų priežiūros tarybą dėl 
įstatymų nepaisymo įkalinimo įstaigose ar reikšti ovacijas Baro 
užpuolikams už tai, kad atliko pilietinę pareigą. 

„Tai gali viską apsunkinti“, - pagalvojo Ričeris. 

Tolesnėse pastraipose pateikta pasakojimo apie nusikaltimą, 
smulkesnių detalių ir naujų faktų santrauka. Ričeris perskaitė 
visas. Baro sesuo išsikraustė iš jo namų keletą mėnesių prieš in- 
cidentą. Atrodo, žurnalistai laikėsi nuomonės, kad tai buvo arba 
akivaizdaus Baro nestabilumo priežastis, arba pasekmė. Arba ir 
tas, ir tas. 

Autobusas išvažiavo iš Blumingtono. Ričeris sulankstė laikraš- 
tį, atrėmė galvą į langą ir žiūrėjo į kelią. Šalia lango driekėsi juodas, 
ką tik nulijęs, kaspinas, o vidurio juosta mirksėjo tarsi skubi žinu- 
tė, siunčiama Morzės abėcėle. Ričeris nebuvo tikras, ką ja norėta 


pranešti. Nemokėjo perskaityti. 


Autobusas įvažiavo į uždarą stotį. Ričeris išėjo į dienos šviesą 
ir atsidūrė per penkis kvartalus nuo vietos, kur greitkelio viadukas 
juosia seną akmeninį pastatą. Jo spėjimu, Indianos kalkakmenis. 
Gera medžiaga. Jo manymu, tame pastate turėjo būti bankas ar 
teismas, o gal biblioteka. Už šio pastato stovėjo juodas stiklinis 
bokštas. Oras — visai nieko. Vėsiau nei Majamyje, bet pakankamai 


toli į pietus, kad būtų saugiu atstumu nuo žiemos. Teks atsinau- 

jinti aprangą, kad prisiderintų prie oro. Jis vilkėjo šviesias rusvai 
žalsvos spalvos kelnes ir ryškiai geltonus drobinius marškinius. 
Nekeistus tris dienas. Pagalvojo, kad dar vieną dieną ištemps su 
tais pačiais, o po to pakeis kuo nors pigiu. Jis avėjo rudus pusba- 
čius be aulų. Nemūvėjo kojinių. Jautėsi, tarsi apsirengęs pasiplau- 
kiojimui valtimi, ir spėjo, kad turėjo atrodyti neįprastai šio miesto 
minioje. 

Pažiūrėjo į laikrodį. Po devynių dvidešimt. Jis stovėjo dyzelino 
dūmų kamuoliuose ir žvalgėsi. Miestas - vienas iš tipinių šalies vi- 
duryje: nei didelis, nei mažas, nei senas, nei naujas. Nei klestintis, 
nei merdintis. Veikiausiai, turėjo savo istoriją. Galbūt vykdė kokių 
kukurūzų ir sojos pupelių prekybą. Gal tabako. Gal vertėsi gyvuli- 
ninkyste. Per jį turbūt teka upė arba stovi geležinkelio iškrovimo 
stotis. Gal veikia kelios gamyklos. Miestas turėjo nedidelį centrą. 
Jis plėtėsi į rytus nuo ten, kur stovėjo Ričeris. Aukštesni pastatai — 
kai kurie akmens, kai kurie - plytiniai, keletas reklaminių stendų. 
Pagal jį, juodasis stiklinis bokštas turėjo būti miesto simbolis. Ki- 
taip nebūtų tikslo jį statyti pačioje miesto centro širdyje. 

Link jo ir patraukė. Pakeliui matėsi daug statybų. Remontas, 
renovacijos, kelių duobės, žvyro krūvos, šviežias betonas, lėtai 
slenkantys sunkvežimiai. Prieš vieną tokį kirto gatvę ir išėjo palei 
šiaurinę pusiau užbaigtos daugiaaukštės stovėjimo aikštelės pusę. 
"Tada prisiminė Anos Jani naujienų reportažą, pažvelgė į pastatą, 
tada į viešą aikštę. Joje įrengtas ornamentuotas baseinas su styran- 
čiu vienišu fontanu viduryje. Tarp baseino ir žemos sienos matėsi 


siauras praėjimas. Šį dekoravo laikini laidotuvių aksesuarai: gėlės 

su aliuminio folija apvyniotais kotais, įlaminuotos nuotraukos, 
maži pliušiniai žaislai ir žvakutės. Matėsi smėlio likučiai. Jo spėji- 
mu, smėlis čia išbarstytas sugerti kraują. Gaisrinės visada vežiojasi 
smėlio dėžes į avarijas ir nusikaltimo vietas. Ir geležinius semtuvus 
surinkti žmonių organams. Ričeris vėl atsisuko į stovėjimo aikš- 
telės pastatą. Mažiau nei trisdešimt penki jardai, pamanė. Labai 
arti. 

Ričeris ramiai stovėjo. Aikštėje nė garso. Visas miestas sken- 
dėjo tyloje. Tarsi sustingęs — it trumpam paralyžiuota galūnė po 
smarkaus sumušimo. Aikštė buvo pats epicentras. Būtent čia vis- 
kas vyko. Ji tapo savotiška juodąja skyle, kurioje susispaudė šitiek 
emocijų, kad nė viena negalėjo ištrūkti. 

Ričeris keliavo toliau. Senajame kalkakmenio pastate įsikūrusi 
biblioteka. „Visai neblogai, - pamanė. - Bibliotekininkai - mie- 
li žmonės. Jei ko nors paklausi, būtinai papasakos. Jis paklausė, 
kur rasti apygardos prokuratūrą. Liūdna, prislėgta moteriškė prie 
knygų išdavimo stalo nurodė kelią. Eiti netoli. Miestas nedidelis. 
Jis nuėjo į rytus pro naują biurų pastatą, ant kurio matėsi MTPD 
ir armijos šauktinių centro ženklai. Už jo - pigių parduotuvių 
kvartalas, o tada — nauji teismo rūmai. Pastato stogas plokščio 
keturkampio dizaino, raudonmedžio durys, graviruoti stiklai. 
Galėjo būti ir kokios nors keistos sektos bažnyčia su dosniais, bet 
nepasiturinčiais parapijiečiais. 

Ričeris nenorėjo eiti per pagrindinį įėjimą. Apsuko kvartalą, 
kol priėjo biurų korpusą. Susirado duris su lentele Apygardos pro- 


kuroras. Po ja kabėjo atskira žalvarinė lentelė su Rodino pavarde. 

„Išrinktasis pareigūnas, - dingtelėjo jam. - Jie specialiai rašo ant 
atskirų lentelių, kad būtų pigiau pakeisti kas keletą lapkričių“ Ša- 
lia Rodino pavardės buvo inicialai A. A. Gal rodantys jo teisinį 
išsilavinimą. 

Įėjęs pro duris, Ričeris registratūroje pasisakė norįs susitikti su 
pačiu A. A. Rodinu. 

— Kokiu klausimu? - tyliai, bet mandagiai paklausė registra- 
torė. Ji atrodė vidutinio amžiaus, prisižiūrinti, gerai uždirbanti, 
dėvėjo švarią baltą palaidinę. Atrodo, kad visą gyvenimą būtų 
praleidusi prie registratūros stalo. Patyrusi biurokratė. Bet įsitem- 
pusi. Atrodė, tarsi ant jos pečių būtų užgulę visi neseniai vykę ne- 
ramumai mieste. 

— Dėl Džeimso Baro, - atsakė Ričeris. 

— Esate korespondentas? - pasiteiravo registratorė. 

— Ne, - atsakė Ričeris. 

— Kaip galėčiau apibūdinti ponui Rodinui jūsų ryšį su byla? 

— Pažinojau Džeimsą Barą armijoje. 

- Tikriausiai nemažai laiko nuo to praėję. 

— Daug laiko, - patikslino Ričeris. 

— Galite pasakyti savo pavardę? 

— Džekas Ričeris. 

Registratorė surinko telefono numerį. Ričeris spėjo, kad ji 
šneka su sekretore, kadangi jį ir Rodiną minėjo trečiuoju asme- 
niu. „Ar jis gali priimti poną Ričerį dėl bylos?“ Ne Baro bylos. 
Tiesiog dėl bylos. Pokalbis tęsėsi. Tada registratorė uždengė rage- 
lį prispausdama prie krūtinės žemiau raktikaulio, virš kairiosios 


krūties. 

- Arjūs turite informacijos? - paklausė. 

„Sekretorė kitame aukšte girdi tavo širdies plakimą“, - pagal- 
vojo Ričeris. 

— Taip, - atsakė jis. - Informacijos. 

- Iš armijos? - domėjosi registratorė. 

Ričeris palinksėjo. Ji vėl prisidėjo telefoną prie ausies ir kalbėjo 
toliau. Ilgai. Ką jau ką, bet ponas A. A. Rodinas turėjo patikimas 
sargybines. Pro jas šiaip sau su kokia nors skubia ir svaria priežasti- 
mi neprasmuksi. Ričeris žvilgtelėjo į laikrodį. Pusė dešimtos ryto. 
Tačiau susiklosčiusioje situacijoje niekur neskubėjo. Barui koma. 
Bus gerai ir rytoj. Ar poryt. O gal pavyks nusigauti iki Rodino per 
farą, jei prireiks. Kokia ten jo pavardė? Emersonas? 

Registratorė padėjo ragelį. 

— Eikite tiesiai į viršų, - nurodė. - Ponas Rodinas trečiame 
aukšte. 

„Jaučiuosi pagerbtas“, - pagalvojo Ričeris. Registratorė užrašė 
jo pavardę ant lankytojo kortelės ir įmovė ją į plastikinį vokelį. Vy- 
riškis prisisegė jį prie marškinių ir pasuko link lifto. Pakilo į trečią 
aukštą. Čia lubos buvo žemesnės, koridoriai apšviesti Auorescenci- 
nėmis lempomis. Trejos durys iš dažytos medienos pluošto užda- 
rytos, vienerios dvigubos lakuoto medžio durys - atidarytos. Už 
jų prie darbo stalo sėdėjo sekretorė. Antroji sargybinė. Jaunesnė už 
žemesniame aukšte matytą poniutę, bet, matyt, aukštesnio rango. 

— Ponas Ričeris? - paklausė. 

Jis palinksėjo, o moteris, pakilusi nuo stalo, nuvedė ten, kur 
prasidėjo kabinetai su langais. Ant trečiųjų durų, prie kurių priė- 


jo, pakabintas užrašas 4. A. Rodinas. 

— Ką reiškia tos 4. A. raidės? - pasidomėjo Ričeris. 

— Esu tikra, ponas Rodinas jums teiksis atsakyti, jei panorės, — 
paaiškino sekretorė. 

Ji pabeldė, ir iš kabineto pasigirdo baritonas. Sekretorė atidarė 
duris ir įleido Ričerį. 

— Ačiū, - padėkojo šis. 

— Nėra už ką, - atsakė ji. 

Ričeris užėjo vidun. Rodinas jau laukė atsistojęs už stalo, pasi- 
rengęs priimti svečią, refleksyviai spinduliuodamas mandagumą. 
Ričeris atpažino jį iš televizoriaus. Čia tas vyrukas: maždaug pen- 
kiasdešimties, gan lieknas, gan atletiškas, žilais, trumpais plaukais. 
Gal per colį iki šešių pėdų ir svarą perkopęs per du šimtus“. Jis 
vilkėjo tamsiai mėlyną kostiumą. Mėlynus marškinius ir mėlyną 
kaklaraištį. Akys mėlynos. Kaip ir, be abejonės, jo spalva. Neprie- 
kaištingai nusiskutęs, išsikvėpinęs odekolonu. Nepriekaištingai 
susitvarkęs. „Priešingai, nei aš“, - pagalvojo Ričeris. Tarsi speci- 
aliai sudėlioras kontrastas. Šalia Rodino Ričeris atrodė kaip susi- 
vėlęs milžinas. Penkiais coliais aukštesnis ir penkiasdešimt svarų 
sunkesnis. Plaukai - dviem coliais ilgesni, o drabužiai - kokiu 
tūkstančiu dolerių pigesni. 

— Ponas Ričeris? - pažindinosi Rodinas. 

Ričeris palinksėjo. Kabinetas atrodė kaip ir visų valdininkų, 
bet tvarkingas. Vėsus ir tylus. Jokio realistiško vaizdo pro langą. 
Tik plokšti pigių parduotuvių ir MTPD stogai su ventiliacijos 


vamzdžiais. Toliau matėsi ir juodas stiklinis bokštas. Danguje sil- 
* Apie 1,80 m ūgio ir apie 92 kg svorio. (Vert. past.) 

pnai švietė saulė. Dešiniau nuo lango, už darbo stalo, puikavosi 
trofėjų siena su diplomais iš koledžo ir Rodino nuotraukomis su 
politikais. Įrėmintos laikraščių iškarpos su septynių laimėtų bylų 
verdiktais. Ant kitos sienos kabėjo diplomą laikančios šviesia- 
plaukės merginos su mantija ir kepure nuotrauka. Graži. Ričeris 
spoksojo į nuotrauką kiek ilgiau, nei reikėjo. 

— Mano dukra, - paaiškino Rodinas. - Ji - taip pat teisininkė. 

— Nejaugi? — nusistebėjo Ričeris. 

— Visai neseniai atsidarė kontorą mieste. 

Jo balso tonas pasirodė sausas: Ričeris negalėjo suprasti, ar gir- 
dėjosi pasididžiavimo, ar nepalankumo gaidelė. 

— Manau, jums bus progos su ja susitikti, - pridūrė Rodinas. 

— Tikrai? — stebėjosi Ričeris. - Kodėl gi? 

— Ji gina Džeimsą Barą. 

— Jūsų dukra? Ar tai etiška? 

— Joks įstatymas to nedraudžia. Gal nelabai protinga, bet nėra 
neetiška. 

Jis pabrėžė žodį protinga, palikdamas spėlioti, ką turi galvoje. 
Neprotinga ginti kaltinamąjį tokioje byloje, neprotinga dukteriai 
stoti prieš tėvą ar neprotinga bet ka stoti prieš A. A. Rodiną? Jis 
atrodė labai konkuruojantis tipas. 

— Jūsų vardą ji įrašė į galimų liudytojų sąrašą, - paaiškino. 

— Kodėl? 

— Ji mano, kad turite informacijos. 

— Iš kur ji sužinojo mano pavardę? 

— Nežinau. 


— Iš Pentagono? 

Rodinas truktelėjo pečiais. 

— Nesu tikras. Bet iš kažkur sužinojo. Todėl kai kas jūsų ieško. 

— Todėl mane ir įleido? 

Rodinas palinksėjo. 

— Taip, todėl, - patvirtino. - Būtent todėl. Paprastai nepriimu 
žmonių iš gatvės. 

— Panašu, kad jūsų darbuotojos griežtai laikosi šitos tvarkos. 

— Labai tikiuosi, - tarė Rodinas. — Prašau, prisėskite. 

Ričeris prisėdo ant lankytojų kėdės, o Rodinas - prie savo dar- 
bo stalo. Langas liko Ričeriui iš kairės, Rodinui — iš dešinės. Nė 
vieno neakino šviesa. Teisingas baldų išdėstymas. Skirtingai, nei 
kai kurių prokurorų kabinetuose, kuriuose Ričeriui teko lanky- 
tis. 

— Kavos? - pasiūlė Rodinas. 

— Neatsisakysiu, - sutiko Ričeris. 

Rodinas paskambino ir paprašė kavos. 

— Man labai įdomu, kodėl pirmiausia atėjote pas mane, - tarė 
jis. - Turiu omeny, pas prokurorą, o ne gynybos advokatą. 

— Norėjau sužinoti jūsų asmeninę nuomonę, - paaiškino Ri- 
Čeris. 

— Apie ką? 

— Apie tai, kiek svari byla prieš Džeimsą Barą. 

Rodinas kurį laiką nieko nesakė. Po trumpos tylos pauzės pa- 
sigirdo beldimas į duris, ir sekretorė įėjo nešina kava. Ant sida- 
brinio padėklo. Kavinukas, du puodeliai, dvi lėkštutės, cukrinė, 
mažytis ąsotėlis grietinėlės, du sidabriniai šaukšteliai. Puodeliai - 


plono porceliano. „Cia ne standartiniai, kaip valstybinėse įstaigo- 

se, - pagalvojo Ričeris. - Rodinas mėgsta tinkamai patiektą kavą“ 
Sekretorė pastatė padėklą ant stalo krašto lygiai per vidurį nuo 
sėdinčiojo prie darbo stalo ir svečio. 

— Dėkui, - tarė Ričeris. 

— Nėra už ką, - atsakė sekretorė ir išėjo. 

— Prašau, pilkitės, - pasiūlė Rodinas. 

Ričeris spustelėjo plunžerį ir įsipylė puodelį - be grietinėlės, be 
cukraus. Kava kvepėjo tamsiai ir stipriai. Puikiai paruošta. 

— Byla prieš Džeimsą Barą - labai smagi, - tarė Rodinas. 

— Yra liudininkų? - paklausė Ričeris. 

— Ne, - atsakė pirmasis. - Bet liudininkų parodymai ne visada 
būna vertingi. Aš netgi džiaugiuosi, kad liudininkų nėra. Vietoj 
jų surinkome puikių fizinių įkalčių. Mokslas nemeluoja. Mokslas 
nesutrinka. 

— Puikių? - perklausė Ričeris. 

— Nenuginčijamų įkalčių, kurie susieja asmenį su nusikaltimu. 

— Kiek nenuginčijami? 

— Geresnių nebūna. Esu visiškai užtikrintas. 

— Esu girdėjęs taip kalbančių prokurorų. 

— Ne šįkart, pone Ričeri. Esu labai atsargus. Nekeliu krimina- 
linių bylų, kol nesu tikras dėl jų baigties. 

— Kad nesusigadintumėte rezultato? 

Rodinas parodė trofėjus virš ir už savęs esančioje sienoje. 

— Septynios iš septynių, - gyrėsi. — Šimtas procentų. 

— Per kiek laiko? 

— Per trejus metus. Džeimsas Baras pakels rezultatą iki aštuo- 


nių iš aštuonių. Jei kada nors pabus. 

— Manau, jis pabus kiek apgadintas. 

— Jei kai pabus, jo smegenys bent šiek tiek veiks, keliaus į teis- 
mą. Negalima atleisti už tokius darbelius. 

— Supratau, — pratarė Ričeris. 

— Ką supratot? 

— Pasakėte tai, ką norėjau žinoti. 

— Sakėte, turite informacijos. Iš armijos. 

— Kol kas pasilaikysiu ją sau. 

— Buvote karo policininkas, tiesa? 

— Trylika metų, - patikslino Ričeris. 

— Ir pažinojote Džeimsą Barą? 

- Šiek tiek. 

— Papasakokite apie jį. 

— Ne dabar. 

— Pone Ričeri, jei turite bent kokios išteisinančios informacijos 
ar apskritai ką nors pridurti, turite man pasakyti. 

— Tikrai? 

— Vis tiek sužinosiu. Dukra ją pateiks. Ji bandys mesti kaltės 
prisipažinimo kortą, norint išvengti didesnė bausmės. 

— Ką reiškia A. A. raidės? 

— Prašau? 

— Jūsų inicialai. 

— Aleksejus Aleksejevičius. Mano tėvas kilęs iš Rusijos. Bet tai 
buvo labai seniai. Dar prieš Spalio revoliuciją. 

— Bet tradicijų tebesilaikote. 

— Kaip matote. 


— Kaip jus vadina? 

— Aleksu, žinoma. 

Ričeris atsistojo. 

— Na, Aleksai, ačiū už sugaištą laiką. Ir už kavą. 

— Dabar eisite pas mano dukrą? 

— Ar yra prasmės? Atrodote gan pasitikintis savimi. 

Rodinas nusišypsojo iš malonumo. 

— Tokia procedūra, - aiškino. - Aš — teismo pareigūnas, o jūs 
įtrauktas į liudytojų sąrašą. Mano pareiga informuoti, kad jūsų 
pareiga — pas ją nueiti. Kitaip būtų neetiška. 

— Kurją rasti? 

— Tame stikliniame bokšte, kur matosi pro langą. 

— Gerai, - tarė Ričeris. - Manau, galiu užsukti. 

— Man vis tiek reikia jūsų turimos informacijos, — prasitarė 
Rodinas. 

Ričeris papurtė galvą. 


— Patikėkit manim, nereikia. 


VIENUOLIKA 


Rodinas palydėjo svečią pro moterį registratūroje, ir šis grįžo į 
viešą aikštę. Stovėdamas po šalta saule, jis apsisuko ratu, kad susi- 
orientuotų vietovėje. Visi miestai yra vienodi ir kartu - skirtingi. 
Visi miestai turi savo spalvą. Kai kurie — pilki. Šis tapo rudas. Ri- 
čerio spėjimu, pastatų plytos pagamintos iš vietoje iškasamo mo- 
lio, ir jos pernešė senąjį šių žemių atspalvį į pastatų fasadus. Netgi 
akmuo atrodė kiek įdegęs, tarsi su geležies nuosėdomis. Kur ne 
kur matėsi tamsiai raudonų akcentų, tarsi senose daržinėse. Šis 
miestas — šiltas, ne itin judrus, bet visgi laikėsi. Po tragedijos turė- 
tų atsigauti. Pastebimas progresas, optimizmas ir dinamiškumas. 
Tą liudijo naujos statybos. Kur tik pažvelgsi, visur vykdomi dar- 
bai, nauji betoniniai borteliai. Daug projektų, daug perstatymų. 
Daug vilties. 

Naujasis stovėjimo aikštelių kompleksas įtvirtino šiaurinį 
miesto centro galą. Tarsi demonstravo komercinę plėtrą. Jis buvo 
į pietus ir šiek tiek į vakarus nuo žudymų zonos. Labai arti. Tiesiai 
į vakarus ir maždaug dvigubai toliau ėjo greitkelio viaduko atkar- 
pa. Ji driekėsi vingiu kokius trisdešimt jardų prieš apjuosdama bi- 


blioteką. Po to kiek išsitiesino ir nuėjo už juodo stiklinio bokšto. 

Bokštas stovėjo šiaurinėje aikštės pusėje. Ant juodos granitinės 
lentos, netoli durų, kabėjo NBC ženklas. Anos Jani darbo vieta, 
spėjo Ričeris. Kaip ir Rodino dukters. Rytinėje pusėje nuo aikš- 
tės prasidėjo biurų patalpos su MTPD ir šauktinių centru. Kaip 
tik iš ten išėjo aukos. Paplūdo pro duris. Kaip ten Ana Jani sakė? 
Po ilgos darbo savaitės? Visi skubėjo vakarų kryptimi per aikštę 
link sustatytų automobilių ar autobusų stoties ir pateko į košma- 
rą. Siaurame praėjime jie turėjo sulėtėti ir išsirikiuoti. Kaip silkės 
statinėje. 

Ričeris praėjo ornamentuotą baseiną iki besisukančių durų 
bokšto apačioje. Įėjęs į koridorių ieškojo nuorodų. Ten kabėjo 
įstiklinta lenta juodu pagrindu ir baltomis įspaustomis raidėmis. 
NBC įsikūrusi antrame aukšte. Kai kurios patalpos tebestūksojo 
tuščios. Ričeris spėliojo, jog kitas gan greitai išsigraibstė, kad galė- 
tų įsirašyti toje įspaustų raidžių lentoje. Helen Rodin teisinė konto- 
7a pažymėta ketvirtame aukšte. Raidės atrodė kiek išsibarsčiusios 
su netiksliais tarpais. Ričeris pagalvojo: „Čia tau ne Rockefėllerio 
Centras. 

Jam teko palūkėti lifto dviejų žmonių eilėje: jis ir patraukli 
šviesiaplaukė. Juodu apsikeitė žvilgsniais. Mergina išlipo antrame 
aukšte — tada jis suvokė, kad ji - Ana Jani. Pažino iš transliacijos. 
Tada pamanė, kad jam reikėjo susitikti sa Emersonu iš vietinės 
policijos departamento, kuris galėtų geriau, nei kas kitas, atpasa- 
koti karščiausias naujienas. 

Galiausiai susirado Helenos Rodin kontorą. Ji buvo priekinėje 
pastato dalyje. Pro langus matėsi aikštė. Ričeris pasibeldė. Išgir- 


do duslų kvietimą ir įėjo vidun. Tuščioje registratūros patalpoje 

stovėjo sekretorės stalas. Neužimtas. Palaikis, bet jau ilgokai ne- 
naudotas. „Sekretorės dar neturi, - pirmoji mintis. - Karjeros 
pradžia: 

Jis pabeldė į kitas duris. Antrąkart atsakė tas pats balsas. Įėjęs 
pamatė Heleną Rodin prie kito naudoto stalo. Pažino ją iš nuo- 
traukos tėvo kabinete. Visgi gyvai ji atrodė dar gražesnė. Ne dau- 
giau kaip trisdešimties, gan aukšta, smulkaus sudėjimo. Liekna, 
bet sportiška. Ne anoreksikė. Tikriausiai, bėgiojo ar žaidė futbolą 
arba tiesiog galėjo džiaugtis savo organizmo medžiagų apykaita. Ši 
šviesiaplaukė paveldėjo mėlynas tėvo akis. Jose atsispindėjo aukš- 
tas intelektas. Ji vilkėjo juodą kostiumėlį su kelnėmis. „Lycra“, 
pamanė Ričeris. - Niekas jai neprilygsta: 

— Sveiki, - pasisveikino ji. 

— Aš - Džekas Ričeris, - prisistatė vyriškis. 

Moteris įsmeigė akis. 

— Turbūt juokaujat. Ar tikrai? 

Jis palinksėjo. 

— Visada buvau, visada ir būsiu. 

— Neįtikėtina. 

— Nepasakyčiau. Visi turi vardus ir pavardes. 

— Noriu pasakyti, kaip sužinojote, kad reikia ateiti? Niekaip 
negalėjome jūsų rasti. 

— Mačiau per televizorių. Ana Jani, šeštadienio rytą. 

— Na, ačiū Dievui už televizorių, — pasidžiaugė ji. — Ir ačiū 


Dievui, kad jūs čia. 
* Elastingos medžiagos prekės ženklas. (Vert. past.) 


85 


LEE CHILD 


— Buvau Majamyje, - pasakojo Ričeris. - Su šokėja. 

— Šokėja? 

— Norvege, - pratęsė jis. 

Nuėjęs prie lango pažvelgė pro jį. Iš ketvirto aukšto matėsi, 
kaip pagrindinė parduotuvių gatvė leidosi tiesiai į pietus nuo- 
kalne. Pastatas dėl to stovėjo dar aukščiau. Ilgasis baseinas taip 
pat suderintas su gatve. Iš tiesų, jis buvo pačioje gatvėje, tik kad 
šią užblokavo ir padarė aikštę. Iš letargo miego pabudęs asmuo 
nustebtų, pamatęs didelį baseiną toje vietoje, kur kažkada drie- 
kėsi kelias. Iš aukštai baseinas atrodė gerokai ilgesnis ir siaures- 
nis, negu žiūrint nuo žemės. Jis atrodė liūdnas, tuščias su plonu 
sluoksniu dumblo ant juodų plytelių. Už jo, kiek į dešinę, stovėjo 
naujasis stovėjimo aikštelių statinys. Jis buvo kiek žemiau aikštės. 
Skirtumas - maždaug per pusę aukšto. 

— Buvote čia? - paklausė Ričeris. - Kai viskas vyko? 

— "Taip, čia, - tyliai atsakė Helena Rodin. 

— Matėte, kas nutiko? 

— Iš pradžių — ne. Išgirdau tris šūvius. Labai greitus. Pirmas, 
tada trumputė pauzė, ir kiti du. Tada vėl pauzelė, kiek ilgesnė, bet 
tik sekundės dalį. Spėjau atsistoti iki paskutinių trijų. Baisu. 

Ričeris palinksėjo. „Drąsi mergiotė, - pagalvojo. — Išgirsta šū- 
vius ir stojasi, užuot nėrusi po stalu“ Tada pradėjo suktis kita min- 
tis: „Pirmas, tada trumputė pauzė: Tai - gero snaiperio garsas. 
Reikėjo pasižiūrėti, kaip nusisekė pirmasis šūvis. Juk veikia tiek 
daug faktorių. Šaltas vamzdis, atstumas, vėjas, sureguliavimas, nu- 


sitaikymas. 

— Matėte, kaip miršta žmonės? — paklausė. 

— Du, - atsakė, stovėdama jam už nugaros. - Siaubas. 

— Trys šūviai, dvi aukos? 

— Vieno nepataikė. Ketvirto ar penkto šūvio, tiksliai nežino- 
ma. Tyrėjai rado kulką baseine. Todėl dabar jis tuščias. Išleido 
vandenį. 

Ričeris nieko neatsakė. 

— Kulka - vienas iš įkalčių, - tarė Helena. - Ji susieja šautuvą 
su nusikaltimu. 

— Ar pažinojote ką nors iš aukų? 

— Ne. Eiliniai žmonės, manau. Atsidūrė netinkamoje vietoje 
netinkamu metu. 

Ričeris nieko neatsakė. 

— Mačiau liepsnas iš ginklo, - pasakojo Helena. - Štai iš ten, iš 
šešėlių, tamsoje. Maži liepsnos pliūpsniai. 

— Žybsniai iš šautuvo žiočių, - aiškino Ričeris. 

Jis atsigręžė nuo lango. Moteris ištiesė ranką. 

— Aš - Helena Rodin, - tarė. - Atleiskite, turėjau deramai pri- 
sistatyti. 

Ričeris paspaudė jos ranką. Ji buvo šilta ir tvirta. 

— Tik Helena? - paklausė. - Ne Helena Aleksejovna ar kaip 
nors panašiai ? 

Ji nužvelgė vyriškį. 

— Oiš kur jūs viską žinote? 

— Buvau pas jūsų tėvą, - tarė ir paleido ranką. 


— Tikrai? Kur? 

— Katik, jo kabinete. 

- Buvote jo kabinete? Šiandien? 

— Prieš pat ateidamas čionai. 

— Kodėl pirmiausia ėjote pas jį? Jūs - 72220 liudytojas. Nede- 
rėjo su juo susitikti. 

- Jis labai norėjo pasišnekėti. 

— Ką jam pasakėte? 

— Nieko. Veikiau, klausinėjau aš. 

— Ko klausinėjote? 

— Norėjau susižinoti, kiek tvirta byla. Prieš Džeimsą Barą. 

— Aš atstovauju Džeimsui Barui. O jūs - gynybos liudytojas. 
Turėjote kalbėtis sa manimi, o ne su juo. 

Ričeris nieko neatsakė. 

— Deja, byla prieš Džeimsą Barą - labai tvirta, - pripažino ji. 

— Kas jums pasakė mano pavardę? - teiravosi Ričeris. 

— Džeimsas Baras, žinoma, - atsakė ji. - Kas kitas? 

— Baras? Netikiu. 

— Na, pars pasiklausykite, - pasiūlė moteris. 

Nuėjusi prie stalo paspaudė seno kasečių grotuvo mygtuką. 
Kažkoks Ričeriui nepažįstamas balsas sakė: „Neigimas nėra gera 
išeitis. Helena paspaudė pauzės mygtuką. 

— Pirmasis jo advokatas, - paaiškino. - Vakar man perleido 
atstovavimą. 

— Kaip? Juk vakar jam buvo koma. 

— Teoriškai mano klientė yra Džeimso Baro sesuo. Artimiausia 


jo giminaitė. 

Tada atleido pauzės mygtuką. Ričeris girdėjo šnypštimą ir po 
to - jau keturiolika metų negirdėtą balsą. Žemą, įsitempusį, šai- 
žų. Toks balsas būdingas retai prašnekantiems žmonėms. Jis sakė: 
„Atveskite man Džeką Ričerį. 

Ričeris stovėjo suglumęs. 

Helena Rodin paspaudė s:0p mygtuką. 

— Sakiau? - tarė. 

Tada pasižiūrėjo į laikrodį. 

— Pusė vienuolikos, - pranešė. - Pasilikite, sudalyvaukite mano 


klientų susitikime. 


Ji, it koks magas, atidengė Ričerį susirinkusiems. Tarsi būtų 
ištraukusi triušį iš skrybėlės. Iš pradžių Ričeris pastebėjo vyruką, 
kurį iš karto palaikė buvusiu faru. Pastarąjį pristatė kaip Frankli- 
ną, samdomą detektyvą, dirbantį kelioms teisininkų firmoms. 
Juodu paspaudė vienas kitam ranką. 

— Jus sudėtinga rasti, - pratarė Franklinas. 

— Klystate, - replikavo Ričeris. - Manęs neįmanoma rasti. 

— Teiksitės papasakoti, kodėl? 

Franklino akyse akimirksniu sužaižaravo krūva klausimų. Po- 
licininkiškų klausimų. Tokių kaip: kiek naudos turėsime iš jo kaip 
liudytojo? Kas jis toks? Sunkus nusikaltėlis? Bėglys? Ar jo parody- 
mai bus tikėtini? 

— Toks mano hobi, - atsakė Ričeris. - Laisva valia. 

— Tai sakot, esate ramus? 


— Kaip belgas. 

Po to įėjo moteris. Maždaug įpusėjusi ar artėjanti prie ketvir- 
tosios dešimties, apsirengusi kaip biuro darbuotoja, įsitempusi ir 
nemiegojusi. Visgi net ir tokiu įvaizdžiu ji nepasirodė nemaloni. 
Priešingai: maloni, sąžininga. Netgi daili. Aiškiai matėsi, kad ji — 
Džeimso Baro sesuo. Ričeris tai suprato dar prieš juodu supažin- 
dinant. Ji buvo keturiolika metų senesnė tos pačios spalvos, švel- 
nesnė ir moteriškesnė jo veido versija. 

— Mano vardas Rozmari Bar, - prašneko ji. - Džiaugiuosi, jog 
mus susiradote. Tarsi stebuklas. Pradedu tikėti, kad mums gali pa- 
vykti. 

Ričeris ničnieko neatsakė. 

Helenos Rodin kontoroje dar nebuvo konferencijų salės. Riče- 
ris pamanė, kad tam dar ateis savas laikas. Galbūt. Jeigu jai seksis. 
Tad visiems keturiems teko susigrūsti jos kabinete. Helena sėdė- 
jo prie savo darbo stalo. Franklinas nutūpė prie kampo. Ričeris 
pasirėmė ant palangės. Rozmari Bar nervingai vaikščiojo. Jei ant 
grindų būtų kilimas, ji būtų pramynusi skyles. 

— Ką gi, - tarė Helena. - Gynybinė strategija. Mažų mažiausiai 
sieksime pasinaudoti sveikatos būkle. Bet stengsimės laimėti dau- 
giau. Kiek daugiau, priklausys nuo daugybės veiksnių. Pirmiausia, 
esu tikra, norime sužinoti, ką gali papasakoti ponas Ričeris. 

— Nebūčiau toks tikras, - atsakė Ričeris. 

— Dėl ko? 

— Kad norite sužinoti, ką aš galiu papasakoti. 

— Kodėl neturėtume? 


— Nes susidarėte klaidingą įspūdį. 

— Kokį? 

— Kodėl, jūsų manymu, pirmiausia nuėjau pas jūsų tėvą? 

— Nežinau. 

— Nes aš neatvykau čia tam, kad padėčiau Džeimsui Barui. 
Visi nutilo. 

— Atvykau jį palaidoti, - tarė Ričeris. 

Visi sužiuro į jį. 

— Bet kodėl? - pasidomėjo Rozmari Bar. 


— Nes jis jau yra taip daręs. Užteko ir vieno karto. 


DVYLIKA 


Ričeris atsirėmė į lango stiklą, pasisuko šonu, kad matytų aikš- 
tę. Ir nematytų susirinkusiųjų. 

— Ar šis pokalbis konfidencialus? - paklausė. 

— Taip, - patikino Helena Rodin. - Konfidencialus. Kliento 
konferencija. Automatiškai, ji yra saugi. Niekas, apie ką kalbame 
šiame kabinete, negali būti atkartota kitur. 

— O teisiniu požiūriu, ar jums etiška sužinoti blogąsias naujie- 
nas? 

Stojo ilga tyla. 

— Ar jūs ketinate pateikti įrodymų kaltintojams? — paklausė 
Helena Rodin. 

— Kažin ar reikės, sprendžiant pagal situaciją. Bet jei reikės, 
pateiksiu. 

— Tuomet tas blogąsias naujienas sužinosime bet kokiu atveju. 
Prieš teismą susipažinsime su parodymais. Kad nesusidurtume su 
dar daugiau netikėtumų. 

Vėl tyla. | 

— Džeimsas Baras buvo snaiperis, - prašneko Ričeris. - Ne 
pats geriausias visoje armijoje, bet ir ne prasčiausias. Tiesiog geras, 


kompetentingas snaiperis. Galima sakyti, vidutinis. 

Tada padarė pauzę, nudelbė akis į kojas. Į pigų naują pastatą 
su šauktinių centru jame. Armijos, Jūrų laivyno, Oro pajėgų, Jūrų 
pėstininkų korpusus. 

— Armiją pasirenka keturi žmonių tipai, - pradėjo. - Pirmas 
tipas, kaip ir aš, tęsia šeimos tradicijas. Antras tipas — patriotų, 
kurie nori tarnauti šaliai. Tretieji tiesiog nori turėti darbą. O ke- 
tvirtas tipas - žmonės, kurie nori žudyti kitus žmones. Armija — 
vienintelė vieta, kur gali tą daryti legaliai. Džeimsas Baras priklau- 
so ketvirtam tipui. Giliai savyje jis manė, kad žudyti turėtų būti 
smagu. 

Rozmari Bar nusisuko. Visi tylėjo. 

— Bet jis taip ir neturėjo progos, - tęsė Ričeris. - Kol dirbau 
karo policijoje, buvau labai kruopštus tyrėjas ir viską apie jį suži- 
nojau. Tyriau jį. Jis mokėsi penkerius metus. Peržiūrėjau registrų 
žurnalus. Buvo tokių savaičių, kai jis iššaudydavo po du tūkstan- 
čius serijų. Visas į popierinius taikinius ar siluetus. Suskaičiavau, 
kad per savo karjerą jis išpyškino beveik ketvirtį milijono kulkų, 
tačiau nė vieno šūvio į priešą. Jis nevyko į Panamą 1989-aisiais. 
"Tuo metu turėjome labai didžiulę armiją, o ten reikėjo tik nedide- 
lių pajėgų, todėl kai kurių vyrukų neišsivežė. Po to, 1990-aisiais, 
vyko operacija Persijos įlankoje. Jis išvyko į Saudo Arabiją. Tačiau 
nedalyvavo „Audros dykumoje“ operacijose 1991-aisiais. Tai 
praktiškai buvo vien šarvuočių kampanija. Džeimsas Baras pra- 
sėdėjo Saudo Arabijoje, valydamas smėlį iš savo šautuvo, šaudyda- 
mas po du tūkstančius serijų treniruotėse per savaitę. Po „Audros 
dykumoje“ viskas baigėsi, jį nusiuntė į Kuveitą miesto tvarkymo 


darbams. 

— Kas įvyko tenai? - paklausė Rozmari Bar. 

— Jis paprasčiausiai pratrūko, — atviravo Ričeris. - Štai kas 
nutiko. Sovietų Sąjunga žlugo. Irakas atsitraukė į savo dėžutę. Jis 
pamatė, kad karas baigėsi. Jis mokėsi beveik šešerius metus ir nie- 
kad neturėjo progos šauti į priešą. Didelę dalį mokymų sudarė įsi- 
vaizdavimas. Kaip sureguliuoti optinį taikiklį į ten, kur stuburas 
pereina į galvos smegenų kamieną. Kaip reikia lėtai kvėpuoti ir 
nuspausti gaiduką. Kaip sekundės dalį kulka skrieja. Kaip pama- 
tai rožinį debesį iš galvos. Jis visa tai įsivaizdavo. Dažnai. Tačiau 
niekada nepamatė gyvai. Nė karto. Nė karto nematė rožinio de- 
besies. Nors labai norėjo. 

Kabinete tyla. 

— Tad vieną dieną jis išsiruošė vienas, - tęsė Ričeris. - Kuveite. 
Džeimsas įsitaisė mieste ir laukė. Tada nušovė keturis žmones, iš- 
einančius iš daugiabučio. 

Helena Rodin nenuleido nuo Ričerio akių. 

- Jis šaudė iš stovėjimo aikštelių garažo, - tęsė Ričeris. — Iš an- 
tro aukšto. Visai priešais daugiabučio duris. Kaip paaiškėjo, au- 
komis tapo amerikiečių puskarininkiai. Jie gavo laisvą savaitgalį, 
todėl vilkėjo civilių drabužius. 

Rozmari Bar purtė galvą. 

— Negali būti, - netikėjo ji. - Tiesiog 2ega/7 būti. Jis taip nega- 
lėtų. O jei padarė, būtų nuteistas ir sėdėtų kalėjime. Bet jis garbin- 
gai baigė tarnybą. Kaip tik po Persijos įlankos karo. Ir gavo kapi- 
tono medalį. Vadinasi, taip negalėjo būti. Tai negali būti tiesa. 

— Kaip cik todėl aš čia, - kalbėjo toliau Ričeris. - Susidūrėme 


su rimta problema. Prisiminkime įvykių eigą. Turėjome keturias 

nušautas aukas, pradėjome tyrimą. Galiausiai pėdsakai atvedė iki 
jūsų brolio. Tyrimas nebuvo lengvas. Teko daug kur nuklysti, o 
vieno nuklydimo metu aptikome medžiagos apie tuos nušautus 
vyrukus. Tokios medžiagos, kurios geriau būtume nežinoję. Jie 
darė kai ką, ko neturėjo daryti. 

— Ką darė? - paklausė Helena Rodin. 

— Kuveito miestas buvo bjauri vieta. Pilna turtingų arabų. Net- 
gi neturtingieji nešiojo 70/eksus ir vairavo rolsroisus, turėjo mar- 
murines vonias su masyviais auksiniais čiaupais. Daugelis jų buvo 
laikinai pabėgę, tačiau visus savo daiktus paliko. Kai kurie paliko 
ir šeimas. Žmonas ir dukteris. 

— Ir? 

— Tie mūsų keturi nušauti puskarininkiai užsiiminėjo nugalė- 
tojų armijos reikaliukais - taip pat, kaip prieš juos irakiečiai. Jiems, 
turbūt, taip atrodė galima. O mums atrodė kaip prievartavimas 
ir ginkluoti apiplėšimai. Taip susiklostė, kad tądien jie viename 
name paliko pėdsakų. Kaip ir kituose namuose kitomis dienomis. 
Radome nemažai grobio jų skrynelėse. Laikrodžių, deimantų, ką 
tik galėjo išnešti. Taip pat apatinių. Manėme, jog apatinius pasi- 
imdavo, kad nepamestų žmonų ir dukrų skaičiaus. 

— Ir kas atsitiko? 

— Situacija neišvengiamai įgijo politinį atspalvį. Informacija 
pasiekė aukščiausias grandis. Konflikto Persijos įlankoje sprendi- 
mas turėjo atrodyti nepriekaištingai sėkmingas. Šimtu procentų 
gražus ir šimtu procentų švarus. Kuveitiečiai buvo mūsų sąjun- 
gininkai ir taip toliau. Galiausiai mums liepė užglaistyti keturių 


puskarininkių istoriją. Palaidoti. Tą ir padarėme. Tai reiškia, kad, 

deja, Džeimsas Baras irgi liko nenubaustas. Vis tiek gandai kažkur 
nutekėjo, o jo gynėjas būtų juos panaudojęs. Iš esmės pabūgome 
šantažo. Jei būtume patraukę Barą prieš teismą, jo advokatas būtų 
metęs pateisinamos žmogžudystės kortą. Būtų paskelbęs, jog Ba- 
ras stengėsi apginti armijos garbę ryžtingai ir greitai. Procese būtų 
tekę viešai išskalbti visus marškinius. Mums liepė nerizikuoti. Tad 
mūsų rankos buvo surištos. Taškas. 

— O gal tai ir 5uvo pateisinama žmogžudystė, - griebėsi min- 
ties Rozmari Bar. - Gal Džeimsas visa tai žinojo. 

— Ponia, jis nežinojo. Man labai gaila, bet nežinojo. Prieš tai 
jis neturėjo su jais jokio kontakto. Absoliučiai. Kai išsiaiškinau 
jo darbelius, man nė puse žodžio apie juos neužsiminė. Kuveito 
mieste Baras buvo neilgai - nepakankamai ilgai, kad ką nors galė- 
tų sužinoti. Jis tiesiog šaudė žmones. Savo malonumui. Man pats 
prisipažino dar prieš iškapstant tuos visus kitus dalykus. 

Kabinete cyla. 

— Tad viską nuslėpėme, o jį paleidome, - pratęsė Ričeris. — 
Pranešėme, kad tuos keturis vyrukus nužudė palestiniečiai, o 
1991-aisiais Kuveito mieste tai atrodė labai įtikinama. Mane ši 
situacija labai nervino. Gal ne pati bjauriausia, kokią teko matyti, 
bet tikrai ir ne pati gražiausia. Džeimsas Baras išlipo iš balos sau- 
sutėlis — pasisekė. Tada nuėjau pas jį prieš jam paliekant tarnybą 
ir už tai, kad jam šitaip pasisekė, liepiau gyvenime neperžengti 
linijos. Niekada. Pasakiau, kad jei kada nors taip pasielgs, surasiu 
jį ir priversiu pasigailėti. 

Kabinete stojo tyla. Kelias minutes. 


— Stai ir atvykau, - baigė Ričeris. 


96 


VIENAS ŠŪVIS 


— Tikriausiai, tai slapta informacija, - prašneko Helena Ro- 
din. - Turiu omeny, neabejoju, kad jos niekur negalima panaudo- 
ti. Kitaip kiltų didžiulis skandalas. 

Ričeris pritariamai linktelėjo. 

— Labai slapta. Užplombuota Pentagone. Todėl ir paklausiau, 
ar šis pokalbis - konfidencialus. 

— Susidurtumėte su dideliais nemalonumais apie tai prašne- 
kęs. 

— Man yra tekę susidurti su dideliais nemalonumais. Atvykau 
sužinoti, ar man reikės vėl su tokiais nemalonumais susidurti. 
Sprendžiant pagal susiklosčiusią situaciją, manau, kad nereikės. 
Manau, jūsų tėvas gali ir be mano pagalbos susitvarkyti su Džeim- 
su Baru. Bet, jei prireiktų, aš visada pasirengęs padėti. 

Helena viską suprato. 

— Atėjote čia daryti man spaudimą, ar ne? Norite pasakyti, jei 
pernelyg stengsiuosi, galite bet kada pakirsti mane per kelius. 

— Atvykau ištesėti pažadą, - pertraukė Ričeris. - Kurį daviau 


Džeimsui Barui. 


"Tai pasakęs, jis uždarė duris iš kitos pusės, palikdamas tylinčią 
ir nusivylusią trijulę kabinete. Įlipo į liftą. Antrame aukšte vėl įli- 
po Ana Jani. Akimirką Ričeris svarstė: gal ji visą dieną važinėjasi 
liftu, tikėdamasi, kad ją kas nors atpažins. Kad paprašys autogra- 
fo. Jis ignoravo korespondentę. Kartu su ja išlipo fojė ir pasuko 
tiesiai link išėjimo. 

Akimirką pastovėjo aikštėje. Svarstydamas. Džeimso Baro 


sveikatos būklė komplikavo situaciją. Jis nenorėjo čia trainiotis, 

kol šis pabus. Jei apskritai pabus - gali tekti laukti kelias savai- 
tes. Ričeriui nepatiko švaistyti laiką laukiant. Jam reikėjo veiks- 
mo. Dvi dienos vienoje vietoje - maždaug tokia jo riba. Tačiau jis 
negalėjo taip lengvai ištrūkti. Negalėjo ko nors užsiminti Alek- 
sui Rodinui. Negalėjo duoti jam savo numerio visais gyvenimo 
atvejais. Visų pirma, jis neturėjo telefono. Antra, toks tvarkingas 
ir atsargus vyrukas kaip Aleksas Rodinas labai susirūpintų tomis 
užuominomis, kol galiausiai jas išlukštentų. Susisiekti su Penta- 
gonu jis galėtų gan lengvai. Juk Ričeris paklausė: „Ar mano vardą 
ji sužinojo iš Pentagono?“ Neapdairi klaida. Taigi Aleksas Ro- 
dinas galiausiai sudėliotų paprastą seką. Galvotų, čia dar kažkas 
slypi, ir aš išsiaiškinsiu, ką turi Pentagonas. Žinoma, iš Pentagono 
nieko nepeštų. O Rodinui nepatiktų nieko nepešti. Jis pasitelktų 
žiniasklaidą. Veikiausiai, Aną Jani. Ji sa malonumu imtųsi naujos 
sensacijos kūrimo. Pagaliau, Rodinas negalėtų ramiai sėdėti, kol 
galiausiai viską s4ži20:4. Nenurimtų, kol nesužinotų. 

Visgi Ričeris nenorėjo atskleisti tos istorijos. Nebent iškiltų 
neišvengiama būtinybė. Persijos įlankos karo veteranams nebu- 
vo lengva: cheminiai ginklai, nuodijimas uranu. Jie bent norėjo 
išlaikyti švarią reputaciją, kad be karinių veiksmų, didesnių nuo- 
dėmių tenai niekas nedarė. Nenorėjo, kad visai armijai negarbę 
užtrauktų tokie kaip Baras ar jo aukos. Žmonės pradėtų šnekėti: 
Ei, jie visi taip darė. Ne visi, kiek žinojo Ričeris. Tai buvo šauni ar- 
mija. Todėl nenorėjo atskleisti tos slaptos informacijos, jei neiškils 
neišvengiama būtinybė. Jis norėjo pats įvertinti, ar to prireiks. 

Vadinasi jokių užuominų Aleksui Rodinui. Jokių telefono nu- 
merių dalybų. 

"Taigi... kas toliau? 

Jis nusprendė palūkėti mieste dar dvidešimt keturias valandas. 
Galbūt po jų medikai galės tiksliau pasakyti, kokia Baro būklė. 
Galbūt kaip nors pavyks prisikasti iki Emersono ir sužinoti dau- 
giau apie įkalčius. Gal jam sąžinė leis viską palikti Alekso Rodino 
prokuratūrai. O jei iškils netikėtų problemų, apie kurias ateityje 
jis perskaitys kur nors laikraštyje, sėdėdamas paplūdimyje ar bare, 
tada galės vėl grįžti atgal. 

Nuspręsta: dvidešimt keturios valandos mažame šalies vidurio 
mieste. 


Ričeris nusprendė pasižvalgyti upės. 


IE2ĖL 


Upę rasti pavyko. Plati, lėta vandens juosta, tekanti iš vakarų į 
rytus per pietinę miesto centro dalį. Jis spėjo, kad upė turėtų būti 
viena iš Ohajo intakų. Šiaurinis jos krantas ištiesintas ir sutvirtin- 
tas masyviais akmens blokais visus tris šimtus jardų. Kiekvienas iš 
tų blokų turbūt svėrė po penkiasdešimt tonų. Tvarkingai iškalti 
ir nepriekaištingai sudėti. Jie sudarė prieplauką. Blokuose įleisti 
stori geležiniai grybai virvėms pririšti. Akmeninėmis plokštėmis 
dengta prieplauka buvo trisdešimties pėdų gylio. Per visą jos ilgį 
išsidėstė aukštos medinės pašiūrės atvirais galais į upės ir gatvės 
pusę. Gatvė taip pat grįsta akmenimis. Prieš šimtą metų šioje prie- 
plaukoje pririšdavo ir iškraudavo dideles baržas. Čia triūsdavo 
pulkai vyrų. Į grindinio akmenis daužydavosi arklių kanopos ir 
vežimų ratai. Tačiau dabar nebeliko nieko. Visiška ramybė ir lėta 
vandens srovė. Ant geležinių grybų - rūdys, tarp akmenų - pikt- 
žolės. 

Ant kai kurių pašiūrių dar matėsi išblukę pavadinimai. Džio- 
vintos Makginčio gėrybės. Alentauno sėklinė. Parkerio prekės. Riče- 
ris kulniavo tuos tris šimtus jardus, dėbčiodamas į visas pašiūres. 


Visos tebestovėjo tvirtai. Subrandintos renovacijai, spėjo. Mies- 

tas, pasistatęs ornamentinį baseiną su fontanu viešoje aikštėje, ti- 
krai neapleis pakrantės. Tik laiko klausimas. Visame mieste vyko 
statybos. Jis plėsis į pietus. Kam nors sumažins mokesčius, kad 
atsidarytų kavinę prie upės. O gal barą. Gal su gyva muzika nuo 
ketvirtadienio iki šeštadienio. Gal su mažyčiu muziejumi, prime- 
nančiu laivybos šia upe laikus. 

Jis sukosi eiti atgal, ir kaktomuša susidūrė su Helena Rodin. 

— Ne taip jau sunku jus rasti, — tarstelėjo ji. 

— Nesiginčiju, - atsakė vyriškis. 

— Turistai visada traukia į dokus. 

Ji nešėsi advokato portfelį. 


— Galiu pavaišinti pietumis? — pasiūlė. 


Ji parsivedė Ričerį atgal šiaurės kryptimi prie naujųjų atkuria- 
mų miesto kvartalų ribos. Vos per vieno iškasto bloko atstumą 
miestas iš seno ir nušiurusio keitėsi į naują ir perdažytą. Iš mažų, 
apdulkėjusių parduotuvėlių su išstarytais dulkių siurbliais ir skal- 
bimo mašinų žarnomis į naujas, su šimto dolerių vertės apšviesto- 
mis suknelėmis vitrinose. Ir batais, ir latė kava už keturis dolerius, 
ir titano gaminiais. Juodu praėjo kelias tokias vieteles, tada Hele- 
na Rodin įsivedė jį į valgyklą. Tokių jis yra matęs. Ir jų paprastai 
vengdavo. Baltos sienos, kelios išsikišusios plytos, pasukami aliu- 
mininiai stalai ir kėdės, keistos salotos. Sumeta bet kokius pro- 
duktus ir pavadina naujove. 

Moteris nusivedė Ričerį prie stalo galiniame kampe. Prie jų 
priėjo energingas vaikis su meniu. Helena Rodin užsisakė kažką 


su apelsinais, graikiniais riešutais ir gorgoncolos sūriu. Puodelį 

žolelių arbatos. Ričeris liovėsi stengęsis ką nors išskaityti meniu, 
užsisakė to paties, tik su kava. Juoda. 

— Čia mano mėgstamiausia vietelė mieste, — prasitarė Helena. 

Jis palinksėjo. Tikėjo. Ji atrodė esanti namuose. Ilgi, tiesūs 
plaukai, juodi drabužiai. Jaunatviškas švytėjimas. Jis buvo senes- 
nis, atvyko iš kito laiko ir kito pasaulio. 

— Noriu, kad kai ką paaiškintumėte, - prašneko ji. 

Pasilenkusi atsegė portfelį. Išsitraukė seną kasetinį grotuvą. 
Atsargiai pastatė ant stalo. Paspaudė mygtuką, kad veiktų. Ričeris 
išgirdo pirmojo Džeimso Baro advokato žodžius: „Neigti nebūtų 
protinga“ Ir Baro atsakymą: „Atveskite man Džeką Ričerį. 

— Jau leidote šį įrašą, - pasakė jis. 

— Bet kodėl jam taip sakyti? - paklausė Helena. 

— Norite, kad paaiškinčiau? 

Ji palinksėjo. 

— Negaliu. 

— Logiškai mąstant, jūs esate paskutinis žmogus, kieno pagal- 
bos jis turėtų šauktis. 

— Sutinku. 

— Gal jis abejojo tuo, kaip jautėtės tada? Prieš keturiolika 
metų? 

— Nemanau. Kalbėjau pakankamai aiškiai. 

— Kam gi jam šauktis jūsų dabar? 

Ričeris nutilo. Atnešė maistą, ir juodu pradėjo pietauti. Apel- 
sinai, graikiniai riešutai, gorgoncolos sūris, įvairiausi lapai, salotos 
ir aromatinis aviečių actas. Visai neblogai. Kava taip pat geriama. 


— Paleiskit man visą įrašą, - paprašė Ričeris. 

Padėjusi šakutę, Helena paspaudė mygtuką atsukti juostelei ir 
taip laikė: po vieną pirštą ant mygtuko, tarsi pianistė. Ji augino 
ilgus nagus. Nenešiojo žiedų. Ivarkingi, lakuoti nagai. Paspau- 
dusi P/ay mygtuką, vėl pasiėmė šakutę. Kelias akimirkas Ričeris 
nieko negirdėjo, kol prasisuko tuščia juostos atkarpa ir grotuvo 
galvutė pasiekė įrašo pradžią. Tada pasigirdo kalėjimo akustika. 
Aidas, kažkur tolumoje metalo tarškesys. Vyro šnopavimas. Tada 
girgžtelėjo atidaromos durys ir kito vyro šleptelėjimas ant kėdės. 
Kėdės kojos nesibraižo betonu. Kalėjimo kėdė. Prisukta varžtais 
prie grindų. Prašneko advokatas. Senas ir abejingas. Jis visai neno- 
rėjo būti toje vietoje. Žinojo, kad Baras kaltas. Jis trumpai vedė tą 
banalų pokalbį. Jį vis labiau erzino Baro tylėjimas. Tada pyktelėjęs 
išrėžė: „Negalėsiu jums padėti, jei pats nepadėsite sau: Tada kurį 
laiką buvo tylu, kol pasigirdo prie mikrofono prisilenkusio Baro 
balsas: „Jie ne tą suėmė: Tą patį pakartojo dar kartą. Tada vėl už- 
sivedė advokatas, netikėdamas kliento žodžiais. Vardijo, kad visi 
įrodymai surinkti ir stengėsi išsiaiškinti nenuginčijamo fakto prie- 
žastis. Tada Baras paprašė atvesti Ričerį. Du kartus. Advokatas pa- 
sidomėjo, ar Ričeris yra daktaras. Du kartus. Po to Baras atsistojo 
ir išėjo. Dar girdėjosi beldimo į duris garsas, o po jo — nieko. 

Helena Rodin paspaudė Sžop mygtuką. 

— Kam? - klausė ji. - Kam sakyti, kad nepadarei nusikaltimo ir 
po to šauktis vyruko, kuris tiksliai žino, jog esi tai daręs seniau? 

Ričeris tik patraukė pečiais ir nieko neatsakė. Tačiau Helenos 
akyse išskaitė, jog atsakymą ji žino. 

— Žinote, - tarė ji. - Gal dar pats nežinote, jog žinote, kam. 


"Turi būti priežastis. Kai kas, kas, jo manymu, gali jam padėti. 

— O koks skirtumas? Jam koma. Gali niekada nebepabusti. 

— Didelis skirtumas. Jam galėtų paskirti geresnį gydymą. 

— Nieko nežinau. 

— Esate tuo tikras? Ar tada jį vertino psichiatras? 

— Iki to nepriėjome. 

— Arjis norėjo būti pripažintas psichiškai nesveiku? 

— Ne, jis norėjo parodyti puikų rezultatą. Keturi iš keturių. 

— Ar manote, kad jis buvo pamišęs? 

— Stiprus žodis. Ar turi būti pamišęs, kad nušautum keturis 
žmones savo malonumui? Aišku, turi. Ar jis medicininiu požiūriu 
buvo pamišęs? Esu tikras, kad ne. 

— Jūs kažką žinote, Ričeri, - Helena vis spėliojo. - Tai turi būti 
susiję su praeitimi. Turite iškelti tai į paviršių. 

Ričeris akimirką delsė. 

— Arjums faktiškai teko matyti įkalčius? - paklausė. 

— Mačiau suvestinę. 

— Labai prastai atrodo? 

— Siaubingai. Net nekyla klausimų, kad tai - jo darbas. Galime 
tikėtis nebent bausmės sušvelninimo — nieko daugiau. Be to, jo 
protinė būsena. Negaliu leisti vykdyti mirties bausmę psichiškai 
nesveikam asmeniui. 

— Tai palaukit, kol jis atsibus. Atlikite testų. 

— Nesiskaitys. Jis gali pabusti visai neveiksnus, o prokurorai 
sakys, kad tai nutiko dėl smūgių į galvą muštynėse kalėjime. "Ivir- 
tins, kad vykdydamas nusikaltimą jis buvo visiškai sveiko proto. 

— Arjūsų tėvas — sąžiningas žmogus? 


- Jis viską daro dėl pergalių. 

— Koks tėvas, tokia ir dukra? 

Ji luktelėjo. 

— Panašiai. 

Ričeris pabaigė valgyti salotas. Vaikėsi šakute paskutinį graiki- 
nio riešuto gabaliuką, ko! galiausiai neteko kantrybės ir paėmė jį 
pirštais. 

— Apie ką galvojate? — pasiteiravo Helena. 

— Smulkmenas, - atsakė jis. - Prieš keturiolika metų tai buvo 
sudėtinga byla, neturėjome gerų teismo ekspertų. Bet jis prisipa- 
žino. Šikart ekspertai atliko darbą nepriekaištingai, o jis neigia. 

— Kątai reiškia? 

— Nežinau. 

— Tuomet pagalvokite, ką žimote, - pasiūlė Helena. — Prašau. 
Jūs kažką žinote. Paklauskite savęs, kodėl jis ištarė jūsų pavardę? 
Turi būti priežastis. 

Ričeris nieko neatsakė. Juos aptarnavęs vaikis priėjo nurinkti 
lėkštes. Ričeris parodė į kavos puodelį, ir vaikis grįžo jį papildyti. 
Ričeris pasiėmė puodelį ir uodė garus. 

— Ar galiu paklausti kai ko asmeniško? — pasiteiravo Helena 
Rodin. 

— Priklauso nuo to, kiek asmeniško, - atsakė Ričeris. 

— Kodėl taip sunku rasti jūsų pėdsakus? Paprastai tokie kaip 
Franklinas suranda bet ką. 

— Galbūt jis ne toks kietas, kaip galvojate. 

- Jis turbūt dar kietesnis, nei aš galvoju. 

- Ne visus galima rasti. 


— Sutinku. Tačiau jūs neatrodote iš tos kategorijos. 

- Visą gyvenimą priklausiau sistemai, - pasakė Ričeris. - Tada 
sistema sugedo ir mane išspjovė. Pamaniau, ką gi, jei manęs ne- 
reikia, tai ir nereikia. Ir dingau. Šiek tiek supykau. Veikiausiai, tai 
buvo nebrandi reakcija. Bet prisitaikiau. 

— Prie žaidimo)? 

— Prie priklausomybės, - atsakė Ričeris. - Esu priklausomas 
nuo to, kad būčiau nerandamas. 

Vaikis atnešė sąskaitą. Sumokėjo Helena Rodin. Tada įsidėjo 
kasečių grotuvą į portfelį ir su Ričeriu išėjo. Juodu kulniavo šiau- 
rės kryptimi pro statybvietę Pirmosios gatvės apačioje. Ji grįžinėjo 


į kontorą, o jis norėjo pasiieškoti viešbučio. 


Bevaikštinėjančius juodu stebėjo toks Grigoris Linskis. Susi- 
gūžęs ant šaligatvio pastatytame automobilyje. Žinojo, kur laukti. 


Žinojo, kur ji pietaudavo, kai eidavo valgyti ne viena. 


KET URIOLIKA 


Ričeris užsiregistravo miesto centro viešbutyje Metropole Pa- 
lace per du blokus į rytus nuo Pirmosios gatvės, maždaug vieno- 
dame aukštyje su parduotuvių eile. Sumokėjo grynaisiais už vieną 
naktį, prisistatęs Džimiu Risu. Jau seniai išnaudojo visų preziden- 
tų ir viceprezidentų pavardes, tad dabar pasirinko antrosios bazės 
gynėjo iš „Jankių“ pavardę, kai šie nelaimėjo lygos. Džimis Risas 
neblogai žaidė 1930-aisiais, bet visai prastai 1931-aisiais. Jis išdy- 
go iš niekur, o 1932-aisiais persikėlė į Sent Luisą. Tada baigė kar- 
jerą. Mirė Kalifornijoje, būdamas 93 metų. O štai dabar sugrįžo, 
užsisakė vienvietį kambarį su vonia Metropole Palace viešbutyje 
vienai nakčiai, iš kurio turės išsiregistruoti rytojaus rytą iki vie- 
nuoliktos valandos. 

Metropole atrodė liūdnas, apytuštis, išblukęs senas pastatas. 
Matėsi, jog kažkada klestėjo. Ričeris įsivaizdavo, kaip kukurūzų 
prekeiviai prieš šimtą metų ateidavo iš prieplaukos čia perna- 
kvoti. Jo spėjimu, viešbučio fojė kažkada atrodė kaip vesterno 
smuklė, tačiau dabar buvo perdaryta su modernistiniais štrichais. 
Naujas liftas. Kambariai atrakinami kortelėmis, o ne raktais. Vis- 


gi jis tikėjo, kad pastatas pernelyg nepakito. Be abejo, jo kamba- 

rys atrodė nutriušęs ir niūrus. Regis, čiužinys dar mena tuos senus 
laikus. 

Ant jo atsigulęs, Ričeris susikėlė rankas už galvos. Prisiminė 
jau daugiau nei keturiolikos metrų įvykius Kuveito mieste. Visi 
miestai turi savo spalvą: Kuveitas atrodė baltas. Baltas tinkas, bal- 
tai nudažytas betonas, baltas marmuras. Iki baltumo saulės išde- 
gintas dangus. Vyrai baltais tradiciniais drabužiais. Daugiaaukštė 
stovėjimo aikštelė, kuria pasinaudojo Džeimsas Baras, taip pat 
balta, kaip ir gyvenamieji daugiabučiai priešais jį. Kad nespigintų, 
visi keturi nušautieji buvo užsidėję akinius nuo saulės. Visi ketu- 
ri nušauti į galvą, tačiau nesudužo nė vieno akiniai. Tik nukrito. 
Rastos visos keturios kulkos, kurios leido išspręsti bylą. Itin tiks- 
lios 168 granų kulkos. Ne dubianosės, kadangi jas draudė Ženevos 
Konvencija. Tokias kulkas naudojo amerikiečių snaiperiai: arba 
iš armijos, arba jūrų pėstininkai. Jei Baras tada būtų panaudojęs 
automatinį, pusiau automatinį ar pistoletą, Ričeris nebūtų nieko 
pešęs. Visi ginklai, išskyrus snaiperinius, naudojo standartinius 
NATO šovinius, todėl ieškoti būtų tekę labai plačiai, kadangi tuo 
metu šalyje tarnavo kareivių praktiškai iš visų NATO šalių. Visgi 
Baras norėjo panaudoti savo specializacijos ginklą bent kartą, ir tą 
kartą — iš tikrųjų. Tos keturios kulkos jį išdavė. 

Tačiau byla buvo vis vien sudėtinga. Gal net pati įmantriausia 
iš visų Ričerio turėtų. Jis naudojosi logikos, dedukcijos principais, 
daug popierizmo, vaikščiojimo, pasitelkė intuiciją ir galiausiai 
eliminavimą. Pėdsakai nuvedė iki Džeimso Baro, kuris pagaliau 
išvydo rožinį debesį ir sulaikomas atrodė keistokai ramus. 


Prisipažino pats. 

Savo noru, greitai, iki galo. Ričeris jo nė pirštu neprilietė. Baras 
gan atvirai kalbėjo apie tuos įvykius. Po to pats klausinėjo apie 
tyrimo eigą, tarsi žavėtųsi procesu. Žinoma, jis nesitikėjo, kad bus 
sučiuptas. Nei per milijoną metų. Jis ir piktinosi, ir žavėjosi. Netgi 
sugebėjo parodyti šiek tiek užuojautos, kai dėl politinės painiavos 
jį teko paleisti. Tarsi apgailėtų Ričerio įdėtas pastangas, kurios ga- 
liausiai nuėjo perniek. 

Po keturiolikos metų jis neprisipažino. 

Tarp ano ir šio karto buvo dar vienas skirtumas. Tik Ričeriui 
vis nepavyko jo nustatyti. Kažkas, susiję su tuo, koks pavojingas 


tada buvo Kuveito miestas. 


Grigoris Linskis mobiliuoju paskambino tokiam tipui vardu 
Zekas. Jis dirbo Zekui. Ne eiliniam zekui, bet Zekui iš didžiosios 
Z..Jįvisi gerbė. Nors Zekas jau skaičiavo per aštuoniasdešimt metų, 
tačiau vis dar laužydavo rankas, jei tik kas parodydavo nepagarbą. 
Kaip senas bulius. Vis dar turėjo jėgos ir savą požiūrį. Dėl jėgos ir 
požiūrio jam ir pavyko sulaukti aštuoniasdešimties. Be šių savybių 
būtų palaidotas jau dvidešimties. Gal vėliau, trisdešimties: maž- 
daug tuo metu jis išprotėjo ir net savo vardą pamiršo. 

— Advokatė grįžo į savo kontorą, - raportavo Linskis. - Ričeris 
nusuko į rytus nuo Pirmosios gatvės. Aš atsitraukiau, nesekiau jo, 
bet mačiau, kad nuėjo tolyn nuo autobusų stoties. Galime many- 
ti, kad lieka mieste. Spėju, apsistojo Metropole Palace. "Toje vietoje 
kito nėra. 

Zekas tylėjo. 

— Ar imsimės kokių nors veiksmų? - paklausė Linskis. 

— Kiek jis čia užtruks? 

— Pagal situaciją. Akivaizdu, kad čia atvyko gailestingumo mi- 
sijai. 

Zekas nieko neatsakė. 

— Ar imsimės kokių nors veiksmų? - vėl pasitikslino Linskis. 

Pauzė. Mobiliojo ryšio fonas ir seno vyriškio alsavimas. 

— Turime jį atitraukti, - nurodinėjo Zekas. - Arba atbaidy- 
ti. Man sakė, kad jis - kareivis. Greičiausiai, turėtų atitinkamai ir 
elgtis. Jei jis Metropole viešbutyje, vakare ten nekiūtos. Tik ne ten. 
Kareiviui per nuobodu. Eis kur nors į miestą. Veikiausiai, vienas. 
"Tad gali įsivelti į muštynes. Pasitelk vaizduotę. Sukurk gerą scena- 
rijų. Mūsiškių nesiųsk. Tegul viskas atrodo natūraliai. 

— Traumos? 

— Bent jau kaulus sulaužykit. Galbūt sužalos jam galvą. Galbūt 
jis įkris į komą šalia savo draugelio Džeimso Baro. 

— O advokatė? 

- Palikim ją ramybėj. Bent kol kas. Šitą gyvačių lizdą pajudin- 


sime vėliau. Jei prireiks. 


Helena Rodin visą valandą prasėdėjo prie darbo stalo. Atsilie- 
pė į tris skambučius. Pirmasis - Franklino. Jis traukėsi. 

— Apgailestauju, bet jūs pralaimėsite, - teisinosi jis. - O aš tu- 
riu užsiimti savais reikalais. Negaliu gaišti savo laiko už dyką prie 
šios bylos. 

— Niekam nepatinka beviltiškos bylos, - diplomatiškai atsakė 
Helena. Jai dar prireiks jo ateityje. Negalima sugadinti santykių. 


— Labdaringos beviltiškos bylos, - antrino Franklinas. 

- Jei gausiu pinigų, grįšit į pagalbą? 

- Žinoma, - atsakė Franklinas. - Skambinkit bet kada. 

Pokalbis tuo ir užsibaigė: prioritetai aiškūs, santykiai išsaugo- 
ti. Po dešimties minučių telefonas vėl suskambo. Skambino tėvas. 
Atrodė labai susirūpinęs. 

- Žinai, tau nederėjo imtis šitos bylos, — pradėjo jis. 

— Kažin ar turėjau iš ko rinktis, - atkirto Helena. 

— Pralaimėjimas gali virsti pergale, supranti, ką turiu omeny? 

— Pergalė taip pat gali virsti pergale. 

— Ne, pergalė virstų pralaimėjimu. Turi suprasti. 

— Ar kada nors mėginai pralaimėti bylą? - paklausė ji. 

Tėvas nieko neatsakė. Tada pažėrė suktų klausimų. 

— Ar Džekui Ričeriui pavyko tave susirasti? — paklausė, o tai 
reiškė: Ar man reikėtų sunerimti ? 

— Pavyko, - stengdamasi išlaikyti malonų balsą patvirtino ji. 

— Ar įdomus pasirodė? — Tai reiškė: Ar man reikėtų labai su- 
nerimti“ 

— Na, be abejonės, jis pasakė kai ką, kas privertė mane susimąs- 
tyti. 

— Gal nori apie tai pasikalbėti? — Reiškė: Prašau, pasakyk ir 
man. 

— Neabejoju, kad pasikalbėsime. Kai ateis laikas. 

Dar kokią minutę pasišnekučiavo ir sutarė susitikti vakarienės. 
Jis dar kartą bandė laimę su Prasau, pasakyk ir man. Nieko nepe- 
šė. Tuo pokalbis ir pasibaigė. Helena šypsojosi. Ji nemelavo. Net 
neblefavo. Tačiau jautė, kad gerai sužaidė. Teisė - tai žaidimas, o 


kiekvienas žaidimas turi savitą psichologiją. 

Trečias skambutis pasiekė iš Rozmari Bar. Iš ligoninės. 

— Džeimsas bunda, - pranešė ši. - Išspjovė į burną įkištą vamz- 
delį. Jis bunda iš komos. 

— Ar kalba? 

— Gydytojai sako, kad galbūt kalbės rytoj. 

— Ar ką nors prisimins? 


— Gydytojai sako, kad tai tikėtina. 


PENKIOLIKA 


Po valandos Ričeris išslinko iš Metropole. Laikėsi į rytus nuo 
Pirmosios gatvės ir judėjo šiaurės kryptimi link pigių parduotuvė- 
lių, kurias pastebėjo netoli teismo rūmų. Reikėjo drabužių. Kad 
tiktų šiame mieste. Gal ne visai vietinių girtuoklių mados, bet ko 
nors mažiau išsiskiriančio, negu jo Majamio apdarai. Be to, iš čia 
planavo vykti į Sietlą. Išgerti kavos. Juk Sietle nevaikščios ryškiai 
geltonais marškiniais. 

Susiradęs parduotuvę, nusipirko kelnes, ant kurių etiketės rašė 
„rusvai pilkos“, tačiau jam atrodė „alyviškai rusvos“. Susirado ir 
beveik tokios pat spalvos flanelinius marškinius. Dar apatinius. 
Taip pat investavo į kojinių porą. Persirengęs matavimosi kabino- 
je, senuosius drabužius išmetė į parduotuvės šiukšlių dėžę. Ketu- 
riasdešimt žalių už, kaip pats tikėjosi, aprangą keturioms dienoms. 
Gal ir daug, bet verta paaukoti dešimt žalių už tai, kad nereikėtų 
tampytis su savimi kuprinės. 

Išėjęs pasuko vakarų kryptimi į popiečio saulę. Tokiam orui 
marškiniai gal storoki, bet atsiraitojus rankoves ir prasisegus sagą, 


galima kentėti. Sietlui tiks. 

Išėjęs į aikštę pastebėjo, kad fontanas vėl veikia. Į baseiną bėgo 
vanduo. Labai lėtai. Dugną dengė colio storumo lėtai sūkuriuo- 
jantis dumblo sluoksnis. Keli žmonės stovėjo žiūrėdami. Kiti ju- 
dėjo pro šalį. Tačiau niekas nesiryžo žengti pro surikiuotas žvaku- 
tes, kur žuvo Baro aukos. Gal daugiau jų niekada nebebus. Tačiau 
kol kas visi aplenkė tą praėjimą iš tolo, sukdami toli, pro NBC 
ženklą. Ričeris spėliojo: iš instinkto, pagarbos ar iš baimės. 

Jis praėjo tarp gėlių ir prisėdo ant žemos sienos. Už nugaros 
čiurleno fontanas, o priešais riogsojo daugiaaukštė stovėjimo aikš- 
telė. Vieną petį šildė saulė, kitas vėso šešėlyje. Po kojomis dar jau- 
tėsi smėlio likučiai. Pasisukęs kairėn, stebėjo MTPD pastato duris. 
Dešinėje - greitkelio viaduku zvimbiančius automobilius. Aukš- 
tai ore jie suko vingiu vienas paskui kitą vorele, viena juosta. Au- 
tomobilių buvo nedaug. Eismas viaduku atrodė gan įprastas, nors 
Pirmojoje gatvėje jau formavosi piko valandos spūstys. Atsigrįžęs 
kairėje išvydo šalia prisėdusią Heleną Rodin. Ji gaudė kvapą. 

— Klydau, - tarė ji. - Jus žsž/es sunku rasti. 

— Nagi, jums pavyko, - atsakė vyriškis. 

— Tik todėl, kad pamačiau jus pro langą. Leidausi tekina, kad 
nedingtumėt. Dar prieš pusvalandį paskambinau į visus viešbu- 
čius mieste, ir man pasakė, kad niekur neužsiregistravote. 

— Viešbučiams nereikia visko žinoti. 

— Džeimsas Baras bunda. Gali būti, kad rytoj pradės šnekėti. 

— Arba nepradės. 

— Gerai išmanote apie galvos traumas? 


— Tik apie tas, kurias pats sukeliu. 

— Noriu paprašyti paslaugos. 

— Kokios? - pasidomėjo jis. 

— Galite man padėti, - tarė ji. - Tam tikru svarbiu reikalu. 

- Tikrai? 

— Kartu padėsite ir sau. 

Jis nieko neatsakė. 

— Noriu, kad būtumėte mano įkalčių specialistu, - pasiūlė ji. 

— Tam reikalui turite Frankliną. 

Ji papurtė galvą. 

— Franklinas pernelyg artimas savo seniems bičiuliams polici- 
jos departamente. Jis nebus pakankamai kritiškas. Nenorės su jais 
susikirsti. 

— O aš norėsiu? Noriu, kad Baras sulauktų atpildo, nepamir- 
šot? 

— Būtent. Kaip tik todėl ir turite to imtis. Reikia patvirtinti, 
kad jie surinko nenuginčijamą medžiagą. Tada galėsite išvykti iš 
miesto ir laimingai gyventi. 

— Manote, pasakyčiau jums, jei rasčiau spragą? 

— Suprasčiau iš akių. Mactyčiau iš jūsų veiksmų. Jei byla būtų 
tvirta, jūs išvyktumėte. Jei silpna, liktumėte. 

— Franklinas pasitraukė, ar ne? 

Helena padelsė ir palinksėjo. 

- Ši byla pasmerkta. Iš visų pusių. Ėmiausi jos už dyką. Kadan- 
gi niekas kitas nebūtų ėmęsis. O Franklinui reikia užsiimti savais 
reikalais. 


— Vadinasi, jis už dyką nedirbs, o aš dirbsiu? 

- Jūs žurite tai padaryti. Manau, kad bet kokiu atveju ketinote. 
Todėl pirmiausia ir nuėjote pas mano tėvą. Žinoma, jis pasitiki sa- 
vimi. Pats matėte. Bet vis tiek norite dirstelti į surinktą medžiagą. 
Pats sakėte, kad buvote kruopštus tyrėjas. Perfekcionistas. Neiš- 
vyksite iš miesto, kol nebūsite tikras viskuo pagal savo standar- 
tus. 

Ričeris tylėjo. 

— Neturite kito pasirinkimo, - neatlyžo ji. - Kitaip jums nieko 
nerodys. Jokiam prašalaičiui iš gatvės nieko nerodys. 

Dirstelti į medžiagą. Išvykti iš miesto ir laimingai gyventi. Ne- 
turite kito pasirinkimo. 

— Gerai, — sutiko Ričeris. 

Ji pradėjo rodyti pirštu kryptį. 

— Pacikite keturis kvartalus į vakarus ir vieną kvartalą į pietus. 
Ten rasite policijos departamentą. Aš einu į kontorą, paskambin- 
siu Emersonui. 

— Dabar? 

— Džeimsas Baras bunda. Reikia iš anksto peržiūrėti tą me- 
džiagą. Rytoj ketinu sugaišti nemažai laiko, ieškodama psichia- 
tro, kuris dirbtų dykai. Sveikatos būklės korta — vis dar geriausias 


mūsų variantas. 


Ričeris nupėdino keturis kvartalus į vakarus, vieną į pietus. 
Teko pralįsti po greitkelio viaduku ir atsidurti kampe. Policijos 
departamentas užpildė visą kvartalą. Didžiąją dalį užėmė pastatas, 


o likusią - L formos automobilių aikštelė. Joje kampu sustatyti 

juodai balti žymėti automobiliai, eiliniai detektyvų automobiliai, 
nusikaltimų tyrimo furgonas ir specialiųjų pajėgų sunkvežimis. 
Pastatas sumūrytas iš glazūruotų gelsvai rudų plytų, plokščiu sto- 
gu su griozdiškais ŠVOK* vamzdžiais. Grotos ant visų langų. Te- 
ritorija kur ne kur aptverta spygliuota viela. 

Įėjęs vidun gavo nurodymus, kaip nusigauti pas Emersoną. Šis 
jau laukė prie savo darbo stalo. Ričeris pažino jį iš šeštadienio ryto 
reportažo per televizorių. Įdomus tipas: pablyškęs, tylus, išma- 
nantis savo darbą, nei stambus, nei smulkus. Susitikus akis į akį, 
atrodė, tarsi jis dirbtų faru nuo gimimo. O gal net nuo apvaisi- 
nimo akimirkos. Užrašyta ant kaktos. Užprogramuota DNR. Jis 
vilkėjo pilkas Aanelines kelnes ir baltus marškinius trumpomis 
rankovėmis. Prasegtu kaklu. Be kaklaraiščio. Ant kėdės atlošo nu- 
mestas tvido švarkas. Veidas ir stotas atrodė kiek beformiai, tarsi 
nuzulinti nuolatinės įtampos. 

— Sveiki atvykę į Indianą, - pasveikino. 

Ričeris nieko neatsakė. 

— Rimtai. Dieviname, kai seni kaltinamųjų draugužiai pasiro- 
do sujaukti visą mūsų darbą. 

— Atėjau čia paprašytas jo advokatės, - teisinosi Ričeris. - Ne 
kaip jo draugas. 

Emersonas palinksėjo. 

— Pats papasakosiu apie tyrimą, - pradėjo Emersonas. - Po to 
nusikaltimo vietos tyrėjas išnagrinės smulkmenas. Parodysime 


viską, ko norite, ir galite klausti visko, kas tik domina. 


* Šildymo, vėdinimo ir oro kondicionavimo sistema. (Vert. past.) 

Ričeris nusišypsojo. Juk pats trylika metų dirbo kažką pana- 
šaus į faro darbą - gerai dirbo - ir puikiai mokėjo jų kalbą su vi- 
somis tarmėmis. Pažino toną ir suprato tarp eilučių. Emersono 
kalba jam daug ką pasakė. Nepaisant pradinio priešiškumo, šis 
vyrukas slapčiomis džiaugėsi, sulaukęs progos susitikti su kritiku. 
Kadangi tiksliai žinojo, jog turi nepajudinamai tvirtą bylą. 

— Jūs neblogai pažinojote Džeimsą Barą, tiesa? — paklausė 
Emersonas. 

— Ojūs? - perklausė Ričeris. 

Emersonas papurtė galvą. 

— Niekada neteko susitikti. Neatrodė pavojingas. 

— Jo ginklas legalus? 

Emersonas palinksėjo. 

— Registruotas ir neperdarytas. Kaip ir visi kiti jo ginklai. 

- Jis medžiotojas? 

Emersonas vėl papurtė galvą. 

— Nei Nacionalinės ginklų turėtojų asociacijos, nei ginklų klu- 
bo narys. Nesame matę jo kalnuose. Niekada nebuvo prisidirbęs. 
Eilinis, mažai pastebimas pilietis. Tiksliau, 2epastebimas. Jokių 
įtarimų. 

— Esate kada nors matęs tokių dalykų? 

— Per daug. Įskaitant sostinę, Indiana užima šešioliktą vietą iš 
penkiasdešimt vienos pagal žmogžudysčių skaičių, tenkantį vie- 
nam gyventojui. Lenkiam Niujorką ir Kaliforniją. Šis miestas 
nėra pats baisiausias valstijoje, bet ir ne pats saugiausias. Taigi esa- 
me su tuo susidūrę. Kartais randame ženklų, kartais ne, tačiau bet 


kokiu atveju išmanome savo darbą. 

— Teko kalbėtis su Aleksu Rodinu, - prasitarė Ričeris. - Atro- 
dė sužavėtas. 

— Ir turėtų būti. Puikiai pasidarbavome. Tavo draugužis jau sė- 
dėjo suimtas, praėjus vos šešioms valandoms nuo pirmojo šūvio 
paleidimo. Vadovėlinis atvejis - nuo pradžios iki galo. 

— Jokių abejonių? 

— Sakykime, taip. Parašiau raportą šeštadienio rytą ir nuo tos 
akimirkos visiškai nesukau sau galvos. Viskas ten aišku. Praktiškai 
aiškiausia byla, kokią teko matyti. O mačiau nemažai. 

— Ar man apskritai verta kištis? 

— Be jokios abejonės. Mano tyrėjas nekantrauja viską aprodyrti. 


Jis - geras žmogus, todėl nusipelno pasigėrėti darbo vaisiais. 


“al 
als 


ESIOLIKA 


Emersonas palydėjo Ričerį į laboratoriją ir pristatė kaip advo- 
katės žvalgą, o ne kaip Džeimso Baro draugą. Tai padėjo palaikyti 
tinkamą atmosferą. Ten jį ir paliko. Nusikaltimo vietos tyrėjas pa- 
sirodė rimtas keturiasdešimtmetis pavarde Belantonijus. Pavardė 
atrodė linksmesnė už patį vyruką: aukštą, tamsų, liesą ir susikū- 
prinusį. Drąsiai galėjo būti laidotuvių biuro savininku. Jis įtarė, 
jog Džeimsas Baras prisipažins esąs kaltas. Manė, kad jam neteks 
stoti prieš teismą. Aišku kaip dieną. Įkalčius išdėstė logine seka 
ant ilgų stalų saugiame policijos garaže, kad galėtų lankytojams 
aprodyti taip, kaip neteks jų rodyti prisiekusiesiems. 

Stalai priminė baltus valgyklų stalus ant ožių, išdėstytus palei 
visas sienas. Virš jų kabėjo kamštinės lentos su šimtais prisegtų po- 
pierėlių. Lapai sudėti į plastikines įmautes virš atitinkamų daiktų 
tiesiai po jais. Stalų apsuptame stačiakampyje stovėjo smėlio spal- 
vos Džeimso Baro Dodge Caravan. Garažas - tvarkingas, ryškiai 
apšviestas fluorescencinėmis lempomis. Furgonas atrodė griozdiš- 
kas, kažkoks nepritampantis toje vietelėje. Senas, purvinas, smir- 
dintis benzinu, tepalais ir guma. Stumdomos galinės durys buvo 


pravertos. Belantonijus atsinešė lempą pašviesti į kilimėlį. 

— Atrodo neblogai, - tarė Ričeris. 

— Smagiausia nusikaltimo vieta, kokią teko tirti, - didžiavosi 
Belantonijus. 

— Nagi, parodykit. 

Belantonijus pradėjo nuo eismo žymėjimo kūgelio, pastatyto 
ant kvadratinės popieriaus skiautės. Atrodė didelis, nesiderinantis 
prie aplinkos. Ričeris pastebėjo pirštų atspaudų ėmimo miltelius 
ant kūgelio, paskaitė virš jo prisegtus užrašus. Neabejotinai Baras 
jį čiupinėjo. Suėmė dešiniąja ranka ties viršutine dalimi, kur kūgis 
susiaurėja. Daugiau nei vieną kartą. Matėsi pirštų ir delnų atspau- 
dai. Nesunku sulyginti. Tam tikslui pažymėta daugiau lyginamųjų 
taškų, nei bet koks teismas pareikalautų. 

Tas pats pasakytina apie ketvirčio dolerio monetą, išimtą iš sto- 
vėjimo aparato, ir apie šovinio gilzę. Belantonijus parodė atspaus- 
dintus kadrus iš stovėjimo aikštelių stebėjimo kameros, kuriuose 
matoma, kaip mini furgonas įvažiuoja prieš pat įvykį ir išvažiuoja 
tuoj pat po jo. Aprodė Dodge vidų, kilimėlio likučius, rastus ant 
šiurkštaus betono, parodė šuns plaukus, mėlynų džinsų arplaišą 
ir lietpalčio siūlus. Parodė kilimėlį iš Baro namų, sutampančius 
likučius ant jo ir iš nusikaltimo vietos. Parodė dykumų batus, jų 
kaučiukinius padus, puikiai pernešančius įkalčius. Parodė, kaip 
nusikaltimo vietoje rastos mikroskopinės gumos atplaišos sutapo 
su nubrozdinimais batų priekiuose. Parodė cemento dulkes, ku- 
rias Baras parsinešė namo į garažą, rūsį, virtuvę, svetainę ir mie- 
gamąjį. Parodė laboratorinio tyrimo ataskaitą, patvirtinančią, jog 


mėginys iš stovėjimo aikštelės buvo toks pat. 

Ričeris permetė akimis protokolus iš skambučių numeriu 911 
ir pokalbių per raciją tarp pareigūnų automobiliuose. Po to per- 
žvelgė nusikaltimo vietos protokolą. Apie uniformuotų pareigū- 
nų atvykimą, Belantonijaus parankinių teismo medicinos eksper- 
tizės tyrimus, Emersonui šovusią mintį apie stovėjimo aparatą. 
Perskaitė arešto raportą. Šis buvo atspausdintas ir prisegtas šalia 
kirų užrašų. Specialiojo padalinio taktika, miegantis įtariamasis, 
nustatyta tapatybė pagal vairuotojo pažymėjimą, rastą piniginė- 
je, kelnių kišenėje. Paramedikų apžiūra. K9 pareigūnai pagauna 
šunį. Drabužiai spintoje. Batai. Ginklai rūsyje. Perskaitė ir liudi- 
ninkų parodymus. Jūrų pėstininkų šauktinių ėmimo padalinio 
darbuotojas girdėjo šešis šūvius. Mobiliojo ryšio operatorius su- 
tiko pateikti pokalbio įrašą. Prisegta diagrama. Pilka garso kreivė 
su šešiais šoktelėjimais. Iš kairės į dešinę, išsidėsčiusiais tokia seka, 
kuri sutapo su Helenos Rodin pasakojimu, ką jai teko girdėti. Vie- 
nas, du — trys, pauzė, keturi - penki - šeši. Vertikalioji diagramos 
ašis nurodė garsą. Šūviai nebuvo garsūs, bet aiškiai girdimi įraše. 
Horizontalioje ašyje žymimas laikas. Šeši šūviai per nepilnas ketu- 
rias sekundes. Keturios sekundės pakeitė miesto gyvenimą. Bent 
jau kuriam laikui. 

Ričeris apžiūrėjo į plastikinį maišelį įdėtą šautuvą. Perskaitė virš 
jo prisegtą raportą. Springfield MLA Super March, dešimties šovi- 
nių dėtuvė, keturi šoviniai likę viduje. Pilna Baro pirštų atspaudų. 
Įbrėžimai ant apsodo, sutampantys su lako likučiais, rastais nusi- 
kaltimo vietoje. Nepažeista kulka, rasta baseine. Balistinės eksper- 
tizės ataskaita, susiejanti kulką su vamzdžiu. Kita ataskaita susieja 


gilzę su paleidimo mechanizmu. Viskas aišku. Byla baigta. 

— Gerai, užteks, — tarė Ričeris. 

— Gerai padirbėta, ar ne? - gardžiavosi Belantonijus. 

— Geriau nė nesu matęs, - komentavo Ričeris. 

— Geriau už šimtą liudininkų. 

Ričeris šyptelėjo. Nusikaltimo vietos techniniai tyrėjai mėgda- 
vo šį posakį. 

— Yra, kas neduoda ramybės? - paklausė. 

— Viskas kuo puikiausiai, - tikino Belantonijus. 

Ričeris žvilgrelėjo į savo atspindį tamsintame Dodge lange. 
Juodame stikle jo naujieji marškiniai atrodė pilki. 

— O kodėljis paliko tą kūgelį ? - smalsavo. - Juk galėjo įsimesti 
į furgono bagažinę. 

Belantonijus nieko neatsakė. 

— Ir kam mokėti už stovėjimą? - stebėjosi Ričeris. 

— Aš nusikaltimo vietos tyrėjas, - atsakė Belantonijus. - Ne 
psichologas. 

Grįžęs Emersonas atsistojo ir laukė, kol Ričeris pasiduos. Be 
abejo, pastarasis nuleido rankas. Paspaudė abiem dešinę, pasvei- 


kino dėl gerai atlikto darbo. 


Ričeris keliavo atgal: vieną kvartalą šiaurės kryptimi, ketu- 
ris — į rytus po greitkelio viaduku link juodo stiklinio bokšto. Po 
penktos valandos saulė švietė į nugarą. Priėjęs aikštę pastebėjo, 
kad fontanas vis dar leido vandenį į baseiną — šis papilnėjęs dar 
per kokį colį. Jis įžengė pastato vidun, pro NBC ženklą, ir įlipo į 
lifrą. Ana Jani nepasirodė. Gal ruošėsi šeštos valandos žinioms. 


Heleną Rodin rado sėdinčią prie nutrinto darbo stalo. 

— Stebėkite mano akis, — tarė jis. 

Helena darė kaip paliepta. 

— Vadinkit, kaip norit: šita byla - kaip plienas, tvirta kaip auk- 
so luitas. Viskas aišku. Kaip Vilis Meisas* prieš atskrendantį ka- 
muoliuką. 

Ji tylėjo. 

— Ar mano akyse matote bent krislą abejonės? - paklausė Ri- 
čeris. 

— Ne, nematau, - numykė ji. 

— Jau galit skambinti psichiatrams. Jei tikrai norite. 

— Ričeri, jis nusipelno tinkamo atstovavimo. 

— Jis peržengė ribą. 

— Negalime imti ir nulinčiuoti jį. 

Ričeris nutilo. Tada palinksėjo. 

— Psichiatrui vertėtų susimąstyti apie tą stovėjimo aparatą. Na, 
kas gi moka už dešimt minučių stovėjimo, net jei 2e5audo į žmo- 
nes? Man atrodo keista. Atrodo labai gerbiantis įstatymus, ar ne? 
Tarsi visas tas įvykis būtų apgaubtas pagarbos įstatymui skraiste. 
Galbūt šįkart jam tikrai buvo pasimaišę. Na, gal pats nesuprato, 
ką daro. 

Helena Rodin užsirašė pastabą. 

— Būtinai jam užsiminsiu. 

— Norite pavakarieniauti? 

— Mes skirtingose barikadų pusėse. 

— Bet juk pietavome. 


* Willie Mays - profesionalus beisbolininkas, Nacionalinio beisbolo šlovės 
muziejaus narys. (Vert. past.) 

— Tik todėl, kad man kai ko iš jūsų reikėjo. 

— Vis tiek galime elgtis civilizuotai. 

Ji papurtė galvą. 

— Vakarieniausiu su tėvu. : 

- Jis irgi priešingoje barikadų pusėje. 

— Jis —- mano tėvas. 

Ričeris nieko neatsakė. 

— O kaip sekėsi su farais? - pasidomėjo ji. 

Ričeris linksėjo. 

— Gan paslaugūs. 

— Nemanau, kad nudžiugo jus pamatę. Jie nesupranta, kodėl 
čia apskritai atvykote. 

- Jiems nėra ko jaudintis. Turi puikią bylą. 

— Neperšokęs griovio, nesakyk op. 

— Jie galėjo opčioti jau nuo penktos valandos penktadienį. 

— Galėtume išgerti po vakarienės, - pasiūlė ji. - Jei tik pavyks 
laiku ištrūkti. Už šešių kvartalų į šiaurę yra sporto baras. Pirma- 
dienio vakarą tai kone vienintelė veikianti vieta. Užsuksiu pažiū- 
rėti, ar ten būsite. Tik negaliu pažadėti. 

— Nepažadu iraš, - atsiliepė Ričeris. - Gal tuo metu būsiu ligo- 


ninėje ir atjunginėsiu Džeimso Baro gyvybės palaikymo įrangą. 


Nusileidęs liftu, Ričeris koridoriuje sutiko jo laukiančią Roz- 
mari Bar. Jo spėjimu, pastaroji atvyko tiesiai iš ligoninės, pranešė 
atvykusi pas Heleną Rodin, o ši perspėjo, jog Ričeris leidžiasi že- 
myn. Tad ji luktelėjo. Ji nervingai vaikščiojo iš vienos pusės į kitą, 


kirsdama maršrutą tarp lifto ir durų į gatvę. 

— Galime šnektelėti? — paklausė ji. 

— Lauke. 

Išleidęs ją pro duris, nusivedė skersai aikštės prie pietinės ba- 
seino sienos. Į jį vis dar leido vandenį. Iš lėto. Fontanas taškėsi, 
čiurleno. Jis atsisėdo ten, kur ir anksčiau. Gedinčiųjų suneštos 
aukos atsidūrė prie jo pėdų. Rozmari Bar atsistojo priešais veidu 
į jį, labai arti, žvelgdama tiesiai į akis, net nenudelbdama žemyn į 
gėles, žvakes ar nuotraukas. 

— Turite apsvarstyti visas tikimybes, - pratarė ji. 

— Argi? 

— Džeimsas šaukėsi jūsų, todėl negali būti kaltas. 

- Čia kažkoks nesusipratimas. 

— Čia viskas logiška, - spyrėsi ji. 

— Ką tik susipažinau su įkalčiais, - pasakojo Ričeris. - Dau- 
giau, nei reikia. 

— Neketinu ginčytis dėl to, kas vyko prieš keturiolika metų. 

— Ir negalėtumėte. 

— Tačiau dabar jis - nekaltas. 

Ričeris nieko neatsakė. 

- Suprantu, kaip jaučiatės, - tęsė Rozmari. - Manote, kad jis 
nuvylė jus. 

— Taip. 

— O jeigu ne? O jei jis vykdė jūsiškes sąlygas ir visa tai klaida? 
Kaip tuomet jaustumėtės? Ką dėl jo padarytumėt? Jei esate pasi- 
rengęs stoti prieš jį, ar nemanote, kad turėtumėte būti vienodai 
pasirengęs stoti už jį ? 


— Skamba pernelyg hipotetiškai. 

— Nehipotetiškai. Aš tik klausiu: jei būtų įrodyta, kad klystate, 
ar skirtumėte tiek pat energijos jam padėti ? 

- Jei bus įrodyta, kad klystu, jam mano pagalbos neprireiks. 

— Ar skirsite? 

— Taip, - atsakė Ričeris, kadangi šis pažadas pasirodė labai pa- 
prastas. 

— Vadinasi, turite apsvarstyti visas tikimybes. 

— Kodėl išsikraustėt iš jo namų? 

Ji pacylėjo. 

- Jis visą laiką buvo piktas. Nesmagu su juo gyventi. 

— Dėl ko piktas? 

— Dėl visko. 

— Gal visgi jums pačiai reikėtų apsvarstyti visas tikimybes. 

— Galėjau sugalvoti priežastį, bet to nepadariau. Pasakiau tiesą. 
Nenoriu nieko slėpti. Noriu, kad patikėtumėte manimi. Noriu, 
kad pradėtumėte manimi tikėti. Jis - nelaimingas, gal netekęs pu- 
siausvyros gyvenime. Bet žo jis nepadarė. 

Ričeris nieko neatsakė. 

— Ar apsvarstysite visas tikimybės? — paklausė ji. 


Ričeris neatsakė. Tik truktelėjo pečiais ir nuėjo. 


SEPI YNIOLIKA 


Jis nenuvyko į ligoninę. Neatjungė Džeimso Baro aparatų. 
Išsimaudęs viešbučio duše, nusprendė eiti į sporto barą. Pėdi- 
nant šešis kvartalus nuo juodo stiklinio bokšto į šiaurę, vėl teko 
pralįsti po greitkelio viaduku ir atsidurti atokiame pakrantės ra- 
jone. Kaip jau anksčiau buvo pastebėjęs, naujas ir vargingas ra- 
jonai ribojosi pietinėje miesto dalyje, o štai dabar teko pastebėti, 
kad šiaurinėje — taip pat. Baras stovėjo kiek už jos. Sporto baras 
įrengtas lygiame keturkampiame pastate, kurį galėjo statyti bet 
kam. Gal maisto prekių parduotuvei, gal automobilių ekspozici- 
jai, gal biliardinei. Pastatas dengtas plokščiu stogu, langai - už- 
mūryti, o vietose, kur iš lietaus latakų pratekėjo vanduo, augo 
samanos. 

Įėjus į vidų, vaizdas pagerėjo, bet niekuo neišsiskyrė. Šis sporto 
baras atrodė toks pat, kaip ir visi kiti. Paralpa aukštomis lubomis 
su juodai nudažytu ventiliacijos vamzdžiu palubėje. Ant sienų ka- 
bėjo kokie trys tuzinai televizorių. Visur pilna sporto barų atribu- 
tų. Stikle įrėminti marškinėliai su autografais, ant lentynų susta- 
tyti futbolininkų šalmai, ledo ritulio lazdos, krepšinio kamuoliai, 


beisbolo kamuoliukai, senos žaidynių programos. Padavėjos - tik 

merginos, vilkinčios palaikymo komandų uniformas primenan- 
čiais drabužėliais. Prie baro dirbo tik vyriškosios lyties atstovai, 
pasipuošę teisėjų uniformomis. 

Per visus televizorius transliavo futbolą. Kaip Ričeris ir spėjo, 
pirmadienio vakarą tai neišvengiama. Vieni televizoriai buvo eili- 
niai, kiti - plazminiai, kai kur ir projektoriai. Tą pačią transliaci- 
ją rodė tuzinu skirtingų spalvų, kitokiu ryškumu, vienur vaizdas 
didelis, kitur - mažas; vienur ryškus, kitur priblėsęs. Bare sukosi 
nemažai žmonių, bet Ričeris atsisėdo vienas prie staliuko. Kampe. 
Ten jam labiau patiko. Nusiplukusi padavėja pribėgo aptarnauti. 
Vyriškis užsisakė alaus ir sūrainį. Net nežiūrėjo į meniu. Sporto 
baruose visada būna alaus ir sūrainių. 

Suvalgęs tokį patiekalą, gėrė alų ir stebėjo varžybas. Laikas 
bėgo, į barą sugūžėjo vis daugiau žmonių - darėsi vis ankščiau ir 
triukšmingiau, tačiau prie jo staliuko niekas neprisėdo. Ričeris 
turėjo talentą taip veikti žmones. Sėdėjo vienas tylos skafandre su 
užrašu ant kaktos: Ne/įskit prie mangs. 

Visgi kai kas nekreipė dėmesio į tą užrašą ir prisėdo šalia. Iš 
dalies, tai buvo jo kaltė. Jis nusigręžęs nuo ekrano pamatė neto- 
liese zujančią merginą. Ji mikliai vartė alaus butelį ir pilną lėkštę 
kukurūzų paplotėlių. Buvo į ką pažiūrėti. Banguojantys raudoni 
plaukai, raudoni prasegti marškiniai, surišti į mazgą ties bamba. 
Aptemptos kelnės. Atrodė, kaip mėlyni džinsai, bet veikiausiai 
buvo tamprės. Figūra - kaip smėlio laikrodis. Išties išraiškinga. 
Dar apsiavusi blizgančiais driežo odos batais. Atsivertę bet kokią 
enciklopediją ties K raide ir Kantri stiliaus mergiote, iškart ras- 


tumėte jos nuotrauką. Ji atrodė per jauna gerti alų, bet jau nebe 

paauglė. Dar ir kaip nebe. Marškinių sagos kone plyšo. Po tam- 
prėmis nesimatė kelnaičių siūlių. Ričeris užsižiūrėjo vos sekundę 
per ilgai, o ji tai suprato kaip kvietimą. 

— Galiu prisėst? - šūktelėjo, stovėdama per jardą. 

— Jauskitės kaip namuose, - atsakė jis. 

Mergina prisėdo. Ne priešais, bet ant kėdės šalia. 

— Dėkui, - tarė. 

Gerdama iš butelio, mergina nenuleido akių nuo pašnekovo. 
Žalios akys: ryškios, plačios. Ji pusiau pasisuko į jį ir parietė nu- 
garą. Trys marškinių sagos atsegtos. Žvelgdamas į pakeliančią lie- 
menėlę, Ričeris svarstė, jog turėtų būti maždaug 34D. Matėsi jos 
kraštelis. Baltas raištelis. 

Ji prisilenkė arčiau, kad susikalbėtų per triukšmą. 

— Tau patinka? — paklausė. 

— Kas patinka? 

— Futbolas, - patikslino ji. 

— Truputį, - numykė Ričeris. 

— Teko žaisti? 

Ar žeko - one ar tenka. Privertė pasijusti senu. 

— Iš sudėjimo tiktum, - spėjo ji. 

— Teko išbandyti, armijoje, - atsakė jis. - Kai tarnavau Vest 
Pointe. 

— Patekai į komandą? 

— Tik kartą. 

— Susižeidei? 

— Buvau pernelyg žiaurus. 


Mergina kreivai šyptelėjo, tiksliai nežinodama, ar jis juokauja. 

— Nori paplotėlio? - pasiūlė. 

— Ką tik pavalgiau. 

— Mano vardas Sendi, - prisistatė. 

„Buvau iraš toks, - dingtelėjo Ričeriui. - Penktadienį, paplūdi- 
myje.* 

— Kuo tu vardu? - paklausė ji. 

— Džimis Risas, - atsakė pašnekovas. 

Jos akyse šmėstelėjo nuostaba. Ričeris nesuprato, kodėl. Gal 
turėjo vaikiną vardu Džimis Risas. O gal buvo tikra Niujorko 
„Jankių“ gerbėja. 

— Malonu susipažinti, Džimi Risai, - tarė mergina. 

— Man taip pat, - atsiliepė jis ir atsisuko žiūrėti rungtynes. 

— Neseniai atvykai čia, ar ne? - paklausė ji. 

— Panašiai. 

- Žinai, pagalvojau, - tęsė mergina. - Jei tau futbolas patinka 
tik truputį, gal norėtum mane išsivesti kur nors kitur? 

— Pavyzdžiui? 

— Pavyzdžiui, kur būtų tyliau. Gal kur galėtume pabūti dviese. 

Jis nieko neatsakė. 

— Turiu mašiną, - pridūrė ji. 

— Ar tu ne per jauna vairuoti? 

— Aš ne per jauna daug ką daryti. O kai ką moku daryti visai 
neblogai. 

Ričeris nieko neatsakė. Mergina pasislinko su kėde. Truputį 
atsistūmė nuo stalo. Atsisuko į jį ir pažvelgė žemyn. 


* Sandy (merginos vardas) anglų kalba reiškia smėlėtas; Ričeris gulėjo smėlio 
paplūdimyje. (Vert. past.) 

— Tau patinka mano kelnės? - paklausė. 

— Manau, jos tau labai tinka, — atsakė jis. 

— Ir aš taip manau. Tik, supranti, yra viena problema: jos per 
ankštos, kad ką nors vilkėtum po apačia. 

— Kiekvienam sava nelaimė. 

— Manai, jos pernelyg provokuojančios? 

— Jos nėra permatomos. Paprastai, man to užtenka. 

- Įsivaizduok, kaip jas nuvelki. 

— Negaliu. Abejoju, ar man pavyktų jas iš pradžių apvilkti. 

Žaliosios akys prisimerkė. 

— Tu - pederastas? 

— Tu - prostitutė? 

- Tikrai 2e. Dirbu automobilių dalių parduotuvėje. 

"Tada stojo pauzelė - mergina vėl pradėjo sukti galvą. Svars- 
tė. Sugalvojo geresnį atsakymą. Ji stryktelėjo nuo kėdės, pradėjo 
klykti ir trenkė jam per veidą. Rėkė garsiai ir trenkė garsiai, tad 
visi atsisuko. 

— Jis išvadino mane kekse, - klykė. - Išvadino suknista kekse! 

Sugirgždėjo kėdės, sukilo daug vyrukų. Stambių, avinčių dar- 
binius batus, vilkinčių džinsus ir languotus marškinius. Kantri 
stiliaus vyrukų. Penki, ir visi vienodi. 

Mergina triumfuodama išsišiepė. 

- Čia - mano broliai, - pasigyrė. 

Ričeris nieko neatsakė. 

— Ką tik pavadinai mane kekše, girdint mano broliams. 

Visi penki vaikiai susmeigė žvilgsnius. 


- Jis apšaukė mane kekse, - staugė mergiotė. 

Pirma taisyklė: stovėk pasiruošęs. 

Antra taisyklė: parodyk, su kuo jie turi reikalą. 

Ričeris neskubėdamas, ramiai atsistojo. Šešios pėdos keturi, du 
penkiasdešimt“, ramus žvilgsnis, rankos prie šonų, laisvos. 

— Išvadino mane kekse, - vėl sucypė. 

Trečia taisyklė: atpažink varžovų lyderį. 

Prieš jį stovėjo penki vyrukai. Bet kokiame penkių žmonių 
rate yra lyderis, du entuziastingi parankiniai ir du nenoriai se- 
kantys iš paskos. Iškerti lyderį ir du parankinius - štai ir viskas. 
Ta porelė nenoriai sekančiųjų tiesiog pasipustys padus. Taigi nėra 
tokio dalyko kaip penki prieš vieną. Blogiausiu atveju, trys prieš 
vieną. 

Ketvirta taisyklė: lyderis - tas, kuris pirmas sujuda. 

Pirmas sujudėjo stambus kukurūzais nupenėtas dvidešimt kaž- 
kelių metelių vaikis su geltonų plaukų kupeta ir apvaliu raudonu 
veidu. Šis dėjo žingsnį į priekį, o likusieji sustojo strėlės forma į šo- 
nus už pirmojo. Ričeris taip pat žengė pirmyn link jų. Kampinio 
staliuko trūkumas - nėra kur trauktis, tik žengti pirmyn. 

Bet tiek jau to. 

Kadangi penkta taisyklė: niekada nesitraukti. 

Tačiau šešta taisyklė: nelaužyti baldų. 

Jei ką nors sulaužei - baro savininkas reikalaus draudimo iš- 
mokos, draudimo kompanijos reikalaus policijos raporto, o pirma 
patruliui šaunanti mintis - sukišti visus į areštinę ir spręsti proble- 
mą vėliau. Iš esmės tai reiškia vieną: kaltas - nepažįstamasis. 


* Šešios pėdos ir keturi coliai — apie 1,93 m ūgio; du šimtai penkiasdešimt 
svarų - apie 113 kg svorio. (Vert. past.) 

— Jis išvadino mane kekše, - graudeno mergina. It širdis būtų 
sudužusi. Ji stovėjo pašonėje, žvilgtelėdama tai į Ričerį, tai į pen- 
kis vyrukus. Galva sukiojosi tarsi teniso varžybų žiūrovės. 

— Eime į lauką, - pasiūlė didysis vyrukas. 

— Iš pradžių apmokėk sąskaitą, - pasiūlė Ričeris. 

— Apmokėsiu vėliau. 

— Kažin ar sugebėsi. 

— Taip galvoji? 

— Tuo mes ir skiriamės. 

— Kuo? 

— Aš galvoju. 

— Daug tauški, vyruti. 

— Dėl to tau reikėtų mažiausiai rūpintis. 

— Pavadinai mano sesę kekše. 

— O tau labiau patinka dulkinti nekaltas mergaites? 

— Eime laukan, vyruti, arba užversiu tave čia pat. 

Septinta taisyklė: nereaguok, 0 veik. 

— Gerai, - sutiko Ričeris. - Eime laukan. 

Didysis vaikis šyptelėjo. 

— Jūsų pirmenybė, - tarė Ričeris. 

— Sendi, lik viduj, - įsakė didysis vaikis. 

— Ir aš norėčiau pamatyti kraują, - atsiliepė ji. 

— Net neabejoju, - komentavo Ričeris. - Vieną savaitę iš ketu- 
rių tas vaizdas išvaduoja tave nuo darbo. 

— Laukan, - įsakė didysis vaikis. - Dabar par. 

Apsisukęs išvarė visus link durų. Tie pakilo nuo stalų ir išsi- 


rikiavo vorele. Batai dunksėjo į medines grindis. Mergina vardu 

Sendi nusivilko įkandin. Kiti klientai atsitraukė atokiau. Ričeris 
padėjo dvidešimt dolerių ant stalo, užmetė akį į futbolo varžybas. 
Kažkas laimėjo, kažkas pralaimėjo. 

Nusekė paskui merginą vardu Sendi. Paskui mėlynas tampres. 

Jo jau laukė išsirikiavę ant šaligatvio. Įsitempę, išsidėstę pus- 
račiu. Už dvidešimties jardų į šiaurę ir pietus stovėjo žibintai ant 
stulpų ir dar vienas kitoje gatvės pusėje. Žibintų šviesa nuo kie- 
kvieno vaikino metė tris šešėlius. Lauke prie baro švietė neoni- 
nės lempos, nudažančios šešėlius rožine ir mėlyna spalva. Gatvė- 
je - tuščia. Jokio eismo. Jokio šurmulio, išskyrus garsus iš sporto 
baro. 

Oras pusėtinas: nei karšta, nei šalta. 

Aštunta taisyklė: įvertinti varžovus. 

Didysis vaikis buvo apvalus ir sunkus - kaip ruonis. Bus gal 
dešimt metų, kaip baigęs vidurinę. Nosis nelūžusi, jokių randų 
ant antakių, pirštų sąnariai neiškraipyti. Vadinasi, ne boksininkas. 
Veikiausiai, žaisdavo gynėjo pozicijoje. Turėtų kautis kaip imtyni- 
ninkas. Turėtų bandyti pargriauti varžovą ant žemės. 

Turėtų pulti įsibėgėjęs, nuleista galva. 

"Toks buvo Ričerio spėjimas. 

Ir jis buvo teisus. 

Vaikis puolė įsibėgėjęs, žemai nuleidęs galvą. Tiesiai į Ričerio 
krūtinę. Norėdamas nustumti jį atgal, kad parverstų. Tada kiti ke- 
turi galėtų apspisti ir spardyti iš širdies. 

Klaida. 

Nes devinta taisyklė tokia: nebėk stačia galva į Džeką Ričerį. 

Tik ne tada, kai jis to tikisi. Tas pats, kas pultum prieš ąžuolą. 

Didysis vaikis puolė, o Ričeris kiek pasisuko, sulenkė kelius ir 
pačiu laiku visu svoriu šoktelėjęs aukštyn pakėlė koją tiesiai dič- 
kiui į veidą. 

Kinetinė energija - nuostabus dalykas. 

Ričeris vos sujudėjo, o dičkis atsimušė, apspango ir svirdulia- 
vo ant molinių kojų, visomis išgalėmis mėgindamas išsilaikyti, 
piešdamas apskritimus ore viena koja, po to antra. Atsitraukė per 
šešias pėdas pailsėti, tvirtai įrėmęs pėdas, praskėtęs kojas ir atro- 
dydamas kaip buka didžioji 4. 

Veidas kruvinas. 

Štai dabar jo nosis jau buvo lūžusi. 

Iškirsti lyderį. . 

Ričeris priėjo ir spyrė vaikiui į paslėpsnį, bet kaire koja. Jei 
būtų spyręs dešine, dubens kaulai būtų išlindę per to vaikio nosį. 
„Ia tavo didelė, minkšta širdis, - kartą jam prikišo treneris armi- 
joje. - Vieną dieną per ją galą gausi“ 

„Tiktai ne šiandien, - galvojo Ričeris. — Ir ne šičia“ Didysis 
vaikis krito. Atsiklaupė ir užsikniaubė veidą. 

O poto viskas buvo /abai lengva. 

Kiti du vaikiai atlėkė petys į petį. Pirmąjį Ričeris patiesė smū- 
giu galva, o antrą - alkūne į žandikaulį. Abu iškart krito ir ramiai 
gulėjo. Kova tuo ir užsibaigė, nes kiti dėjo į kojas. Paskutiniai du 
visada pabėga. Mergina vardu Sendi leidosi paskui juos. Negrei- 
tai. Irukdė aptemptos kelnės ir aukštakulniai. Ričeris nesivijo. 
Atsisuko ir paspardė trijų nokautuotų jos brolių šonus. Patikrino, 


ar tebekvėpuoja. Patikrino kišenes. Rado pinigines. Patikrino tei- 

ses. Tada numetė jas ir pasitempė, kadangi atsisukęs išgirdo už jo 
stojantį automobilį. 

Taksi automobilį. O iš taksi lipo Helena Rodin. 

Numetė užmokestį vairuotojui ir greitai nuskuodė. Tiesiai, 
nesižvalgydama į šonus. Helena Rodin sustojo ant šaligatvio ir 
įsmeigė žvilgsnį. Dešimt pėdų nuo jos stovėjo Ričeris su trim neo- 
niniais šešėliais ir trim nejudančiais kupstais po kojomis. 

— Kas, po velnių, čia vyksta? - paklausė ji. 

— Tai jūs pasakykit, - atšovė jis. - Jūs čia gyvenat. Pažįstat tuos 
Žmogėnus. 

— Ką tai reiškia? Kas čia buvo, velniai rautų? 

— Pasivaikščiokim, - pasiūlė Ričeris. 

Jie skubriai patraukė pietų kryptimi, už kampo pasuko į rytus, 
po to - vėlį pietus. Tada sulėtino žingsnį. 

- Jūsų marškiniai išsikruvinę, - pastebėjo Helena Rodin. 

— Bet kraujas - ne mano, - gynėsi Ričeris. 

— Kas ten atsitiko? 

— Sėdėjau bare, žiūrėjau rungtynes. Paskendęs savose minty- 
se. Tada kažkokia nepilnametė raudonplaukė vištelė pradėjo su 
manimi flirtuoti. Aš rėžiau viską tiesiai, tad ji surado priežastį, už 
ką man trenkti. Tada pašoko penki vyrukai. Sakė, kad ten - jos 
broliai. Išėjome pasiaiškinti lauke. 

— Su penkiais? 

— Du pabėgo. 

— Kai primušėt pirmus tris? 

— Aš tik gyniausi. Beveik nepanaudojau jėgos. 


- Ji trenkė jums antausį? 

— Tiesiai per veidą. 

— O ką tokio pasakėte? 

— Nesvarbu, ką pasakiau. Mane pakišo. Todėl ir klausiu jūsų: 
ar vietiniai mušeikos šitaip susiranda taikinį? Kabinėjasi prie ne- 
pažįstamų žmonių baruose? 

— Man reikia išgert, - pasakė Helena Rodin. - Atvažiavau su- 
sitikti su jumis ir išgerti. 

Ričeris sustojo. 

— Einam atgal į tą barą. 

— Ten grįžti negalime. Gali būti atvažiavę farai. Juk palikote 
gulėti tris vyrus ant šaligatvio. 

Jis pažvelgė per petį. 

— Tuomet eime pas mane į viešbutį, - pasiūlė. - Ten yra fojė. 
Turėtų ir baras būti. 

Tamsiomis, tyliomis gatvėmis juodu nužygiavo keturis kvar- 
talus į pietus. Laikėsi į rytus nuo aikštės, praėjo teismo rūmus. 
Ričeris nužvelgė pastatą. 

— Kaip vakarienė? - pasidomėjo. 

— Tėvas tempė mane už liežuvio. Vis dar mano, kad esate mano 
liudytojas. 

— Papasakojot jam? 

— Negaliu jam pasakoti. Ačiū Dievui, jūsų informacija - kon- 
hdenciali. 

— Vadinasi, palikot jį nerimauti. 

- Jis visiškai ramus. 

— Ir turėtų toks būti. 


— Rytoj išvykstate ? 

— Tai jau tikrai. Čia keistoka vieta. 

— Na, kas blogo, jei mergina prieina su jumis paflirtuoti - ko- 
dėl įtariate sąmokslą? 

Ričeris nieko neatsakė. 

— Čia nėra naujiena, — tęsė ji. - Ar ne? Baras, atvykėlis sėdi 
vienas - kodėl kokia nors mergina neturėtų juo susidomėti? Juk 
nesate atstumiantis. 

Ričeris žingsniavo tylėdamas. 

— Ką pasakėte, kad nusipelnėte antausio? 

— Nerodžiau jokio susidomėjimo, o ji vis Airtavo, tada paklau- 
siau, ar ji prostitutė. Kažkas panašaus. 

— Prostitutė? Indianoje už tai tikrai gausi antausį. Ir broliams 
visai nepatiks. 

— Helena, mane pakišo. Būkime realistai. Malonu, kad taip sa- 
kote, bet tikrai nesu toks, kurį persekiotų būrys gerbėjų. Puikiai 
tai žinau. Taigi, mane pakišo. 

— Iki šiol jūsų nepersekiojo nė viena moteris? 

— Ji triumfuodama šypsojosi. Tarsi būtų radusi būdą, kaip 
mane atiduoti savo broliams susidoroti. Tarsi puikiai atlikus savo 
užduotį. 

Helena Rodin nieko neatsakė. 

— Be to, tie vyrukai - visai ne broliai, - dalijosi įžvalgomis Ri- 
čeris. - Visi buvo bemaž to paties amžiaus, o kai patikrinau teises, 
jų pavardės skyrėsi. 

- Hm... 

— Vadinasi, viskas suplanuota. Keista. Taip elgtis tėra dvi prie- 


žastys. Iš smagumo arba dėl pinigų. Bare sėdintis vyrukas gali tu- 

rėti su savimi kelis šlamančius, bet tiek neužtenka. Išeitų, kad jie 
suplanavo viską dėl smagumo. Tačiau vis tiek keista. Dar keisčiau 
atrodo tai, kodėl išsirinko mane? Turėjo numatyti, kad liks išspar- 
dytais užpakaliais. 

— Jie buvo penkiese. Penki niekada nemano, kad kas nors vie- 
nas gali parodyti, iš kur kojos dygsta. Bent jau ne Indianoje. 

— Galbūt buvau vienintelis nepažįstamasis bare. 

Ji pažiūrėjo į priekį, į gatvės galą. 

— Apsistojote Metropole Palace? 

Jis palinksėjo. 

— Aš ir dar keli kiti. 

— Bet aš skambinau — sakė, kad jūs nesiregistravote. Šiandien 
po pietų paskambinau į visus viešbučius, ieškodama jūsų. 

— Viešbučiuose naudoju slapyvardžius. 

— Kurių galų? 

— Tiesiog blogas įprotis. Kaip ir sakiau. Įvyksta automatiškai. 

Palipę laipteliais, abu įėjo pro sunkias žalvarines duris. Nors ir 
nevėlyvas metas, tačiau fojė buvo tuščia. Šone stovėjo baras. Tuš- 
čias. Tik pasirėmęs barmenas. 

— Alaus, - užsisakė Helena Rodin. 

— Du, - pridūrė Ričeris. 

Juodu išsirinko staliuką prie lango su užuolaida. Vaikinas atne- 
šė du butelius alaus, dvi servetėles, dvi šaltas stiklines ir dubenėlį 
riešutų asorti. Ričeris pasirašė ant sąskaitos, nurodydamas savo 
kambario numerį. 

Helena Rodin šyptelėjo. 


— Kas gi, Metropole žiniomis, jūs toks esate? 

— Džimis Risas, - atsakė Ričeris. 

- Kasjis toks? 

— Pala, - nutęsė Ričeris. 

Jos akyse suspindo nuostaba. Neaišku, kodėl. 

Džimis Risas, malonu susipažinti. 

— Ta mergiotė ieškojo būtent manęs, - nutarė jis. - Ne kokio 
atsitiktinio prašalaičio. Ji ieškojo būtent Džeko Ričerio. 

— Tikrai? 

Jis palinksėjo. 

- Ji paklausė mano vardo. Pasakiau - Džimis Risas. Akimirką 
ją tai išmušė iš vėžių. Neabejotinai nustebo. Tarsi galvotų, jūs me 
Džimis Risas - jūs Džekas Ričeris, bent jau taip man sakė. Ji nutilo, 
o po to atsigavo. 

— Pirmosios raidės sutampa. Džimis Risas, Džekas Ričeris. 
Kartais žmonės taip daro. 

— Ji greitai susiorientavo, - analizavo jis. - Nebuvo tokia kvai- 
la, kaip pasirodė. Kažkas jai parodė mane, ir ji ketino atlikti savo 
darbą. Džekas Ričeris turėjo būti pamokytas šią naktį, o ji turėjo 
pasirūpinti, kad taip nutiktų. 

— Kasjie tokie? 

— Kas žino mano pavardę? 

— Policijos departamentas. Neseniai buvote ten. 

Ričeris nieko neatsakė. 

— O ką? Jie buvo fa7a/? Gynė savo bylą? 

— Nesu čia tam, kad sugadinčiau jiems bylą. 

— Tačiau jie to nežino. Jie kaip tik mano, kad jūs tam ir atvy- 


kote. 

— Jų bylos nereikia ginti. Ji - tvirta kaip uola. Be to, jie neatro- 
dė panašūs į farus. 

— Kas dar gali būti suinteresuoti ? 

— Rozmari Bar. Ji suinteresuota. Žino mano vardą. Žino, ko 
čia atvykau. 

— Absurdas, - nesutiko Helena. 

Ričeris tylėjo. 

— Absurdas, - pakartojo ji: - Rozmari Bar — tyli pelytė, dir- 
banti teisininkų sekretore. Ji neišdrįstų. Net nežinotų, kaip. Nei 
per milijoną metų. 

— Man tas bandymas pasirodė labai mėgėjiškas. 

— Su kuo palyginus? Jie buvo penkiese. Daugumai to užtektų. 

Ričeris nieko neatsakė. 

— Rozmari Bar tupėjo ligoninėje, - aiškino Helena. - Iškart po 
susitikimo mano kontoroje ten nuvažiavo ir praleido didžiąją po- 
pietės dalį - lažinuosi, kad ir dabar ten yra. Nes jos brolis bunda. 
Nori būti šalia jo. 

— Statau vieną prieš dešimt, kad ji turi tokį dalyką kaip mobi- 
lusis telefonas. 

— Negalima naudotis mobiliuoju prie intensyviosios terapijos 
aparatų. Gali paveikti. 

— Tuomet moka naudotis taksofonu. 

— Ji ir taip turi apie ką galvoti. 

— Apie tai, kaip išsaugoti brolį. 

Helena Rodin nieko neatsakė. 


- Ji - jūsų klientė, - tarė Ričeris. - Ar tikrai esate nešališka? 

— Pagalvokite pats. Džeimsas Baras prašė jus pakviesti. Jis 207ė- 
jo, kad atvyktumėte. Todėl ir jo sesei esate reikalingas. Nori, kad 

liktumėte mieste tol, kol paaiškės, kaip galėtumėte padėti. Ji žino, 
kad galite kažkuo padėti - kitaip, kodėl brolis būtų apskritai jūsų 
šaukęsis? 

Ričeris nieko neatsakė. 

— Pripažinkite, tai ne Rozmari Bar darbas. Jai geriausia, kad 
laikytumėtės čia - gyvas ir sveikai mąstantis. 

Ričeris iš lėto pasiėmė alų. Tada palinksėjo. 

— Mane sekė pakeliui į barą - net neabejoju. Nuo čia. Vadina- 
si, po pietų mane atsekė iki čia. Jei Rozmari šįryt nuvyko tiesiai į 
ligoninę, nebūtų turėjusi laiko viską suplanuoti. 

— Grįžtame prie to, kad tai kažkieno, kas mano, jog galite pa- 
kenkti bylai, darbas. O kodėl ne farų? Farai gali sekti jus kur pano- 
rėję. Čia jų daug - visi turi racijas. 

— arai viską aiškinasi paprastai. Jiems nereikia mergiotės, kad 
išprovokuotų konfliktą. 

— O gal mergiotė - irgi farė. 

Ričeris purtė galvą. 

— Per jauna. Per tuščia. Per ilgi plaukai. 

Helena iš rankinės išsitraukė rašiklį ir kažką užrašiusi ant ser- 
vetėlės pastūmė per stalą. 

— Mano mobilaus numeris, — tarė. - Jums gali prireikti. 

— Nemanau, kad mane kas nors paduos į teismą. 

— Dėl to nesijaudinu. Bijau, kad jus gali suimti. Net jei tai ne 


pačių farų darbas, galbūt jie vis tiek atvyko į barą. Savininkas ga- 

lėjo iškviesti. Gal kas nors iš ligoninės pranešė. Akivaizdu, kad tie 
trys tikrai atsidūrė ligoninėje. O ta mergina tikrai prisimena jūsų 
slapyvardį. Taigi, galite turėti nemalonumų. Jei taip nutiks, išklau- 
sykite suėmimo tiradą ir paskambinkite man. 

Ričeris nusišypsojo. 

— Greitoji pagalba? 

— Apsauga. 

Ričeris paėmė servetėlę ir įsikišo į galinę kišenę. 

— Ką gi, - pratarė. — Ačiū. 

— Vis dar rengiatės rytoj išvykti ? 

— Galbūt. O gal ir ne. Galbūt dar pasisukiosiu, kol išmąstysiu, 
kodėl kažkam reikėjo pasitelkti smurtą, kad apsaugotų bylą, ku- 


rioje ir taip jau viskas aišku ir nenuginčijama. 


AŠTUONIOLIKA 


Grigoris Linskis sėdėdamas automobilyje mobiliuoju telefonu 
paskambino Zekui. 

— Labai gaila, - tarė. - Jiems nepavyko. 

Zekas nieko nepasakė, o tai blogiau už bet kokius žodžius. 

- Iki mūsų niekas neprisikas, - ramino Linskis. 

- Pasirūpinsi tuo? 

- Žinoma. 

Zekas vėl tylėjo. 

— Nėra kraujo - nėra pražangos, - guodėsi Linskis. 

— Galėjo tik įsiutinti kareivį, — svarstė Zekas. - O tada bus 
ir kraujo. Tikėtina, nemažai. Galų gale, juk jis - Džeimso Baro 
draugas. Tas faktas turės pasekmių. 

Dabar jau Linskis neturėjo ką pasakyti. 

— Primink apie save jam dar kartą, — tęsė Zekas. — Šiek tiek 
papildomo spaudimo gali išeiti į naudą. Bet po to jis tavęs negali 
matyti. 

— O tada? 

— Tada stebėk situaciją, - nurodinėjo Zekas. - Žiūrėk, kad jo- 


kiais būdais nesumautum reikalų. 

Ričeris palydėjo Heleną Rodin į taksi ir užlipo į savo kamba- 
rį. Nusivilko marškinius ir pamerkė kriauklėje į šaltą vandenį at- 
mirkti. Nenorėjo, kad ant dienos ssnumo marškinių liktų kraujo 
dėmių - jei būtų bent trijų, dar pusė velnio. Bet tik ne ant visai 
naujos aprangos. 

Klausimai. Jų daug, bet, kaip visada, reikia rasti pagrindinį. 
Pamatinį klausimą. Kam prireikė pasitelkti smurtą, kad apsaugo- 
tų jau ir taip aiškią bylą? Pirmas klausimas: ar byla /$ žiesy tokia 
aiški? Apmetęs dienos įvykius, mintyse pakartojo Alekso Rodi- 
no žodžius: Geriau ir būti negali. Kaip niekada. Emersonas sakė: 
Praktiškai aiškiausia byla, kokią teko matyti. Į laidojimo biuro 
savininką panašus Belantonijus pridūrė: Smagiausia nusikaltimo 
vieta, kokią teko tirti. Žinoma, visi jie turėjo savų profesinių sume- 
timų. Troško garbės, praktinės naudos. Tačiau Ričeris savo akimis 
matė Belantonijaus medžiagą. Ir pats nusprendė: Byla - kaip plie- 
nas, tvirta, kaip aukso luitas. Viskas aišku. Kaip Vilis Meisas prieš 
atskrendantį kamuoliuką. 

Bet ar tikrai? 

Tikrai. Tas pats, kaip Lujui Gerigui* atmušti kamuoliuką. La- 
biau užtikrintas žmogus net negalėtų jaustis. 

Bet tai nebuvo esminis klausimas. 

Jis išsiplovė marškinius, išgręžė ir ištiesė ant radiatoriaus. Įjun- 
gė šildytuvą ir atsidarė langą. Lauke - jokio triukšmo. Tik yla. 
Ne taip, kaip Niujorke. Atrodo, kad visi būtų dingę iš gatvių de- 


* Lou Gehrig - beisbolo žvaigždė, kuriam priklauso keli rekordai. (Vert. past.) 


146 


VIENAS ŠŪVIS 


vintą vakaro. Nuėjau į Indianą, bet buvo jau uždaryta. Ričeris išsi- 
tiesė ant lovos. Drėgna šiluma nuo marškinių pripildė kambarį ir 
paskleidė šlapios medvilnės kvapą. 

Koks gi tas esminis klausimas? 

Ogi Helenos Rodin kasetė. Žemas, šaižus, nusivylęs Džeimso 
Baro balsas. Jo prašymas: Atveskite man Džeką Ričerį. 

Kam jam taip sakyti? 

Kas, Džeimso Baro akimis, buvo Džekas Ričeris? 

Iš esmės? 

Štai kur esminis klausimas. 

Smagiausia nusikaltimo vieta, kokią teko tirti. 

Geriau ir būti negali. 

Kam reikėjo mokėti už automobilio stovėjimą ? 

Ar atsižvelgsite į visas tikimybės? 

Atveskite man Džeką Ričerį. 

Džekas Ričeris spoksojo į viešbučio kambario lubas. Penkias 
minutes. Dešimt. Dvidešimt. Tada pasivertė ant šono ir iš kišenės 
išsitraukė servetėlę. Pasisukęs ant kito šono, surinko numerį. Po 
aštuonių signalų atsiliepė Helena Rodin. Iš balso pasirodė apsi- 
miegojusi. Pažadino. 

— Čia Ričeris, — tarė jis. 

— Patekote į bėdą? 

— Ne, bet turiu keletą klausimų. Ar Baras dar neatsibudo? 

— Ne, bet greitai. Rozmari nuvyko į ligoninę. Atsiuntė žinutę. 

— Koks oras buvo penktadienį, penktą valandą? 

— Oras? Penktadienį? Gan apniukęs. Debesuota. 


— Tai normalu? 

— Ne, ne visai. Paprastai būna saulėta. Arba lyja. Šiuo metų 
laiku būna arba taip, arba taip. Dažniau saulėta. 

- Šilta ar šalta? 

— Nešalta. Bet ir nekaršta. Gan maloni šiluma, sakyčiau. 

— Kuo vilkėjote darbe? 

— Kas tai - seksas telefonu? 

— Atsakykit ir tiek. 

— Kaip ir šiandien. Kostiumėlį su kelnėmis. 

— O paltą? 

— Nereikėjo. 

— Ar turite automobilį ? 

— Automobilį? Taip, turiu. Bet į darbą važinėju autobusu. 

— Rytoj atvažiuokite automobiliu. Susitiksime jūsų kontoroje 
aštuntą. 

— Ką visa tai reiškia? 

— Rytoj, - nukirto jis. - Aštuntą valandą. O dabar miegokit. 

Jis padėjo ragelį. Išsirito iš lovos ir apžiūrėjo marškinius. Šilti ir 


drėgni. Bet iki ryto išdžius. Tikėkimės, nesusitrauks. 


DEVYNIOLIKA 


Ričeris pabudo šeštą. Ilgokai pastovėjo po šaltu dušu, kadan- 
gi kambaryje pasidarė tvanku. Tačiau marškiniai išdžiūvo. Kieti 
kaip lenta, bet vis dar tinkamo dydžio. Viešbutyje kambarių ap- 
tarnavimas neteikiamas. Jis išėjo pusryčiauti. Keliuose zujo sun- 
kvežimiai, velkantys žvyrą, skaldą, maišantys betoną, šeriantys 
statybvietes. Vengdamas jų, jis pasuko į pietus link krantinės. Per 
skiriamuosius atitvarus. Matė standartinį rinkinį užkandžiaujantį 
darbininką: kava ir virti kiaušiniai. Atsisėdęs prie lango stebėjo 
gatvėje slankiojančius betikslius sėdėtojus tarpduriuose ar susta- 
tytuose automobiliuose. Logiška: jei vakar vakare jį kas nors sekė, 
turėtų tą patį daryti ir šiandien. Tad Ričeris stengėsi išlikti bu- 
drus. Tik nieko įtartino nepastebėjo. 

Tada paėjo galą Pirmąja gatve šiaurės kryptimi. Saulė švietė iš 
dešinės. Parduotuvių vitrinos jam atstojo veidrodžius, kad galėtų 
stebėti užnugarį. Tuo pačiu keliu judėjo daug žmonių, tačiau nė 
vienas jo nesekė. Ričeris spėjo, jog tas seklys, kad ir kas jis būtų, 
turėtų laukti aikštėje, pasirengęs patvirtinti tai, ką tikisi pamatyti: 


liudytojas nuėjo į advokatės kontorą. 

Fontanas vis dar leido vandenį į baseiną. Šis jau buvo puspilnis. 
Aukų atminimo daiktai tebegulėjo tvarkingai išrikiuoti, pasenę 
dar viena diena, dar labiau pablukę, nuvytę. Ričeris spėjo, kad tie 
daiktai dar turėtų ten pasilikti kokią savaitę. Kol palaidos visas 
aukas. Tada turėtų išnešti slapčia, galbūt - nakčia, ir miestas gy- 
ventų kitokiomis naujienomis. 

Jis prisėdo kuriam laikui ant NBC monolito, nugarą atsukda- 
mas į bokštą - tarsi per anksti kur nors atėjęs ir bandydamas pra- 
stumti kelias minutes. Nors jis iš tikro atėjo per anksti. Tuo metu 
tebuvo be penkiolikos aštuonios. Aplink būriavosi ir daugiau to- 
kių lūkuriuojančių. Stoviniavo po vieną arba grupelėmis, traukė 
paskutinį dūmą, skaitė ryto naujienas, ruošėsi kasdieniams dar- 
bams. Ričeris pirmiausia nužvelgė pavienius vyrus su laikraščiais. 
Tai gan tradicinis stebėtojų metodas. Nors, jo nuomone, jį reikėjo 
keisti nauju atsiskyrusio rūkaliaus tipažu. Prie durų stoviniuojan- 
tys rūkaliai atrodė mažiau įtartini. Arba kalbantieji mobiliaisiais 
telefonais. Gali taukšti prisidėjęs savo Nokia prie ausies visą amži- 
nybę, ir niekas nė nežvilgtelės. 

Galiausiai akys sustojo ties vyruku, kuris rūkė 7 kalbėjo mobi- 
liuoju. Neaukštas vyriškis maždaug šešiasdešimties. Gal vyresnis. 
Kažkoks ne toks. Laikysena perkreipta į vieną pusę. Galbūt dėl 
stuburo traumos. O gal prastai sugiję kažkada suknežinti šonkau- 
liai. Kad ir kokia priežastis — dėl jos jis atrodė neramus ir irzlus. 
Nepriminė tų, kurie gali džiugiai ir ilgai šnekučiuotis. Visgi jis sto- 
vėjo ir be tikslo kalbėjosi telefonu. Galvą dengė ploni, žili plaukai. 
Neseniai apkirpti, bet nestilingi. Apsivilkęs brangų kostiumą, bet 


siūtą ne Jungtinėse Valstijose. Jis atrodė pernelyg kampuotas ir su- 

spaustas, kad tiktų tokiam orui. Gal koks lenkiškas. Ar vengriškas. 
Akivaizdu, kad iš Rytų Europos. Blyškus veidas, o akys - tamsios. 
Nė karto neatsisuko į Ričerį. 

Ričeris žvilgtelėjo į laikrodį. Be penkių aštuonios. Jis nuslinko 


nuo spindinčio granito ir nupėdino į bokšto fojė. 


Grigoris Linskis liovėsi apsimetinėjęs ir iš tiesų surinko numerį 
telefone. 

- Jis čia, - raportavo. - Ką tik įėjo. 

— Tave pastebėjo? - paklausė Zekas. 

— "Taip, esu tikras, kad pastebėjo. 


— Tegul tai būna paskutinis kartas. Pasislink į šešėlį. 


Helena Rodin jau sėdėjo prie darbo stalo. Atrodė įsipatogi- 
nusi, tarsi darbuotųsi jau pakankamai ilgai. Vilkėjo tą patį juo- 
dą kostiumėlį, tik kitus marškinėlius — paprasta apvalia iškirpte, 
neaptemptus. Mėlyno porceliano spalvos - labai tiko prie akių. 
Plaukai surišti į ilgą arklio uodegą. Stalas nukrautas teisinėmis 
knygomis. Vienos užverstos nugarėle į viršų, kitos - raidėmis. Vi- 
sos atverstos. Geltoname teisininko bloknote turėjo prisirašiusi 
apie aštuonis puslapius pastabų. Nuorodų, bylų aprašymų, spren- 
dimų, precedentų. 

— Džeimsas Baras atgavo sąmonę, — pranešė. - Rozmari pa- 
skambino penktą ryto. 

— Kalba? 

— Tik su gydytojais. Kol kas nieko neįleidžia prie jo. Net Roz- 


mari. 

— O farus? 

— Jie laukia, bet turiu įlįsti pirmutinė. Negaliu leisti jam prasi- 
žioti prie farų be atstovo. 

— Kąjis sakė gydytojams? 

— Kad nežino, kaip papuolė į ligoninę. Kad apie penktadienį 
nieko neprisimena. Gydytojai sako, kad to buvo galima tikėtis. 
Patyrus galvos traumą, amnezija neretai pasitaiko, ir pacientas gali 
neprisiminti kelių dienų prieš traumą. Kartais net kelių savaičių. 

— Ką jums tai duoda? 

— Sukelia dvi dideles problemas. Pirma, jis gali apsimetinėti, 
kad jam amnezija. Tai nustatyti labai sunku. Tad teks surasti spe- 
cialistą, kuris ir žaž galėtų ištirti. O jei jis neapsimetinėja, atsidu- 
riame labai pilkoje zonoje. Jei jis šiuo metu sveiko proto ir tokio 
paties buvo seniau, bet neprisimena savaitės įvykių, kaip galima jį 
teisingai teisti? Jis net negalės apsiginti. Tik ne tada, kai nė nenu- 
tuokia, apie ką čia visi šneka. O valstija jį ir įstūmė į tokią situaciją. 
Leido, kad sužalotų. Uždarė į kalėjimą. Negali taip pasielgti ir po 
to, lyg niekur nieko, teisti. 

— Ką pamanys jūsų tėvas? 

— Aišku, kausis nagais ir dantimis. Joks prokuroras neleis, kad 
amnezija sugadintų teismo procesą. Kitaip kiekvienas taip dary- 
tų. Kiekvienas pasistengtų gauti į kailį laikino įkalinimo vietoje 
iki teismo. Staiga niekas nieko nebeprisimintų. 

— Taip kada nors jau yra buvę. 

Helena palinksėjo. 

- Buvo. 


— Ir ką teisinės knygos apie tai rašo? 

— Kaip tik dabar ir skaitau, kaip pastebėjote. Daskis prieš Jun- 
gtines Amerikos Valstijas, Vilsonas prieš Jungtines Amerikos 
Valstijas. 

— Ir? 

— Yra daug neapibrėžtumų. 

Ričeris nieko nesakė. Helena pažvelgė tiesiai į jį. 

— Situacija darosi nevaldoma, - tarė. - Dabar vyks teismas dėl 
teismo. Gali nukeliauti iki pat Aukščiausiojo teismo. Nesu tam 
pasirengusi. Ir nenoriu, kad taip pasisuktų. Nenoriu būti advoka- 
te, kuri ištraukia nusikaltėlius dėl keistų techninių nesklandumų. 
Nesu tokia ir negaliu leisti, kad šiuo metu man priklijuotų tokią 
etiketę. 

— Tegul jis prisipažįsta esąs kaltas, ir velniai nematė. 

— Kai paskambinote naktį, pamaniau, kad ketinate ryte pasa- 
kyti, jog jis nekaltas. 

— Svajoklė, — pasišaipė Ričeris. 

Ji nusisuko. 

— Bet, — tęsė jis. 

Jis vėl atsisuko. 

— Yra bet? 

Jis palinksėjo. 

— Deja. 

— Koks bet? 

- Jis ne toks kaltas, kaip iš pradžių maniau. 

— Kodėl? 


— Pasiimkite automobilio raktelius, parodysiu. 

Juodu nusileido į pastate dirbantiems skirtą požeminį auto- 
mobilių garažą. Jame stovėjo NBC transliacijų sunkvežimiai, 
įvairiausių modelių ir senumo automobiliai, pikapai, sportiniai 
visureigiai. Pavyzdžiui, naujas, mėlynas Mustang kabrioletas su 
NBC lipduku ant priekinio stiklo. Ričeris spėjo, kad jis turėtų 
priklausyti Anai Jani. Toks jai tiktų. Per išeigines turėtų važinėtis 
nuleidusi stogą, o darbo dienomis - pakėlusi, kad vėjas neištaršy- 
tų plaukų prieš ūilmavimą. Arba ji tiesiog purkšdavo daug plaukų 
lako. 

Helenos Rodin automobilis buvo mažas, tamsiai žalias se- 
danas — Ričeris net nežinojo, kokios markės jis galėtų būti. Gal 
Saturn. Jis stovėjo neplautas, nenaujas. Atrodė kaip universiteto 
absolvento automobilis - toks, kokiu naudojamasi iki tos dienos, 
kol gauni pirmą atlyginimą ir išgali sumokėti mėnesines lizingo 
įmokas. Per beisbolo rungtynes rodo daug reklamų. Prieš kiekvie- 
ną padavimą, per apšilimus. 

— O kur važiuosime? - pasidomėjo Helena. 

— Į pietus, - atsakė Ričeris. 

Atlenkęs sėdynę, jis sukrovė krūvą daiktų ant grindų už jos. 
Nors Helena ir nežema, sėdynę prie vairo buvo prisistūmusi labai 
arti. Ričeriui teko į ją žiūrėti praktiškai iš nugaros. 

— Ką sužinojote? — paklausė ji. 

— Svarbu ne tai, ką aš žinau, — atsakė jis. - Svarbu, ką žino 
Džeimsas Baras. 

— Apie ką? 


— Apie mane. 

Išvažiavusi iš garažo, ji pasuko pietų kryptimi lygiagrečia Pir- 
majai gatve. Aštuonios ryto. Spūstys dar neišsisklaidžiusios. Tik 
tiek, kad priešinga kryptimi, negu piko valandą pavakary, pagal- 
vojo jis. 

— Ką Džeimsas Baras apie jus žino? - pasiteiravo Helena. 

— Kažką, dėl ko norėjo mane čia kviestis. 

— Turėtų nekęsti jūsų. 

— Neabejoju, kad taip ir yra. Bet vis tiek mane kvietė. 

Iš lėto automobilis judėjo į pietus link upės. 

— Nuo tada jis manęs niekur nesutiko, niekada nematė. Prieš 
daugiau nei keturiolika metų pažinojome vienas kitą tris savaites. 

— Jis pažino jus kaip sudėtingą bylą išnarpliojusį tyrėją. 

— Bylą, kurios, jo manymu, niekas negalėtų išnarplioti. Jis ste- 
bėjo kiekvieną mano žingsnį. Iš pirmos žiūrovų eilės. Manė, kad 
esu genijus toje srityje. 

— Todėl ir kvietė čionai? 

Ričeris palinksėjo. 

— Visą naktį stengiausi mąstyti kaip jis. 

Ilga geležine kaskada jie kirto upę. Saulė švietė iš kairės. Prie- 
plauka liko dešinėje. Pro ją lėtai plaukė vandenys. 

— Dabar sukit į vakarus, - nurodė Ričeris. 

Ji pasuko dešinėn ir išvažiavo į dviejų juostų apygardos kelią. 
Palei upę stovėjo žvejybos masalų parduotuvės, trobelėse pardavi- 
nėjo kepsnius, alų ir grūstą ledą. 

— Juk ši byla jau buvo išnarpliota, - pasakė ji. - Jis tai žinojo. 

- Tik įpusėta, - prieštaravo Ričeris. — Štai ką jis žinojo. 


— Tik įpusėta? 

Ričeris palinksėjo, nors ir sėdėjo jai už nugaros. 

— Šioje byloje yra kai kas daugiau, negu pamatė Emersonas, — 
aiškino jis. - Baras norėjo kito žmogaus, kuris tai suprastų. Tačiau 
pirmasis jo advokatas buvo tinginys. Neatrodė labai susidomėjęs. 
Todėl Baras šitaip nusivylė. 

— O kas dar yra šioje byloje? 

— Parodysiu. 

— Daug? 

— Tikriausiai. 

— Kodėl jis tiesiog neišdėstė faktų, kad ir kas tai būtų? 

— Nes negalėjo. Be to, juo vis tiek niekas nebūtų tikėję. 

— Kodėl? Kas čia, po velnių, dedasi? 

Priekyje buvo dobilo lapo tipo sankryža su greitkeliu - kaip jis 
ir tikėjosi. 

— Parodysiu, - pakartojo jis. - Sukite greitkeliu į šiaurę. 

Ji paspaudė savo automobiliūkštį, užkilo ant greitkelio ir įsi- 
liejo į eismą. Į šiaurę sruvo įvairiausios transporto priemonės: 
dideli vilkikai, furgonai, pikapai, lengvieji automobiliai. Kelias 
dar kartą perkirto upę betoniniu tiltu. Tolumoje į rytus matėsi 
prieplauka. Miesto centras liko dešinėje. Greitkelis palengva kilo 
aukštyn. Helena spaudė pirmyn, lenkdama pastatų stogus kairėje 
ir dešinėje. 

- Pasiruoškit įsukti į lanką aplink biblioteką, - instruktavo Ri- 
čeris. 

Išvažiavimas į dešinę. Didelis ženklas iš anksto tai nurodė. De- 
šiniąją juostą nuo vidurinės skirianti punktyrinė linija tapo ištisi- 


ne. Tada ištisinė virto siauru pleištu. Pagrindinis srautas kreipėsi 

į kairę. Dešinioji juosta palengva sukosi dešiniau. Juodu laikėsi 
šioje juostoje. Pleištas didėjo, viduryje užbrūkšniuotas įstrižomis 
linijomis. Priekyje stovėjo geltoni cilindrai. Juodu pasuko pro 
juos į lanką, vedantį už bibliotekos. Ričeris pasisuko žvilgtelti per 
galinio vaizdo veidrodėlį. Už jų nieko nebuvo. 

- Sulėtinkit, - nurodė. 

Už dviejų šimtų jardų lankas pradėjo suktis už bibliotekos, už 
juodo stiklinio bokšto. Kelio pločio būtų užtekę ir dviem juos- 
toms. Visgi sukimo kampas pernelyg aštrus, kad būtų saugu va- 
žiuoti dviem eismo juostomis dideliu greičiu. Kelių inžinieriai ge- 
riau supranta. Jie patarė arba daryti švelnesnį kampą, arba palikti 
vieną eismo juostą. Ši buvo platesnė, negu normali juosta, kad 
liktų užtektinai vietos užsižiopsantiems vairuotojams. Ji sukosi 
aštriai į dešinę. 

— Važiuokit kuo lėčiau, - mokė Ričeris. 

Automobilis sulėtėjo. Dar gerokai toliau nuo jų kairėje matė- 
si užbrūkšniuotas pusmėnulio formos plotas. Dešinėje prasidėjo 
ilgas baltai užbrūkšniuotas trikampis. Tai tik dažų juostos ant as- 
falto, tačiau jos užtikrino saugų eismą. 

— Sustokit, - paliepė Ričeris. - Čia, dešinėje. 

- Čia negalima sustoti, - nustebo Helena. 

— Tarkim, jums nuleido padangą. Sustokit. Štai čia. 

Ji pradėjo staigiai stabdyti ir pasuko ant užbrūkšniuotos zonos 
dešinėje. Jautėsi, kaip iš baltų linijų po padangomis sklido garsas. 
Vibruojantis ritmas. Automobiliui lėtėjant, jis irgi lėtėjo. 

Sustojo. 


— Pavažiuokit truputį atbula. 

Ji pavažiavo, tarsi statydama automobilį šonu prie betoninio 
bortelio. 

— Dar jardą į priekį, - liepė Ričeris. 

Ji pasistūmė jardą į priekį. 

— Gerai, - nutarė jis. 

Jis atsidarė langą. Eismo juosta jiems iš kairės buvo švari, o ant 
užbrūkšniuotos zonos, kurioje jie stovėjo, gulėjo šiukšlės ir pur- 
vas, susikaupęs per metų metus iš pravažiuojančių automobilių. 
Skardinės, buteliai, nukritę purvasaugiai, smulkios stiklo liekanos 
iš sudužusių lempų, plastikinės skeveldros po smulkių avarijų. To- 
lumoje, kairėje, eismas driekėsi į šiaurę atskiru tiltu. Juo važiavo 
pastovus srautas. Kol kažkas kitas pravažiavo pro juos, teko pra- 
sėdėti visą minutę. Per kairę pusę juos aplenkė vienas pikapas ir 
nuvažiavo toliau. Po to lankas vėl nutilo. 

— Nedaug automobilių, - tarė Ričeris. 

— Visada taip, - pasakojo Helena. — Šis kelias neveda į jokią 
vietą, kur dažniausiai žmonėms reikia. Pinigų švaistymas. Bet tik- 
riausiai negalima nustoti ką nors stačius. 

— Pažvelkit į apačią, - tarė Ričeris. 

Greitkelis buvo iškeltas ant aukštų kolonų. Kelias nutiestas 
maždaug keturiasdešimties pėdų aukštyje. Atitvarai — trijų pėdų 
aukščio. Už jų, priekyje ir dešinėje, stovėjo viršutinis bibliotekos 
pastato aukštas su sudėtingai išraižyta atbraila iš kalkakmenio, ši- 
feriniu stogu. Atrodė taip arti, kad ranka pasieksi. 

— Kas yra? - paklausė Helena. 

Ričeris ištiesė nykštį, tada smarkiai atsilošė, kad moteris galėtų 


matyti per jį. Tiesiai prieš juos - nekliudomas vaizdas į miesto 

aikštę, tiesia linija į susiaurėjimą tarp baseino ir aikštės sienos. 
Tiesiai už jo - durys į MTPD. 

— Džeimsas Baras - snaiperis, - dėstė Ričeris. - Ne pats geriau- 
sias, bet ir ne prasčiausias - vienas mūsiškių, ir mokėsi penkerius 
metus. Tas mokymas turi tikslą. Iš nebūtinai labai gudrių žmonių 
padaromi tokie, kurie 447040 gudrūs, įkalant keletą pagrindinių 
taktikos principų į galvą. Kol pagaliau tai įauga į kraują. 

— Nesuprantu. 

— Išmokytas snaiperis būtų šaudęs būtent iš 4/a. Nuo greitke- 
lio. Kadangi čia taikiniai išsidėsto viena linija tiesiai prieš jį. Viena 
vorele į susiaurėjimą. Snaiperiui tereikėtų nusistatyti vieną tašką, 
kurio net nebūtina keisti. Taikiniai patys vienas po kito jame atsi- 
durtų. Šaudyti iš šono kur kas sudėtingiau. Taikiniai juda iš kairės 
į dešinę, palyginus, greitai. Snaiperiui tenka numatyti nuokrypį, 
po kiekvieno šūvio - pakeisti šautuvo padėtį. 

— Tačiau jis šaudė ne iš čia. 

— Tą ir noriu pasakyti. Turėjo šaudyti iš čia, bet to nedarė. 

— Taigi? 

— Jis atvažiavo mini furgonu. Turėjo pastatyti štai čia, kur 
dabar stovime. Būtent šiame taške. Turėjo įlipti į galą, atsidaryti 
galines dureles ir šaudyti iš furgono, Helena. Jo langai - tamsin- 
ti. Iš pravažiuojančių automobilių absoliučiai nieko nesimatytų. 
Jis būtų paleidęs šešis šūvius, kur kas lengviau nusitaikęs, o šešios 
gilzės būtų sukritusios tiesiai į furgoną - beliktų uždaryti duris, 
perlipti į vairuotojo sėdynę ir ramiausiai nuvažiuoti. Tai būtų kur 


kas patogesnė vieta nusitaikyti, ir nebūtų likę jokių pėdsakų. Jo- 

kių fizinių pėdsakų - niekas nieko nebūtų lietęs, išskyrus tai, kad 
padangos liestų asfalrą. 

— Iš čia toliau. Didesnis atstumas šūviui. 

— Apie septyniasdešimt jardų. Baras gerai pataikydavo ir iš pen- 
kiskart toliau. Bet kuris snaiperis. Turint M1A Super Match, sep- 
tyniasdešimt jardų atrodo tas pats, kas ištiestos rankos atstumas. 

— Kas nors būtų pastebėjęs automobilio numerius. Vienas ki- 
tas automobilis nuolatos pravažiuoja. Galų gale, liudininkai atsi- 
mintų jį čia matę. 

— Numeriai buvo purvini. Veikiausiai tyčia. Iš čia būtų buvę 
labai lengva pasišalinti. Per penkias minutes būtų nuvažiavęs pen- 
kias mylias. Be transporto spūsčių. 

Helena Rodin tylėjo. 

- Jis tikėjosi saulėto oro, - tęsė Ričeris. - Sakėt, kad dažniau- 
siai toks būna. Penktą valandą po pietų saulė būtų vakaruose, jam 
už nugaros. Būtų reikėję šauti ne prieš saulę. Tai pati geriausia po- 
zicija snaiperiui. 

— Kartais lyja. 

— Nieko tokio. Lietus būtų nuplovęs padangų žymes nuo šitų 
linijų. Bet kokiu atveju, jam derėjo atvažiuoti čia su savo furgonu. 
Dėl visų įmanomų priežasčių, jis turėjo atvažiuoti čia. 

— Bet neatvažiavo. 

— Panašu, kad ne. 

— O kodėl? 

— Turime grįžti į jūsų kontorą. Dabar turite būti ten. Reikia 


daug ką aptarti. 


DVIDEŠIMT 


Helena Rodin sėdosi prie darbo stalo. Ričeris priėjo prie lango 
ir pažvelgė į aikštę. Ieškojo pakrypusio vyriškio kampuotu kostiu- 
mu. Jo nematyti. 

— K strateguoti? — nesuprato Helena. - Baras pasirinko, iš 
kur šaudyti, ir tiek. O tai, anot jūsų, nebuvo geras pasirinkimas, 
pagal kažkokią keturiolikos metų senumo karinę teoriją, kurią 
turbūt pamiršo, vos baigęs tarnybą. 

— Jie nepamiršta, — prieštaravo Ričeris. 

— Manęs nejtikina. 

— Štai todėl jis ir nesileido į kalbas su Capmenu. Čapmeno ne- 
būtų įtikinęs. Todėl ir prašė atvesti mane. 

— Ojus tai įtikina? 

— Aš žiūriu į situaciją, kai išmokytas snaiperis iškeitė idealią 
vietą į kur kas prastesnę. 

— Kuveito mieste jis irgi šaudė iš automobilių stovėjimo aikš- 
telės. Pats sakėte. 

— Nes ten ir 5uvo gera vieta. Tiesiai prieš daugiabučio duris. 


Tie keturi vyrukai ėjo tiesiai į jį. Griuvo kaip domino kauliukai. 

— Tai nutiko prieš keturiolika metų. Jis nebe toks šaunus, koks 
būdavo. Štai ir viskas. 

— Jie nepamiršta, - pakartojo Ričeris. 

— Koks skirtumas? Argi dėlto jis turėtų būti mažiau kaltas? 

— Jei žmogus renkasi siaubingą B variantą vietoj nuostabaus 4, 
turi būti priežastis. O priežastis veikia sąlygos. 

— Kokia jo priežastis? 

— Turėjo būti labai rimta, ar ne? Jis atsidūrė pastato viduje, vie- 
nodame aukštyje su gatve, perpildytoje erdvėje, kurioje kur kas 
sudėtingiau nusitaikyti, kuri užprogramuota tapti puikiausia nu- 
sikaltimo vieta tirti tokiam dvidešimt metų dirbančiam veteranui 
kaip Emersonas. 

— Gerai, tuomet pasakykit, kodėl taip reikėjo. 

— Kadangi jis tyčia stengėsi palikti kuo daugiau įkalčių. 

Ji įsmeigė žvilgsnį į Ričerį. 

— Nesąmonė. 

- Tirti nusikaltimo vietą buvo vienas malonumas. Visi taip 
džiūgavo, kad nė akimirkos nesusimąstė, jog viskas pernelyg len- 
gva. Taip pat ir aš. Helena, tas tyrimas — kaip iš vadovėlio. Be- 
lantonijui tokį paskyrė pačią pirmą dieną koledže. Per gerai, kad 
būtų tikra, todėl iš tikrųjų — tai 2ebwvo tikra. Niekas nedera. Pa- 
vyzdžiui, kam jam lietpaltis? Juk buvo šilta, nelijo, o jis sėdėjo au- 
tomobilyje neišlipdamas. Jis apsivilko jį, kad paliktų unikalių au- 
iškart matosi, kad prie padų prilips visokio įmanomo šlamšto. 
Kodėl šaudė iš tamsos? Kad žmonės matytų liepsnas iš vamzdžio 


ir pirštu parodytų tą vietą, kad vėliau tyrėjai galėtų ten nuėję rasti 


162 


VIENAS ŠŪVIS 


visa kitą. Kam brūžinti šautuvą į sienos atbrailą? Jis juk kainuoja 
du su puse tūkstančio dolerių. Kodėl neišsivežė to eismo kūgelio? 
Juk būtų paprasčiau įsimesti į bagažinę ir ten jį palikti. 

— Nesąmonė, - purtėsi Helena. 

— Ir dar du dalykai, - tęsė Ričeris. - Kam jam mokėti už sto- 
vėjimą? Tai man nedavė ramybės iš pat pradžių. Na, kas gi taip 
daro? O jis padarė. Ir darė tam, kad paliktų papildomą kabliuką. 
Kitaip nematau prasmės. Jis norėjo palikti monetą su savo pirštų 
atspaudais. Kad viskas būtų nepriekaištingai aišku. Kad sutaptų 
su rastais atspaudais ant šovinių gilzės, kurią tikriausiai irgi tyčia 
pametė tenai. 

— Ji įkrito į griovelį. 

— Galėjo išsitraukti. Belantonijaus raporte rašo, kad aplink ne- 
stigo vielos. Būtų užtrukęs pusantros sekundės. 

Helena Rodin patylėjo. 

— O koks antras dalykas? 

— Viskas labai paprasta, kai susipranti žiūrėti per teisingą žiū- 
ronų galą. Jis tyčia šovė į baseiną. Norėjo, kad vandenyje liktų kul- 
ka. Šovė smailiu kampu išilgai baseino — visai kaip į balistinių la- 
boratorijų baseinus, kad vėliau ją rastų nepažeistą. Tik taip galima 
susieti jo ginklą su nusikaltimu. Šaunant skersai, nebūtų pavykę. 
Nebūtų užtekę atstumo kulkai pereiti vandeniu. Būtų pernelyg 
stipriai atsitrenkusi į sieną ir susilamdžiusi. 

— Bet kurių galų jam taip daryti? 

Ričeris neatsakė. 

— Sąžinė užgraužė? Už tai, ką padarė prieš keturiolika metų? 


Kad jį surastų ir nubaustų? 

Ričeris purtė galvą. 

— Tada būtų iškart prisipažinęs. Atgailaujantis žmogus 5žty 
norėjęs prisipažinti. 

— Na, ir kam jam visa tai daryti? 

— Nes jį privertė, Helena. Viskas paprasta. 

Moteris nenuleido nuo jo akių. 

— Kažkas privertė jį, - tęsė Ričeris. - Jį privertė daryti nusikal- 
timą ir privertė prisiimti kaltę. Jam liepė važiuoti namo ir laukti, 
kol suims. Štai todėl išgėrė raminamųjų. Jam turėjo pradėti stogas 
važiuoti sėdint ir laukiant, kol kažkas pasibels. 

Helena Rodin nieko nesakė. 

— Jį kažkas spaudė, - nutarė Ričeris. - Patikėkit. Tai vienintelis 
logiškas paaiškinimas. Tai nebuvo vieno kvailelio planas. Todėl 
jis ir sakė: „Jie ne tą suėmė: Jis pasiuntė žinutę. Tikėjosi, kad kas 
nors į ją įsiklausys. Turėjo omenyje, kad reikia ieškoti kažko kito. 
To, kuris jį privertė visa tai padaryti. To, kuris, jo nuomone, turėtų 
būti už viską atsakingas. 

Helena Rodin nieko neatsakė. 


— Reikia ieškoti lėlininko, - įvardijo Ričeris. 


Ričeris vėl nužvelgė aikštę per langą. Ornamentiniame basei- 
ne jau prileista maždaug du trečdaliai vandens. Fontanas džiaugs- 
mingai taškėsi. Spigino saulė. Nesimatė jokio seklio. 

Helena Rodin pakilo nuo stalo ir tiesiog stovėjo. 

— Turėčiau vartytis kūliais. 

- Jis vis dar yra nužudęs penkis žmones. 


- Jei jį kažkas privertė, tai jam bus naudinga. 

Ričeris nieko neatsakė. 

— O kas, jūsų nuomone, tai buvo? Iššūkis? Adrenalino ieško- 
jimas? 

— Galbūt, - atsakė Ričeris. - Tačiau abejoju. Džeimsas Baras 
yra dvidešimčia metų per senas tokiems iššūkiams. Tai — vaikiška. 
Be to, vis tiek būtų šaudę nuo greitkelio. Būtų norėję išlipti iš ba- 
los sausi, kad galėtų pakartoti. 

— Tai kas gi? 

— Kažkas kito. Kažkas tikro. 

— Turėtume apie tai pasikalbėti sa Emersonu? 

— Ne, - nukirto Ričeris. 

— Manau, derėtų. 

— Dėl tam tikrų priežasčių negalime. 

— Pavyzdžiui? 

— Dėl vienos priežasties: Emersonas išnarpliojo gražiausią bylą 
gyvenime. Dabar nepuls visko aiškintis iš naujo. Joks faras nesi- 
imtų. 

— Ir ką mums daryti? 

— Turime užduoti sau tris paprastus klausimus, - išdėstė Riče- 
ris. - Kas, kaip ir kodėl. Tai buvo užsakytas darbas. Turime išsiaiš- 
kinti, kam jis naudingas, nes akivaizdu, jog ne Džeimsui Barui. 

— Kažkas vakar užsiundė mušeikas ant jūsų. Kažkam patiko, 
kaip viskas klostosi, ir tikrai nenorėjo, kad kažkoks atvykėlis viską 
sujauktų. 

— Teisingai, - pagyrė Ričeris. 

— Taigi, turiu ieškoti to žmogaus. 


— Kažin ar jums derėtų. 

— O kodėl nederėtų? 

— Nes jūsų klientas gali būti nužudytas, - tarė Ričeris. 

- Jis ligoninėje, saugomas dieną naktį. 

— Jūsų klientas - ne Džeimsas Baras, o Rozmari Bar. Paban- 
dykite įsivaizduoti, kuo prigrasintas Džeimsas Baras vykdė tokią 
užduotį. Geriausiu atveju tikėjosi įkalinimo iki gyvos galvos. Blo- 
giausiu — atsisėsti į mirtininko kėdę. Jis tai puikiai žinojo. Turėjo 
žinoti. Dėl ko jis taip rizikuotų? Kam į visa tai veltųsi? Helena, 
jam turėjo kaip reikiant prigrasinti. O ko dar Džeimsas Baras gali 
netekti? Žmonos, vaikų, šeimos neturi. Tik seserį. 

Helena Rodin nepratarė nė žodžio. 

— Jam liepė laikyti liežuvį už dantų. Akivaizdu. Todėl jis šau- 
kėsi manęs. Tarsi užkoduota komunikacija. Kadangi lėlė negali 
pasakoti apie savo šeimininką — nei dabar, nei kada nors, nes jai 
vis dar gresia pavojus. Manau, jis atiduoda savo gyvenimą mainais 
už sesers. O tai jums sukelia didelę problemą. Jei lėlininkas pama- 
tys jus kaišiojančią nosį, kur nereikia, pamanys, kad lėlė išplepėjo. 
Todėl negalite eiti pas Emersoną. 

— Bet juk lėlė nieko neišplepėjo. Jūs viską išnarpliojote. 

— Galime įdėti skelbimą į laikraštį. Manote, kas nors juo pati- 
kėtų? 

— Ką man daryti? 

— Ogi nieko, - patarė Ričeris. - Jūs nieko negalite padaryti. 
Nes kuo labiau stengsitės ištraukti Džeimsą Barą, tuo daugiau 
šansų, kad už tai paaukosite Rozmari Bar gyvybę. 

Helena Rodin ilgai tylėjo. 

— Ar galime ją apsaugoti? - paklausė. 

— Ne, - atsakė Ričeris. - Negalime. Esame tik dviese. Tam 
reiktų mažiausiai keturių vyrukų ir slėptuvės. Brangiai atsieitų. 

Helena Rodin pasitraukė nuo stalo. Apėjo jį ir atsistojo šalia 
Ričerio pažiūrėti pro langą. Sudėjo rankas, tarsi pianistas ant kla- 
višų. Tada apsisuko ir atsirėmė į stiklą. Ji kvepėjo. Gal kokiu nors 
muilu. 

— Galite jį surasti, — tarė. 

— Taip manot? - abejingu balsu atsiliepė jis. 

Ji palinksėjo. 

— Jis suklydo. Davė priežastį manyti, kad nusikaltimas nesusi- 
jęs su Džeimsu Baru. Netiesiogiai. Užsiundė tuos vyrukus bare. 
"Taigi, turite tvirtą interesą susirasti, kas juos pasamdė. Nepri- 
klausomą interesą. Galite jį persekioti, ir jis nebūtinai manys, kad 
Džeimsas Baras prasižiojo. 

— Atvykau čia ne tam, kad padėčiau jį ginti. 

— Tuomet įsivaizduokite, kad padedate kaltintojams. Jei nusi- 
kaltimą padarė du žmonės, tuomet du ir turi būti nubausti. Kodėl 
turėtų likti tik vienas atpirkimo ožys? 

Ričeris nieko neatsakė. 


— Įsivaizduokite, kad padedate man, - pridūrė Helena. 


Grigoris Linskis surinko telefono numerį. 


— Jie grįžo į kontorą, - raportavo. - Matau abu prie lango. 


DVIDEŠIMT VIENAS 


Ričeris liftu užkilo į viršutinį juodo stiklinio bokšto aukštą ir 
susirado laiptelius, vedančius ant stogo. Išlindo iš trikampio me- 
talinio bunkerio šalia vandens talpos ir lifto kėlimo įrenginio. Sto- 
gas padengtas pilku toliu ir užpiltas žvyru. Stogas - penkioliktame 
aukšte. Palyginus su kitais miestais, visai neaukštai. Tačiau atrodė, 
tarsi stovėtumei aukščiausiame Indianos taške. Į pietus pratekėjo 
upė. Į pietus ir į vakarus matėsi, kur atsiskiria greitkelio viadukas. 
Ričeris paėjo į šiaurės vakarinį kampą. Vėjas priplojo marškinius 
ir kelnes prie kūno. Tiesiai po juo greitkelio atšaka apjuosė bibli- 
oteką, bokštą ir tolo tiesiai į rytus. Tolumoje valstijos greitkelis 
tęsėsi į šiaurę ir maždaug už dviejų mylių migloje kirtosi su dobilo 
lapo sankryža. Iš jos driekėsi ilgas, tiesus kelias argal link Ričerio. 
Mintyse jis užfiksavo jo padėtį, nes kaip tik šio kelio jam reikėjo. 

Jis nusileido į fojė ir išpėdino laukan. Apačioje buvo šilta, oras 
ramus. Jis patraukė į šiaurę, į vakarus, o tai reiškė, kad sporto ba- 
ras liko už kvartalo. Tas reikalingas kelias atėjo smailiu kampu į 
pietus nuo jo ir nukreipė Ričerį toliau. Kelias — tiesus ir platus. 
Keturių juostų. Prie jo, arčiausiai miesto centro, buvo įsikūru- 


sios kelios firmos. Veikė ginklų parduotuvė su dideliu tinklu ant 

langų. Kirpykla reklamavo savo paslaugas Bet koks kirpimas — tik 
7 doleriai. Sklype, kuris kažkada turėjo žymėti miesto pakraštį, 
riogsojo ssnamadiškas motelis. Po to kelią kirto nauja gatvė, o už 
jos sklypai vis didėjo, o pastatai darėsi vis naujesni. Šviežia komer- 
cinė teritorija. Niekas neišnuomota, nenuniokota. Kažkada bu- 
vusi nedirbama žemė dabar užklota betono gatvėmis. 

Ričeris pėdino tolyn. Maždaug už mylios praėjo greitojo mais- 
to užkandinę. Po to - padangų parduotuvę. Keturios naujos ra- 
dialinės padangos už 99 dolerius! Po to - tepalų sandėlius ir mažų 
korėjietiškų automobilių pardavimo atstovybę. Geriausia garanti- 
ja Amerikoje! Pažvelgė pirmyn, kadangi manė, jog kai kas aiškėja. 

Tu - prostitutė? 

Tikrai ne. Dirbu automobilių dalių parduotuvėje. 

Automobilių dalių parduotuvėje. Gal vienintelėje mieste arba 
bent jau pagrindinėje. Didžiausioje. O tokios paprastai kiekvie- 
name mieste rikiuojasi šalia padangų parduotuvių, automobilių 
pardavimo atstovybių ir tepalų parduotuvių. Kiekviename mies- 
te toks pasažas būna netoli greitkelio dobilo lapo sankryžos. Visi 
miestai skirtingi, bet kartu vienodi. 

Prireikė dešimties minučių apeiti Ford automobilių atstovy- 
bę, kur rikiavosi bemaž tūkstantis naujų pikapų, išrikiuotų vienas 
šalia kito, ant rampų užvarytais priekiniais ratais. Už jų stovėjo 
milžiniška pripučiama, virvėmis pririšta gorila. Virvės apraišiotos 
blizgučiais. Už naujų sunkvežimių stovėjo seni. Iškeisti su prie- 
moka į naujesnius, ieškantieji naujų šeimininkų, pagalvojo Riče- 
ris. Už naudotų sunkvežimių ėjo priešgaisrinė juosta. 


O užjos - automobilių dalių parduotuvė. 

Parduotuvė veikė ilgame, žemame, tvarkingame pastate. Te- 
ritorija naujai išasfaltuora, languose degė reklaminės žinutės su 
naujais pasiūlymais. Pigūs tepalo filtrai, pigus aušinimo skystis, 
geriausios stabdžių kaladėlės, itin patikimi sunkvežimių akumu- 
liatoriai. Maždaug ketvirtadalis stovėjimo aikštelės buvo užpildy- 
tas. Stovėjo boxdos su praplatintais išmetamųjų dujų vamzdžiais, 
mėlynomis lemputėmis ir žemomis padangomis ant chromuotų 
ratlankių. Stovėjo ir eilė remontuotinų pikapų lūžusiomis spyruo- 
klėmis: Taip pat pagyvenusių sedanų, įpusėjusių skaičiuoti trečio 
šimto tūkstančių mylių ridą. Pastato galuose stovėjo po vieną au- 
tomobilį. Ričerio nuojauta kuždėjo, kad jie turėtų priklausyti par- 
duotuvės darbuotojams. Jiems neleido statyti savo automobilių 
pačiose priekinėse ir geriausiose vietose, tačiau darbuotojai norėjo 
palikti savo ratus ten, kur juos galėtų visą laiką matyti pro langus. 
Vienas iš jų - keturių cilindrų Chevrolet, kitas - mažytis Toyota 
sportinis visureigis. Ant Chevrolet purvasaugių matėsi chromuoti 
išsirietusių merginų siluetai, todėl Ričeris priėjo išvadą, kad Zoyo- 
ta priklausė raudonplaukei. 

Jis įėjo vidun. Parduotuvėje buvo nustatyta labai žema tempe- 
ratūra ir jautėsi įvairiausių medžiagų kvapai. Viduje žvalgėsi koks 
pustuzinis pirkėjų. Priekyje stovėjo lentyna, prikrauta visokiausių 
stiklinių ir chromuotų dalykėlių. Puošnių menkniekių, spėjo Ri- 
čeris. Galinėje lentynoje matėsi sukrauti daiktai raudonose kar- 
toninėse dėžėse. Sankabos diskai, stabdžių kaladėlės, radiatorių 
žarnos ir panašiai, spėjo jis. Detalės. Jam pačiam niekad neteko 


montuoti kokios nors automobilio detalės. Armijoje tą darė tam 

skirti darbuotojai, o išėjęs iš ten, jis niekad neturėjo savo transpor- 
to priemonės. 

Tarp puošnių ir nuobodžių daikčiukų stovėjo keturi prekysta- 
liai. Ant jų sudėti kasos aparatai, kompiuteriai ir storos instrukci- 
jos. Prie vieno kompiuterio stovėjo aukštas vaikis, maždaug dvide- 
šimties. Ričeriui jo anksčiau dar niekur neteko matyti. Tikrai ne 
vienas iš tų penkių sporto bare. Tiesiog vaikis. Atrodė, kad jis čia 
dabar atsakingas. Vilkėjo raudoną kombinezoną. Ričeris spėjo, 
kad tai turėtų būti uniforma: iš dalies praktiška, iš dalies prime- 
nanti tokią, kokias vilki I2dy 500* lenktynių mechanikai. Tarsi 
simbolis. Tarsi leistų suprasti, kad toks vyrukas mikliai padės bet 
kokiu klausimu apie automobilius. Ričerio spėjimu, tas vyrukas 
turėjo būti vedėjas. Ne savininkas. Savininkas nevažiuotų į darbą 
keturių cilindrų Chevrolet. Jo vardas - Garis - buvo išsiuvinėtas 
kairėje krūtinės pusėje. Iš arti pasirodė paniuręs ir nenusiteikęs 
pagelbėti. 

— Noriu šnektelti su Sendi, - pageidavo Ričeris. - Ta raudon- 
plauke. 

— Dabar ji užsiėmusi, - atšovė vaikis vardu Garis. 

— Man nueiti pačiam susirasti ar teiksies pakviesti? 

— O kokiu reikalu? 

— Asmeniniu. 

— Ji dabar dirba. 

— Teisiniai reikalai. 

— Jūs nepanašus į farą. 


* Lenktynės „Indianapolis 500“. (Vert. past.) 

— Dirbu su advokate. 

— Man reikia kokio nors dokumento. 

— Ne, Gari, nereikia. Užteks atvesti Sendi čionai. 

— Negaliu. Šiandien mažai darbuotojų. 

— Gali pakviest ją telefonu. Ar parašyt žinutę. 

Vaikis vardu Garis stovėjo nejudėdamas. Nė piršto nejudino. 
Ričeris truktelėjo pečiais, apėjo prekystalius ir pasuko link durų, 
pažymėtų Tik darbuotojams. Spėjo, kad už jų turėtų būti kabine- 
tas ar valgomasis. Ne prekių sandėlis. Prekės ir taip visos išdėlio- 
tos lentynose. Niekas nepaslėpta. Ričeris šiek tiek nutuokė apie 
šiuolaikinę mažmeninę prekybą. Kartais paskaitydavo kitų palie- 
kamus laikraščius autobuse ar kur nors valgykloje. 

Taip, už durų rado kabinetą: nedidelį, gal dešimt ir dešimt“, 
kurio didžiąją dalį užėmė baltas sluoksniuotos medienos stalas, 
ant jo matėsi riebaluotų rankų atspaudai. Sendi sėdėjo už to stalo, 
apsivilkusi raudoną kombinezoną. Jos uniforma atrodė nepalygi- 
namai geriau už Gario: suveržta per liemenį diržu, užtrauktukas — 
atitrauktas maždaug aštuonis colius. Vardas išsiuvinėtas kairėje, 
tik gerokai labiau matomas už Gario. Ričeris pagalvojo, kad jei 
valdytų tokią parduotuvę, jam net klausimų nekiltų, jog Sendi tu- 
rėtų stovėti prie prekystalio, o Garis - dirbti kabinete. 

— Štai ir vėl susitikom, - ištarė jis. 

Sendi nieko neatsakė. Pakėlė akis. Tvarkė sąskaitas: krūva kai- 
rėje, kita krūva — dešinėje. Vieną laikė rankoje, sustingusioje ore, 


pusiaukelėje nuo vienos krūvos į kitą. Mergina atrodė mažesnė, 
Dešimt ir dešimt pėdų išmatavimai - apie trys iš trijų metrų. (Vert. past.) 

tylesnė, ramesnė ir vangesnė, negu Ričeris prisiminė iš anksčiau. 
Supliuškusi. 

— Reiktų pasikalbėti, ar ne? - pasiūlė vyriškis. 

— Labai atsiprašau už tai, kas įvyko, - atsiliepė ji. 

— Neatsiprašinėk. Mane užpuolė. Noriu sužinoti, koks buvo 
planas. 

— Nežinau. 

- Žinai, Sendi. Dalyvavai. 

Ji nieko neatsakė. Tik padėjo sąskaitą ant krūvos dešinėje vir- 
šaus ir pirštais palygino, kad gražiai gulėtų. 

— Kas viską organizavo? — tardė Ričeris. 

— Nežinau. 

— Turėtum žinoti, kas tau apie viską papasakojo. 

— Džebas, - pasakė mergina. 

— Džebas? 

— Džebas Oliveris. Dirba čia. Kartais kur nors kartu išeinam. 

— Šiandien dirba? 

— Ne, nepasirodė. 

Ričeris palinksėjo. Vaikis vardu Garis jam prieš tai minėjo: 
„Šiandien mažai darbuotojų“ 

— Ar vakar dar matei jį? Po visko? 

— Ne, pabėgau. 

— Kur jis gyvena? 

— Nežinau. Kažkur su mama. Nepažįstu taip gerai. 

— Kąjis tau sakė? 

— Kad galiu jam pagelbėti kai ką įvykdyti. 

— Atrodė, kad juokauja? 

- Šiame mieste pirmadienio vakarais viskas atrodo kaip juo- 
kas. Stebėti, kaip linksta medinių grindų lentos - visai smagu. 

— Kiek tau sumokėjo? 

Sendi nieko neatsakė. 

— Tokių dalykų niekas dykai nedaro, - samprotavo Ričeris. 

- Šimtą dolerių, - burbtelėjo mergina. 

- O kitiems keturiems vyrukams? 

— Po tiek pat. 

— Kasjie tokie? 

— Jo draugeliai. 

— Kas sugalvojo planą? Apie tuos brolius? 

— Džebo mintis. Turėjai pradėt mane grabalioti. Bet nepradė- 
jai. 

— Tau neblogai sekėsi improvizuoti. 

Ji šyptelėjo, tarsi išgirdusi neplanuotą komplimentą, kokių gy- 
venime - ne per daugiausia. 

— Kaip sužinojai, kur mane rasti? - paklausė Ričeris. 

— Sukinėjomės Džebo sunkvežimiu. Pirmyn atgal. Be tikslo. 
"Tada jam kažkas paskambino. 

— Kas? | 

— Nežinau. 

— Galjo draugeliai žino? 

— Nemanau. Džebui patinka vieninteliam ką nors žinoti. 

— Ar paskolintum man savo automobilį ? 

— Automobilį ? 

— Turiu surast Džebą. 


— Nežinau, kur jis gyvena. 

— Nesirūpink dėl to, bet man reikia ratų. 

— Na, nežinau... 

— Nebijok, nesu per jaunas vairuoti, - juokėsi jis. - Aš ne per 
jaunas daug ką daryti. O kai ką moku daryti visai neblogai. 

Mergina vėl šyptelėjo — juk atkartojo jos žodžius iš praeito va- 
karo. Ji nusisuko, vėl atsisuko į jį droviu, bet smalsiu žvilgsniu. 

— Ar man gerai sekėsi? — paklausė. - Na, vaidinti vakar vakare? 

— Puikiai, - pagyrė jis. - Buvau dėl kai ko susimąstęs. Kitaip 
būčiau akimirksniu iškeitęs futbolą į tave. 

— Ar ilgai reikės mano automobilio? 

— Kokio dydžio šis miestas? 

— Nedidelis. 

— Tuomet reikės neilgai. 

— Ar verta gaišti ? 

— Tau davė šimtą. Kitiems keturiems - taip pat. Tai jau penki 
šimtai. Spėju, kad Džebas sau pasiliko dar penkis šimtus. Vadina- 
si, kažkas sumokėjo tūkstantuką, kad paguldytų mane į ligoninę. 
Man atrodo, kad tikrai verta. 

— Geriau būčiau į tai nesivėlusi. 

— Viskas baigėsi gerai. 

— Manęs laukia nemalonumai? 

— Galbūt, - numykė Ričeris. - O gal ir ne. Galime susitarti. Tu 
paskolini savo automobilį, o aš paliksiu tave ramybėje. 

— Pažadi? 

— Nėra kraujo - nėra ir pražangos, - šmaikštavo Ričeris. 

Mergina pasilenkė ir pasiėmė rankinę nuo grindų. Išlindo ir 


rankoje laikė raktų ryšulį. 

— Toyota, - tarė. 

— Žinau, - atsakė Ričeris. - Eilės gale, šalia Gario Chevrolet. 

— Iš kur žinai? 

— Nuojauta, - burbtelėjo vyriškis. 

Paėmęs raktelius, jis uždarė kabineto duris ir pasuko atgal link 
prekystalių. Garis kažkam skambino dėl kažkokio pirkinio. Riče- 
ris palaukė eilėje apie dvi minutes. 

— Man reikalingas Džebo Oliverio adresas, - paprašė. 

— O kam? - pasidomėjo Garis. 

— Teisiniai reikalai. 

— Parodykite dokumentą. 

— Jūsų parduotuvėje buvo rengiamas kriminalinis sąmokslas. 
Kuo mažiau apie tai žinosite, tuo pačiam bus ramiau. 

— Na, vis tiek turite ką nors parodyti. 

— Gal parodyti, kaip atrodo greitosios pagalbos automobilis iš 
vidaus? Nes jei neduosi man Džebo Oliverio adreso, tai bus kitas 
dalykas, kurį matysi. 

Vaikis akimirką sudvejojo. Nužvelgė už Ričerio didėjančią eilę. 
Panašu, kad nenorėjo veltis į muštynes, nes žinojo, jog tektų pra- 
laimėti būrio klientų akivaizdoje. Taigi, atsidarė stalčių, ištraukė 
segtuvą ir nurašė adresą ant popieriaus lapelio, kurį nuplėšė nuo 
tepalų gamintojo atmintinės. 

— Nuo čia į šiaurę, - instruktavo. - Maždaug už penkių my- 
lių. 

— Ačiū, - padėkojęs Ričeris pasiėmė lapelį. 


DVIDEŠIMT DU 


Raudonplaukės 70yo:a užsivedė vos pasukus raktelį. Leisdamas 
varikliui padirbti laisva eiga, Ričeris atsislinko sėdynę atgal, nusire- 
guliavo veidrodėlį. Tada prisisegė diržą ir pasidėjo lapelį ant prie- 
taisų skydelio. Taip uždengė tachometrą, tačiau jam nelabai rūpėjo, 
ką jis rodo. Rūpėjo tik tai, kiek bake degalų. Atrodė, kad daugiau, 
negu reikia nuvažiuoti penkias mylias pirmyn ir grįžti atgal. 

Džebo Oliverio adresas - namo numeris prie kaimo kelio. 
Tokį dar lengviau rasti, nei gatvėje su pavadinimu, kaip, pavyz- 
džiui, Guobų gatvė ar Klevų alėja. Ričeris pagalvojo, kad kai ku- 
riuose miestuose būna daugiau gatvių medžių pavadinimais, negu 
pačių medžių. 

Išvažiavęs iš stovėjimo aikštelės, Ričeris pasuko šiaurės kryp- 
timi link dobilo lapo sankryžos su greitkeliu. Ten - įprastas ke- 
lio ženklų miškas. Vairuotojas pastebėjo reikalingo kelio numerį. 
Reikės staigiai sukti į dešinę, o tada - į kairę. Į rytus, o tada - į 
šiaurę. Mažasis visureigis riedėjo visai padoriai. Lyginant su au- 
tomobilio pločiu, jis buvo gan aukštas, todėl ties posūkiais apima 
šioks toks nesaugumo jausmas. Bet neapvirto. Silpnutis variklis 


dirbo kone visu pajėgumu. Salone kvepėjo. 

Į vakarus ir rytus nuo staigaus posūkio ėjo kažkoks didelis 
apygardos kelias, bet pasukus į šiaurę, asfalto ruožas susiaurėjo, 
kelkraščiai tapo apgraužiti. Į abi puses nuo kelio plytėjo dirbami 
laukai. Milžiniškais ratais užsėti kažkokie žiemkenčiai. Lėtai su- 
kosi drėkinimo strėlės. Kampuose, kurių strėlės nepasiekė, niekas 
neaugo, kyšojo akmenys. Stačiakampiuose laukuose užsėti aps- 
kritimo formos plotai paliko apie dvidešimt vieną procentą ne- 
naudojamą nuo kiekvieno akro, tačiau Ričeris pamanė, jog galbūt 
tai didelės reikšmės neturėjo tokioje vietoje, kur dirbamos žemės 
daug, o drėkinimo įrangos - ne. 

Važiuodamas keturias mylias laukais, jis pravažiavo pusę tuzi- 
no keliukų į kiemus su pašto dėžutėmis prie jų. Ant pastarųjų da- 
žais užrašyti numeriai. Maždaug dviejų šimtų jardų ilgio keliukai 
vingiavo į vakarus ir rytus nuo kelio, vedė į sodybas. Stebėdamas 
numerius, Ričeris prilėtino prie Oliverio adreso. Prie keliuko, kaip 
ir visų kitų, pastatyta pašto dėžutė ant stulpelio, sudaryto iš dviejų 
aštuoniukės formos betoninių blokų. Numeris nutinkuotas baltai 
ant išblukusios faneros stačiakampio, prisukto prie betono. Keliu- 
kas — siauras, iš dviejų vėžių, su piktžolėmis apaugusiu kalniuku 
per vidurį. Purve matėsi vėžės. Šviežios vėžės: plačios, agresyvios, 
didelio sunkvežimio. Ne tokių padangų, kurias gali nusipirkti ke- 
turias už 99 dolerius. 

Ričeris pasuko Toyota į keliuką ir riedėjo vėžėmis. Jo pabaigoje 
matėsi apkaltas namas, daržinė už jo ir švarus, raudonas pikapas 
šalia. Automobilis su masyviomis chromuotomis priekinėmis 


grotelėmis stovėjo atsuktas priekiu į išvažiavimą. Dodge Ram, pa- 

manė Ričeris. Pastatęs savąjį automobilį greta jo, vyriškis išlipo. 
Namas ir daržinė atrodė šimto metų senumo, o sunkvežimis - ko- 
kio mėnesio. Jis turėjo galingą variklį, padidintą kabiną, varomas 
keturiais ratais su didžiulėmis padangomis. Jo vertė, ko gero, di- 
desnė už to neprižiūrėto namelio. Dar viena žiema, ir šiam reikės 
rimto remonto. Kaip ir daržinei. Bet ant durų matėsi uždėti nauji 
užraktai su U formos dviračių spynomis. 

Kieme - nė garso, išskyrus tą lietų tolumoje iš lėtai besisukan- 
čių drėkinimo strėlių laukuose. Jokio veiksmo. Jokio eismo kely- 
je. Jokio šunų ambrijimo. Ramus oras persmelktas trąšų ir žemės 
kvapo. Priėjęs prie durų, Ričeris porą kartų pabeldė delnu. Niekas 
neatsakė. Pabeldė dar kartą. Tyla. Apėjęs už namo aptiko priean- 
gyje ant supamosios kėdės sėdinčią moterį: liekną, pasiraukšlėju- 
sia oda. Ji vilkėjo pablukusią suknelę, o rankoje laikė butelį kaž- 
kokio auksinės spalvos gėrimo. Veikiausiai, apie penkiasdešimties 
metų, bet galėtum duoti ir septyniasdešimt. Arba keturiasdešimt, 
jei tik gerai nusipraustų ir išsimiegotų. Vieną koją buvo pasikišusi 
po savimi, o kita lėtai supo kėdę pirmyn atgal. Basa. 

— Ko jums reikia? - paklausė moteris. 

— Džebo, - atsakė Ričeris. 

— Nėra. 

— Darbe irgi nėra. 

— Žinau. 

— Kuris? 

— O iš kur man žinot? 

— Jūs — jo mama? 


— Taip, mama. Manor, kad jį slepiu čia? Pirmyn, patikrinkit. 

Ričeris nieko neatsakė. Moteris įsmeigė į jį akis ir suposi kėdėje 
pirmyn atgal, pirmyn atgal. Ant kelių stovėjo butelis. 

— Nagi, pirmyn, - kartojo ji. - Rimtai. Apieškokit tą suknistą 
namą. 

— Patikėsiu jumis. 

— Kodėl turėtumėt? 

— Nes jei jau siūlote apieškoti namus, vadinasi, jo viduj nėra. 

- Taip ir sakiau. Čia jo nėra. 

— O daržinėje? 

— Užrakinta iš lauko. Yra tik vienas raktas, kurį turi jis. 

Ričeris nieko neatsakė. 

- Jis išėjo, - pasakė moteris. - Dingo. 

— Dingo? 

- Tikiuosi, neilgam. 

— Čia jo sunkvežimis? 

Moteris palinksėjo. Gurkštelėjo iš butelio. 

— Vadinasi, išėjo? — tęsė pokalbį Ričeris. 

— Jį pasiėmė. Draugas. 

— Kada? 

— Vakar, vėlai vakare. 

— Kur? 

— Neturiu žalio supratimo. 

— Bandykit spėt. 

Moteris truktelėjo pečiais, pasisupo, gurkštelėjo. 

— Turbūt, kažkur toli, — tarė. — Jis turi draugų visur. Gal išsive- 
žė į Kaliforniją. Arba Arizoną. Arba Teksasą. Arba Meksiką. 


- Jis planavo šią kelionę? - paklausė Ričeris. 

Moteris suknelės skvernu nuvalė butelio kakliuką ir ištiesė 
Ričeriui. Šis papurtė galvą ir prisėdo ant prieangio laipto. Nuo 
svorio sugirgždėjo senas medis. Kėdė vis suposi pirmyn atgal. Be- 
veik visiška tyla. Beveik, bet nevisiška. Kiekvieno supimosi metu 
girdėjosi silpnas prieangio lentų girgžtelėjimas. Iš pagalvių Ričeris 
užuodė pelėsį, o iš butelio - burboną. 

— Gerai, tiek jau to, žaidžiam atvirom kortom, - neištvėrė mo- 
teris. - Džebas grįžo naktį šlubčiodamas. Sugurinta nosimi. Ir aš 
kažkodėl manau, kad tai - jūsų darbas. 

— Kodėl? 

— Kas dar būtų čia važiavęs jo ieškoti? Manau, kad pataikė ant 
kai ko ne savo nosiai. 

Ričeris nieko neatsakė. 

— Tai ir teko bėgti. Bailys. 

— Arjis kam nors vakar skambino? O gal jam kas nors skam- 
bino? 

— Iš kur man žinot? Jis per dieną tūkstantį kartų skambina ir 
tūkstantį kartų atsiliepia. Telefonas - svarbiausias daiktas jo gyve- 
nime. Kartu su automobiliu. 

— Ar pastebėjot, kas jį paėmė? 

— Kažkoks vyrukas su automobiliu. Laukė ant kelio. Į kiemą 
nevažiavo. Nelabai matėsi. Buvo tamsu. Baltos priekinės lempos, 
raudonos - galinės. Kaip ir visų automobilių. 

Ričeris palinksėjo. Purve matėsi tik vienos didelio sunkveži- 
mio padangų vėžės. Ant kelio laukęs automobilis turėjo būti se- 
danas: per žemu dugnu, kad įveiktų kaimo keliuką. 

— Ar sakė, kiek užtruks? 

Moteris tylėdama papurtė galvą. 

— Ko nors bijojo? 

— Atrodė lyg pritvotas. Supliuškęs. 

Supliuskęs. Visai kaip raudonplaukė automobilių dalių par- 
duotuvėje. 

- Ką gi, ačiū, - padėkojo Ričeris. 

— Jau eisit? 

— Taip, - atsakė Ričeris. Išėjo tuo pačiu keliu, kaip ir atėjo, 
klausydamasis kėdės supimosi, laukų drėkinimo įrengimų šnypš- 
timo. Atbulas nustūmė Toyota iki pat kelio, susuko vairą ir nu- 


skuodė į pietus. 


Pastatęs Toyota šalia Chevrolet, patraukė į parduotuvę. Prie 
kasos tebestovėjo Garis. Tarsi jo nematydamas, Ričeris nuėjo tie- 
siai link Tik darbuotojams durų. Raudonplaukė sėdėjo prie stalo. 
Baiginėjo tvarkyti sąskaitas. Krūva dešinėje pusėje išaugo aukšta, 
o kairėje teliko vienas popieriaus lapas. Su juo mergina nieko ne- 
darė. Tik sėdėjo atsirėmusi kėdėje, tempdama laiką, nenorėdama 
grįžti prie žmonių. Ar prie Gario. 

Ričeris padėjo automobilio raktelius ant stalo. 

— Ačiū, kad paskolinai, - tarė. 

— Radai? — paklausė ji. 

— Dingo. 

Mergina nieko neatsakė. 

— Atrodai pavargusi, - pastebėjo Ričeris. 

Mergina nieko neatsakė. 


— Tarsi praradusi energiją. Kibirkštį. Entuziazmą. 

— Na, ir? 

— Vakar tiesiog spirgėjai. 

— Dabar aš darbe. 

— Vakar irgi dirbai. Juk sumokėjo. 

— Sakei, kad pamirši tą įvykį. 

— Taip ir bus. Geros dienos, Sendi. 
Žiūrėjusi į jį visą minutę, mergina atsakė: 


— Tau taip pat, Džimi Risai. 


Ričeriui atvykus į Helenos Rodin kontorą, ten būriavosi ketu- 
ri asmenys. Helena ir trys nepažįstamieji. Vienas vilkėjo brangų 
kostiumą, sėdėjo Helenos kėdėje prie jos darbo stalo. Ji stovėjo 
šalia, palenkusi galvą ir kalbėdama. Kažkoks skubus susirinkimas. 
Kiti du nepažįstamieji stovėjo prie lango lyg laukdami, lyg eilėje. 
Vienas iš jų — vyras, kita - moteris. Moteris ilgais, tamsiais plau- 
kais, su akiniais. Abu apsirengę kasdieniškai. Abu atlapuose segė- 
jo ženkliukus su didelėmis raidėmis išspausdintomis pavardėmis. 
Moteriškės ženkliuke parašyta Meri Meison ir krūva kitų raidžių, 
susijusių su medicina. Vyriškis segėjo Voreno Niburo ženkliuką su 
tokia pat krūva raidžių. „Gydytojai, - pagalvojo Ričeris, - tikriau- 
siai, psichiatrai. Ženkliukai su pavardėmis sudarė įspūdį, kad juos 
kas nors ištempė iš kokio nors renginio. Tačiau neatrodė, kad jie 
dėl to labai krimstųsi. 

Helena pertraukė diskusiją. 

— Gerbiamieji, čia - Džekas Ričeris, - pristatė. - Mano tyrėjas 


atsisakė bylos, o ponas Ričeris sutiko perimti jo rolę. 

„Šito dar nežinojau“, - pagalvojo Ričeris, bet nieko nesakė. 
"Tuomet Helena išdidžiai parodė į vyruką jos kėdėje. 

- Čia - Alanas Danuta, - supažindino ji. — Jis - advokatas, be- 
sispecializuojantis veteranų reikaluose. Iš sostinės. Bene geriausias 
iš ten esančiųjų. 

— Greitai atvykote, - pastebėjo Ričeris. 

— Turėjau, - atsakė vyrukas. - Šiandien - pati svarbiausia die- 
na ponui Barui. 

— Visi važiuosime į ligoninę, - pranešė Helena. - Gydytojai 
sakė, kad jis pasirengęs mus priimti. Tikėjausi, kad Alanas pakon- 
sultuos telefonu ar elektroniniu paštu, bet jis iškart atskrido pats. 

— Man taip paprasčiau, - paaiškino Danuta. 

— Ne, man pasisekė, - gyrė Helena. - Pasisekė dvigubai, ka- 
dangi visą savaitę vyksta psichiatrų konferencija Blumingtone. 
Dr. Meison ir dr. Niburas atvažiavo tiesiai iš ten. 

— Mano specializacija — atminties praradimas, — prisistatė 
dr. Meison. 

— O mano - prievarta, - pridūrė dr. Niburas. - Priklausomy- 
bės nusikaltėlio galvoje ir panašiai. 

- Štai tokia komanda, - tarė Helena. 

— O kurjo sesuo? — pasiteiravo Ričeris. 

- Ji jau ligoninėje. 

— Mums reikia pasikalbėt. 

— Asmeniškai? 

— Labai trumpai. 

Ji nutaisė atgailaujančią miną kabinete susirinkusiems žmo- 


nėms ir išsivedė Ričerį į kitą kabinetą. 

— Ką nors atkasėt? — paklausė jo. 

— Tą mergiotę ir keturis kitus pasamdė jų draugas vardu Dže- 
bas Oliveris. Kiekvienam sumokėjo po šimtą žalių. Manau, kitus 
penkis pasiliko sau už vargą. Nuvažiavau pas jį į namus, bet jis 
dingęs. | 

— Kur? 

— Nežinia. Jį pasiėmė kitas vyrukas su automobiliu. 

— Kasjis toks? 

— Dirba parduotuvėje su mergiote. Ir yra smulkus narkotikų 
prekeivis. 

- Tikrai? 

Ričeris linktelėjo. 

— Jo kieme yra daržinė su labai įmantriu užraktu. Galbūt ten 
kokia nors amfetamino laboratorija, gal sandėlis. Dažnai kalba 
mobiliuoju. Turi automobilį, kuris kainuoja dvigubai daugiau, nei 
parduotuvės darbuotojas uždirba per metus. Ir gyvena su motina. 

— Kątai įrodo? 

— Narkotikų prekeiviai labiau, nei bet kas kitas linkę gyventi su 
motinomis. Skaičiau laikraštyje. 

— Kodėl? 

— Paprastai jie pakaupia atsargų. Negali sau leisti netikėtų pati- 
krinimų, kokius nuomojamų namų savininkai mėgsta padaryti. 

Helena nieko neatsakė. 

— Vakar jie visi buvo kažko įsišovę, - tęsė Ričeris. — Visi šeši. 
Sprendžiant iš to, kaip ta mergiotė atrodo šiandien, veikiausiai, 
spydo. Visai kitokia. Nugeibusi. Tarsi kankintų pagirios nuo am- 


fetamino. 

— Jie buvo po dozės? Tuomet jums pasisekė. 

Ričeris papurtė galvą. 

— Mušantis su manimi geriausia turėti aspirino. 

— Ką galime spręsti iš viso to? 

— Pažvelkime Džebo Oliverio akimis. Jis kai ką kai kam darė. 
Gal dirbo, gal atliko paslaugą. Už tūkstantį žalių. Užsakovas turė- 
jo būti iš aukštesnės jų mitybos grandinės dalies. Nemanau, kad 
automobilių dalių parduotuvės vedėjas. 

— Manote, kad Džeimsas Baras turėjo reikalų su narkotikų 
prekeiviu? 

— Nebūtinai. Bet galbūt, dėl neaišku, kokių priežasčių, vienas 
toks jį vertė tai daryti. 

— Darosi įdomiau, - tarė Helena. 

— Truputį, - sutiko Ričeris. 

— Ką darysime? 

— Važiuosime į ligoninę. Tegul dr. Meison išsiaiškina, ar Baras 
nemala šūdo dėl amnezijos. Jei taip, tuomet greičiausias būdas to- 
kioje situacijoje vanoti jį tol, kol pasakys tiesą. 

— Ojei nemala šūdo? 

- Tuomet yra kitokių būdų. 

— Pavyzdžiui? 

— Paskui, - nukirto Ričeris. — Iš pradžių pažiūrėkim, ką pasa- 


kys psichiatrai. 


DVIDEŠIMT TRYS 


Į ligoninę kompanija išvyko pasidalijusi taip: Helenos Saturn 
automobilyje priekinėje keleivio sėdynėje - Alanas Danuta, gale 
įsispraudęs Ričeris, o Meison su Niburu sekė iš paskos tą rytą Blu- 
mingtone išsinuomotu Zzurus. Sustatę automobilius vieną šalia 
kito erdvioje lankytojų stovėjimo aikštelėje, visi penki išlipo, aki- 


mirką pastovėjo, o tada pasuko link pagrindinio įėjimo į pastatą. 


Grigorijus Linskis stebėjo. Jis sėdėjo penkiasdešimt penkių 
pėdų atstumu skersai aikštelės savo kadilake, kurį Džebo Oliverio 
motina matė tamsoje praeitą naktį. Variklis dirbo, Linskis surinko 
telefono numerį. Zekas atsiliepė po pirmo signalo. 

— Taip? — tarė. 

— Kareivėlis - visai neprastas, - raportavo Linskis. — Jis jau 
spėjo apsilankyti berniuko namuose. 

- Ir? 

- Nieko. Berniuko ten nebėra. 

— O kur berniukas? 

— Paskirstytas. 

- Tiksliau? 

— Galva ir rankos plaukia upe. Visa kita - po aštuoniais jardais 
skaldos naujoje Pirmosios gatvės kelio sankasoje. 

— Kas vyksta dabar? 

— Kareivėlis su advokate atvyko į ligoninę. Su dar trimis žmo- 
nėmis. Dar vienu advokatu ir dviem daktarais, manau. Turėtų 
būti specialusis psichiatras ir ekspertas. 

— Yra ko nerimauti ? 

— Nemanau. Juk turi pabandyti. Tokia čia sistema, kaip žino- 
me. Bet jiems nepavyks. 


- Pasirūpink, kad nepavyktų, - nurodė Zekas. 


Ligoninė įsikūrusi miesto pakraštyje, todėl pasirodė gan er- 
dvi. Matyt, niekas nevaržė nekilnojamojo turto dydžio. Nebent 
apygardos biudžetą, pagalvojo Ričeris, kadangi pastato puošyba 
apsiribojo pliku betonu ir šešiais aukštais. Betonas viduje ir išo- 
rėje nudažytas baltai, o patalpų aukštis - mažas. Pagal visus kitus 
kriterijus ši ligoninė niekuo neišsiskyrė iš kitų. Taip pat ir kvapu. 
Yrančių audinių, dezinfekcinių priemonių, ligų. Ričeris nebuvo 
didelis ligoninių mėgėjas. Įkandin kitų keturių jis pėdino link 
koridoriaus gale esančio lifto. Priekyje žingsniavo du psichiatrai. 
Atrodė, jautėsi beveik kaip namuose. Helena Rodin su Alanu Da- 
nuta sekė paskui juos. Ėjo greta kalbėdamiesi. Psichiatrai priėjo 
liftą, Niburas paspaudė mygtuką. Už jo sustojo maža eilutė. Staiga 
Helena Rodin atsisuko ir pristabdė Ričerį prieš jam pasivejant ki- 
tus. Prisigretino ir tylomis paklausė: 

— Ar jums ką nors sako Eilin Haton pavardė? 

— Kodėl klausiat? 

— "Tėvas faksu atsiuntė atnaujintą liudytojų sąrašą. Įtraukė ir 
jos pavardę. 

Ričeris nieko neatsakė. 

— Panašu, kad ji iš armijos, - tęsė Helena. - Ar pažįstate ją? 

— Ar turėčiau? 

Helena priėjo dar arčiau ir nusisuko nuo visų kitų. 

— Turiu žinoti tai, ką ji žino, - pakuždėjo. 

— Ji buvo prokurorė, - atsakė jis. 

— Kada? Prieš keturiolika metų? 

- Taip. 

— Ar daug žino? 

— Kiek girdėjau, dabar ji dirba Pentagone. 

— Kiek ji žino, Ričeri? 

Jis nusisuko. 

— Viską, - atsakė. 

— Iš kur? Juk iki teismo nepriėjote. 

- Vis tiek. 

— Iš kur? 

— Turėjau su ja romaną. 

Ji įsmeigė akis. 

— Jūs juokaujat, ar ne? 

— Nejuokauju. 

— Papasakojote jai viską? 

— Turėjome užmezgę santykius. Natūralu, kad pasakojau jai 
viską. Buvome toje pačioje pusėje. 

— Du vienišiai dykumoje. 

— Mums neblogai sekėsi. Trys nuostabūs mėnesiai. Ji buvo ge- 


ras žmogus. Tikriausiai, tokia ir tebėra. Man ji labai patiko. 

— Čia netgi daugiau informacijos, negu prašiau, Ričeri. 

Jis nieko neatsakė. 

— Padėtis darosi visiškai nekontroliuojama, - pratarė Helena. 

— Ji negali atskleisti tos informacijos. Dar labiau suvaržyta, 
negu aš. Informacija vis dar įslaptinta, o ji vis dar dirba armijoje. 

Helena Rodin tylėjo. 

— Patikėkit, - ramino Ričeris. 

— O kodėl ji tame prakeiktame sąraše? 

— Mano kaltė, - prisipažino Ričeris. - Paminėjau Pentagoną 
jūsų tėvui. Kai niekaip nesupratau, iš kur iškapstė mano pavardę. 
Jis veikiausiai pasiknaisiojo. To ir tikėjausi. 

- Jei ji prasižios, viskas baigsis dar net neprasidėję. 

— Ji negali prasižioti. 

— O gal gali. Gal tą ir ruošiasi padaryti. Juk niekas, po velnių, 
nežino, ko laukti iš kariškės. 

Suskambo lifto skambutis, ir susidaręs nedidelis žmonių būrys 
susispaudė arčiau durų. 

- Jums teks su ja šnektelėti, - tarė Helena. - Ji turės atvykti čia 
duoti parodymų. Turėsite išsiaiškinti, ką ji ketina atskleisti. 

- Šiuo metu ji jau tikriausiai turi generolo žvaigždutę. Negaliu 
priversti jos ką nors man pasakyti. 

— Raskit kitokį būdą, - nepasidavė Helena. - Panaudokite se- 
nus prisiminimus. 

— O gal aš to visai nenoriu. Juk, kalbant apie E-4 kategorijos 
Džeimsą Barą, aš ir ji — vis dar toje pačioje pusėje, įsidėmėkit. 


Helena Rodin nusisuko ir įlipo į lifrą. 

Lifto durys atsidarė šeštame aukšte į vestibiulį, kuriame be pli- 
ko, dažyto betono nebuvo nieko kito, tik metalo ir stiklo durys, 
vedančios į saugomas palatas. Už jų Ričeris pastebėjo ženklus į in- 
tensyviosios terapijos palatas bei dvi vienvietes palatas: viena vy- 
rams, kita - moterims, dvi bendras palatas bei naujagimių skyrių. 
Ričeris spėjo, kad šeštą aukštą turėtų finansuoti valstija. Ne itin 
maloni vieta. Puikus kalėjimo ir ligoninės derinys, bet nė vienas 
šių ingredientų nekėlė džiaugsmo. 

Vyrukas su kalėjimų priežiūros tarnybos uniforma pasitiko sve- 
čius registratūroje. Visus apieškojo, ir kiekvienam teko pasirašyti 
atleidimą nuo prievolių. Tada pasirodė gydytojas ir palydėjo gru- 
pelę į mažą laukiamąjį. Gydytojas atrodė suvargęs trisdešimtme- 
tis, o kėdės laukiamajame pagamintos iš metalo ir žalio viniplasto. 
Tarsi išplėštos iš šeštojo dešimtmečio Chevrolet automobilių. 

— Baras pabudęs ir pakankamai šviesaus proto, - paaiškino gy- 
dytojas. - Manome, kad jo būklė - stabili, bet tai nereiškia, kad 
jis jau pasveiko. Todėl šiandien ribojame lankytojų skaičių po du 
asmenis vienu metu ir norėtume, kad šnekėtumėte su juo kaip 
įmanoma glausčiau. 

Ričeris pastebėjo šypsnį Helenos Rodin veide. Ir žinojo, kodėl. 
Farai ateina poromis, todėl Helenos buvimas palatoje kaip gy- 
nybos atstovės reikštų tris lankytojus vienu metu. Tai reiškė, kad 
medicininiai apribojimai suteikė jai tik gynybos dieną. 

— Su juo dabar sesuo, - tarė gydytojas. - Ji norėtų, kad luktel- 


tumėte. 

Gydytojas paliko svečius sėdėti. Tada Helena tarė: 

— Aš eisiu pirma, viena. Turiu prisistatyti ir gauti sutikimą jam 
atstovauti. Po to, manau, turėtų užeiti dr. Meison. Pagal jos išva- 
das vėliau nuspręsime, ką daryti toliau. 

Helena kalbėjo greitai. Iš to Ričeris suprato, kad ji jaudinasi. 
Kiek įsitempusi. Kaip ir visi kiti, išskyrus jį. Nė vienas iš jų iki tol 
nematė Džeimso Baro, išskyrus jį. Kiekvienam savaip Baras tapo 
nenuspėjamu tikslu. Jis buvo Helenos klientas, nors ir ne itin 
trokštamas. Meison ir Niburui - tyrimo objektas. Galbūt būsimų 
mokslinių darbų pagrindas ar netgi šlovės ir reputacijos užsitar- 
navimo garantas. Baro sindromas. Tas pats ir sa Alanu Danuta. 
Jam ši situacija galbūt atrodė kaip precedentas Aukščiausiajam 
teismui, kurį reikia nagrinėti. Skyrius teisės vadovėlyje. Univer- 
siteto programos modulis. Indianos valstija prieš Džeimsą Barą. 
Baras pries Jungtines Amerikos Valstijas. Visi dėjo viltis į asmenį, 
kurio iki tol net nematė. 

Grupelės nariai pasiėmė po žalio viniplasto kėdę ir prisėdo. 
Ankštas vestibiulis buvo persismelkęs chloru ir tylus. Jokio gar- 
so — tik silpna vamzdžiais tekančio vandens srovė ir elektroninis 
pulso garsas iš aparato kitoje patalpoje. Visi tylėjo, bet kartu ži- 
nojo, kad įsitraukė į ilgą, lėtą procesą. Nėra prasmės nekantrauti. 
Ričeris sėdėjo priešais Meri Meison ir ją stebėjo. Kaip ekspertė, 
ji pasirodė gan jauna. Šilta ir atvira. Ji išsirinko akinius plačiais 
rėmeliais, kad išryškėtų akys. Šios atrodė malonios, taikios, ke- 
liančios pasitikėjimą. Kiek tame buvo vaidinimo, kiek tikrovės, 
Ričeris nebūtų pasakęs. 

— Kokią procedūrą atliekate? - paklausė jos. 

— Vertinimo? - pasitikslino Meison. - Pradedu nuo prielaidos, 
kad tiriamasis asmuo labiau linkęs sakyti tiesą, negu apsimetinėti. 
Smegenų trauma, paguldanti dviem dienoms į komą, beveik visa- 
da sukelia amneziją. Šie duomenys jau seniai žinomi. Tada tiesiog 
stebiu pacientą. Tie, kuriuos iš tikrųjų kankina amnezija, jaučiasi 
labai neramiai dėl savo būklės. Nesiorientuoja ir bijo. Akivaizdu, 
kad jie stengiasi prisiminti. Jie nori prisiminti. O apsimetantys 
elgiasi kitaip. Matosi, kaip vengia kalbėti apie aktualias dienas. 
Mintyse stengiasi nuo jų nusigręžti. Kartais - net fiziškai. Visada 
matosi kokių nors kūno kalbos niuansų. 

— Gan subjektyvu, - tarė Ričeris. 

Meison palinksėjo. 

— Iš esmės tai ir yra subjektyvu. Labai sudėtinga įrodyti neigia- 
mą. Galima atlikti smegenų skenavimą, rodantį smegenų veiklos 
pasikeitimus, bet tų skenogramų interpretacija — vis tiek subjek- 
tyvi. Kartais padeda hipnozė, tačiau teismai paprastai jos baidosi. 
Taigi, aš tik pareiškiu nuomonę. 

— O ką samdo kalrtintojai? 

- Lygiai tokius pačius ekspertus kaip aš. Teko dirbti abiem pu- 
sems. 

— Vadinasi, būna vieno eksperto žodis prieš kito? 

Meison vėl linktelėjo. 

— Paprastai viską nulemia tai, prie kurio eksperto pavardės 
daugiau raidžių. Prisiekusiesiems jos daro įspūdį. 

— Jūs turite nemažai raidžių. 

— Daugiau, nei dauguma, - sutiko Meison. 


— Kiek jis gali neprisiminti ? 

— Mažiausiai kelių dienų. Jei jį sužalojo šeštadienį, labai nu- 
stebčiau, jei prisimintų ką nors nuo trečiadienio. Prieš tai bus 
miglotas laikotarpis, iš kurio kai ką prisimins, kai ko — ne. Čia 
mažiausiai. Man teko matyti atvejų, kai po smegenų sukrėtimo 
atmintyje trūksta kelių mėnesių, net neįpuolus į komą. 

— O atmintis sugrįžta? 

— Tikėtina, kad iš pradinio migloto periodo. Galbūt sugebės 
eiti atgal nuo paskutinio dalyko, kurį prisimena. Gali pavykti at- 
sirinkti keletą nesenų įvykių. Tačiau prisiminti į priekį - kur kas 
mažiau galimybių. Jei prisimins, kaip pietavo, tai gali nueiti iki to, 
kaip vakarieniavo. Jei prisimins, kaip žiūrėjo filmą, gali atgamin- 
ti nebent tai, kaip grįžo namo. Tačiau kurioje nors vietoje atsiras 
kliūčių. Paprastai tai būna epizodas, kaip nueini miegoti paskuti- 
nę dieną, kurią pavyksta prisiminti. 

— Ar prisimins tai, kas vyko prieš keturiolika metų? 

Meison palinksėjo. 

— Ilgalaikė atmintis neturėtų būti paveikta. Skirtingiems žmo- 
nėms ilgalaikiškumas apibrėžiamas skirtingai jų smegenyse, ka- 
dangi iš vienos smegenų dalies cheminės medžiagos migruoja į 
kitą, o dviejų identiškų smegenų pasaulyje nėra. Fizikinė biologija 
dar nėra gerai ištirta. Kai kas mėgsta procesus lyginti su kompiu- 
terių veikimu, bet tai nėra teisinga. Čia neina kalba apie standųjį 
diską ir operatyviąją atmintį. Smegenys sudarytos iš organinių 
medžiagų. Tarsi numestum maišą obuolių nuo laiptų: vieni su- 
sidaužys, kiti liks sveiki. Visgi, sakyčiau, keturiolika metų turėtų 


visiems būti ilgalaikis periodas. 

Laukiamajame stojo tyla. Ričeris klausėsi elektroninio pulso 
tolumoje. Spėjo, iš aparato, kuris arba fiksavo širdies plakimą, 
arba jį sukėlė. Pypsėjo maždaug septyniasdešimt kartų per mi- 
nutę. Toks garsas ramino. Ričeriui jis patiko. Tada atsidarė du- 
rys maždaug koridoriaus viduryje. Iš palatos išėjo Rozmari Bar. 
Ji buvo išsimaudžiusi, susišukavusi, atrodė labai plona, išsekusi, 
nemiegojusi ir dešimčia metų vyresnė, negu vakar. Akimirką pa- 
stovėjusi, apsižvalgė į dešinę, į kairę, o tada iš lėto atėjo link lau- 
kiamojo. Helena Rodin atsistojo ir pasitiko ją pusiaukelėje. Abi 
moterys stovėdamos tylomis kalbėjosi. Ričeris negirdėjo, apie ką. 
Spėjo, kad dvipusis raportas: iš pradžių apie medicininę būklę, 
po to - teisinę. Tada Helena paspaudė Rozmari ranką ir palydėjo 
link būrelio. Rozmari pažvelgė į du psichiatrus, į Alaną Danutą, į 
Ričerį. Nieko nesakė. Tada nuėjo viena link apsaugos darbuotojų. 
Neatsisukdama. 

— Vengimas, - pranešė Niburas. — Mes čia susirinkome kištis į 
jos brolio sveikatą, psichiką, teisinius reikalus. Tai - invaziška ir 
nemalonu. Pripažinti mus reiškia pripažinti, kad brolis pavojuje. 

— O galji tiesiog pavargusi, - atsakė Ričeris. 

— Einu pas jį, - tarė Helena. 

Ji nuėjo koridoriumi į palatą, iš kurios išėjo Rozmari. Ričeris 
stebėjo, kol užsidarė durys. Tada atsisuko į Niburą. 

— Teko kada nors su tuo susidurti? - paklausė. 

— Su prievarta? O jums? 

Ričeris šyptelėjo. Visi psichiatrai, su kuriais yra tekę bendrauti, 
į klausimus atsakinėdavo klausimais. Galbūt juos taip mokė. Nuo 


pirmos dienos studijų metu. 

— Man teko su daug kuo susidurti, - atsakė Ričeris. 

— Bet? 

— Paprastai būna daugiau įrodymų dėl žiauraus grasinimo. 

— Grasinimas seserimi nėra žiaurus? Kiek žinau, tamsta pats 
iškėlėte tokią hipotezę. 

— Jos niekas nepagrobė. Nesėdi kalėjime. Galėjo pasirūpinti 
jos apsauga. Arba liepti nešdintis iš miesto. 

— Būtent, - tarė Niburas. - Galime daryti išvadą, kad jam liep- 
ta kaip tik to nedaryti. Panašu, kad jam liepė nieko jai nepasakoti, 
palikti prieinamą ir pažeidžiamą. Tai mums rodo, koks panaudo- 
tas grasinimas tvirtas. Lygiai taip pat ir ja22. Taip pat rodo jam, 
koks jis bejėgis. Kiekvieną dieną. Tikriausiai, neapsakomai bijojo, 
jautėsi bejėgis ir kaltas dėl paklusnumo. 

— Kada nors teko sutikti sveiko proto žmogų, kurį galima taip 
įbauginti, kad padarytum tokį nusikaltimą? 

— Taip, - atsakė Niburas. 

— Ir man, - pridūrė Ričeris. - Kartą ar porą. 

— Grasintojas turi būti tikras monstras. Visgi tikiuosi atrasti 
daugiau svarių veiksnių, skatulių ar papildomų priežasčių. Tikė- 
tina, dėl nesenų santykių, kokios nors priklausomybės, aklos mei- 
lės, troškimo ką nors pamaloninti, sužavėti, būti įvertinam arba 
mylimam. 

— Dėl moters? 

— Ne, paprastai niekas nežudo žmonių dėl moterų. Dažniau- 
siai tai sukelia priešingą poveikį. Čia turėjo būti dėl vyro. Siekiant 
jį sugundyti, bet ne seksualiai. Įtikinti. 


— Alfa patinas ir beta patinas. 

— Būtent, - vėl pritarė Niburas. - O bet kokį priešinimąsi iš- 
mušė grasinant seserimi. Galbūt ponas Baras netgi nebuvo tikras, 
ar jam grasino juokais, ar iš tikrųjų. Bet nusprendė nebandyri lai- 
mės spėliodamas. Žmonių motyvacija - labai sudėtinga. Daugu- 
ma net nesuvokia, kodėl elgiasi vienaip, o ne kitaip. 

— Taijau taip. 

— Ojūs žinote, kodėl elgiatės vienaip, o ne kitaip? 

— Kartais, - atsakė Ričeris. - Kitais kartais neturiu žalio supra- 
timo. Gal jūs galėtumėte atsakyti, kodėl taip būna. 

— Mano paslaugos brangiai atsieina. Todėl negaliu sau leisti jas 
teikti už ačiū. 

— Na, galėčiau mokėti po penkis žalius per savaitę, išsimokė- 
tinai. 

Niburas neužtikrintai šyptelėjo. 

— Gal geriau nereikia. 

Laukiamajame vėl stojo tyla ir laikėsi ilgas dešimt minučių. 
Danuta ištiesė kojas ir, atsidaręs portfelį ant kelių, knisosi po- 
pieriuose. Meison užsimerkė - gal net užmigo. Niburas žiūrėjo į 
niekur. Akivaizdu, kad visi trys įpratę laukti. Kaip ir pats Ričeris. 
Juk trylika metų dirbo karo policininku, jų moto - Pasiskubink, o 
tada lauk, o ne - Padėti, saugoti, ginti. Jis sutelkė dėmesį į elektro- 


ninį pulso garsą ir laukė. 


DVIDEŠIMT KETURI 


Grigoris Linskis apsuko automobilį ir stebėjo ligoninės duris 
per veidrodėlį. Būtų lažinęsis, kad artimiausias šešiasdešimt mi- 
nučių nieko nevyks. Bent šešiasdešimt, bet ne daugiau kaip devy- 
niasdešimt. Tuomet mintyse permetė pirmumo seką tuo atveju, 
jei išeis ne visi kartu. Į ką nekreipti dėmesio, kurį sekti? Galiausiai 
nusprendė prisikabinti prie to, kuris liks veikti vienas. Manė, kad 
veikiausiai tai bus kareivėlis. Spėjo, kad advokatai ir psichiatrai 


turėtų grįžti į kontorą. Jie buvo nuspėjami. O kareivėlis - ne. 


Helena Rodin Džeimso Baro palatoje užtruko penkiolika mi- 
nučių. Išėjusi nukulniavo tiesiai į laukiamąjį. Visi sužiuro. Ji metė 
žvilgsnį į Meri Meison. 

- Jūsų eilė, — tarė. Meison atsistojo ir nužingsniavo koridoriu- 
mi. Tuščiomis rankomis. Jokio portfelio, jokio popieriaus lapo, 
jokio rašiklio. Ričeris stebėjo, kol užsidarė Baro palatos durys. 
Tada tylėdamas atsirėmė į kėdės atlošą. 

— Man jis patiko, - pasakė Helena nežiūrėdama nė į vieną. 


— Kaip jis? - domėjosi Niburas. 

— Silpnas, - atsakė Helena. - Sumaitotas. Tarsi partrenktas 
sunkvežimio. 

— Ar kiek nors protauja? 

— Susišnekėjom. Bet ničnieko neprisimena. Nemanau, kad ap- 
simetinėja. 

— Kiek atminties trūksta? 

— Sunku pasakyti. Jis prisimena, kaip klausėsi beisbolo varžybų 
per radiją. Gal praeitą savaitę, gal praeitą mėnesį. 

— Arba praeitais metais, - įsiterpė Ričeris. 

— Ar sutiko, kad jam atstovautumėte? - paklausė Danuta. 

— Žodžiu sutiko, - atsakė Helena. - Pasirašyti negali. Prirakin- 
tas antrankiais prie lovos. 

— Ar supažindinote jį su kaltinimais ir surinkta medžiaga? 

— Teko, - atsakė Helena. - Jis klausė, kam jam reikalinga advo- 
katė. 

— Ir? 

— Mano, kad yra kaltas. 

Akimirką įsivyravo tyla. Tada Alanas Danuta nusiėmė portfelį 
nuo kelių ir pastatė ant grindų, išsitiesė. Greitai, vienu sklandžiu 
judesiu. 

— Sveiki atvykę į prieblandos zoną, — pranešė. — Štai čia ir 
gimsta neapskundžiami sprendimai. 

— Kol kas nieko gero tame neįžvelgiu, - suabejojo Helena. 

— Mes jokiu būdu negalime leisti jo teisti. Valstybė per savo 
aplaidumą jį sužalojo ir dabar norės teisti? Nemanau. Tik jau ne 
tada, kai jis net neprisimena nusikaltimo dienos. Kaip jam apsi- 


ginti ? 

— Mano tėvas pasius. 

— Be abejo. Turėsime jį apeiti. Kreiptis tiesiai į Federalinį teis- 
mą. Galų gale, veiksime pagal Teisių bilį. Federalinis, po to - Ape- 
liacinis, galiausiai - Aukščiausiasis. Toks procesas. 

— Toks //gas procesas. 

Danuta linktelėjo. 

— Treji metai, — tarė. - Jei pasiseks. Tinkamiausias preceden- 
tas — Vilsonas. Ta byla užtruko trejus su puse metų. Beveik ketve- 
rius. 

— Be to, nesame garantuoti, kad laimėtume. Galime pralaimėti. 

— Tokiu atveju pereisime visas teismų pakopas ir padarysime 
viską, kas nuo mūsų priklauso. 

— Nesu tam pasirengusi, - pratarė Helena. 

— Intelektualiai? Man sakė kitaip. 

— Taktiškai ir strategiškai. Ir finansiškai. 

— Yra karo veteranų asociacijos, kurios gali skirti lėšų. Galų 
gale, juk ponas Baras tarnavo savo šaliai. Garbingai. 

Helena į tai nieko neatsakė. Tik pažvelgė į Ričerio pusę. Šis 
tylėjo. Nusisuko ir žiūrėjo į sieną. Jo galvoje sukosi mintis: „Jis ž7 
vėl išlips sausas iš balos? Antrą kartą?“ 

Alanas Danuta suspurdėjo ant kėdės. 

— Yra dar viena alternatyva, - tarė. - Teisiškai ne itin maloni, 
bet yra. 

— Kokia gi? - paklausė Helena. 

— Atiduoti lėlininką jūsų tėvui. Tokiomis sąlygomis pusė gro- 
bio yra geriau, negu nieko. O lėlininkas, bet kokiu atveju, yra gar- 


desnis kąsnis. 

— Jis imtųsi? 

— Manau, jūs jį pažįstate geriau, nei aš. Bet turėtų būti kvailas, 
kad nesiimtų. Jam tektų trejus metus tampytis su apeliacijomis, 
kol pagaliau pastatytų poną Barą prieš teismą. Be to, bet kuris 
save gerbiantis prokuroras nori sugauti stambesnę žuvį. 

Helena vėl žvilgtelėjo į Ričerį. 

— Lėlininkas tėra teorija, - aiškino ji. - Neturime absoliučiai 
nieko, kas bent iš tolo atrodytų kaip įrodymai. 

— Jums rinktis, - nukirto Danuta. - Vienaip ar kitaip, negalite 
leisti teisti Baro. 

— Bandykime veikti nuosekliau, - tarė Helena. - Išklausykime 


dr. Meison nuomonės. 


Dr. Meison grįžo po dvidešimties minučių. Ričeris stebėjo ją 
pareinančią. Žingsnių plotis, žvilgsnis, žandikaulio padėtis jam 
bylojo tai, kad ji neabejoja savo išvada. Joje nesimatė nė krislo ne- 
užtikrintumo. Jokio nepasitikėjimo savimi, jokių abejonių. Visiš- 
kai. Ji prisėdo ir pasitaisė sijoną ties keliais. 

— Ilgalaikė retrogradinė amnezija, - išbėrė ji. - Paskutinis da- 
lykas, kurį jis prisimena - tai Cardinals varžybos. Spėčiau, prieš 
savaitę ar kiek daugiau, skaičiuojant nuo šiandienos. 

— Tai reiškia, neprisimena ir penktadienio, - nusiminė Hele- 
na. 

— Bijau, kad taip. 

— Ką gi, - prašneko Danuta. - Smagu. 

— Nuostabu, - pridūrė Helena ir atsistojo. Visi kiti pasekė jos 


pavyzdžiu ir nežinia, tyčia ar pasąmoniškai, artėjo prie išėjimo. 

Aišku tik tai, kad Baras liko už jų - tiesiogine ir perkeltine prasme. 
Iš žmogaus virto medicininio tyrimo triušiu ir teisine dilema. 

— Jūs eikit, — tarė Ričeris. 

— Liksite čia? - paklausė Helena. 

Ričeris linktelėjo. 

— Žadu aplankyti seną bičiulį, - atsakė jis. 

— Kam? 

— Nemačiau jo keturiolika metų. 

Helena paėjo nuo visų kitų arčiau jo. 

— Rimtai klausiu: kam? - tyliai iškošė. 

— Nesijaudinkit, - atsakė vyriškis. - Nesiruošiu išjungti jo apa- 
ratų. 

— Tikiuosi. 

— Negalėčiau. Juk neturiu alibi, ar ne? 

Helena akimirką stovėjo nejudėdama. Nieko nesakė. Tada 
žengė atgal prie likusiųjų. Visi išėjo kartu. Ričeris akimis palydė- 
jo juos iki apsaugos darbuotojų, o kai grupelė išėjo pro geležines 
duris į vestibiulį prie lifto, apsisuko ir koridoriumi patraukė link 
Džeimso Baro durų. Nesibeldė. Tik akimirkai stabtelėjo, pasuko 


rankeną ir įėjo vidun. 


DVIDEŠIMT PENKI 


Palata perkaitinta. Galėtumei kepti vištas. Joje buvo platus lan- 
gas su baltomis žaliuzėmis, nuleistomis, kad nespigintų saulė. Pro 
jas prasiskverbusi šviesa šiltai nušvietė palatą. Aplink prikrauta vi- 
sokiausios medicininės įrangos. Tylus respiratorius, atjungtas. La- 
šelinės ir širdies ritmo monitoriai. Vamzdeliai, maišeliai, laidai. 

Palatos viduryje stovinčioje lovoje Baras gulėjo ant nugaros. Be 
pagalvės. Galva įsprausta į ortopedinę plokštelę. Plaukai nuskusti, 
ant skylių, kur gręžė kaukolę, uždėti tvarsčiai. Kairysis petys su- 
tvarstytas iki pat alkūnės. Dešinysis - nepaliestas, apnuogintas. 
Oda ant jo atrodė išblyškusi, plona, marmuriška. Krūtinė ir lie- 
muo - subintuoti. Rankos ištiestos šonuose ir per riešus prirakin- 
tos antrankiais prie lovos bėgelių. Į kairę ranką atvesta lašelinės 
žarnelė. Ant viduriniojo dešinės rankos piršto prisegtas segtukas, 
iš kurio pilkas laidas ėjo į kažkokią dėžutę. Iš po tvarsčių ant krū- 
tinės raudoni laidai ėjo į aparatą su ekranu. Šiame matėsi kreivė, 
kuri Ričeriui priminė mobiliojo ryšio operatorių pateiktą įrašą su 
šūviais. Aštrūs pakilimai ir ilgos įdubos. Kaskart, kreivei šokte- 
lint, aparatas supypsėdavo. 


— Kas ten? - paklausė Baras. 

Balsas nusilpęs, gergždžiantis, lėtas. Ir išsigandęs. 

— Kas ten? - paklausė dar kartą. Įsprausta galva ribojo mato- 
mumo lauką. Jis vartė akis į kairę ir į dešinę, aukštyn ir žemyn. 

Ričeris žengė arčiau. Pasilenkė virš lovos. Ir nieko nesakė. 

— Tu, - ištarė Baras. 

— Aš, - atsakė Ričeris. 

— Ko reikia? 

— Pats Žinai. 

Dešinioji Baro ranka drebėjo. Nuo judesio pradėjo banguoti 
laidas iš segtuko. Antrankiai pradėjo drebėti prie lovos bėgelių, 
todėl pasigirdo silpnas metalo trankymosi garsas. 

— Turbūt, nuvyliau tave, - spėjo Baras. 

— Turbūt taip. 

Ričeris stebėjo Baro akis, kadangi jos vienintelės galėjo judėti. 
Kūno kalba nieko negalėjo išreikšti. Galva įsprausta, kad nejudė- 
tų, o didžioji dalis kūno - suvyniota kaip mumija. 

— Nieko neprisimenu, - teisinosi Baras. 

— Esi tuo tikras? 

— Juoda dėmė. 

— Tau juk nereikia sakyti, ką galiu padaryt, jei bandai mane 
apmulkinti ? 

— Įsivaizduoju. 

— Padaugink iš trijų, - įspėjo Ričeris. 

— Nemulkinu, - kalbėjo Baras. - Tiesiog nieko neprisimenu. 

Jo balsas skambėjo silpnai, beviltiškai, sumišusiai. Neišsigi- 
nant, nesiskundžiant. Neieškant pasiteisinimų. Tiesiog fakto pa- 


teikimas, tarsi apgailestaujant, ko nors prašant ar verkiant. 

— Papasakok apie rungtynes, - liepė Ričeris. 

— Klausiausi per radiją. 

— Ne per televizorių? 

— Mieliau renkuosi radiją, - aiškino Baras. - Dėl senų gerų 
laikų. Kai buvau vaikas, visada klausydavausi per radiją kelyje iš 
Sent Luiso. Visą kelią. Vasaros vakarai, šiltas oras, beisbolo garsai 
per radiją. 

Tada nutilo. 

— Viskas gerai? — paklausė Ričeris. 

— Baisiai skauda galvą. Turbūt man ją operavo. 

Ričeris nieko neatsakė. 

— Man nepatinka žiūrėti beisbolą per televizorių, - tęsė Baras. 

— Atėjau čia kalbėtis ne apie tai, kas tau labiau patinka. 

— O tu žiūri beisbolą per televizorių? 

— Neturiu televizoriaus, - išrėžė Ričeris. 

— Tikrai? Turėtum įsigyti. Būna pirkti už šimtą žalių. Gal net 
pigiau už mažiuką. Pasiieškok geltonuosiuose puslapiuose. 

— Neturiu telefono. Nei namo. 

— Kodėl? Juk netarnauji armijoje. 

— Iš kur jau taip Žinai? 

— Niekas nebetarnauja. Iš tų laikų. 

— Kai kas tarnauja, - paprieštaravo Ričeris, omenyje turėda- 
mas Eilin Haton. 

— Nebent pareigūnai, - tarė Baras. - Daugiau niekas. 

— Aš žygi buvau pareigūnas, - įsiterpė Ričeris. - Turėtum pri- 


siminti tokius dalykus. 

— Ber tu buvai kitoks, nei visi. Tą turiu omeny. 

— Kuo kitoks? 

— "Tu dirbai, kad pragyventum. 

- Papasakok apie varžybas. 

— Kodėl neturi namo? Ar normaliai laikaisi? 

— Dabar tau parūpo, kaip aš laikausi. 

— Nemėgstu, kai žmonėms nelabai sekasi. 

— Man sekasi gerai, - nukirto Ričeris. - Patikėk manim. O štai 
tu turi problemų. 

— Dirbi faru? Čia? Niekada neteko pastebėti. 

Ričeris papurtė galvą. 

— Esu eilinis pilietis. 

— Iš kur? 

— Iš niekur. Mėtausi po pasaulį. 

— Kodėl atvykai čionai ? 

Ričeris nieko neatsakė. 

— Aišku, — susiprotėjo Baras. - Mane nukryžiuoti. 

— Papasakok apie rungtynes. 

— Žaidė Cubs su Cardinals*, - pasakojo Baras. - Gynyba susi- 
spaudžia. Cardinals laimėjo devintajame kėlinyje, tiesiai į rūbinę. 

— Išmušė už aikštės ribų? 

— Ne, klaida gynyboje. Metikas keturis kartus nepataiko, atmu- 
šėjas pereina į pirmą bazę, ją užima. Po to atmuša į žemę, bėgantis 
iš antros į trečią pašalinamas. Silpnas atmušimas, saugas pagau- 


na, pasižiūri į bėgiką, meta į pirmą, bet nepataiko - kamuoliukas 
* Čikagos Cubs su Sent Luiso Cardinals. (Vert. past.) 

nuskrieja prie atsarginių suolo, bėgikas pelno tašką, pasinaudoda- 
mas klaida. Net nereikėjo smūgiuoti. 

- Sakyčiau, neblogai prisimeni. 

— Visada domėjausi Cardinals. 

— Kada vyko rungtynės? 

— Net nežinau, kuri šiandien diena. 

Ričeris patylėjo. 

— Negaliu patikėti, kad dariau tai, ką jie sako, - tarė Baras. — 
Negaliu patikėti. 

— Surinkta daug įkalčių, - pasakė Ričeris. 

— Rimtai? 

— Visiškai. 

Baras užsimerkė. 

— Kiek žmonių? - paklausė. 

— Penki. 

Baro krūtinė pradėjo kilnotis. Ašaros pasruvo iš užmerktų 
akių. Burna prasivėrė nelygaus ovalo forma. Jis verkė, spaustuvuo- 
se įsprausta galva. 

— Kodėl tai padariau? - klausė. 

— Kodėl tai padarei pirmą kartą? - perklausė Ričeris. 

— Tada buvau pamišęs. 

Ričeris nieko nesakė. 

— Nesiteisinu, - tęsė Baras. - Tada buvau kitoks. Maniau, kad 
pasikeičiau. Buvau tuo tikras. Po to tapau geras. Stengiausi. Visus 
keturiolika metų. 


Ričeris tylėjo. 

— Vos nenusižudžiau, - pasakojo Baras. - Na, tada. Po visko. 
Porą kartų beveik pavyko. Man buvo baisiai gėda. Guodė tik tai, 
kad paaiškėjo, jog tie keturi vyrukai iš Kuveito miesto buvo blo- 
giukai. Laikiausi tos minties atgailaudamas. 

— Kam tau šitiek ginklų? 

— Negalėjau jų atsisakyti. Jie man kaip priminimas. Verčia pa- 
sitempti. Be jų - per lengva likti pasitempus. 

— Kada nors pašaudai? 

— Pasitaiko. Nedažnai. Kartkartėmis. 

— Kur? 

- Šaudykloje. 

— Kur? Farai patikrino. 

— Ne čia. Važiuoju per sieną į Kentukį. Ten yra nebrangi šau- 
dykla. 

- Žinai tą aikštę miesto centre? 

— Aišku. Juk gyvenu šitam mieste. 

— Papasakok, kaip viską atlikai. 

— Neprisimenu, kad dariau. 

— Tuomet papasakok, kaip darytum. Teoriškai. 

— Kas taikiniai? 

— Pėstieji. Išeinantys iš MTPD pastato. 

Baras vėl užsimerkė. 

— Aš į juos šaudžiau? 

— Į penkis iš jų, - patikslino Ričeris. 

Baras vėl pravirko. Ričeris atsitraukė ir atsistūmė kėdę nuo sie- 
nos. Apsuko ir atsisėdo atkalte į priekį. 

— Kada? - paklausė Baras. 

— Penktadienio popietę. 

Baras ilgai tylėjo. 

— Kaip mane pagavo? - paklausė. 

— Tu papasakok. 

— Sustabdė kelyje? 

— Kodėl turėtų? 

— Būčiau palaukęs. Gal iškart po penktos valandos. Tada būna 
daug žmonių. Būčiau sustojęs ant greitkelio už bibliotekos. Ten jis 
pakeltas. Saulė vakaruose, man už nugaros, jokių šešėlių. Būčiau 
atsidaręs keleivio vietos langą, nusitaikęs į vienoje eilėje išsirikia- 
vusius taikinius, ištuštinęs šovinių dėtuvę ir vėl paspaudęs akse- 
leratorių. Vienintelė priežastis, dėl ko mane būtų gaudę, jei kelių 
patrulis būtų pastebėjęs šautuvą arba viršyčiau greitį. Bet, manau, 
būčiau tą numatęs, tiesa? Manau, būčiau paslėpęs šautuvą ir iš lėto 
nuvažiavęs. Negreitai. Kam man rizikuoti išsiskirti iš kitų? 

Ričeris nieko nesakė. 

— Na? - nekantravo Baras. - O gal patrulis sustojo man padė- 
ti? Taip? Kol stovėjau. Gal pamanė, kad nuleido padangą. Arba 
baigėsi degalai. 

— Ar turi eismo kūgelį? - paklausė Ričeris. 

— Ką tokį? 

— Eismo kūgelį. 

Baras jau žiojosi sakyti, kad ne, bet stabtelėjo. 

— Lyg ir turiu vieną, - tarė. - Nesu tikras, ar jis tikrai mano. 
Asfaltavau įvažiavimą į savo kiemą, jie paliko kūgelį ant šaligatvio, 
kad niekas neužvažiuotų. Paliko stovėti tris dienas. Taip ir negrį- 


Žo jo pasiimti. 

— Ką su juo padarei? 

— Pasidėjau į garažą. 

— Jis vis dar ten? 

— Manau, tebėra. 

— Kada asfaltavo tą įvažiavimą? 

— Man rodos, pavasario pradžioj. Prieš kelis mėnesius. 

— Turi čekius? 

Baras norėjo papurtyti galvą, bet krūptelėjo nuo spaudimo 
tame įtvare. 

— Darbavosi čigonų brigada, - pasakojo. - Turbūt pavogė as- 
faltą iš miesto. Gal iš tos vietos, kur pradėjo taisyti Pirmąją gatvę. 
Sumokėjau grynaisiais. Greitai ir neoficialiai. 

— Turi draugų? 

— Keletą. 

— Kasjie? 

— Eiliniai vyrukai. Vienas, gal du. 

— O naujų draugų? 

— Nemanau. 

— Moterų? 

— Ašjoms nepatinku. 

— Papasakok apie rungtynes. 

— Jau pasakojau. 

— Kur buvai? Automobilyje? Namie? 

— Namie, - atsakė Baras. - Valgiau. 

— Prisimeni? 


Baras sumirksėjo. 

— Toji psichiatrė liepė bandyti prisiminti smulkmenas. Taip 
gali grįžti daugiau prisiminimų. Prisimenu, kad buvau virtuvėje, 
valgiau vištieną. Šaltą. Su gruzdintomis bulvytėmis. Tik tiek. 

— Ką gėrei? Alų, sultis, kavą? 

— Neprisimenu. Tik tai, kaip klausiausi varžybų. Turiu Bose 
radiją. Virtuvėje. Ir televizorių, bet rungtynių visada klausausi, 
nežiūriu. Kaip vaikystėje. 

— Kaip jauteisi? 

— Jaučiausi ? 

— Laimingas? Nusiminęs? Įprastai? 

Baras vėl akimirką nutilo. 

— Toji psichiatrė klausė to paties, - tarė. - Sakiau, kad įpras- 
tai, bet iš tiesų jaučiausi laimingas. Tarsi tolumoje lauktų kažkas 
gero. 

Ričeris tylėjo. 

— Aš išties susimoviau, ar ne? - paklausė Baras. 

— Papasakok apie seserį, - paprašė Ričeris. 

— Buvo pas mane. Prieš ateinant advokatei. 

— Kąji tau reiškia? 

— Ji — viskas, ką turiu. 

— Ką galėtum padaryti, kad ją apsaugotum? 

— Bet ką, - neabejojo Baras. 

— Pavyzdžiui? 

— Jei leis, prisipažinsiu kaltas. Ji turi gyventi toliau, gal pasi- 
keisti pavardę. Bet stengsiuosi, kad jai neatsilieptų. Ji nupirko 


man radiją. Klausytis beisbolo. Per gimtadienį. 

Ričeris nieko nesakė. 

— Kodėl atvykai čia? - paklausė Baras. 

— Užkasti tave. 

— Nusipelniau. 

— Tu šaudei ne nuo greitkelio. Iš naujosios stovėjimo aikštelės. 

— Pirmojoje gatvėje? 

— Šiauriniame gale. 

— Nesąmonė. Kodėl iš ten? 

- Savo pirmojo advokato prašei surasti mane. Šeštadienį. 

— Kam? Tu - paskutinis žmogus, kurį būčiau norėjęs pamatyti. 
Žinai viską apie Kuveito miestą. Kam man visa tai atkapstyti ? 

- Su kuo Cardinals žaidė po to? 

— Nežinau. 

— Bandyk prisiminti. Noriu susivokti situacijoje. 

— Neprisimenu, - atsiduso Baras. - Tuščia dėmė. Prisimenu tą 
pergalingą bėgimą ir viskas. Komentatoriai pamišo. Žinai, kaip jie 
mėgsta. Negalėjo tuo patikėti. Juk kvaila taip pralaimėti varžybas. 
Bet čia juk C44s, ar ne? Sako, jie visada ras būdą pralaimėti. 

— O prieš varžybas? Prisimeni ką nors iš tos dienos? 

— Ne. 

— Ką paprastai darydavai? 

— Ne kažką. Nesu labai veiklus. 

— Kaip baigėsi ankstesnės Cardinals varžybos? 

— Neprisimenu. 

— Ką atsimeni prieš paskutinius dalykus, ką pavyksta atgamin- 
ti? 


— Sunku pasakyti. Įvažiavimą? 

— Tai buvo prieš kelis mėnesius. 

— Prisimenu, kaip kažkur išsiruošiau, - pasakojo Baras. 

— Kada? 

— Nesu tikras. Neseniai. 

— Vienas? 

— Gal dar su kuo nors. Nesu tikras. Ir nesu tikras, kur. 

Ričeris nieko neatsakė, tik atsirėmė į kėdę ir klausėsi tylaus 
pypsėjimo iš širdies ritmo monitoriaus. Gan greito. Abu antran- 
kiai drebėjo. 

— Kas tose lašelinėse? — paklausė Baras. 

Ričeris prisimerkęs perskaitė, kas parašyta ant maišelių. 

— Antibiotikai, - tarė. 

— Skausmą malšinantys? 

— Ne. 

— Turbūt mano, kad nenusipelniau. 

Ričeris nieko neatsakė. 

— Turime daug bendro iš praeities, tiesa? — tarė Baras. 

— Nelabai, - atsakė Ričeris. 

— Nesakau, kad kaip draugai. 

— Tai jau tikrai. 

— Bet turėjome ryšį. 

Ričeris tylėjo. 

— Ar ne? - klausė Baras. 

— Tam tikra prasme, - sutiko Ričeris. 

— Galėtum kai ką dėl manęs padaryti? - paklausė Baras. - Pa- 
slaugą? 

— Kokią? 

— Ištraukt adatas iš mano rankos. 

— Kodėl? 

— Kad prasidėtų užkrėtimas ir numirčiau. 

— Ne, - atkirto Ričeris. 

— Kodėl ne? 

— Dar ne laikas, - atšovė Ričeris. 

Jis atsistojo, pastatė kėdę atgal prie sienos ir išėjo iš palatos. To- 
liau praėjo apsaugos postą ir liftu nusileido į gatvę. Helenos Ro- 
din automobilio aikštelėje nebuvo. Spėjo išvažiuoti. Jo nepalaukė. 


Tad Ričeris iškulniavo pėsčiomis nuo pat priemiesčio. 


DVIDEŠIMT ŠEŠI 


Pasirinko kelią pro dešimt starybviečių kvartalų, pirmiausia — 
į biblioteką. Buvo gerokai po pietų, bet ši tebedirbo. Liūdnoji 
moteriškė registratūroje nurodė, kur ieškoti senų laikraščių. Ri- 
čeris ėmėsi praeitos savaitės krūvos nuo to paties Indianapolio 
laikraščio, kurį teko skaityti autobuse. Praleido sekmadienį, šeš- 
tadienį ir penktadienį. Pradėjo nuo ketvirtadienio, trečiadienio 
ir antradienio. Jau antrame paimtame numeryje rado, ko ieškojo. 
Čikagos Cubs žaidė trejas rungtynes Sent Luise nuo antradienio. 
Baro nupasakota varžybų pabaiga sutapo su pirmosiomis serijos 
rungtynėmis. Paskutinis kėlinys, keturi prametimai, bazės užė- 
mimas, atmušimas į žemę, klaida. Viskas aprašyta iki smulkmenų 
trečiadienio ryto laikraštyje. Pergalei paskutiniame kėlinyje net 
neprireikė smūgiuoti. Apie dešimtą vakaro, antradienį. Susijaudi- 
nusių komentatorių šūksnius Baras girdėjo likus vos šešiasdešimt 


septynioms valandoms iki šūvių. 


Tada Ričeris grįžo iki policijos nuovados. Keturis kvartalus į 
vakarus, vieną - į pietus. Nesijaudino dėl to, ar bus atidaryta. Jam 


atrodė, kad nuovadoje žmonės dirba dvidešimt keturias valandas 


215 


LEE CHILD 


per parą kiekvieną dieną. Nuėjęs tiesiai prie budėtojo pareiškė, 
kad, kaip gynybos atstovas, nori dar kartą peržiūrėti įkalčius. Bu- 
dėtojas paskambino Emersonui, tada parodė Ričeriui kelią tiesiai 
į Belantonijaus garažą. 

Ten jį pasitikęs Belantonijus atrakino duris. Beveik niekas ne- 
pasikeitė, tačiau Ričeris pastebėjo porą papildymų. Nauji popie- 
riaus lapai plastikinėse įmautėse, prisegti virš ir žemiau ankstes- 
niųjų ant kamštinės lentos - tarsi pastabos, priedai, papildymai. 

— Atnaujinimai? - paklausė jis. 

— Kaip visada, - atsakė Belantonijus. - Neleidžiame sau už- 
migti. 

— Kas naujo? 

— Gyvūno DNR, - dėstė Belantonijus. - Visiškai sutampa su 
Baro šuns plaukais nusikaltimo vietoje. 

— Kur šuo dabar? 

— Užmigdytas. 

— Žiauroka. 

— Žiauroka? 

— Juk tas šuo nieko blogo nepadarė. 

Belantonijus nieko neatsakė. 

— Kas dar? - domėjosi Ričeris. 

— Atlikti dar keli bandymai su audiniais ir balistiniai tyrimai. 
Nekyla nė mažiausių abejonių. Zake City amunicija — gan reta. 
Gavome patvirtinimą, kad Baras jos įsigijo prieš nepilnus metus. 
Kentukyje. 

— Ten jis važiuodavo į šaudyklą. 


Belantonijus linktelėjo. 

— Tą taip pat išsiaiškinome. 

— Dar kas nors? 

— Eismo kūgelis - iš miesto statybų skyriaus. Nežinome, iš kur 
ir kada galėjo jį gauti. 

— Dar? 

— Lyg ir viskas. 

— O kas prastesnio? 

— Prastesnio? 

— Pasakojate tik tai, ką radot. O kaip klausimai, į kuriuos dar 
neatsakėte? 

— Nemanau, kad tokių išvis yra. 

— Esate tuo tikras? 

— Taip. 

Ričeris dar kartą atidžiai peržvelgė kamštines lentas. 

— Žaidžiate pokerį? — paklausė. 

— Ne. 

— Teisingai. Nes esat siaubingai prastas melagis. 

Belantonijus nieko neatsakė. 

— Turėtumėt pradėti nerimauti, - gąsdino Ričeris. - Jei jis išsi- 
suks, paduos jus į teismą dėl šuns. 

— Neišsisuks, - raminosi Belantonijus. 


— Ir aš taip manau, - pasakė Ričeris. 


Emersonas laukė už Belantonijaus garažo durų. Su švarku, be 
kaklaraiščio. Akyse - nusivylimas; toks, koks būna farų akyse, kai 
susiduriama su teisiniais niekalais. 


— Teko su juo matytis? - paklausė jis. - Ligoninėje? 

— Nieko neatsimena nuo antradienio vakaro, - pranešė Riče- 
ris. - Turėsit vargo. 

— Nuostabu. 

— Turėtumėt geriau prižiūrėti kalėjimus. 

— Rodinas nusiųs ekspertus. 

— Jo dukra jau spėjo tai padaryti. 

— Tokių precedentų jau buvo. 

— Panašu, kad jie išsprendžiami abiejų pusių naudai. 

- Jūs ką, norit, kad tokie dalykai gatvėse pasikartotų? 

— Čia jūs susimovėt, - atšovė Ričeris. - Ne aš. 

- Jei tik jums nuo to geriau. 


— Niekam ne geriau, - nukirto Ričeris. - Bent jau kol kas. 


Iš policijos nuovados jis nukulniavo atgal iki juodo stiklinio 
bokšto. Helena Rodin sėdėjo prie savo stalo, pasinėrusi į šūsnį po- 
pierių. Danutos, Meison ir Niburo nebebuvo. Tik ji. 

— Rozmari paklausė brolio apie Kuveitą, - tarė ji. - Sakė man, 
kai išėjo iš palatos. 

— Ir? - susidomėjo Ričeris. 

— Jis patvirtino, kad visa tai tiesa. 

— Nesmagus turėjo būti pokalbis. 

Helena Rodin papurtė galvą. 

— Rozmari atrodo gan sukrėsta. Sakė, jog Džeimsas taip pat. Jis 
negali patikėti, kad vėl taip pasielgė. Kad keturiolika metų nuėjo 
perniek. 

Ričeris nieko neatsakė. Kabinete įsivyravo tyla. Tada Helena 


parodė Ričeriui lapą, kurį skaitinėjo. 

- Eilin Haton yra brigados generolė, - tarė. 

— Vadinasi, jai neblogai sekasi, - pakomentavo Ričeris. - Kol 
ją pažinojau, tebuvo majorė. 

— O koks buvo jūsų laipsnis? 

— Kapitono. 

— Tai neprieštaravo statutui? 

— Teoriškai. Jai. 

— Ji buvo generalinė padalinio advokatė. 

— Teisininkai irgi gali pažeisti įstatymą, kaip ir visi kiti. 

— Ji tebedirba generaline advokate. 

- Žinoma. Jų niekas neperkvalifikuoja. 

— Pentagone. 

— Ten susirenka protingiausius. 

— Atvyks čia rytoj. 

Ričeris tylėjo. 

— Duoti parodymų, - informavo Helena. 

Ričeris nieko neatsakė. 

— Suplanuota ketvirtą po pietų. Galima tikėtis, jog atskris ryte 
ir kur nors apsistos. Kadangi teks praleisti naktį mieste. Per vėlu 
atgaliniam skrydžiui. 

— Žadat prašyti, kad pakviesčiau ją vakarienės? 

— Ne, - atsakė Helena. - Nežadu. Ketinu prašyti nusivesti ją 
pietų. Nes ji susitinka su mano tėvu. Turiu žinoti iš anksto, ką 
žada pasakyti. 

- Jie užmigdė Baro šunį, - pasakė Ričeris. 

— Senas buvo. 


— Jums nerūpi? 

— O turėtų? 

— "Tas šuo nieko niekam nepadarė. 

Helena tylėjo. 

— Kuriame viešbutyje apsistos Haton? - paklausė Ričeris. 

— Nė neįsivaizduoju. Turėsit paimti ją iš oro uosto. 

— Kuris skrydis? 

— Irgi nežinau. Bet iš sostinės tiesioginių skrydžių nėra. Ma- 
nau, turėtų persėsti Indianapolyje. Atskris ne anksčiau kaip vie- 
nuoliktą ryto. 

Ričeris nieko neatsakė. 

— Atsiprašau, - tarė Helena. - Už tai, jog pasakiau Danutai, 


kad neturime įrodymų dėl lėlininko. Nenorėjau, kad nuskambėtų 


kaip nesvarbus dalykas. 

— Buvot teisi, - atsakė Ričeris. - Įrodymų neturėjome. Tuo 
metu. 

Ji įsmeigė akis. 

— Bet? 

— Dabar jau turim. 

— Ką? 


- Policija ir toliau blizgina savo radinius. Turi medžiagos, ba- 
listinių, šuns DNR tyrimų rezultatus, čekį už šaudmenis net iš 
Kentukio. Iššniukštinėjo, kad eismo kūgelis priklauso miesto sta- 
tybos skyriui. Pririnko visokių dalykų. 

— Bet? - pakartojo Helena. 

— Bet neturi juostos, kurioje Baras būtų užfiksuotas, statantis 
tą kūgelį garaže iš anksto. 


— Esate tuo tikras? 

Ričeris linktelėjo. 

— Iki šio momento turėjo peržiūrėti ūilmuotą medžiagą bent 
tuziną kartų. Jei būtų radę, būtų išsispausdinę kadrus ir išdidžiai 
demonstravę visam pasauliui. Tačiau taip nėra, tai reiškia, kad to- 
kio kadro nerado. Vadinasi, Džeimsas Baras iš anksto atvažiavęs 
nepastatė kūgelio. 

— "Tai reiškia, kad kažkas kitas pastatė. 

- Lėlininkas, - atsakė Ričeris. - Arba kas nors iš jo lėlių. Kaž- 
kada po antradienio vakaro. Baras mano, kad kūgelis pas jį tebe- 
buvo antradienį. 

Helena vėl įdėmiai pažvelgė į jį. 

— Kad ir kieno tai darbas, turi būti užfiksuota vaizdajuostėse. 

— Teisingai. 

— Bet ten juk pravažiuoja šimtai automobilių. 

— Galima susiaurinti paiešką iki sedano. Tokio, kurio dugnas 
būtų per žemas įvažiuoti į kaimo kiemą. 

— Juk lėlininkas iš tiesų egzistuoja, ar ne? 

— Kitokio paaiškinimo nerandu, kodėl viskas vyko būtent 
taip. 

- Žinot, Alanas Danuta tikriausiai teisus, — tarė Helena. — Tė- 
vas keistų Barą į lėlininką. Būtų kvaila, jei taip nepasielgtų. 

Ričeris nieko neatsakė. 

— Tai reiškia, kad Barą paleistų, - tęsė Helena. - Juk supranta- 
te, tiesa? Kito kelio nėra. Kaltintojai turi aibę teisinių problemų. 

Ričeris nieko neatsakė. 

— Man tai irgi nepatinka, - kalbėjo Helena. — Tačiau tuomet 


reikėtų tik pasukti galvą, kaip atrodysiu visuomenėje. Galiu išsi- 

sukti. Bent jau galiu tikėtis, kad išsisuksiu. Galiu viską suversti ne- 
tinkamai kalėjimo priežiūrai. Galiu tvirtinti, jog ne aš jį ištraukiau 
sausą iš balos. 

— Bet? - paklausė Ričeris. 

— O kąjūs darysit? Atvykote čia jį palaidoti, bet galiausiai jį 
paleis. 

— Nežinau, ką darysiu, - atsakė Ričeris. - O iš ko man rink- 
tis? 

— Tik iš dviejų galimybių, kurių ir bijau. Pirma: galite nepadė- 
ti man ieškoti lėlininko. Viena nerasiu, o Emersonas net nesiter- 
lios. 

— O antra? 

— Galite suvesti sąskaitas su Baru asmeniškai. 

— Tai jau taip. 

— Bet taip nepasielgsite. Sėstumėte už grotų iki gyvos galvos. 
Geriausiu atveju. 

— Jei mane sučiuptų. 

- Ir sučiuptų. Žinočiau, kad tai jūsų darbas. 

Ričeris šyptelėjo. 

— Išduotumėt mane? 

— Tektų, - atsakė Helena. 

— Netektų, jei būtumėt mano advokatė. Neprasitartumėte nė 
žodeliu. 

— Aš nesu jūsų advokatė. 

— Galėčiau pasamdyti. 

- Žinotų ir Rozmari Bar, ji išduotų nė nemirktelėjusi. Frankli- 


nas. Jis irgi girdėjo, ką pasakojot. 

Ričeris palinksėjo. 

— Nežinau, ką darysiu, - pakartojo. 

— Ar galime rasti tą tipą? 

— Juk pati sakėt: kodėl turėčiau jo ieškoti ? 

— Nes manau, kad nesate iš tų, kurie pasitenkina puse grobio. 

Ričeris tylėjo. 

— Manau, norite sužinoti tiesą, - tarė Helena. - Nemanau, kad 
jums patinka, kai kažkas apdumia akis. Nemėgstate likti kvailio 
vietoje. 

Ričeris nieko neatsakė. 

— Be to, visa šita situacija yra nešvari, - tęsė Helena. - Turime 
šešias aukas. Penkis mirusius ir patį Barą. 

— Mano supratimu, aukos kiek kitaip apibūdinamos. 

— Dr. Niburas tikisi, kad atkapstysime kokių nors santykių. 
Galbūt nesenų. Gal kokį naują draugą. Galime nuo to pradėti. 

— Baras sakė, kad neturi naujų draugų, - nutraukė Ričeris. — 
Turi tik vieną ar porą senų. 

— Nemelavo? 

— Manau, ne. 

— Vadinasi, Niburas klysta? 

— Niburas spėlioja. Jis - psichiatras. Jų darbas - spėlioti. 

— Galėčiau paklausti Rozmari. 

— Ji pažinos jo draugus? 

— Tikriausiai. Jauodu buvo gan artimi. 

— Tuomet gaukite sąrašą, - pasiūlė Ričeris. 

— O dr. Meison irgi spėlioja? 


— Be abejo. Bet šiuo atveju, manau, spėlioja teisingai. 

- Jei Niburas klysta dėl draugo, ką darysime? 

— Imsimės iniciatyvos. 

— Kokios? 

— Vakar vakare mane kas nors turėjo sekti ir tikrai žinau, kad 
vienas tipas sekė šįryt. Mačiau aikštėje. Kai dar kartą jį pamatysiu, 
šnektelsiu. Pasakys, kam dirba. 

— Taip paprastai ? 

— Paprastai visi pasako, jei klausiu. 

— Kodėl? 

— Nes moku gražiai paprašyti. 

— Nepamirškit gražiai paprašyti Eilin Haton. 


— Iki pasimatymo, - atsisveikino Ričeris. 


DVIDEŠIMT SEPTYNI 


Jis nuėjo pietų kryptimi už savo viešbučio ir susirado vietelę 
nebrangiai pavakarieniauti. Tada iš lėto nupėdino į šiaurę pro 
aikštę, palei juodą stiklinį bokštą, po greitkelio vingiu iki pat 
sporto baro. Slampinėjo gatve, bet nieko už savęs nepastebėjo. Jo- 
kių pakrypusių vyriškių keistais kostiumais. Nieko. 

Sporto baras apytuštis. Ekranuose mirgėjo beisbolo vaizdai. 
Atsisėdęs prie kampinio staliuko stebėjo Cardinals varžybas su 
Astros Hiustone. Tai buvo visai nereikšmingos rungtynės tarp 
dviejų aukštumų nesiekiančių komandų. Per reklamines pertrau- 
kėles Ričeris stebėjo duris. Nieko įtartino nepastebėjo. Antradie- 


nis šalies vidurio mieste atrodė dar ramesnis už pirmadienį. 


Grigoris Linskis surinko telefono numerį. 

— Grįžo į sporto barą, - raportavo. 

— Tave pastebėjo? — paklausė Zekas. 

— Ne. 

— Ko jam vėl reikia tame bare? 

— Nieko. Norėjo kažkur įlįsti ir tiek. Kone valandą marširavo 


gatvėmis, stengdamasis mane pastebėti. 

Akimirka tylos. 
— Palik jį ten, - nurodė Zekas. - Užeik, pasikalbėsim. 


Aleksas Rodinas paskambino Emersonui į namus. Pastarasis 
vakarieniavo su žmona ir dviem dukterimis ir visai nedžiūgavo, 
sulaukęs skambučio. Ber atsiliepė. Išėjo į prieškambarį, atsisėdo 
ant antro nuo apačios laipto, pasilenkė į priekį, alkūnes atrėmė į 
kelius, telefoną laikydamas tarp ausies ir peties. 

— Reikia ką nors daryti su tuo Džeku Ričeriu, - tarė Rodinas. 

— Nemanau, kad jis - didelė problema, - atsakė Emersonas. — 
Gal jis nori toks būti, bet negali paneigti faktų. Prieš Barą turime 
daugiau, negu reikia. 

— Dabar jau kalbame ne apie faktus, - ginčijosi Rodinas. - Vis- 
kas dėl amnezijos. Dėl to, kaip gynyba stengsis ja pasinaudoti. 

— Tai priklausys nuo jūsų dukters. 

— Jis daro jai blogą įtaką. Skaičiau bylų įstatymą. Atsidūrėme 
prieblandos zonoje. Svarbiausia — ne tyrimai, ar jis prisimena nu- 
sikaltimo dieną. Svarbu, ar jis supranta patį procesą šiuo metu ir 
ar turime pakankamai medžiagos nuteisti jį be paties parodymų. 

— Sakyčiau, turime. 

— Aš irgi. Bet reikia įtikinti Heleną. Reikia, kad ji susitaikytų. 
Bet šitas tipas visą laiką su ja ir jaukia jai smegenis. Pažįstu ją. Ji 
nepasiduos, kol jis čia vaidensis. 

— Nežinau, kuo galiu padėti. 

— Reikia, kad jį suimtum. 

— Negaliu taip lengvai imti ir suimti be jokio skundo. 


Rodinas nutilo. 

— Na, pasiknaisiok giliau, - patarė. - Jis spjaudosi ant šaliga- 
tvių. Noriu, kad sulaikytum ir ką nors jam padarytum. 

— Čia juk ne Laukiniai Vakarai, - spyrėsi Emersonas. - Nega- 
liu imti ir išvaryti jo iš miesto. 

— Gali užtekti paprasto arešto. Turime ką nors sugalvoti. Jis 
stumia Heleną tokia kryptimi, kuria ji nenori eiti. Pažįstu ją. Net 


neabejoju, kad pati greitai atiduotų Barą nuteisti. 


Keliaudamas atgal į automobilį, Linskis kentė skausmus. Ilgiau 
nei valandą ant kojų jam būtų sunku ištempti. Kažkada statybinio 
kūjo galva jam tyčia sutrupino stuburą: vieną slankstelį po kito, 
pradedant nuo stuburgalio aukštyn, neskubant. Galima sakyti, 
vienam slanksteliui sugijus, laukė kito eilė. Sugijus paskutiniajam, 
pradėjo iš naujo. Kaip patys sako, tarsi grotų metalotonu. Skam- 
bintų per plokšteles. Galiausiai net pats Linskis pametė skaičių, 
kiek natų sugrota jo stuburu. 

Bet niekam dėl to nesiskundė. Zekui buvo dar blogiau. 

Kadilako sėdynė minkšta, tad atsisėdus palengvėjo. Auto- 
mobilio variklis dirba tyliai, važiuoja švelniai, o radijas maloniai 
glosto ausis. Kadilakai — toks dalykas, dėl kurio Amerika — tokia 
nuostabi šalis, kaip ir dėl patiklių piliečių bei policijos departa- 
mentų pakirptais sparnais. Linskiui teko lankytis keliose skirtin- 
gose šalyse, tačiau net nekilo klausimų, kurioje gyventi geriausia. 
Kitur tekdavo eiti, bėgti, klampoti purvynus, rankomis tampyti 
vežimus ar roges. Čia jis vairavo kadilaką. 

Nuvažiavo į Zeko namus, stovinčius už aštuonių mylių į šiaurės 


vakarus nuo miesto, šalia jo akmens skaldyklos. Skaldykla - ketu- 

riasdešimties metų senumo gamybinė infrastruktūra ant riebios 
kalkakmenio gijos, atrastos po dirbamomis žemėmis. Namas - di- 
deli, puošnūs rūmai, pastatyti prieš šimtmetį turtingam džiovintų 
gėrybių prekybininkui, kol dar žemė nebuvo išgraužta. Pastatas 
tiesiog spindėjo buržujiškumu, buvo patogus, kaip ir kadilakas. 
Geriausia, kad namas stovėjo vienas viduryje daugybės akrų pli- 
kos žemės. Seniau prie jo vešėjo gražūs sodai, tačiau Zekas iškirto 
medžius, sulygino krūmus su žeme ir sukūrė plyną, atvirą vaizdą 
aplink. Jokių tvorų, nes Zekas neištvertų nė dienos už spygliuotos 
vielos. Dėl tos pačios priežasties nereikėjo nei papildomų spynų, 
nei skląsčių, nei strypų. Zekas padovanojo sau atvirumą. Aplin- 
ką stebėjo kameros. Niekas neprivažiuos prie namo nepastebėtas. 
Dienos metu svečiai aiškiai matėsi per du šimtus jardų, o sutemus 
naktinio matymo kameros fiksavo iš kiek arčiau. 

Pastatęs automobilį, išsirangė Linskis. Akmens skaldykla darbą 
baigdavo septintą vakaro ir nuo to laiko stovėdavo tylomis iki auš- 
ros. Linskis pažvelgė į jos pusę ir nuėjo link namo. Dar nepriėjus 
durų, jos atsidarė. Prasiskverbė šilta šviesa. Linskis pastebėjo, kad 
pats Vladimiras nulipa laiptais pasitikti, tai reiškė, kad ČCenkas 
taip pat turėjo būti čia, viršuje. Taigi, Zekas sušaukė visų geriausių 
vyrukų susirinkimą - reiškė, kad Zekas nerimavo. 

Linskis giliai įkvėpė, bet į vidų ėjo nė akimirkos nedvejoda- 
mas. Galų gale, ką jam padarys, ko dar nebūtų darę? Vladimiras 
su Čenku galbūt galvojo kitaip, tačiau tokio amžiaus žmogaus 
kaip Linskis niekas nebestebino. 

Vladimiras nieko nesakė. Tik uždarė duris ir nusekė Linskį į 


viršų. Namas — trijų aukštų. Pirmas aukštas visiškai nenaudoja- 

mas — tik stebėjimui. Visi kambariai tušti, išskyrus vieną su ke- 
turiais televizoriais ant ilgo stalo, rodančiais platų vaizdą į šiau- 
rę, rytus, pietus ir vakarus. Paprastai juos stebi Sokolovas. Arba 
Raskinas. Jie keisdavosi kas dvylika valandų. Antrajame aukšte 
buvo virtuvė, valgomasis, svetainė ir kabinetas. Trečiajame - mie- 
gamieji ir vonios kambariai. Visi reikalai tvarkomi būtent antra- 
jame. Linskis girdėjo Zeką jį kviečiant į svetainę. Jis įėjo tiesiai 
net nesibeldęs. Zekas sėdėjo fotelyje, rankose suspaudęs stiklinį 
arbatos puodelį. Čenkas įsitaisęs ant sofos. Vladimiras įslinko pro 
Linskį ir prisėdo šalia Čenko. Linskis stovėjo laukdamas. 

— Prisėsk, Grigori, - pasiūlė Zekas. - Niekas ant tavęs nepyks- 
ta. Čia tas berniukas susimovė. 

Linskis linktelėjo ir atsisėdo į fotelį kiek arčiau Zeko, negu 
Čenkas. Taip neišsiderino hierarchija. Zekui buvo aštuoniasde- 
šimt, o pačiam Linskiui — daugiau nei šešiasdešimt. Čenkas su 
Vladimiru skaičiavo penktą dešimtį - žinoma, svarbūs vyrai, bet, 
palyginus, dar jauni. Jie nematė to, ką seniai teko patirti Zekui ir 
Linskiui. Nė iš tolo. 

— Arbatos? - rusiškai teiravosi Zekas. 

— Neatsisakysiu, - atsakė Linskis. 

— Čenkai, atnešk Grigoriui stiklinę arbatos, - įsakė Zekas. 

Linskis mintyse nusišypsojo. Tai, kad ČCenkas turėjo jam at- 
nešti arbatos, daug ką pasakė. Pastebėjo ir tai, kad Cenkas visai 
nesiraukė. Jis tiesiog atsistojo, nuėjo į virtuvę ir grįžo su stikline 
arbatos ant mažo sidabrinio padėklo. Cenkas buvo labai smulkus 
vyras: žemas, liesas, be jokio antsvorio. Galvą dengė šiurkštūs, 


juodi plaukai, išsidraikę į visas puses, nors ir trumpai kirpti. Vla- 

dimiras - kitoks. Vladimiras buvo labai aukštas, stambus ir švie- 
siaplaukis. Neapsakomai stiprus. Visai tikėtina, kad Vladimiras 
turėjo vokiečių genų. Gal jo senelė užsikrėtė jais dar 1941-aisiais, 
kaip kokiais mikrobais. 

— Mes čia šnekėjomės, - tarė Zekas. 

— Ir? - pasidomėjo Linskis. 

— Turime pripažinti faktą, kad padarėme klaidą. Tik vieną, bet 
ji gali tapti įkyri. 

— Kūgelis, - susiprotėjo Linskis. 

— Taip, Baras nenufilmuotas, kaip jį ten pastato, - tęsė Zekas. 

— Aišku. 

— Arjis gali virsti problema? 

— Kaip jūs manote? - mandagiai paklausė Linskis. 

— Priklauso nuo to, kaip pažiūrėsi, - dėstė Zekas. - Detektyvas 
Emersonas ir apygardos prokuroras Rodinas dėl to nesuks galvos. 
Čia - smulkmena, prie kurios jie negaiš. O kam? Juk nenorės už- 
tęsti tyrimo. Be to, jokia byla nebūna šimtu procentų aiški. Jie tai 
žino. Tiesiog paliks nepaaiškinamą kabliuką. Gali netgi įtikinti 
save, kad Baras buvo atvažiavęs kitu automobiliu. 

— Bet? 

— Ber vis tiek lieka kabliukas. Jei kareivėlis už jo užsikabins, 
gali kai ką atnarplioti. 

— Prieš Barą surinkti įkalčiai nekelia jokių abejonių. 

Zekas palinksėjo. 

— Sutinku. 

— Argi jiems to nepakanka? 

- Žinoma, kad pakaktų. Tačiau tikėtina, jog Baras neatsigaus. 


Kitaip tariant, nebus tas teisinis vienetas, kuris atsakingas prieš 

jų teisinę sistemą. Jam ilgalaikė retrogradinė amnezija. Gali būti, 
kad Rodinui nepavyks jo patraukti prieš teismą. Tokiu atveju, jis 
labai nusivils. Norės paguodos prizo. O jei galiausiai paaiškės, kad 
paguodos prizas - dar vertingesnis už patį Barą, argi Rodinas ga- 
lėtų jo atsisakyti ? 

Linskis gurkštelėjo arbatos. Ši buvo karšta, saldi. 

— Viską lemia vaizdo įrašas? - paklausė. 

— Viskas priklauso tik nuo kareivėlio, - patikslino Zekas. — 
Nuo jo atkaklumo ir vaizduotės. 

- Jis buvo karo policininkas, - angliškai prašneko Čenkas. — 
Žinot? 

Linskis pažvelgė į Čenką. Šis retai kalbėdavo angliškai tuose 
namuose. Jis turėjo puikų amerikietišką akcentą, ir Linskiui atro- 
dė, kad kartais dėl to gėdydavosi. 

— Manęs tai negąsdina, - rusiškai pakomentavo Linskis. 

— Manęs irgi, - pridūrė Zekas. - Tačiau turime pasverti ir šitą 
faktorių. 

— Jei užčiauptume jį dabar, atkreiptume dėmesį, ar ne? - sam- 
protavo Linskis. 

— Priklausytų nuo to, kaip tai nutiktų. 

— O kiek yra būdų? 

— Galime dar kartą pasinaudoti raudonplauke mergiote, - siū- 
lė Zekas. 

— Iš jos - jokios naudos prieš kareivėlį. Jis - milžinas, be to, 
neabejoju, neblogai išmokytas savigynos. 

— Tačiau jis turi su ja nesuvestų sąskaitų. Yra žmonių, kurie 


žino, jog ji bandė pakišti jį muštynėms. Galbūt kas nors rastų ją 

smarkiai sumuštą. Tada kareivėlis taptų pagrindiniu įtariamuoju. 
Galime leisti policijai užčiaupti jį už mus. 

— Ji suprastų, kas užpuolė, - įsikišo Vladimiras. — Suprastų, 
kad ne kareivėlis. 

Zekas pritariamai linktelėjo. Linskis jį stebėjo. Zeko metodai 
jam nebuvo svetimi. Zekas mėgo konsultuotis su kitais dėl spren- 
dimo, kaip koks Sokratas. 

— Tuomet galbūt reikia padaryti, kad ji nepajėgtų nei suprasti, 
nei kalbėti, - svarstė Zekas. 

— Pribaigti ? 

— Tai visada buvo pats saugiausias būdas, ar ne? 

— Tikėtina, kad ji turi daugiau priešų, - argumentavo Vladimi- 
ras. - Ne vien jį. Gal ji ne vieną taip gundė. 

— Tada turime sutvirtinti sąsają. Galbūt ją galėtų rasti kokioje 
nors ypatingoje vietoje. Galbūt jis pakvietė ją atnaujinti pažin- 
ties. 

— Viešbutyje? 

— Ne, už viešbučio. Bet netoli. Kur ją surastų kas nors kitas, 
o ne kareivėlis. Kas nors, kas iškviestų policiją, kol kareivėlis dar 
miega. Taip jį būtų lengva rasti. 

— Kodėl jos lavonas turėtų būti ne viešbutyje? 

— Na, jis primušė, ji išsvirduliavo laukan, bet išsikvėpė toli ne- 
nuėjusi. 

— Metropole Palace, - tarė Linskis. - Jis apsistojo ten. 

- Kada? - paklausė Cenkas. 

— Kada tik jums patogu, - atsakė Zekas. 


DVIDEŠIMT AŠTUONI 


Astros nugalėjo Cardinals rezultatu 10-7, abiem komandoms 
nepademonstravus kietos gynybos. Daug smūgių, daug klaidų. Ne- 
kokia pergalė - dar prastesnis pralaimėjimas. Ričeris jau įpusėjus 
rungtynėms prarado susidomėjimą. Vietoj jų mintis sutelkė ties 
Eilin Haton. Ji - dalis mozaikos jo galvoje. Kartą matė ją Valsti- 
jose prieš Persijos įlanką - labai trumpai pilnoje teismo salėje, bet 
pakankamai ilgai, kad atkreiptų dėmesį. Tada pamanė, kad dau- 
giau neteks jos susitikti, ir dėl to krimtosi. Tačiau ji pasirodė Sau- 
do Arabijoje ilgai ir nuobodžiai „Dykumos skydo“ kampanijai. Iki 
tada Ričeris ten buvo praleidęs nemažai laiko, neseniai pažemintas 
iki kapitono. Pirmasis bet kokio dislokavimo svetimoje šalyje eta- 
pas visada primena gaujų karus tarp karo policininkų ir karinių 
pajėgų, su kuriomis jie siunčiami kartu, tačiau užtenka maždaug 
šešių savaičių, kol viskas susiderina. „Dykumos skydas“ niekuo ne- 
išsiskyrė. Po šešių savaičių atsirado struktūra, o kalbant apie karinę 
įstatymo priežiūrą, struktūrai reikėjo į šalį atvykusių darbuotojų 
nuo kalėjimo prižiūrėtojų iki teisėjų. Haton atvyko kaip viena iš 
prokurorų. Ričeris manė, kad ji savanoriškai užims šias pareigas, ir 


dėl to džiaugėsi, kadangi tai galėjo reikšti, jog ji dar netekėjusi. 

Taip ir buvo. Pirmą kartą, susikirtus jųdviejų keliams, Ričeris 
užmetė akį į jos kairę ranką. Jokio žiedo. Tuomet patikrino apyka- 
klę ir pastebėjo majoro ąžuolo lapus. Pamanė, jog ką tik pažemin- 
tam į kapitonus bus nelengva. Tada pažvelgė jai į akis ir suprato, 
kad stengtis verta. Jos akys - mėlynos, kupinos intelektualumo ir 
šelmiškumo. „Daug žadanti“, - pagalvojo. Nuotykis. Tuomet jam 
buvo ką tik suėję trisdešimt vieneri, galėjo ryžtis bet kam. 

Pasitarnavo dykumos karštis. Didžiąją laiko dalį temperatūra 
laikėsi virš šimto dvidešimties laipsnių“, neskaitant įprastų dujų 
atakų pratybų, postuose visi uniformos kiekį sumažindavo iki 
trumpų kelnių ir berankovių marškinėlių. Ričerio patirtis rodė, 
kad karštis ir kone išsirengę vyrai bei moterys visuomet sukuria ką 
nors gero. Čia tau ne lapkričio tarnyba Minesotoje. 

Užmegzti ryšį nebuvo lengva, atsižvelgiant į rangų nelygybę. 
Atėjus tinkamam momentui, jis kone išleido progą iš rankų, ta- 
čiau gelbėjo tai, kad ji tam atrodė nusiteikusi ne mažiau, negu jis, 
ir visai nebandė to slėpti. Vėliau viskas klojosi kaip sviestu patep- 
ta. Tris ilgus mėnesius. Geri laikai. Paskui, kaip visada, atėjo nauji 
įsakymai. Jis net neturėjo progos atsisveikinti. Ir vėl ją pamatyti. 


„Rytoj vėl ją pamatysiu“, - galvojo. 


Jis liko bare, kol ESPN pradėjo kartoti gražiausius rungtynių 
epizodus. Apmokėjęs sąskaitą, išėjo ant geltonų gatvės žibintų 
nutvieksto šaligatvio. Nusprendė neiti atgal į Metropole Palace. 


Nusprendė, kad reikia ką nors pakeisti. Šiaip sau. Įprastas nenu- 


* 120 laipsnių Farenheito skalėje - apie 49 laipsniai Celsijaus. (Vert. past. ) 

sėdintis instinktas. Nenustok judėti. Nepasilik vienoje vietoje per 
ilgai. Be to, Metropole buvo nuobodi, sena vieta. Netgi jo kukliais 
standartais vertinant, nemaloni. Nusprendė išbandyti motelį. Tą, 
kurį matė pakeliui į automobilių dalių parduotuvę. Šalia kirpy- 
klos. Bet koks kirpimas — tik 7 doleriai. Gal pavyks apsikirpti, kol 


atskris Aaron. 


Čenkas iš Zeko namų išvyko vidurnaktį. Kartu pasiėmė Vladi- 
mirą. Jei jau teks negyvai primušti raudonplaukę, reikės Vladimi- 
ro jėgos. Kad teismo medicinos ekspertai nesuabejotų. Čenkas — 
per mažas, kad vienu smūgiu padarytų tiek pat, kiek šešių pėdų ir 
penkių colių, dviejų šimtų penkiasdešimties svarų buvęs kareivis. 
O Vladimiras šiam reikalui - kaip tik, kad skrodimas atrodytų 
įtikinamas. Atstūmimas, prieštaravimas, seksualinė pašaipa — ir 
stambus vyras gali paleisti į darbą kumščius. 

Abu pažinojo merginą. Matė ją kažkada anksčiau, nes ji turėjo 
reikalų su Džebu Oliveriu. Kartą net teko visiems kartu pasidar- 
buoti. Žinojo, kur ji gyvena: nuomojame sodo namelyje, suręsta- 
me ant skurdaus žemės lopinėlio valstijos greitkelio šešėlyje, kur jį 
kėlė ant pirmųjų atramų. Į pietus ir į vakarus nuo miesto centro. 
Žinojo ir tai, kad ji gyvena viena. 

Motelio būta kone antikinio. Kadaise tikriausiai laikytas mo- 
derniausia, pasiturintiesiems skirta vieta. Visgi nuo tų dienų ne- 
gailestingas laiko ir mados maršas paliko jį nuošalėje. Motelis 
buvo tinkamai prižiūrimas, bet neatlaikė tempo. Būtent tokias 


vietas Ričeris mėgo. 

Pažadinęs registratorę, jis sumokėjo grynaisiais už vieną naktį. 
Pasivadino Donu Hetneriu, žaisdavusiu antrosios bazės gynėju 
1934-aisiais Yzmkees komandoje. Registratorė įdavė masyvų žal- 
varinį raktą ir parodė kambarį koridoriaus gale, numeris aštuoni. 
Kambarys buvo pablukęs ir drėgnokas. Lovos užtiesalai ir užuo- 
laidos ant langų atrodė originalūs. Kaip ir vonios kambarys. Svar- 
bu, kad viskas tiko, ir durys gerai užsirakino. 

Trumpai pastovėjęs duše, jis rūpestingai susilankstė kelnes, 
marškinius ir pasidėjo po čiužiniu. Tai - beveik tas pats, kas lygin- 
tuvas. Ryte atrodys padoriai. Ryte kruopščiai nusiskus, išsimaudys 
ir papusryčiavęs nueis į kirpyklą. Nenorėjo sumenkinti tų prisimi- 


nimų, kurie dar galbūt liko Haton mintyse. Jei išvis liko. 


Čenkas pastatė automobilį rytinėje greitkelio pusėje ir su 
Vladimiru nepastebėti nuėjo po viaduku prie merginos namų iš 
galinės pusės. Prisišlieję prie sienos apėjo duris. Čenkas liepė Vla- 
dimirui pasislėpti. Tada mandagiai pasibeldė. Niekas neatsakė — 
ko ir buvo galima tikėtis. Vėlyvas metas, tad mergina tikriausiai 
jau gulėjo lovoje. Čenkas pabeldė dar kartą, garsiau. Tada — dar 
garsiau, kiek tik galėjo. Lange užsidegė šviesa. Pasigirdo žingsniai 
viduje ir jos balsas pro plyšį tarp durų ir staktos. 

— Kas ten? - paklausė ji. 

— Čia aš, - atsakė Čenkas. 

— Ko reikia? 

— Pasikalbėt. 

— Ašjau miegojau. 


— Dovanok. 

— Juk baisiai vėlu. 

— Žinau, - neprieštaravo ČCenkas. — Ber labai skubu. 

Pauzė. 

— Minutėlę, - tarė mergina. 

Čenkas girdėjo, kaip ji nučiuženo atgal į miegamąjį. Tyla. Tada 
grįžo. Atsivėrė durys. Ji stovėjo, susigūžusi į chalatą. 

— Na? - paklausė. 

- Turi eiti su mumis, - paliepė Čenkas. 

Iš šešėlio išlindo Vladimiras. 

— O kąjis čia veikia? - paklausė Sendi. 

— Padeda man šiąnakt, - paaiškino Čenkas. 

— Ko norit? 

— Išeik į lauką. 

- Šitaip apsirengusi? Negaliu. 

— Tikrai, - neprieštaravo Čenkas. — Turi apsirengti. Kaip į pa- 
simatymą. 

— Pasimatymą? 

— Turi atrodyti labai gražiai. 

— Bet man reikia į dušą, susitvarkyti plaukus. 

— Palauksime. 

— Į pasimatymą su kuo? 

— Tiesiog turi atrodyti kaip išsirengusi į pasimatymą. 

— Tokiu metu? Visas miestas miega. 

— Ne visas. Pavyzdžiui, mes nemiegam. 

— Kiek mokėsit? | 

— Du šimtus, - atsakė Čenkas. - Nes vėlu. 


— Kiek užtruksim? 

— Minutę. Tave tik turi pamatyti kažkur einančią. 
— Nežinau. 

— Du šimtai už minutės darbą - visai neprastai. 

- Visai ne minutės. Užtruksiu valandą susiruošti. 
— Tada du penkiasdešimt, - pasiūlė Čenkas. 


— Sutarta, - atsakė Sendi. 


Čenkas su Vladimiru įsitaisė svetainėje, per plonas sienas klau- 
sydamiesi dušo srovės, plaukų džiovintuvo, sulaikyto kvėpavimo, 
besitepant makiažą, elastinių apatinių, jų šnabždesio ant odos. 
Čenkas pastebėjo, kad Vladimiras nerimauja ir prakaituoja. Ne 
dėl būsimos užduoties. Juk gretimoje patalpoje stovėjo nuoga 
moteris. Kai kuriose situacijose nežinai, ko gali tikėtis iš Vladimi- 
ro. Čenkas džiaugėsi, kad pats ten sėdėdamas galėjo jį prižiūrėti. 
Priešingu atveju planas būtų neabejotinai žlugęs. 

Po valandos į svetainę įžengė Sendi. Atrodė, kaip amerikiečiai 
sako, lyg milijonas dolerių. Apsivilkusi permatomą juodą palaidi- 
nę, apačioje — juodą liemenėlę, sustatančią krūtis į du neįtikėti- 
no apvalumo piliakalnius. Aptemptos juodos kelnės vos žemiau 
kelių. Bridžiai? Bermudai? Cenkas tiksliai nežinojo pavadinimo. 
Mergina apsiavė juodus aukštakulnius. Blyški oda, raudoni plau- 
kai ir žalios akys darė ją kaip iš nuotraukų žurnaluose. 

„Gaila“, - pagalvojo Čenkas. 

- Pinigai? —- pareikalavo Sendi. 

- Vėliau, - atšovė Čenkas. - Kai parvešim atgal. 

— Parodykit. 

— Automobilyje. 

— "Tai einam, parodysit, — spyrėsi Sendi. 

Jie ėjo vorele. Čenkas rodė kelią. Už jo - Sendi. Vladimiras 
saugojo užnugarį. Praėjo po viaduku. Prieš juos stovėjo automobi- 
lis. Šaltas ir aprasojęs. Jokių pinigų jame nebuvo. Čenkas tai žino- 
jo, tad sustojo per šešias pėdas ir atsisuko. Linktelėjo Vladimirui. 

— Dabar, - paliepė. 

Vladimiras ištiesė dešinę ranką, sugriebė Sendi už dešinio pe- 
ties iš nugaros. Pasuko ją šonu ir kairiuoju kumščiu vožė į dešinį 
merginos smilkinį, kiek aukščiau ir prieš ausį. Smūgio būta neap- 
sakomai stipraus. Kaip sprogimo. Jos galva pamataravo į šonus, 
apsisuko, o kojos nebelaikė: mergina krito ant žemės, tarsi kostiu- 
mas nuo pakabos. 

Čenkas pritūpė šalia, akimirką palaukė, kol nustos virpčioti, ir 
patikrino pulsą ant kaklo. Jo nebuvo. 

— Sulaužei kaklą, - tarė. 

Vladimiras linktelėjo. 

— Svarbu žinoti, kur suduoti, - mokė šis. - Pagrindinė jėga, ži- 
noma, eina iš šono, bet kartu stengiesi kiek pasukti. Tai nėra šiaip 
lūžis. Veikiau išnirimas. Kaip pakaruoklio kilpoje. 

— Kaip ranka? 

— Rytoj paskaudės. 

— Gerai padirbėjai. 

— Stengiausi. 

Kompanionai atsirakino automobilį, pakėlė galinės sėdynės 
porankį ir paguldė lavoną. Vietos - kaip tik per jos ūgį. Smulki 
mergina. Neaukšta. Tada abu sulipo į priekį ir nuvažiavo. Padarė 


kilpą į rytus ir atvažiavo prie Metropole Palace iš galo. Nevažiavo 

prie šiukšlių dėžių, susirado šoninį skersgatvį. Sustojo prie gaisri- 
nio išėjimo. Vladimiras išlipo ir atidarė galines dureles, ištempė 
lavoną už pečių ir numetęs paliko. Tada įlipo atgal. Čenkas pa- 
važiavo, bet po penkių jardų apsisuko sėdynėje. Lavonas gulėjo 
ant krūvos priešais tolimąją skersgatvio sieną. Tiesiai prieš gaisri- 
nį išėjimą. Atrodė įtikinančiai. Kupina gėdos ir panikos mergina 
paspruko iš kareivėlio kambario, nusprendė nelaukti lifto, nulipo 
avarine laiptine į naktį. Galbūt už ko nors užkliuvo ir pablogino 
jau patirtą traumą. Gal virsdama atsitrenkė į sieną, o nuo smūgio 
išsimušė prieš tai išnarintas slankstelis. 

Čenkas apsisuko ir priekiu išvažiavo: nei greitai, nei lėtai, į 
nieką nekreipdamas dėmesio. Aštuonias mylias į šiaurės vakarus, 


atgal į Zeko namus. 


DVIDEŠIMT DEVYNI 


Ričeris atsikėlė septintą ryto ir išėjo apsižvalgyti, ar nėra uo- 
degos, bei paieškoti kiosko. Pusę mylios suko zigzagais - nieko 
už savęs nepastebėjo. Už dviejų kvartalų į rytus nuo motelio rado 
kioską, nusipirko juodos kavos kartoniniame puodelyje, pakelį 
vienkartinių skustuvų, skutimosi putų balionėlį ir tūbelę dantų 
pastos. Pirkinius parsinešė aplinkkeliu namo, susidėjo drabužius 
atgal po čiužiniu, atsisėdo ir gėrė kavą. Tada, kaip įprasta, per dvi- 
dešimt dvi minutes išsimaudė duše ir nusiskuto. Išsitrinko plaukus 
du kartus. Vėl apsirengė ir išėjo pusryčių į įvažiuojamąją užkan- 
dinę — vienintelę vietą, kurią iš vakaro pastebėjo. Viduje stovėjo 
nedidelis baras. Išgėrė dar vieną kavos, suvalgė karštą bandelę su 
sviestu, apvaliu kumpio griežinėliu ir kažkuo, kas turbūt kažkada 
buvo kiaušinis, tik išdžiovintas, sumaltas ir atkurtas. Kulinarinių 
šedevrų vertinimo slenkstį turėjo gan žemą, bet tuomet netgi jis 
pajautė, kad artėja prie žemiausios ribos. 

Po bandelės dar suvalgė gabalėlį citrinų pyrago, kad gautų 
dozę cukraus. Šis pasirodė skanesnis už bandelę, todėl užsisakė 
antrą gabalėlį su antru puodeliu kavos. Tada nuėjo pietų kryptimi 


į kirpyklą. Lygiai pusę devynių atidarė duris ir atsisėdo į kėdę. 

Tuo metu žmogžudystė prie Metropole Palace jau buvo tri- 
jų valandų senumo. Lavoną skersgatvyje pusę šešių pastebėjo į 
darbą atėjęs valytojas. Pastarasis - vidutinio amžiaus vyriškis iš 
Hondūro. Prie lavono net nesilietė. Netikrino gyvybės ženklų. 
Tai, kaip kūnas gulėjo, pasakė daugiau, negu tam vyriškiui rei- 
kia. Tingi mirties tuštuma atpažįstama bet kur. Vyriškis tiesiog 
nuskubėjo į viešbutį ir pranešė budėtojui. Atlikęs savo pareigą, 
iškeliavo namo, kadangi gyveno be žaliosios kortos, tad nenorėjo 
ten trintis, kol aplink zuja policininkai. Naktinis budėtojas regis- 
tratūros telefonu surinko 911 ir išėjo pro gaisrinio išėjimo duris 
pasižiūrėti. Po trisdešimties sekundžių sugrįžo visai neapsidžiau- 
gęs vaizdeliu. 

Per aštuonias minutes pasirodė du policijos patrulių automo- 
biliai bei greitoji. Paramedikai patvirtino, kad mergina - mirusi, 
ir išvažiavo. Patrulis užblokavo skersgarvį bei gaisrinį viešbučio 
išėjimą ir apklausė naktinį budėtoją. Šis pasakojo išėjęs į lauką 
įkvėpti gryno oro ir radęs lavoną, mat norėjo apsaugoti nelegalą 
iš Hondūro. Na, beveik nemelavo. Žinoma, patrulis neturėjo pa- 
grindo juo suabejoti. Visi atsitraukė ir laukė Emersono. 

Emersonas atvažiavo dvidešimt penkios po šešių. Atsivežė 
partnerę, moterį vardu Dona Bjanka, medicinos ekspertą ir patį 
Belantonijų ištirti nusikaltimo vietą. Pirmas trisdešimt minučių 
užtruko techninis darbas. Matavimai, fotografavimas, pėdsakų 
rinkimas. Tada Emersonui leista prieiti prie lavono: čia jis susidū- 
rė su pirmąja problema. Mergina neturėjo rankinės ir jokio doku- 


mento. Niekas nė nenuvokė, kas ji galėtų būti. 

Po septynių penkiolika prie Metropole pasirodė Ana Jani. Su 
ja atvyko NBC komanda, sudaryta iš vaizdo operatoriaus ir garso 
operatoriaus su mikrofonu ant ilgo strypo. Mikrofonas apgaubtas 
pilku, kailiniu apdangalu nuo vėjo, o strypas išsitiesė iki dešimties 
pėdų ilgio. Vyrukas priėjo kiek įmanoma arčiau draudžiamosios 
juostos, ištiesė mikrofoną ant strypo ir ausinėse išgirdo Emersono 
balsą. Šis kalbėjo su Bjanka apie prostituciją. 

Medicinos ekspertas patikrino merginos rankas, šlaunis ir 
kojų tarpupirščius. Adatų žymių neužfiksavo, vadinasi, čia ji atė- 
jo ne dozės susileisti. Gal tuomet žvejojo klientus. Kam dar eitų 
prie šoninių viešbučio durų miesto centre vidury nakties taip 
apsirengusi? Mergina - jauna, vis dar graži. Taigi negalėjo būti 
pigi. Todėl turėjo su savimi turėti rankinę, prikimštą dvidešimti- 
nių, kurias davė koks nors verslininkas tiesiai iš bankomato. Jos 
ten kažkas laukė. Arba konkrečiai jos, arba ko nors, panašaus į 
ją. Kad ir kas jis buvo, atėmė rankinę ir vožė į galvą kiek stipriau, 
negu reikia. 

Devyniolikos dvidešimties metų merginos pirštų atspaudų, 
jeigu ji nėra narkomanė, sistemoje greičiausiai nebus, nebent 
kada nors anksčiau buvo prisidirbusi. Emersonas nemanė, kad 
tai patikimas būdas, tad nesitikėjo atkapstyti jos tapatybės per 
duomenų bazes. Tikėjosi sužinoti viešbutyje: arba iš naktinio 
budėtojo, kuris jai sąvadavo, arba iš Vardenio Pavardenio, kuris 
ją išsikvietė. 

— Tegul visi lieka viešbutyje, — įsakė jis Bjankai. - Apklausi- 


me visus svečius ir darbuotojus po vieną. Raskit tam vietą. Taip 

pat liepkite ekipažams žvalgytis vyruko su daugiau dvidešimtinių, 
negu paprastai turima. 

— Stambaus vyruko, - pridūrė Bjanka. 

Emersonas linktelėjo. 

— Kaip reikiant stambaus. Bet kas taip neužvoš. 

Medicinos ekspertas išsivežė lavoną į morgą, o Dona Bjanka 
reguliavo apklausas viešbučio bare; iki pusės devynių spėjo ap- 


klausti du trečdalius. 


Kirpėjas pasitaikė savo darbą išmanantis seniokas, tą patį kir- 
pimą atlikinėjęs jau kokius penkiasdešimt metų. Apkirpo vadina- 
mąja aikštele. Paliko pusantro colio ant viršugalvio ir mašinėlė- 
mis apdailino šonus, apkantavo žandenas ir nuskuto pūkus nuo 
sprando. Ričeriui tokia šukuosena nebuvo naujiena. Tokią nešiojo 
didžiąją dalį gyvenimo, neskaitant tų laikotarpių, kai tingėjo rū- 
pintis ševeliūra, ir porą pusmečių, kai mieliau rinkosi visą galvą 
kirptis beveik plikai. 

Kirpėjas atsinešė veidrodėlį aprodyti iš galo. 

— Patinka? 

Ričeris linktelėjo. Atrodė neblogai, tik matėsi pusės colio riba, 
ties kuria persišvietė balta oda. Majamyje plaukai buvo ataugę, tad 
įdegis neprasiskverbė. Kirpėjas nupurtė nukirptus plaukus nuo 
apykaklės ir nuėmė rankšluostį. Ričeris padavė jo uždirbtus sepry- 
nis žalius ir dolerį arbatpinigių. Išėjęs apsuko kvartalą. Niekas ne- 
sekė. Atsirakinęs kambarį, nusiprausė veidą ir dar kartą nusiskuto 
po žandenomis. Po jomis styrojo pusės colio ražienos. Kirpėjo 


mašinėlių peiliukai, ko gero, buvo kiek atšipę. 

Apklausos Metropole viešbutyje baigėsi po devynių dvidešimt 
ir Emersonui nedavė jokios naudos. Naktinis budėtojas prisieki- 
nėjo nepažįstąs tos merginos. Kambariuose gyveno tik vienuolika 
svečių, ir nė vienas nepasirodė įtartinas. Emersonas buvo patyręs 
ir talentingas detektyvas, todėl žinojo, kad kartais žmonės neme- 
luoja. Žinojo ir tai, kad detektyvo darbe ne mažiau svarbu priimti 
tiesą, negu atmesti melą. Pasitarę su Dona Bjanka, abu nuspren- 
dė, kad iššvaistė tris valandas veltui. 

Iš automobilių dalių parduotuvės paskambino vaikinas vardu 


Garis. 


TRISDEŠIMT 


Į darbą Garis atvyko aštuntą. Šįkart jam tikrai trūko žmonių. 
Džebo Oliverio - vis dar nė kvapo, o ir Sendi nepasirodė. Iš pra- 
džių vaikinas susierzino. Skambino jai į namus - niekas neatsakė. 
„Važiuoja, - pagalvojo. - Vėluos: Bet taip ir nepasirodė. Vėliau 
jis skambino kas pusvalandį. Pusę dešimt susierzinimą pakeitė 
nerimas, kad galbūt ji pateko į avariją. Nusprendė paskambinti 
farams pasiklausti. Budintis atsakė, kad tą rytą avarijų nebuvo. 
Tada kurį laiką buvo tylu, budintis pradėjo svarstyti kitą tiki- 
mybę, tad paprašė pasakyti merginos pavardę ir ją apibūdinti. 
Garis pateikė jos duomenis: Aleksandra Diupri, pravarde Sendi, 
devyniolikmetė, baltoji, smulki, žalių akių, raudonų plaukų. Po 
dešimties sekundžių Garis jau telefonu kalbėjo su detektyvu pa- 


varde Emersonas. 


Garis neprieštaravo uždaryti parduotuvę vienai dienai, o Emer- 
sonas išsiuntė patrulius jo paimti. Pirma stotelė - morgas. Garis 
atpažino lavoną. Pas Emersoną atvyko išbalęs, virpėjo. Dona 
Bjanka pakvietė užeiti, o Emersonas atidžiai nužvelgė vaikiną. 


Pagal statistinius duomenis, moteris dažniausiai žudo jų vyrai, 

vaikinai, broliai, bendradarbiai ir kolegos - būtent tokia mažėjan- 
čia tvarka, gerokai dažniau, nei įtariamųjų sąraše atsiranda kokie 
nors nepažįstamieji. Kartais vaikinas ir kolega gali būti tas pats 
asmuo. Tačiau Emersonas neabejojo Gario nekaltumu. Atrodė 
pernelyg sukrėstas. Joks žmogus nesugebėtų suvaidinti tokio šoko 
ir nuostabos dėl ko nors, apie ką būtų žinojęs aštuonias ar dešimt 
valandų. 

"Tad Emersonas ramiai pradėjo įprastą procedūrą su įprastais 
farų klausimais. Kada paskutinį kartą ją matėte? Ar ką nors žino- 
te apie jos asmeninį gyvenimą? Šeimą? Vaikinus? Buvusius vaiki- 
nus? Keistus skambučius? Ar turėjo priešų? Problemų? Bėdų dėl 
pinigų? 

Galiausiai neišvengiamas klausimas: ar pastebėjote ką nors ne- 
įprasto paskutines porą dienų? 

Taigi, penkiolika po dešimtos Emersonas jau žinojo viską apie 
tą nepažįstamąjį, kuris vakar lankėsi parduotuvėje. Labai aukštas, 
stambaus sudėjimo, įdegęs, agresyvus, reiklus, apsivilkęs alyviš- 
kai žalias kelnes ir panašios spalvos flanelinius marškinius. Jis du 
kartus kažko įsibrovė į Sendi kabinetą, buvo pasiskolinęs jos au- 
tomobilį, grėsmingai reikalavo Džebo Oliverio adreso, o Džebas 


Oliveris irgi atrodė skradžiai žemę prasmegęs. 


Emersonas paliko Garį sa Dona Bjanka kabinete, pats išėjo į 
koridorių ir paskambino Aleksui Rodinui į biurą. 
- Šiandien - sėkminga diena, - tarė. - Turime nužudytą devy- 


niolikmetę. Kažkas sulaužė jai sprandą. 

— Kokia iš to sėkmė? 

— Paskutinis keistas įvykis jos gyvenime buvo susitikimas dar- 
bo vietoje su vyriškiu, kuris iš apibūdinimo labai panašus į mūsų 
mielą Džeką Ričerį. 

- Tikrai? 

- Jos viršininkas gan detaliai nupasakojo. Kaklas lūžo nuo vie- 
no smūgio į galvos šoną. Nėra taip lengva, kaip atrodo. Nebent esi 
sudėtas kaip Ričeris. 

— Kas toji mergina? 

— Raudonplaukė iš automobilių dalių parduotuvės, važiuojant 
link greitkelio. Dingęs dar vienas vaikinas iš tos parduotuvės. 

— Kur visa tai įvyko? 

— Šalia Metropole Palace viešbučio. 

— Ričeris ten apsistojęs ? 

— Pagal registratūros įrašus, ne. 

— Ar jis yra įtariamas? 

— Šiuo momentu atrodo, kad turėtų būti. 

— Kada ruošiesi jį sulaikyti ? 

— Kai tik rasiu. 

— Paskambinsiu Helenai, - tarė Aleksas Rodinas. - Ji žinos, 


kur jo ieškoti. 


Rodinas pamelavo dukrai. Pasakė, kad Belantonijus nori susi- 
tikti su Ričeriu ištaisyti vieną galimą nesusipratimą dėl kai kurių 
kaltintojų surinktų įkalčių. 


— Kurių? - pasitikslino Helena. 

— Kažkurių, apie kuriuos juodu šnekėjosi. Turbūt nieko svar- 
baus, bet stengiuosi viską atlikti kruopščiai. Nenoriu suteikti jums 
pagrindo pateikti apeliaciją. 

„Eismo kūgelis“, - pagalvojo Helena. 

— Jis pakeliui į oro uostą, - atskleidė. 

— Ko ten? 

— Pasisveikinti su Eilin Haton. 

— Jie pažįstami? 

— Panašu, kad taip. 

— Taip neetiška. 

— Pažinoti vienas kitą? 

— Daryti įtaką prieš duodant parodymus. 

— Esu tikra, kad jis to nedarys. 

— Kada grįš? 

— Po pietų, turbūt. 


— Gerai, - pratarė Rodinas. - Palauks. 


Žinoma, niekas nelaukė. Emersonas nedelsdamas išskuodė į 
oro uostą. Jis du kartus matė Ričerį akis į akį, tad sugebės atpažin- 
ti minioje. Dona Bjanka važiavo kartu. Abu įėjo pro draudžiamą 
zoną, susirado apsaugos postą su vaizdu į atvykimo sales pro vei- 
drodinį stiklą. Policininkai peržvelgė laukiančiųjų veidus. Ričerio 


nematyti. „Dar neatvyko“, - pamanė, tad įsitaisė palaukti. 


TRISDEŠIMT VIENAS 


Ričeris nėjo į oro uostą. Puikiai žinojo, kad neverta. Kariuo- 
menės vyresnybė skraido nedideliais lėktuvėliais, propeleriniais 
arba paprastais, ir jiems tai nepatinka. Neskaitant kovos veiksmų, 
didžioji kariškių dalis žūva būtent lėktuvų katastrofose - ne kur 
kitur. Todėl galėdama rinktis protinga brigados generolė Eilin 
Haton iš Indianapolio tikrai nekeliaus jokiu mažu lėktuviūkščiu. 
Jai patiktų Vašingtono reaktyvinis lėktuvas, bet tik ne dviejų pro- 
pelerių tarškalas. Jokiu būdu. Ji verčiau išsinuomotų automobilį. 

Taigi Ričeris pasuko į pietus, o tada į rytus link bibliotekos. 
Susirūpinusios moters pasiklausė, kur laikomi geltonieji pusla- 
piai. Nuėjęs, kur ji parodė, pasidėjo knygą ant stalo. Atsivertė V 
raidę — viešbučiai. Pradėjo ieškoti. Buvo beveik tikras, kad vakar 
tą patį, tik per atstumą, greičiausiai internetu padarė ir koks nors 
karinės prokuratūros bambeklis. Tikriausiai Haton jam paskam- 
bino ir liepė užsakyti jai kambarį. Jis norėjo padėti, tad pirmiausia 
pasiėmė žemėlapį ir susirado teismo rūmus, tada nuo jų į šiaurę 
tįstančią gatvę. Tuomet išrinko abiem tinkančią vietelę, kur būtų 
galima pastatyti nuomotą automobilį. Greičiausiai rinkosi tinklą, 


kur pastovi kaina, įeinama su kodinėmis kortelėmis. 

Meriot apartamentai, — pamanė Ričeris. — Štai kur ji keliaus. Iš 
greitkelio, į pietus link miesto, posūkis kairėn į rytus - ir štai, per 
tris kvartalus į šiaurę nuo teismo rūmų, geras susisiekimas, pus- 
ryčiai įskaičiuoti. Tikriausiai tas pats bambeklis jai atspausdino 
kelionės nuorodas ir prisegė jas prie darbotvarkės. Norėjo įtikti. 
Su Haton taip nutikdavo visiems. 

Ričeris įsiminė Merio: numerį ir padėjo knygą į vietą. Tada grį- 
žo į vestibiulį ir nuėjęs prie taksofono surinko skaičiukus. 

— Norėčiau patvirtinti rezervaciją. 

— Pavardė? 

— Haton. 

— Taip, viskas gerai, tik viena naktis. 

— Ačiū, - pasakė Ričeris ir padėjo ragelį. 

Iš Vašingtono ji išskris anksti. Uniformą vilkėjo jau dvidešimt 
metų, tad nubus penktą, šeštą sėdės taksi, o septintą lips į lėktuvą. 
Indianapolyje vėliausiai bus devintą. Iš Herfz išvažiuos devynios 
trisdešimt. Važiuoti reikės maždaug dvi su puse valandos, tad apie 
pietus jau bus čia. Po valandos. 

Jis išpėdino laukan, perėjo aikštę, prasibrovęs per žmonių bū- 
relį, praėjo pro naujokų priėmimo skyrių ir teismo rūmus ir pasu- 
ko į šiaurės rytus. Merio: rado nesunkiai ir atsisėdęs prie kampinio 


jų kavinukės staliuko pradėjo laukti. 


Helena Rodin paskambino Rozmari Bar į darbą. Jos ten nebu- 
vo. Atrodė, kad registratorei dėl to šiek tiek gėda. Taigi, Helena 
pamėgino paskambinti į namus. Rozmari pakėlė ragelį iškart po 


antro signalo. 

— Tave išleido namo? - paklausė. 

— Nemokamų atostogų, - paaiškino Rozmari. - Pati jų norė- 
jau. Visi keistai su manim elgėsi. 

— Nemalonu. 

— Tokie jau tie žmonės. Turiu sugalvoti, ką daryti. Gali būti, 
kad reikės kraustytis. 

— Man reikia tavo brolio draugų sąrašo, - tarė Helena. 

- Jis tokių neturi. Geriausias išbandymas draugystei — nelai- 
mė, ar ne? Niekas jo neaplankė. Niekas net nepamėgino susisiek- 
ti. Niekas nepaskambino man ir nepaklausė, kaip jis laikosi. 

— Turėjau galvoje anksčiau, - neatlyžo Helena. - Turiu žinoti, 
su kuo matėsi, leido laiką, kas jį gerai pažinojo. Ypač tuos, kurie 
atsirado neseniai, naujus draugus. 

— Nebuvo jokių naujų, - nukirto Rozmari. - Bent aš nieko 
negirdėjau. 

— Esi tikra? 

— Taip. 

— O kaip su seniais? 

— Turi didelį lapą popieriaus? 

— Turiu visą bloknotą. 

- Tau jo neprireiks. Užteks vieno lapelio. Džeimsas labai sava- 
rankiškas žmogus. 

— Bet turėjo draugų. 

— Keletą. Netoliese gyvena toks vyrukas Maikas. Jie kalbasi 
apie vejas ir beisbolą, na, supranti, vyriški reikalai. 

Maikas, - užsirašė Helena. - Vyriški reikalai. 


— Dar kas nors? 

Stojo tyla. 

— Dar kažkoks Čarlis, - tarė Rozmari. 

— Papasakok apie Čarlį, - paprašė Helena. 

— Neką apie jį žinau. Niekada nebuvau sutikusi. 

- Kick laiko jie pažįstami? 

— Kelerius metus. 

— Bendravo dar tada, kai ten gyvenai ir tu? 

— Jis niekada neužsukdavo, kai būdavau namie. Per visą laiką 
mačiau jį tik kartą. Jis išeidinėjo, kai grįžau namo. Paklausiau, kas 
čia buvo. Džeimsas atsakė, kad Čarlis, man susidarė įspūdis, jog 
tai senas bičiulis. 

— Kaip jis atrodė? 

— Neaukštas. Keisti plaukai. Kaip juodas tualeto šepetys. 

— Vietinis? 

— Manau, kad taip. 

— Kokie bendri pomėgiai? 

Vėl ilga tyla. 

— Ginklai, - ištarė Rozmari. - Abu jais domėjosi. 


Carlis, - pasižymėjo Helena. - Ginklai. 


Dona Bjanka ilgokai kalbėjo telefonu, kol susidarė skrydžių 
tarp Vašingtono ir Indianapolio išklotinę. Ji sužinojo visus jung- 
tinius skrydžius. Žmogus, turintis susitikimą teismo rūmuose 
ketvirtą, nerizikuos atvykti vėliau nei antrą trisdešimt penkios. 
"Tai reiškė, kad išvykti iš Indianapolio reikėtų antrą, o atvykti apie 
pusę dviejų, turi likti laiko pereiti į kitą lėktuvą. Vadinasi, iš Va- 
šingtono reikia išvykti pusę dvylikos arba vėliausiai dvyliktą. Tai 

buvo neįmanoma. Paskutinis tiesioginis skrydis iš Vašingtono į 
Indianapolį buvo pusę dešimtos. Keli skrydžiai ryte ir keli vakare, 
nieko per vidurį. 

- Ji atvyks dvylika trisdešimt penkios, - tarė. 

Emersonas dirstelėjo į laikrodį. Be penkiolikos dvylika. 


— Vadinasi, Ričeris greitai bus čia. 


TRISDEŠIMT DU 


Be dešimt dvylika pas Heleną Rodin atvyko kurjeris su šešiomis 
dėžėmis gynybos kopijų ir kaltintojo įrodymų. Išaiškinimo proce- 
sas pagal Teisių bilį. Kurjeris paskambino iš vestibiulio ir Helena 
pakvietė jį viršun. Su savo vežimėliu jam teko pakilti du kartus. 
Vyriškis sukrovė dėžes ant tuščio sekretorės stalo. Tada Helena jas 
atidarė. Daugybė popierių, tuzinai fotografijų. Vienuolika naujų 
VHS kasečių. Kiekviena turėjo etiketę su numerėliu, kuris nurodė 
notaro patvirtintą dokumentą, reiškiantį, kad tai tikros ir pilnos 
automobilių stovėjimo aikštelės kamerų įrašų kopijos, pagamin- 
tos nepriklausomo trečiojo asmens. Helena visas jas ištraukė ir 
sukrovė į atskirą krūvą. Jas reikės parsinešti namo ir peržiūrėti. 


Darbe nebuvo grotuvo. Cia nebuvo net televizoriaus. 


O Meriot kavinukėje televizorius buvo. Jis buvo įtaisytas aukš- 
tai kampe, ant juodo, prie sienos pritvirtinto laikiklio. Garsas 
buvo išjungtas. Ričeris žiūrėjo reklamą: jauna moteris vasarine 
suknele bėgo per gėlių pilną pievą. Jis nesuprato, koks produktas 
reklamuojamas. Gal suknelė arba makiažo priemonės, šampūnas 


ar vaistai nuo alergijos. Tuomet pasirodė kita žinutė - naujienos. 

Popietės pranešimas. Ričeris dirstelėjo į laikrodį. Lygiai dvylika. 
Žvilgtelėjo į registratūrą vestibiulyje. Puikiai ją matė. Haton nė 
ženklo, tad vėl atsisuko į televizorių. Rodė Aną Jani. Atrodė, kad 
ji kalba iš įvykio vietos, centre, gatvėje. Priešais „Metropole Palace“ 
viešbutį. Minutėlę ji kalbėjo tyliai ir ramiai, tada pasirodė besilei- 
džianti saulė. Skersgatvis. Policijos užkardos. Kažkokia betormė 
masė po balta paklode. Tuomet vairuotojo pažymėjimo nuotrau- 
ka. Blyški oda. Žalios akys. Raudoni plaukai. Tiesiai po smakru 
titrai: Aleksandra Diupri. 

Aleksandra. Send. 

„Dabar jie nuėjo per toli“, - pamanė Ričeris. 

Jis suvirpėjo. 

Gerokai per toli. 

Ričeris įsistebeilijo į ekraną. Ten vis dar šmėžavo Sendi veidas. 
Tada pasirodė Emersonas. Įrašytas interviu. Anos Jani mikrofo- 
nas pakištas tiesiai Emersonui po nosim. Jis kažką pasakė. Tuomet 
žurnalistė atitraukė mikrofoną ir uždavė klausimą. Emersonas dar 
pakalbėjo. Žvilgsnis buvo visiškai tuščias, pavargęs, nusuktas nuo 
ryškių šviesų. Net negirdėdamas Ričeris žinojo, ką jis sako. 

*Jis žadėjo sėkmingą tyrimą. „Mes pričiupsim tą vyruką“, — 
sakė. 

— Mačiau tave nuo registratūros, - tarė balsas. - Ir pamaniau, 
ar tik nepažįstu to vyruko? 

Ričeris nusisuko nuo televizoriaus. 

" Tiesiai priešais jį stovėjo Eilin Haton. 
Jos plaukai buvo patrumpinti. Neįdegusi. Aplink akis plonos 


raukšlelės, bet šiaip atrodė taip pat kaip prieš keturiolika metų. 

Taip pat puikiai. Vidutinio ūgio, liekna, šaltakraujiška. Tvarkin- 
ga. Kvepianti. Velniškai moteriška. Nepriaugo nė svaro. Vilkėjo 
civilinius drabužius. Rusvai žalsvos spalvos kelnes, baltus marš- 
kinėlius ir prasegtus mėlynus Oksfordo marškinius. Įsispiriami 
bareliai, be kojinių, be makiažo, be papuošalų. 

Be vestuvinio žiedo. 

- Prisimeni mane? - paklausė. 

Ričeris linktelėjo. 

— Sveika, Haton, prisimenu tave. O kaipgi kitaip. Malofu vėl 
tave matyti. 

Rankoje laikė rankinę ir kambario raktą. Rankinio bagažo 
krepšys ilga rankena, nutįsusia prie kojų. 

— Man taip pat. Tik pasakyk, kad atsidūrei čia atsitiktinai. Pra- 
šau, pasakyk. 

Velniškai moteriška, bet vis dar gyveno vyrų pasaulyje, tad jei 
žinojai, kur ieškoti, vis tiek galėjai rasti plikus ašmenis. Užteko 
pažvelgti jai į akis. Kaip bėganti akcijų kainų eilutė: šiltos, šiltos, 
malonios ir žybt: žik pamėgink ką nors iškrėsti, ir islupsiu širdį. 

— Prisėsk, - pasiūlė Ričeris. - Papietaukime. 

— Papietaukime? 

— Juk dabar toks metas. Visi tą daro. 

— Tu žinojai, kad atvyksiu. Tu manęs laukei. 

Ričeris linktelėjo ir vėl dirstelėjo į televizoriaus ekraną palubė- 
je. Ten vėl rodė Sendi vairuotojo pažymėjimo nuotrauką. Haton 
nusekė jo žvilgsnį. 
— Ar čia toji negyva mergina? Išgirdau vairuodama per radiją. 


Panašu, kad už atvykimą čionai turėtų mokėti kaip už mūšį. 

— Oką pranešė per radiją? Čia nėra garso. 

— Žmogžudystė. Vakar, vėlai vakare. Vietinei merginai nusuk- 
tas sprandas. Vienas smūgis į dešinį smilkinį. Skersgarvyje prie 
viešbučio. Tikiuosi, ne šito. 

— Ne, - atsakė Ričeris. - Ne šito. 

- Žiauru. 

— Tikriausiai. 

Eilin Haton prisėdo prie stalo. Ne priešais, bet šalia. Visai kaip 
Sendi sporto bare. 

— Puikiai atrodai, — tarė. 

Eilin neatsakė. 

— Malonu tave matyti, - pridūrė. 

— Man taip pat. 

— Tikrai. 

— Iš tiesų. Patikėk manim, jei būtume kokiam kokteilių vakarė- 
lyje, mane apimtų nostalgija ir imčiau ašaroti. Gali būti, kad taip 
nutiks, kai sužinosiu, kad tu čia ne dėl to, dėl ko manau. 

— Ir dėl ko gi aš turėčiau čia būti? 

— Dėl pažado. 

— Prisimeni? 

- Žinoma, prakalbėjai apie tai kiaurą naktį. 

— O tu čia dėl to, kad armija gavo šaukimą į teismą. 


Haton linktelėjo. 


- Iš kažkokio idioto kaltintojo. 
— Rodino, - tarė Ričeris. 


— Taip. 

— Aš kaltas, - prisipažino jis. 

— Jėzau, ką tu jam pripasakojai? 

— Nieko, - tarstelėjo Ričeris. - Nieko jam nepasakojau, jis pats 
man kai ką pasakė. Jis išdavė, kad mano pavardė gynybos liudyto- 
jų sąraše. 

— Gynybos sąraše? 

Ričeris linktelėjo. 

— Mane irgi nustebino, buvau labai sutrikęs, tad paklausiau, ar 
mano pavardė atkeliavo iš senų Pentagono bylų. 

— Tik ne šiame gyvenime, - tarstelėjo Haton. 

— Taip man ir pasakė, — tarė Ričeris. - Bet vis tiek pasakiau 
burtažodį. Paminėjau Pentagoną. Žinojau, kad jis toks žmogus, 
kuris ims knistis. Jis labai bailus. Visur nori išlikti šarvuotas. Ap- 
gailestauju. 

— Ir turėtum. Praleisiu dvi dienas šioje Dievo užmirštoje skylėj, 
o ryte melagingai paliudysiu. 

— Neprivalai to daryti. Bet kada gali prisidengti nacionaliniu 
saugumu. 

Haton papurtė galvą. 

— Ilgai apie tai kalbėjom ir nusprendėm nedaryti nieko, kas 
patrauktų dėmesį. Tas reikalas su palestiniečiais labai trapus. Jei- 
gu jis iširs, iširs ir visa kita, taigi, esu čia, kad aklai prisiekčiau, jog 
Džeimsas Baras yra kareivis Džo. 

— Tu tam pritari? 

- Žinai, kokia ta armija. Nė vienas nesame be nuodėmės. Svar- 
biausia misija, tai reiškia, kad negalim atskleisti to reikalo su Ku- 


veitų. 

— Kodėl jie atsiuntė tave? 

— Du zuikiai vienu šūviu. Nelabai gerai siųsti ką nors kitą, kai 
aš vis tiek žinau tiesą. Tokiu būdu daugiau niekada ir niekur nega- 
lėsiu apie tai prabilti. Nebent pirma prisipažinčiau, kad sulaužiau 
priesaiką Indianoje. Jie nekvaili. 

— Stebiuosi, kad jiems tai rūpi. Juk sena istorija. 

— Kiek laiko nedirbi? 

— Septynerius metus. 

— Ir, žinoma, neprenumeruoji Army Times? 

— Ką? 

— Arba nežinojai. 

— Ko nežinojau? 

— Kur visa tai nukeliavo. 

— Maniau, kad į diviziją, bet gal ne į pačią viršūnę. 

— Viskas liko ant vieno pulkininko stalo. Būtent jis viską su- 
stabdė. 

- Ir? 

— Jo pavardė buvo Pitersenas. 

- Ir? 

— Pulkininkas Pitersenas dabar yra leitenantas generolas Piter- 
senas. Trys žvaigždutės. Kongreso patikėtinis. Greitai gaus ketvir- 
tą žvaigždutę ir taps armijos personalo viceprezidentu. 

„Tai gali daug ką apsunkinti“, - pamanė Ričeris. 

— Gėdinga, - tarstelėjo. 

— Tai jau taip, - atrėžė Haton. - Patikėk manim, šito niekas 


nejudins. Turi gerai įsidėmėti. Kad ir ką nori daryti su savo paža- 


260 


VIENAS ŠŪVIS 


du, negali prasižioti apie tai, kas nutiko. Taip pat kaip aš. Jie rastų 
būdą, kaip prie tavęs prisikasti. 

— Nė vienam iš mūsų neverta apie tai pasakoti. Tai senas rei- 
kalas. 

— Malonu girdėti. 

— Bent aš taip manau. 

— Tu manai? 

— Paklausk, iš kur jie apie mane sužinojo? 

— Iš kur jie apie tave sužinojo? 

— Iš paties Džeimso Baro. 

— Netikiu. 

— Aš irgi netikėjau, bet dabar tikiu. 

— Kodėl? 

— Reikėtų papietauti. Turime pasikalbėti, nes manau, kad apie 


tai žinome ne mes vieni. 


Dvylika trisdešimt Emersonas ir Bjanka viską nutraukė. Riče- 
ris taip ir nepasirodė. Lėktuvas atskrido laiku. Iš jo neišlipo nie- 
kas, kas būtų panašus į brigados generolę iš Pentagono. Jie palau- 
kė, kol atvykimo salė ištuštėjo ir visiškai nutilo. Tuomet sėdo į 


automobilį ir grįžo į miestą. 


TRISDEŠIMT TRYS 


Ričeris ir Haton papietavo. Padavėja priėjo patenkinta, kad 
kampinis staliukas pagaliau užsisakys. Meniu buvo visiškai tradi- 
cinis. Ričeris pageidavo sumuštinio su sūriu ir kavos, o Haton - 
Cezario salotų su vištiena ir arbatos. Jie valgė ir kalbėjosi. Ričeris 
greitai išdėstė bylą, tada papasakojo savo teoriją. Keistas vietos pa- 
sirinkimas, galima prievarta. Taip pat išdėstė Niburio teoriją apie 
naują, įtikinti mokantį draugą. Pridūrė, kad Baras tikino neturė- 
jęs draugų, išskyrus kelis iš senų laikų. 

— Negali būti naujas, - tarė Haton. - Nes situacija labai paini. 
Antras automobilių stovėjimo aikštelės aukštas prieš keturiolika 
metų Kuveite ir antras automobilių stovėjimo aikštelės aukštas 
dabar. Greičiausiai tas pats šautuvas. Dykumų batai. Niekada 
nemačiau jų iki „Dykumų skydo“. Kad ir kas viską suplanavo, 
puikiai žinojo jo praeitį, tai reiškia, kad draugas nenaujas. Negali 
būti. Prireiktų daugybės metų, kad Baras papasakotų ką nors apie 
Kuveitą. 

Ričeris linktelėjo. 

— Bet akivaizdu, kad papasakojo, todėl ir sakau, jog yra dar 


kažkas, kas žino tiesą. 

— Turime surasti tą žmogų, - tarė Haton. - Misija - išlaikyti 
šį dalyką paslaptyje. 

— Tai ne mano misija. Man nerūpi, ar Pitersenas gaus ketvirtą 
žvaigždutę. 

— Bet tau rūpi ketvirčio milijono veteranų reputacija. Skanda- 
las suterštų ir juos, o juk jie geri žmonės. 

Ričeris nieko neatsakė. 

— Viskas pakankamai paprasta, - svarstė Haton. - Jei Džeim- 
sas Baras turi nedaug draugų, turime labai nedaug įtariamųjų. Tai 
turi būti vienas iš jų. 

Ričeris tylėjo toliau. 

— Du zuikiai vienu šūviu, - tęsė Haton. - Tu surasi, kas stovi 
už viso šito, o kariuomenė galės pailsėti. 

— O kodėl kariuomenė nepadaro to už mane? 

— Negalime patraukti dėmesio. 

— Turiu operacinių problemų. 

— Trūksta teisinių įgaliojimų? 

— Blogiau, mane gali greitai areštuoti. 

— Už ką? 

— Už tos merginos prie viešbučio nužudymą. 

— Ką? 

— Tam, kuris viską tvarko, nepatinka, kad aš čia. Mėgino kaž- 
ką suregzti pirmadienio vakarą, kaip masalą panaudojo tą pačią 
merginą. Aš vakar dukart buvau su ja susitikęs. O dabar mergina 
nužudyta, ir esu tikras, kad aš paskutinis nepažįstamasis, su ku- 
riuo ji kalbėjosi. 


— Turi alibi? 

— Priklauso nuo tikslaus laiko, bet greičiausiai ne. Esu tikras, 
kad farai manęs jau ieško. 

— Bėda, - tarstelėjo Haton. 

— Tik laikinai, - atsakė Ričeris. - Mokslas mano pusėje. Jeigu 
jos sprandas buvo nusuktas vienu smūgiu į dešinį smilkinį, o jos 
galva sukosi prieš laikrodžio rodyklę, tai reiškia, kad smogė kairia- 
rankis, o aš - dešiniarankis. Jei būčiau trenkęs jai į dešinį smilkinį, 
būčiau atjungęs, bet tikrai nenusukęs sprando. Būčiau turėjęs tai 
padaryti vėliau. 

— Esi tikras? 

Ričeris linktelėjo. 

— Nepamiršk, kad anksčiau iš to užsidirbdavau pragyvenimui. 

— Bet ar tavim patikės? Ar nenutars, kad esi pakankamai sti- 
prus, jog padarytum tai ir silpnesniąja ranka. 

— Nerizikuosiu ir nelauksiu, kol sužinosiu. 

— Bėgsi? 

— Ne, pasiliksiu, bet turėsiu nesimaišyti jiems po kojų, todėl 
suksiuos lėčiau. Tiesą sakant, daug lėčiau. Kaip sakiau, turiu ope- 
racinių problemų. 

— Ar galiu kuo padėti? 

Jis šyptelėjo. 

— Malonu tave matyti, Haton, - tarė. - Tikrai malonu. 

— Kuo galiu padėti ? 

- Spėju, kad davus parodymus tavęs lauks faras, vardu Emerso- 
nas. Klausinės apie mane. Vaidink kvaišą. Sakyk, kad taip ir nepa- 


sirodžiau, kad nematei manęs, nežinai, kur esu, ir taip toliau. 

Haton kurį laiką tylėjo. 

— Tu nusiminęs, - tarstelėjo. - Iškart maryti. 

Ričeris linktelėjo ir pasitrynė taip, lyg praustųsi be vandens. 

— Man nerūpi Džeimsas Baras, — tarė. - Jei kažkas norėjo jį 
pakišti ir nubausti už tai, ką padarė prieš keturiolika metų, man 
nesvarbu, bet mergina - kas kita. Tai siaubinga. Ji buvo tik paika 
mergiotė, nenorėjo niekam pakenkti. 

Haton dar minutėlę pacylėjo. 

— Esi tikras dėl grėsmės Baro seseriai ? 

— Nematau jokio kito ryšio. 

— Tačiau nėra jokių pavojaus ženklų. Kaip kaltintoja negalė- 
čiau išskirti to kaip atskiro kaltinimo. 

— Tuomet kodėl Baras tai padarė? 

Haton neatsakė. 

— Pasimatysim vėliau? 

- Turiu kambarį netoliese. Čia ir sukiosiuos. 

— Gerai, - tarstelėjo. 

— Nebent mane įkiš į kalėjimą. 

Grįžo padavėja, jie užsisakė deserto, Ričeris paprašė dar kavos, 
o Eilin - arbatos, ir kalbėjosi toliau. Apie įvairius dalykus. Reikėjo 


aptarti pastaruosius keturiolika metų. 


Helena Rodin peržiūrėjo šešias įrodymų dėžes ir rado popier- 
galio, kuris buvo rastas šalia Džeimso Baro telefono, nuotrauką. 
Tai buvo jo telefonų knygos atitikmuo. Ant jo buvo trys numeriai, 


surašyti tvarkinga ir dailia rašysena. Du priklausė seseriai Rozma- 

ri: vienas namų, vienas darbo. Trečias Maiko. Kaimyno. Jokio 
Čarlio. 

Helena surinko Maiko numerį. Palaukus iki šešto signalo atsi- 
liepė atsakiklis. Paliko savo darbo telefoną ir pridūrė, kad reikalas 


labai svarbus. 


Emersonas su dailininku praleido maždaug valandą ir galiau- 
siai gavo portretą, kuris labai priminė Džeką Ričerį. Tada piešinys 
buvo nuskenuotas, įkeltas į kompiuterį ir nuspalvintas. Smėlio 
spalvos plaukai, ledinės žydros akys, vidutinis, o gal ir tamsus įde- 
gis. Tuomet Emersonas įrašė vardą, nutarė, kad ūgis turėtų būti 
apie šešiasdešimt penkis, svoris apie penkiasdešimt, amžius tarp 
trisdešimt penkerių ir keturiasdešimt penkerių. Apačioje pridėjo 
policijos telefono numerį ir išsiuntinėjęs elektroniniu paštu at- 
spausdino du šimtus kopijų. Kiekvienam neturinčiam ką veikti 
vairuotojui padavė po pluoštą ir liepė išdalyti viešbučių patarnau- 
tojams ir barmenams. Tada pridūrė: kiekvienam restoranui, už- 


kandinei ir sumuštinių kioskeliui taip pat. 


Trečią popiet Džeimso Baro draugas perskkambino Helenai 
Rodin. Ji paklausė adreso ir įtikino pasikalbėti. Maikas pasakė, 
kad visą likusią dieną bus namie, taigi ji išsikvietė taksi ir leidosi į 
kelią. Maikas gyveno Džeimso Baro gatvėje, dvidešimties minu- 
čių atstumu nuo miesto centro. Jį buvo galima matyti nuo Baro 
namo. Abu panašūs. Visi namai gatvėje buvo panašūs. Ištįsę pen- 
kiasdešimtųjų vienaukščiai. Helena spėjo, kad iš pradžių visi buvo 


vienodi, bet priestatai, stogų keitimai ir kintantis peizažas nulėmė 

nedidelių skirtumų atsiradimą. Kai kurie atrodė netgi prabangūs, 
o kiti - visiškai paprasti. Baro buvo nugyventas, o Maiko išgražin- 
tas kaip tik įmanoma. 

Parts Maikas buvo pavargęs penkiasdešimtmetis dažų didme- 
nininkas, dirbantis rytinėje pamainoje. Žmona grįžo namo kaip 
tik tuomet, kai Helena pasakojo, kas ji tokia. Ji taip pat buvo pa- 
vargusi penkiasdešimtmetė, vardu Temi - vardas jai visai netiko. 
Ji puse etato dirbo dantisto padėjėja. Du kartus per savaitę ryte 
važiuodavo į centre esantį odontologo kabinetą. Moteris nusiun- 
tė Heleną ir Maiką į svetainę, o pati nuėjo užkaisti kavos. Helena 
ir Maikas prisėdo, kelias minutes stojo nejauki tyla. 

— Ką galiu papasakoti? — galiausiai prabilo vyriškis. 

— Esate pono Baro draugas, - tarstelėjo Helena. 

Maikas dirstelėjo į svetainės duris. Jos buvo praviros. 

— Tik kaimynas, - atsakė. 

— Jo sesuo jus vadina draugu. 

— Gerai sutarėm, gal ir galima sakyti, kad draugiškai. 

— Ar leisdavot laiką kartu? 

— Persimesdavom žodeliu kitu, jei jis praeidavo pro šalį su savo 
šunimi. 

— Apie ką? 

— Kiemus, - tarė Maikas. - Jei ką nors tvarkydavo, domėda- 
vosi dažais. Aš pasiteiraudavau, kas tvarkė jo įvažiavimą. Kažkas 
panašaus. 

— Beisbolas? 

Vyriškis linktelėjo. 

— Apie tai irgi paplepėdavom. 

Temi įėjo nešina padėklu su trim kavos puodeliais, grietinėle, 
cukrumi ir nedidele lėkštele sausainių bei trimis popierinėmis 
servetėlėmis. Ji pastatė padėklą ant kavos staliuko ir prisėdo šalia 
savo vyro. 

— Vaišinkitės, - tarstelėjo. 

— Ačiū, - atsakė Helena. - Labai ačiū. 

Kol visi rūpinosi kava, kambaryje vėl stojo tyla. 

— Ar kada lankėtės pono Baro namuose? - paklausė Helena. 

Maikas dirstelėjo į žmoną. 

— Kartą ar du. 

- Jie nebuvo draugai, - įsiterpė Teimi. 

— Arjus nustebino? - paklausė. - Tai, ką jis padarė? 

— Taip, tikrai, - atsakė Temi. 

— Jums nereikia blogai jaustis dėl to, kad anksčiau su juo ben- 
dravote. Sunku nuspėti tokius dalykus. Tai visada būna staigme- 
na. Kaimynai niekada nežino. 

— Mėginate jį ištraukti. 

— Tiesą sakant, ne, - atrėmė Helena. - Bet yra nauja teorija, 
kad jis veikė ne vienas. Tiesiog noriu pasirūpinti, kad bendrinin- 
kas taip pat būtų nubaustas. 

— Tai nebuvo Maikas, - iškart pareiškė Temi. 

— Aš ir nemanau, tikrai, kai tik jį pamačiau, iškart supratau, 
kad nebūtų to padaręs, bet galbūt jūs ir Maikas ką nors apie jį 
girdėjot, matėt ateinantį ar išeinantį. 

— Baras neturėjo draugų, - pasakė Maikas. 

- Jokių? 

— Na, bent jau niekada apie juos nepasakojo. Gyveno su seseri- 
mi, bet ji išsikraustė. Manau, jam to pakako. 

— Ar vardas Čarlis jums ką nors sako? 

Maikas papurtė galvą. 

— Ką Baras darė, kai turėjo darbą? 

— Nežinau, jau seniai nedirbo, - atsakė vyriškis. 

— Matydavau kažkokį vyriškį, - prisiminė Temi. 

— Kada? 

— Retkarčiais. Užsukdavo įvairiu paros metu - taip elgtis gali 
tik draugas. 

— Kiek laiko? 

— Nuo tada, kai atsikraustėm. Aš namuose būnu daugiau nei 
Maikas, tad daugiau pastebiu. 

— Kada paskutinį kartą matėt tą vyriškį ? 

— Manau, praėjusią savaitę, kelis kartus. 

— Penktadienį ? 

— Ne, anksčiau. Gal antradienį ir trečiadienį. 

— Kaip atrodė? 

— Neaukštas, keista šukuosena, kaip šepečio šeriai. 


Čarlis, — pamanė Helena. 


TRISDEŠIMT KETURI 


Eilin Haton sparčiai paėjėjo tris kvartalus nuo Merio: ir be mi- 
nutės ketvirtą pasiekė teismo rūmus. Alekso Rodino sekretorė pa- 
lydėjo ją į trečią aukštą. Apklausos vyko didelėje posėdžių salėje, 
nes dauguma liudytojų kartu atsivedė advokatus ir teismo repor- 
terius, tik Haton buvo viena. Ji atsisėdo prie ilgo stalo, priešais pa- 
stačius mikrofoną ir nukreipus į veidą kamerą moteris nusišypsojo. 
Tuomet pasirodė ir prisistatė Rodinas. Kartu atsivedė ir nedidelę 
komandą. Padėjėją, sekretorę ir teismo reporterę su mašinėle. 

— Ar galėtumėte pasakyti savo pilną vardą ir pareigas? — pa- 
prašė. 

Haton pakėlė akis į kamerą. 

- Eilin Ana Haton, - tarė. - Brigados generolė, karinė teisinė 
tarnyba, Jungtinių Valstijų kariuomenė. 

— Tikiuosi, ilgai netruksime, - pasakė Rodinas. 

— Tikrai ne, - pritarė Haton. 

Ir neužtruko. Rodinas narstė jam nepažįstamus vandenis. Kaip 
žmogus tamsoje. Viskas, ką galėjo padaryti, aklai šaudyti į tamsą 
ir tikėtis, kad ką nors aptiks. Po šeštojo klausimo suprato, kad ne- 


pavyks. 

Jis paklausė: 

— Kaip apibūdintumėte Džeimso Baro tarnybą kariuomenė- 
je? 

— Pavyzdinga, bet niekuo neišskirtinė, - atsakė Haton. 

— Ar kada buvo sukėlęs nemalonumų? 

— Kiek man žinoma, ne. 

— Ar buvo įvykdęs nusikaltimą? 

— Kiek man žinoma, ne. 

— Ar girdėjote apie pastarųjų dienų įvykius šiame mieste? 

— Taip, girdėjau. 

- Ar Džeimso Baro praeityje yra kas nors, kas padidintų ar, 
atvirkščiai, sumažintų tikimybę, kad jis galėjo būti su jais susijęs? 

— Kiek man žinoma, ne. 

Ir paskutinis klausimas: 

— Ar yra kokia priežastis, dėl kurios Pentagonas turėtų Džeim- 
su Baru domėtis labiau nei kuriuo kitu veteranu? 

— Kiek man žinoma, ne, - pakartojo Haton. 

Taigi, Aleksas Rodinas pasidavė. 


— Puiku, ačiū, generole Haton. 


Helena Rodin paėjėjo trisdešimt jardų ir sustojo gatvėje prie- 
šais Džeimso Baro namą. Įėjimą juosė policijos juosta, išlaužtos 
paradinės durys buvo užkaltos faneros plokšte. Atrodė apleistas ir 
tuščias. Nieko įdomaus, taigi ji išsitraukė mobilųjį, išsikvietė taksi 
ir nuvažiavo į vietos ligoninę. Kai atvyko, buvo jau ketvirta valan- 
da po pietų, saulė vakaruose. Ant betoninio pastato fasado krito 


rausvi ir oranžiniai jos spinduliai. 

Ji pakilo į šeštą aukštą, prisistatė kalėjimų priežiūros pareigū- 
nui ir susiradusi pavargusį trisdešimties metų gydytoją paklausi- 
nėjo apie Džeimso Baro būklę. Gydytojas beveik nieko nepasakė. 
Visiškai aišku. Jam nerūpėjo Džeimso Baro būklė, tad Helena 
praėjo pro jį ir žengė į Baro palatą. 

Vyras nemiegojo, vis dar buvo prirakintas prie lovos. Galva vis 
dar sutvarstyta, plačiai atmerktos akys stebeilijo į lubas. Kvėpavo 
negiliai ir lėtai, o širdies monitorius pypsėjo rečiau nei kartą per 
sekundę. Rankos šiek tiek drebėjo, tad antrankiai nuolat tarškėjo 
į lovos rėmą. Tylus, bukas, metalo garsas. 

— Kas ten? - paklausė. 

Helena priėjo arčiau ir įžengė į jo regos lauką. 

— Arjumis rūpinasi? 

— Neturiu kuo skųstis, - atsakė. 

- Papasakokit apie savo draugą Čarlį. 

— Aris čia? 

— Ne, neatėjo. 

— O Maikas? 

— Nemanau, kad jie įleidžia lankytojus. Tik šeima ir teisinin- 
kai. 

Baras neatsakė. 

— Ar tai vieninteliai draugai, kuriuos turėjote? - paklausė He- 
lena. - Maikas ir Čarlis? 

— Manau, kad taip. Maikas labiau kaimynas. 

— O kaip Džebas Oliveris? 

— Kas? 


- Jis dirba automobilių dalių parduotuvėje. 

— Aš tokio nepažįstu. 

— Esate tikras? 

Baro akys sujudėjo, vyras suspaudė lūpas kaip žmogus, kuris 
kuičiasi atmintyje norėdamas būti naudingas, laukdamas pagyri- 
mo. 

— Apgailestauju, — tarė. - Niekada apie jį negirdėjau. 

— Ar vartojate narkotikus? 

— Ne, - gynėsi Baras. - Niekada. Nė už ką. - Minutėlę vyriškis 
tylėjo. - Tiesą sakant, nieko nedarau. Tiesiog gyvenu, todėl visa ši 
istorija man paprasčiausiai nesuvokiama. Šiame pasaulyje gyvenu 
jau keturiolika metų. Kodėl dabar turėčiau to atsisakyti? 

- Papasakokit apie Čarlį, - paprašė Helena. 

— Kartu leisdavom laiką. Užsiimdavom šiuo bei tuo. 

— Ginklais? 

— Truputį. 

- Kur Čarlis gyvena? 

— Nežinau. 

— Kiek laiko draugavote? 

— Penkerius metus, gal šešerius. 

— Ir nežinote, kur jis gyvena? 

— Niekada man nesakė. 

- Jis buvo jūsų namuose. 

— Na, ir kas? 

— Ojjūs niekada nesilankėte svečiuose? 

- Jis verčiau ateidavo pas mane. 

— Ar turite jo telefono numerį? 


— Jis tiesiog kartais užsukdavo. 

— Arjūs artimi? 

— Pakankamai. 

— Kiek būtent? 

— Gerai sutariam. 

— Pakankamai gerai, kad papasakotumėte, kas nutiko prieš ke- 
turiolika metų? 

Baras neatsakė, tik užsimerkė. 

— Ar pasakojote? 

Vyras tylėjo. 

— Manau, kad papasakojote, - mygo Helena. 

Baras nei paneigė, nei patvirtino. 

— Stebiuosi, kai žmonės nežino, kur gyvena jų draugai. Ypač, 
jeigu tie draugai tokie artimi kaip Čarlis. 

- Ašjo nespaudžiau, - atsakė Baras. - Man ir taip pasisekė, kad 


turėjau draugą. Nenorėjau visko sugadinti su savo klausimais. 


Eilin Haton pakilo nuo Alekso Rodino apklausiamųjų stalo 
ir visiems paspaudė rankas. Tuomet išėjo į koridorių, kur iškart 
susidūrė su vyriškiu, kuris turėjo būti detektyvas Emersonas. Tas, 
dėl kurio įspėjo Ričeris. Jis tai patvirtino davęs kortelę, ant kurios 
buvo užrašytas jo vardas. 

— Galime pasikalbėti? — paklausė. 

— Apie ką? - atsakė klausimu. 

— Apie Džeką Ričerį. 

— O ką čia kalbėti? 

— Jūs pažįstate jį, ar ne? 


— Prieš keturiolika metų pažinojau. 

— Kada matėte jį paskutinį kartą? 

— Prieš keturiolika metų, - atsakė. - Kartu buvome Kuveite. 
Tada jis kažkur dingo. O gal aš dingau. Nepamenu. 

- Šiandien jo nematėte? 

- Jis Indianoje? 

— Jis šiame mieste. Būtent čia, būtent dabar. 

— Koks mažas pasaulis. 

— Kaip jūs čia atvykote? 

— Atskridau į Indianapolį ir išsinuomojau automobilį. 

— Nakvosite? 

— Ar turiu kitą pasirinkimą? 

— Kur? 

— Meriot. 

— Vakar naktį Ričeris nužudė merginą. 

— Esate tikras? 

- Jis vienintelis mūsų įtariamasis. 

— Man tai atrodo mažai tikėtina. 

— Paskambinkite, jei susitiktumėte. Ant kortelės yra nuovados 
numeris. Ir mano tiesioginė linija. Ir mano mobilusis. 

— O kam man su juo susitiki? 


— Kaip ir sakėte, pasaulis mažas. 


Juodai baltas policijos automobilis lėtai šliaužė į šiaurę piko 
metu. Pro ginklų parduotuvę. Pro kirpėją. Bet koks kirpimas — tik 
7 doleriai. Tada pasislinko dešinėn ir pasuko į motelį. Policinin- 
kas, sėdėjęs keleivio vietoje, išsiropštė laukan ir nuėjęs iki admi- 


nistracijos nunešė skrajutę. Padėjo ją ant stalo ir stumtelėjo. 

— Jei pasirodytų šis vyrukas, paskambinkite, gerai? — tarė pa- 
reigūnas. 

- Jis jau čia, - tarė klerkas. - Bet jo vardas Hefneris, o ne Riče- 
ris. Vakar apgyvendinau jį aštuntajame kambaryje. 

Policininkas sustojo kaip įkastas. 

— Ar dabar jis čia? 

— Nežinau. Buvo atėjęs ir išėjęs kelis kartus. 

— Kuriam laikui apsistojo? 

— Užmokėjo už vieną naktį, bet kol kas dar neatidavė rakto. 

— Taigi, šįvakar planuoja grįžti. 

— Tikriausiai. 

— Nebent jau grįžo. 

— Nebent, - pritarė klerkas. 

Policininkas grįžo prie administracijos durų, davė ženklą par- 
tneriui ir šis išjungęs variklį užrakino automobilį ir priėjo. 

— Aštuntas kambarys, tik kitas vardas, - tarė pirmasis. 

— Dabar jis viduje? - paklausė partneris. 

— Nežinome. 

— Tai pažiūrėkim. 

Jie nusivedė klerką kartu, bet liepė laikytis atokiau. Išsitraukę 
ginklus pasibeldė į duris. 

Tyla. 

Pasibeldė dar kartą. 

Tyla. 

— Turite visraktį? - paklausė pirmasis. 

Klerkas padavė. Faras įkišo jį į spyną - švelniai, viena ranka. 


Lėtai pasuko. Pravėrė duris, stabtelėjo ir plačiai atlapojęs žengė 

vidun. Jam iš paskos įėjo į partneris. Jie ginklais vedžiojo į kairę ir 
į dešinę, viršun ir apačion, greitai, be tvarkos, įtemptai. 

Kambarys buvo tuščias. 

Visiškai nieko, tik apleistų prausimosi reikmenų eilutė virš 
kriauklės: naujas vienkartinių skustuvų pakelis, praplėštas, vienas 
panaudotas. Naujas Aakonas skutimosi putų, apie purkštuvą buvo 
matyti sudžiūvę burbuliukai. Dantų pastos tūbelė, paspausta du 
kartus. 

— Šis vyrukas nesitampo kalno bagažo, — tarstelėjo policinin- 
kas. 


— Bet jis neišsiregistravo, — atsakė jo partneris. - Vadinasi, dar 


grįš. 


TRISDEŠIMT PENKI 


Ričeris snūduriavo ant 310 Meriot kambario lovos. Gulėjo ant 
nugaros kaip numirėlis. Jis ir Haton kavinėje kalbėjo taip ilgai, 
kad ji vos nepavėlavo į susitikimą. Be penkių keturios dirstelėjo į 
laikrodį ir padavusi savo kambario kortelę paprašė nunešti į viršų 
jos krepšį. Tada išbėgo tiesiai į gatvę. Tikriausiai jis turėjo palikti 
kortelę registratūroje, bet nepaliko. Neturėjo jokių reikalų, bent 
jau ne tada, taigi padėjo krepšį ir liko viduje. 

Gerai pagalvojus, 310 kambarys jam nepatiko. Jis buvo trečia- 
me aukšte, tad pasprukti pro langą sudėtinga. Aštuntas kambarys 
motelyje daug patogesnis, pirmas aukštas, aplink susiraizgiusios 
gatvelės, yra galimybė pasportuoti. Atplėši langą, lipi laukan, 
dairaisi skersgatvio, durų, lango. Ten buvo gerai, o čia ne. Trečias 
aukštas. Aukštai. Jis net nežinojo, ar Merio: langai išvis atsidaro. 
Gal ir ne. Galbūt savininkai jaudinosi dėl atsakomybės. Galbūt 
numatė, kad ant automobilių stovėjimo aikštelės pasipils mažų 
vaikučių lietus. Arba galbūt dėl ekonomijos. Galbūt vyriai buvo 
brangesni nei kondicionieriai. Kad ir kaip ten būtų, kambarys ne- 


koks. Visais atžvilgiais. Tik ne ilgam laikui. 

Bet kol kas tiko, tad jis užsimerkė ir užsnūdo. Miegok, kai gali, 
nes niekada nežinai, kada vėl turėsi tokią progą. Sena kariuomenės 


taisyklė. 


Emersono planas buvo pakankamai paprastas. Septintajame 
kambaryje jis įkurdino Doną Bjanką. Dviem patruliams liepė pa- 
statyti savo automobilius už trijų gatvių ir pėsčiomis ateiti į de- 
vintą kambarį. Dar vieną automobilį pastatė už motelio, kitą per 
keturis kvartalus į šiaurę, kur buvo įsikūrę automobilių pardavėjai, 
dar kitą per du kvartalus į pietus. Paprašė klerko nemiegoti, stebė- 


ti ir vos pamačius besiartinantį Hefnerį skambinti Bjankai. 


Pusę penkių į Merio: grįžo Eilin Haton. Registratūroje jos 
kortelės nebuvo. Žinučių taip pat, tad moteris liftu pakilo į tre- 
čią kambarį ir nuėjusi prie 310 kambario pasibeldė į duris. Stojo 
trumpa tyla, bet greitai durys atsidarė ir Ričeris įleido ją vidun. 

- Ir kaip tau mano kambarys? - paklausė Eilin. 

— Lova patogi, - atsakė. 

— Tave pamačiusi, turėčiau skambinti Emersonui. 

— Taip ir padarysi? 

— Ne. 

— Melaginga priesaika ir nusikaltėlio slėpimas - viskas per vie- 
ną dieną. 

Eilin pasikuitė rankinėje ir išsitraukė Emersono kortelę. 

— Tu vienintelis jų įtariamasis. Jis davė man tris skirtingus nu- 


merius. Skamba gan rimtai. 


279 


LEE CHILD 


Ričeris paėmė kortelę ir įsikišo į užpakalinių kelnių kišenę, kur 
jau gulėjo servetėlė su Helenos Rodin numeriu. Jis pamažu virto 
vaikščiojančia telefonų knyga. 

— Kaip sekėsi su Rodinu? - paklausė jis. 

- Lengvai. 

Ričeris nutilo. Ji sukinėjosi po kambarį, apžiūrinėjo aparta- 
mentus. Vonia, miegamasis, svetainė, virtuvėlė. Haton pasiėmė 
savo krepšį ir atsistojo prie sienos. 

— Nori pasilikti ? 

Jis papurtė galvą. 

— Negaliu. 

— Gerai. 

— Ber, jei nori, galiu sugrįžti vėliau. 

Ji trumpam nutilo. 


— Gerai, grįžk vėliau. 


Aleksas Rodinas grįžo į savo kabinetą, uždarė duris ir paskam- 
bino Emersonui. 

— Jau pričiupai? - paklausė. 

— Tik laiko klausimas, - džiūgavo Emersonas. - Visur jo ieško- 
me. Ir stebime jo kambarį. Apsistojo sename motelyje pasivadinęs 
netikra pavarde. 

— Įdomu, - atsakė Rodinas. - Tai reiškia, kad galbūt registra- 
vosi kitu vardu ir Metropole. 

— Patikrinsiu, - pažadėjo Emersonas. - Parodysiu piešinį. 

- Galbūt mums iš tiesų pavyks jį pričiupti, - tarė Rodinas ir 
padėjo ragelį galvodamas apie dar dvi laikraščių iškarpas, kurios 


papuoš jo kabineto sieną. Pirma Baras, vėliau Ričeris. 

Ričeris išėjo iš Haton apartamentų ir nusileido žemyn laiptais, 
ne liftu. Pirmame aukšte kitoje pusėje nuo registratūros pamatė 
koridorių, kurio gale buvo avarinio išėjimo durys. Pastūmęs ran- 
ka, kad atsidarytų, prispaudė koja, išsitraukė Emersono kortelę ir 
perplėšė išilgai. Pusę su jo pavarde sulenkė keturis kartus. Įspau- 
dęs spynos liežuvėlį, nykščiu šalia įgrūdo sulankstytą popierėlį. 
Tuomet švelniai stumtelėjo duris delnu, jas uždarė ir pro šiukš- 
lių konteinerius bei personalo automobilių aikštelę išėjęs į gatvę 
pasuko šiaurėn. Šaligatviuose buvo pilna žmonių, gatvės pamažu 
kimšosi nuo automobilių. Ričeris ėjo normaliu žingsniu ir išnau- 
dodamas savo ūgį žvalgėsi, ar šalia nematyti policijos automobi- 
lių, ar ant gatvės kampo nesidairo koks pareigūnas. Diena buvo 
šilta. Slėgis aukštas, jis laikė žemės drėgmę ir azoto trąšų kvapą 
pažemiui. 

Pasiekęs greitkelį slėpdamasis jo šešėlyje pasuko į vakarus. Ke- 
lias ėjo per kolonų eilę keturiasdešimties pėdų aukštyje. Po juo 
buvo netvarkingos aikštelės, kai kurios tuščios, kai kurios pri- 
verstos šiukšlių, kai kurias supo seni plytiniai pastatai su tamsiais 
stoglangiais, kai kurias - naujos, metalu spindinčios, automobilių 
kėbulais prekiaujančios parduotuvės. Iš nugaros apėjęs juodo sti- 
klo bokštą ir toliau laikydamasis greitkelio šešėlio pasuko į pietus, 
norėdamas praslinkti už bibliotekos. Staiga jis sustojo ir pasilen- 
kęs prie žemės pasitaisė batą. Kilstelėjęs ranką žvilgtelėjo atgal, 
bet už jo nieko nebuvo. Jokių uodegų. 

Ričeris ėjo toliau. Už bibliotekos keturiasdešimt jardų pėdino 


be jokios priedangos. Aikštė buvo į rytus nuo jo. Staiga jis sustojo, 

jo manymu, tiesiai po ta vieta, kur vakar automobilį turėjo pasta- 
tyti Helena Rodin, o penktadienį - Džeimsas Baras. Keturiasde- 
šimt pėdų žemiau vaizdas buvo kiek kitoks, bet geometrija ta pati. 
Prie pietinės fontano sienos matė atremtus suglebusius gėlių vai- 
nikus. Iš toli jie atrodė kaip mažyčiai blankių spalvų potėpiai. Už 
jų riogsojo transporto priemonių departamento durys. Žmonės 
išeidinėjo po vieną ir poromis. Jis dirstelėjo į laikrodį. Be dešimt 
penkios. 

Jis paėjėjo į priekį, išlindo iš priedangos ir nupėdino prie Pir- 
mosios gatvės šiauriausio pastato. Tuomet paėjėjo dar kvartalą į 
pietus, tris į rytus ir grįžo prie automobilių stovėjimo aikštelės iš 
vakarų pusės. Užlipęs įvažiavimo rampa rado apsaugos kamerą. 
Tai buvo mažas, purvino stiklo apskritimas, prilipintas prie pa- 
prastos juodos dėžės, kuri buvo užkelta ant dviejų betono sijų su- 
sikirtimo. Jis jai pamojavo. Kamera buvo per aukštai, turėtų būti 
žemiau, kad užfiksuotų registracijos numerius, bet visi stulpai že- 
miau juosmens buvo apibraižyti ir nubrozdinti — pilna vaivorykš- 
tė. Vairuotojai buvo labai neatsargūs. Pastatyta žemiau kamera 
daugiausia išgyventų pusantros dienos. Gal net dar trumpiau. . 

Rampa užlipo į antrą aukštą. Pasuko į šiaurės rytus, patį toliau- 
sią kampą. Aikštelė buvo rami ir tyli, bet pilna automobilių. Vieta, 
kuria anksčiau naudojosi Džeimsas Baras, buvo užimta. Kai kalba 
pasisuka apie automobilių statymą miesto centre, sentimentams 
vietos nelieka. Pagarbai taip pat. 

Senosios ir naujosios aikštelės riba buvo pažymėta triguba 
juosta, apsiraizgiusia kolonas. Viduryje kabojo įprastas juodai 


geltonas statybininkų įspėjimas „Atsargiai, eiti draudžiama“, o po 

juo ir virš jo buvo naujos policijos juostos: „Policija, už juostos eiti 
draudžiama“ Ištiesęs dilbį kilstelėjo visas tris aukštyn ir pralindo 
pro apačią. Net nereikėjo priklaupti. Nereikėjo supurvinti džinsų. 
Nereikėjo palikti plaušelių. Nors šis vyrukas buvo šešiomis pė- 
domis aukštesnis už Barą, o naujoji juosta kabojo šešiais coliais 
žemiau nei toji, kuri neleido praeiti Džeimsui. Jis ėjo ratais, kad 
paliktų kiekvieną įkalčių kruopelytę. 

Ričeris ėjo į tamsą. Naujas priestatas buvo stačiakampio for- 
mos. Maždaug keturiasdešimt jardų iš pietų į šiaurę ir apytiksliai 
du šimtai iš rytų į vakarus. Tai reiškė, kad po trisdešimt penkių 
žingsnių Ričeris pasiekė naują šiaurės rytų aikštelės kampą. Atsi- 
stojęs per šešias pėdas nuo krašto pažvelgė žemyn ir į dešinę. Pui- 
kus vaizdas. Nėra jokio reikalo spaustis prie kolonos. Jokio reikalo 
rangytis kaip arkliui ant nugaros pievoje vidurvasarį. 

Vyras stovėjo ir laukė. Iš savivaldybės pastato plūdo vis dau- 
giau Žmonių, jie formavo vientisą srovę. Kai kurie išėję į gryną 
orą iškart stabtelėdavo prisidegti cigaretės. Kai kurie suko tie- 
siai į vakarus, vieni greitai, kiti lėtai. Visi apėjo fontaną iš šiaurės, 
niekas nėjo ten, kur stovėjo Baro aukos. Laidotuvių gėlės buvo 
kaip stabdžiai, priminimas, tad buvo sunku suprasti, kaip viskas 
atrodė penktadienį. Sunku, bet įmanoma. Ričeris stebėjo vaikš- 
tančius žmones ir mintyse įsivaizdavo, kaip jie pakeičia maršrutą, 
juda į kitą pusę. Kaip eina tiesiai, lėtai suplaukia į butelio kakle- 
lį primenantį susiaurėjimą, bet ne per lėtai. Visi arti vienas kito. 
Skirtingas greitis ir atstumai padidintų nuokrypį, darbas taptų 
sunkesnis. Tai buvo pagrindinis ilgo ginklo naudojimo principas. 


Danguje už šimto jardų skrendantis paukštis lengvas taikinys. Tas 

pats paukštis, skrendantis tuo pačiu greičiu per šešias pėdas nuo 
tavęs - nepasiekiama. 

Jis susitelkė į žmones, plūstančius iš dešinės į kairę. Primerkęs 
vieną akį ištiesė ranką ir atkišo pirštą. K/ik, klik-klik, klik-klik-klik. 
Šeši nutaikyti šūviai. Keturios sekundės. Greitai. Griežta geome- 
trija. Įtampa, pavojinga padėtis, pažeidžiamumas. 

Šeši šūviai, vienas nepataikytas tyčia. 

Puikus šaudymas. 

Jie nepamiršta. 

Jis nuleido ranką. Ji buvo sušalusi. Suvirpėjo. Oras buvo vėsus 
ir drėgnas, kvepėjo citrinomis. Kuveite buvo karšta. Oras virpėjo, 
atsidavė dulkėmis ir dykumų smėliu. Ričeris suprakaitavęs stovėjo 
automobilių stovėjimo aikštelėje. Gatvė apačioje buvo nuostabi. 
Žudikiška. Puiki vieta sprogimui. 

Kuveite karšta. 

Keturi šūviai ten. 

Šeši šūviai Čia. 

Jis stovėjo ir stebėjo pro transporto priemonių departamento 
duris plūstančius žmones. Jų buvo daugybė. Visi darė lanką pro 
šiaurę, o tada grįždavo atgal ir pėdindavo į vakarus tarp fontano ir 
NBC povo. Jie davė vienas kitam vietos, tačiau jei būtų susiaurėji- 
me, turėtų grūstis. 

Jų daugybė. 

Šesi šūviai per keturias sekundes. 

Jis žvalgėsi tikėdamas pamatyti ką nors nejudantį. Nieko. Nė 
vieno faro, nė vieno senuko nutrintu kostiumu. Ričeris apsisuko ir 


atkartojo savo kelionės maršrutą. Vėl pakėlė juostas, vėl po jomis 


J 

pralindo ir nulipo rampa. Išėjęs į gatvę iškart pasitraukė į greitke- 
lio šešėlį ir pasuko į vakarus. Patraukė į biblioteką. 

Paėjęs keturiasdešimt jardų be priedangos, pasiekė sieną ir pa- 
lei ją nusliūkinęs prie įėjimo neįgaliesiems įsmuko vidun. Turėjo 
praeiti pro pat registrą, bet dėl to nesijaudino. Jei Emersonas nu- 
sprendė paskleisti savo plakatėlius, pirmiausia imsis pašto skyrių, 
barų ir viešbučių. Prie bibliotekininkų nekibs dar ilgai. 

Pasiekęs vestibiulį nuėjo prie taksofonų. Iš kišenės išsitraukęs 
servetėlę surinko Helenos Rodin mobiliojo numerį. Ji atsiliepė po 
penkto signalo. Ričeris įsivaizdavo, kaip ji kuičiasi rankinėje, dirs- 
teli į ekraną ir nuspaudžia mygtuką. 

- Tu viena? - paklausė jis. 

— Ričeri? 

— Taip, - atsakė. - Ar tu viena? 

— Taip, bet tu turi didelių nemalonumų. 

— Kas tau paskambino? 

— Tėvas. 

— Ir tu juo patikėjai? 

— Ne. 

— Ateinu su tavim pasimatyti. 

— Vestibiulyje faras. 

— Taip ir maniau. ĮJeisiu per garažą. 

Ričeris padėjo ragelį ir praėjęs pro registrą dingo per šoninį 
išėjimą. Ir vėl po greitkeliu. Laikėsi priedangos, kol pasiekė juo- 
do stiklo bokštą ir atsidūrė priešais rampą. Žvilgtelėjo į dešinę, 
dirstelėjo į kairę ir nėrė žemyn. Pro NBC sunkvežimius, pro Anos 


Jani mustangą į liftą. Paspaudė iškvietimo mygtuką ir ėmė laukti. 

Dirstelėjo į laikrodį. Pusė šešių. Tokiu metu dauguma eina namo. 
Žemyn keliaujantis liftas būtinai stabtelės vestibiulyje. Kylantis 
aukštyn gal ir ne. Bent jau taip tikėjosi. 

Į garažą įriedėjęs automobilis išleido tris žmones. Jie nuėjo 
šalin, Ričeris žengė į liftą. Spustelėjo ketvirtą. Atsitraukė. Auto- 
mobilis pakilo į antrą aukštą ir sustojo. Prie vestibiulio. Durys at- 
sidarė kaip teatro užuolaidos. Per keturias pėdas nuo jo stovėjo į 
kitą pusę nusisukęs faras. Stovėjo prasižergęs, rankomis įsirėmęs į 
klubus. Buvo taip arti, kad beveik galėjai paliesti. Į liftą įlipo vy- 
riškis. Jis nekalbėjo. Tik linktelėjo kitiems dviem pasisveikinda- 
mas. Ričeris taip pat atsakė linktelėjimu. Vyras paspaudė septintą. 
Durys atsidarė. Faras stebėjo gatvę. Vyriškis dar kartą spustelėjo 
mygtuką. Faras sujudėjo. Jis nusiėmė kepurę ir pirštais persibrau- 
kė plaukus. Durys užsidarė. Liftas ėmė kilti. 

Ričeris išlipo ketvirtajame aukšte ir praėjo pro namo skubančių 
žmonių būrelį. Helenos Rodin durys buvo praviros. Jam įžengus 
vidun, moteris iškart uždarė duris. Ji vilkėjo trumpą juodą sijoną 
ir baltą palaidinę. Atrodė jauna. Kaip mokinukė. Ir susirūpinusi. 
Kaip vidinių prieštaravimų graužiamas žmogus. 

— Turėčiau tave įduoti, - pasakė ji. 

— Bet to nepadarysi. 

— Ne, turėčiau, bet neįduosiu. 

— Tiesą sakant, man ta mergaitė patiko, - tarstelėjo Ričeris. — 
Miela. 

— Ji tave pakišo. 

— Bet man nieko nenutiko. 


— Ji kažkam nepatiko. 

— Nežinome. Patikimas čia niekuo dėtas. Ji paprasčiausiai buvo 
nereikalinga - tik tiek, puikus būdas susitvarkyti. 

— Šito spektaklio lėlininkas tikrai nori, kad dingtum. 

Ričeris linktelėjo. 

— Net neabejoju, bet jam nesiseka, nes nesiruošiu dingti. Pats 
ką tik tuo pasirūpino. 

— Ar pasilikti saugu? 

— Pakankamai, tik šis įvykis su mergina gerokai mane sulėtins, 
tad didžiąją darbo dalį turėsi padaryti tu. 

Helena nusivedė jį į kabinetą ir atsisėdo prie savo darbo stalo. 
Ričeris laikėsi atokiau nuo lango ir atsisėdęs ant grindų atsirėmė 
į sieną. 

— Aš jau pradėjau dirbti, — tarstelėjo Helena. - Pasikalbėjau 
su Rozmari ir Baro kaimynais, paskui buvau užsukusi į ligoninę. 
Manau, kad turime ieškoti vyruko, vardu Čarlis. Neaukštas, pa- 
sišiaušusiais juodais plaukais, domisi ginklais. Susidariau įspūdį, 
kad jis didelis slapukas. Manau, jog bus sunku rasti. 

— Kiek laiko jie bendravo? 

— Penkerius ar šešerius metus, jis vienintelis ilgalaikis draugas. 
Ir vienintelis, su kuriuo Baras buvo atviras ir tikriausiai prisipa- 
Žino. 

Ričeris vėl linktelėjo. 

— Aišku. 

— Ir Baras nepažįsta Džebo Oliverio, ir nevartoja narkotikų. 

— Tu juo tiki? 

— Taip, - atsakė Helena. - Tikrai. Dabar tikiu viskuo, ką jis 


sako. Panašu, kad jis praleido keturiolika metų mėgindamas pa- 

keisti savo gyvenimą ir dabar negali patikėti, jog galiausiai vėl 
grįžo ten, nuo kur pradėjo. Manau, kad jis dėl šito nusivylęs ne 
mažiau nei kas kitas. 

— Išskyrus aukas. 

— Atstok nuo jo, Ričeri. Įvyko kažkas keisto. 

— Ar tas Čarlis žino apie Kuveitą? 

— Baras nesako, bet manau, kad žino. 

— Kur jis gyvena? 

— Baras nežino. 

— Jis 2ežimo? 

- Jis tiesiog su juo susitikdavo. Čarlis pats pas jį ateidavo. Kaip 
jau sakiau, jį rasti bus sunku. 

Ričeris tylėjo. 

— Ar kalbėjai su Eilin Haton? - paklausė Helena. 

— Ji nekelia pavojaus. Kariuomenė nori, kad niekas nieko ne- 
sužinotų. 

— Ar radai tą vyruką, kuris tave sekė? 

— Ne, daugiau jo nemačiau. Macyt, jam liepė baigti. 

— Taigi, nieko nežinome. 

— Mes pasistūmėjome. Pradedame įžiūrėti kontūrus. Matome 
bent keturis vyriškius. Pirmasis yra senukas su kostiumu. Antras — 
tasai Čarlis. Trečias - kažkas aukštas, didelis, stiprus ir kairiaran- 
kis, 

— Kasjis toks? 

- Jis vakar nužudė merginą. Senukas per senas, o Čarlis grei- 
čiausiai per mažas. Fiziniai įrodymai byloja, kad smūgis buvo su- 


duotas kaire ranka. 

— O ketvirtasis - lėlininkas. 

Ričeris vėl linktelėjo. 

— Jis kažkur šešėlyje, kuria planus, tampo virveles, galime nu- 
manyti, kad pats rankų nekiša. 

— Tik kaip iki jo nusigausime? Jei jis atšaukė tave sekusį vyru- 
ką, galime manyti, kad atšaukė ir Čarlį. Jie rimtai pasiruošę. 

— Yra dar vienas būdas. 

— Koks? 

— Praleidome kažką akivaizdaus, - tarstelėjo Ričeris. — Visą 
laiką žiūrėjome iš priešingo vamzdžio galo, tik ieškojome, kas 
šaudė. 

— O ką turėjome daryti? 

— Geriau pagalvoti. 

— Apie ką? 

— Kuveite Džeimsas Baras iššovė keturis kartus, o čia šešis. 

— Taip. Dviem šūviais daugiau. Ir ką? 

— Ne, - pastebėjo Ričeris. —- Ne visai. Pagalvok kitaip. Čia jis 
iššovė keturiais mažiau. 

— Nesąmonė. Šeši dviem daugiau nei keturi. Ne keturiais 722- 
žiau. 

— Kuveite buvo labai karšta. Vidurdienį kaitra tiesiog nepake- 
liama. Turėjai būti visiškas beprotis, kad kur nors eitum vidury 
dienos. Gatvės buvo visiškai tuščios. 

— Ir? 

— Ir Kuveite Džeimsas Baras nužudė visus, kuriuos pamatė. 
Vienas, du, trys, keturi — ir baigta. Gatvėje buvo tik keturi žmo- 


nės. Jie buvo vieninteliai kvailiai, kurie išlindo į lauką per tokį 

karštį, o Baras visus juos nušovė. Visus, kuriuos pamatė. Tuomet 
man atrodė logiška. Jis norėjo pamatyti rausvą miglą. Maniau, 
kad kartą ją pamatęs, bus patenkintas, bet ne. Atrodė logiška, kad 
pradėjęs nesustos, kol neliks daugiau taikinių. Taip ir nutiko. Ku- 
veite neliko daugiau taikinių. 

Helena Rodin tylėjo. 

— Ber čia taikiniai nesibaigė, jų buvo daugybė. Tame susiaurė- 
jime turėjo būti koks tuzinas žmonių. Gal net penkiolika. Šiaip ar 
taip, daugiau nei dešimt, o jis turėjo dešimties šovinių dėtuvę, bet 
iššovęs šešis sustojo. Tiesiog liovėsi. Keturias kulkas paliko. Šai 
ką noriu pasakyti: Kuveite jis šaudė, kiek galėjo, o čia keturiais 
mažiau. Taigi, turime visai kitokią psichologiją. Čia jis neišaudė 
visų, kiek galėjo. Kodėl? 

— Nes skubėjo? 

- Jis turėjo automatinį ginklą. Iš įrašo žinome, kad per keturias 
sekundes iššovė šešis kartus, tai reiškia, kad per septynias sekun- 
des būtų iššovęs dešimt. Trys sekundės nesudaro jokio skirtumo. 

Helena vis dar tylėjo. 

— Paklausiau jo, — tarė Ričeris. — Kai pamačiau ligoninėje. 
Paklausiau, kaip būtų tai daręs. Teoriškai. Kad įsivaizduotų. Jis 
žinojo tą vietą. Sakė, kad būtų palikęs automobilį greitkelyje, už 
bibliotekos, sakė, kad būtų atidaręs langą ir ištustinęs dėtuvę. 

Helena nieko nesakė. 

— Bet to nepadarė. Iššovė tik šešis ir liovėsi. Tiesiog liovėsi. 
Šaltai ir ramiai. Tai visai kita dinamika. Tai padarė ne beprotis 
teroristas. Jis tai darė ne dėl skerdynių, neatsitiktinai, Helena, ne 


dėl psichozės. Už viso to slypi tam tikras tikslas, o tai viską keičia. 

Turėjome suprasti. Turėjome suprasti, kad viskas susiję ne su šau- 
liu, o aukomis. Jie nebuvo paprasčiausi nelaimėliai atsidūrę netin- 
kamoje vietoje netinkamu laiku. 

— Jie buvo taikiniai? — tarstelėjo Helena. 

— Ir dar kruopščiai parinkti, - pridūrė Ričeris. - Vos juos nušo- 
vęs Baras susirinko žaislus ir dingo. Keturios kulkos liko. Eiliniam 
psichopatui nebūtų taip pasisekę. Būtų spaudęs gaiduką tol, kol 
pasibaigtų kulkos. Tai nebuvo pasilinksminimas, o suplanuotas 
nužudymas. 

Kabinete įsivyravo tyla. 

— Turime peržiūrėti, kas buvo jo aukos, ir sužinoti, kas galėjo 
norėti jų mirties. Tai ir nuves mus į tikslą. 

Helena Rodin nė nekrustelėjo. 

— Ir turime darbuotis greitai, - paragino Ričeris. - Nes turiu 
nedaug laiko, o mes jau iššvaistėm tris geriausias dienas į viską žiū- 


rėdami ne iš tos pusės. 


TRISDEŠIMT ŠEŠI 


Pavargęs trisdešimtmetis gydytojas šeštajame vietinės ligoni- 
nės aukšte baigė vakarinę vizitaciją. Džeimsą Barą buvo pasilikęs 
pabaigai. Iš dalies dėl to, kad nesitikėjo jokių ypatingų būklės 
pokyčių, ir iš dalies dėl to, kad jam visiškai nerūpėjo. Prižiūrėti 
vagis ir apgavikus ir taip ne pyragai, o serijinis žudikas — visiškas 
absurdas. Na, gal ir ne absurdas, nes kai tik atsistos ant kojų, bus 
paguldytas ant neštuvų, ir jį nužudys kiti gydytojai. 

Tačiau sunku ignoruoti etinius įsipareigojimus. Įprotį taip 
pat. Pareigos, rutinos, struktūros irgi negalima pamiršti. Taigi 
gydytojas įėjo į Baro palatą ir paėmė jo kortelę. Išsitraukė rašiklį. 
Žvilgtelėjo į aparatus. Dirstelėjo į pacientą. Jis nemiegojo. Akys 
judėjo. 

Budrus, - pakeverzojo gydytojas. 

— Patenkintas? - paklausė. 

— Nelabai, - atsakė Baras. 

Reaguoja, - pasižymėjo. 

— Nelengyva, - tarė ir įsidėjo rašiklį atgal. 

Dešinys Baro antrankis švelniai tarškėjo į metalinį lovos stry- 


pą. Dešinė ranka drebėjo, delnas truputį sulenktas, nykštys ir ro- 


292 


VIENAS ŠŪVIS 


domasis pirštai nuolat judėjo lyg sukiotų įsivaizduojamą vaškinį 
rutuliuką mėgindami suteikti jam idealiai apvalią formą. 

— Liaukitės, - tarė gydytojas. 

— Ką liautis? 

— Daręs tą judesį ranka. 

— Negaliu. 

— Tai nauja? 

— Metai ar dveji. 

— Ne nuo tada, kai nubudote? 

— Ne. 

Gydytojas peržvelgė kortelę. Amžius: keturiasdešimt vieneri. 

— Geriat? 

— Nelabai, - tarstelėjo Baras. - Retkarčiais gurkšteliu, padeda 
užmigti. 

Gydytojas iš įpročio juo nepatikėjo ir pervertęs kortelę surado 
toksinų tyrimus ir kepenų funkcijos testus, tačiau toksinų nebu- 
vo, kepenys dirbo kuo puikiausiai. Negeriantis. Ne alkobolikas. 
Nepanasu. 

— Ar pastaruoju metu lankėtės pas gydytoją? - paklausė. 

— Neturiu draudimo. 

— Kojos ir rankos stingsta? 

— Truputį. 

— Ar kita ranka irgi daro tą patį? 

— Kartais. 

Gydytojas vėl išsitraukė rašiklį ir kortelės apačioje paskrebeno: 
„Pastebimas dešinės rankos virpėjimas, nepotrauminis, alkoholio 


nevartojo, galūnių sąstingis, galima PA ligos pradžia: 

— Kas nors negerai? - paklausė Baras. 

— Užsičiaupk, - atrėžė gydytojas. Atlikęs pareigą vėl pakabino 
kortelę lovos kojūgalyje ir išėjo. 

Helena Rodin peržiūrėjo įrodymų dokumentus ir rado oficia- 
lius kaltinimus Džeimsui Barui. Tarp daugybės techninių India- 
nos valstijos įstatymų pažeidimų buvo ir penkios žmogžudystės 
su sunkinančiomis aplinkybėmis. Šalia, kaip ir pridera, buvo su- 
rašyti aukų vardai, amžius, lytis, adresai ir pareigos darbe. Hele- 
na peržvelgė puslapį, pirštais perbraukė adresų ir darbo pareigų 
stulpelį. 

— Nematau jokių akivaizdžių sąsajų, - tarė. 

— Nenorėjau pasakyti, kad jie visi buvo taikiniai, greičiausiai 
tik vienas iš jų. Daugiausia du. Kiti tik dėl vaizdo. Užsakyta žmog- 
žudystė, pridengta kaip bepročio išpuolis. Bent jau toks mano 
spėjimas. 

— Imsiuos darbo. 

— Pasimatysime rytoj. 

Ričeris mieliau rinkosi atsarginio išėjimo laiptus, o ne liftą, ir 
taip pasiekė garažą nepastebėtas. Jis nuskubėjo rampa į viršų ir 
perėjęs gatvę vėl palindo po greitkeliu. Nematomas žmogus. Gyve- 
nimas šešėliuose. Jis nusišypsojo ir sustojo. 

Nusprendė pasižvalgyti taksofono. 

Vieną rado prie nedidelės bakalėjos krautuvėlės sienos, kuri 
buvo per du kvartalus į šiaurę nuo pigios drabužių parduotuvės, 


kurioje buvo apsipirkęs. Būdelė žvelgė į platų skersgarvį, kuris 


294 


VIENAS ŠŪVIS 


buvo naudojamas kaip siaura automobilių stovėjimo aikštelė. 
Buvo šešios siauros stovėjimo vietos su šešiais automobiliais. Už jų 
aukšta mūro siena su stiklo šukėmis viršuje. Už bakalėjos krautu- 
vėlės skersgatvis sukosi devyniasdešimties laipsnių kampu. Spėjo, 
kad turėtų suktis ir dar kur nors. 

Pakankamai saugu, - pamanė. 

Iš kišenės išsitraukė Emersono kortelę. Išsirinko mobiliojo te- 
lefono numerį. Surinko. Pečiu atsirėmė į sieną ir stebėdamas abu 
skersgatvio galus klausėsi signalo garsiakalbyje. 

— Klausau, - atsiliepė Emersonas. 

— Spėk, kas? - tarė Ričeris. 

— Ričeris? 

— Iškart atspėjai. 

— Kur tu? 

— Vis dar mieste. 

— Kur? 

— Netoli. 

— Juk žinai, kad tavęs ieškome? 

— Teko girdėti. 

— Tuomet turėtum pasiduoti. 

— Nemanau. 

— Mes tave surasim, — perspėjo Emersonas. 

— Manai, gali? 

— Bus nesunku. 

— Pažįsti vyruką, vardu Franklinas? 


— Zinoma. 

— Paklausk jo, ar bus lengva. 

— "Tai kas kita. Tu galėjai būti bet kur. 

— Mortelis sausai prikimštas, ar ne? 

Stojo tyla. Emersonas neatsakė. 

— Tegu jie ten ir lieka, - patarė Ričeris. - Gal grįšiu. Nors iš 
kitos pusės, gal ir ne. 

— Mes tave surasim. 

- Tikrai ne. Jūs per prasti. 

— Galbūt mes sekame šį skambutį. 

— Aš tau padėsiu. Aš prie Martos bakalėjos krautuvės. 

— Turėtum eiti į vidų, nestypsoti šaltyje. 

— Siūlau mainus, - tarė Ričeris. - Sužinok, kas pastatė kūgelį 
garaže. Tuomet gal ir užeisiu. 

— Jį pastatė Baras. 

- Žinai, kad tai netiesa. Įrašuose jo furgono nėra. 

— Tuomet jis pasinaudojo kitu automobiliu. 

— Vadinasi, turėjo jį pasiskolinti. 

— Iš draugo? — tarė Ričeris. - Galbūt. Arba kūgelį už jį pastatė 
draugas. Šiaip ar taip, surask tą draugą, ir galbūt tuomet ateisiu su 
tavim pasikalbėti. 

— Tuose įrašuose šimtai automobilių. 

— Bet tu turi šaltinį, - atrėmė Ričeris. 

— Mainais neužsiimu. 

— Manau, kad jo vardas Čarlis, - tarė. - Nedidukas vyrukas 
pasišiaušusiais juodais plaukais. 


— Mainais neužsiimu, — pakartojo Emersonas. 

— Aš nenužudžiau merginos, - pasakė Ričeris. 

— Taip sakai tu. 

— Man ji patiko. 

— Man plyšta širdis. 

— Ir žinai, kad vakar nelikau Mer70p0le. 

— Todėl palikai ją. 

— Ir aš ne kairiarankis. 

— Nesuprantu. 

— Perduok Belantonijui, kad pasikalbėtų su medikais. 

— Mes tave surasim. 

— Nerasit, - atšovė Ričeris. - Dar niekam nepavyko. 

"Tuomet padėjo ragelį ir grįžo į gatvę. Perėjęs gatvę nužings- 
niavo pusę kvartalo į šiaurę ir pasislėpė už nenaudojamų beto- 
ninių kelio pertvarų krūvos apleistoje aikštelėje. Laukė. Po šešių 
minučių prie Martos bakalėjos krautuvės sustojo du ekipažai. 
Lempelės, bet be sirenų. Laukan išlipo keturi farai. Du nuskubė- 
jo vidun, o jų kolegos ėmė dairytis telefono. Ričeris stebėjo, kaip 
jie persigrupavo ant šaligatvio. Stebėjo, kaip apieškojo skersgatvį 
ir patikrino už kampo, grįžo ir galiausiai pripažino pralaimėji- 
mą. Matė, kai vienas iš jų išsitraukė radiją ir trumpai šnektelėjo, 
iš kūno kalbos galėjai suprasti, kad ginasi. Delnai pakelti, pečiai 
įtraukti. Pokalbiui pasibaigus, Ričeris nusliūkino į rytus ir pasuko 


atgal prie Meriot. 


Ant abiejų rankų Zekas turėjo tik po nykštį ir dar vieną pirštą. 


Ant dešiniosios buvo rodomojo bigė, pajuodusi ir išsukiota dėl 

nušalimo. Kartą žiemą praleido savaitę lauke apsivilkęs tik Rau- 
donosios armijos paltą. Prie diržo prisegta ankstesnio jo savininko 
gertuvė aptrynė dešinę kišenę, o tokie menki pokyčiai tuo metu 
buvo gyvybės ir mirties klausimas. Kairė ranka buvo išgelbėta, 
dešinė - prarasta. Jautė, kaip jo pirštai pamažu apmiršta, pirma 
mažylis, o paskui ir visi kiti. Jis ištraukė ranką laukan ir leido jai 
sušalti tiek, kad nieko nejaustų. Tada nukramtė negyvus pirštus, 
kad neišplistų gangrena. Prisiminė, kaip vieną po kito spjaudė 
juos ant žemės kaip mažas rudas šakeles. 

Ant kairiosios rankos mažylis liko. Trūko trijų vidurinių. Du 
amputavo sadistas, ginkluotas sodininko žirklėmis. Kitą Zekas 
nusikirto pats užaštrintu šaukštu, kad būtų atleistas nuo kažko- 
kio priverstinio darbo. Neprisiminė smulkmenų, bet prisiminė 
girdėjęs gandus, kad geriau netekti piršto, nei dirbti toje vietoje. 
Kažkas su prižiūrėtojais. 

Sužalotos rankos. Tik du suvenyrai iš senų laikų. Šiaip retai 
juos pastebėdavo, bet tai trukdė šiuolaikiniam gyvenimui. Mobi- 
lieji telefonai tapo tokie mažyčiai. Linskio numerį sudarė dešimt 
skaitmenų, surinkti velniškai sunku. Zekas niekada nelaikydavo 
telefono tiek laiko, kad būtų verta įvesti numerius. Būtų bepro- 
tybė. 

Galiausiai įvedė numerį ir labai susikaupęs kairės rankos ma- 
žyliu paspaudė skambinimo mygtuką. Tuomet perėmė telefoną į 
kitą delną ir priglaudė prie ausies. Jam nereikėjo jo prispausti. Vis 
dar turėjo puikią klausą, kuri buvo tiesiog stebuklas. 


— Klausau, - atsiliepė Linskis. 

— Jie neranda jo, - tarė Zekas. - Nereikėjo liepti tau nutraukti 
sekimo. Klydau. 

- Kur ieškojo? 

— Šen bei ten. Praėjusią naktį nakvojo motelyje. Prikimšo ten 
savo pareigūnų, bet esu tikras, kad jis negrįš. Jie turi žmogų teis- 
me, bet šiaip ieško tamsoje. 

— Ką nori, kad daryčiau? 

— Noriu, kad jį surastum. Pasinaudok ČCenku ir Vladimiru. 
Atsiųsiu tau Raskiną. Dirbkite kartu. Suraskit jį šiąnakt ir man 
paskambinkit. | 


TRISDEŠIMT SEPTINTAS 


Iki Meriot likus dviem kvartalams Ričeris stabtelėjo. Žinojo, 
ką daro Emersonas. Pats trylika metų dirbo kaip Emersonas. Ir 
dabar jis mintyse sudarinės sąrašą. Dažnai lankomos vietos, pažįs- 
tami. Tokiu paros metu lankomos vietos daugiausia būtų įvairios 
užkandinės, taigi bus išsiuntinėjęs pareigūnus patikrinti kavinių, 
restoranų, to salotų baro, kurį mėgo Helena Rodin, ir sporto 
baro. Tada pereis prie pažįstamų, kas praktiškai apsiribos Helena 
Rodin. Paprašys kokio faro, kad pakiltų į ketvirtą aukštą ir pasi- 
belstų į jos kabineto duris. 

Paskui pamėgins Eilin Haton. 

Taigi, Ričeris sustojo per du kvartalus nuo Merio: ir apsižval- 
gė vietelės, kur galėtų palaukti. Kažką tinkamo pamatė už batų 
parduotuvės. Ten buvo trisienė mūrinė užtvara, kuri slėpė aukštus 
plastiko konteinerius. Ričeris pasislėpė už jos ir pastebėjo, kad pe- 
čiu įsirėmęs į konteinerį matys Meriot duris. Buvo visai patogu. 
Ir geriausiai kvepiantis šiukšlynas iš visų, kuriuose kada nors teko 
tupėti. Kvepėjo kartonu ir naujais batais. Daug geriau už tuos 


šiukšlynus greta žuvimi prekiaujančių krautuvių. 

Jis suprato, kad jei Emersonas gerai suksis, turės palaukti ne 
mažiau kaip trisdešimt minučių. Jei labai gerai, mažiau nei dvide- 
šimt. Vidutiniškai - apie valandą. Buvo dar ne vėlu, bet gatvėse 
jau įsivyravo tyla. Lauke vaikštinėjo vos keli žmonės. Jis stebėjo 
ir laukė, bet staiga jo dėmesį patraukė iš vienos išmestos dėžės 
sklindantis naujos odos kvapas. Jis susimąstė apie avalynę. Gal 
kada reikėtų užsukti ir išsirinkti naują porą batų. Ričeris atkišo 
pėdą ir pažvelgė žemyn. Buriuotojo batai buvo minkšti ir len- 
gvi, padai plonučiai. Majamyje jie tiko puikiai, bet tik ne šioje 
situacijoje. Jau dabar numatė, kad ateis metas, kai reikės ko nors 
tvirtesnio. 

Tuomet dar kartą žvilgtelėjo žemyn. Atsitiesė, suglaudė kojas ir 
žengė pirmyn. Sustojo. Pamėgino dar kartą, tik pradėjo kita koja 
ir vėl sustojo kaip vaikštantis žmogaus manekenas. Jis įsistebeili- 
jo apačion kažką nujausdamas, kažką dėl Belantonijaus įrodymų. 
Kažką tarp tų kelių šimtų puslapių. 

Tuomet vėl pažvelgė į priekį, nes akies kampučiu užfiksavo ju- 
desį prie Merio: durų už dviejų kvartalų. Pamatė policijos automo- 
bilį. Jis judėjo į matymo lauką, tuomet truktelėjęs sustojo. Laukan 
išlipo du uniformuoti policininkai. Ričeris dirstelėjo į laikrodį. 
Dvidešimt trys minutės. Nusišypsojo. Emersonas mitrus, bet ne 
stebuklas. Policininkai įėjo vidun. Jie praleis penkias minutes su 
administratoriumi. Klerkas be kovos išduos Haton kambario nu- 
merį. Tiesą sakant, mažų miestelių viešbučių darbuotojai nebuvo 
ACLU (Amerikos civilių laisvių unijos) aktyvistai, bet netoliese 


visada sukiodavosi advokatas. 

Taigi, farai keliaus į Haton kambarį. Turėtų pasibelsti. Haton 
juos įleis, ji neturi ko slėpti. Farai apsižvalgys ir keliaus savo ke- 
liais. Daugių daugiausia dešimt minučių. 

Ričeris dar kartą dirstelėjo į laikrodį ir laukė toliau. 

Policininkai dingo po aštuonių minučių. Jie dar trumpam 
stabtelėjo prie durų, mažytės figūrėlės tolumoje. Vienas iš jų pa- 
lenkė galvą prie apykaklės ir pasinaudojęs racija pranešė, kad pro- 
greso nėra. Tada išklausė, kur važiuoti toliau. Kita vieta, kur jis 
galėtų būti. Kitas jiems žinomas pažįstamas. Paprasčiausia rutina. 
Smagaus vakaro, vaikinai, - pamanė Ričeris. - Aš tikrai pasilinks- 
minsiu. Galit būti tikri. Jis žiūrėjo, kaip jie nuvažiuoja, tada pa- 
laukė dar minutėlę, jei sugalvotų apsisukti. Tuomet išlindo iš savo 


slėptuvės ir nuėjo pas Eilin Haton. 


Grigoris Linskis laukė savo automobilyje didcentrio automo- 
bilių stovėjimo aikštelėje, prilipęs prie lango, kuris buvo apkli- 
juotas oranžiniu skelbimu, reklamuojančiu labai gerą jautieną už 
labai mažą kainą. Se24 ir prasmirdusi, - pamanė Linskis. - Už- 
krėsta listerioze. Kažkada Zekas ir as būtume nužudę dėl maisto. 
Teisingai, nužudę. Linskis neturėjo jokių iliuzijų. Visiškai jokių. 
Zekas ir jis nebuvo geri žmonės, bet gyvenimas padarė juos dar 
blogesnius. Bendros kančios nesuteikė gailestingumo ar kilnumo. 
Priešingai. Vyrai, kurie jų situacijoje mėgindavo būti gailestingi ar 
kilnūs, mirdavo per kelias valandas, o Zekas ir jis išgyveno kaip 
kanalizacijos žiurkės: paliko namus, kovėsi, išdavė už save stipres- 


nius ir nužudė silpnesnius. 

Ir jie pasimokė. Kas tiko kartą, tiks ir kitą. 

Linskis dirstelėjo į veidrodėlį ir pamatė atriedantį Raskino 
automobilį. Senasis linkolnas - kampuotas, juodas ir apdulkė- 
jęs, tarsi būtų dalyvavęs mūšyje. Jis sustojo visai prie pat Linskio 
užpakalio, Raskinas išsiropštė laukan. Išvaizda puikiai atskleidė 
asmenybę — antrarūšis Maskvos banditas. Kampuotas stotas, 
plokščias veidas, pigus odinis švarkas, apsiblaususios akys. Maž- 
daug keturiasdešimties metų. Linskio nuomone, visiškas kvailys, 
bet jis išgyveno paskutinį Raudonosios armijos pasispardymą 
Afganistane, o tai buvo verta pagarbos. Daugybė žmonių - daug 
protingesnių už Raskiną - sveiki negrįžo, o kai kurie negrįžo visai. 
Tai reiškė, kad Raskinas sugebėjo išlikti, o Zekui ši savybė buvo 
svarbesnė už visa kita. 

Raskinas atidarė galines dureles ir atsisėdo šalia Linskio. Jis ne- 
kalbėjo, tik padavė keturias Emersono dalijamo plakato kopijas. 
Siuntinys nuo Zeko. Linskis nežinojo, iš kur Zekas juos gavo, bet 
turėjo kelis spėjimus. Plakatai buvo geri, neblogai išgautas pana- 
šumas. Paskirtį turėjo atlikti. 

— Ačiū, - mandagiai padėkojo Linskis. 

Raskinas neatsakė. 

Po dviejų minučių kadilaku atvyko Cenkas ir Vladimiras. 
Čenkas visada vairuodavo pars. Jis sustojo už Raskino linkolno. 
Trys dideli juodi automobiliai sustojo vienas paskui kitą. Džeko 
Ričerio laidotuvių procesija. Linskis nusišypsojo. Čenkas ir Vla- 
dimiras išlipo iš automobilio ir žengė į priekį - vienas žemas ir 


tamsus, kitas aukštas ir šviesus. Jie įšoko į Linskio kadilaką: Cen- 

kas į priekį, Vladimiras į galą šalia Raskino, taigi, skaičiuojant 
pagal laikrodžio rodyklę vairuotojo vietą užėmė Linskis, tada 
Čenkas, Vladimiras ir galiausiai Raskinas. Gaujos tvarka, kuriai 
visi instinktyviai pakluso. Linskis vėl nusišypsojo ir išdalijo tris 
plakato kopijas. Vieną pasiliko sau, nors jam net nereikėjo. Jau ir 
taip buvo matęs Džeką Ričerį daugybę kartų. 

— Pradėsime iš naujo, — tarė. - Nuo pat pradžių. Manau, gali- 


me tikėtis, kad policija ką nors praleido. 


Ričeris patraukė avarinio išėjimo duris ir ištraukęs iš spynos 
popierėlį įsikišo jį į kišenę. Tuomet žengė vidun ir leido durims 
užsitrenkti. Koridoriumi pasiekęs liftą pakilo į trečią aukštą. Pasi- 
beldė į Haton duris. Galvoje skambėjo Džeko Nikolsono eilutė iš 
kažkokio filmo apie laivyno teisininkus, kuriame jis vaidino laivy- 
no pulkininką ir sakė: „Nieko nėra geresnio už moterį, kuriai ryte 
turi atiduoti pagarbą. 

Haton neskubėjo atidaryti. Spėjo, kad atsikračiusi farų ji įsi- 
taisė lovoje ir nesitikėjo, kad ją trukdys dar kas nors, bet galiausiai 
durys atsidarė. Eilin vilkėjo chalarą, ką tik iš dušo. Už jos deganti 
šviesa nušvietė plaukus. Koridorius buvo tamsus, o kambaryje at- 
rodė šilta ir gera. 

— Grįžai, — tarė. 

- Nesitikėjai? 

Jis žengė vidun ir Haton uždarė duris. 

— Neseniai čia lankėsi policininkai. 


- Žinau, - tarė. — Visą laiką juos stebėjau. 

— Kur buvai? 

— Šiukšlyne už poros kvartalų. 

— Nori nusiprausti ? 

— Tai buvo labai švarus šiukšlynas. Prie batų parduotuvės. 

— Nori eiti pavakarieniauti? 

— Mieliau pasinaudočiau viešbučio paslaugomis. Nenoriu vaikš- 
tinėti po miestą daugiau nei reikia. 

— Gerai, suprantu. Tuomet užsisakysim maisto į kambarį. 

— Bet ne dabar. 

— Man apsirengti? 

— Dar ne dabar. 

Ji minutėlę tylėjo. 

— Kodėl? 

— Nebaigti reikalai. 

Haton neatsakė. 

— Malonu vėl tave macyti, - tarė jis. 

— Praėjo mažiau nei trys valandos. 

— Turiu galvoje šiandien, — pasitaisė. - Po viso to laiko. 

Tuomet Ričeris priėjo arčiau ir rankomis apkabino jos veidą, 
pirštų galiukus panardino į plaukus kaip anksčiau ir nykščiais per- 
braukė skruoscikaulius. 

— Ar galime tai daryti? — paklausė ji. 

— O tu nenori? 

— Praėjo keturiolika metų. 

— Čia kaip važiavimas dviračiu. 


— Manai, bus taip pat? 

— Geriau. 

— Kiek geriau? 

— Visada puikiai vienas kitam tikome, - tarstelėjo. - Ar ne? 
Kaip dar gali būti geriau? 

Minutėlę ji stovėjo sustingusi. Tuomet sunėrė rankas jam už 
galvos ir prisitraukusi arčiau pabučiavo. Tuomet dar kartą, ais- 
tringiau. Ir dar kartą, ilgiau. Keturiolika metų ištirpo. Tas pats 
skonis, tas pats jausmas. Tas pats susijaudinimas. Haton ištraukė 
iš kelnių jo marškinius, skubėdama atsagstė nuo apačios į viršų. 
Susidorojusi su paskutine saga prispaudė rankas prie jo krūtinės, 
pečių, nugaros, nuslydo iki juosmens. Buriuotojo batai nusprūdo 
lengvai, nusispyręs kelnes Ričeris atrišo jos diržą. Chalatas prasi- 
skleidė. 

— Prakeikimas, Haton, - sumurmėjo. - Nė kiek nepasikeitei. 

— Tu taip pat. 

Tuomet skubėdami ir klupinėdami pasuko prie lovos, kur susi- 


liejo į vieną keistą keturkojį žvėrį. 


Grigoris Linskis važiavo pro pietinį miesto šoną. Patikrino sa- 
lotų barą, o tada pasuko prie dokų. Apsisukęs išnarstė visas siauras 
gatveles, kiekvieną kvartalą apsukdavo iš trijų pusių, stabtelėjęs 
patikrindavo ketvirtąją. Kadilakas riedėjo toliau. Vairo stiprintu- 
vas cypė prie kiekvieno kampo. Tai buvo lėtas, daug kantrybės rei- 
kalaujantis darbas, tačiau miestas nedidelis. Jokio šurmulio, jokių 
minių. Be to, niekas negali slėptis amžinai. Taip bylojo Grigorio 


Linskio patirtis. 

Haton gulėjo Ričerio glėbyje ir pirštų galiukais vedžiojo per 
kūną, kurį kažkada taip gerai pažinojo. Per keturiolika metų jis 
pasikeitė. Jis sakė: „Nė kiek nepasikeitei“ ir ji atsakė: „Iu taip pat“, 
bet žinojo, kad abu buvo labai malonūs. Niekas nelieka toks pats. 
Ričeris, kurį pažinojo dykumoje, buvo jaunesnis, dėl karščio visiš- 
kai lieknas, grakštus kaip skalikas. Dabar buvo sunkesnis, gum- 
buotais raumenimis, tvirtas kaip raudonmedis. Randai, kuriuos 
prisiminė, buvo išsilyginę ir pradingę, juos pakeitė naujos žymės. 
Raukšlės kaktoje, raukšlelės apie akis, bet nosis vis dar tiesi, ne- 
sulaužyta. Priekiniai dantys taip pat savo vietose - kaip trofėjai. 
Haton ranka nuslydo prie jo plaštakos, užčiuopė krumplius. Jie 
buvo dideli ir tvirti, kaip su graikiniais riešutais sukryžminti ran- 
dai. Vis dar kovotojas, - pamanė. - Vis dar mieliau aukoja rankas 
nei nosį ir dantis. Eilin vėl pakilo prie jo krūtinės. Ten kairiau nuo 
centro buvo įdubimas. Suplėšytas raumuo, krateris buvo toks di- 
delis, kad tilpo piršto galiukas. Kulkos padaryta žaizda. Sena, bet 
jai nauja. 

— Niujorkas, - tarė Ričeris. — Prieš daug metų. Visi klausinė- 
ja. 

— Visi? 

— Kas pamato. 

Haton prisislinko arčiau. 

— Kiek žmonių ją mato? 

Ričeris nusišypsojo. 


- Paplūdimyje ir panašiai. 

— O lovoje? 

— Persirengimo kambariuose. 

— O lovoje? - pakartojo. 

— Aš ne vienuolis, - tarstelėjo. 

— Ar skaudėjo? 

— Neprisimenu. Buvau išsijungęs trims savaitėms. 

— Ji tiesiai virš širdies. 

— Nedidelis revolveris. Maryrt, silpna ranka. Reikėjo taikyti į 
galvą. Būtų buvę geriau. 

— Jam, bet ne tau. 

— Man sekasi. Taip visada buvo ir bus. 

— Gal, bet turėtum būti atsargesnis. 


— Stengiuosi. 


TRISDEŠIMT AŠTUONI 


dalį. Jie nesiartino prie motelio, ten turėjo būti pilna farų. Pir- 
miausia užsuko į sporto barą. Įėjo vidun ir viską apžiūrėjo. Viduje 
buvo tamsu, žmonių nedaug. Gal trisdešimt vyrukų. Nė vienas 
neatitiko plakato. Nė vienas nebuvo panašus į Ričerį. Vladimiras 
laikėsi prie durų, o Čenkas patikrino vyrų tualetą. Vienos būdelės 
durys buvo uždarytos. Čenkas palaukė, kol vyrukas nuleido van- 
denį ir išlindo. Tai buvo ne Ričeris, tad Čenkas grįžo pas Vladi- 
mirą ir sėdo į automobilį. Jie lėtai ir kantriai važinėjosi gatvėmis 
apsukdami kiekvieną kvartalą iš trijų pusių ir stabtelėdami apžiū- 


rėti šaligatvius iš ketvirtos. 


Haton pasikėlė ant alkūnės ir iš viršaus pažvelgė į Ričerio vei- 
dą. Jo akys vis dar buvo tokios pat kaip anksčiau. Gal tik vokai 
labiau užkritę, bet akys vis dar švytėjo kaip mėlyni ledo gabalėliai 
arkties saulėje. Kaip du sniego tirpimo ežerai kalnų žemėlapyje. 
"Tačiau jų išraiška pasikeitė. Prieš keturiolika metų smėlio audros 
buvo apvedusios vokus raudonai ir apnešusios kažkokiu karčiu 


ciniškumu. Tai buvo kariuomenės akys. Policininko akys. Ji pri- 

siminė, kaip jos lėtai ir tingiai nužvelgdavo kambarį kaip mirtino 
ginklo taikikliai, ieškantys taikinio. Dabar jos buvo šviesesnės. 
Jaunesnės. Labiau nekaltos. Jis buvo pasenęs keturiolika metų, bet 
žvilgsnis kaip vaiko. 

— Neseniai kirpaisi, - pastebėjo ji. 

— Šįryt. Dėl tavęs. 

— Dėl manęs? 

— Vakar atrodžiau kaip laukinis. Sužinojau, kad atvyksi, neno- 
rėjau, kad galvotum, jog aš koks bastūnas. 

— O tu toks nesi? 

— Tikriausiai, bet ne toks, kaip manai. 

— O koks? 

— Bastūnas savo noru. 

— Reikėtų užvalgyti, - prisiminė Haton. 

— Puikus planas. 

— Ko norėtum? 

— To paties kaip ir tu. Pasidalysim. Užsakyk dideles porcijas. 

— Gali išsirinkti, ką nori. 

Jis papurtė galvą. 

— Po mėnesio koks nors valdininkėlis nuspręs peržvelgti tavo 
išlaidas. Tegu geriau pamato vieną lėkštę, o ne dvi. 

- Jaudiniesi dėl mano reputacijos? 

— Rūpinuosi dėl kito tavo paaukštinimo. 

- Jo nebus. Aš apsistojau su brigados generole. 

— Tik ne dabar, kai tas Pitersenas tau tiek skolingas. 


— Negaliu sakyti, kad nepatiktų antra žvaigždutė. 

— Aš taip pat, — tarė Ričeris. - Mane iškrušo daugybė bjaury- 
bių su dviem žvaigždutėm. Būtų malonu žinoti, kad vieną patvar- 
kiau ir pats. 

Ji nutaisė grimasą. 

— Maistas, - priminė. 

— Aš norėčiau salotų. 

— Nataip, kai kuriems jos patinka. 

— Tau ne? 

— Pradžiai užsisakyk Cezario salotų, o paskui kepsnį. Tu galėsi 
valgyti triušiukų maistą, o aš - mėsą. Tada paimk kokį didelį de- 
sertą. Ir didelį puodelį kavos. 

— Man labiau patinka arbata. 

— Negaliu, - rimtai tarė Ričeris. - Yra kompromisų, į kuriuos 
negaliu leistis — net dėl valdininko. 

— Ber aš ištroškusi. 

— Jie atsiųs vandens su ledu. Visada taip daro. 

— Mano rangas aukštesnis nei tavo. 

— Taip buvo visada. Ar matei, kad kada dėl to gerčiau arbatą? 

Haton papurtė galvą ir išlipo iš lovos. Nuoga nupėdino iki sta- 
lo. Peržiūrėjusi meniu surinko numerį. Užsakė Cezario salotų su 
vištiena, šešiolikos uncijų jautienos kepsnį ir didelę porciją obuo- 
lių pyrago su ledais. Ir šešių kavos puodelių kavinuką. Ričeris nu- 
sišypsojo. 


— Dvidešimt minučių, - tarė Eilin. - Einam išsimaudyti. 


Raskinas žvalgėsi miesto centre. Ėjo pėsčiomis, rankose laikė 


plakatą, galvoje sąrašą: restoranai, barai, užkandinės, bakalėjos 

krautuvės, viešbučiai. Pradėjo nuo Metropole. Vestibiulis, baras. 
Nesėkmė. Pasuko į kinų restoraną už dviejų kvartalų. Apsisuko 
greitai ir diskretiškai. Manė, kad puikiai tinka tokiam darbui. Jis 
buvo neįsimintinas, nepastebimas vyrukas. Vidutinio ūgio, vi- 
dutinio svorio, neišraiškingo veido. Raskinas buvo tarsi nemato- 
mas - žmonės žiūrėdavo į jį, bet 2e722:ydavo. Jų žvilgsnis ramiai 
nuslysdavo tolyn. 

Ričerio nebuvo ir kinų restorane. Parduotuvėlėje taip pat. Ne- 
rado jo ir airiškam bare. Galiausiai Raskinas stabtelėjo ant šaliga- 
tvio ir nusprendė traukti į šiaurę. Pakeliui dar patikrins teisininko 
kabinetą ir pasuks link Merio, nes, anot Linskio, ten galima rasti 
moterų, o iš patirties Raskinas žinojo, kad tie, kurie nėra nemato- 


mi, mėgsta būti moterų kompanijoje. 


Ričeris išlindo iš dušo ir pasiskolino Haton dantų šepetėlį, pas- 
tą bei plaukų šepetį. Tuomet nusišluostė ir apėjęs kambarį susirin- 
ko drabužius. Apsivilko ir susikišo marškinius į kelnes. Kai išgirdo 
beldimą į duris, buvo apsirengęs ir sėdėjo ant lovos. 

— Kambarių aptarnavimas, - pranešė nepažįstamas balsas. 

Haton iškišo iš vonios galvą. Ji buvo apsirengusi, bet dar džio- 
vinosi plaukus. 

— Eik tu, - tarė Ričeris. 

— Aš? 

— Turi pasirašyti. 

— Mano vardą gali užrašyti ir tu. 

— Po dviejų valandų manęs neradę farai sugrįš. Geriau, kad 


apačioje nebūtų vyruko, žinančio, jog tu ne viena. 

— Niekada neatsipalaiduoji, ar ne? 

— Kuo mažiau atsipalaiduoju, tuo geriau man sekasi. 

Haton paliko ramybėje plaukus ir pasuko prie durų. Ričeris 
girdėjo, kaip tarška vežimėlis, barška lėkštės, o tada brūkšteli ra- 
šiklis. Išgirdęs, kad durys užsidarė, grįžo į miegamąjį, kur kam- 
bario vidury stovėjo staliukas su ratukais. Padavėjas prie jo buvo 
pastatęs kėdę. 

— Vienas peilis, - pastebėjo Haton. - Viena šakutė, vienas 
šaukštas. Apie tai nepagalvojom. 

— Valgysim paeiliui, - nutarė Ričeris. - Gal net visai roman- 
tiška. 

— Supjaustysiu tau kepsnį ir galėsi valgyti rankomis. 

— Galėtum jį man sumaitinti. Reikėjo užsisakyti vynuogių. 

Ji nusišypsojo. 

— Pameni Džeimsą Barą? - paklausė jis. 

— Per daug vandens nutekėjo, - atsakė Haton. - Bet vakar per- 
verčiau jo bylą. 

— Ar jis buvo geras šaulys? 

— Negeriausias ir neprasčiausias. 

- Aš jį prisimenu taip pat. Ką tik žvalgiausi garaže. Šaudyta 
išties įspūdingai. Labai įspūdingai. Nepamenu, kad jis būtų 2:7 
įsimiklinęs. 

— Yra daugybė įrodymų. 

Jis linktelėjo, bet neatsakė. 

- Gal daug treniravosi, - tarstelėjo ji. - Žinau, kad prieš penke- 
rius metus tikrai taip darė, tačiau iš viso turėjo keturiolika metų. 


Gal galiausiai atsiskleidė jo talentas? 

— Gal. 

Haton pažvelgė į Ričerį. 

— Tu nepasiliksi, ar ne? Pavakarieniavęs iškart išeisi. Dėl farų. 
Manai, kad jie dar kartą užeis į kambarį. 

— Užeis, - patikino jis. - Dėl to gali būti tikra. 

— Neprivalau jų įleisti. 

— Tokioje vietoje kaip ši policininkai daro, ką nori. Ir jei jie ras 
mane čia, turėsi nemalonumų. 

— Bet tu nekaltas. 

— Tu niekaip negali to įrodyti. Jie taip ir pasakys. 

— Aš teisininkė, - priminė Haton. 

— O aš buvau faras, - atrėmė Ričeris. — Žinau, kokie jie. Jie 
nekenčia nusikaltėlių. Nusikaltėliai varo juos iš proto. Jie suims 
tave kartu su manim ir viską išsiaiškins kitą mėnesį, o iki tol galėsi 
sėkmingai atsisveikinti su savo antrąja žvaigždute. 

— Kur eisi? 


— Nežinau, bet ką nors sugalvosiu. 


Juodo stiklo bokšto durys nakčiai buvo užrakintos. Raskinas 
pasibeldė du kartus. Apsauginis vestibiulyje pakėlė akis ir Raski- 
nas pamojavo jam plakatu. 

— Siuntinys, — tarė. 

Apsauginis atsistojo, priėjo prie durų ir nuo ilgos grandinės at- 
skyręs vieną raktą atrakino duris. Raskinas įėjo vidun. 

— Rodin, - tarė. - Ketvirtas aukštas. 

Apsauginis linktelėjo. Helena Rodin šiandien gavo daugybę 


siuntinių. Dėžės, popieriniai aplankai, vyrukai su rankiniais veži- 

mėliais. O štai ir dar vienas. Menka staigmena. Jis nieko nesakęs 
grįžo prie savo stalo, o svečias pasuko prie lifto. Įėjo vidun ir spus- 
telėjo ketvirtą. 

Visų pirma, ketvirtame aukšte pamatė miesto policininką, 
kuris stovėjo prie teisininkės kabineto. Raskinas iškart suprato, 
ką tai reiškia. Tai reiškė, kad teisininkės kabinetas vis dar tikėti- 
nas, vadinasi, šiuo metu Ričerio ten nėra ir pastaruoju metu jis 
tikrai nemėgino ten patekti. Taigi, Raskinas apėjo koridorių lyg 
kažko ieškotų ir pasuko už kampo. Minutėlę palaukęs grįžo prie 
lifro. Sulankstęs plakatą įsikišo jį į kišenę. Vestibiulyje pamojavo 
apsauginiui tarsi sakydamas, kad darbas padarytas, ir išėjo į nak- 
tį. Tuomet pasuko į kairę ir nupėdino į šiaurės rytus link Meriot 


apartaimnčntų. 


Šešių puodelio talpos kavinuko net ir Ričeriui buvo per daug. 
Pakako ir penkių. Haton tai nerūpėjo, o jis manė, kad penki iš 
šešių pateisina jo atkaklumą. 

— Atvyk susitikti sa manim į Vašingtoną, - pasiūlė ji. 

— Žinoma, būtinai. Kai tik ten lankysiuos. 

— Tik neįkliūk. 

— Neįkliūsiu, - pažadėjo. - Tik ne šiems vyrukams. 
dar vieną dėlionės dalį. Pabučiavęs Eilin į lūpas nuėjo prie durų. 
Išėjęs į koridorių pasuko į priešingą pusę nuo vestibiulio ir vėl 
pasinaudojo avariniu išėjimu. Durys užsitrenkė iš paskos, Ričeris 


giliai įkvėpė ir išlindęs iš šešėlio žengė ant šaligatvio. 


TRISDEŠIMT DEVYNI 


Raskinas iškart jį pamatė. Jis buvo už trisdešimties jardų, ėjo 
skubiu žingsniu, sparčiai artinosi prie Meriot. Staiga gatvės žibin- 
tų šviesoje pastebėjo, kaip blykstelėjo stiklas. Atsidarė avarinio 
išėjimo durys. Laukan išėjo aukštas vyriškis. Sekundėlę nejudėjo. 
"Tuomet durys už jo automatiškai užsitrenkė, o vyras pasisukęs 
stebėjo, kaip jos užsidaro. Stikle atsispindėjęs šviesos spindulys 
greitai perbėgo jo veidu. Vos sekundėlę, kaip greitai blykstelėjęs 
žibintuvėlis. Kaip kameros blykstė. Nedaug, bet pakankamai, kad 
Raskinas būtų tikras. Pro avarinio išėjimo duris išėjęs vyras buvo 
tas pats, kaip ir pavaizduotas plakate. Džekas Ričeris, jokios abe- 
jonės. Tas pats ūgis, tas pats sudėjimas, tas pats veidas. Raskinas 
ilgai ir atidžiai studijavo jo bruožus. 

Taigi, jis sustojo kaip įkastas ir pasitraukė į šešėlius. Stebėjo ir 
laukė. Matė, kaip Ričeris dirstelėjo į dešinę, dirstelėjo į kairę ir 
nuėjo tiesiai į vakarus - greitai ir lengvai. Raskinas liko, kur buvęs, 
ir mintyse suskaičiavo: vienas, du, trys. Tuomet vėl išlindo į šviesą, 
kirto automobilių stovėjimo aikštelę, vėl stabtelėjo ir apsižvalgė. 
Ričeris buvo už dvidešimties jardų. Vis dar atsipalaidavęs žings- 


niavo toliau. Vis dar nieko neįtardamas. Ėjo šaligatvio viduriu, 

ramus, rankos laisvai kabojo prie šonų. Jis buvo didelis vaikinas. 
Tikrai didelis. Ne mažesnis už Vladimirą. 

Raskinas vėl suskaičiavo iki trijų, leido Ričeriui įgyti keturias- 
dešimties jardų pranašumą ir vėl pasileido iš paskos. Nė sekundei 
neišleido taikinio iš akių, apgraibomis iš kišenės išsitraukė mobi- 
lųjį. Greitai surinko Linskio numerį. Už keturiasdešimties jardų 
Ričeris žingsniavo toliau. Raskinas priglaudė prie ausies telefoną. 

— Klausau, - atsiliepė Linskis. 

— Radau jį, - sušnabždėjo Raskinas. 

— Kur? 

- Jis eina į vakarus nuo Meriot. Dabar jau beveik pasiekė teis- 
mo rūmus, per tris kvartalus į šiaurę. 

— Kurjis eina? 

— Palauk, - sušnabždėjo Raskinas. 

Ričeris sustojo ant kampo. Žvilgtelėjo kairėn, pasisuko į deši- 
nę, į šešėlį po aukštai pakibusiu greitkeliu. Vis dar atsipalaidavęs. 
Raskinas jį stebėjo už aukšto šiukšlių konteinerio tuščioje aikšte- 
lėje. 

— Jis pasuko į šiaurę, - sušnabždėjo. 

— Link? 

— Nežinau, gal sporto baro. 

— Gerai, - atsakė Linskis. - Keliausime į šiaurę. Palauksime už 
penkiasdešimties jardų nuo sporto baro toje pačioje gatvėje. Pers- 
kambink lygiai po trijų minučių ir neišleisk jo iš akių. 

— Gerai, — tarstelėjo Raskinas ir išjungė telefoną, bet vis dar 
laikydamas jį prie ausies greitai perbėgo tuščią aikštelę. Sekundėlę 


stabtelėjo prie mūrinės sienos ir apsižvalgė. Ričeris vis dar buvo 

nutolęs per keturiasdešimt jardų, vis dar šaligatvio viduryje, judė- 
jo greitai. „Savim pasitikintis žmogus, - pamanė Raskinas. - Gal 


net per daug: 


Linskis baigė pokalbį su Raskinu ir tuoj pat paskambino Čen- 
kui ir Vladimirui. Liepė, kad kuo skubiau atvyktų į susitikimą už 
penkiasdešimties jardų nuo sporto baro. Tuomet paskambino 
Zekui. 

— Radom jį, - pranešė. 

— Kur? 

- Šiaurinėje miesto dalyje. 

— Kas jį susekė? 

— Raskinas. Jie gatvėje, eina pėsčiomis. 

Zekas minutėlę tylėjo. 

— Palaukite, kol jis kur nors sustos, o tada liepk ČCenkui pa- 
kviesti farus. Jis kalba su akcentu. Gali prisistatyti, kad yra barme- 


nas ar koks padavėjas. 


Raskinas laikėsi trisdešimties jardų atstumo. Vėl paskambino 
Linskiui ir nuolat palaikė ryšį. Ričeris pėdino toliau - tuo pačiu 
žingsniu, tuo pačiu tempu. Jo drabužiai buvo tamsūs, sunkiai 
matomi tamsoje. Kaklas ir rankos įdegę, bet kiek geriau įžiūrimi. 
Aplink neseniai nukirptus plaukus ėjo šviesios odos ruožas, kuris 
vaiduokliškai švytėjo tamsoje. Raskinas įsmeigė į jį žvilgsnį. Tai 
buvo baltas U formos švytėjimas pakilęs per šešias pėdas nuo že- 
mės, kuris su kiekvienu Ričerio žingsniu per colį kilo ir leidosi. 


Idiotas, - pamanė Raskinas. - Reikėjo pasitepti batų tepalu. Taip 

būtume darę Afganistane. - Tuomet pagalvojo. - Tik neturėjome 
nei batų tepalo, nei šukuosenų. 

Tuomet sustojo, nes už keturiasdešimties jardų stabtelėjo ir 
Ričeris. Raskinas pasitraukė į šešėlį, o Ričeris dirstelėjo į dešinę ir 
pasukęs į kairę dingo už pastato. 

— Vėl pasuko į vakarus, - sušnabždėjo Raskinas į telefoną. 

— Vis dar keliauja link sporto baro? - pasitikslino Linskis. 

— Arba motelio. 

— Mums tinka abu. Judinkis, nepamesk jo iš akių. 

Raskinas truputį pabėgėjo, bet prie posūkio vėl sulėtino žings- 
nį. Prisispaudęs prie pastato kampo apsižvalgė. Stebeilijo. Proble- 
ma. Ne dėl vaizdo. Kertanti gatvė buvo ilga, plati, tiesi, o kitame 
gale, kur prasidėjo kita gatvė, vedusi į greitkelį, buvo apšviesta ryš- 
kiais žibintais. Vaizdas puikus. Problema ta, kad nebuvo Ričerio. 


Jis dingo. Visiškai. 


KETURIASDEŠIMT 


Kartą Ričeris skaitė, kad buriuotojų batus išrado jachtininkai, 
kuriems reikėjo geresnio sukibimo ant slidžių denių. Vyrukas pa- 
ėmė paprastą lygų sportinių batelių padą ir skustuvėliu išpjaustė 
mažyčius įdubimus. Jis ilgai eksperimentavo, kol galiausiai atrado 
lygiagrečius, banguotus ir arti vienas kito išdėstytus griovelius. Jie 
sukūrė tokį patį stebuklą kaip mažyčiai padangų grioveliai. Išau- 
go visiškai nauja industrija. Nuo jachtų stilius paplito prieplauko- 
se, gatvėse ir užkariavo vasaros kurortus. Dabar buriuotojų batų 
buvo visur. Lengvų ir nepakeičiamų. 

Be to, tylių. 

Vyruką odiniu švarku pastebėjo vos išėjęs iš Meriot. Būtų buvę 
sunku jo nepamatyti. Trisdešimties jardų atstumas, geras kam- 
pas, gatvės žibintų apšvietimas, kurių buvo ant kiekvieno kampo. 
Dirstelėjęs į kairę, nesunkiai jį pastebėjo. Matė, kaip jis sureagavo, 
matė, kaip sustojo. Matė, kaip jis parodė, kad yra priešininkas. Ri- 
čeris paprasčiausiai nuėjo tiesiai ir mintyse perkratė šios nakties 
viziją. Koks priešininkas buvo tas vyrukas? Ričeris užsimerkė ir 


susikaupė, du, trys žingsniai. 

Tikras kaukazietis, vidutinio ūgio, vidutinio sudėjimo, raudo- 
no veido, šviesių plaukų, kurie gatvės žibintų šviesoje įgijo oranži- 
nį ir geltoną atspalvį. 

Faras ar ne? 

Ne, nes vilkėjo tą švarką - kampuotais pečiais, dvieilį, kaštonų 
spalvos. Dieną jis turėtų įgyti vyšninį atspalvį. Ir kažkokie blizgu- 
čiai. Neamerikietiški. Net ne iš pigios parduotuvėlės, kuri odinius 
gaminius parduoda po keturiasdešimt devynis žalius. Jis buvo už- 
sienietiškas. Rytų Europos stiliaus, kaip ir kostiumas, kurį vilkėjo 
senukas aikštėje. Nepigus, tik kitoks. Rusiškas, bulgariškas, estiš- 
kas - kažkas panašaus. 

Taigi, ne faras. 

Ričeris žingsniavo toliau. Pats stengėsi eiti tyliai ir susitelkti į 
garsus už nugaros, už keturiasdešimties jardų. Mažesni žingsniai, 
storesni padai, odiniai, žvyro girgždėjimas, guminio kulno stuk- 
senimas. Tai ne Čarlis. Šio vyruko niekaip nepavadintum žemu. 
Neaukštas, bet ir nežemas. Ir plaukai nejuodi. Ir čia tikrai ne tas 
vyriškis, kuris nužudė merginą. Per smulkus. Vadinasi, reikia pri- 
dėti dar vieną. Mažiausiai. Gal ir daugiau. 

Planas? 

Ar tas vyrukas buvo ginkluotas? Gali būti, bet tik pistoletu. 
Negalėjo neštis nieko ilgesnio. Ričeris žinojo, kad kai taikinys 
juda ir yra už šimto dvidešimties pėdų, pistoleto šansas juokingai 
mažas. Pistoletu gali pasinaudoti, kai taikinys kitame kambario 
gale, o ne kitoje gatvėje. Sėkmingai šauti pistoletu galėjai iš dvyli- 
kos pėdų atstumo. Jis buvo dešimt kartų toliau. Be to, būtų išgir- 


dęs traukiant ginklą ir turėjęs laiko reaguoti. 

Taigi, koks planas? Malonu galvoti, kad galėtų apsisukti ir su 
juo susidoroti. Vien dėl malonumo. Kad atkeršytų. Ričeriui patik- 
davo atsakomieji veiksmai. Atsilygink pirmas, - buvo jo kredo. — 
Parodyk, su kuo turi reikalą. 

Galbūt. 

O galir ne. Galbūt vėliau. 

Jis tyliai žingsniavo toliau tuo pačiu tempu. Leido vyrukui už- 
pakalyje pagauti ritmą. Kaip hipnozė. Kairė, dešinė, kairė, dešinė. 
Jis negalvojo apie nieką, išskyrus žingsnius už nugaros. Visą dė- 
mesį sutelkė į juos. Jie buvo ten, vos girdimi, bet aiškūs. Girdėjo, 
kaip seklys surinko mobiliojo telefono numerį. Jį pasiekė tik labai 
tylūs, beveik negirdimi ir padriki elektroniniai cyptelėjimai. 

Jis pasuko už kampo ir ėjo toliau. Kairė, dešinė, kairė, dešinė. 
Gatvės buvo tuščios. Pasibaigus darbo valandoms, centras buvo 
tarsi išmiręs. Miestas dar nebuvo tapęs gyvybinga urbanistine 
visuomene. Ričeris ėjo toliau. Už keturiasdešimties jardų išgirdo 
tylų šnabždesį. Mobilusis telefonas. Su kuo kalbiesi, drauguži? Jis 
žingsniavo toliau. Tuomet sustojo prie kampo. Žvilgtelėjo į deši- 
nę ir pasuko kairėn į plačią gatvę, už keturaukščio pastato. 

Tuomet ėmė bėgti. Penki žingsniai, dešimt, penkiolika, dvide- 
šimt, greitai ir tyliai, per gatvę į dešinę pusę, prašoko pirmą pama- 
tytą skersgatvį ir įpuolė į antrą. Susigūžė šešėlyje prie pilkų dvivė- 
rių durų. Avarinis išėjimas. Teatro ar kino. Jis tysojo ant pilvo. Vy- 
rukas buvo pratęs prie vertikalaus taikinio ir instinktyviai ieškos 
per šešias pėdas nuo žemės. Žema figūra pažeme jam nekris į akis. 

Ričeris laukė. Ant šaligatvio priešingoje gatvės pusėje girdėjo 


žingsnius. Vyrukas buvo matęs, kaip jis nuo vienos gatvės kairiojo 

šaligatvio perėjo ant kitos gatvės kairiojo šaligatvio, todėl pats to 
nesuprasdamas ieškos kairėje, o ne dešinėje. Pirmiausia ieškos ver- 
tikalios figūros skersgatviuose kairėje. 

Ričeris laukė. Vis girdėjo žingsnius. Dabar jau arti. Tuomet 
Ričeris pamatė vyruką. Jis stovėjo ant šaligatvio kairėje gatvės 
pusėje. Judėjo lėtai, neryžtingai žvalgėsi. Įsistebeilijo priešais save, 
dirstelėjo į kairę, vėl įsistebeilijo į gatvę priešais. Prie ausies laikė 
telefoną. Stabtelėjo ir sustingo. Per dešinį petį žvilgtelėjo atgal į 
namų duris kitoje gatvės pusėje. 47 verta tikrinti ? 

Taip. 

Vyriškis judėjo atgal ir į šoną kaip krabas, atsisukęs į gatvę 
priešais ir tuo pačiu metu ieškodamas dešinio šaligatvio. Jis din- 
go Ričeriui iš akių kaip atbulai rodomas filmas. Ričeris tyliai 
atsistojo ir nuslinko gilyn į skersgatvį, į visišką tamsą, kur rado 
plokščią, vertikalią virtuvės ventiliaciją ir užlindo už jos. Susigū- 
žė ir laukė. 

Laukti teko ilgai. Žingsniai sugrįžo. Šaligatviu. Į skersgatvį. 
Lėti, tylūs, atsargūs. Vyrukas tipeno ant pirštų galų. Nė garselio 
nuo kulnų. Tik odinių padų girgždesys per akmenukus. Jie tyliai 
čežėjo ir aidu atsimušė nuo skersgatvio sienų. Vyras priėjo arčiau. 
Dar arčiau. 

Jis buvo taip arti, kad galėjai užuosti. 

Saldus odekolonas, oda. Jis sustojo per keturias pėdas nuo Ri- 
čerio slėptuvės ir vylingai stebeilijo į tamsą. Dar žingsnis — ir tu 
istorija, drauguži. Tik dar vienas, ir tau žaidimas baigtas, - pama- 
nė Ričeris. 


Vyrukas apsisuko ir grįžo į gatvę. 

Ričeris atsistojo ir nusekė jam iš paskos. Lengvai ir tyliai. Apsi- 


keitėme. Dabar aš tau už nugaros. Metas sumedžioti medžiotoją. 


Ričeris buvo aukštesnis nei dauguma žmonių ir kartais ne- 
rangus, bet kai reikėdavo, galėdavo tapti visiškai nepastebimas ir 
buvo puikus persekiotojas. Šis įgūdis susiformavo po ilgos prakti- 
kos. Daugiausia tam reikėjo atsargumo ir kantrybės. Turėjai žino- 
ti, kur tavo auka sustos, sulėtins žingsnį ar pasuks, apsidairys. Jei 
nežinojai, turėjai būti dar atsargesnis. Geriau slėptis ir atsilikti dar 
dešimčia jardų, bet neišsiduoti. 

Vyrukas odiniu švarku apžiūrėjo visus skersgatvius abiejose 
gatvės pusėse. Nelabai atidžiai, bet padoriai. Jis viską patikrino ir 
nuėjo tolyn - klaidos, kurią daro visi paprasti žmonės, auka. Aš 
dar nesusimoviau, jis kur nors priekyje. Jis dar du kartus pakalbėjo 
mobiliuoju telefonu. Tyliai, tačiau šnabždesio tonuose girdėjo- 
si jaudulys. Ričeris sekė jį bėgdamas nuo vieno šešėlio prie kito, 
laikydamasis atstumo, nes šviesos gatvės gale vis artėjo. Vyrukas 
ieškojo vis skubiau ir skubiau, paviršutiniškiau. Jau buvo praradęs 
viltį ir puolęs į paniką. Priartėjęs prie kito posūkio per dvidešimt 
pėdų sustojo kaip įkastas ir sustingo. 

Pasidavė. Tiesiog metė. Jis pamindžikavo vidury šaligatvio, pa- 
siklausė telefono ir nieko neatsakęs nuleido rankas prarasdamas 
visą savo tvirtumą. Jis truputį susikūprino ir nupėdino tiesiai pir- 
myn: greitai, dideliais žingsniais, garsiai. Ėjo kaip žmogus, kuriam 
rūpi tik iš taško A nusigauti į tašką B. Ričeris palaukė norėdamas 
įsitikinti, kad tai ne pokštas, ir laikydamasis šešėlių nusekė jam iš 


paskos. 

Raskinas praėjo pro sporto barą ir nupėdino tolyn. Tolumo- 
je matė Linskio automobilį. Ir Čenko. Prie šaligatvio jo laukė du 
juodi vienas paskui kitą pastatyti kadilakai. Laukė nesėkmės. Lau- 
kė nematomo žmogaus. Na, stai ir aš, - pamanė jis. 

Linskis elgėsi labai mandagiai. Greičiausiai dėl to, kad kriti- 
kuoti Zeko žmones buvo tas pats, lyg peikti jį patį, o to daryti 
niekas nedrįstų. 

— Greičiausiai pasuko į kitą pusę, - svarstė Linskis. - Gal iš- 
vis nesirengė eiti į tą gatvę. Tikriausiai paspruko per skersgatvius. 
Arba paprasčiausiai užsuko į vieną iš jų nusimyžti, tada išniro tau 
už nugaros. 

— Ar pažiūrėjai už nugaros? - paklausė Vladimiras. 

- Žinoma, - atsakė Raskinas. 

— Ką darysim dabar? — paklausė Čenkas. 

— Paskambinsiu Zekui, - pareiškė Linskis. 

— Jis bus labai piktas, - nutarė Vladimiras. - Mes buvom be- 
veik jį sučiupę. 

Linskis surinko numerį, pranešė blogas naujienas ir išklausė 
atsakymą. Raskinas įdėmiai stebėjo jo veidą, bet jis, kaip visada, 
buvo neįskaitomas. Įgūdis, suformuotas po ilgų metų praktikos, 
gyvybiškai svarbus. Tai buvo trumpas skambutis ir trumpas atsa- 
kymas. Neperprantamas. Kaip tylūs garsai telefono garsiakalbyje. 

Linskis padėjo ragelį. 

— Ieškosime toliau, - pasakė. - Pusės mylios spinduliu nuo 
ten, kur Raskinas jį pametė. Zekas siunčia mums Sokolovą. Sako, 


kad penkiems tikrai pasiseks. 

— Nieko gero, — niršo Čenkas. - Tik skauda šikną ir norisi 
miego. | 

Linskis ištiesė jam savo telefoną. 

— Tai paskambink Zekui ir pats jam pasakyk. 

Čenkas nutilo. 

— Čenkai, imkis šiaurės, — paliepė Linskis. - Vladimirai, tau — 
pietūs. Raskinai, grįžk į rytus. Aš pasirūpinsiu vakarais. Sokolovas 


prisijungs prie to, kuriam reikės pagalbos. 


Raskinas grįžo į rytus tuo pačiu keliu kaip atėjo ir kaip įmany- 
damas greičiau. Jis suprato, kad Zeko planas turi logikos. Pasku- 
tinį kartą matė Ričerį prieš penkiolika minučių, o besislapstantis, 
atsargiai judantis žmogus per penkiolika minučių negali nueiti 
daugiau nei pusę mylios. Taigi, kur rasti Ričerį, padiktavo elemen- 
tari logika. Jis turėjo būti kažkur netoli, mylios spinduliu. Kartą jį 
rado. Ras dar sykį. 

Jis nužingsniavo per visą plačią gatvę ir pasuko į pietus link pa- 
kilusio greitkelio. Atkartojo savo maršrutą. Praniro po greitkeliu 
ir pasuko link tuščios aikštelės ant kito kampo. Laikėsi prie pat 
sienos. Pasuko. 

Ir ant jo užgriuvo siena. 

Bent jau taip atrodė. Raskinas gavo siaubingai stiprų smūgį iš 
nugaros ir parklupo ant kelių. Akyse apremo. Tada jam trenkė dar 
kartą, pasidarė visiškai tamsu, jis tėškėsi veidu ant žemės. Pasku- 
tinis dalykas, kurį pajuto prieš netekdamas sąmonės - ranka kiše- 


nėje, grabinėjanti mobilųjį telefoną. 


KETURIASDEŠIMT VIENAS 


Ričeris pasuko atgal po greitkeliu rankoje laikydamas vis dar 
šiltą telefoną. Petimi atsirėmęs į platų betono stulpą sulig motelio 
siena, ėjo tol, kol kūnas atsidūrė šešėlyje, o rankos iš aukštai krin- 
tančioje šviesoje. Tuomet išsitraukė suplėšytą kortelę su Emerso- 
no numeriu ir jį surinko. 

— Klausau, - atsiliepė Emersonas. 

— Spėk, kas? - paklausė Ričeris. 

— Tai ne žaidimas, Ričeri. 

— Tik todėl, kad tu pralaimi. 

Emersonas neatsakė. 

— Na, ar labai lengva mane rasti? - paklausė. 

Tyla. 

- Turi kuo rašyti ir popieriaus? 

- Žinoma. 

— Klausyk. Ir užsirašyk, - jis padiktavo abiejų kadilakų nume- 
rius. — Spėju, kad vienas iš tų automobilių lankėsi garaže anksčiau 
tą penktadienį ir paliko kūgelį. Susek numerius, patikrink vaizdo 
įrašus, apklausk. Rasi organizuotą, mažiausiai šešių vyrų grupelę. 


Girdėjau kelis vardus. Raskinas ir Sokolovas - jie žemesnio ly- 

gmens. Tuomet Čenkas ir Vladimiras. Vladimiras panašus į vy- 
ruką, kuris galėjo nužudyti merginą. Didesnis už namą. Taip pat 
yra kažkoks leitenantas, kurio vardo nenugirdau. Jam maždaug 
šešiasdešimt, kažkas negerai su stuburu. Kalbėjosi su savo bosu, 
kurį vadina Zeku. 

— Vardai rusiški. 

— Sakai? 

- Išskyrus Zeką. Koks čia vardas, Zekas? 

— Ne zekas, o Zekas. Žodis, kuris vartojamas kaip vardas. 

— Kąjjis reiškia? 

— Paieškok. Paskaitinėk istorines knygas. 

Stojo tyla. Kitame gale Ričeris girdėjo skrebenimą. 

— Tau reikėtų užeiti, - tarė Emersonas. — Pasikalbėti akis į 
akį. 

— Tam dar ne laikas, - atsakė Ričeris. - Dirbk savo darbą, o aš 
apie tai pagalvosiu. 

— Aš ir dirbu savo darbą. Medžioju nusikaltėlį. Merginą nužu- 
dei tu, o ne kažkoks vyriškis, kurio vardą tvirtini girdėjęs. 

— Ir dar vienas dalykas, - pridūrė. - Manau, kad vyrukas, vadi- 
namas Čenku, taip pat žinomas Čarlio vardu ir yra Džeimso Baro 
draugas. 

— Kodėl? 

— Apibūdinimas. Nedidukas, tamsus, juodais kaip šepetys pa- 
sišiaušusiais plaukais. 

— Džeimsas Baras turi draugą rusą? Remiantis mūsų apklauso- 
mis, tai netiesa. 


— Kaip ir sakiau, dirbk savo darbą. 

— Mes tą ir darome. Niekas neminėjo draugo ruso. 

- Jis kalba kaip amerikietis. Manau, kad susijęs su tuo, kas nu- 
tiko penktadienį, tai reiškia, jog su reikalu susijusi nauja šutvė. 

— Kaip susijusi ? 

— Nežinau, bet rengiuosi išsiaiškinti. Paskambinsiu rytoj. 

— Rytoj būsi kalėjime. 

— Taip pat kaip esu kalėjime dabar? Svajok toliau, Emersonai. 

— Kur tu? 

— Netoli, - atsakė Ričeris. - Saldžių sapnų, detektyve. 

Jis išjungė telefoną ir įsikišęs Emersono numerį atgal į kišenę 
išsitraukė Helenos Rodin. 

— Klausau? - atsiliepė Helena Rodin. 

— Čia Ričeris. 

— Tau viskas gerai? Prie mano durų budi policininkas. 

— Man tinka, - tarė Ričeris. - Tikiuosi, jam taip pat. Tikriau- 
siai gauna po keturiasdešimt žalių per valandą už viršvalandžius. 

— Tave rodė per šeštos valandos žinias. Svarbi istorija. 

— Dėl mangs nesijaudink. 

— Kur tu? 

— Laisvas. Po truputį stumiuosi į priekį. Mačiau Čarlį. Daviau 
Emersonui jo automobilio numerius. Ar tavo darbas juda į prie- 
kį? 

— Nelabai. Kol kas turiu tik tris padrikus vardus. Nesuprantu, 
kodėl kažkas liepė Džeimsui Barui kurį nors iš jų nušauti. 

— Tau reikia Franklino. Ir tyrimo. 

— Negaliu įpirkti Franklino. 


— Noriu, kad surastum man tą adresą Kentukyje. 

— Kentukyje? 

— Kur šaudydavo Džeimsas Baras. 

Ričeris girdėjo, kaip moteris perėmė telefoną į kitą ranką ir 
pervertė popierius. Tuomet perskaitė adresą. Ričeriui jis nieko 
nesakė. Kelias, miestas, valstija, pašto kodas. 

— Kaip su tuo susijęs Kentukis? - paklausė Helena. 

Ričeris išgirdo gatve atvažiuojant automobilį. Visai šalia, jam 
iš kairės, lėtai riedėjo plačios padangos. Jis užlindo už kolonos ir 
apsižvalgė. Patrulių automobilis slinko iš lėto, šviesos išjungtos. 
Priekyje du kaklus ištempę farai dairėsi į kairę ir į dešinę. 

— Turiu eiti, - tarė ir išjungęs pokalbį padėjo telefoną ant že- 
mės prie kolonos. Emersonas turėjo numerį, o visų mobiliųjų te- 
lefonų buvimo vietą galima susekti pagal jų skleidžiamą signalą, 
kuris siunčiamas į centrą lygiai kas penkiolika minučių. Taigi, Ri- 
čeris paliko telefoną purve ir pasuko į vakarus. Žingsniavo po ore 
pakibusiu keliu. 

Po dešimties minučių jis jau buvo už juodo stiklo bokšto, še- 
šėlyje po greitkeliu priešais rampą. Prie šaligatvio krašto stovėjo 
tuščias policijos automobilis. Atrodė ramus ir šaltas. Tarsi užkerė- 
tas. Vyrukas už Helenos durų, - pamanė Ričeris. Jis perėjo gatvę ir 
rampa nusileido į požeminį garažą. Betonas buvo uždažytas pur- 
vinai baltais dažais, kas penkiolika pėdų kabojo švytintys vamz- 
deliai. Buvo aiškiai matyti šviesūs ir tamsūs plotai. Ričeris jautė- 
si taip, tarsi eitų nuo vienos ryškiai apšviestos scenos prie kitos. 
Lubos buvo žemos. Pastatą laikė stambios, kampuotos kolonos. 
Aptarnavimo centras buvo pačiame viduryje. Visur šalta ir tylu, 


erdvė keturiasdešimties jardų ilgio ir maždaug antra tiek pločio. 

Keturiasdesimties jardų ilgio. 

Kaip Pirmosios gatvės naujoji tąsa. Ričeris prisispaudė prie 
priekinės sienos ir nusėlino iki galinės. Trisdešimt penki žingsniai. 
Apsisuko kaip plaukikas įveikęs atkarpą ir grįžo atgal. Trisdešimt 
penki žingsniai. Jis perėjo iki kito kampo. Tame gale buvo tamsu. 
Prasigrūdęs tarp dviejų NBC furgonų, rado mėlyną Ford Mus- 
tang, kuris, spėjo, priklausė Anai Jani. Automobilis buvo švaru- 
tėlis, neseniai nublizgintas. Langai nedideli, nes galima nuimti 
stogą. Nuolaidus priekinis stiklas. Spalvotas. 

Jis pamėgino atidaryti keleivio dureles. Užrakintos. Tuomet 
apėjęs aplink pamėgino vairuotojo. Rankena sujudėjo. Neužra- 
kinta. Apsižvalgė ir atidarė dureles. 

Jokios signalizacijos. 

Jis įsėdo vidun ir palietė atrakinimo mygtuką. Pasigirdo trigu- 
bas stuktelėjimas. Abi durelės užsirakino, o bagažinė atsidarė. Jis 
uždarė vairuotojo dureles ir nuėjo prie bagažinės. Po grindimis 
buvo atsarginė padanga. Rato viduje buvo kėliklis ir metalinis 
raktas, skirtas atsukti varžtus. Išsitraukė raktą ir uždarė bagažinę. 
Apėjęs automobilį atidarė keleivio dureles ir vėl įlipo vidun. 

Viduje dvelkė kvepalais ir kava. Atidaręs daiktinę rado krūvą 
žemėlapių ir nedidelį, kišeninio dienoraščio dydžio odinį aplan- 
ką. Viduje buvo draudimas ir automobilio registracijos dokumen- 
tai — abu išduoti ponios Džaninos Lornos Anos Jani vardu vieti- 
niu Indianos adresu. Jis padėjo aplanką į vietą ir uždarė daiktinę. 
Radęs reguliavimo svirteles nulenkė sėdynę kaip įmanoma žemiau 
ir atsilošė, kiek galėjo, bet nelabai daug. Tuomet kiek įmanoma 


atstūmė sėdynę atgal, norėdamas padaryti vietos kojoms. Išsitrau- 

kęs marškinius, pasidėjo raktą ant kelių ir atsipalaidavo. Pasirąžė. 
"Turėjo palaukti maždaug tris valandas. Mėgino užmigti. Miegok, 


kai gali, - sakė sena kariuomenės taisyklė. 


Pirmiausia Emersonas susisiekė su telefonų kompanija. Jis išsi- 
aiškino, kad numeris, kurį užfiksavo jo mobilusis, priklauso kitam 
mobiliajam telefonui. Paslaugų tiekimo kontraktas buvo išrašytas 
„Specialiosioms Indianos paslaugoms“. Emersonas paprašė jauno 
detektyvo išsiaiškinti, koks tai verslas, ir liepė telefonų kompanijai 
susekti mobilųjį. „Specialiųjų Indianos paslaugų“ paieškos greitai 
atsidūrė aklagatvyje, nes priklausė kitos šalies fondui Bermuduose 
ir neturėjo vietinio adreso, bet telefonų kompanija raportavo, kad 
telefonas buvo stacionarus, vienu metu buvo prisijungęs prie trijų 


siųstuvų, tad turėjo būti centre. Vadinasi, jį rasti bus nesunku. 


Rozmari Bar visokiais meilikavimais prasigavo pro kalėjimų 
priežiūros tarnybą šeštajame ligoninės aukšte, kad galėtų pasima- 
tyti su broliu pasibaigus lankymo valandoms, tačiau įėjusi į palatą 
rado brolį kietai įmigusį. Meilikavo veltui. Ji trisdešimt minučių 
pasėdėjo šalia, tačiau jis nepabudo. Rozmari stebėjo monitorius. 
Širdies plakimas buvo stiprus ir reguliarus. Kvėpavimas normalus. 
Vis dar buvo prirakintas antrankiais, galva sutvarstyta, bet kūnas 
visiškai ramus. Ji patikrino kortelę, norėdama įsitikinti, kad juo 
tinkamai rūpinamasi. Pastebėjo gydytojo prierašą: galima PA Ii- 
gos pradžia. Ji nė nenutuokė, ką tai reiškia, o naktį tikrai neras 


nieko, kas paaiškintų. 

Telefonų kompanija pažymėjo mobiliojo telefono buvimo vie- 
tą stambaus mastelio miesto plane ir faksu nusiuntė jį Emersonui. 
Emersonas išplėšė jį iš automobilio ir praleido penkias minutes 
mėgindamas suprasti. Tikėjosi pamatyti tris rodykles, susikertan- 
čias ties viešbučiu, baru ar restoranu, tačiau jos rodė tuščią aikš- 
telę po greitkeliu. Staiga mintyse sušmėžavo kartoninėje dėžėje 
miegančio Ričerio vaizdas. Po dešimties minučių Emersonas nu- 
sprendė, kad reikia nusiųsti patrulių automobilį. 

Ir tuomet vien dėl tvarkos įjungė savo kompiuterį ir įvedė au- 
tomobilių numerius, kuriuos buvo padiktavęs Ričeris. Paaiškėjo, 
kad jie priklauso seno modelio kadilakams. Abu juodi, abu pri- 
klauso „Specialiosioms Indianos paslaugoms“. Ant lapo parašęs 


aklagatvis įdėjo jį į aplanką. 


KETURIASDEŠIMT DU 


Ričeris nubusdavo kaskart išgirdęs, kaip suburzgia lifto moto- 
ras. Per kabelius garsas sklido žemyn į garažą ir drebino apačioje 
išrikiuotus automobilius. Pirmi trys kartai buvo netikro pavojaus 
signalai, paprasčiausi nepažįstami darbuotojai, keliaujantys namo 
po ilgos darbo dienos. Maždaug kas keturiasdešimt minučių 
žmonės nulipdavo apačion, nueidavo prie savo automobilių ir iš- 
važiuodavo. Tris kartus ore pasklido šaltos išmetamosios dujos ir 
tris kartus garaže vėl įsivyravo tyla, kai Ričeris užmigo. 

Ketvirtą kartą jis išliko budrus. Išgirdęs, kaip užsivedė liftas, 
dirstelėjo į laikrodį. Vienuolika keturiasdešimt penkios. Metas 
pasirodymui. Palaukęs išgirdo, kaip atsidarė lito durys. Šįkart 
tai nebuvo vienišas kostiumuotas vyrukas. Tai buvo visa minia. 
Aštuoni ar dešimt žmonių. Triukšminga. Visa NBC komanda po 
vienuoliktos valandos žinių. 

Ričeris kiek galėdamas prisispaudė prie Ford Mustang keleivio 
sėdynės ir paslėpė raktą po marškiniais. Pilvo oda juto jo šaltį. Įsi- 
stebeilijo į medžiaginį stogą ir laukė. 

Per penkias pėdas nuo mustango buferio praslinko stambus 


vyrukas apsmukusiais džinsais. Turėjo žilą barzdą, po apiplyšusiu 

medvilniniu megztiniu vilkėjo Gratefu/ Dead marškinėlius. Ti- 
krai ne ekrano talentas. Gal operatorius. Jis nuėjo prie sidabrinio 
pikapo ir įšoko vidun. Tuomet pasirodė vyras blizgiu kostiumu 
ir oranžiniu makiažu. Praėjęs pro kitą mustango šoną įlipo į Ford 
Taurus. Tuomet kartu atėjo trys moterys: jaunos, paprastai ap- 
sirengusios, greičiausiai studijos režisierė, vadybininkė ir vaizdo 
reguliuotoja. Jos prasispraudė tarp mustango bagažinės ir televi- 
zijos furgono. Joms spraudžiantis, automobilis sulingavo tris kar- 
tus. Tada moterys išsiskirstė ir nuėjo prie atskirų automobilių. 

"Tuomet pasirodė dar trys žmonės. 

Ir galiausiai Ana Jani. 

Ričeris jos nepastebėjo, kol moteris neuždėjo rankos ant au- 
tomobilio durelių rankenos. Ji stabtelėjo ir kažką sušuko kitam 
žmogui. Gavusi atsakymą pasakė dar kažką ir atidarė dureles. 
Pirma pasodino užpakalį, o tada pasilenkusi įtraukė galvą. Vil- 
kėjo senus džinsus ir naują šilkinę palaidinę. Atrodė brangi. Riče- 
ris spėjo, kad ją filmavo, tačiau prie uždaro stalo, kur pranešėjas 
matomas tik nuo liemens. Plaukai buvo gausiai supurkšti laku. 
Ji susmuko sėdynėje ir uždarė dureles. Tik tuomet žvilgtelėjo į 
dešinę. 

— Nerėk, - perspėjo Ričeris. - Arba nušausiu. 

Jis po marškiniais nukreipė į moterį geležinį raktą. Pusės colio 
pločio, ilgas, tiesus, atrodė puikiai. Ji persigando. Kai atsidurdavai 
visai šalia, akis į akį, ji atrodydavo lieknesnė ir vyresnė nei televizi- 
jos ekrane. Nors akis supo plonos raukšlelės, pripildytos makiažo, 
ji buvo graži. Bruožai neįmanomai tobuli, kaip ir daugumos te- 


levizoriaus ekrane šmėžuojančių žmonių, gyvesni už gyvenimą. 

Palaidinukės apykaklė buvo formali, trys sagutės atsegtos. Griežta 
ir seksuali tuo pačiu metu. 

— Rankas taip, kad matyčiau, - liepė Ričeris. - Ant kelių. - Ne- 
norėjo, kad ji paspaustų garso signalą. - Raktus ant prietaisų sky- 
delio. - Nenorėjo, kad Ana spustelėtų panikos mygtuką. Naujieji 
fordai, kuriais teko važinėti, ant nuotolinio pultelio turėjo mažytį 
raudoną mygtuką. Ričeris manė, kad jis įjungia signalizaciją. 

— Sėdėk ramiai, - tarė. - Ir tyliai. Mums viskas bus gerai. 

Ričeris spustelėjo mygtuką savo pusėje ir užrakino automobi- 
lį. 

— Žinau, kas tu, - prabilo Ana. 

— Aš taip pat. 

Gelžgalį vis dar laikė po marškiniais ir laukė. Jani sėdėjo ra- 
miai, susidėjusi rankas ant kelių, sunkiai kvėpavo. Atrodė, kad 
kai aplink užsivedė kolegų automobiliai, ji dar labiau išsigando. 
Pasklido melsva migla. Žmonės vienas po kito išvažiavo. Niekas 
nesidairė atgal. Ilgos dienos pabaiga. 

— Sėdėk tyliai, - pakartojo Ričeris. - Ir mums viskas bus ge- 
rai. 

Jani dirstelėjo į dešinę, žvilgtelėjo į kairę, visas jos kūnas buvo 
įsitempęs. 

— Nedaryk to, - patarė jis. - Nieko nedaryk arba nuspausiu 
gaiduką. Sėdėk ramiai arba peršausiu pilvą. Nukraujuosi per dvi- 
dešimt minučių, ilgai kankinsies. 

— Ko nori? - paklausė Jani. 

— Noriu, kad tylėtum ir sėdėtum ramiai. Tik dar kelias minu- 


tės. 

Ana sukando dantis, nutilo ir sustingo. Išvažiavo paskutinis 
automobilis. Baltas Taurus. Vyrukas su puikiais plaukais. Orų 
pranešėjas arba sporto apžvalgininkas. Kylant rampa sucypė jo 
padangos ir sugriaudėjo variklis. Paskui viskas nutilo. 

— Ko nori? — vėl paklausė Jani. Ji kalbėjo tyliai. Akys išsprogu- 
sios. Visa drebėjo. Ji galvojo apie išprievartavimą, žmogžudystę, 
kankinimus, lavono supjaustymą dalimis. 

Ričeris įjungė lempelę. 

— Noriu, kad laimėtum Pulicerio prizą. 

— Ką? 

— Arba E22y, nežinau, ką jūs ten gaunat. 

— Ką? 

— Noriu, kad išklausytum vieną istoriją. 

— Kokią istoriją? 

Ričeris pakėlė marškinius ir parodė prie pilvo priglaustą gelž- 
galį. Ji negalėjo atplėšti nuo to daikto akių. Tuomet vyras paėmė 
jį į ranką ir pakėlė į šviesą. 

— Iš tavo bagažinės, - paaiškino. - Ne ginklas. 

Tada spustelėjo mygtuką ir atrakino automobilį. 

— Gali išeiti, - tarė. - Kada panorėjusi. 

Jani uždėjo ranką ant rankenėlės. 

— Bet jei išeisi, aš padarysiu tą patį, - tarė Ričeris. - Daugiau 
manęs nepamatysi ir neteksi istorijos. Ją gaus kas nors kitas. 

— Visą vakarą rodėme tavo atvaizdą. Policininkai tavo plaka- 
tais nukabinėjo visą miestą. Nužudei merginą. 

Ričeris papurtė galvą. 


— Tiesą sakant, nežudžiau, tai taip pat dalis istorijos. 

— Kokios istorijos? 

— Praėjusį penktadienį, — tarė Ričeris. - Viskas buvo ne taip, 
kaip atrodo. 

— Gal aš jau lipsiu laukan, - pasakė Ana. 

— Ne, išlipsiu aš. Atsiprašau, jei nuliūdinau, bet man reikia 
tavo pagalbos, o tau mano. Taigi išlipsiu. Užsirakink, užvesk vari- 
klį, laikyk koją ant stabdžių pedalo ir praverk langą per colį. Gali 
nuvažiuoti kada tik nori. 

Ana neatsakė. Ji tik įsistebeilijo priešais save lyg tikėtųsi, kad 
jei nežiūrės į jį, Ričeris pranyks. Jis atidarė savo dureles, išlipo, ap- 
sisuko ir švelniai paguldė strypą ant sėdynės. Tuomet uždarė du- 
reles ir liko stovėti. Susikišo marškinius. Išgirdo, kaip spragtelėjo 
spynelės. Ana užvedė variklį, raudonai suspindo stabdžių žibin- 
tai. Matė, kaip ji kilstelėjo ranką ir išjungė lempelę salone, girdėjo, 
kaip pavarų svirtis paliko „stovėjimo“ poziciją. Svirčiai slystant į 
„važiuoti poziciją, mirktelėjo baltos atbulinės eigos šviesos. Tuo- 
met stabdžių šviesos užgeso ir ji greitai, plačiu lanku pervažiavo 
tuščią garažą. Sucypė padangos - kibi guma ant lygaus betono. 
Cypimas aidu atsimušė nuo sunkių sienų. Ji pasuko link rampos 
ir numynė greičio pedalą. 

Staiga mustangas sustojo. Priekiniai ratai jau buvo ant rampos. 
Ričeris artinosi susikūprinęs, kad matytų per nedidelį galinį stiklą. 
Mobiliojo telefono nepastebėjo. Ji tiesiog sėdėjo ir stebeilijo prie- 
šais save, rankos ant vairo. Stabdžių šviesos sušvito skausmingai 
raudona spalva. Suburbuliavo išmetamųjų dujų vamzdis, pasirodė 


balti dūmai, ant grindų nubėgo keli mažyčiai vandens lašeliai. 

Ričeris nuėjo prie jos lango ir sustojo likus trims pėdoms. Ana 
nuleido stiklą per colį su puse, o jis pasilenkė, kad pamatytų jos 
veidą. 

— Kodėl man reikia tavo pagalbos? - paklausė. 

— Nes penktadienis tau baigėsi per greitai ir negali jo sugrąžin- 
ti. Yra antras sluoksnis. Didelė istorija. Gausi krūvą apdovanoji- 
mų. Geresnį darbą. CNN patys pasibels į tavo duris. 

— Manai, kad aš tokia ambicinga? 

— Manau, kad esi žurnalistė. 

— Ką tai turėtų reikšti ? 

— Kad žurnalistams patinka istorijos. Jie mėgsta tiesą. 

Ji tylėjo beveik visą minutę. Stebeilijo tiesiai priešais save, o šy- 
lantis automobilis tiksėjo ir kliksėjo. Ričeris jautė, kaip ji nuspau- 
dė stabdžių pedalą, ir tuoj pamatė, kaip žemyn nuslydusi ranka 
įjungė „stovėjimo“ režimą. Mustangas pariedėjo atgal šešis colius 
ir sustojo. Ričeris pasislinko į šoną norėdamas išlikti šalia lango. 
Jani pasuko galvą ir pažvelgė tiesiai į jį. 

— Tai papasakok man savo istoriją, — tarė. - Papasakok man 
tiesą. 

Ričeris papasakojo jai istoriją ir savo tiesą. Visą laiką prasėdėjo 
sukryžiavęs kojas ant betoninių grindų, kad atrodytų nejudrus ir 
nepavojingas. Jis papasakojo viską, nieko nepamiršo: visi įvykiai, 
visos išvados, visos teorijos, visi spėjimai. Galiausiai tiesiog nutilo 
laukdamas Anos reakcijos. 

— Kur buvai, kai buvo nužudyta mergina? — paklausė. 

— Miegojau motelyje. 


— Vienas? 

— Visą naktį. Aštuntame kambaryje. Miegojau labai kietai. 

— Neturi alibi. 

— Niekada neturi alibi, kai jo reikia. Tai gamtos dėsnis. 

Ji ilgai į jį žiūrėjo. 

— Ką nori, kad padaryčiau? 

— Noriu, kad ištirtum aukas. 

Jani stabtelėjo. 

— Tą padaryti galėtume, turime tyrėjų. 

— Negana, noriu, kad pasamdytumėte vyruką, vardu Frankli- 
nas. Apie jį gali papasakoti Helena Rodin. Ji šiame pastate, dviem 
aukštais aukščiau nei jūs. 

— Tuomet kodėl nepasamdo pati? 

— Nes neturi tiek pinigų, o jūs galėtumėte tai padaryti. Manau, 
kad turite nemažą biudžetą. Manau, kad savaitė Franklino darbo 
kainuos mažiau nei vieno orų berniuko šukuosena. 

— Ir kas tuomet? 

— Tuomet viską sujungsime. 

— Kokios visa tai svarbos? 

— Pulicerio. Ex272y. Naujo darbo. 

— Iš kur žinai? Tu nedirbi šiame versle. 

— Tarnavau kariuomenėje. Spėju, kad toks darbas vertas bron- 
zinės žvaigždutės. Gal ir grubus palyginimas. 

— Nežinau, turėčiau tave įduoti. 

— Negali. Jei išsitrauksi telefoną, pabėgsiu rampa, ir jie manęs 
neras. Mėgino tą padaryti visą dieną. 

— Tiesą sakant, man nerūpi prizai. 


— Tuomet padaryk dėl smagumo, dėl profesinio pasitenkinimo. 

Jis pasisukęs išsitraukė nosinaitę su Helenos Rodin numeriu 
ir įkišo pro langą. Jani atsargiai ją paėmė stengdamasi nepaliesti 
jo pirštų. 

— Paskambink Helenai, - pasiūkė Ričeris. - Dabar pat. Ji už 
mane laiduos. 

Ana išsitraukė iš rankinės telefoną ir jį įjungė. Stebėdama ekra- 
nėlį laukė, kada galės surinkti numerį. Servetėlę atidavė atgal. Įsi- 
vedė numerį į telefono atmintį. 

— Helena Rodin? - tarė. Tuomet visiškai uždarė langą, Riče- 
ris negirdėjo pokalbio. Spėjo, kad ji tikrai kalbasi su Helena. Gali 
būti ir taip, kad dirstelėjusi į servetėlę surinko visai kitą numerį. 
Ne 911, nes surinko dešimt skaičiukų, bet galėjo paskambinti į 
policijos nuovadą. Reporteriai tokius numerius žino mintinai. 

Tačiau Ana iš tiesų kalbėjo su Helena. Jani vėl nuleido langą ir 
per plyšelį padavė telefoną jam. 

— Čia rimtai? - paklausė Helena. 

— Nemanau, kad ji apsisprendusi, — paaiškino Ričeris. - Bet 
gali būti, kad pavyks. 

— Ar tai gera mintis? 

— Ji turi išteklių, be to, bus daug geriau, jei mus gins žiniasklai- 
da. 

— Duok ją dar trumpam. 

Ričeris per plyšelį grąžino telefoną. Šįkart Jani neuždarė lango, 
tad Ričeris girdėjo visą likusį pokalbį. Iš pradžių ji atrodė nusiteiku- 
si skeptiškai, paskui neutraliai, o galiausiai beveik įtikinta. Moterys 
susitarė susitikti ketvirtame aukšte rytoj ryte ir baigė pokalbį. 


— Už jos durų nuolat budi faras, - tarė Ričeris. 

— Ji mane jau perspėjo, bet jie ieško tavęs, ne manęs. 

— Ką ruošiesi daryti ? 

— Dar nenusprendžiau. 

Ričeris tylėjo. 

— Spėju, kad pirmiausia turiu suprasti tavo motyvą. Akivaizdu, 
kad Džeimsas Baras tau nerūpi. Ar visa tai dėl jo sesers? Rozmari? 

Ričeris stebėjo Aną, o Ana jį. Moteris, žurnalistė. 

— Iš dalies ir dėl Rozmari, - atsakė. 

— Bet? 

— Daugiausia dėl lėlininko. Jis sėdi ramiai ir galvoja, kad yra 
velniškai gudrus. Man tai nepatinka. Niekada nepatiko. Norisi 
parodyti tam gudručiui jo vietą. 

— Kaip iššūkis? 

- Jis nužudė merginą. Jani, ji buvo tik kvailas vaikas, ieškantis 
pramogų. Jis pasielgė netinkamai ir už tai turi sulaukti atpildo. 
Tai iššūkis. 

— Tujos beveik nepažinojai. 

— Dėl to ji ne mažiau nekalta. 

— Gerai. 

— Kas gerai? 

— NBC pasamdys Frankliną, pažiūrėsime, kur tai mus nuves. 

— Ačiū, - padėkojo Ričeris. - Labai tai vertinu. 

— Ir turėtum. 

— Dar kartą atsiprašau, kad išgąsdinau. 

— Vos nemiriau iš baimės. 

— Labai apgailestauju. 


— Dar kas nors? 

— Taip, - tarė Ričeris. - Man reikia pasiskolinti tavo automo- 
bilį. 

— Mano automobilį? 

— Tavo automobilį. 

— Kam? 

— Kad pamiegočiau ir turėčiau kuo nusigauti į Kentukį. 

— Kas Kentukyje? 

— Dėlionės dalis. 

Jani papurtė galvą: 

— Tai beprotybė. 

— Aš atsargus vairuotojas. 

— Tokiu atveju padėčiau ir dangstyčiau besislapstantį nusikal- 
tėlį. 

— Aš ne nusikaltėlis. Nusikaltėlis yra tas, kurį pripažino kaltu 
po teisminio tyrimo. Taigi, aš esu paprasčiausias bėglys. Manęs 
nei suėmė, nei apkaltino. Aš tik įtariamasis. 

— Negaliu paskolinti tau savo automobilio, kai visą vakarą 
transliavome tavo atvaizdą. 

— Galėtum pasakyti, kad manęs nepažinai. Tai tik piešinys, ne 
nuotrauka. Gal jis nebuvo visiškai tikslus. 

— Tavo plaukai kitokie. 

— Na, matai. Nusikirpau šįryt. 

— Tačiau aš paklausčiau tavo vardo ir jį pažinčiau. Juk nesko- 
linčiau automobilio nepažįstamajam, ar ne? 

— Galbūt pasakiau tau išgalvotą pavardę. Sutikai vaikiną kito- 
kia pavarde, kuris nepanašus į tą piešinį ir tiek. 


— Koks vardas? 

— Džo Gordonas, - atsakė Ričeris. 

— Kasis toks? 

— Yankees antrosios bazės gynėjas 1940 metais. Jie užėmė tre- 
čią vietą, bet ne dėl Džo kaltės. Jo karjera buvo visai puiki. Sužaidė 
lygiai tūkstantį rungtynių ir atmušė kamuoliuką lygiai tūkstantį 
kartų. 

— Daug žinai. 

- Jei paskolinsi savo automobilį, rytoj žinosiu daugiau. 

— Kaip šįvakar nusigausiu namo? 

— Aš tave parvešiu. 

— Tuomet sužinosi, kur gyvenu. 

— Ir taip žinau. Patikrinau registracijos numerius, kad įsitikin- 
čiau, jog tai tavo automobilis. 

Jani tylėjo. 

— Nesijaudink, jei būčiau norėjęs tave nuskriausti, jau būčiau 
tai padaręs, ar ne? 

Ji neatsakė. 

— Aš atsargus vairuotojas, pargabensiu tave namo saugiai. 

— Išsikviesiu taksi, - tarė. — Tau taip bus geriau. Keliuose dabar 
labai tuščia, o šis automobilis išskirtinis. Policininkai žino, kad jis 
mano. Stabdo mane kiekvieną kartą. Ivirtina, kad viršiju greitį, 
bec iš tiesų tik nori autografo ir žvilgtelėti po marškinėliais. 

Ana dar kartą paskambino ir pasakė vairuotojui susitikti gara- 
že. Tuomet palikusi variklį įjungtą išlipo iš automobilio. 

— Pasratyk kokiam tamsiam kampe. Bus saugiau, jei neišvyksi 
iki rytinio piko. 

— Ačiū, - padėkojo Ričeris. 

— Ir kuo greičiau, — tarė. - Tavo veidą rodė per visas Žinias, 
vairuotojas tikrai jas žiūrėjo. Bent jau tikiuosi, man reikia gerų 
reitingų. 

— Ačiū, - dar kartą padėkojo Ričeris. 

Ana Jani nuėjo ir sustojo prie rampos lyg lauktų autobuso. Ri- 
čeris užėmė jos vietą prie vairo ir nuginė automobilį gilyn į garažą. 
"Tuomet jį apsuko ir pastatė nosim į tamsiausią kampą. Išjungęs 
variklį ėmė stebėti veidrodėlius. Po penkių minučių rampa nurie- 
dėjo žaliai baltas taksi. Ana atsisėdo gale. Taksi apsisuko, išvažia- 


vo į gatvę ir garaže stojo tyla. 


Ričeris liko Anos Jani mustange, tačiau nepasiliko garaže po 
juodo stiklo bokštu. Per daug rizikinga. Jeigu Jani apsigalvotų, jis 
tiesiog sėdėtų pasiruošęs suėmimui. Jau įsivaizdavo, kaip ji išsi- 
gąsta ar supanikuoja, paima telefoną ir skambina Emersonui. Jis 
miega mano automobilyje požeminiame garaže. Dabar. Taigi po 
jos išvykimo praėjus trims minutėms jis vėl užvedė variklį ir nurū- 
ko į aikštelę Pirmojoje gatvėje. Ji buvo tuščia. Užvažiavęs į antrą 
aukštą sustojo toje pačioje vietoje, kur stovėjo Džeimsas Baras. Jis 
nesumokėjo. Tik išsitraukė Jani žemėlapių pluoštą ir suplanavęs 


kelionę atstūmė sėdynę, nuleido atlošą ir vėl užmigo. 


Pabudo po penkių valandų, prieš aušrą, ir pasuko į pietus link 
Kentukio. Prieš išvažiuodamas iš miesto spėjo pastebėti tris poli- 
cijos automobilius, tačiau jie nekreipė į jį dėmesio. Buvo per daug 
užsiėmę Džeko Ričerio medžiokle, kad kabinėtųsi prie žavios ži- 


nių pranešėjos. 


KETURIASDEŠIMT TRYS 


Maždaug po valandos važiavimo pietų kryptimi išaušo. Dangus 
iš juodo tapo pilkas, rausvas, kol galiausiai virš horizonto pasirodė 
oranžiniai saulės spinduliai. Ričeris išjungė šviesas. Nemėgdavo 
važinėti su žibintais vidury dienos. Visiškai pasąmoningas daly- 
kas, bet jį medžiojo valstijos policija. Po aušros įjungti žibintai 
galėjo reikšti daug ką, pavyzdžiui, skubų naktinį pabėgimą nuo 
nemalonumų, kurie liko už kelių šimtų mylių. Mustangas ir taip 
pakankamai išsiskyrė. Jis važiavo triukšmingai, agresyviai, vienas 
iš automobilių, kuriuos dažnai vagia. 

Bet policininkai, kuriuos matė Ričeris, nekreipė į jį dėmesio. 
Jis ginė automobilį „neturiu ką slėpti“ teigiančiu septyniasdešim- 
ties mylių per valandą greičiu ir spustelėjo CD grotuvo mygtuką. 
Kaip atsako sulaukė Šeril Krou balso, kuris jam visai patiko. Ją ir 
paliko. Kiekviena diena kaip pries akis bėgantis kelias, - sakė jam 


Šeril. Žinau, - pagalvojo jis. - Gali nepasakoti. 


Kai ilga metalo juosta kirto Ohajo upę, saulė jau buvo žemai 
kairėje. Minutėlę ji pavertė vandenį lydytu auksu. Šviesa neįpras- 


tai ryškiai užliejo visą automobilio saloną. Tilto skersiniai blyk- 

čiojo kaip stroboskopai. Tai nervino. Jis užmerkė kairę akį, į Ken- 
tukį atvažiavo mirkčiodamas. 

Ričeris laikėsi pietų krypties ir pagrindinio kelio, laukė, kada 
pamatys Blekfordo upę. Remiantis Anos Jani žemėlapiais, tai 
buvo intakas, kuris tekėjo iš pietryčių į šiaurės vakarus ir įstrižai 
įsišliejo į Ohają. Netoli baseino, kur kirtosi su dviem šalutiniais 
keliais, ji sudarė tobulą lygiakraštį trikampį. Remiantis Helenos 
Rodin informacija, mėgstama Džeimso Baro šaudykla buvo kaž- 
kur tame trikampyje. 

Tačiau pasirodė, kad šaudykla ir buvo pats trikampis. Likus 
trims mylioms kairėje kelio pusėje - jis prasidėjo vos kirtus Blek- 
fordą - Ričeris pastebėjo tvorą su spygliuota viela. Tvora tęsėsi iki 
pat kito susikirtimo, kas keturis stulpus kabojo „Nesiartinti, šau- 
doma“ ženklai. Tuomet užtvaras pasisuko šešiasdešimties laipsnių 
kampu ir ėjo dar tris mylias į šiaurės rytus. Ričeris važiavo pagal 
tvorą ir vėl pasiekęs Blekfordą pastebėjo vartus, kuriuos supo nedi- 
delių lūšnelių kompleksas. Vartai buvo apjuosti grandine ir užra- 
kinti. Ant grandinės kabojo sunkus, ranka nupieštas ženklas, kuris 
skelbė, kad šaudykla atidaryta nuo aštuntos ryto iki sutemų. 

Ričeris dirstelėjo į laikrodį. Atvažiavo pusvalandžiu per anks- 
ti. Kitoje kelio pusėje prie žvyruotos automobilių stovėjimo aikš- 
telės buvo užkandinė. Jis privažiavo ir paliko mustangą prie pat 
durų. Jautėsi alkanas. Atrodė, kad Merio: kepsnį valgė labai, labai 


seniai. 


Atsisėdęs prie lango ir stebėdamas, kas vyksta kitoje gatvės 


pusėje, lėtai suvalgė pusryčius. Aštuntą prie vartų išsirikiavo trys 


347 


LEE CHILD 


pikapai. Penkios po aštuonių prie vartų pasirodė vyrukas su juo- 
du Hurmwvee ir atsiprašęs už vėlavimą atrakino vartus. Atsitraukęs 
pirma praleido klientus. Tuomet grįžo į savo automobilį ir nusekė 
iš paskos. Tada taip pat paslaugiai atrakino pagrindinės lūšnos du- 
ris ir visi keturi dingo viduje. Ričeris paprašė dar vieno puodelio 
kavos. Nusprendė, kad pirma leis vyrukui susitvarkyti su rytiniu 
klientų antplūdžiu, o tada nueis pasikalbėti. Be to, kava buvo gera. 
Per daug gera, kad atsisakytų. Šviežia, karšta ir labai stipri. 

Aštuntą dvidešimt pasigirdo pirmieji šūviai. Duslūs garsai, ku- 
rių jėgą pasiglemžė atstumas ir vėjas. Spėjo, kad ginklai už maž- 
daug dviejų šimtų jardų, šaudė į vakarus. Šaudė ramiai ir iš lėto, 
lygiais intervalais, kaip rimti šauliai, kurie taikosi į patį viduriu- 
ką. Vėliau pasigirdo virtinė lengvesnių pistoleto šūvių. Kurį laiką 
kaip apkerėtas klausėsi gerai pažįstamų garsų, bet greitai paliko 
ant stalo du žalius ir nuėjęs prie kasos sumokėjo dar dvylika. Išėjęs 
laukan šoko į mustangą, pervažiavęs aikštelę kirto gatvę ir įvažia- 
vo pro vartus. 

Vyruką, atvykusį su Hurmvee, rado už juosmens aukščio pre- 
kystalio pagrindinėje lūšnoje. Iš arti buvo matyti, kad jis vyresnis, 
nei atrodė iš toli. Daugiau nei penkiasdešimt, mažiau nei šešias- 
dešimt. Oda išvagota raukšlių, reti žili plaukai. Kaklas buvo pla- 
tesnis už galvą, o akys kaip buvusio jūrų laivyno seržanto - trūko 
tik tatuiruočių ant dilbių ir suvenyrų ant sienos jam už nugaros. 
Tatuiruotės buvo senos ir išblukusios, o suvenyrai — vėliavėlės ir 
dalinio ženkliukai, o centre kabojo geltonas įrėmintas taikinys. 
Pačiame viduryje buvo susmigusios penkios kulkos, kurias supo 


kitų šešių žiedas. 

— Kuo galiu padėti? - paklausė vyras. Jis žvelgė virš kairio Ri- 
čerio peties pro langą, spoksojo į mustangą. 

— Esu čia tam, kad išspręsčiau visas tavo problemas. 

- Tikrai? 

— Ne, tiesiog noriu kai ko paklausti. 

Vyrukas sekundėlę parylėjo. 

— Apie Džeimsą Barą? 

— Geras spėjimas. 

— Ne. 

— Ne? 

— Su reporteriais nesišneku. 

— Aš ne reporteris. 

— Lauke penkių litrų mustangas. Tas automobilis tikrai ne- 
priklauso policijai ir tikrai nėra išnuomotas. Ant jo Indianos nu- 
meriai, o ant priekinio stiklo NBC lipdukas. Taigi spėju, kad esi 
reporteris, kuris rengia istoriją apie tai, kaip Džeimsas Baras tre- 
niravosi šioje vietelėje. 

— Ar taip ir buvo? 

— Jau sakiau, kad nekalbėsiu. 

— Baras čia lankėsi, ar ne? 

— Nekalbėsiu, — pakartojo. Jo balse nebuvo pykčio, tik užsis- 
pyrimas. Jokio priešiškumo, tik pasitikėjimas savimi. Girdėjosi 
tik tolimi šūviai ir tylus šnaresys gretimame kambaryje. Galbūt 
šaldytuvas. 

— Aš ne reporteris, - pakartojo Ričeris. - Pasiskolinau reporte- 
rės automobilį, tik tiek. Kad galėčiau čia atvykti. 


— "Tai kas tu toks? 

— Vaikinas, kuris kažkada pažinojo Džeimsą Barą. Noriu suži- 
noti daugiau apie jo draugą Čarlį. Manau, kad tas draugelis nuve- 
dė Barą klaidingu keliu. 

Vyrukas nepaklausė, koks draugas. Jis nepaklausė, kas tas Čar- 
lis. Tik papurtė galvą ir tarė: 

— Niekuo negaliu padėti. 

Ričeris įsistebeilijo į įrėmintą taikinį. 

- Jis tavo? — paklausė. 

— Viskas, ką čia matai, mano. 

— Koks buvo atstumas? - paklausė. 

— O koks skirtumas. 

— Nes manau, kad jei šaudei iš šešių šimtų metrų atstumo, esi 
neblogas šaulys. Jei iš aštuonių šimtų - labai neblogas. Jei iš tūks- 
tančio - neįtikėtinas. 

- Šaudai? — paklausė vyrukas. 

— Anksčiau šaudydavau. 

— Kariuomenėje? 

— Taip, kažkada. 

Vyrukas apsisuko ir nukabinęs rėmą švelniai paguldė jį ant 
prekystalio apžiūrai. Apačioje išblukusiu rašalu buvo užrašyta: 
„1978 metai, JAV jūrų pėstininkų tūkstančio jardų varžybos. Ga- 
nis Samuelis Kešas, trečioji vieta. Ir trijų teisėjų parašai. 

— Jūs seržantas Kešas? - paklausė Ričeris. 

— Išėjęs į pensiją ir mėgstantis pasipešti, — atsakė. 

— Aš taip pat. 


— Bet ne iš laivyno. 

— Lengvai. 

— Kariuomenė, - patvirtino Ričeris. - Bet mano tėvas buvo 
jūrų pėstininkas. 

Kešas linktelėjo. 

— Vadinasi, esi pusiau žmogus. 

Ričeris pirštu perbraukė stiklą virš kulkų paliktų kiaurymių. 
Gražus penketukas ir šešios, kurios nukrypo vos per plauką. 

— Gerai šaudot. 

— Jei šiandien padaryčiau tą patį iš perpus mažesnio atstumo, 
galvočiau, kad man sekasi. 

— Aš taip pat, - tarstelėjo Ričeris. - Laikas daro savo. 

— Sakai, kad anksčiau būtum sugebėjęs tai padaryti ? 

Ričeris neatsakė. Tiesą sakant, praėjus lygiai dešimčiai metų 
po Kešo laimėtos trečiosios vietos, jis pats buvo laimėjęs tūks- 
tančio jardų varžybas. Jis suvarė visus šovinius į patį viduriuką 
palikdamas skylę, pro kurią galėjai prakišti nykštį. Visus metus 
kilnojo švytinčią taurę nuo vienos lentynos ant kitos. Tai buvo 
išskirtiniai metai. Jis buvo pasiekęs tam tikrą viršūnę — visomis 
prasmėmis. Tuomet tiesiog negalėjo nepataikyti, bet kitais metais 
negynė savo titulo. Tik vėliau suprato, kad tas sprendimas reiškė 
du dalykus: lėtų skyrybų su kariuomene ir nerimo pradžią. Ėjimo 
tolyn ir nesigręžiojimo atgal pradžią. Nenoro daryti to paties du 
kartus pradžią. 

— Tūkstantis jardų didelis atstumas, - tarė Ganis Kešas. - Tie- 
są sakant, nuo tada, kai baigiau karjerą, nebuvau sutikęs nė vieno, 
kuris sugebėtų palikti bent žymę ant taikinio. 

— Man gal ir būtų pavykę perverti kraštą, — tarstelėjo Ričeris. 

Kešas paėmė nuo prekystalio rėmą, jį apsuko ir vėl pakabino 
ant sienos. Tuomet dešiniu nykščiu jį pataisė. 

— Čia neturiu tūkstančio jardų atstumo, - tarė. — Tikras įran- 
gos švaistymas, klientai tik pasijustų visiški nemokšos, tačiau tu- 
riu puikius tris šimtus, kurių šįryt niekam nereikia. Gali pamėgin- 
ti.Vyrukas, galintis pataikyti į kampą iš tūkstančio, turėtų puikiai 
pasidarbuoti iš trijų šimtų. 

Ričeris neatsakė. 

— Nemanai? - tarstelėjo Kešas. 

— Tikriausiai. 

Kešas atidarė stalčių ir ištraukė naują popierinį taikinį. 

— Kuo tu vardu? 

— Bobis Ričardsonas, - Robertas Klintonas Ričardsonas 1959 
metais puikiai atmušė kamuoliuką. 141 smūgis per 134 žaidimus, 
bet Yankees vis tiek liko treti. 

Kešas iš kišenės išsitraukė šratinuką ir užsirašė: „R. Ričardso- 
nas, 300 jardų, data, laikas: 

— Viską užsirašote, - pastebėjo Ričeris. 

— Įprotis, — ir vidiniame apskritime nupiešė X. Dėl nuožul- 
nios rašysenos jis buvo maždaug pusės colio aukščio ir mažiau 
nei pusės colio pločio. Palikęs lapą ant stalo nuėjo į kambarėlį, 
iš kurio sklido šaldytuvą primenantis garsas. Po minutėlės grįžo 
su šautuvu. Remington M24 su Leupold Ultra taikikliu ir dviko- 
ju. Standartinis jūrų pėstininko ginklas. Atrodė daug naudotas, 
bet puikios būklės. Kešas padėjo jį ant prekystalio, nuėmė apkabą 
ir parodė Ričeriui, kad ji tuščia. Atidaręs užšovą parodė, kad ten 


taip pat tuščia. Instinktas, įprotis, atsargumas, profesinė pagarba. 

— Mano. Pats asmeniškai pritaikiau trims šimtams jardų. 

— Neblogas, - pagyrė Ričeris. Tai buvo tiesa. Buvusiu jūrų pės- 
tininku, kuris 1978 metais buvo trečias geriausias šaulys pasauly- 
je, galima pasitikėti tokiais klausimais. 

— Vienas šūvis, — tarė Kešas ir iš kišenės išsiėmė vieną šovinį. Iš- 
kėlė. 300 Winchester apvalusis. Puikiai parinktas. Vyras pastatė jį 
X taikinio viduryje. Šovinys visiškai jį uždengė. Tuomet nusišyp- 
sojo. Ričeris irgi atsakė šypsena. Suprato, koks tai iššūkis. Puikiai 
suprato. Pataikyk į X ir pakalbėsim apie Džeimsą Barą. 

„Bent jau ne artima dvikova“, - pamanė Ričeris. 


— Eime. 


KETURIASDEŠIMT KETURI 


Lauke buvo ramu: nei karšta, nei šalta. Puikus oras šaudymui. 
Jokio vėjo, jokių kylančių oro srovių ar mirgėjimo. Kešas nešė 
šautuvą ir taikinį, o Ričeris delne laikė šovinį. Abu sušoko į Kešo 
Hunvee. Jis garsiai, kaip ir pridera dyzeliui, užsikūrė. 

— Tau jis patinka? - per triukšmą paklausė Ričeris. 

— Nelabai, - atsakė Kešas. - Labiau norėčiau sedano, bet tai 
įvaizdžio reikalas. Jis patinka klientams. 

Peizažą sudarė neaukštos kalvelės, padengtos žole ir mažais 
medeliais. Kažkas buldozeriu padarė plačius, tiesius kelius. Kelius 
skyrė poros šimtų jardų atstumai, jie patys buvo kelių šimtų jardų 
ilgio ir visi išdėstyti lygiagrečiai. Kiekvienas kelias — tai atskiras 
šaudymo laukas. Kiekvienas laukas izoliuotas nuo kitų kalvelėmis 
ir buldozerio sutormuotais pylimais. Atrodė kaip nebaigtas įreng- 
ti golfo laukas. Pusiau žalia, pusiau nebaigta, visur buvo matyti 
raudonų žemės grumstų. Baltai nudažyti akmenys žymėjo kelius 
automobiliams ir pėstiesiems. 

- Ši žemė daugybę metų priklausė mano šeimai, — tarė Kešas. — 


Šaudykla buvo mano mintis. Maniau, kad galėčiau būti kaip golfo 

ar teniso žinovas. Kaip tie visko matę vyrukai: išeina į pensiją ir 
pradeda mokyti jaunesnius. 

— Ar pavyko? - pasidomėjo Ričeris. 

- Nelabai. Žmonės čia ateina šaudyti, bet priversti vyruką pri- 
pažinti, kad nemoka, tas pats kaip ištraukti jam dantį. 

Prie atskirų šaudymo sričių stovėjo trys pikapai. Vaikinai, ku- 
rie aštuntą laukė prie vartų, jau buvo įpusėję. Jie išaudavo, stabte- 
lėdavo, atsidusdavo ir pyškindavo dar kartą. 

— Tai pragyvenimo šaltinis, - Kešas atsakė į klausimą, kurio 
Ričeris dar nebuvo spėjęs užduoti. Tuomet išsuko iš pagrindinio 
kelio ir nuvažiavo tris šimtus jardų tuščiu taku. Išlipęs laukan pri- 
segė taikinį prie rėmo, apsuko pikapą ir grįžo. Jį pastatęs išjungė 
variklį. 

— Sėkmės. 

Minutėlę Ričeris sėdėjo visiškai sustingęs. Jaudinosi labiau, nei 
derėjo. Jis įkvėpė, sulaikė kvėpavimą ir pajuto gyslomis pasklidu- 
sio kofeino keliamą virpulį. Tik nedidelis drebulys. Keturi vienas 
po kito išgerti stiprios kavos puodeliai — ne pats geriausias pasi- 
rengimas šaudymui iš didelio atstumo. 

"Tačiau tai tik trys šimtai jardų. Trys šimtai jardų, geras šautu- 
mas, nekaršta, nešalta, be vėjo. Beveik tas pats, kaip pridėti vamz- 
dį prie taikinio ir nuspausti gaiduką. Problema buvo ne taiklus 
šaudymas, o rizika. Lėlininko jis norėjo daug labiau nei tos jūrų 
pėstininkų taurės prieš daugybę metų. Daug daugiau. Net nesu- 
prato, kodėl, tačiau tai buvo problema. 

Ričeris iškvėpė. Tik trys šimtai jardų. Ne šeši, ne aštuoni, ne 


tūkstantis. Nieko baisaus. 

Jis išlipo iš pikapo ir nuo galinės sėdynės paėmė šautuvą. Nu- 
sinešė iki kokosinio kilimėlio. Švelniai pastatė jį per jardą nuo 
krašto. Pasilenkęs užtaisė. Tuomet atsitraukė, atsistojo tiesiai už 
jo, pasilenkė, priklaupė ir išsitiesė visu ilgiu. Priglaudęs buožę prie 
peties, atpalaidavo kaklą ir apsižvalgė. Jautėsi visiškai vienas ne- 
žinomoje vietoje. Palenkė galvą, kairę akį užmerkė, o dešinę pri- 
glaudė prie taikiklio. Kairę ranką permetęs per vamzdį spustelėjo 
jį žemyn ir atgal. Tvirta. Tuomet praskėtė kojas ir pasuko pėdas į 
išorę, kad priglustų prie kilimėlio. Kairę koją truputį pritraukė, 
bato padu įsispyrė į kilimėlį. Didesnis svoris padės išsilaikyti vie- 
toje. Atsipalaidavęs leido sau padrybsoti. Žinojo, kad turi atrody- 
ti kaip vyrukas, kuris buvo pašautas, o ne žmogus, besiruošiantis 
šauti. 

Pažvelgė pro taikiklį. Pamatė optikos paryškintą vaizdą. Sura- 
do taikinį. Atrodė taip arti, kad galėtum paliesti. Susikirtimą nu- 
taikė į tą vietą, kur kirtosi du X brūkšniukai. Atsipalaidavo. Iškvė- 
pė. Jautė, kaip plaka širdis. Atrodė, kad ji laisvai daužosi krūtinėje. 
Kofeinas tiesiog dūzgė venomis. Taikiklio susikirtimas tiesiog šo- 
kinėjo ties X. Šokinėjo ir trūkčiojo kairėn ir dešinėn, aukštyn ir 
žemyn. 

Jis užmerkė dešinę akį įsakydamas širdžiai sustoti. Iškvėpė ištuš- 
tindamas plaučius - sekundė, dvi. Tuomet dar kartą garsiai įkvė- 
pė ir iškvėpė. Visą savo energiją nukreipė į pilvą. Leido pečiams 
atsipalaiduoti. Leido sau nurimti. Kai vėl atmerkė akį, taikiklio 
susikirtimas ramiai stovėjo vienoje vietoje. Ričeris įsistebeilijo į 
taikinį. Jį jautė, jo norėjo. Nuspaudė gaiduką. Ginklas sujudėjo, 


sugriaudėjo, vamzdis išspjovė baltų dūmų debesį, kuris nusėdo 

ant kilimėlio ir uždengė vaizdą. Ričeris pakėlė galvą, sukosėjo ir 
vėl pasilenkė prie taikiklio. 

Tiesiai į viduriuką. 

X nebuvo. Tik daili skylutė, išmušta pačiame jo viduryje, buvo 
matyti tik keturi iš X kojelių likę taškeliai. Jis dar kartą atsikrenkš- 
tė ir atsistojo. Kešas pritūpė jo vietoje ir taikikliu patikrino rezul- 
tatą. 

— Geras šūvis, — tarė. 

— Geras šautuvas, - atsakė Ričeris. 

Kešas atidarė užšovą ir ant kilimėlio iškrito tuščia gilzė. Pri- 
klaupęs ją pakėlė ir įsidėjo į kišenę. Tuomet atsistojo ir nunešė 
šautuvą į žlu72vee. 

— Tinku? - pavymui pašaukė Ričeris. 

— Kam? 

— Pokalbiui. 

Kešas apsisuko. 

— Manai, tai buvo testas? 

— Nuoširdžiai tikiuosi, kad taip. 

— Gali būti, kad nenorėsi girdėti to, ką pasakysiu. 

— Pamėgink, - pasakė Ričeris. 

Kešas linktelėjo. 

— Pasikalbėsim kabinete. 

Jie nuvažiavo paimti taikinio, tada apsisuko ir grįžo prie lūš- 
nų. Pravažiavo pikapus. Jie vis dar švaistė šovinius. Kešas pastatė 
automobilį ir įėjęs vidun įdėjo Ričerio taikinį į stalčių prie R. Ri- 
čardsonas. Tuomet jo pirštai nušoko prie B - Baras — ir ištraukė 


storą pluoštą popierių. 

— Nori įrodyti, kad tavo senas draugužis to nepadarė? - pa- 
klausė. 

— Jis nebuvo mano draugužis, - pasakė Ričeris. — Tiesiog jį 
pažinojau, tik tiek. 

— Ir? 

— Nepamenu, kad būtų buvęs toks puikus šaulys. 

— Per televizijos žinias sakė, kad atstumas buvo nedidelis. 

— Bet taikiniai judėjo, didelis nuokrypis. 

— Per televiziją sakė, kad įrodymai iškalbingi. 

— Taip ir yra, - sutiko Ričeris. - Pats mačiau. 

— Pažiūrėk. 

Jis išdėliojo taikinius kaip kortų malką per visą prekystalio 
ilgį. Tuomet pastūmė vieną arčiau kito, kad liktų vietos kitiems. 
Tiesiai po jais išrikiavo antrą eilę. Galiausiai susidarė trisdešimt 
dviejų lapų paroda, dvi ilgos eilės koncentrinių apskritimų - visi 
pažymėti „D. Baras, 300 jardų“, trejų pastarųjų metų datos. 

— Gali žiūrėt ir verkt. 

Kiekvienas lapas demonstravo puikius rezultatus. 

Ričeris apžiūrėjo visus, vieną po kito. Kiekvienas vidinis aps- 
kritimas buvo pilnas gražių skylučių. Jos buvo išsidėsčiusios dai- 
liais telkinėliais, dideliais ir ryškiais. Trisdešimt du taikiniai, kie- 
kviename po dešimt šūvių, iš viso trys šimtai dvidešimt šūvių, visi 
taikinio centre. 

— Tik tiek? - paklausė Ričeris. 

Kešas linktelėjo. 

— Jau pastebėjai, mėgstu pasižymėti. 


— Koks ginklas? 

— Jo paries Super Match. Geras šautuvas. 

— Ar policija jums skambino? 

— Vyrukas vardu Emersonas. Elgėsi pakankamai padoriai - aš 
juk turiu galvoti apie savo subinę, nes Baras čia treniravosi. Neno- 
riu susigadinti profesinės reputacijos. Įdėjau daug darbo, nenorė- 
čiau užsitraukti nešlovės. 

Ričeris dar kartą peržvelgė taikinius. Prisiminė, kaip sakė He- 
lenai Rodin: „Jie nepamiršta. 

- O kaip tas draugužis Čarlis? 

- Palyginus su juo - apgailėtinas. 

Kešas surinko Džeimso Baro taikinius į krūvelę ir įdėjo į B sky- 
relį. Tada atidarė kitą stalčių, surado S ir ištraukė kitą krūvą. 

— Čarlis Smitas, iš pažiūros taip pat kariškis, bet Dėdės Semo 
pinigai iššvaistyti be naudos. 

Jis ir vėl padarė tą patį: išdėliojo Čarlio taikinius dviem eilėm. 
Trisdešimt du. 

— Visada pasirodydavo drauge? - paklausė Ričeris. 

— Kaip riešutų sviestas ir džemas, - atsakė Kešas. 

— Atskiri šaudymo laukai? 

— Atskiros planetos. 

Ričeris linktelėjo. Čarlio rezultatai buvo daug prastesni nei 
Džeimso Baro. Daug prastesni. Prasto šaulio rezultatas. Viename 
iš viso tik keturi šūviai, visi už apskritimų. Iš visų trisdešimt dviejų 
taikinių į viduriuką buvo pataikyta tik aštuonis kartus. Vienas pa- 
čiame centre. Tikriausiai pasisekė, o gal padėjo vėjas ar kylančio 
oro srovė. Kiti septyni taip pat buvo neblogi, tačiau šiaip šūviai 


buvo pasklidę po visą lapą. Dauguma jo šūvių išvis nepataikyda- 

vo į taikinį. Procentiškai dauguma šūvių pataikydavo į baltą plo- 
tą tarp dviejų išorinių apskritimų. Labai, labai prasti rezultatai, 
tačiau jo šūviai nebuvo visiškai atsitiktiniai. Jie turėjo kažkokią 
keistą sistemą. Jis taikydavosi, bet nepataikydavo. Galbūt asti- 
gmatizmas. 

— Koks jis buvo? — paklausė Ričeris. 

— Čarlis? Čarlis buvo visiškai paprastas. Neperprantamas. Jei 
būtų geresnis šaulys, rimtai išsigąsčiau. 

— Nedidukas, ar ne? 

— Tikrai taip. Keisti plaukai. 

— Ar jie daug su tavim kalbėdavosi? 

— Nelabai. Tiesiog du vyrukai iš Indianos, mėgstantys ginklus. 
Tokių čia daug. 

— Stebėjai, kaip jie šaudo? 

Kešas papurtė galvą. 

— Išmokau niekada nieko nestebėti. Žmonės priima tai kaip 
kritiką. Leidžiu patiems pas mane ateiti, bet niekas to nepadaro. 

— Baras pirko šaudmenis čia, ar ne? 

— Leik Sityje. Brangius. 

— Jo ginklas irgi nepigus. 

— Džeimsas buvo jo vertas. 

— O kokį ginklą naudojo Čarlis? 

— Tokį patį. Identišką. Tikra komedija. Tas pars kaip storulis, 
perkantis lenktyninį dviratį. 

— Čia yra atskiri laukai pistoletams? 

- Vienas viduje. Žmonės juo naudojasi, kai lyja. Šiaip leidžiu 


šaudyti lauke, kur patinka. Pistoletai man nerūpi. Jokio meno. 


360 


VIENAS ŠŪVIS 


Ričeriui linktelėjus Kešas atsargiai, pagal datą sudėjo Čarlio 


taikinius į krūvelę ir įgrūdo atgal į S skyrelį. 


— Smitas dažna pavardė, - pastebėjo Ričeris. - Tiesą sakant, 


manau, kad tai dažniausia pavardė Amerikoje. 


— Ji tikra, - patikino Kešas. — Prieš leisdamas šaudyti, visada 


patikrinu vairuotojo pažymėjimą. 


jei 


— Iš kur jis kilęs? 

— Pagal akcentą, iš šiaurės. 

— Ar galiu pasiimti vieną Džeimso Baro taikinių? 

- O kam? 

— Kaip suvenyrą. 

Kešas neatsakė. 

— Jis niekur nenukeliaus. Neketinu parduoti jo internetu. 
Kešas vis dar tylėjo. 

— Baras negrįš, - patikino Ričeris. - Dėl to gali būti tikras. Ir 
nori apsaugoti savo subinę, geriau visus juos išmesk. 
Kešas gūžtelėjo pečiais ir atidarė stalčių su aplankais. 

— Parį paskutinį, - paprašė Ričeris. - Jis geriausias. 


Vyrukas nykščiu perbraukė krūvelę ir ištraukęs vieną lapą pa- 


davė jį Ričeriui, kuris atsargiai jį sulankstė ir įsikišo į kišenę. 


bą. 


— Sėkmės su draugužiu, - palinkėjo Kešas. 


— Jis ne mano draugužis, - atsakė Ričeris. - Bet ačiū už pagal- 


— Nėra už ką, - tarė Kešas. - Žinau, kas tu. Atpažinau vos pa- 


matęs su ginklu. Niekada nepamirštu, kaip atrodo kniūbsčias šau- 


lys. Laimėjai turnyrą praėjus dešimčiai metų po manęs. Stebėjau iš 


minios. Tikroji tavo pavardė Ričeris. 

Ričeris linktelėjo. 

— Gražu iš tavo pusės, - tęsė Kešas. - Nepasigyrei, kai papasa- 
kojau, kad likau trečias. 

— Tau teko stipresni varžovai, - tarė Ričeris. - Po dešimties 


metų ten liko tik skystablauzdžiai. 


Sustojęs paskutinėje Kentukio benzino kolonėlėje pripildė 
Jani baką. Tada iš taksofono paskambino Helenai Rodin. 

— Ar faras vis dar ten pat? 

— Du. Vienas stypso vestibiulyje, antras - prie mano durų. 

— Ar Franklinas jau pradėjo? 

— Nuo pat ryto. 

— Pasistūmėjo? 

— Ne. Tai buvo penki paprasti žmonės. 

— Kur Franklino biuras? 

Ji padiktavo adresą. Ričeris dirstelėjo į laikrodį. 

— Susitiksime ten ketvirtą valandą. 

— Kaip Kentukis? 


— Painus. 


KETURIASDEŠIMT PENKI 


Jis kirto Ohają tuo pačiu tiltu. Šeril Krou iš naujo pasakojo, kad 
kiekviena diena panaši į kelią priešakyje. Ričeris padidino garsą, 
pasuko į kairę ir nuvažiavo į vakarus. Anos Jani žemėlapiai rodė, 
kad už keturiasdešimties mylių turėtų būti keturlapis greitkelio 
dobilas. Ten galės pasukti į šiaurę, o po poros valandų pralėkti pro 
miestą važiuodamas keturiasdešimt kilometrų virš žemės. Geres- 
nė mintis, nei nardyti miesto gatvėmis. Greičiausiai Emersonas 
jau rimtai nerimauja, o tam tikru metu net įtūžta. Bent jau taip 
būtų Ričeriui. Ričeris trylika metų buvo toks pat kaip Emersonas 
ir tokioje situacijoje jis rimtai atspardytų visiems subines. Gatvėse 
trainiotųsi daugybė uniformuotų pareigūnų, jis išmėgintų viską. 

Radęs dobilą užvažiavo į šiaurėn vedantį greitkelį. Kai kompak- 
tinis diskas vėl apsisuko iš naujo, išjungė grotuvą. Mustangui pati- 
ko septyniasdešimties mylių per valandą greitis. Jis riaumojo, daug 
jėgos, jokio grakštumo. Ričeris pagalvojo, kad perkėlus jo vidurius 


į senutėlio sedano kėbulą, šis automobilis jam visai patiktų. 


Belantonijus sėdėjo savo laboratorijoje nuo septintos ryto. 


Surinkęs pirštų atspaudus nuo po greitkeliu palikto telefono nie- 

ko gero nerado. Paskui nukopijavo skambučių sąrašą. Paskutinis 
rinktas numeris - Helenos Rodin. Priešpaskutinis - Emersono 
mobilusis. Akivaizdu, kad skambino Ričeris. Vėliau daugybė 
skambučių į skirtingus mobiliuosius, kurie užregistruoti „Specia- 
liose Indianos paslaugose“. Galbūt jais taip pat skambino Ričeris, 
o gal ir ne. Nėra kaip sužinoti. Belantonijus viską užsirašė, bet ži- 
nojo, kad Emersonas nieko su tuo nedarys. Vienintelis dalykas, 
kurį galėjo padaryti - paskambinti Helenai Rodin. Emersonas 
nedrįs kibti prie gynybos teisininkės dėl pokalbio su liudininku 
ar įtariamuoju. Tai būtų tik tuščias energijos švaistymas. 

Taigi, jis ėmėsi garažo kamerų padarytų įrašų. Turėjo keturių 
dienų medžiagą, devyniasdešimt šešias valandas, beveik tris tūks- 
tančius automobilių. Personalas surašė juos visus. Tik trys iš jų 
buvo kadilakai. Indiana buvo tokia pati kaip ir kitos centrinės 
valstijos. Žmonės mieliausiai pirko pikapus, tada visureigius, kupė 
ir kabrioletus. Sedanams teko labai maža rinkos dalis, dauguma jų 
buvo tojotos ir hondos. Didžiuliai kelioniniai automobiliai, ypač 
prabangių markių buvo patys rečiausi. 

Pirmasis užfiksuotas kadilakas buvo kaulo baltumo E/dorado. 
Dviejų durų kupė, poros metų senumo. Jis buvo pastatytas dešim- 
tą ryto trečiadienį ir stovėjo penkias valandas. Antrasis kadilakas 
buvo naujas, gal raudonas arba pilkas, tikėtina, ir šviesiai mėlynas. 
Sunku pasakyti, nes nuotrauka nespalvota. Šiaip ar taip jis sustojo 
iškart po pietų ketvirtadienį ir išbuvo dvi valandas. 

Trečiasis kadilakas buvo juodas Devž//e. Jis buvo užfiksuotas 
penktadienį, vos kelios minutės po šešių. Juodąjį penktadienį, 


kaip sakydavo Belantonijus. Šeštą ryto aikštelė turėjo būti bemaž 

tuščia. Įraše buvo matyti, kaip Dev//le greitai ir užtikrintai pakyla 
rampa. Taip pat buvo macyti, kad jis išvažiavo vos po keturių mi- 
nučių. 

Pakankamai ilgai, kad pastatytų kūgelį. 

Nė viename įraše nesimatė vairuotojo. Už priekinio stiklo tik 
pilka migla. Gal Baras, o gal ir ne. Belantonijus viską kruopščiai 
surašė Emersonui ir mintyse pasižymėjo vėliau patikrinti, ar ke- 
turios minutės - trumpiausias kamerų užfiksuotas apsilankymas. 
Įtarė, kad taip. 

Paskui su teismo įgaliojimu patikrino Aleksandros Diupri 
butą. Darbą pavedė vienam jaunuoliui, nes tai nebuvo nusikalti- 
mo vieta. Nieko įdomaus. Visiškai nieko. Išskyrus pirštų atspau- 
dus. Butė jų buvo daugybė, tačiau jų būna visuose apartamentuo- 
se. Dauguma jų priklausė merginai, bet buvo ir keturi kiti. Trijų 
identifikuoti nepavyko. 

Ketvirtieji priklausė Džeimsui Barui. 

Džeimsas Baras lankėsi Aleksandros Diupri bute. Svetainėje, 
virtuvėje ir vonioje. Jokios abejonės. Atspaudai ryškūs, sutampa 
idealiai. Suklysti neįmanoma. 

Belantonijus visa tai užsirašė. 

Tada perskaitė ką tik iš teismo medicinos eksperto gautą atas- 
kaitą. Aleksandra Diupri buvo nužudyta vienu smarkiu smūgiu į 
dešinį smilkinį, kurį sudavė kairiarankis užpuolikas. Mergina nu- 
krito ant žvyro, kuriame buvo ir organinių medžiagų, tokių kaip 
žolė ir purvas, tačiau ji buvo rasta kalkakmeniu grįstame skersga- 
tvyje. Vadinasi, kažkas pergabeno negyvą merginą į radimo vietą. 


Kiti fiziologiniai tyrimai tai patvirtino. 

Belantonijus paėmė naują popieriaus lapą ir užrašė Emersonui 
du klausimus: Ar Ričeris kairiarankis? Ar jis galėjo pasinaudoti ko- 


kia NOTVS transporto priemone? 


Zekas visą rytą galvojo, ką daryti su Raskinu. Raskinas susi- 
movė tris kartus. Pirma kaip seklys, tada, kai jį užpuolė iš nugaros, 
ir galiausiai, kai neteko telefono. Zekui nepatiko nesėkmės. Jos 
visai jam nepatiko. Visų pirma, svarstė pasodinti jį kambaryje su 
vaizdo kameromis pirmame namo aukšte, o jei jis susimaus rūpin- 
damasis jo saugumu? 

"Tuomet paskambino Linskis. Jie ieškojo ištisas keturiolika va- 
landų, bet kareivio nė ženklo. 

— Dabar reikėtų imtis teisininkės, — pasiūlė Linskis. — Šiaip ar 
taip, niekas negalėjo nutikti be jos žinios. Ji - susikirtimo taškas. 
Ji planuoja ėjimus. 

— Tai didina riziką, - priminė Zekas. 

— Ji ir taip pakankamai didelė. 

— Gal kareivėlio dingimas mums tik į naudą. 

— Galbūt. Bet svarbiau tai, ką jis paliko. Teisininkės galvoje. 

— Aš apie tai pagalvosiu, - patikino Zekas. - Ir su tavim susi- 
sieksiu. 

— Ar mums ieškoti toliau? 

— Pavargote? 

Linskis buvo išsekęs, stuburas varė iš proto. 

— Ne, - sumelavo. — Aš nepavargęs. 


— Ieškokit toliau, tik atsiųskit man Raskiną. 


KETURIASDEŠIMT ŠEŠI 


Greitkeliui pradėjus kilti, Ričeris sulėtino iki penkiasdešim- 
ties. Laikėsi vidurinės juostos, kelias, vedantis į biblioteką, liko 
dešinėje. Dar dvi mylias pavažiavęs į šiaurę nusileido dobilu, kuris 
įsiliejo į keturių juostų kelią su automobilių prekeiviais ir trans- 
porto priemonių dalimis. Jis pavažiavo į rytus, tada vėl pasuko į 
šiaurę, į Džebo Oliverio kaimo keliuką. Po minutėlės jau riedėjo 
tyliomis kaimo vietovėmis. Lėtai sukosi automatiniai laistytuvai, 
ant jų lašelių saulė formavo vaivorykštes. 

Centrinė šalies dalis. Štai kur glūdi visos paslaptys. 

Jis sustojo prie Oliverio pašto dėžutės. Mustangas niekaip 
nesugebės pasiekti įvažiavimo. Tas kupstas nuplėš visas apačioje 
esančias dalis. Pakabą, išmetimo sistemą, ašį ir viską, kas buvo 
šalia. Ana Jani nebūtų patenkinta. Taigi, jis sustojo šalikelėje ir 
išlipo iš saulėje melsvai blyksinčio automobilio. Pats nuėjo keliu 
pro plonus batų padus jusdamas kiekvieną akmenėlį. Raudonas 
Oliverio Dodge stovėjo nejudinamas. Buvo kiek apdulkėjęs, iš- 
margintas sudžiūvusiu purvu. Name buvo tylu. Daržinė uždaryta 


ir užrakinta. 

Ričeriui nepatiko paradinės durys. Jis apėjo namą iš užpakalio, 
kur buvo veranda. Ten savo supamojoje kėdėje sėdėjo Džebo mo- 
tina. Buvo apsirengusi taip pat kaip ir praėjusį kartą, tik neturėjo 
butelio. Ji stebeilijo maniakišku žvilgsniu didelėmis kaip lėkštutės 
akimis. Vieną koją buvo parietusi po savimi, o kita suposi dukart 
smarkiau nei anksčiau. 

— Sveikas, — tarė ji. 

— Džebas dar negrįžo? 

Moteris tik papurtė galvą. Ričeris klausėsi tų pačių garsų, ku- 
riuos buvo girdėjęs daugybę kartų. Laistymo sistemos šnypštimas, 
sūpynių cypimas, verandos grindų girgždėjimas. 

— Turit ginklą? - paklausė jis. 

— Man jie nepatinka. 

— O telefoną? 

— Atjungtas, už skolas. Bet man jo nereikia. Kai noriu, Džebas 
leidžia pasinaudoti savo mobiliuoju. 

— Gerai, — tarstelėjo Ričeris. 

— Kas, po velnių, gerai? Džebo nėra. 

— Todėl ir gerai. Įsilaušiu į jūsų daržinę, bet nenoriu, kad skam- 
bintumėte farams ar į mane šaudytumėte, kol būsiu viduje. 

— Tai Džebo daržinė. Negali ten eiti. 

— Neįsivaizduoju, kaip galėtumėte mane sustabdyti. 

Jis atsuko jai nugarą ir nuėjo takeliu. Jis truputį vingiavo, bet 
galiausiai atvedė tiesiai prie dvivėrių daržinės durų. Durys, kaip 
ir pati daržinė, buvo padarytos iš senų lentų, kurias kaitino ir 
gadino daugybė vasarų ir žiemų. Ričeris palietė jas krumpliais ir 


pajuto sausą tuštumą. Spyna buvo naujutėlė. U formos dviračio 

spyna, kurias naudojo miesto pasiuntinukai. Viena U kojelė buvo 
pernerta per metalinę sklendę, kuri buvo įtvirtinta duryse. Ričeris 
pačiupinėjo spyną. Sunkus, nuo saulės įšilęs metalas. Visai neblo- 
gai. Nei nupjausi, nei sulaužysi. 

"Tačiau spyna stipri tiek, kiek stiprus pagrindas, prie kurio ji 
pritaisyta. 

Ričeris sugriebė spyną už apačios. Iš pradžių patraukė švelniai, 
tada stipriau. Durys kiek pakrypo į jo pusę ir sustojo. Vyras pri- 
spaudė prie jų delną ir stumtelėjo atgal. Kaire ranka prilaikyda- 
mas duris, dešine truktelėjo spyną. Sklendė kiek pasidavė. Ričeris 
nutarė, kad Džebas panaudojo ne tik varžtus, bet ir poveržles. 
Galbūt dideles ir plačias. Jos turėjo paskirstyti apkrovą. 

Ričeris pamanė: gerai, tuomet reikia daugiau apkrovos. 

Suėmęs spyną abiem rankomis atsilošė kaip vandens slidinin- 
kas, stipriai patraukė ir įrėmė kulną toje vietoje, kur buvo sklendė. 
Jo kojos buvo ilgesnės nei rankos, tad spyris nebuvo labai stiprus, 
bet jo pakako. Senas medis įskilo ir kažkas pajudėjo. Tuomet lenta 
kairėje durų pusėje visiškai suskilo ir varžtai išniro. Prispaudęs kai- 
rį delną prie durų, dešinės rankos pirštus įkišo į atsiradusį tarpelį. 
Įkvėpė, suskaičiavo iki trijų ir stipriai patraukė. Iškrito paskutinis 
varžtas, spyna nukrito ant žemės ir durys atsilapojo. Ričeris atsi- 
traukė ir prispaudė duris prie sienos įleisdamas vidun saulės šviesą. 

Tikriausiai tikėjosi pamatyti metadono laboratoriją, gal kelias 
menzūras, svarstyklėles, propano degiklius ir krūvas maišelių nau- 
jam produktui. Arba didelį paketą, paruoštą pardavimui. 


Tačiau ten nebuvo nieko panašaus. 

Pro tarpus tarp sutrūnijusių lentų sklido ryški šviesa. Viduje 
daržinė buvo maždaug keturiasdešimties pėdų ilgio ir dvidešimties 
pločio. Grindis atstojo paprasčiausia suplūkta žemė. Vienintelis 
daiktas - pačiame viduryje pastatytas senas pikapas. 

Tai buvo Cbevy Silverado, kelerių metų senumo. Šviesiai rudas 
kaip degtas molis. Jis buvo tinkamas važiuoti. Niekuo neypatingas, 
standartinis modelis. Vinilinės sėdynės, plieniniai ratai, įprastos 
padangos. Bagažinė švari, tik subraižyta ir aplamdyta. Be registra- 
cijos numerių. Durys užrakintos, raktų nė ženklo. 

— Kas čia? 

Apsisukęs Ričeris pamatė Džebo Oliverio motiną. Ji buvo įsiki- 
busi į staktą, tarsi nenorėtų peržengti slenksčio. 

— Pikapas, - atsakė Ričeris. 

— Matau. 

— Džebo? 

— Niekada anksčiau jo nemačiau. 

— O kąjis vairavo, kol neturėjo to didelio raudono automobilio? 

— Tikrai ne šitą. 

Priėjęs arčiau žvilgtelėjo pro šoninį vairuotojo langą. Mechani- 
nė pavarų dėžė. Purvas ir suodžiai. Didelis kilometražas. Bet jokių 
šiukšlių. Pikapas buvo ištikimas tarnas, kuriuo naudojosi, bet ne- 
niekino. 

— Niekada nesu jo mačiusi, - pakartojo moteris. 

Jis atrodė taip, lyg būtų čia stovėjęs ilgą laiką. Padangos minkš- 
tos. Jokio degalų kvapo. Šaltas, nepaslankus, apdulkėjęs. Atsiklau- 
pęs Ričeris patikrino apačią. Nieko įdomaus. Senas prikepęs pur- 


vas ir žvyro akmenėliai. 

— Nuo kadajis čia? - paklausė vis dar klūpėdamas ant žemės. 

— Nežinau. 

— Kadajis įtaisė ant durų spyną? 

— Gal prieš du mėnesius. 

Ričeris atsistojo. 

— Ką rtikėjais rasti? — pasiteiravo moteris. 

Ričeris atsisuko į ją ir pažvelgė į akis. Džebo motinos vyzdžiai 
buvo milžiniški. 

— To paties, ką valgėte pusryčiams. 

Ji išsišiepė. 

— Manei, Džebas čia verda? 

— O klydau? 

— Kartais tuo užsiima jo patėvis. 

- Jūs ištekėjusi ? 

— Jau nebe, bet jis vis tiek tuo užsiima. 

— Pirmadienio vakarą Džebas vartojo, - pasakė Ričeris. 

Moteris vėl nusišypsojo. 

— Juk motina gali pasidalyti su vaiku, ar ne? Kam daugiau tos 
motinos? 

Ričeris nusisuko ir dar kartą žvilgtelėjo į pikapą. 

— Kam jam laikyti seną automobilį viduje, o naują lauke? 

— Jis mane pribaigs, - burbėjo moteris. - Visada daro, kaip jam 
šauna į galvą. 

Ričeris išėjo iš daržinės ir uždarė duris. Tada įspraudė varžtus į 
vietą, bet spynos svoris vos neištempė jų atgal. Pasistengęs sutvar- 


kyti kaip įmanoma gražiau nuėjo sau. 

— Ar Džebas dar grįš? - pavymui pašaukė moteris. 


Ričeris neatsakė. 


Mustangas žvelgė į šiaurę, tad Ričeris ten ir nuvažiavo. Jis visu 
garsu įjungė muzikos grotuvą ir dešimt mylių keliavo visiškai tie- 


siu keliu, mėgindamas pasiekti horizontą, kuris vis bėgo tolyn. 


KETURIASDEŠIMT SEPTYNI 


Vikšrinio traktoriuko kapliu Raskinas pats išsikasė kapo duo- 
bę. Tai buvo ta pati mašina, kuria buvo sulyginta Zeko žemė. 
"Traktorius turėjo dvidešimties colių tvirtą semtuvą su keturiais 
geležiniais dantimis. Jis sėmė žemes lėtais, dideliais kąsniais ir 
krovė jas į šalį. Variklis suriaumodavo ir pritildavo, suriaumodavo 
ir vėl nutildavo. Į Indianos dangų pulsuodami kilo išmetamųjų 
dyzelino dujų debesėliai. 

Raskinas gimė sovietų laikais, tad matė daug. Afganistaną, 
Čečėniją, neįsivaizduojamą suirutę Maskvoje. Vyrukas jau turėjo 
daugybę progų numirti, o kadangi, kaip ir visi rusai, buvo fatalis- 
tas, liko visiškai abejingas savo likimui. 

— Ukaz, - tarė Zekas. Viršininko įsakymas. 

— Ničevo, - atsakė Raskinas. Nieko tokio. 

"Taigi, jis kasė toliau. Pasirinko vietą, kurią nuo pašalinių akių 
slėpė namas. Iškasė puikų griovį: dvidešimties colių pločio, šešių 
pėdų ilgio, į rytus, kaip barjerą tarp savęs ir namų. Baigęs atitraukė 
mašiną atokiau nuo griovio ir išjungė. Išlipęs laukan truputį luk- 
telėjo. Nebuvo kur bėgti. Nebuvo prasmės bėgti. Jei pabėgtų, jie 


vis tiek jį suras, o jau tuomet nereikės ir kapo. Pasinaudos šiukšlių 


373 


LEE CHILD 


maišais. Kokiais penkiais ar šešiais. Viela užriš jo kūno dalis į šaltą 
plastiką. Į kiekvieną maišą dar įkišę po porą plytų sumes į upę. 

Jau buvo matęs, kaip tai daroma. 

Tolumoje iš namo išniro Zekas. Neaukštas, stambokas žmo- 
gelis. Kiek susikūprinęs, ėjo neskubėdamas, taupydamas jėgas. 
Jis perėjo nelygia žeme žvalgydamasis į priekį ir sau po kojom. 
Penkiasdešimt jardų, šimtas. Priėjęs prie Raskino sustojo. Įsikišęs 
ranką į kišenę išsitraukė mažytį revolverį ir nykščiu bei rodomojo 
strampu atleido gaiduko saugiklį. Zekas jį ištiesė ir Raskinas pa- 
ėmė. 

— Ukaz, - pakartojo Zekas. 

— Ničevo, - atsiliepė Raskinas. Trumpas, draugiškas, save men- 
kinantis garselis kaip de 7ie2 prancūziškai ar de na4a ispaniškai, ar 
prego itališkai. Prašau. Esu pasirengęs jums paklusti. 

— Ačiū, - atsakė Zekas. 

Raskinas atsitraukė prie siaurojo griovio galo. Atidarė revol- 
verio cilindrą. Vienas vienintelis šovinys. Vyras uždarė cilindrą ir 
pasuko, kad šovinys atsidurtų reikiamoje vietoje. Tuomet atlaužė 
gaiduką ir įsikišo vamzdį į burną. Atsisuko veidu į Zeką, nugara 
į griovį. Žingtelėjo atgal, kad kulnais pajustų kraštą. Stovėjo su- 
stingęs, tiesus ir susikaupęs, kaip Olimpinių žaidynių šuolininkas 
į vandenį, pasiruošęs atbulas šokti nuo aukšto tramplino. 

Jis užsimerkė. 

Nuspaudė gaiduką. 

Į dangų triukšmingai pakilo daugybė juodų varnų. Kraujas, 
smegenys ir kaulo skeveldros perskrodė šviesą tobula parabole. 


Raskino kūnas krito ant nugaros ir nusileido į griovio dugną. Var- 


374 


VIENAS ŠUŪVIS 


nos vėl grįžo atgal, tolumoje tyliai pravažiavo keli automobiliai ir 
stojo tyla. Tuomet Zekas įsiropštė į traktoriuko kabiną ir užvedė 
variklį. Svirtys turėjo stambius rutulius, tad galėjo nesunkiai jas 


valdyti. 


Ričeris sustojo už penkiolikos mylių į šiaurę nuo miesto ir pa- 
statė mustangą ant žvyruoto V formos ploto, kur kirtosi du di- 
džiuliai laukai. Laukai driekėsi į visas puses: šiaurę, pietus, rytus 
ir vakarus - vienas po kito nesibaigiančiomis eilėmis. Kiekvienas 
turėjo atskirą drėkinimo sistemą. Visos sistemos sukosi vienodai 
lėtai ir kantriai. 

Jis užgesino variklį ir išlipo laukan. Tuomet pasirąžė ir nusižio- 
vavo. Oras buvo drėgnas nuo laistytuvų. Drėkintuvai atrodė kaip 
milžiniškos pramoninės mašinos. Kaip ką tik nusileidę ateivių 
erdvėlaiviai. Kiekvieno lauko viduryje styrojo vienas vertikalus 
vamzdis, primenantis aukštą metalinį kaminą. Ant jo horizon- 
taliai buvo pritvirtintas kitas strypas, kuris pro lygiais tarpais iš- 
dėstytas skylutes purškė vandenį. Kitame gale tasai strypas turėjo 
vertikalią kojelę, kuri prilaikė jo svorį. Kojelės apačioje buvo ra- 
tukas su gumine padanga. Ratukas prilygo lėktuvo nusileidimo 
važiuoklei. Jis nepaliaudamas suko ratus apvaliu bėgeliu. 

Ričeris stebėjo ir laukė, kol priartėjo artimiausio drėkintuvo 
ratukas. Tuomet priėjo ir ėmė žingsniuoti kartu su juo tuo pačiu 
greičiu. Jo padanga beveik siekė juosmenį. Drėkinimo vamzdis 
buvo virš galvos. Jis ėjo ratuko kairėje sekdamas jį pagal laikrodžio 
rodyklę. Ėjo per drėkintuvo skleidžiamą miglą. Buvo vėsu. Drė- 


kintuvas garsiai šnypštė. Ratukas pakildavo, tada gerokai smuk- 

telėdavo. Pats laistytuvas buvo gal šimto dvidešimties pėdų ilgio, 
tad apskritimo perimetras buvo daugiau nei trys šimtai jardų - pi 
padaugintas iš diametro. Plotas buvo p; padaugintas iš spindulio 
kvadrato, o tai turėjo būti daugiau kaip septyni tūkstančiai aštuo- 
ni šimtai kvadratinių jardų. Daugiau kaip pusantro akro. Vadina- 
si, nepasiekiami kampai sudarė daugiau kaip du tūkstančius du 
šimtus kvadratinių jardų. Apie dvidešimt vieną procentą. Dau- 
giau kaip penkis šimtus kvadratinių jardų kiekviename kampe. 
Visai kaip taikinio kampai. Mustangas buvo paliktas viename iš 
šių kampų, kuris proporcingai prilygo kulkos paliktai kiaurymei. 

Kaip vienas iš Čarlio šūvių, pačiame kampe. 

Ričeris grįžo ten pat, iš kur pradėjo. Buvo kiek sušlapęs, batai 
purvini. Jis atsitraukė nuo rato ir sustingo atsisukęs į vakarus. Stai- 
ga toli horizonte pakilo ir vėl nusileido būrys varnų. Vyras grįžo 
į automobilį ir užkūrė variklį. Radęs priekinius kabliukus ir myg- 
tuką prietaisų skydelyje nuleido stogą. Dirstelėjo į laikrodį. Dvi 
valandos iki susitikimo prie Franklino biuro, tad išsitiesė sėdy- 
nėje leisdamas saulei išdžiovinti drabužius. Iš kišenės išsitraukęs 
sulankstytą taikinį ilgai į jį žiūrėjo. Pauostė. Pakėlęs prieš saulę 
leido spinduliams kristi pro kulkų paliktas skylutes. Tuomet vėl 
jį sulankstė ir įsikišo į kišenę. Pakėlęs akis į viršų matė tik dangų. 
Užsimerkęs susimąstė apie sprendimus ir motyvus, iliuzijas ir rea- 


lybę, kaltę ir nekaltumą, tikrąją atsitiktinumų prigimtį. 


KETURIASDEŠIMT AŠTUONI 


Emersonas perskaitė Belantonijaus ataskaitas. Matė, kad Riče- 
ris skambino Helenai Rodin. Jo tai nestebino, greičiausiai čia tik 
vienas iš daugybės skambučių. Teisininkai ir landūnai dirba kar- 
tu, kad pakeistų istoriją. Nieko naujo. Tada perskaitė du Belanto- 
nijaus klausimus: Ar Ričeris kairiarankis? Ar jis galėjo pasinaudoti 
kokia nors transporto priemone? 

Atsakymai: ga/būt ir galbūt. Kairiarankiai - ne retenybė. Paimk 
dvidešimt atsitiktinių žmonių, ir keturi ar penkti iš jų būtinai bus 
kairiarankiai. Ir 426a7 Ričeris tikrai naudojasi transporto priemo- 
ne, tiek aišku. Mieste jo nebuvo, jis neišvyko autobusu. Vadinasi, 
turi turėti transporto priemonę. Galbūt turėjo ją ir anksčiau. 

Tuomet Emersonas perskaitė paskutinį lapą: Džeimsas Baras 


lankėsi Aleksandros Diupri bute. Kokia čia velniava? 


Remiantis Anos Jani kelių žemėlapiais Franklino biuras buvo 
pačiame miesto centro gatvių raizgalynės viduryje. Ne pati geriau- 
sia vieta. Tikrai ne. Kelio darbai, piko pradžia, lėtas eismas. Riče- 


riui teks labai pasitikėti Ford Mustang stiklų dažymo kokybe. 

Jis užvedė variklį, užtraukė stogą ir pasuko į pietus. Po dvylikos 
minučių vėl pravažiavo Oliverio namus, pasuko į vakarus, o tada į 


keturių juostų kelią, vedusį į miestą. 


Emersonas grįžo prie Belantonijaus ataskaitos apie mobilųjį 
telefoną. Ričeris skambino Helenai Rodin. Jie turėjo bendrų rei- 
kalų. Jiems reikėjo kažką aptarti. Anksčiau ar vėliau vėl turės su ja 
susisiekti. Arba ji susisieks su juo. Emersonas pakėlė ragelį. Pasikal- 
bėjo su dispečeriu. 

— Pastatykite nepažymėtą automobilį prie Helenos Rodin dar- 


bovietės. Jei kur nors išeis, sekit. 


Ričeris pravažiavo pro motelį. Stengėsi kaip įmanoma giliau 
įsitaisyti sėdynėje ir vis žvalgėsi į šalis. Jokių neramumų. Jokio 
akivaizdaus stebėjimo. Jis pravažiavo pro kirpyklą ir ginklų par- 
duotuvę. Artinantis prie pakelto greitkelio eismas sulėtėjo ir teko 
pristabdyti. Tuomet eismas sulėtėjo dar labiau. Riedėjo pėsčiojo 
greičiu. Jo veidas buvo per pėdą nuo pėsčiųjų dešinėje. Per pėdą 
nuo kitų vairuotojų kairėje. Keturios eismo juostos. Dvi vidurinės 
judėjo iš lėto, dvi išorinės stovėjo vietoje. 

Norėjo pasitraukti nuo šaligatvio. Įjungęs posūkio žibintą pra- 
sibrovė į kitą juostą. Vairuotojas už jo nesijautė patenkintas. Ne- 
siusk, - pamanė Ričeris. - Puikiai moku vairuoti. Džiaukis, kad 
nepervažiavau. 

Juosta kairėje judėjo truputį greičiau. Ričeris važiavo pro de- 
šinėje stovinčius automobilius. Dirstelėjo į priekį. Ten per tris 


automobilius vilkosi patruliai. Juostoje dešinėje. Tolumoje degė 

žalia šviesa. Kaire juosta riedantys automobiliai pamažu prie jos 
artinosi. Automobiliai dešinėje taip pat, bet lėčiau. Kiekvienas 
automobilis, pasiekęs baltą liniją. stabtelėdavo ir peršokdavo į kitą 
pusę. Niekas nenorėjo užblokuoti sankryžos vidurio. Dabar Ri- 
čeris buvo per du automobilius nuo farų, tad pristabdė. Vyrukas 
už jo pasignalizavo. Ričeris truputį pajudėjo į priekį. Dabar nuo 
patrulių automobilio jį skyrė tik vienas automobilis. 

Užsidegė oranžinė šviesa. 

Automobilis, stovėjęs priešais Ričerį, nurūko pirmyn. 

Užsidegė raudona. 

Faras sustojo prie linijos, Ričeris visiškai su juo susilygino. 

Jis uždėjo alkūnę ant prietaisų skydelio ir ranka prisidengė 
veidą. Plačiai išskėtė pirštus norėdamas kuo daugiau užsidengti. 


Žiūrėjo tiesiai pirmyn, į šviesoforą, ir laukė, kol užsidegs žalia. 


Helena Rodin liftu nusileido per du aukštus ir NBC registra- 
tūroje susitiko su Ana Jani. NBC mokėjo Franklinui už darbą, tad 
Jani turėjo dalyvauti konferencijoje. Jos kartu nusileido į garažą ir 
sėdo į Helenos automobilį. Užvažiavusios rampa išlindo į ryškią 
dienos šviesą. Nė viena nepastebėjo pilkos Impala, kuri pajudėjo 


nuo šaligatvio už dvidešimties jardų. 


Raudona degė siaubingai ilgai. Tada sušvito žalia, vaikinas už 
Ričerio pasignalizavo. Policininkas pasisuko pažiūrėti, kas daro- 
si. Ričeris nuvažiavo tiesiai nesižvalgydamas atgal. Jis pasitraukė į 
kairiausią juostą, iš kurios buvo galima sukti į kairę, ir policinin- 


kų automobilis pralėkė pro šalį. Matė, kaip tolėliau jis vėl įstrigo 

spūstyje. Kadangi daugiau nenorėjo važiuoti šalia, laikėsi kairės. 
Galiausiai grįžo į gatvelę, kurioje buvo Martos bakalėjos krautuvė. 
Ji buvo užsikimšusi. Pasimuistęs kėdėje patikrino kelnių kišenę. 
Apčiuopomis rado dvidešimt penkių centų monetą. Ginčijosi su 
savim dvidešimt, trisdešimt, keturiasdešimt jardų. 

Taip. 

Įvažiavo į nedidukę Martos automobilių stovėjimo aikštelę. 
Palikęs variklį įjungtą išlipo ir nuėjo prie taksofono. Įmetęs mo- 
netą išsitraukė apiplyšusią Emersono kortelę. Surinko nuovados 
numetį. 

— Kuo galiu padėti? 

— Policija? 

— Taip, sere. 

Ričeris kalbėjo greitai ir nerūpestingai, skubiu, žemu balsu. 

— "Tas vaikinas plakate, kurio ieškote. Jūs jį visiems dalijo? 

— Taip, sere. 

- Jis čia, dabar. 

— Kur? 

— Mano užkandinėje, keturių juostų kelyje miesto šiaurėje prie 
padangų parduotuvės. Dabar jis viduje, valgo. 

— Esate tikras, kad tai jis? 

— Toks pars kaip piešinyje. 

— Arjis turi automobilį ? 

— Didelį, raudoną Dodge pikapą. 

— Kuojūs vardu, sere? 

— Tonis Leizeris, - tarė Ričeris. Entonis Maiklas Leizeris, at- 


mušė 273 per 118 pasirodymų antrojoje bazėje 1935 metais. Yan- 

kees /iko antri. Ričeris pamanė, kad greitai reikės ko nors kito. 
Komanda neturėjo pakankamai gynėjų ar metų, kai nepelnė čem- 
pionų titulo. 

— Mes jau pakeliui, sere, - patikino faras. 

Ričeris padėjo ragelį ir grįžo į mustangą. Pasėdėjo visiškai ra- 
miai, kol šiaurėje išgirdo pirmąsias sirenas. 

Helena Rodin buvo pakeliui į Antrąją gatvę, kai veidrodėly- 
je pastebėjo sujudimą. Per tris automobilius už jos išniro pilka 
Impala, beprotiškai apsisuko šimto aštuoniasdešimties laipsnių 
kampu, o tada dingo lygiai taip pat kaip pasirodė. 

— Kvailys. 

Ana Jani pasisuko keleivio sėdynėje. 


— Policijos automobilis, aišku iš antenų. 


Ričeris pavėlavo maždaug dešimčia minučių. Tai buvo dvi- 
aukštis mūrinis pastatas. Pirmas aukštas atrodė kaip apleistos pra- 
moninės patalpos. Duris ir langus dengė geležinės langinės, tačiau 
viršuje ant langų kabojo pakeliamos žaliuzės. Į antrą aukštą vedė 
išoriniai laiptai. Ant durų kabojo balta plastikinė lentelė „Frankli- 
no tyrimai . Prie gatvės buvo nedidelė, vieno automobilio pločio 
ir šešių ilgio, klientams skirta aikštelė. Ten stovėjo žalias Helenos 
Rodin Saturn, mėlyna Honda Civic ir juodas Chbevy, kuris buvo 
toks ilgas, kad užėmė pėdą šaligatvio. Ričeris spėjo, kad Cbevy pri- 
klauso Franklinui. Honda tikriausiai Rozmari Bar. 

Jis pravažiavo pro šalį nemažindamas greičio ir apsuko pasta- 
tą. Nepastebėjo nieko, ko nenorėtų matyti, tad pastatė mustan- 


gą šalia saturno, išlipo ir užrakino automobilį. Užbėgęs laiptais 

įėjo vidun nepasibeldęs. Jis atsidūrė nedideliame koridoriuje su 
virtuvėle dešinėje ir tualetu kairėje. Priešais dideliame kambaryje 
girdėjo balsus. Įėjęs į vidų prie stalo rado Frankliną, foteliuose pa- 
matė Heleną Rodin ir Rozmari Bar, kurios kalbėjosi tarpusavyje, 
ir Aną Jani, kuri pro langą žvelgė į savo automobilį. Jam įėjus, visi 
keturi pakėlė akis. 

— Išmanai medicininę terminologiją? - paklausė Helena. 

— Pavyzdžiui? 

— PA? Gydytojas užrašė kortelėje. Kažkoks sutrumpinimas. 

Ričeris žvilgtelėjo į ją, tada į Rozmari Bar. 

— Leiskit spėti. Ligoninė parašė Džeimso Baro diagnozę. Ti- 
kriausiai kas nors paprasto. 

— Kažkokia pradžia, - tarė Rozmari. - Kad ir ką tai reikštų. 

— Iš kur žinai? - paklausė Helena. 

— Intuicija, - atsakė Ričeris. 

— Kas tai? 

— Vėliau, pradėkime nuo pradžių, - pasisuko į Frankliną. - Pa- 
pasakokit, ką sužinojot apie aukas. 

— Penki atsitiktiniai žmonės, - tarė Franklinas. - Tarpusavyje 
jie niekuo nesusiję. Ir tikrai nesusiję su Džeimsu Baru. Manau, kad 
buvai visiškai teisus. Jis nušovė juos ne dėl asmeninių priežasčių. 

— Ne, visiškai klydau, - pataisė Ričeris. - Džeimsas Baras jų 


nenušovė. 


KETURIASDEŠIMT DEVYNI 


Grigoris Linskis žengė į tamsų tarpdurį ir išsitraukęs telefoną 
surinko numerį. 

— Elgiausi, kaip liepė nuojauta, - tarė jis. 

— Ir? 

— Kadangi prie teisininkės kabineto budėjo farai, pamaniau, 
jog kareivis negalės ateiti su ja susitikti, tačiau akivaizdu, kad juo- 
du turi reikalų. Taigi, pamaniau, kad galbūt ji pati pas jį nueis. 
"Taip ir nutiko. Sekiau ją. Dabar jie privataus detektyvo kabinete. 
Su seserimi. Ir ta moterimi iš televizijos žinių. 

— Ar kiti su tavimi? 

— Apsupome pastatą iš visų keturių pusių. 

— Sėdėkit ir laukit, - liepė Zekas. - Perskambinsiu. 


— Gal norėtum paaiškinti savo teiginį? - tarė Helena Rodin. 

— Įrodymai labai tvirti, - patikino Franklinas. 

Ana Jani nusišypsojo. Istorija. 

— Nupirkai broliui radiją, — tarė jai Ričeris. - Bose. Kad galėtų 
klausytis beisbolo rungtynių komentatorių. Pats man papasakojo. 


Ar dar esi ką nors jam pirkusi? 

— Pavyzdžiui? 

— Drabužių. 

- Kelis. 

- Kelnių? 

— Kelerias. 

— Kokio dydžio? 

— Dydžio? - pakartojo, lyg būtų nesupratusi klausimo. 

— Kokio dydžio kelnes nešioja tavo brolis? 

— Trisdešimt ketvirto dydžio ir apimtis, ir ilgis. 

— Būtent, - tarė Ričeris. - Jis palyginti aukštas. 

— Ir kas iš to? 

— Žinai tuos žaidimus su skaičiais? - paklausė jo Ričeris. - Se- 
namadiškas, nelegalias skaičių loterijas? 

— Kuo jos čia dėtos? 

— Kokia sudėtingiausia jų dalis? 

— Laimėjimas, - atsakė Ana Jani. 

Ričeris nusišypsojo. 

— Vertinant iš žaidėjo pusės, taip, tačiau organizatoriams sun- 
kiausia sugalvoti tikrai atsitiktinius skaičius. Žmonėms labai sun- 
ku pasiekti gryną atsitiktinumą. Kažkada jie naudodavo laikraščių 
verslo skiltis. Iš anksto sutardavo, kad naudos antrą puslapį, akcijų 
kainas, gal antrą skiltį, pirmi du pirmų šešių kainų skaičiai. Arba 
paskutinių šešių, arba vidurinių šešių. Nesvarbu. Tačiau taip jie 
priartėjo prie tikro atsitiktinumo. Dabar didžiosios loterijos nau- 
doja sudėtingas kompiuterines programas, tačiau yra matemati- 
kų, kurie geba įrodyti, kad rezultatai nėra visiškai atsitiktiniai. Juk 


tas programas sukūrė žmonės. 


384 


VIENAS ŠŪVIS 


— Ir kas mums iš to? — dar kartą paklausė neiškentusi Helena. 

— Tiesiog minčių srautas, - atsakė Ričeris. - Visą popietę sė- 
dėjau ponios Jani automobilyje, mėgavausi saule ir galvojau, kaip 
sunku pasiekti tikrąjį atsitiktinumą. 

— Tavo minčių srautas keliauja ne į tą pusę, - priminė Frankli- 
nas. - Džeimsas Baras nušovė penkis žmones. Įrodymai triuški- 
nantys. 

— Buvai faras, - kreipėsi Ričeris. — Statei save į pavojų. Perse- 
kiojimai, suėmimai, nuolatinis stresas. Ką darydavai po visko? 

Franklinas dirstelėjo į moteris. 

— Eidavau į vonią. 

— Teisingai, — atsakė Ričeris. - Aš taip pat, o Džeimsas Baras — 
ne. Belantonijus savo ataskaitoje rašo, kad Baro garaže, virtuvėje, 
svetainėje, miegamajame ir rūsyje būta cemento dulkių. Taigi, jis 
grįžo namo, tačiau kol nenusiprausė ir nepersirengė net nenuėjo į 
tualetą? Ir kaip jis galėjo nusiprausti, jei net nebuvo vonioje? 

— Galbūt sustojo kur nors pakeliui. 

- Jo ten niekada nebuvo. 

— Buvo, Ričeri. O kaip įrodymai ? 

— Nėra jokių įrodymų, liudijančių, kad jis ten buvo, 

— Ar visai išprotėjai ? 

— Yra įrodymų, kad ten buvo jo furgonas, batai, kelnės, paltas, 
ginklas, šaudmenys, moneta, bet ne jis. 

— Kas nors juo apsimetė? - paklausė Ana Jani. 

— Iki menkiausių smulkmenų, - patvirtino Ričeris. — Vaira- 
vo jo automobilį, avėjo jo batus, vilkėjo jo drabužius, naudojo jo 


ginklą. 

— "Tai visiškos fantazijos, - pratarė Franklinas. 

— Tai paaiškina lietpaltį. Didelis, laisvas drabužis, kuris užden- 
gė viską, išskyrus džinsus. Kam dar vilkėti lietpaltį šiltą dieną? 

— Kas? - paklausė Rozmari. 

— Stebėkit. 

Jis sustingo. Tuomet žengė vieną žingsnį į priekį. 

— Mano kelnės trisdešimt septinto ilgio, - aiškino jis. - Nau- 
jąją garažo dalį perėjau trisdešimt penkiais žingsniais. Džeimso 
Baro kelnių ilgis trisdešimt ketvirtas, tai reiškia, kad jam reikėjo 
maždaug trisdešimt aštuonių žingsnių, bet Belantonijus rado ke- 
turiasdešimt aštuonių žingsnių pėdsakus. 

- Žemaūgis, - ištarė Helena. 

— Čarlis, — tarstelėjo Rozmari. 

— Aš irgi taip maniau, bet tada nuvykau į Kentukį. Norėjau 
patikrinti visai kitą spėjimą. Galvojau, kad Džeimsas Baras ne- 
pakankamai geras šaulys. Buvau toje vietoje, šaudyti turėjo būti 
sunku. Prieš keturiolika metų jis buvo neblogas, bet ne pats ge- 
riausias. Kai pamačiau jį ligoninėje, ant dešinio peties nebuvo nė 
žymelės, kad šaudytų taip puikiai, reikia treniruotis. O tas, kuris 
treniruojasi, nuolat vaikšto su sumušimu ar net nuospauda. Jis 
nieko panašaus neturėjo, taigi supratau, kad vyruko, kuris kaž- 
kada buvo vidutinis, įgūdžiai su laiku turėjo tik blogėti. Ypač, jei 
mažai treniravosi. Logiška, ar ne? Galbūt jis net 2egalėjo to pada- 
ryti. Paprasčiausiai trūko įgūdžių. Bent jau aš taip galvoju. Taigi, 
nuvykau į Kentukį išsiaiškinti, kiek pablogėjo jo įgūdžiai. 


- Ir? - nenustygo Helena. 

— Jo rezultatai tapo geresni. Daug geresni. Neprastesni. Tik 
pažiūrėkit, — jis iš marškinių kišenės ištraukė taikinį ir jį išlanks- 
tė. - Tai paskutinis rezultatas iš trisdešimt dviejų treniruočių, ku- 
rios įvyko per pastaruosius trejus metus. Jis daug geresnis už tuos, 
kuriuos prieš keturiolika metų demonstravo kariuomenėje. Juk 
keista, ar ne? Per pastaruosius trejus metus iššovė tik tris šimtus 
dvidešimt kartų ir tapo šauniausiu? Turint galvoje, kad būdamas 
vidutiniokas šaudydavo du tūkstančius per savaitę. 

— Ir ką tai reiškia? 

- Jis ten visada važiuodavo su Čarliu, o vyrukas, kuriam pri- 
klauso šaudykla - buvęs jūrų pėstininkų šaudymo čempionas. Ir 
tikras šlamšto kaupikas. Renka visus panaudotus taikinius, tai 
reiškia, kad Baras kaskart turėjo bent du liudininkus, mačiusius 
jo pasiekimus. 

— Norėčiau turėti liudininkų, - tarė Franklinas. - Jei taip šau- 
dyčiau. 

— Neįmanoma pagerinti rezultatų nesitreniruojant, - pareiškė 
Ričeris. - Manau, kad iš tiesų jis visiškai nusirito. Ir manau, kad jo 
ambicijos nesugebėjo to pripažinti. Kiekvienas šaulys jaučia kon- 
kurenciją. Žinojo, kad prastai šaudė, bet negalėjo to pripažinti, 
tad norėjo priedangos. Norėjo pasipuikuoti. 

Franklinas mostelėjo į taikinį. 

— Man neatrodo, kad būtų buvęs labai prastas. 

— Tai klastotė, - paskelbė Ričeris. - Duokite jį Belantonijui, ir 
jis jums įrodys. 


— Klastotė? 

— Galiu lažintis, kad padaryta pistoletu. Devynių milimetrų 
kulkos, iš arti. Jei Belantonijus pamatuos skylutes, spėju, kad suži- 
nos, jog jos didesnės už 308 skylutes. Jei ištirs popierių, ras para- 
ko likučių, nes manau, kad Džeimsas Baras tiesiog nueidavo prie 
taikinio ir padarydavo šias skyles iš colio, o ne trijų šimtų jardų 
atstumo. Kiekvieną kartą. 

— Nieko sau nukrypimas. 

— Paprasčiausia metafizika. Baras miekada taip gerai nešaudė. 
Galima manyti, kad vėliau tapo dar prastesnis šaulys. Jei būtų 
šaudęs tik truputį blogiau, būtų susitaikęs, tačiau nesusitaikė, tai 
reiškia, kad šaudė gerokai prasčiau. Taip prastai, kad labai dėl to 
gėdijosi. Galbūt net nesugebėdavo pataikyti į popierių. 

Visi tylėjo. 

— Tai visiškai reali teorija. Jei suklastojo rezultatus iš gėdos, tai 
įrodo, kad tikrai prastai šaudė. Jei prastai šaudė, negalėjo dalyvau- 
ti tose skerdynėse penktadienį. 

— Tu tik spėlioji, - pastebėjo Franklinas. 

Ričeris linktelėjo. 

— Spėliojau, bet dabar esu tikras. Kentukyje pašaudžiau pats. 
Nenorėjau, tačiau tai buvo vienintelis būdas pasikalbėti su savi- 
ninku. Mano kraujyje buvo daugybė kofeino. Siaubingai drebėjau. 
Dabar suprantu, kad Džeimsui Barui turėjo būti daug sunkiau. 

— Kodėl? - paklausė Rozmari. 

— Nes serga Parkinsono liga. PA reiškia paralysis agitans, gy- 
dytojai taip vadina Parkinsono ligą. Bijau, kad tavo brolis serga. 


Dreba ir trūkčioja. Taikliai šaudyti sergant Parkinsono liga nej- 

manoma. Mano nuomone, jis ne tik neįvykdė nusikaltimo penk- 
tadienį, bet ir 2egalėjo jo įvykdyti. 

Rozmari nutilo. Geros žr blogos naujienos vienu metu. Ji dirste- 
lėjo į langą. Pažiūrėjo į grindis. Buvo apsirengusi kaip našlė. Juodo 
šilko palaidinė, juodas pieštuko formos sijonas, juodos pėdkelnės, 
juodos odos bateliai žema pakulne. 

— Galbūt dėl to visą laiką buvo toks piktas, - prabilo ji. - Gal- 
būt nujautė, kad taip nutiks. Pasijuto bejėgis, netekęs kontrolės. 
Jo nebeklausė jo paties kūnas. Žinoma, jam tai nepatiko. 

Tuomet pažvelgė tiesiai į Ričerį. 

— Sakiau, kad jis nekaltas, - pasakė ji. 

— Labai atsiprašau, buvai teisi, jis vertas pagarbos. Ir apgailes- 
tauju, kad serga. 

— Dabar turi jam padėti, kaip buvai pažadėjęs. 

— Aš ir padedu. Nuo pirmadienio nedariau nieko kito. 

— Tai beprotybė, - pareiškė Franklinas. 

— Ne, viskas taip pat kaip ir anksčiau, - pastebėjo Ričeris. — 
Kažkas jį pakišo, nepasirūpino, kad jis tai padarytų, o pasistengė, 
kad taip tik atrodytų. Tai vienintelis skirtumas. 

— Ar įmanoma? - paklausė Ana Jani. 

— Kodėl ne? Pagalvok. Įsigilink. 

Ana Jani įsigilino. Ji pakartojo. Lėtai ir apgalvotai, kaip aktorė 
pakartojo kiekvieną judesį. 

- Jis apsirengia Baro drabužiais, apsiauna jo batais, galbūt kiše- 
nėje net suranda jo monetą. Jis apsimauna pirštines, kad nepaliktų 
pirštų atspaudų. Jis jau turi kūgelį iš Baro garažo, greičiausiai pa- 


siėmė jį prieš dieną. Iš rūsio išsitraukia šautuvą. Jis jau užtaisytas, 

tai padarė pats Baras, anksčiau. Jis Baro furgonu nuvažiuoja į cen- 
trą. Palieka visus įkalčius. Ant jo daugybė cemento dulkių. Grįžta 
namo, padeda viską į vietą ir dingsta. Greitai, net nenusiprausęs. 
Kiek vėliau namo grįžta Džeimsas Baras ir patenka į spąstus, apie 
kuriuos net nenutuokia. 

— Būtent taip ir manau, - pritarė Ričeris. 

— Tačiau kur tuo metu buvo Baras? - paklausė Helena. 

— Išėjęs, - atsakė Ričeris. 

— Koks sutapimas, - pastebėjo Franklinas. 

— Nemanau, - atrėmė Ričeris. - Manau, kad jie ką nors sugal- 
vojo, jog jį pašalintų. Baras prisimena, kad kažkur ėjo, kad buvo 
puikiai nusiteikęs, matyt, turėjo nutikti kas nors gero. Tikriausiai 
surengė kokį susitikimą, kuris turėjo kur nors nuvesti. Manau, kad 
penktadienį jis turėjo pasimatymą. 

— Su kuo? 

— Galbūt raudonplauke. Jie atsiuntė ją pas mane, galbūt at- 
siuntė ir pas jį. Penktadienį buvo gražiai apsirengęs. Ataskaitoje 
rašoma, kad piniginė rasta padorių kelnių kišenėje. 

— Kas gi visa tai padarė? — paklausė Helena. 

— Kažkas labai šaltakraujiškas, - tarė Ričeris. - Kažkas, kam 
paskui net neprireikė nusiprausti. 

- Čarlis, — sušnabždėjo Rozmari. — Turėtų būti jis. Privalo. Jis 
neaukštas ir keistas. Gerai pažinojo namus. Žinojo, kas kur yra. 
Net šuo jį pripažino. 

— Čarlis taip pat buvo prastas šaulys, - pasakė Ričeris. - Tai 
dar viena priežastis, dėl kurios nuvykau į Kentukį. Norėjau pati- 


krinti ir šią teoriją. 

— Tada kas tai padarė? 

— Čarlis, - patikino Ričeris. - Jo įkalčiai taip par suklastoti, 
bet kitaip. Skylės taikinyje išsimėčiusios po visą lapą. Tiesą sa- 
kant, jos nebuvo žšsimėčiusios. Paskirstymas nevisiškai atsitiktinis. 
Jis mėgino paslėpti, kad iš tiesų yra geras šaulys. Taikydavosi į lapo 
kraštus ir, patikėkit manim, kiekvieną kartą pataikydavo ten, kur 
norėdavo. Retkarčiais atsibosdavo ir tuomet pataikydavo į patį 
viduriuką. Arba išsirinkdavo gabalėlį popieriaus už apskritimų ir 
suvarydavo visas kulkas į jį. Kartą pataikė į visus keturis kampus. 
Juk nesvarbu, į ką taikaisi, svarbu, kad pataikai. Mes taikomės į vi- 
duriuką tik dėl susitarimo. Jei taikaisi į kokį kitą tašką, treniruotė 
ne ką prastesnė. Net jei tas taškas už lapo ribų. Kaip tik tai Čarlis 
ir darė. Jis buvo puikus šaulys, daug treniravosi, bet norėjo, kad 
atrodytų, jog niekada nepataiko. Kaip jau sakiau, žmonėms labai 
sunku pasiekti gryną atsitiktinumą. Visada yra kokia nors tvarka. 

— Kam jam tai daryti? - paklausė Helena. 

— Dėl alibi. 

— Kad įtikintų žmones, jog nemoka šaudyti? 

Ričeris linktelėjo. 

— Jis pastebėjo, kad šaudyklos savininkas kaupia senus taiki- 
nius. Jis tikras profesionalas, pagalvojantis apie kiekvieną smul- 
kmeną. 

— Kas jis toks? — paklausė Franklinas. 

— Tikrasis jo vardas Čenkas. Jis susijęs su grupele rusų. Ti- 
kriausiai bus Raudonosios armijos veteranas. Greičiausiai vienas 
jų snaiperių, o jie tikrai neprasti. Visada tokie buvo. 


— Kaip mes jį pričiupsim? 

— Per aukas. 

— Visos aukos - aklagatviai. Turėsi sugalvoti ką nors geresnio. 

— Jo bosas save vadina Zeku. 

— Koks čia vardas? 

— Ne vardas, o žodis. Senų laikų sovietų slengas. Zekas — tai 
priverstinio darbo stovyklos gyventojas. Sibire. Gulage. 

— "Tos stovyklos — senovės istorija. 

— Vadinasi, Zekas labai senas, bet rimtas. Greičiausiai rimtes- 


nis, nei galime įsivaizduoti. 


PENKIASDEŠIMT 


Zekas pavargo dirbdamas su traktoriumi, bet buvo prie to pra- 
tęs. Jautėsi pavargęs jau šešiasdešimt trejus metus. Pavargęs nuo 
tada, kai į jo kaimą ankstyvais 1942 metais atėjo vyras, rinkęs į 
kariuomenę. Jo kaimas buvo per tūkstantį mylių nuo visų kitų 
gyvenviečių, o vyriškis buvo iš tų Maskvos rusų, kurių anksčiau 
niekas nebuvo matęs. Aktyvus ir pasitikintis savimi. Jis nesileido 
į jokius ginčus, jokias diskusijas. Visi vyrai nuo šešiolikos iki pen- 
kiasdešimties turi eiti su juo. 

Tuo metu Zekui buvo septyniolika. Iš pradžių jį pražiūrėjo, 
nes sėdėjo kalėjime. Permiegojo su vyresnio vyriškio žmona, o kai 
tas pasiskundė, smarkiai jį sumušė. Nukentėjęs vyriškis buvo at- 
leistas iš kariuomenės dėl fizinės būklės ir papasakojo maskviečiui 
apie kalėjime tupintį užpuoliką. Agitatorius norėjo pasiekti kuo 
geresnį rezultatą, tad Zekas buvo ištrauktas iš kameros ir turėjo 
kartu su visais išsirikiuoti kaimelio aikštėje. Jis tai padarė mielu 
noru. Manė, kad yra pakeliui į laisvę. Galvojo, kad jo laukia šimtai 
naujų galimybių. 

Jis klydo. 

Naujokai buvo uždaryti sunkvežimyje, o tada traukinyje ir ke- 
liavo penkias savaites. Pakeliui vyko pažintis su Raudonąja armija. 
Buvo išdalytos uniformos, storos vilnos drabužiai, apsiaustai, ba- 
tai su veltinio pamušalu ir atsiskaitymų knygelė. Tik jokio atlygio. 
Jokių ginklų. Jokių mokymų, išskyrus sustojimą geležinkelio sto- 
tyje, kur komisaras per megafoną bliovė užrakintiems traukinyje. 
Vyrukas daug sykių kartojo paprastą dvidešimties žodžių kalbą, 
kuri, prisiminė Zekas, skambėjo taip: „Pasaulio likimas spren- 
džiamas Stalingrade, kur kausitės už tėvynę iki mirties: 

Penkių savaičių kelionė baigėsi rytiniame Volgos krante, kur 
naujokai buvo išgrūsti lauk kaip galvijai ir priversti bėgti link 
mažų keltų ir pramoginių kruizinių laivelių. Priartėjus per pusę 
mylios prie kranto jiems prieš akis stojo gyvas pragaro paveikslas. 
Miestas, didesnis už viską, ką Zekas iki tol buvo matęs, buvo virtęs 
griuvėsiais, kurie šmėžavo tarp rusenančios ugnies ir dūmų. Upėje 
sproginėjo minosvaidžių šoviniai, danguje šmėžavo daugybė lėk- 
tuvų, kurie nardė ore mėtydami bombas. Visur daugybė lavonų, 
kūno dalių, rėkiančių sužeistųjų. 

Zekas buvo įgrūstas į mažytę valtelę, kuri turėjo juokingą dry- 
žuotą skėtį nuo saulės. Ji buvo pilna kareivių. Nebuvo vietos nė 
pajudėti. Niekas neturėjo ginklo. Valtis suposi lediniame vande- 
nyje, lėktuvai lipo prie jos kaip musės prie mėšlo. Persikėlimas 
užtruko penkiolika minučių, o Zekas buvo permirkęs kaimyno 
krauju. 

Vėliau išsilaipino siauroje medinėje prieplaukoje, išsirikiavo 
eilute ir tekini pasileido į miestą pro paskirstymo vietą, kur vyko 


antroji karinių mokymų dalis: du ūkio dalies vedėjai dalijo už- 

taisytus šautuvus ir papildomas apkabas. Taip darydami jie nepa- 
liaudami kartojo, kaip Zekui atrodė, kažkokį eilėraštį ar dainą, gal 


skanduotę, kuri vainikavo visą ten tvyrojusią beprotybę: 


Tas, kuris su šautuvu, eina priekyje 
Tas, kuris be šautuvo, eina is paskos 
Kai tas, kuris su šautuvu, mirsta, 


Tas, kuris seka, paima šautuvą ir šauna. 


Zekui teko apkaba. Jokio šautuvo. Jis buvo nugintas pirmyn ir 
aklai sekė vyrą priekyje. Pasuko už kampo, praėjo priešais Raudo- 
nosios armijos kulkosvaidžius. Iš pradžių manė, kad fronto linija 
turėtų būti labai arti, bet tada komisaras su vėliavėle ir dideliu me- 
gafonu suriaumojo: „Negalima atsitraukti! Jei žengsite atgal bent 
žingsnį, nušausime!“ Zekas beviltiškai bėgo pirmyn, dar kartą 
pasuko už kampo ir įžengė į vokiečių kulkų krušą. Jis sustojo, tru- 
putį pasisuko ir iškart sulaukė trijų kulkų į rankas ir kojas. Zekas 
buvo parblokštas ir paliktas gulėti prie mūrinės sienos likučių po 
vis augančia lavonų krūva. 

Po keturiasdešimt aštuonių valandų pakliuvo į improvizuo- 
tą ligoninę, kur susipažino su sovietų kariuomenės teisingumu: 
negailestingu, grėsmingu, ideologiniu, bet paklūstančiu savo pa- 
slaptingoms taisyklėms. Klausimą sukėlė jo pasisukimas: ar buvo 
pašautas tėvynės priešo, ar traukėsi atgal ir pasipainiojo savo drau- 
gams? Dėl fizinio neaiškumo išvengė egzekucijos ir buvo išsiųstas 
į drausmės batalioną. Taip prasidėjo kova už būvį, kuri tęsėsi jau 


šešiasdešimt trejus metus. 

Kova, kurią ruošėsi tęsti. 
Jis surinko Grigorio Linskio numerį. 
— Greičiausiai kareivis kalba, - tarė. - Kad ir ką jis žino, dabar 


tą patį žino ir visi kiti, todėl laikas mums apsidrausti. 


— Mes nė kiek nepasistūmėjome, ar ne? Emersonas jokiais bū- 
dais nepatikės, nebent pateiksime jam ką nors daugiau nei turime 
dabar, - perspėjo Franklinas. 

— Tuomet padirbėk su aukų sąrašu, - pasiūlė Ričeris. 

— Tai gali užtrukti amžinai. Penkios gyvybės, penkios gyveni- 
mo istorijos. 

— Tuomet susitelkime ties svarbiausiu. 

— Puiku. Tiesiog nuostabu. Tik pasakyk man, kas svarbiausia. 

Ričeris linktelėjo. Prisiminė Helenos Rodin pasakojimą apie 
tai, ką ji girdėjo. Pirmas šūvis, trumpa pauzė, tada dar du. Tuo- 
met vėl pauzė, kiek ilgesnė, tačiau vis tiek trumpesnė nei sekundė, 
ir galiausiai paskutiniai trys. Jis užsimerkė. Mintyse įsivaizdavo 
Belantonijaus garsinį grafiką iš mobiliojo telefono balso pašto. 
Įsivaizdavo tylią simuliaciją garažo tamsoje, dešinę ranką, kuri iš- 
tiesta kaip šautuvas: Ą/ik, klik-klik, klik-klik-klik. 

— Ne pirmu. Ne, pirmu šūviu nėra garantijos, kad į ką nors 
pataikysi, todėl pirma auka beprasmė. Tiesiog priedanga. Ir tikrai 
ne trys paskutinės. Tai tebuvo pykšt-pykšt-pykšt. Vienas tyčinis 
nepataikymas ir vėl priedanga. Tada darbas jau buvo padarytas. 

— Taigi, antrasis arba trečiasis. Arba abu. 

Klik, klik-klik. 


Ričeris atsimerkė. 

— Trečiasis. Ten yra ritmas. Pirmasis šaltakraujiškas šūvis, tada 
įvadas ir galiausiai atsakingas šūvis. Taikinys. Tuomet pertrauka. 
Jo akis prispausta prie taikiklio. Jis įsitikina, kad pataikė. Pataikė. 
Tuomet trys paskutiniai. 

— Kas buvo trečiasis? - paklausė Helena. 


— Moteris, - atsakė Franklinas. 


Linskis paskambino Čenkui, tada Vladimirui ir Sokolovui. 
Paaiškino misiją. Franklino biuras neturėjo užpakalinių durų. 
Tik visiškai nepridengtus laiptus. Taikinio automobilis stovėjo 


aikštelėje. Paprasta. 


— Papasakok apie moterį, - paprašė Ričeris. 

Franklinas pervertė savo užrašus ir sudėliojo pagal svarbą. 

— Jos vardas buvo Olain Arčer. Kaukazietė, ištekėjusi, vaikų 
neturėjo, trisdešimt septynerių metų amžiaus, gyveno į vakarus 
nuo čia, priemiestyje. 

— Dirbo motorinių transporto priemonių departamente, - 
tarstelėjo Ričeris. - Jei taikinys buvo ji, Čarlis turėjo žinoti, kur 
ji ir kada išeis. 

Franklinas linktelėjo. 

— Ją įdarbino pats departamentas. Dirbo ten pusantrų metų. 

- Ir ką konkrečiai ji veikė? 

— Dirbo kanceliarijos skyriuje. Darė, kas jai priklausė. 

— Tai buvo susiję su darbu? - paklausė Ana Jani. 

— Privertė ką nors ilgai laukti? - svarstė Franklinas. - Atspaudė 


ne tą nuotrauką ant vairuotojo pažymėjimo? Abejoju. Patikrinau 

nacionalinę duomenų bazę. Klientai nežudo transporto priemo- 
nių departamento tarnautojų. Taip paprasčiausiai nebūna. 

— O kaip jos asmeninis gyvenimas? - pasidomėjo Helena Ro- 
din. 

— Man niekas neužkliuvo. Įprasta moteris, bet paieškosiu dau- 
giau, turi kas nors būti. 

— Pasistenk greičiau, - paprašė Rozmari Bar. - Dėl mano bro- 
lio. Turim jį ištraukti. 

— Reikia medikų konsultacijos, - pasiūlė Ana Jani. - Norma- 
lių gydytojų, o ne psichiatrų. 

— Ar NBC sumokės? - paklausė Helena Rodin. 

- Jei galvos, kad padės. 

— Juk turėtų, - tarė Rozmari. - Ar ne? Parkinsono liga - aiškus 
dalykas. Arba serga, arba ne. 

— Gali padėti per apklausas, - pastebėjo Ričeris. - Įtikinama 
priežastis, kodėl Džeimsas Baras to nepadarė, ir įtikinamas pasa- 
kojimas, kad padarė kažkas kitas. Paprastai taip sukuriama pagrįs- 
ta abejonė. 

— Įrikinamas — per smarkus žodis, - pastebėjo Franklinas. — 
O pagrįsta abejonė — labai rizikingas terminas. Būtų parankiau 
priversti Aleksą Rodiną atsiimti kaltinimus, tai reiškia, kad pirma 
reikia įtikinti Emersoną. 

— Negaliu pasikalbėti nė su vienu iš jų, - pripažino Ričeris. 

— Aš galiu, - pasisiūlė Helena. 

— Aš taip pat, - tarė Franklinas. 

— Ir tikrai galiu aš, - pridūrė Ana Jani. - Galime visi, išskyrus 


tave. 

— Bet galbūt nenorėsite. 

— Kodėl ne? - paklausė Helena. 

— Ši dalis jums nepariks. 

— Kodėl? - vėl paklausė Helena. 

— Pagalvok, - tarė Ričeris. - Sendi nužudymas ir tai, kas nuti- 
ko sporto bare pirmadienio vakarą - kam visa tai? 

— Kad tave supančiotų. Kad negalėtum pakenkti bylai. 

— Teisingai. Du mėginimai, tas pats taikinys, tas pats tikslas, 
tas pats kaltininkas. 

- Akivaizdu. 

— Tas nutikimas sporto bare prasidėjo nuo to, kad mane sekė 
nuo pat viešbučio. Sendi, Džebas Oliveris ir kiti slankiojo neto- 
liese laukdami, kol kažkas paskambins ir praneš, kur esu. Taigi, iš 
tiesų pirma mane pasekė nuo viešbučio. Daug anksčiau. 

- Žinome. 

— Ber kaip lėlininkas sužinojo mano vardą? Kaip išvis sužino- 
jo, kad aš mieste? Kaip sužinojo, kad yra vaikinas, kuris gali sukel- 
ti problemų? 

— Kas nors jam pasakė. 

— Kas žinojo, ankstų pirmadienio rytą. 

Helena nutilo. 

— Mano tėvas, - pasakė ji. - Ankstų pirmadienio rytą, o tada 
tikriausiai ir Emersonas. Jie pasikalbėjo apie bylą. Jei iškilo pavo- 
jus, jie iškart susisiekė. 

— Teisingai, - pastebėjo Ričeris. - Tuomet vienas iš jų paskam- 
bino lėlininkui. Greičiausiai maždaug pietų metu. 


Helena nieko nesakė. 

— Nebent vienas iš jų ir yra lėlininkas, - atsargiai tarstelėjo Ri- 
čeris. 

— Lėlininkas yra Zekas. Pats sakei. 

— Sakiau, kad jis yra Čarlio bosas, tik tiek. Negalime žinoti, ar 
viskam iš tiesų vadovauja jis. 

— Tu teisus, - tarė Helena. - Man tai visai nepatinka. 

— Kažkas susisiekė. Dėl to galime būti tikri. Arba tavo tėvas, 
arba Emersonas. Jie sužinojo, kas aš toks, kai tik išlipau iš autobu- 
so. Taigi, vienas nepadės dėl to, kad yra nesąžiningas, o kitas dėl 
to, kad jam gerai taip, kaip yra. 

Kambaryje stojo tyla. 

— Turiu grįžti į darbą, - prabilo Ana Jani. 

Visi tylėjo. 

— Paskambinkit, jei bus naujienų, - paprašė Jani. 

Vis dar buvo tylu. Ričeris nieko nesakė. Ana Jani perėjo per 
kambarį ir atsistojo šalia jo. 

— Raktelius. 

Jis paieškojo kišenėje ir padavė. 


— Ačiū, kad paskolinai. Graži mašina. 


PENKIASDEŠIMT VIENAS 


Linskis stebėjo, kaip mustangas išvažiavo. Riaumojantis vari- 
klis, garsus išmetimas. Girdėjosi per visą kvartalą. Tada gatvėje vėl 
įsivyravo tyla ir Linskis išsitraukė telefoną. 

— Moteriškė iš televizijos išvažiavo, - pranešė jis. 

— Privatus detektyvas liks darbe, - sumurmėjo Zekas. 

— O kas, jei visi kiti išeis drauge? 

— Tikiuosi, kad taip nenutiks. 

— O kas, jei nutiks? 

— Nudėk visus. 


— Ar yra vaistų? Nuo Parkinsono ligos? - paklausė Rozmari 
Bar. 

— Ne, - atsakė Ričeris. - Jokių vaistų, jokios profilaktikos, bet 
galima pristabdyti. Tam yra vaistai. Padeda ir fizioterapija. Ir mie- 
gas. Kai žmogus miega, simptomai dingsta. 

— Galbūt tam jis ir prašė tablečių. Kad galėtų pabėgti. 

— Nereikėtų per daug bėgti. Bendravimas irgi į naudą. 


— Man metas į ligoninę, - pasakė Rozmari. 

— Paaiškink jam, - paprašė Ričeris. - Papasakok, kas iš tiesų 
įvyko penktadienį. 

Rozmari linktelėjo, perėjo kambarį ir nuėjo prie durų. Po mi- 
nutėlės Ričeris išgirdo, kaip užsivedė variklis ir nuvažiavo auto- 


mobilis. 


Franklinas nuėjo į virtuvėlę išvirti kavos. Ričeris ir Helena Ro- 
din kabinete liko vieni. Ričeris sėdėjo kėdėje, kurią anksčiau buvo 
užėmusi Rozmari Bar. Helena nuėjo prie lango ir įsistebeilijo į ga- 
tvę. Stovėjo atsukusi kambariui nugarą. Apsirengusi taip pat kaip 
Rozmari Bar. Juodi marškiniai, juodas sijonas, juodos lakuotos 
odos batai, tačiau ji neatrodė kaip našlė. Ji atrodė kaip viešnia iš 
Paryžiaus ar Niujorko. Kulniukai aukštesni, kojos ilgos, nuogos 
ir įdegusios. 

— Vyrukai, apie kuriuos kalbame - rusai, - tarė. 

Ričeris neatsakė. 

— Mano tėvas amerikietis. 

— Amerikietis Aleksejus Aleksejevičius, - įsiterpė Ričeris. 

— Mūsų šeima atvyko čia dar prieš Pirmąjį pasaulinį karą. Nėra 
jokių sąsajų. Iš kur galėtų būti? Tie žmonės yra žemesnioji sovietų 
klasė. 

— Ką tavo tėvas veikė prieš tapdamas prokuroru? 

— Buvo prokuroro padėjėjas. 

— O dar anksčiau? 

— Visada dirbo ten. 

— Papasakok apie jo kavos gėrimo ceremoniją. 


— O kas čia blogo? 

— Jis naudoja kinų porceliano puodelius ir sidabrinį padėklą. 
Tikrai negavo jų iš valdžios. 

— Ir? 

— Papasakok apie jo kostiumus. 

— Jo kostiumus? 

— Pirmadienio rytą jis vilkėjo tūkstančio dolerių vertės kostiu- 
mą. Tokių valstybės tarnautojų nedaug. 

— Jam patinka brangūs daiktai. 

— Kaip jis tokiems uždirba? 

— Nenoriu apie tai kalbėti. 

— Dar vienas klausimas. 

Helena tylėjo. 

— Arjis tave spaudė nesiimti bylos? 

Helena neatsakė, tik dirstelėjo į dešinę, žvilgtelėjo į kairę ir ap- 
sisuko. 

— Jis sakė, kad pralaimėjimas gali reikšti laimėjimą. 

— Rūpinosi tavo karjera? 

— Taip maniau. Ir vis dar manau. Jis sąžiningas žmogus. 

Ričeris linktelėjo. 

— Tikimybė, kad tu teisi - penkiasdešimt procentų. 

Franklinas grįžo su kava, kuri buvo užplikyta trijuose skirtin- 
guose keramikiniuose puodeliuose. Vienas iš jų buvo įskilęs. Vis- 
kas patiekta ant kamštinio padėklo. Šalia puodelių stovėjo pus- 
pilnis pakelis pieno, geltona dėžutė su cukrumi ir vienas geležinis 
šaukštelis. Vyriškis pastatė padėklą ant stalo, o Helena Rodin įsi- 
stebeilijo į jį, tarsi reginys patvirtintų Ričerio žodžius: stai kaip 


paprastai ruošiama kava. 

- Deividas Čapmenas žinojo tavo pavardę pirmadienį, — tarė 
ji. - Pirmasis Džeimso Baro teisininkas. Jis apie tave žinojo nuo 
šeštadienio. 

— Bet jis nežinojo, kad atvykau, - tarė Ričeris. - Kiek žinau, 
niekas jam nepranešė. 

— Tavo vardą žinojau ir aš, - įsiterpė Franklinas. - Galbūt rei- 
kėtų įtraukti ir mane. 

— Bet tu žinojai tikrąją priežastį, kodėl aš čia, - pastebėjo Riče- 
ris. - Nebūtum įsakęs mane pulti. Būtum pašaukęs į teismą kaip 
liudytoją. 

Visi nutilo. 

— Klydau dėl Džebo Oliverio, - tarstelėjo Ričeris. - Jis ne nar- 
kotikų platintojas. Jo daržinėje radau tik seną pikapą. 

— Džiaugiuosi, kad dėl kai kurių dalykų gali apsirikti, — tarė 
Helena. 

— Džebas Oliveris ne rusas, - pridėjo Franklinas. 

— Amerikietis, - tarstelėjo Ričeris. 

— Taigi, tie vyrukai gali dirbti ir su amerikiečiais. Tą ir noriu 
pasakyti. Galėjo būti ir Emersonas. Nebūtinai prokuroras. 

— Penkiasdešimties procentų galimybė, kol kas nieko nekalti- 
nu, — pasakė Ričeris. 

— Jei išvis esi teisus. 

— Blogiukai labai greitai mane aptiko. 

— Man nepanašu nei į Emersoną, nei į prokurorą, o aš pažįstu 
abu. 

— Gali vadinti jį vardu, - pasiūlė Helena. - Aleksas Rodinas. 


— Nemanau, kad tai vienas iš jų, - prisipažino Franklinas. 

— Grįžtu į darbą, - nutarė Helena. 

— Pavėžėsi ir mane? — paprašė Ričeris. — Išleistum prie greit- 
kelio? 

— Ne, nemanau. 


Ji pasiėmė rankinę, lagaminėlį ir išėjo viena. 


Ričeris sėdėjo nejudėdamas ir klausėsi garsų gatvėje. Girdėjo, 
kaip atsidarė ir užsidarė automobilio durelės. Užsivedė variklis. 
Automobilis nuvažiavo. Jis gurkštelėjo kavos ir tarė: 

— Tikriausiai ją nuliūdinau. 

Franklinas linktelėjo. 

— Tikriausiai. 

— Tie vyrukai turi kažką. Dėl to esame tikri, ar ne? Tai faktas. 
Vadinasi, turime tai aptarti. 

— Paprastas faras atrodo įtikinamesnis variantas nei prokuroras. 

— Nesutinku. Faras kontroliuoja tik savo bylas, o kaltintojas — 
visas. 

— Man labiau patinka pirmas variantas. Pats buvau faras. 

— Aš taip pat. 

— Ir turiu pasakyti, kad Aleksas Rodinas užgniaužė daugybę 
bylų. Žmonės kalba, kad iš atsargumo, bet gali būti ir kita prie- 
žastis. 

— Turėtum pasidomėti, kokio pobūdžio bylas jis užgniaužia. 

— Lyg turėčiau per mažai darbo. 

Ričeris linktelėjo ir pastatęs puodelį ant stalo atsistojo. 

— Pradėk nuo Olain Arčer, - patarė jis. - Aukos. Dabar svar- 


biausia ji. 

Tuomet stabtelėjo prie lango ir žvilgtelėjo į garvę. Nieko nepa- 
matė, tad linktelėjo Franklinui ir koridoriumi nuėjo prie durų, už 


kurių buvo laiptai žemyn. 


Ant viršutinės pakopos sustojo ir pasirąžė. Pasukiojo pečius, 
palankstė rankas ir giliai įkvėpė. Buvo sustingęs po ilgo vairavimo 
ir sėdėjimo. Prislėgtas būtinybės slėptis. Buvo gera tiesiog sustoti 
ir nieko nedaryti. Lauke, dienos šviesoje. Apačioje kairėje visi au- 
tomobiliai buvo dingę, liko tik juodas Suburban. Gatvėje tylu. Jis 
dirstelėjo į dešinę. Ten pamažu telkėsi spūstis. Kairėje kiek geriau. 
Nusprendė, kad pirmiausia patrauks į vakarus, kuo toliau į vaka- 
rus, nes netoliese turėtų būti policijos nuovada. Teks ją apeiti. Vė- 
liau pasuks į šiaurę. Šiaurinė centro dalis tirštai apgyvendinta. Ten 
jam patiko labiausiai. 

Nulipo laiptais. Sratydamas koją ant šaligatvio už penkiolikos 
pėdų išgirdo žingsnius. Atsitraukė. Ploni padai ant kalkakmenio 
akmenukų. Tyla. Tuomet su niekuo nesupainiojamas užtaisomo 
šautuvo trakštelėjimas 

Tuomet balsas. 

— Stok, - tarė. 

Amerikietiškas akcentas. Iš šiaurės. Ričeris sustojo. Sustingo ir 
įsistebeilijo į mūrinę sieną kitoje gatvės pusėje. 

Balsas tarė: 

— Ženk į dešinę. 

Ričeris pasislinko į dešinę. 


— Dabar labai lėtai apsisuk, - paliepė balsas. 

Ričeris lėtai apsisuko. Rankas laikė atitraukęs nuo liemens, 
delnais į viršų. Už penkiolikos pėdų pamatė nedidelę figūrėlę. 
"Tas pats vyrukas, kurį matė tą vakarą iš šešėlių. Ne daugiau kaip 
keturios penkios pėdos, ne daugiau kaip šimtas trisdešimt svarų, 
lieknas, išblyškęs, į visas šalis styrančiais juodais plaukais. Čenkas. 
Arba Čarlis. Dešinėje rankoje nupjautavamzdis šautuvas pistole- 
to rankena. Kairėje laikė kažką juodo. 

— Gaudyk, - tarė Čarlis. 

Ir numetė juodą daiktą. Ričeris matė, kaip jis mirgėdamas 
skrieja oru tiesiai į jį, ir pasąmoningai pagalvojo: 2e granata. Su- 
gavo. Abiem rankom. Batas. Lakuotas moteriškas batelis su pa- 
kulne. Vis dar buvo truputį šiltas. 

- Dabar atiduok, - liepė Čarlis. — Taip pat kaip aš. 

Ričeris stabtelėjo. Kieno tas batas? Vyras stebeilijo į jį negalė- 
damas atitraukti akių. 

Pakulnė žema. 

Rozmari Bar? 

— Mesk atgal, - pašaukė Čarlis. - Tik jokių staigių judesių. 

Apskaičiuok ir įvertink. Ričeris buvo neginkluotas. Rankoje 
laikė batą. Ne akmenį. Batas lengvas ir aerodinamiškas. Jis nieko 
nesužeis. Jis lėtai nusklęs oru ir Čarlis jį paprasčiausiai numuš. 

— Mesk atgal, - pakartojo. 

Ričeris nieko nedarė. Galėjo nuplėšti kulniuką ir mesti jį kaip 
strėlytę. Kaip svaidomąjį ginklą, tačiau kol užsimos, Čarlis jį nu- 
šaus. Čarlis stovėjo už penkiolikos pėdų, nemirksėjo, rankoje 
tvirtai laikė ginklą. Per arti, kad nepataikytų, per toli, kad galėtų 
pribėgti. 

- Paskutinis šansas, — perspėjo Čarlis. 

Ričeris švelniai numetė batą atgal. Ilgas metimas iš apačios. 
Čarlis jį sugavo viena ranka, atrodė, kad visa scena vėl prasidėjo 
iš naujo. 

— Galvok, - kalbėjo Čarlis. - Kad ji vasaros kursuose. Susipa- 
žins su gyvenimo faktais, padirbės su savo liudijimu. Papasakos, 
kaip jos brolis viskam ruošėsi. Kaip išsidavė, kad ruošiasi tai dary- 
ti. Ji bus puiki liudytoja. Supranti, ar ne? | 

Ričeris neatsakė. 

— Taigi, žaidimas baigtas, - tarė Čarlis. 

Ričeris ir toliau tylėjo. 

- Ženk du žingsnius atgal. 

Ričeris žengė du žingsnius atgal. Atsidūrė ant šaligatvio. Dabar 
Čarlis buvo už dvidešimties pėdų. Vis dar laikė barą. Šypsojosi. 

— Apsisuk, - liepė. 

— Rengiesi mane nušauti? — paklausė Ričeris. 

— Galbūt. 

— Turėtum. 

— Kodėl? 

— Nes jei to nepadarysi, surasiu tave ir priversiu pasigailėti. 

— Kokios pompastiškos šnekos. 

— Ne tik šnekos. 

— Tada galbūt tave nušausiu. 

— Turėtum. 

— Apsisuk. 

Ričeris apsisuko. 


— Dabar stovėk ramiai, - liepė. 

Ričeris sustingo veidu į gatvę. Buvo atsimerkęs. Stebeilijo į as- 
falto dangą. Ji buvo užklota ant senojo grindinio. Daugybė mažų 
akmenukų. Ėmė juos skaičiuoti taip norėdamas užpildyti pasku- 
tines gyvenimo sekundes. Stengėsi išgirsti, kas vyksta už nugaros. 
Girdėjo, kaip sušnarėjo audinys, kai Čarlis ištiesė ranką. Girdėjo, 
kaip trakštelėjo vos spustelėtas gaidukas. Ar Čarlis šaus? Sveikas 
protas kuždėjo, kad ne. Žmogžudystės visada kruopščiai tiria- 
mos. 

Bet šie vyrukai išprotėję. Be to, buvo penkiasdešimties procen- 
tų tikimybė, kad jie turi savą farą. Arba jis juos. 

Tyla. Ričeris mėgino išgirsti, kas dedasi jam už nugaros. 

Bet neišgirdo. Nieko neįvyko. Visiškai nieko. Minutę. Dvi. 
Tada už šimto metrų į rytus išgirdo sireną. Tik du trumpus elek- 
troninius policijos automobilio, kuris mėgino prasiskinti kelią, 
pyptelėjimus. 

— Stovėk ramiai, - pakartojo Čarlis. 

Ričeris stovėjo ramiai. Dešimt sekundžių, dvidešimt, trisde- 
šimt. Tuomet staiga į gatvę įvažiavo du policijos ekipažai. Vienas 
iš rytų, kitas iš vakarų. Abu judėjo labai greitai. Jų varikliai tie- 
siog riaumojo. Garsas atsimušė nuo sienų mūro. Jie staiga sustojo. 
Atsidarė durys. Laukan išvirto farai. Ričeris pasuko galvą. Čarlio 


nebebuvo. 


PENKIASDEŠIMT DU 


Suėmimas buvo greitas ir efektyvus. Viskas vyko kaip papras- 
tai. Ginklai, riksmai, antrankiai. Ričeris visą laiką tylėjo. Žinojo, 
kad kalbėti neverta. Trylika metų dirbo policininku ir žinojo, ko- 
kių nemalonumų gali pridaryti keli žodžiai ir kaip viską ištęsti. 
Tik ką nors pasakysi, ir jie iškart sustos, kad užsirašytų. Ričeris 
negalėjo leisti, kad kas nors sustotų. Tik ne tada. 

Kelionė į nuovadą buvo palaimingai trumpa. Ne daugiau kaip 
keturi kvartalai. Ričeris spėjo, kad buvęs policininkas Franklinas 
ne veltui išsirinko darbą gerai pažįstamoje kaimynystėje. Važiuo- 
damas stengėsi perprasti jų strategiją. Manė, kad pirmiausia bus 
nuvestas pas Emersoną, o tai yra penkiasdešimties procentų tiki- 
mybė susitikti akis į akį su blogiuku. 

Arba geručiu. 

Tačiau galiausiai šimtu procentu įsitikino, kad yra blogiuko 
kompanijoje, nes jis iškart susidūrė ir sa Emersonu, ir su Aleksu 
Rodinu. Ričeris buvo ištrauktas iš automobilio ir nuvestas tiesiai 
į Emersono kabinetą. Emersonas sėdėjo prie savo stalo, priešais 


jį - Rodinas. 

Negalima ištarti nė žodžio, - pamanė Ričeris. - Bet viskas turi 
vykti labai greitai. 

Tuomet pamanė: Kuris? Rodinas ar Emersonas? Rodinas vil- 
kėjo kostiumą. Mėlyną, vasarinį, brangų, galbūt tą patį kaip ir pir- 
madienį. Emersonas be švarko. Žaidė su rašikliu. Pirma pastum- 
davo nuo sugeriamojo popieriaus vieną galą, paskui kitą. 

Pirmyn, - pamanė Ričeris. 

— Nebuvo labai sunku tave surasti, - prabilo Emersonas. 

Ričeris neatsakė. Vis dar buvo su antrankiais. 

— Papasakok apie naktį, kai buvo nužudyta mergina, - paprašė 
Rodinas. 

Ričeris neatsakė. 

— Papasakok, koks buvo jausmas, - tarė Emersonas. - Kai 
trakštelėjo jos sprandas. 

Ričeris neatsakė. 

— Prisiekusieji tavęs nekęs, - pastebėjo Rodinas. 

Ričeris ištarė tik du žodžius: 

— Noriu paskambinti. 

— Nori apsiginkluoti advokatais? - paklausė Emersonas. 

Jis neatsakė. 

— Kas tavo advokatas? - paklausė Rodinas. 

— Tavo dukra. 

— Nori, kad jai paskambintume? - pasiteiravo Emersonas. 

— Gal. Arba Rozmari Bar. 

Jis stebėjo jų akis. 


— Seseriai? — paklausė Rodinas. 

— Nori, kad paskambintume seseriai? - negalėjo patikėti Emer- 
sonas. 

Vienas iš jūsų žino, kad ji neatsilieps, - pamanė Ričeris. 

Kuris? 

Jų akys visiškai tuščios. 

— Paskambinkit Anai Jani. 

— Iš televizijos? — nesuprato Rodinas. - Kodėl jai? 

— "Turiu teisę į skambutį telefonu. Neprivalau nieko aiškinti. 
Aš pasakau kam, o jūs surenkate numerį. 

— Ji rengsis transliacijai. Tuoj turi prasidėti šeštos valandos ži- 
nios. 

— Tuomet palauksime, - pasakė Ričeris. - Turiu daugybę laiko. 


Kuris iš jūsų žino, kad tai netiesa? 


Laukti teko visai neilgai. Emersonas paskambino NBC ir pra- 
nešė Anos Jani asistentei, jog policija suėmė Džeką Ričerį, o šis 
pageidauja, kad, dėl nežinomų priežasčių, Ana Jani atvyktų į nuo- 
vadą. Žinutė skambėjo keistai, tačiau po mažiau nei trisdešimties 
minučių Jani jau buvo Emersono kabinete. Žurnalistė užuodė is- 
toriją ir suprato, kad didelis rytojus geriau už vietinę šiandieną. 

— Kuo galiu padėti? — paklausė. 

Ji buvo savo srities žvaigždė, ji buvo žiniasklaida. Ir Emersonas, 
ir Rodinas atrodė truputį įbauginti. Ne jos pačios, o to, kam ji 
atstovavo. 

— Atsiprašau, — tarė Ričeris. - Suprantu, kad nenori, ir žinau, 
kad prisiekiau niekam to nepasakoti, bet taip jau susiklostė aplin- 


kybės, tad turėsi patvirtinti mano alibi. 

Jis žvilgtelėjo į Aną. Matė, kad suprato, ką jis pasakė. Matė, 
kaip ji sutriko. Jokios reakcijos. Neatitraukė nuo jos žvilgsnio. Jo- 
kios reakcijos. 

Istrauk mane iš čia, mergyt. 

Viena sekundė. 

Dvi. 

Jokios reakcijos. 

Ričeris užgniaužė kvapą. Po velnių, atsipeikėk, Jani. Dar viena 
sekundė ir viskas subyrės į šipulius. 

Jokios reakcijos. 

Tuomet ji linktelėjo. Jani suprato. Ričeris iškvėpė. Geras skam- 
butis. Profesinis įgūdis. Ji buvo įpratusi per ausines išgirsti pasku- 
tines naujienas ir po pusės sekundės jas atpasakoti taip, lyg būtų 
žinojusi visą gyvenimą. 

— Kokį alibi? - tarė Emersonas. 

Jani pažvelgė į jį, tada į Rodiną. 

— Maniau, kad tai susiję su Džeku Ričeriu, — tarė ji. 

— Taip ir yra, - patvirtino Emersonas. 

— Tačiau čia Džo Gordonas. Bent jau taip jis prisistatė. 

- Jis jums pasakė, kad jo vardas Gordonas? 

— Kai su juo susipažinau. 

— O tai buvo kada? 

— Prieš dvi dienas. 

— Rodėte jo veidą per savo laidą. 

— Tai buvo jo veidas? Visai nepanašus. Plaukai visiškai kitokie. 


Jokio panašumo. 

— Koks alibi? - pakartojo Emersonas. 

— Dėl ko? 

— "Tos nakties, kai buvo nužudyta mergina. 

Jani tylėjo. 

Rodinas tarė: 

— Ponia, jei ką nors žinote, turite mums papasakoti. 

— Nenoriu, - atrėžė Jani. 

Ričeris pats sau nusišypsojo. Ji tai pasakė taip, kad galėjai būti 
garantuotas, jog po minutėlės Rodinas ir Emersonas maldaus jos 
papasakoti. Ana stovėjo ir priverstinai raudonavo iki pat smilki- 
nių, palaidinė prasegta per tris sagas. Jani buvo puiki aktorė. Ri- 
čeris pagalvojo, kad galbūr ši savybė būdinga visiems žinių prane- 
šėjams. 

— Tai įrodymų klausimas, - tarė Emersonas. 

- Žinoma, tačiau ar negalite patikėti mano žodžiu? 

— Dėl ko? 

— Kadjis to nepadarė. | 

— Mums reikia smulkmenų, - mygo Rodinas. 

— Turiu galvoti apie savo reputaciją, - gynėsi Jani. 

— Jei atšauksime kaltinimus, jūsų pareiškimas nebus paviešin- 
tas. 

— Ar galite garantuoti, kad atšauksite kaltinimus? 

— Pirma turime išgirsti jūsų pareiškimą. 

— Vadinasi, tai užburtas ratas, - sumurmėjo Jani. 

— Bijau, kad taip. 


Nereik per daug, - pamanė Ričeris. - Turime nedaug laiko. 

Jani atsiduso. Pažvelgė į grindis. Pakėlė akis ir pažvelgė tiesiai į 
Emersoną - įtūžusi, susigėdusi, nepakartojama. 

— Tą naktį praleidome drauge. 

— Jūs ir Ričeris? 

— Aš ir Džo Gordonas. 

Emersonas negalėjo patikėti. 

— Šis vyras? 

Jani linktelėjo. 

— Taip. 

— Visą naktį? 

— Taip. Nuo kada iki kada? 

— Nuo maždaug vienuolikos keturiasdešimt. Kai baigėsi žinios. 
Iki kito ryto, kai sužinojau, kad radot kūną. 

— Kur buvote? 

Ričeris užsimerkė. Prisiminė pokalbį garaže naktį prieš tai. Per 
colį su puse pravertas automobilio langas. Ar jis pasakė jai? 

— Motelyje, - tarė Jani. - Jo kambaryje. 

— Administratorius neminėjo, kad būtų jus matęs. 

- Žinoma, kad nematė. Turiu galvoti apie tokius dalykus. 

— Kuris kambarys? 

Ar jis jai pasakė? 

— Aštuntas, - atsakė Jani. 

— Naktį nebuvo išėjęs iš kambario? 

— Ne. 

— Net trumpam? 


— Ne. 

— Kaip galite būti tikra? 

Jani nusuko akis į šalį. 

— Nes nelabai miegojom. 

Kabinete stojo tyla. 

— Ar galite patvirtinti savo parodymus? — paklausė Emerso- 
nas. 

— Kaip? 

- Išskirtinės žymės. Kurių aš nematau, tačiau apie kurias žino 
jūsų vietoje buvęs žmogus. 

— Prašyčiau. 

— Tai paskutinis klausimas. 

Jani neatsakė. Ričeris prisiminė, kaip įjungė lempelę mustango 
salone ir pakėlęs marškinius parodė veržliaraktį. Jis pajudino su- 
rakintas rankas ir susidėjo jas ant juosmens. 

— Bent kas nors? - mygo Emersonas. 

— Tai svarbu, - įsikišo Rodinas. 

— Jis turi randą, — ištarė Jani. - Pilvo apačioje. Siaubingai di- 
delį. 

Emersonas ir Rodinas abu pasisuko vienu metu ir įsistebeili- 
jo į Ričerį. Jis atsistojo. Abiem rankom sugriebęs audinį ištraukė 
marškinius iš kelnių ir juos pakėlė. 

— Gerai, — tarė Emersonas. 

— Kas jį paliko? — pasiteiravo Rodinas. 

— Jūrų pėstininkų seržanto žandikaulis, - atsakė Ričeris. - Me- 
dikai nusprendė, kad jis turėjo sverti apie penkias uncijas. Skriejo 
penkių tūkstančių pėdų per sekundę greičiu iš trinitrotolueno 


sprogimo epicentro. Jį nunešė sprogimo banga. 

Ričeris nuleido marškinius. Nemėgino sukišti atgal. Su antran- 
kiais tai būtų sudėtinga. 

— Dabar patenkinti? — paklausė. - Pakankamai sugėdinot mo- 
terį ? 

Rodinas ir Emersonas susižvalgė. Vienas iš jūsų žino, kad esu 
nekaltas, - pamanė Ričeris. - O ką galvoja kitas, man nesvarbu. 

— Ponia Jani turės viską išdėstyti raštu, - pareikalavo Emerso- 
nas. 

— Jūs surašykite, aš pasirašysiu, — tarstelėjo Jani. 

Rodinas pažvelgė tiesiai Ričeriui į akis. 

— O tuar gali tai patvirtinti? 

— Kaip? 

— Panašiai kaip su tavo randu, tik apie ponią Jani. 

Ričeris linktelėjo. 

— Taip, galėčiau, bet nesiruošiu to daryti. Ir jei paklausit dar 
sykį, liksit be dantų. 

Kabinete vėl stojo tyla. Emersonas pasikuitė kišenėje ir rado 
antrankių raktelį. Staiga pasisukęs išmetė jį į orą. Ričerio rankos 
buvo surakintos, tačiau jis pasikliovė dešiniąja ir sugavęs nusišyp- 
sojo. 

— Ar kalbėjote su Belantonijumi ? 

— Kodėl pasakėte poniai Jani išgalvotą pavardę? — paklausė 
Emersonas. 

— Kodėl taip manote, - atšovė Ričeris. - Galbūt tikrasis mano 
vardas yra Gordonas. 

Jis atidavė raktelį ir ištiesė riešus, kad Emersonas atrakintų an- 


trankius. 

Po dviejų minučių Zekas sulaukė telefono skambučio. Pažįsta- 
mas, žemas, skubus balsas. 

— Neišdegė, - tarė. - Jis turėjo alibi. 

— Tikrą? 

— Tikriausiai ne, bet nieko negalime padaryti. 

— Kas toliau? 

— Tiesiog ramiai lauk. Kažin ar toli nueis, greičiausiai tuoj ateis 


pas tave, tad užtaisyk šautuvą ir lauk. 

— Jie per daug nesispyriojo, - pastebėjo Ana Jani. - Ar ne? - Ji 
užvedė mustangą Ričeriui dar nespėjus uždaryti durelių. 

— Aš ir nesitikėjau. Tas, kuris buvo nekaltas, ir taip žinojo, kad 
neturi nieko tvirto, o kaltasis žino, kad išleidęs laukan nusikratys 
taip pat puikiai kaip įkišęs į kamerą. 

— Kodėl? 

— Nes jie turi Rozmari Bar ir žino, kad jos ieškosiu. Taigi, jie 
manęs lauks pasiruošę pasilinksminti. Iki ryto būsiu negyvas. Tai 


naujas planas ir jis kainuos daug mažiau nei kalėjimas. 


Jie nuvažiavo tiesiai pas Frankliną. Užbėgę laiptais rado jį sė- 
dintį prie stalo. Šviesos buvo išjungtos, veidą apšvietė tik kompiu- 
terio ekranas. Jis bukai į jį stebeilijo lyg nieko nesuprastų. Ričeris 
papasakojo naujienas apie Rozmari Bar. Franklinas visiškai sustin- 
go ir įsistebeilijo į duris. Tada pasisuko į langą. 

— Buvome čia pat, - nutęsė jis. 

Ričeris linktelėjo. 

— Visi trys. Tu, aš ir Helena. 


— Aš nieko negirdėjau. 

— Aš taip pat, — tarstelėjo Ričeris. — Jie tikri profai. 

— Kąjjie su ja darys? 

— Privers liudyti prieš brolį, papasakoti kažkokią išgalvotą is- 
toriją. 

— Arją nuskriaus? 

— Priklauso nuo to, ar ji lengvai pasiduos. 

— Ji nepasiduos, - tarė Jani. - Niekada. Negi nesupranti? Ji 
užsispyrė sugrąžinti broliui garbę. 

— Tuomet ją skriaus. 

— Kurji? - paklausė Franklinas. 


— Ten pat, kur ir jie, - atsakė Ričeris. - Bet nežinau, kur. 


Ji buvo viršuje, svetainėje, pririšta prie kėdės. Į ją spoksojo Ze- 
kas. Moteris jį sužavėjo. To nebuvo matęs jau dvidešimt sepryne- 
rius metus. Pataisos batalione, prie kurio prisijungė 1943 metais, 
kelios buvo, tačiau jų buvo mažuma, greitai mirė. Po Didžiojo karo 
prasidėjo Gulago košmaras. 1949 metais prie Baltosios jūros ka- 
nalo matė valstietę. Tai buvo susikūprinusi, stambi senė už dviejų 
šimtų jardų, vidury runkelių lauko. Paskui nieko iki 1976 metų, 
kai pamatė per užšalusias Sibiro dykynes trijų arklių traukiamose 
rogėse sėdinčią medicinos seserį. Tada jis dirbo karjere. Kartu su 
šimtu kitų zekų ėjo vorele tiesiu keliu. Seselės rogės artinosi kitu, 
susikertančiu keliu. Žemė buvo visiškai lygi, pasidengusi sniegu. 
Zekai matė labai toli. Jie stovėjo ir žiūrėjo, kaip moteris nulėkė 
visą mylią. Paskui, kai ji kirto sankryžą, visi pasuko galvas ir lydėjo 
žvilgsniais dar mylią. Dėl neleistinos prastovos tą vakarą nė vienas 


negavo vakarienės. Keturi vyrai mirė, o Zekas ne. 

— Arjums patogu? - paklausė jis. 

Rozmari Bar neatsakė. Tas, kurio vardas buvo Čenkas, grąžino 
jos batą. Jis pasilenkė prie jos pėdos ir užmovė kaip batų parduo- 
tuvės konsultantas. Tuomet atsitraukė ir atsisėdo ant sofos šalia 
vyriškio, vardu Vladimiras. Sokolovas liko apačioje kambaryje, 
pilname stebėjimo įrangos, o Linskis išbalęs žygiavo po kambarį. 
Turėjo kažkokių problemų su nugara. 

— Kai klausia Zekas, turi atsakyti, - paaiškino Vladimiras. 

Rozmari nusuko akis. Vladimiro bijojo labiau nei kitų. Jis buvo 
didžiulis, nuo jo sklido ištvirkautojo kvapas. 

— Ar ji supranta padėtį, kurioje atsidūrė? — paklausė Linskis. 
Zekas nusišypsojo, Linskis atsakė tuo pačiu. Tai buvo jų asmeninis 
juokelis. Į visus mėginimus aiškinti savo teises ir prašyti geresnių 
sąlygų stovyklose visada būdavo atsakoma vienodai: „Ar supran- 
tate padėtį, kurioje atsidūrėt?“ Po klausimo eidavo teiginys: „Jūsų 
nėra. Tėvynei esate niekas“ Pirmą kartą išgirdęs klausimą Linskis 
norėjo atsakyti, bet Zekas jį nutildė. Tuo metu Zekas jau buvo 
atsėdėjęs aštuoniolika metų ir retai kišdavosi į kitų reikalus, tačiau 
tas žalias naujokas jam kažkuo patiko. Priglaudė jį po savo spar- 
neliu ir nuo tada juodu buvo drauge, nesvarbu, kiek kartų buvo 
perkelti iš vienos vietos į kitą. Apie Gulagą buvo parašyta daugybė 
knygų, rasta daugybė dokumentų, sudaryta daugybė žemėlapių, 
tačiau ironiška, kad tie, kurie ten buvo, net nutuokė, kokia tai vie- 
ta. Niekas jiems nesakė. Stovykla buvo stovykla - spygliuota viela, 
barakai, nesibaigiantis miškas, begalinė tundra, nuolatinis darbas. 


Kas iš to pavadinimo? 

Linskis buvo kareivis ir vagis. Vakarų Europoje arba Amerikoje 
būtų atsėdėjęs savo laiką, dvejus metus vienur, trejus kitur, tačiau 
sovietiniais metais vagystė prieštaravo visai režimo ideologijai. Ji 
išreiškė neišlavintą ir antivisuomeninį požiūrį į asmeninį turtą. 
Už tokį požiūrį žmogus iškart būdavo pašalinamas iš civilizuotos 
visuomenės. Linskio pašalinimas tęsėsi nuo 1963 metų iki tol, kol 
civilizuota visuomenė žlugo ir Gorbačiovas ištuštino Gulagą. 

— Ji supranta situaciją, - nuramino Zekas. - Greit pati pripa- 


žins. 


Franklinas paskambino Helenai Rodin. Po dešimties minučių 
ji jau buvo jo kabinete. Vis dar pyko ant Ričerio. Tai buvo visiš- 
kai aišku, tačiau per daug jaudinosi dėl Rozmari Bar, tad labai ne- 
purkštavo. Franklinas liko prie savo stalo prisispaudęs prie kom- 
piuterio ekrano. Helena ir Ana Jani kartu sėdėjo prie stalo. Ričeris 
stebeilijo pro langą. Dangus niaukėsi. 

— Turėtume kam nors paskambinti, - tarė Helena. 

— Pavyzdžiui? — paklausė Ričeris. 

— Mano tėvui. Jis geras vyrukas. 

Ričeris apsisuko. 

— Tarkim, kad tu teisi. Ir ką mes jam pasakysim? Kad dingo 
žmogus? Jis tik paskambins policijai, nes daugiau nieko negali 
padaryti. O jei blogiukas yra Emersonas, policija per daug nesi- 
stengs. Net jei Emersonas geruolis, jie vis tiek nesistengs. Dingę 
suaugusieji nieko nejaudina. Jų labai daug. 


— Bet ji svarbi bylai. 

— Bylai svarbiausias jos brolis, taigi, policija nuspręs, kad nieko 
keisto, jog ji pabėgo. Rozmari brolis liūdnai pagarsėjęs nusikaltė- 
lis, moteris negalėjo pakęsti gėdos. 

— Bet tu matei, kaip ją pagrobė. Galėjai jiems pasakyti. 

— Mačiau batą, tik tiek ir galiu papasakoti. Ir esu visai nepatiki- 
mas, vedžiojau juos už nosies kelias dienas. 

— "Tai ką darysime? 

Ričeris nusisuko nuo lango. 

— Patys tuo pasirūpinsime, — tarė jis. 

— Kaip? 

— Mums reikia tik adreso. Tai išsiaiškinsime per nušautą mote- 
rį. Sužinosime vardus, išsiaiškinsime kontekstą, surasime vietą ir 
galiausiai ten nuvyksime. 

— Kada? - paklausė Jani. 

— Per dvylika valandų, - tarė Ričeris. - Prieš aušrą. Jie dirba pa- 
gal tam tikrą grafiką. Pirmiausia nori pasirūpinti manimi, o tada 
užsiimti Rozmari Bar. Turime ją surasti, kol jų kantrybė neišseko. 

— "Tai reiškia, kad pasirodysi kaip tik ten, kur jie ir tikisi. 

Ričeris neatsakė. 

— Pats lįsi į spąstus, - pastebėjo Jani. 

Ričeris ir vėl neatsakė. Jani pasisuko į Frankliną ir tarė: 

— Papasakokit daugiau apie moterį, kuri buvo nušauta. 

— Nėra ką pasakoti, - atsakė Franklinas. - Viską peržiūrėjau. 
Ji visiškai paprasta. 

- Šeima? 


— Visi likę Rytuose, ten, iš kur ji kilusi. 

— Draugai? 

— Iš esmės tik du. Bendradarbė ir kaimynė. Nė viena neatrodo 
įdomi. Nė viena nėra rusė. 

Jani atsisuko į Ričerį. 

— Tuomet galbūt tu klysti. Galbūt trečiasis šūvis nebuvo svar- 
biausias. 

— Turėjo būti, — tarė Ričeris. - Kodėl po jo stabrelėjo? Jis pasi- 
tikrino, ar tikrai pataikė. 

— Po šeštojo irgi stabtelėjo. 

— Ilgai tikrai nelaukė. Viskas galėjo tuoj pat išslysti iš rankų. 
Žmonės galėjo pasileisti vieni per kitus. 

— Tačiau nepasileido. 

- Jis negalėjo to numatyti. 

— Sutinku, - tarė Franklinas. - Tokio dalyko nedarai nei pir- 
mu, nei paskutiniu šūviu. 

Ir įsistebeilijo į tuštumą. Įsistebeilijo į sieną taip, lyg jos nema- 
tytų. 

— Palaukit, - dirstelėjo į ekraną. - Kai ką užmiršau. 

— Ką? - paklausė Ričeris. 

— Ką sakei apie Rozmari Bar. Dingę žmonės. 

Grįžęs prie pelės ir klaviatūros surinko tekstą. Tuomet spus- 
telėjo „Enter“ mygtuką ir pasilenkė į priekį lyg galėtų paspartinti 
procesą. 

— Paskutinė galimybė, - tarstelėjo. 

Iš televizijos reklamų Ričeris žinojo, kad kompiuteriai veikia 
labai greitai, tačiau Franklino monitorius ilgai liko tuščias. Kam- 


pe atsirado mažytis grafikas. Jis iš lėto sukosi. Vaizdavo kantrią 

paiešką ir neišmatuojamą duomenų kiekį. Jis sukosi kelias minu- 
tes. Tuomet sustojo. Nuo monitoriaus atskilo elektrostatinis traš- 
kesys, ekrane pasirodė tankiai prirašytas dokumentas. Paprastas 
kompiuterio šriftas. Iš ten, kur stovėjo, Ričeris negalėjo jo perskai- 
tyti. 

Kabinete stojo tyla. 

Franklinas pakėlė akis. 

— Puiku, - tarė. - Prašom. Pagaliau. Pagaliau kažkas neįprasto, 
kažką aptikome. 

— Ką? - sukluso Jani. 


— Olain Arčer prieš du mėnesius pranešė, kad dingo jos vyras. 


PENKIASDEŠIMT KETURI 


Franklinas atitraukė savo kėdę nuo stalo, kad kiti taip pat ga- 
lėtų pasižiūrėti į ekraną. Ričeris ir Helena Rodin turėjo kaip rei- 
kiant susispausti. Jokio priešiškumo, tik sekimo jaudulys. 

Didžioji dokumento dalis buvo užšifruota, o kitą sudarė šal- 
tinių informacija. Laiškai, numeriai, laikai, adresai. Pagrindinė 
žinutė labai trumpa. Prieš du mėnesius ponia Olain Ana Arčer 
pranešė, kad dingo jos vyras. Jo vardas buvo Eduardas Stratonas 
Arčeris. Pirmadienį, kaip visada, anksti išėjo į darbą ir negrįžo iki 
trečiadienio darbo dienos pabaigos, tada ir buvo surašytas prane- 
šimas. 

— Arjis vis dar dingęs? - paklausė Helena. 

— Taip, - atsakė Franklinas ir parodė į raidę A, pasimetusią 
tarp kodo ženklų ekrano viršuje. - Vis dar aktyvi. 

— Reikia pasikalbėti su Olain draugais, - pasiūlė Ričeris. — 
Mums reikia kokio nors pagrindo. 

— Dabar? - paklausė Franklinas. 

- Turime tik dvylika valandų, - priminė Ričeris. - Negalime 


švaistyti laiko veltui. 

Franklinas užsirašė Olain bendradarbės ir kaimynės vardus bei 
adresus ir padavė juos Anai Jani, nes už jo darbą mokėjo ji. 

— Aš liksiu čia, - tarė jis. - Paieškosiu vyro duomenų bazėse. 
Tai gali būti sutapimas. Galbūt jis kiekvienoje valstijoje turi po 
žmoną. Ne pirmas kartas. 

— Netikiu sutapimais, — patikino Ričeris. - Taigi, nešvaistyk 
laiko veltui. Geriau surask man telefono numerį. Vyrukas vardu 
Kešas. Buvęs jūrų pėstininkas. Turi šaudyklą, kurioje treniravosi 
Džeimsas Baras. Kentukyje. Paskambink jam mano vardu. 

— Ką perduoti? 

— Pasakyk mano vardą ir liepk sėst į savo Hurmvee. Paprašyk, 
kad tuoj pat atvažiuotų čionai, ir pranešk, kad vyksta naujos šau- 
dymo varžybos. 

— Šaudymo varžybos? 

— Jis supras. Paprašyk atsigabenti savąjį M24. Su naktiniu tai- 
kikliu. Ir viskuo, kas paklius po ranka. 

Ričeris nusekė Aną Jani ir Heleną Rodin laiptais. Visi sulipo į 
Helenos automobilį, moterys sėdėjo priekyje, Ričeris — gale. Vy- 
ras suprato, kad visi mieliau rinktųsi mustangą, bet jame tik dvi 
sėdynės. 

— Kur pirmiausia? - paklausė Helena. 

— O kas arčiau? - klausimu atsakė Ričeris. 

— Bendradarbė. 

— Tada pirmiausia pas ją. 

Eismas buvo lėtas. Keliai prigrūsti automobilių, eismą trikdė 


atvažiuojančios ir išvažiuojančios kelio darbų mašinos. Ričeris 

nuolat dirsčiojo į savo laikrodį ir pro langą. Saulė leidosi, artėjo 


vakaras. Laikas eina. 


Bendradarbė gyveno vakariniame priemiestyje, kuris buvo 
sudarytas iš tiesių gatvelių. Iš abiejų kelio pusių rikiavosi kuklios 
rančos. Namai stovėjo nedideliuose sklypuose, ant stiebų plevėsa- 
vo vėliavos, virš garažų durų kabojo krepšinio lentos, ant mūrinių 
kaminų iškeltos palydovinės antenos. Kai kurių palei šaligatvį išsi- 
rikiavusių medžių kamienus juosė gelsvi, išblukę kaspinai. Ričeris 
spėjo, kad jie simbolizuoja solidarumą su užjūryje tarnaujančiais 
būriais. Kažin dėl kokio konflikto. Tarnavo užjūryje trylika metų 
ir nė karto negirdėjo, kad kas raišiotų medžius namuose. Kol tik 
gaudavo čekių, maisto, vandens, kulkų, o žmonos būdavo ištiki- 
mos, dauguma vyrukų jausdavosi laimingi. 

Užjų leidosi saulė, tad Helena važiavo iš lėto, palinkusi į priekį, 
kad iš anksto pastebėtų reikiamą namo numerį. Radusi tą, kurio 
ieškojo, privažiavo prie namo ir sustojo paskui nedidelį sedaną. Jis 
buvo naujutėlis. Ričeris prisiminė pavadinimą iš pasivaikščiojimo 
tuo keturių juostų keliu: „Geriausias Amerikos draudimas!“ 

Bendradarbė buvo pavargusi ir susierzinusi, maždaug trisde- 
šimt penkerių metų moteris. Atidariusi duris išėjo laukan ir iškart 
jas uždarė, izoliuodama triukšmą, kuris priminė tuziną zujančių 
vaikų. Iškart pažino Aną Jani. Net žvilgtelėjo jai už nugaros ieš- 
kodama kameros. 

— Kuo galiu padėti? - paklausė. 


— Norime pasikalbėti apie Olain Arčer, - tarė Helena Rodin. 

Moteris neatsakė. Atrodė taip, tarsi būtų susidūrusi su vidiniais 
prieštaravimais. Tarsi manytų, kad negražu kalbėti apie tragedijos 
aukas su žurnalistais, tačiau galiausiai Anos Jani populiarumas 
nugalėjo jos savigraužą. 

— Gerai, — sutiko. - Ką norite žinoti? Olain buvo puikus žmo- 
gus, visi labai jos ilgimės. 

Atsitiktinumo prigimtis, - susimąstė Ričeris. Atsitiktinai nužu- 
dyti žmonės vėliau visada apibūdinami kaip labai mieli. Niekas 
nėra pasakęs: „Ji buvo žiurkiaveidė skundikė, džiaugiuosi, kad 
mirė. Tas, kuris taip pasielgė, padarė mums visiems paslaugą“ To 
niekada nėra buvę. 

— Norime kai ką sužinoti apie jos vyrą, - tarė Helena. 

— Niekada nebuvau jo sutikusi. 

— Ar Olain apie jį pasakojo? 

— Gal truputį, retkarčiais. Kiek pamenu, jo vardas buvo 'Te- 
das. 

— Kuojis užsiima? 

— Verslininkas. Nežinau, kokiu būtent verslu užsiima. 

— Ar Olain pasakojo, kad jis dingo? 

— Dingo? 

— Prieš du mėnesius Olain pranešė, kad jis dingo. 

— Pamenu, kad atrodė susirūpinusi. Maniau, kad iškilo vers- 
lo problemų. Tiesą sakant, manau, kad jau kelerius metus turėjo 
kažkokių bėdų. Todėl Olain teko grįžti į darbą. 

— Ji dirbo ne visada? 

— Oi, ne. Manau, kad kažkada dirbo, bet vėliau metė, o tada 


teko grįžti. Taip susiklostė aplinkybės. Nuo turtų prie skurdo. Jai 

reikėjo darbo dėl finansinių priežasčių. Manau, kad Olain dėl to 
gėdijosi. 

— Tačiau smulkmenų nepasakojo? - pasitikslino Ana Jani. 

- Ji nemėgo pasakoti asmeninių dalykų, - atsakė moteris. 

— Tai svarbu. 

— Ji buvo išsiblaškiusi. Tai jai nebuvo būdinga. Likus savaitei 
iki nužudymo vieną dieną buvo dingusi visą popietę. Taip pat į ją 
nepanašu. 

— Ar žinote, ką tuo metu veikė? 

— Ne, tikrai nežinau. 

— Jei ką prisimintumėte apie jos vyrą, mums labai padėtų. 

Moteris papurtė galvą. 

— Jo vardas buvo Tedas. Tik tiek galiu pasakyti. 

— Gerai, dėkui, - tarstelėjo Helena. 

Ji apsisuko ir nuėjo atgal link automobilio. Jani ir Ričeris nu- 
sekė jai iš paskos. Moteris nulydėjo juos nusivylusiu žvilgsniu, lyg 


būtų susimovusi per peržiūrą. 


— Pirmas blynas prisvilęs. Visada taip. Kartais manau, kad pir- 
mą žmogų sąraše visada būtų galima praleisti. Jie niekada nieko 
nežino, - pastebėjo Ana Jani. 

Ričeriui automobilio gale buvo nepatogu. Kelnių kišenė buvo 
tiesiai po juo ir dabar į šlaunį rėžėsi moneta. Pasirangęs ją ištraukė. 
Tai buvo dvidešimt penkių centų moneta, nauja ir blizganti. Jis 
gal minutę ją apžiūrinėjo, o tada įsikišo į kitą kišenę. 

— Sutinku, - tarė. - Reikėjo ją praleisti. Mano kaltė. Tikėjausi, 


kad bendradarbė daug žinos, bet paprastai šalia kolegų žmonės 

būna nekalbūs, nenori daug pasakoti apie save. Ypač turtingieji, 
kuriems atėjo prasti laikai. 

— Kaimynė žinos daugiau, - ramino Jani. 

- Tikėkimės, - tarstelėjo Helena. 

Jie užstrigo eismo spūstyje. Važiavo iš rytinių priemiesčių į va- 
karinius, labai lėtai. Ričeris vėl dirsčiojo į laikrodį ir dairėsi pro 
langus. Saulė žemai, prieš akis horizontas, o už jų jau sutemos. 


Laikas eina. 


PENKIASDEŠIMT PENKI 


Rozmari Bar pasimuistė kėdėje mėgindama pajudinti riešus po 
juos surakinusia lipniąja juosta. 

— Žinome, kad tai padarė Čarlis, — tarė ji. 

— Čarlis? — pakartojo Zekas. 

— Tariamas mano brolio draugas. 

— Čenkas, - pataisė Zekas. - Jo vardas Čenkas. Taip, tai pada- 
rė jis. Toks buvo jo planas. Puikiai padirbėjo. Žinoma, daug pasi- 
tarnavo jo fiziniai duomenys. Tavo brolio batus jis avėjo su savais 
batais. Teko atraitoti kelnes ir lierpalčio rankoves. 

— Mes žinome, - pakartojo Rozmari. 

— Kas žino? Ir kaip tu susijusi su ta kompanija? 

- Žino Helena Rodin. 

— Tu atsisakysi jos teisininkės paslaugų. Nutrauksi atstovavi- 
mą. Ji negalės papasakoti nieko, ką sužinojo iki tol..Linski, ar aš 
teisus? 

Linskis linktelėjo. Jis buvo už šešių pėdų, sėdėjo ant sofos atsi- 
rėmęs keistu kampu, kad pailsintų nugarą. 

— Toks tas įstatymas, - pritarė jis. - Amerikoje. 


— Franklinas žino, - tęsė Rozmari. - Ir Ana Jani. 

— Nuogirdos, - tarė Zekas. - Teorijos, spekuliacijos, užuomi- 
nos. Tie du neturi jokių įrtikinamų įrodymų. Ir tikrai nėra pati- 
kimi šaltiniai. Privatūs detektyvai ir televizijos žurnalistai tokius 
įvykius visada sugeba apversti aukštyn kojomis ir prigalvoti viso- 
kiausių keistų paaiškinimų. Visi to tikisi. Jei taip nenutiktų, būtų 
labai keista. Prezidentas šioje šalyje buvo nužudytas prieš ketu- 
riasdešimt metų, o tokie žmonės kaip jie vis dar tvirtina, kad ti- 
kroji tiesa neatskleista. 

Rozmari neatsakė. 

— Tavo liudijimas bus galutinis, - dėstė Zekas. - Nueisi pas 
Rodiną ir prisiekusi paliudysi, kad tavo brolis turėjo planą ir il- 
gai tam ruošėsi. Papasakosi apie tai, kaip jis užsiminė apie savo 
ketinimus. Pasakysi, kad, deja, nepriėmei to rimtai. Paskui koks 
nors valstybės paskirtas advokatas atsižvelgs į tavo parodymus, 
paskelbs brolį kaltu ir viskas baigsis. 

— Aš to nedarysiu, - pasakė Rozmari. 

Zekas pažvelgė tiesiai jai į akis. 

— Padarysi, pažadu. Po dvidešimt keturių valandų 722/dausį, 
kad leistume tai padaryti. Būsi siaubingai išsigandusi, kad apsigal- 
vosime ir 2eleisime to padaryti. 

Kambaryje stojo tyla. Rozmari žvilgtelėjo į Zeką lyg norėtų 
kažką pasakyti, bet greit nusisuko. Zekas vis tiek jai atsakė. Jis pui- 
kiai ją išgirdo. 

— Ne, mūsų nebus šalia, kai liudysi, - tarė. - Bet žinosime, ką 
pasakei. Po kelių minučių. Net negalvok apie pasivaikščiojimą iki 
autobusų stoties. Antraip, nužudysime tavo brolį. Be to, pasaulyje 


nėra tokios vietos, kur tavęs nerastume. 

Rozmari vis dar tylėjo. 

- Šiaip ar taip, - tęsė Zekas, - nesiginčykime. Tai labai nepro- 
duktyvu ir beprasmiška. Papasakosi jiems tai, ką liepsime. Pati ži- 
nai, kad papasakosi. Pamatysi. Norėsi tai padaryti. Norėsi, kad su- 
rengtume ankstesnį susitikimą. Teismo rūmuose. Ant kelių mal- 
dausi progos įrodyti, kaip puikiai moki kalbėti. Taip būna visada. 
Puikiai išmanome savo darbą. Mokėmės iš didžiųjų meistrų. 

— Mano brolis serga Parkinsono liga, - tarė Rozmari. 

— Kada diagnozuota? - paklausė Zekas, nors ir taip žinojo at- 
sakymą. 

— Ji prasidėjo seniau. 

Zekas papurtė galvą. 

— Pernelyg subjektyvu, jokios naudos. Kas įrodys, kad tai ne- 
panašu į būklę, kurią sukėlė pastarasis sužeidimas? Kas įrodys, 
kad tai tikras invalidumas? Kai šaudoma iš taip arti? Jei advoka- 
tas atsives ekspertą, Rodinas atsives tris. Jis suras gydytojų, kurie 
prisieks, kad Mažąją Anę Oukli* Parkinsono liga kamavo nuo pat 
gimimo. 

— Ričeris žino, - nepasidavė Rozmari. 

— Kareivis? Iki ryto jis bus miręs. Miręs arba pabėgęs. 

— Jis nebėgs. 

— Todėl mirs. Šį vakarą jis tavęs ateis. Mes jo lauksim. 

Rozmari tylėjo. 

— Vyrukai yra atėję pas mus ir anksčiau, - pasakojo Zekas. — 


Daugybę kartų, įvairiose vietose. O mes vis dar čia. Da, Linski? 
* Mažoji Anė Oukli (Annie Oakley) - garsi amerikietė šaulė. (Red. past.) 

Linskis vėl linktelėjo. 

— Mes vis dar čia. 

— Kadajis ateis? - paklausė Zekas. 

— Nežinau, - tarstelėjo Rozmari. 

— Ketvirtą ryto, - pasakė Linskis. - Jis amerikietis. Juos mokė, 
kad ketvirta ryto geriausias laikas netikėtam užpuolimui. 

— Kryptis? 

— Greičiausiai iš šiaurės. Akmenų skaldykla jį pridengs, va- 
žiuoti atviru lauku reikės tik du šimtus jardų. Manau, kad čia jis 
apmaus mus dvigubai. Vengs šiaurės, nes žino, kad tai geriausias 
variantas. 

— Iš vakarų neis, - pridūrė Zekas. 

Linskis papurtė galvą. 

— Pritariu. Per daug tiesu ir atvira. Atvyks iš pietų arba rytų. 

— Pasodink Vladimirą pas Sokolovą, - tarė Zekas. - Pasakyk, 
kad įdėmiai stebėtų pietus ir rytus, tačiau liepk užmest akį ir į 
šiaurę bei vakarus. Būtina stebėti visas keturias puses. Čenką su 
šautuvu pastatyk viršuje. Gali stoti prie kurio nori lango. Cenkui 
pakaks ir vieno šūvio. 

Tuomet atsisuko į Rozmari Bar. 

— Tuo metu rasime saugią vietelę, — tarė jis. - Mokymai prasi- 


dės iškart, kai palaidosime kareivį. 


Vakariniai priemiesčiai buvo miegamieji rajonai, kuriuose gy- 
veno mieste dirbantys žmonės, tad eismas visą laiką buvo siaubin- 


gas. Namai daug geresni nei rytuose. Visi dviaukščiai, išskirtiniai, 

puikiai prižiūrėti. Visi stovėjo dideliuose sklypuose, turėjo basei- 
nus ir visus metus žaliuojančią augmeniją. Už jų leidžiantis pasku- 
tiniams saulės spinduliams atrodė kaip paveikslėlis iš brošiūros. 

— Išpuikusi vidurinioji klasė, - burbtelėjo Ričeris. 

— "Tai, ko visi trokštame, - pastebėjo Jani. 

- Jie nenorės kalbėti, - tarstelėjo Ričeris. - Jiems tai nebūdin- 
ga. 

— Kalbės, - patikino Jani. - Su manim kalba visi. 

Jie lėtai pravažiavo pro Arčerių namus. Ant plonų grandinėlių 
po pašto dėžute kabojo lentelė su užrašu „Tedas ir Olain Arčer“. 
Už jos plati veja ir namas, kuris atrodė negyvenamas, tamsus ir 
tuščias. Tiudorų stilius. Pilkšvai rudos sijos, kreminis tinkas. Ga- 
ražas trims automobiliams. Namie nieko nėra, - pamanė Ričeris. 

Kaimynė, kurios ieškojo, gyveno kitoje gatvės pusėje ir per vie- 
ną namą į šiaurę. Jos namas buvo daugmaž tokio paties dydžio 
kaip ir Arčerių, tik itališko stiliaus. Akmeniniai akcentai, nedi- 
deli bokšteliai, ant pietinių pirmojo aukšto langų tamsiai mėlyni 
tentai. Vakaro šviesa geso virsdama sutemomis, už langų viena po 
kitos įsižiebė lempos. Visa gatvė atrodė šilta, atsipalaidavusi, tyli 
ir labai savimi patenkinta. Ričeris tarė: 

— Visi miega saugiau, nes šiurkštūs vyrukai naktį pasirengę ap- 
lankyti tuos, kurie gali jiems pakenkti. 

— Skaitei Orvelą? —- paklausė Jani. 

— Lankiau koledžą, - atsakė Ričeris. - Vest Pointas praktiškai 
yra koledžas. 

— Dabartinė visuomeninė santvarka yra apgavystė, o jos verti- 


nami įsitikinimai - paklydimas, - pasakė Jani. 

— Mąstantis žmogus negali gyventi tokioje visuomenėje ir ne- 
norėti jos pakeisti, - pridėjo Ričeris. 

— Esu įsitikinusi, kad jie labai malonūs žmonės, - įsiterpė He- 
lena. 

— Tik ar jie su mumis kalbės? 

— Kalbės, - pažadėjo Jani. - Visi kalba. 

Helena nuriedėjo ilgu kalkakmeniu nubarstytu įvažiavimu ir 
sustojo per dvidešimt metrų nuo užsienietiško visureigio dideliais 
chromuotais ratais. Paradinės namo durys buvo pagamintos iš 
seno, pilkšvo ąžuolo, apkaustytos geležimi ir sutvirtintos vinimis, 
kurių galvutės prilygo beisbolo kamuoliukams. Atrodė, kad tuoj 
įžengsi į renesansą. 

— Nuosavybė - tai vagystė, - paskelbė Ričeris. 

— Prudonas*, - spėjo Jani. - Nuosavybė geidžiama, tai teigia- 
mas dalykas mūsų pasaulyje. 

— Abraomas Linkolnas, - atsilygino Ričeris. - Pirmasis meti- 
nis pranešimas. 

Liūto su žiedu nasruose formos metalinis belstukas puošė du- 
ris. Radusi elektrinio skambučio mygtuką Helena spustelėjo ir jį. 
Negirdėjo jokių iš vidaus sklindančių garsų. Sunkios durys, storos 
sienos. Ji spustelėjo skambutį dar kartą, bet nespėjus atitraukti 
piršto, durys pasislinko ant varinių vyrių ir atsidarė. Už jų, vis dar 
laikydamas vidinę rankeną, stovėjo vyriškis. 

— Klausau:? - Jis buvo maždaug keturiasdešimties, solidus, kles- 


tintis, greičiausiai golfo klubo narys, gal E/k, gal Rotary klubo na- 


* Pjeras-Žozefas Prudonas (Pierre-Joseph Proudhon) - prancūzų ekonomistas, 
vienas pirmųjų anarchizmo atstovų. (Red. past.) 

rys. Vilkėjo velvetines kelnes ir raštuotą megztinį. Jis buvo vienas 
iš tų vyrukų, kurie grįžę namo iškart persirengia. 

— Arjūsų žmona namie? - paklausė Helena. - Norėtume su ja 
pasikalbėti apie Olain Arčer. 

— Apie Olain? - tarstelėjo. Jis stebeilijo į Aną Jani. 

— Aš teisininkė, - prisistatė Helena. 

— Ką galima pasakyti apie Olain? 

— Greičiausiai daugiau nei įsivaizduojat, - įsiterpė Ana Jani. 

— Jūs ne teisininkė. 

— Atvykau kaip žurnalistė, bet iš žmogiško susidomėjimo. Nie- 
ko skandalingo. Bet gali būti, kad teisingumas truputį suklydo, 
todėl mes čia. 

— Kaip suklydo? 

— Galimas daiktas, kad dėl šaudymo apkaltintas ir suimtas ne 
tas žmogus. Dėl to ir atvykome. 

Ričeris jį stebėjo. Vyrukas tiesiog stovėjo laikydamas duris ir 
mėgino apsispręsti. Galiausiai atsiduso ir atsitraukė. 

— Užeikit vidun, - pakvietė. 

Visi kalba. 

Geltonu koridoriumi šeimininkas nusivedė svečius į svetainę. 
Ji buvo erdvi ir švari. Aksominiai baldai, mažyčiai raudonmedžio 
staliukai, akmeninis židinys. Televizoriaus nebuvo. Tikriausiai 
tam skirtas kitas kambarys. Poilsio kambarys ar namų kinas. Arba 
jie nežiūrėjo televizoriaus. Ričeris matė, kaip Ana Jani vertina ga- 
limybes. 


— Pakviesiu žmoną, - tarė vyriškis. 

Po minutėlės grįžo su gražia, kiek jaunesne už save moterimi. 
Ji vilkėjo aptemptus džinsus ir koridoriaus geltonumo sportinį 
nertinį. Apsiavusi mokasinais. Be kojinių. Kirpimas brangus, bet 
atrodo paprastai, tarsi vėjo sutaršyti plaukai. Moteris buvo vidu- 
tinio ūgio, o jos lieknumas išdavė dietų knygas ir ilgas valandas 
aerobikos salėje. 

— Kas nutiko? - paklausė ji. 

— Tedas Arčeris, - atsakė Helena. 

— Tedas? Maniau, kad vyrui sakėte, jog atvykote dėl Olain. 

— Manome, kad jie susiję. Žmonės ir situacijos. 

— Kaip jie gali būti susiję? Tai, kas nutiko Olain, buvo kaip 
griaustinis iš giedro dangaus. 

— Arba ne. 

— Nesuprantu. 

— Įtariame, kad galbūt Olain buvo tikrasis taikinys, kurio iš- 
skirtinumą pridengė dar keturios aukos. 

— Argi tai ne policijos reikalas? 

Helena minutėlę nutilo. 

— Šiuo metu policija atrodo patenkinta savo laimikiu. 

Moteris dirstelėjo į savo vyrą. 

— Tuomet nežinau, ar turėtume apie tai kalbėti, -— tarė jis. 

— Visai? - paklausė Jani. - Ar tik su manimi? 

— Nesame tikri, ar norime rodytis televizijoje. 

Ričeris pats sau nusišypsojo. Kita žurčių pusė. 

— "Tai tik patys pagrindai, - tikino Jani. - Jei nenorėsite, galėsi- 


me neatskleisti, kas jūs. 

Moteris prisėdo ant sofos, o jos vyras įsitaisė šalia. Ričeris vėl 
sau nusišypsojo. Jie pasąmoningai atkartojo poros ant sofos pozą, 
kurią nuolat rodo televizija. Du veidai arti vienas kito, puikiai 
telpantys į vieną kadrą. Jani suprato užuominą ir įsitaisė priešais 
juos fotelyje, nutūpė ant paties kraštelio, palinko į priekį, atrėmė 
alkūnes į kelius, nutaisė atvirą ir nuoširdžią veido išraišką. Helena 
prisėdo ant kito fotelio. Ričeris pasitraukė prie lango. Pirštu švel- 
niai praskleidė užuolaidas. Lauke buvo visiškai sutemę. 

Laikas eina. 

— Papasakokite apie Tedą Arčerį, - ištarė Jani. Paprastas prašy- 
mas, vos keturi žodžiai, bet jos tonas sakė: „Manau, kad judu esa- 
te įdomiausi žmonės pasaulyje, labai norėčiau būti jūsų drauge: 
Minutėlę Ričeris pagalvojo, kad Jani pasirinko ne tą kelią, būtų 
buvusi puiki policininkė. 

— Tedas turėjo problemų su verslu, — tarė moteris. 

— Arjis dėl to ir dingo? - paklausė Jani. 

Moteris gūžtelėjo pečiais. 

— Iš pradžių Olain irgi taip manė. 

— Bet? 

— Galiausiai nusprendė, kad jis dingo dėl kitų priežasčių, ir 
manau, buvo teisi. Tedas ne toks žmogus. Jo problemos buvo visai 
kitokios. Jam siaubingai nesisekė, Tedas dėl to baisiai pyko ir ko- 
vojo, o žmonės, kurie kovoja, nepasitraukia, ar ne? 

— Kas būtent nesisekė? 

Moteris vėl žvilgtelėjo į vyrą. Jis pasilenkė į priekį. Vyriški rei- 
kalai. 

— Pagrindiniai klientai atsisakė jo prekių. Kartais taip nutinka. 
Rinka nepastovi, ji svyruoja, taigi Tedas ieškojo kompromisų. Pa- 
siūlė nuleisti kainą, tačiau nesėkmingai. Tada pritaikė dar daugiau 
nuolaidų. Sakė, kad galiausiai siūlė atiduoti prekes už dyką, tačiau 
vis tiek bergždžiai. Tiesiog niekas nenorėjo pirkti. 

— Kaip manote, kas nutiko? - paklausė Jani. Kalbėkite toliau, 
Sere. 

— Korupcija, - paaiškino vyriškis. - Neteisėtos dovanėlės. Tai 
buvo akivaizdu. Vienas Tedo konkurentų net siūlė kyšį - su tuo 
varžytis negali joks sąžiningas žmogus. 

— Kada viskas prasidėjo? 

— Maždaug prieš dvejus metus. Jiems tai buvo pati didžiausia 
bėda. Finansiniai reikalai iškart pablogėjo. Transporto priemonių 
departamentas buvo geriausia, ką jai pavyko rasti. Po mėnesio ją 
paskyrė į kanceliariją, - jis nusišypsojo rodydamas, koks yra savi- 
mi patenkintas. - Po metų būtų viskam vadovavusi, ją būtų pa- 
skyrę vedėja. 

— Ką darė Tedas? Kaip jis kovojo? 

— Mėgino sužinoti, kuris konkurentas taip elgiasi. 

— Ar sužinojo? 

— Neaišku. Ilgai bandė ir galiausiai dingo. 

— Ar Olain paminėjo tai savo pranešime? 

Vyriškis atsilošė, o žmona vėl palinko į priekį. Ji papurtė gal- 
vą. 

— Olain nenorėjo, bent jau tada. Niekas nebuvo įrodyta, tebu- 


vo spėjimai, nenorėjo švaistytis kaltinimais. Tai nebūtinai buvo 


441 


LEE CHILD 


susiję. Kai apie tai kalbame dabar, viskas atrodo aiškiau nei tuo- 
met. Juk Tedas nebuvo Šerlokas Holmsas. Šis tyrimas nebuvo jo 
vienintelis darbas. Ir toliau užsiėmė įprastais darbais. Tiesiog kart- 
kartėmis šnektelėdavo su tam tikrais žmonėmis, paklausinėdavo, 
palygindavo kainas, pamėgindavo viską sujungti. Užtruko dvejus 
metus. Kartais su kuo nors pasikalbėdavo, paskambindavo, susi- 
tikdavo ir panašiai. Tikrai neatrodė pavojinga. 

— Ar Olain kur nors kreipėsi? Galbūt vėliau? 

Moteris linktelėjo. 

— Kai jis dingo, Olain galvojo apie tai du mėnesius. Pasikal- 
bėjome. Ji nuolat keitė nuomonę, bet galiausiai nutarė, kad abu 
įvykiai susiję. Aš jai pritariau. Ji nežinojo, ką daryti, tad pasiūliau 
paskambinti policijai. 

— Ji taip ir padarė? 

— Ne, nuėjo asmeniškai. Manė, kad jie vertins rimčiau, jei susi- 
tiks akis į akį. Žinoma, taip nebuvo. Nieko nenutiko. Lyg mestum 
į šulinį akmenį ir niekada neišgirstum, kaip jis tekšteli į vandenį. 

— Kadaji nuėjo? 

— Savaitę prieš penktadienio nutikimą aikštėje. 

Visi nutilo. Tada Ana Jani švelniai paklausė to, kas ir taip buvo 
akivaizdu. 

— Nemanote, kad tai susiję? 

Moteris papurtė galvą. 

— Kodėl turėtume? Tai atrodė visiškas sutapimas. Šūviai buvo 
atsitiktiniai, ar ne? Pati taip sakėte. Per televiziją. Girdėjome. Pen- 
kios atsitiktinės aukos, atsidūrusios netinkamoj vietoj netinkamu 


metu. 

Visi dar kartą nutilo. 

Ričeris nusisuko nuo lango. 

— Kokiu verslu užsiėmė Tedas Arčeris? - paklausė. 

— Atsiprašau, maniau, kad žinote, - tarė vyras. - Jam priklauso 
karjeras. Jis milžiniškas - nuo čia maždaug už keturiasdešimties 
mylių į šiaurę. Cementas, betonas, skalda. Viskas puikiai sutvar- 
kyta, veikia labai produktyviai. 

— Kas buvo tas pirkėjas, kuris atsisakė pirkti ? 

— Miestas, - atsakė jis. 

— Stambus klientas. 

— Tikrai taip. Tokiems žmonės kaip Tedas šios statybos — ti- 
kra Dievo dovana. Miestas sumokėjo devyniasdešimt milijonų be 
mokesčių vien tam, kad atsiskaitytų už pirmuosius metus. Dar 
pridėkite neišvengiamus pabrangimus ir kažkieno devynženklę 
premiją. 

— Kokį automobilį pardavė Tedas? 

— Mercedes Benz. 

— Ką tuomet vairavo? 

— Darbinį pikapą. 

— Ar jį matėte? 

— Dvejus metus kiekvieną dieną. 

— Kokį? 

- Kiek pamenu, Cbevy. 

— Seną rudą Si/verado? Plieniniais ratais? 

Vyriškis išpūtė akis. 


— Iš kur žinot? 

— Dar vienas klausimas, - neatsakydamas tarė Ričeris. - Jūsų 
žmonai. 

Ji pažvelgė jam į akis. 

— Ar Olain jums pasakė, su kuo kalbėjo nuėjusi į policiją? Gal 
su detektyvu Emersonu? 

Jam nebaigus klausimo moteris jau purtė galvą. 

— Pasakiau Olain, kad jei nenori skambinti, gali nueiti į nuo- 
vadą, bet ji atsakė, kad per toli. Jos pietų pertrauka per trumpa. 
Verčiau nueisianti pas prokurorą. Jo biuras daug arčiau jos darbo- 
vietės. Olain visada tokia buvo. Visada eidavo pas viršininkus, tad 


pasikalbėjo su Aleksu Rodinu. 


PENKIASDEŠIMT ŠEŠI 


Važiuodama atgal į miestą Helena Rodin visą kelią tylėjo. Nuo 
įtampos ir tylėjimo ji kone purtėsi. Lūpos suspaustos, skruostai 
įdubę, akys didelės. Dėl tos tylos Ričeris niekaip negalėjo pasikal- 
bėti su Ana Jani. Tarsi iš automobilio būtų išsiurbtas visas oras, ir 
likusi juodoji tylos skylė. 

Ji vairavo kaip robotas. Atsargiai, ne per greitai, ne per lėtai, 
paisydama kelio linijų, ženklų, šviesoforų. Sustojusi aikštelėje prie 
Franklino biuro ir neišjungusi variklio tarė: 

- Jūs eikite. Aš negaliu. 

Ana Jani išlipo ir pasuko prie laiptų. Likęs automobilyje Riče- 
ris pasilenkė į priekį. 

— Viskas bus gerai, — tarė jis. 

— Nebus. 

— Helena, ištrauk raktelius ir nešk savo subinę viršun. Esi teis- 
mo rūmų pareigūnė, tavo klientas labai keblioje situacijoje, - ir 
atidaręs dureles išlipo. Kol apėjo aplink bagažinę, ji jau laukė laip- 


tų apačioje. 

Franklinas kaip visada sėdėjo prie savo kompiuterio. Jis papa- 
sakojo Ričeriui, kad Kešas nieko neklausęs sėdo į automobilį ir 
dabar yra pakeliui, ir pridūrė, kad duomenų bazėje Tedo Arčerio 
nėra. Tik vėliau pastebėjo tylą ir įtampą. 

— Kas nutiko? - paklausė. 

— Mes jau pažengėme į priekį, - tarė Ričeris. - Sužinojome, 
kad Tedas Arčeris tiekė betoną naujų kelių tiesimo ir visiems 
miesto remonto darbams, kol konkurentas išstūmė jį iš verslo pa- 
siūlęs klientui kyšį. Jis mėgino tai įrodyti ir greičiausiai buvo labai 
arti sėkmės, nes varžovas jį pašalino. 

— Ar galite įrodyti ? 

— Tik darome išvadas. Kol neperkasime Pirmosios gatvės, jo 
kūno tikrai nerasim, bet žinau, kur jo pikapas. Jis stovi Džebo Oli- 
verio daržinėje. 

— Kodėl būtent ten? 

— Nes kai ko nors negali padaryti patys, naudojasi Oliveriu. 
Kai nenori arba negali rodyti veidų. Tikiausiai Arčeris sužinojo, 
kas jie, ir nuėjo per toli. Žinoma, Oliveris buvo tik vietinis vyru- 
kas. Galbūt jis supjaustė padangas arba užtvėrė kelią. Vėliau blo- 
giukai paslėpė kūną, o Oliveris - automobilį. 

— Olain Arčer nieko nejįtarė? 

- Įtarė. Ji užtruko du mėnesius, kol viską suprato. Tada pradė- 
jo apie tai pasakoti kitiems. Tikriausiai įsijungė kažkoks pavojaus 
signalas, nes po savaitės buvo negyva. Viską teko kruopščiai pa- 


slėpti, nes jei per du mėnesius dingtų vyras, o paskui žmona, kiltų 

įtarimų. Taigi, turėjo atrodyti, kad Olain buvo atsitiktinė auka, 
kad tai tik sutapimas. 

— Kam Olain apie tai papasakojo? Emersonui? 

Ričeris neatsakė. 

— Mano tėvui, - tarė Helena. 

Minutėlę stojo tyla. 

— Ką darysim dabar? - pasiteiravo Franklinas. 

— Turėsi dar padirbėti kompiuteriu, — tarė Ričeris. - Tas, ku- 
riam atiteko miesto kontraktai, yra mūsų ieškomas blogiukas. 
Taigi, turim sužinoti, kas jis toks ir iš kur. 

— Reikia valstybinio archyvo. 

- Tikrink. 

Franklinas tyliai nusisuko ir ėmė pirštais tarškinti klaviatūrą. 
Maigė ją gerą minutę, kol galiausiai rado atsakymą. 

— „Specialiosios Indianos paslaugos“. Miesto kontraktai dėl 
cemento, betono ir skaldos priklauso jiems. Daugybė milijonų 
dolerių. 

— Kurjie? 

— Tai buvo geros naujienos. 

„- O kokios blogos? 

— Jokių popierių. Registruota Bermuduose. Jie nieko neužpil- 
dė. 

— Kokia čia sistema? 

Franklinas neatsakė. 

— Bermudų įmonei reikia vietinio teisininko, - prabilo Hele- 


na. Jos balsas buvo žemas ir tylus. Ričeris prisiminė lentelę ant 

A. A. Rodino kabineto durų: vardas, po jo raidelės, žyminčios 
teisinį laipsnį. 

Franklinas spragtelėjo pele dar kelis kartus. 

— Yra telefono numeris, — tarė jis. - Ir nieko daugiau. 

— Koks? - paklausė Helena. 

Franklinas perskaitė. 

— Tai ne mano tėvo numeris. 

Franklinas patikrino kitą katalogą. Įrašius numerį ekrane pasi- 
rodė vardas ir adresas. 

— Džonas Mistrovas. 

— Rusiška pavardė, - pastebėjo Ričeris. 

— Tikriausiai. 

— Pažįsti? 

— Nelabai. Testamentų ir globos popierių vyrukas. Vieno žmo- 
gaus komanda. Niekada jam nedirbau. 

Ričeris dirstelėjo į laikrodį. 

— Gali rasti namų adresą? 

Franklinas grįžo į įprastą katalogą. Įrašė vardą ir rado gyvento- 
jų surašymo duomenis. 

— Ar man paskambinti? — paklausė. 

Ričeris papurtė galvą. 

— Mes jį aplankysime. Kai turi nedaug laiko, geriau pasikalbėti 
akis į akį. 


Vladimiras nusileido į stebėjimo kambarį. Prie ilgo stalo, ant 
kurio stovėjo keturi monitoriai, kėdėje su ratukais sėdėjo Sokolo- 


vas. Iš kairės į dešinę ekranai buvo sužymėti: šiaurė, rytai, pietūs 

ir vakarai. Atrodė, kad žmogus mato pasaulį pagal laikrodžio ro- 
dyklę. Sokolovo kėdė lėtai slydo palei stalą, stebėjo visus ekranus, 
judėjo iš vakarų į šiaurę. Visi keturi ekranai buvo apniukę ir žali. 
Lauke buvo tamsu, todėl įsijungė šilumos jutikliai. Retkarčiais to- 
lumoje pasirodydavo greitai judantis taškelis. Koks nors naktinis 
gyvūnas: lapė, skunkas, meškėnas, valkataujanti katė ar paklydęs 
šuo. Šiauriniame monitoriuje matėsi nuo karjero sklindantis švy- 
tėjimas. Kai mašinos atvės, jis išnyks. Neskaitant to, ekranai buvo 
tamsiai žali, nes aplink nebuvo nieko daugiau, išskyrus šaltą van- 
denį purškiančius drėkintuvus. 

Vladimiras prisitraukė antrą kėdę su ratukais ir prisėdo So- 
kolovui iš kairės. Jis stebės šiaurę ir vakarus. Sokolovas susitelks į 
pietus ir rytus. Kiekvienas bus atsakingas už vieną svarbią ir vieną 
mažiau svarbią kryptį. Sąžiningas darbo paskirstymas. 

Trečiojo aukšto koridoriuje Čenkas užtaisė savo šautuvą. De- 
šimt šūvių. Bent vienas dalykas, apie kurį amerikiečiai tikrai nu- 
simanė, — tai amunicija. Atidarė miegamųjų duris, kad prireikus 
galėtų greitai atsidurti bet kurioj pusėj. Priėjęs prie lango įjungė 
naktinį taikiklį. Nustatė septyniasdešimt penkiems jardams. Nu- 
sprendė, kad bus perspėtas, kai kareivis prisiartins per pusantro 
šimto jardų. Tokia buvo kamerų riba. Tada jis nueis prie reikiamo 
lango ir iš daugiau nei šimto jardų atstumo susiras taikinį. Seks 
jo judėjimą. Leis priartėti. Kai liks septyniasdešimt penki jardai, 
nužudys. 

Jis pakėlė šautuvą. Patikrino vaizdą. Viskas švaru. Stebėjo, kaip 


per atvirą lauką iš rytų į vakarus nuskuodė lapė. Geros medžioklės, 

mažasis drauge. Grįžęs į koridorių atrėmė ginklą į sieną ir atsisė- 


dęs ant kėdės ėmė laukti. 


Helena Rodin spyrėsi likti Franklino biure, tad Ričeris ir Jani 
iškeliavo vieni. Gatvės buvo tamsios ir tuščios. Vairavo Ana. Ji ge- 
rai žinojo kelius. Jų ieškomas adresas buvo loftas sename sandėly- 
je tarp upės prieplaukos ir galinės geležinkelio stotelės. Jani sakė, 
kad tai naujos urbanistinės strategijos dalis. Sobo tampa miesto 
širdimi. Užsiminė, kad pati galvojo pirkti loftą tame pastate. 

"Tuomet pridūrė. 

— Turėtume stebėti Heleną, kad ko nors sau nepasidarytų. 

- Jai viskas bus gerai, - nuramino Ričeris. 

— Taip manai? 

— Esu visiškai tikras. 

— Kaip jaustumeisi, jei tai būtų tavo senis? 

Ričeris neatsakė. Tamsoje pasirodžius dideliam mūriniam 
pastatui Jani sumažino greitį. 


— Tu galėsi klausti pirma, - tarė Ričeris. - Jei neatsakys, klausiu 


— Atsakys, - patikino Jani. - Jie visi atsako. 

Bet ne Džonas Mistrovas. Jis buvo lieknas, maždaug keturias- 
dešimt penkerių vyriškis. Apsirengęs kaip vidutinio amžiaus kri- 
zės ir skyrybų auka. Rūgštimi išblukinti, per siauri džinsai, juodi 
marškiniai, be batų. Vyriškis lofte buvo vienas ir valgė kinų maistą 
iš kartoninių dėžučių. Iš pradžių pamanęs Aną Jani labai nudžiu- 


go. Galbūt laisvalaikis su žvaigždėmis buvo jo pažadėtojo, naujojo 

gyvenimo dalis, tačiau pirminis entuziazmas greitai išblėso. Kai 
Jani išdėstė savo įtarimus ir panoro sužinoti vardus, jis išgaravo 
galutinai. 

— Negaliu atskleisti, — gynėsi jis. - Juk suprantate, tai konfi- 
denciali informacija. Žinoma, kad suprantate. 

— Suprantu, kad buvo įvykdyti rimti nusikaltimai, - kalbėjo 
Jani. - Štai ką suprantu. Jūs taip pat turėtumėte suprasti. Turite 
pasirinkti pusę, kurią palaikote, dabar pat, kol viskas neiškilo į 
viešumą. 

— Jokių komentarų, - pareiškė vyriškis. 

— Jums niekas negresia, - tikino Jani. - Visi, kurių ieškome, 
rytoj atsidurs kalėjime. Jokių pasekmių. 

- Jokių komentarų, - pakartojo. 

— Norite skęsti kartu su jais? - paklausė Jani. - Kaip inkaras? 
Ar norite pasprukti? Galite rinktis. Nesvarbu, ką nuspręsite, vis 
tiek būsite rodomas per rytojaus žinias. Skirtumas tik tas, kad 
arba žygiuosite gėdos keliu, arba gerai atrodysite ir pasakosite, 
kad nieko neįtarėte ir labai apsidžiaugėte galėdamas padėti. 

— Jokių komentarų, - pakartojo trečią kartą. 

Garsiai, aiškiai, pasitikėdamas. 

Jani pasidavė. Gūžtelėjusi pečiais dirstelėjo į Ričerį. Šis pažvel- 
gė į laikrodį. Laikas eina. Jis žengė artyn. 

— "Turi sveikatos draudimą? - paklausė. 

Vyrukas linktelėjo. 

— Dantys apdrausti? 


Vyrukas dar kartą linktelėjo. 

Ričeris trenkė jam į žandikaulį. Stipriai, dešine ranka. 

— Tuomet susitvarkysi. 

Vyrukas žengė atatupstas ir susilenkė. Kai atsitiesė, visas jo 
smakras buvo išteptas krauju. Prakirstos lūpos, išmušti dantys nu- 
sidažė raudonai. 

— Pavardes, - paragino. - Dabar pat. Arba suplėšysiu tave į 
gabalus. 
| Vyrukas dvejojo. Klaida. Ričeris vožė dar kartą. Tada vyriškis 
pasakė vardus. Visus šešis. Net pridūrė apibūdinimus ir adresus — 
visa tai jis darė tysodamas ant grindų ir gargaliuodamas pilna bur- 
na kraujo. 

Ričeris žvilgtelėjo į Jani. 


— Jie visi atsako, — tarė. 


PENKIASDEŠIMT SEPTYNI 


Jau važiuodama atgal tamsiame mustange Ana Jani susizgri- 
bo: 

- Jis paskambins jiems ir perspės. 

— Ne, jis ką tik juos išdavė. Manau, kad rytoj išvyks ilgų atos- 
togų. 

— Tikėkis. 

— Tiesą sakant, tai visiškai nesvarbu. Jie ir taip žino, kad apsi- 
lankysiu. Dar vienas įspėjimas nieko nepakeis. 

— Tu labai atviras ir tiesmukas. Aš apie tokius nesimokiau. 

— Galėsiu papasakoti daugiau. Svarbiausia juos nustebinti. Jei 


nustebini, net nereikia labai stipraus smūgio. 


Jani padiktavo Franklinui Džono Mistrovo išduotas pavardes. 
Keturios iš jų sutapo su tomis, kurias Ričeris jau buvo girdėjęs: 
Čarlis Smitas, Konstantinas Raskinas, Vladimiras Šuminovas ir 
Pavelas Sokolovas. Penktasis buvo Grigoris Linskis, kuris, kaip 
manė Ričeris, buvo problemų su stuburu turintis senukas palaikiu 
kostiumu, nes šeštasis išduotas vardas buvo Zekas Celovekas. 


— Sakei, kad Zekas - tai žodis, - tarė Franklinas. 

- Taip ir yra. Čelovekas taip pat. Išvertus jis reiškia žmogų. 
Zekas Čelovekas - tai įkalintas žmogus. 

— Bet kiti slapyvardžių nenaudoja. 

— Galbūt Zekas irgi jų nenaudoja. Galbūt tai viskas, kas jam 
liko. Galbūt pamiršo savo tikrąjį vardą. Gulage taip nutikti galėjo 
bet kam. 

— Atrodo, kad tau jo gaila, - pastebėjo Jani. 

— Man Zeko negaila, tiesiog mėginu jį suprasti. 

— Mano tėvo nepaminėjo, - įsiterpė Helena. 

Riteris linktelėjo. 

— Lėlininkas yra Zekas. Jis yra pačioje viršūnėje. 

— "Tai reiškia, kad mano tėvas - tik samdinys. 

— Dabar dėl to nesijaudink, sutelk dėmesį į Rozmari. 

Pasinaudojęs elektroniniu žemėlapiu Franklinas išsiaiškino, 
kad Džono Mistrovo nurodytas adresas susijęs su akmenų skal- 
dykla, kuri netoli karjero, per aštuonias mylias į šiaurės vakarus 
nuo miesto. Tada peržiūrėjo turto mokesčius ir patvirtino, kad ji 
iš tiesų priklauso „Specialiosioms Indianos paslaugoms“. Paskui 
dar kartą patikrino mokesčius ir surado dar vieną tai pačiai įmo- 
nei priklausantį žemės sklypą su namu. Jis buvo šalia skaldyklos. 
Jani prisiminė, kad pažįsta tą vietą. 

— Ar ten yra dar kas nors? - paklausė Ričeris. 

Moteris papurtė galvą. 

— Tik dirbamos žemės laukai. 

— Gerai, vadinasi, ten ir rasime Rozmari. 

Jis dar kartą žvilgtelėjo į laikrodį. Dešimta vakaro. 


— Tai ką darysime dabar? - paklausė Jani. 

— Lauksime. 

— Ko? 

— Kol iš Kentukio atvažiuos Kešas. O tada palauksime dar tru- 
putį. 

— Ko? 

Ričeris nusišypsojo. 


— Gūdžios nakties. 


Jie laukė. Franklinas išvirė kavos, Jani pasakojo televizijos is- 
torijas apie žmones, kuriuos pažinojo, vietas, kurias matė, guber- 
natoriaus panas, politikų žmonų meilužius, suklastotus rinkimų 
biuletenius, nedoras sąjungas, apie ištisus akrus marihuanos, kuri 
auginama tarp kukurūzų laukų. Paskui Franklinas papasakojo 
apie laikus, kai dirbo policininku. Ričeris kalbėjo apie metus, 
praleistus kariuomenėje, ieškojimus, tyrinėjimus, savo nestabilų, 
nematomą gyvenimą. 

Helena Rodin tylėjo. 

Lygiai vienuoliktą jie išgirdo didelio dyzelinio variklio triukš- 
mą. Nuėjęs prie lango Ričeris pamatė Kešo Humvee, kuris stovėjo 
aikštelėje prie gatvės. Pernelyg triukšmingas, - pamanė. - Negali- 
me jo naudoti. 

O gal ir galime. 

- Jūrų pėstininkai jau čia, - tarė jis. 

Ant laiptų pasigirdo Kešo žingsniai. Paskui išgirdo beldimą į 
duris. Ričeris nuėjo atidaryti. Kešas atrodė solidus ir pasitikintis 
savimi. Buvo apsirengęs juodai. Juodos drobinės kelnės, juoda 


brezentinė neperpučiama striukė. Ričeris jį su visais supažindino. 

Jani, Franklinu, Helena Rodin. Visi paspaudė rankas ir Kešas atsi- 
sėdo. Po dvidešimties minučių jis žinojo ne mažiau nei jie ir buvo 
tikras komandos narys. 

- Jie nužudė devyniolikos metų merginą? — pasibaisėjo jis. 

- Tau ji būtų patikusi, - tarstelėjo Ričeris. 

— Ar turime planą? 

— "Tuoj turėsime, - nuramino jis. Jani nuėjo iki automobilio 
pasiimti žemėlapių. Franklinas išnešė kavos puodelius ir padarė 
ant stalo vietos. Ana atsinešė reikiamą žemėlapį ir išskleidė. 

— "Tai kaip didžiulė šachmatų lenta. Kiekvienas kvadratėlis yra 
šimto jardų įstrižainės laukas. Į kvadratėlius juos dalija keliai. Iš 
viso tokių laukų apie dvidešimt, - ji ištiesė ploną pirštą lakuotu 
nagu ir tęsė: — Čia yra du keliai, kurie susikerta ir kampu į pietry- 
čius sudaro tuščią plotą bemaž trijų laukų pločio ir penkių ilgio. 
Jokio žemės ūkio. Šiaurinėje dalyje yra akmenų skaldykla, namas į 
pietus nuo jos. Esu jį mačiusi, stovi per du šimtus jardų nuo kelio, 
visiškai vienišas. Nei sodo, nei augmenijos. Nei tvoros. 

— Plokštuma? - paklausė Ričeris. 

— Kaip biliardo stalas, - atsakė Jani. 

— Ten bus tamsu. 

- Tikrai taip. Kadangi nėra tvoros, ten veiks kameros. Tikriau- 
siai naktį įjungia kokius nors šiluminius jutiklius, ką nors pana- 
šaus į infraraudonuosius spindulius. 

— Per kiek laiko gali nubėgti du šimtus jardų? - paklausė Ke- 
šas. 

— Aš? Pakankamai, kad spėtų paštu užsisakyti šautuvą ir mane 


nukepti. 


456 


VIENAS ŠŪVIS 


— Kuris priėjimas geriausias? 

— Pėsčiomis iš šiaurės, — tarė Ričeris. - Jokios abejonės. Nuo 
kelio patektume tiesiai į skaldyklą ir nueitume pėsčiomis. Tuomet 
galėtume laukti, kiek panorėję. Priedanga išties gera. 

— Negalime tiesiog išlįsti, jei jie naudoja šiluminius jutiklius. 

— Apie tai pagalvosime vėliau. 

— Gerai, bet jie tikėsis, kad pasirodysime šiaurėje. 

Ričeris linktelėjo. 

- Žinoma, šiaurės teks atsisakyti. 

— Taip pat neblogai pietūs arba rytai, nes įvažiavimas greičiau- 
siai iš vakarų. Pernelyg tiesu ir atvira. 

— Jie galvos taip pat. 

— Vadinasi, abu esame teisūs. 

— Man įvažiavimas visai patinka, — tarė Ričeris. — Ar jis grįs- 
tas? 

— Skaldytas kalkakmenis, - atsakė Jani. - Jo ten daugybė. 

— Triukšminga, - pastebėjo Kešas. 

— Vis dar bus išlaikęs dalį dienos karščio, - tarė Ričeris. - Jis 
bus šiltesnis nei purvas. Jų matomame vaizde atrodysiu kaip šilu- 
mos juosta. Jei kontrastas nedidelis, būsiu tik šešėlis. 

— Turbūt juokauji, - nusistebėjo Kešas. - Būsi keturiasdešimt 
ar penkiasdešimt laipsnių šiltesnis nei tave supanti aplinka. Atro- 
dysi kaip signalinė raketa. 

— Jie labiau rūpinsis pietumis ir rytais. 

— Nebūtinai. 

— Turi geresnę idėją? 


— O kaip puolimas iš priekio automobiliais? 

Ričeris nusišypsojo. 

— Jei būtinai nori, kad iki ryto viskas būtų sugriauta, kviesk 
jūrų pėstininkus. 

— Supratau, - tarstelėjo Kešas. 

— Pernelyg pavojinga, - tarė Ričeris. - Negalime jų iš anksto 
įspėti ir sukelti susišaudymo. Turime pagalvoti apie Rozmari. 

Visi nutilo. 

— Įvažiavimas man patinka, - pakartojo Ričeris. 

Kešas žvilgtelėjo į Heleną Rodin. 

— Galime paprasčiausiai paskambinti policininkams. Jei blo- 
giukas iš tiesų prokuroras. Keli smogikų būriai viską sutvarkytų. 

— Ta pati problema. Rozmari bus negyva, jiems dar nespėjus 
pasiekti durų. 

— Atjungti elektrą? Kameras? 

— "Ta pati problema. Tai išankstinis įspėjimas. 

— Kaip pasakysi. 

— Įvažiavimas. Man jis patinka. 

— O kaip kameros? 

— Ką nors sugalvosiu, - tarė Ričeris ir priėjo prie stalo. Įsiste- 
beilijo į žemėlapį. Tada vėl atsisuko į Kešą. - Ar tavo pikape yra 
muzikos diskų grotuvas? 

Kešas linktelėjo. 

— Patogumo paketo dalis. 

— Ar neprieštarausi, jei vairuos Franklinas? 

- Jei nori, Franklinas gali jį pasiimti. Mieliau vairuočiau seda- 


ną. 

— Gerai, privažiuosime tavo Huz2vee. Franklinas mus nuveš, 
išleis ir iškart grįš Čia. 

— Mus? - sukluso Jani. — Važiuojame visi? 

- Žinoma, - patvirtino Ričeris. - Mes keturi ten, o Franklinas 
čia. 

— Gerai, - tarė Jani. 

— Mums reikės mobiliųjų telefonų. 

— Vieną turiu, — tarė Jani. 

— Aš taip pat, - pridūrė Kešas. 

- Ir aš, - atsiliepė Helena. 

— Aš ne, - prisipažino Ričeris. 

Franklinas iš kišenės išsitraukė nedidukę Nokia. 

— Imk maniškį. 

— Ar gali nustatyti telefoninę sąšauką? Keturi mobilieji ir tavo 
stacionarus. Kai tik grįši. 

Franklinas linktelėjo. 

— Duokit savo numerius. 

— Ir išjunkit skambėjimo garsą, - perspėjo Ričeris. 

— Kada pradėsime? - paklausė Kešas. 

— Mano mėgstamiausias laikas ketvirta ryto, — pasakė Riče- 
ris. — Bet jie to ir tikėsis, iš jų ir išmokome. Ketvirtą ryto į duris 
belsdavosi KGB. Mažiausiai pasipriešinimo. Susiję su bioritmu, 
tad teks juos nustebinti. Arvyksime pusę trijų. 

— Jei nustebinsi, nereikės smarkiai trenkti? - paklausė Jani. 

Riteris papurtė galvą. 


— Šioje situacijoje, jei nustebinsime, jie netrenks smarkiai. 

— Kur būsiu aš? - paklausė Kešas. 

— Pietvakariniame skaldos gamyklos kampe. Dairysiesi į pieti- 
nę ir rytinę namo pusę. Taip pat savo šautuvo taikikliu gali žvilg- 
telėti ir į šiaurę bei vakarus. 

— Gerai. 

— K3 man atnešei? 

Kešas pasikuitė striukės kišenėje ir ištraukė į makštį įkištą peilį. 
Numetė jį per kambarį. Ričeris sugavo. Standartinis laivyno peilis. 
Anglinis plienas, juoda epoksidinė derva, septynių colių ašmenys. 
Ne naujas. 

— Tik tiek? - paklausė Ričeris. 

— Viskas, ką turėjau, - paaiškino Kešas. - Vieninteliai ginklai, 
kuriuos turiu — šautuvas ir peilis. 

— Turbūt juokauji. 

— Aš verslininkas, o ne psichopatas. 

— Dėl Dievo meilės, Gani, į susišaudymą ateisiu ginkluotas 
peiliu? Ar neturėtų būti priešingai? 

— Viskas, ką turiu, - pakartojo Kešas. 

— Puiku. 

— Galėsi pasiimti šautuvą iš pirmo, kurį papjausi. Pripažink, jei 
nesugebėsi prieiti pakankamai arti, kad kurį nors papjautum, vis 
tiek nelaimėsi. 


Ričeris neatsakė. 


Jie laukė. Vidurnaktis. Dvylika trisdešimt. Jani pažaidė mobi- 


liuoju telefonu ir kažkam paskambino. Ričeris dar kartą perkra- 

tė planą. Pirma mintyse, paskui garsiai, kad visiems būtų aišku. 
Smulkmenos, išsidėstymas, patobulinimai, subtilybės. 
— Visgi gali būti, kad atvažiavus į vietą teks viską pakeisti. Tik 


vietovė išliks ta pati. 


Jie laukė. Pirma valanda. Pusė dviejų. Ričeris leido sau pagalvo- 
ti apie žaidimo pabaigą. Kas bus po pergalės. Jis pasisuko į Fran- 
kliną. 

— Kas antrasis Emersono parankinis? - paklausė. 

— Moteris vardu Dona Bjanka. 

— Arji kieta? 

— Ji antroji padėjėja. 

— Ji būtinai ten bus. Vėliau. Prasidės tikras cirkas. Vienam žmo- 
gui per daug. Noriu, kad atvestum ten Emersoną ir Doną Bjanką. 
Ir, žinoma, Aleksą Rodiną. Kai laimėsime. 

— Jie jau miegos. 

— Pažadink. 


— Jei laimėsime, - priminė Franklinas. 


Iki antros valandos likus penkiolikai minučių visi ėmė neri- 
mauti. Helena Rodin atsistojo ir perėjusi kambarį atsisėdo prie 
Ričerio. Paėmė peilį, jį apžiūrėjo ir padėjo atgal. 

— Kodėl visa tai darai? - paklausė. 

— Nes galiu. Ir dėl merginos. 

- Žūsi. 

— Nemanau, - tarė Ričeris. - Ten tik senų idiotų gauja. Esu 


išgyvenęs ir sudėtingesnėse situacijose. 

— Tutcik taip sakai. 

- Jei įeisiu į vidų, būsiu pakankamai saugus. Judėti iš kambario 
į kambarį nėra sunku. Kai chuliganas patenka į namus, žmonės 
labai išsigąsta. Jie negali to pakęsti. 

— Bet tu nejįlįsi vidun kaip niekur nieko. Jie pastebės, kad ar- 
tiniesi. 

Ričeris pasikuitė kairėj kišenėj ir ištraukė naują, blizgančią dvi- 
dešimt penkių centų monetą, kuri nedavė ramybės automobilyje. 
Padavė jai. 

— Čia tau. 

Ji pažvelgė į monetą. 

— Kad tave atsiminčiau? 

— Kad atsimintum šį vakarą. 

Tada dirstelėjo į laikrodį ir atsistojo. 


— Eime. 


PENKIASDEŠIMT AŠTUONI 


Visi minutėlę stabtelėjo aikštelės šešėlyje po švytinčiais Fran- 
klino biuro langais. Tuomet Ana Jani iš savo mustango pasiėmė 
Šeril Krou kompaktą ir padavė jį Kešui. Kešas atidarė Huzvee du- 
reles ir pasilenkęs įkišo jį į grotuvą. Tada atidavė raktelius Frankli- 
nui. Šis atsisėdo vairuotojo vietoje, o Kešas su savo šautuvu įsitaisė 
keleivio sėdynėje. Ričeris, Helena Rodin ir Ana Jani susispaudė 
gale. 

- Įjunk šildymą, - paprašė Ričeris. 

Kešas pasilenkė į kairę ir nustatė maksimalią temperatūrą. 
Franklinas užvedė variklį ir atbulas išvažiavo į gatvę. Tada pasuko 
į vakarus ir galiausiai nuriedėjo į šiaurę. Variklis garsiai riaumojo. 
Įjungus šildymą pradėjo suktis ventiliatorius. Iš pradžių salonas 
sušilo, vėliau — įkaito. Jie pasuko į vakarus, paskui vėl į šiaurę, vėl 
į vakarus, vėl į šiaurę sekdami kelią tarp laukų. Galiausiai pasiekė 
paskutinį posūkį. Franklinas ištiesino nugarą ir numygo greičio 
pedalą. 

— Na štai, - tarė Jani. - Priekyje nieko nėra. Liko maždaug trys 
mylios. 


— Įjunk muziką, - tarstelėjo Ričeris. - Aštuntą dainą. 

Kešas spustelėjo mygtuką. 

Kiekviena diena kaip prieš akis bėgantis kelias. 

— Garsiau, - paprašė Ričeris. 

Kešas pagarsino. Franklinas važiavo toliau šešiasdešimties my- 
lių per valandą greičiu. 

— Dvi mylios, - įspėjo Jani. - Viena. 

Franklinas važiavo toliau. Ričeris stebeilijo pro langą dešinėje. 
Stebėjo, kaip tamsoje pro šalį lekia laukai. Retkarčiais juos šiek 
tiek apšviesdavo automobilio žibintai. Drėkintuvai sukosi taip lė- 
tai, kad galėjai pamanyti, jog stovi vietoje. Pasirodė rūkas. 

— Tolimąsias šviesas, - liepė Ričeris. 

Franklinas įjungė. 

— Muziką visu garsu. 

Kešas pasuko rankenėlę iki maksimumo. 

KIEKVIENA DIENA KAIP PRIEŠ AKIS BĖGANTIS 
KELIAS. 

— Pusė mylios, - suriko Jani. 

— Langus, - sušuko Ričeris. 

Keturi nykščiai spustelėjo keturis mygtukus ir langai prasivėrė 
per colį. Naktyje pasklido karštas oras ir garsi muzika. Žvilgtelė- 
jęs į dešinę Ričeris pamatė pro šalį lekiančius tamsius namo kon- 
tūrus — atskirtas, tolimas, kvadratinis, tvirtas, viduje degė blausi 
šviesa. Visur aplink lygūs laukai. Lygus ir tiesus kaip strėlė kalk- 
akmenio įvažiavimas. 

Franklinas vis dar mygo greičio pedalą. 

— Už keturių šimtų metrų „Stop“ ženklas, - perspėjo Jani. 

- Laikykitės, - sušuko Ričeris. - Spektaklis prasideda. 

- Šimtas jardų, - suriko Jani. 

- Duris, - sušuko Ričeris. 

Atsidarė trejos durys. Franklinas staiga nuspaudė stabdžių pe- 
dalą ir sustojo prie pat linijos. Ričeris, Ana Jani, Helena ir Kešas 
iššoko laukan. Franklinas nedvejojo. Jis iškart numynė tolyn lyg 
būtų paprasčiausiai stabtelėjęs prie ženklo. Ričeris, Jani, Kešas ir 
Helena susispietė kryžkelėje ir žingsniavo į šiaurę, kol dingo auto- 


mobilio šviesos ir nutilo muzika bei variklio gausmas. 


Humvee skleidžiamą karštį Sokolovas pastebėjo ir pietų, ir 
vakarų ekrane dar tada, kai jis buvo per mylią nuo namo. Kaip 
nepastebėsi. Greitai judantis, paskui save velkantis pro langus 
sklindančio karščio debesį, didelis, galingas automobilis. Ekrane 
jis atrodė kaip skriejanti raketa. Paskui išgirdo jį ir fiziškai, kiaurai 
per sienas. Didelis variklis, garsi muzika. Vladimiras žvilgtelėjo jo 
pusėn. 

— Pravažiuojantis? — paklausė. 

— Tuoj išsiaiškinsim, - atsakė Sokolovas. 

Automobilis nesulėtino greičio. Pralėkė pro namą, toliau va- 
žiavo į šiaurę. Ekrane paskui jį vilkosi karščio kapsulė. Per sienas 
muzika griaudėjo taip pat garsiai kaip greitosios medicinos pagal- 
bos sirena. 

— Vairuotojas, - nutarė Sokolovas. 

— Kažkoks šiknius. 

Viršuje Čenkas taip pat išgirdo muziką. Per tuščią miegamąjį 
nuėjo link į vakarus žvelgiančio lango ir pažvelgė laukan. Pamatė 


juodą, šešiasdešimties mylių per valandą greičiu lekiantį automo- 

bilį tolimosiomis šviesomis ir siaubingai garsiai grojančia muzika. 
Ji aidėjo net kiaurai sienas. Jis pralėkė pro šalį. Nė kiek nesulėtino. 
Atidaręs langą ir ištempęs kaklą stebėjo, kaip automobilio šviesos 
kamuolys nuskriejo į šiaurę. Jis apvažiavo akmens skaldymo maii- 
nų raizgalynę, ir toliau buvo matomas kaip tolimas spindesys. Po 
ketvirčio mylios šviesos tapo raudonos. Stabdžių lempos, sustojo 
prie „Stop“ ženklo. Spindesys minutėlę stabtelėjo. Tuomet raudo- 
ną vėl pakeitė balta ir jis nuskriejo tolyn. 

Zekas pašaukė iš apačios: 

— Ar ten buvo jis? 

— Ne, - atsiliepė Čenkas. - Kažkoks palakstyti sumanęs tur- 


čius. 


Ričeris ėjo pirmas ir rodė kelią tamsoje. Visi keturi slinko vo- 
rele asfalto pakraščiu. Kairėje aukšta skaldos gamyklos spygliuota 
tvora, o dešinėje - kitoje kelio pusėje - apvalūs laukai. Po vari- 
klio riaumojimo ir griaudėjančios muzikos atrodė, kad lauke la- 
bai tylu. Girdėjosi tik laistymo sistemų šnypštimas. Ričeris pakėlė 
ranką ir sustabdęs juos ten, kur sukosi tvora, nubėgo į rytus. Kam- 
pinis kuolas buvo dvigubai storesnis ir papildomai sutvirtintas. Jis 
žengė į priekį ir patikrino, ar visur ramu. Nuo čia galėjo tiesia įs- 
trižaine pasiekti šiaurės vakarų namo kampą. Į abi puses vienodai 
vėrėsi šiaurinis ir vakarinis namo fasadai. Įstrižainė buvo maždaug 
trijų šimtų jardų ilgio. Matomumas labai prastas. Laukus truputį 
apšvietė mėnesiena, nes buvo debesuota. Daugiau jokio šviesos 
šaltinio. 


Jis atsitraukė. Parodė į Kešą, tada į kampinio kuolo pamatą. 

— Tavo vieta čia, - pasakė. - Apsidairyk. 

Kešas lėtai nuėjo į priekį ir atsiklaupė žolėse. Buvo matomas iš 
šešių pėdų atstumo. Įjungęs naktinį taikiklį pakėlė šautuvą. Lėtai 
pavedžiojo į kairę ir į dešinę. 

— Trys aukštai ir rūsys, - sušnabždėjo. - Aukštas ir status sto- 
gas, apkaltas lentelėmis, daug langų, vakaruose matosi durys. Ne- 
matyti jokios priedangos. Jie viską sulygino. Jokių augalų. Atro- 
dysi kaip vabalas ant baltos paklodės. 

— Kameros? 

Šautuvas nuslydo tiesia linija iš kairės į dešinę. 

— Po pakraige. Viena šiaurėje, viena vakaruose. Galime tikėtis, 
kad tas pats ir iš kitų pusių. 

— Ar didelės? 

— O kokio dydžio pageidautum? 

— Tokio, kad pataikytum. 

— Juokdarys. Iš čia galėčiau pataikyti net į šnipų kameras, įtai- 
sytas žiebtuvėliuose. 

— Gerai, tuomet klausyk, - sušnabždėjo Ričeris. - Darysim 
taip. Eisiu į savo starto poziciją. Mes visi palauksime, kol Frankli- 
nas grįš į savo kabinetą ir sujungs mūsų telefonus. Tada pradėsiu 
judėti. Jei pajusiu, kad kažkas negerai, paprašysiu šauti į kameras. 
Noriu, kad tai padarytum vos išgirdęs mano žodį. Du šūviai. Pykšt, 
pykšt. Sulaikysime juos bent dešimt ar dvidešimt sekundžių. 

— Nesutinku, - atsakė Kešas. - Negaliu šaudyti į medinį stati- 
nį, kuriame neginkluotas įkaitas. 

— Ji bus rūsyje, - patikino Ričeris. 

— Arba palėpėje. 

— Tu šaudysi į pakraiges. 

— Būtent. Jei Rozmari palėpėje, ji išgirs šūvius ir kris ant grin- 
dų, o aš ten taikau. Vienam lubos, kitam grindys. 

— Nagi, - spyrėsi Ričeris. - Surizikuok. 

— Ne, aš to nedarysiu. 

— Dėl Dievo, Gani, ar žinai, kad esi labai užsispyręs jūrų pės- 
tininkas? 

Kešas neatsakė. Ričeris vėl žengė į priekį ir žvilgtelėjo už tvoros 
kampo. Gerai apsižiūrėjęs atsitraukė. 

— Ką gi, naujas planas. Tiesiog stebėk vakarinius langus. Jei pa- 
matysi blykstelint šautuvo vamzdį, šauk. Galime būti tikri, kad 
įkaitas ne tame pačiame kambaryje kaip snaiperis. 

Kešas neatsakė. 

— Ar padarysi? - paklausė Ričeris. 

— Tuo metu pats gali būti viduje. 

— Rizikuosiu. Aš prisiimu atsakomybę dėl rizikos, gerai? Hele- 
na galės paliudyti. Ji teisininkė. 

Kešas ir toliau tylėjo. 

— Nieko keisto, kad likai trečias, tau reikia pralinksmėti ir at- 
sipalaiduoti. 

— Gerai, — tarė Kešas. - Jei pastebėsiu priešą šaudant, atsakysiu 
tuo pačiu. 

— Nemanai, kad vieninteliai šūviai ir bus priešo? Juk aš turiu 
tik tą prakeiktą peilį. 

— Kariuomenė, - sumurmėjo Kešas, - visada kuo nors skun- 
džiasi. 


— Ką man daryti? - paklausė Helena. 

— Turiu pasiūlymą, - atsiliepė Ričeris ir delnu palietė tvo- 
rą. - Pasilenk ir nueik už kampo, sustok priešais namą. Spauskis 
prie žemės, ir jie tavęs nepastebės. Per toli. Klausykis telefono. Jei 
reikės, jog atitrauktum dėmesį, paprašysiu, kad pabėgiotum link 
namo ir grįžtum atgal. Zigzagais arba ratais. Pirmyn ir atgal, labai 
greitai, kad jų ekrane sumirgėtų tik taškelis. Jokio pavojaus. Kol 
jie išsitrauks šautuvą, tu jau vėl būsi patvoryje. 

Helena tylomis linktelėjo. 

— O aš? - paklausė Ana Jani. 

— Liksi su Kešu. Tu - etikos policija. Jei išsigąstų ir nenorėtų 
man padėti, spirk į užpakalį, gerai? 

Visi nutilo. 

— Pasiruošę? — paklausė Ričeris. 

— Pasiruošę, — atsakė vienas po kito. 


Ričeris kelkraščiu patraukė į tamsą. 


PENKIASDEŠIMT DEVYNI 


Jis žingsniavo palei asfaltuoto kelio kraštą, akmenuotu lauko 
pakraščiu, o tada pasuko tiesiai į permirkusį javų lauką. Palaukęs, 
kol atsisuks drėkintuvas, nupėdino kartu su juo į pietus. Ėjo tie- 
siai po juo, vienodu greičiu, leisdamas vandeniui permerkti plau- 
kus ir drabužius. Tuomet laistyklė nusuko savo keliu, o Ričeris 
žengė tiesiai į kitą lauką. Vėl palaukė, kol iki jo atsisuko laistyklė, 
palindo po ja, priderino tempą, pakėlė rankas į viršų mėgindamas 
kuo daugiau sušlapti. Kai laistyklė nusisuko, jis patraukė link ar- 
timiausios. Ir taip žingsniavo nuo vienos prie kitos. Kai galiausiai 
atsidūrė priešais įvažiavimą, palindo po paskutine laistykle ir tie- 
siog suko ratus kaip į lietaus sezoną papuolęs žmogus, laukdamas, 
kol suvibruos telefonas. 

Prie klubo suvibravus Kešo telefonui, jį išsitraukė ir atsiliepė. 
Išgirdo tylų ir atsargų Franklino balsą. 

— Prašome registruotis, — tarė. 

Kešas girdėjo, kaip Helena atsakė: 

- Čia. 

— Čia, - atsiliepė Jani už trijų pėdų nuo jo. 


— Čia, - prisijungė Kešas. 

Galiausiai visi išgirdo Ričerį: 

— Čia. 

Franklinas tarė: 

— Puiku, visus girdžiu garsiai ir aiškiai, kamuoliukas jūsų aikš- 
telėje. 

Kešas išgirdo, kaip Ričeris paprašė: 

— Gani, patikrink namą. 

Kešas pakėlė ginklą ir perbėgo iš kairės į dešinę. 

- Jokių pokyčių. 

— Aš pakeliui, - pranešė Ričeris. 

"Tada stojo tyla. Dešimt sekundžių. Dvidešimt. "Trisdešimt. 
Minutė. Dvi minutės. 

Ričeris paklausė Kešo: 

— Ar matai mane, Gani? 

Kešas vėl pakėlė šautuvą ir perbėgo įvažiavimu nuo jo pradžios 
iki namo. 

— Ne, nematau, kur tu? 

— Už trisdešimt jardų. 

Kešas vėl pajudino šautuvą. Apytiksliai apskaičiavo, kur turėtų 
būti trisdešimt jardų nuo kelio ir įsistebeilijo per taikiklį. Nieko 
nepamatė. Visiškai nieko. 

— Puikiai padirbėjai, kareivi, tęsk. 

Jani pasislinko į priekį ir sušnabždėjo Kešui į ausį. 

— Kodėl jo nematai? 

— Nesjjis beprotis. 

— Ne, paaiškink. Juk turi naktinį taikiklį, ar ne? 

— Geriausią, kokį galima gauti, jis reaguoja į šilumą, kaip jų ka- 
meros, — tada parodė sau į dešinę. - Spėju, kad Ričeris ėjo per lau- 
ką ir lindo po vandeniu. Jis artinasi šaltas kaip akmuo. Dabar jo 
temperatūra labai panaši į aplinkos. Aš jo nematau, ir jie nemato. 

— Gudru, - ištarė Jani. 

— Drąsu, - pataisė Kešas. - Bet visiškai kvaila, nes su kiekvienu 


žingsniu jis džiūsta ir šyla. 


Ričeris tamsoje brido per purvą už dešimties pėdų į pietus nuo 
įvažiavimo. Nei lėtai, nei greitai. Batai buvo kiaurai permirkę ir 
aplipę žemėmis. Retkarčiais atrodydavo, kad juos visai pames. 
Buvo taip šalta, kad siaubingai drebėjo, o tai negerai. Drebulys — 
fhziologinė organizmo reakcija, kuri padeda sušilti. Jis nenorėjo 


sušilti. Bent jau kol kas. 


Vladimiras kažką pastebėjo. Ritmą. Iš pradžių keturias sekun- 
des stebėjo jį rytų ekrane, paskui tris šiauriniame. Rytai - du, trys, 
keturi, šiaurė - du, trys. Rytai - du, trys, keturi, šiaurė - du, trys. 
Jis nejudino kėdės, tik pasilenkdavo į vieną ar į kitą pusę. Šalia 
jo Sokolovas matė panašų judėjimą pietuose ir vakaruose. Kiek 
kitokie intervalai, ne tolygūs, bet Vladimiras spėjo, kad tokie pat 
ryškūs. Gal net ryškesni. Sokolovas buvo praleidęs daug laiko ste- 


bėdamas. 


Ričeris judėjo toliau. Nei greitai, nei lėtai. Žemėlapyje įvažiavi- 


mas buvo maždaug dviejų šimtų jardų ilgio. Realybėje atrodė, kad 

galėtų varžytis su lėktuvo pakilimo taku. Tiesus kaip strėlė. Platus 
ir ilgas, ilgas, ilgas. Ėjo visą amžinybę. Iki namo liko mažiau nei 
pusė. Ėjo toliau. Tiesiog žingsniavo pirmyn žiūrėdamas tiesiai į 
priekį, stebeilydamas į tamsius langus, kai staiga suprato, kad nuo 
jo plaukų nevarva vanduo. 

Viena ranka palietė kitą. Sausa. Nešilra, bet ir nešalta. 

Ėjo toliau. Norėjo bėgti, taip pasiektų tikslą greičiau, bet bėg- 
damas sušils. Pamažu artėjo prie taško, kai nebėra kelio atgal. Jis 
buvo lygumos viduryje, nedrebėjo. Pakėlė telefoną. 


— Helena, - sušnabždėjo. - Reikia, kad atitrauktum dėmesį. 


Helena nusiavė aukštakulnius ir paliko juos prie tvoros. Vieną 
absurdišką minutėlę pasijuto kaip žmogus, kuris sukrauna visus 
drabužius paplūdimyje ir eina į jūrą skandintis. Tada rankomis 
atsirėmė į purvą kaip trumpų distancijų bėgikė ir nubėgo pirmyn. 
Tiesiog nubėgo. Dvidešimt pėdų, trisdešimt, keturiasdešimt, tuo- 
met sustojo priešais namą ir išskėtė rankas kaip taikinys. Šauk į 
mane, - pamanė. Nusšauk mane. Išsigando savo minčių ir plačiais 
zigzagais grįžo į patvorį. Krito ant žemės ir šliaužė palei tvorą, kol 


rado batus. 


Vladimiras pastebėjo ją šiauriniame monitoriuje. Nieko atpa- 
žįstamo. Tiesiog blykstelėjimas, kuris dėl fosforo technologijos 
buvo išsiliejęs ir atsilikęs nuo laiko. Vyras pasilenkė ir įsistebeilijo 
į matomą vaizdą. Viena, dvi sekundės. Sokolovas pajuto, kad jo 


ritmas sutriko, ir žvilgtelėjo į šalį. Trys sekundės, keturios. 

— Lapė? - pasitikslino Vladimiras. 

— Nemačiau, - atsakė Sokolovas. - Bet tikriausiai. 

— Turbūt vėl prabėgo. 

— Tiek to, - Sokolovas vėl grįžo prie savo ekranų. Dirstelėjo į 


vakarus, patikrino pietus ir vėl pasidavė tam pačiam ritmui. 


Kešas taip pat pastebėjo ritmą. Jis slinko savo taikiklį tokiu 
tempu, kuris, jo nuomone, turėjo prilygti einančiam žmogui, ta- 
čiau retkarčiais apsižvalgydavo aplink, kad ko nors nepraleistų. 
Per vieną tokių apsižiūrėjimų pastebėjo kažką panašaus į blyškiai 
žalsvą šešėlį. 

— Ričeri, matau tave, - sušnabždėjo. - Tu matomas, kareivi. 

— Koks tavo taikiklis? - paklausė Ričeris. 

— Litono, - atsakė Kešas. 

— Brangus, ar ne? 

— "Trys tūkstančiai septyni šimtai dolerių. 

— Manau, jis jautresnis nei jų kameros. 

Kešas neatsakė. 


— Bent jau tikiuosi. 


Jis ėjo toliau. Tikriausiai nenatūraliausias dalykas, kurį gali da- 
ryti žmogus, tai lėtai ir užtikrintai eiti link pastato, iš kurio grei- 
čiausiai kyšo vamzdis, nutaikytas į jo kūną. Jei Čenkas turi nors 
kiek proto, jis palauks, kol taikinys atsidurs visai arti, ir panašu, 
kad buvo tikrai gudrus. Penkiasdešimt jardų būtų pats tas. Ar 
trisdešimt penki, kaip automobilių garaže. Iš trisdešimt penkių jis 


šaudė puikiai ir jau spėjo tai įrodyti. 

Jis ėjo toliau. Iš kišenės išsiėmė peilį, ištraukė iš makščių ir lėtai 
perdėjo į dešinę ranką. Telefoną laikė kaire ir pakėlė prie ausies. 
Išgirdo Kešo žodžius: 

— Dabar tu visiškai matomas, kareivi, švieti kaip šiaurinė 
žvaigždė. Tarsi degtum. 

Keturiasdešimt jardų. 

Trisdešimt devyni. 

"Trisdešimt aštuoni. 

— Helena? Pakartok dar kartą. 

— Gerai, - atsakė. 

Sulaikęs kvapą ėjo toliau. 

Trisdešimt penki jardai. 

Trisdešimt keturi. 

Trisdešimt trys. 

Iškvėpęs žingsniavo toliau. Trisdešimt jardų. Prie ausies išgirdo 
šnopavimą. Helena bėga. Girdėjo, kaip Jani paklausė Kešo: 

— Kiek dar jam liko? 

— Per daug. 


ŠEŠIASDEŠIMT 


Vladimiras palinko į priekį ir tarė: 

- Štai ir vėl, — jis pridėjo pirštą prie ekrano lyg nuo to gėriau 
matytų. Sokolovas taip pat atsisuko. Jis prie ekranų praleido daug 
daugiau laiko nei Vladimiras. Stebėjimas visada buvo pagrindinis 
jo darbas. Jo ir Raskino. 

— Ten ne lapė, - pritarė. - Per didelis. 

Jis pažiūrėjo dar penkias sekundes. Taškelis bėgiojo į kairę ir 
į dešinę pačiame kameros matomumo lauko pakraštyje. Dydis 
atpažįstamas, forma atpažįstama, tik sunku paaiškinti judėjimą. 
Jis atsistojo ir nuėjo prie durų. Rankomis įsirėmęs į staktą iškišo 
galvą į koridorių. 

— Čenkai! - pašaukė. - Šiaurė! 

Jam už nugaros vakariniame ekrane esanti nykščio dydžio for- 
ma vis didėjo. Atrodė kaip Auorescencinėmis spalvomis nudažyta 
fhgūrėlė, gauta sujungus reikiamus skaičiukus. Išorė ryškiai žalia, 
tada geltona juostelė ir ryškiai raudonas centras. 

Čenkas nuėjo per tuščią miegamąjį ir plačiai pravėrė langą. 
Tuomet atsitraukė į tamsą. Iš apačios buvo nematomas ir nepa- 


žeidžiamas, nebent kas nors šaudytų iš kito trijų aukštų pastato, 

bet tokių aplink nebuvo. Įjungęs naktinį taikiklį pakėlė šautuvą. 
Ištyrinėjo lygumą už dviejų šimtų jardų - į viršų ir į apačią, į kairę 
ir į dešinę. 

Pamatė moterį. 

Ji beprotiškai bėgiojo basomis, šokinėdama į kairę ir į dešinę, 
pirmyn ir atgal lyg šoktų ar žaistų su nematomu futbolo kamuo- 
liu. K4? — pamanė Čenkas. Uždėjęs pirštą ant gaiduko, mėgino 
nuspėti kitą jos šuolį. Mėgino nuspėti, kur bus jos krūtinė praėjus 
trečdaliui sekundės po šūvio. Jis laukė. Tada ji liovėsi judėjusi. Su- 
stojo visiškai ramiai priešais namą išskėtusi rankas kaip taikinys. 

Čenkas nuspaudė gaiduką. 

Ir suprato. Iškart atsitraukė į koridorių. 


— Spąstai! - sušuko. - Spąstai! 


Kešas pastebėjo šūvį ir iškart pranešė: 

— Šovė, — nutaikė taikiklį į šiaurinį langą. Viršutinė jo dalis at- 
kelta, apatinė vietoj. Šauti pro tarpą nėra prasmės, tokia trajekto- 
rija nepataikysi, tad šovė į stiklą. Pamanė, kad pasveikinęs aštrio- 


mis šukėmis sugadins jiems vakarą. 


Sokolovas stebėjo pakvaišėliškai lakstančią šiltą figūrą Vladi- 
miro ekrane, kai staiga išgirdo Čenko šūvį ir jo perspėjimą. Dirs- 
telėjęs į duris grįžo prie pietinio monitoriaus. Ten irgi nieko. Tada 
išgirdo atsakomąjį šūvį ir viršuje dūžtantį stiklą. Atsitraukęs nuo 
stalo nuėjo prie durų. 

— Ar tau viskas gerai? —- pašaukė. 


— Masalas, — pakartojo Čenkas. — Esu tuo tikras. 


477 


LEE CHILD 


Sokolovas apsisuko ir kruopščiai patikrino visus keturis ekra- 
nus. 


— Ne, - atsakė. - Ne, nieko nėra. 


Ričeris palietė priekinę namo sieną. Senos lentos, dažytos dau- 
gybę kartų. Jis buvo per dešimt pėdų į pietus nuo įvažiavimo ir 
nuo įėjimo, prie lango, kuris žvelgė į tamsų, tuščią kambarį. Lan- 
gas buvo ilgo stačiakampio formos, kurio apatinę dalį buvo gali- 
ma pakelti, ji nuslysdavo už viršutinės. Galbūt viršutinę irgi buvo 
galima nuleisti už apatinės. Ričeris nežinojo, kaip vadinami tokie 
langai. Retai gyvendavo namuose, pats namo niekada neturėjo. 
Pakeliamasis langas? Dvigubas langas? Nebuvo tikras. Priėjus ar- 
čiau namas atrodė daug senesnis nei iš tolo. Gal net šimto metų. 
Šimto metų senumo namas, šimto metų senumo langas, ar jis vis 
dar turėjo šimto metų senumo skląstį? Prispaudė skruostą prie 
apatinės lango dalies ir stumtelėjo viršun. 

Nieko nesimatė. Per tamsu. 

Tuomet driokstelėjo šūviai. Du. Vienas arti, kitas ne - dužo 
stiklas. 

Prie ausies išgirdo Kešo balsą. 

— Helena? Ar tu sveika? 

Atsakymo nebuvo. 

Kešas paklausė dar kartą: 

— Helena? Helena? 

Tyla. 

Ričeris įsikišo teletoną į kišenę, o peilio ašmenis įspraudė į 


tarpelį, kur viršutinė lango dalis persidengė su apatine. Lėtai ir 

atsargiai braukė peilį iš dešinės į kairę, ieškodamas velkės. Rado 
pačiame viduryje. Švelniai palietė. Atrodė kaip sunkus, žalvari- 
nis liežuvėlis. Greičiausiai sukiojasi į abi puses devyniasdešimties 
laipsnių kampu. 

Tik į kurią pusę? 

Stumtelėjo iš dešinės į kairę. Tvirta. Ištraukęs peilį vėl įspraudė 
atgal, tik iš kitos pusės, vos per colį nuo centro. Stūmė, kol vėl 
rado liežuvėlį. Spustelėjo iš kairės į dešinę. 

Liežuvėlis pajudėjo. 

Stumtelėjęs stipriau nusuko jį į šalį. 

Paprasta. 

Pakėlęs apatinę dalį į viršų per palangę įslydo vidun. 


Kešas pasilenkė į priekį ir pasuko šautuvą devyniasdešimt 
laipsnių, kad būtų nutaikytas į rytus. Pažvelgė pro taikiklį. Nieko. 
Vėl atsitraukė ir pakėlė telefoną. 

— Helena? - sušnabždėjo. 


Tyla. 


Per tuščią kambarį Ričeris nuslinko prie durų. Jos buvo užda- 
rytos. Priglaudė ausį ir įsiklausė. Tylu. Lėtai ir atsargiai pasuko 
rankeną. Iš lėto atidarė duris. Iškišęs galvą patikrino koridorių. 

Tuščia. 

Nuo pravirų durų už penkiolikos metrų į kairę sklido šviesa. 
Jis stabtelėjo. Vieną po kitos pakėlė kojas ir nusivalė batų padus 
į kelnes. Nusišluostė rankas. Žengė žingsnį norėdamas išmėginti 


grindis. Jokio garso. Lėtai ir tylai pasislinko į priekį. Buriuotojų 

batai. Tinka viskam. Ričeris laikėsi arti sienos, kur grindys turėjo 
būti tvirčiausios. Sustojo per jardą nuo šviesaus tarpdurio. Įkvėpė. 
Žengė pirmyn. 

Sustojo tarpduryje. 

Žvelgė į du vyrukus iš nugaros. Jie sėdėjo šalia vienas kito prie 
ilgo stalo, atsukę jam nugaras. Stebeilijo į monitorius, į vaiduo- 
kliškus tamsius vaizdus. Kairėje Vladimiras. Dešinėje anksčiau 
nematytas vyriškis. Sokolovas? Tikriausiai. Sokolovo dešinėje, per 
jardą, stalo gale, gulėjo ginklas. $e>W 60 modelis. Pirmasis nerū- 
dijančio plieno revolveris pasaulyje. Dviejų su puse colio vamzdis. 
Penki šoviniai. 

Ričeris žengė tylų, didelį žingsnį vidun. Sustojo. Sulaikė kvapą. 
Perėmė peilį į kitą ranką. Laikė ašmenis per colį nuo peilio galo, 
suspaudė juos tarp nykščio ir mažylio krumplio. Pakėlė ranką virš 
galvos ir staigiai metėsi į priekį. 

Įsmeigė peilį. 

Jis susmigo per du colius į Sokolovo sprandą. 

Vladimiras dirstelėjo į dešinę, garso pusėn. Ričeris jau buvo 
pasitraukęs. Vladimiras atsigręžė ir jį pamatė. Atsitraukęs nuo 
stalo pusiau atsistojo. Ričeris stebėjo, kaip jis vertino atstumą 
tarp savęs ir ginklo. Suprato, kad nusprendė pamėginti jį pasiekti. 
Ričeris pastojo jam kelią, pasilenkęs išvengė smūgio kaire ranka, 
petimi trenkė jam į krūtinę, sunėrė rankas už nugaros ir išmušė iš 
pusiausvyros. Tiesiog kilstelėjo ir nusuko nuo stalo. 

Tuomet spustelėjo. 

Geriausias būdas tyliai nužudyti tokį milžiną kaip Vladimi- 


ras — sutraiškyti jį tiesiogine to žodžio prasme. Jokių smūgių, jo- 

kių šūvių, jokio trankymosi. Kol jo rankos ir kojos neras tvirto pa- 
grindo, nesukels jokio triukšmo. Jokio riksmo. Tik vos girdimas 
tuberkuliozininko gargimas išleidžiant paskutinį kvapą. 

Ričeris laikė Vladimirą pakėlęs per pėdą nuo žemės ir suspau- 
dęs iš visų jėgų. Jis traiškė jo krūtinę taip stipriai, kad joks žmogus 
nebūtų atlaikęs. Vladimiras to nesitikėjo. Manė, kad tai kažkokia 
įžanga, o ne pagrindinis veiksmas. Kai suprato, kas iš tiesų vyksta, 
puolė į paniką. Rankomis ėmė daužyti Ričeriui per nugarą, bergž- 
džiai mataravo kojomis mėgindamas įspirti į blauzdą. Kvai/a, - 
pamanė Ričeris. - Tik veltui degini deguonį, o daugiau jo negau- 
si, drauguži. Patikėk manim. Jis saėmė priešininką dar tvirčiau. 
Suspaudė dar stipriau. Dar ir dar, pasiduodamas negailestingam 
pasąmoningam ritmui, kuris kartojo stipriau, stipriau, stipriau. Jis 
sukando dantis, širdis daužėsi, raumenys iššoko kaip upės akme- 
nys, jie tiesiog degė. Jautė, kaip juda Vladimiro šonkauliai, kaip jie 
girgžda atsiskirdami ir trakši laužomi, kaip tuščius vyro plaučius 
palieka gyvybė. 

Sokolovas sujudėjo. 

Ričeris susvyravo nuo milžiniško Vladimiro svorio. Nerangiai 
pasisuko ant vienos kojos. Tada stipriai spyrė ir pataikė į peilio 
rankeną kulnu. Sokolovas liovėsi trukčioti. Vladimiras taip pat. 
Ričeris jį taip palaikė dar gerą minutę, o tada lėtai atleido ir pasi- 
lenkęs žemyn švelniai paguldė kūną ant grindų. Sunkiai šnopuo- 
damas priėjo artyn ir patikrino pulsą. 

Pulso nebuvo. 

Atsistojęs ištraukė Kešo peilį iš Sokolovo sprando ir nuo ausies 


iki ausies perrėžė Vladimirui gerklę. Už Semdi, - pamanė. Tada 

apsisukęs perrėžė gerklę ir Sokolovui. Dd/ viso pikto. Stalą permer- 
kęs kraujas ėmė lašėti ant grindų. Jis nebėgo čiurkšle, tik lašėjo. 
Sokolovo širdis jau buvo sustojusi. Nuvalė ašmenis į Vladimiro 
marškinius: pirma vieną pusę, paskui kirą. Iš kišenės išsitraukė te- 
lefoną. Girdėjo, kaip Kešas sušnabždėjo: „Helena?“ 

— Kas nutiko? - šnipštelėjo. 

— Į mus šovė, negaliu susisiekti su Helena, - atsakė Kešas. 

- Jani, paėjėk į kairę, - liepė Ričeris. — Ir ją surask. Franklinai, 
tu čia? 

Franklinas atsiliepė: 

— Čia. 

— Pasiruošk skambinti medikams, - tarė Ričeris. 

— Kur tu? - paklausė Kešas. 

- Viduje. 

— Pasipriešinimas? 

— Nesėkmingas, - tarė Ričeris. — Iš kur buvo paleistas šūvis? 

— Iš trečiojo aukšto šiaurinio lango. Protinga taktika. Ten jie 
turi snaiperį. Gali pasakyti jam, kur eiti, remdamiesi vaizdu, ma- 
tomu per kameras. 

— Jau nebe, - tarstelėjo Ričeris ir įsikišo telefoną į kišenę. Pakė- 
lė ginklą. Patikrino būgną. Pilnas. Penkios $e>>W .38 ypatingosios. 
Į koridorių išslinko dešinėje laikydamas peilį, o kairėje pistoletą. 


Ėmė dairytis durų į rūsį. 


ŠEŠIASDEŠIMT VIENAS 


Kešas girdėjo, kaip eidama į kairę Jani kalbasi pati su savimi. 
Žemas, bet aiškus balsas. Ji sakė: 

— Dabar judu į rytus, pasilenkusi tamsoje slenku palei tvorą. 
Dairausi Helenos Rodin. Žinome, kad į ją šovė. Dabar ji neatsako 
telefonu. Tikimės, kad jai viskas gerai, bet kartu bijome, kad taip 
nėra. 

Kešas klausėsi, kiek galėjo, o paskui papurtė galvą ir pasilenkęs 
prie taikiklio pažvelgė į namą. 


Rozmari Bar rūsyje nebuvo. Kol tuo įsitikino, Ričeris užtruko 
mažiau nei minutę. Priplėkusioje, dulkinoje, blausiai apšviestoje 
ir visiškai tuščioje didelėje patalpoje stovėjo trijų kaminų pama- 
tai. 

Ričeris stabtelėjo prie automatinių saugiklių. Magėjo spuste- 
lėti, bet Čenkas matė tamsoje, o jis ne, tad laiptais užsliūkino į 


viršų. 


Jani aptiko Helenos batus tada, kai už jų užkliuvo. Jie buvo pa- 


likti prie pat tvoros. Aukšta pakulnė, juodas lakas netgi šiek tiek 

blizgėjo mėnesienoje. Jani netyčia juos paspyrė ir išgirdo krintan- 
čių batelių dunkstelėjimą. Pasilenkė ir pakėlė. Pakabino už kulnų 
ant tvoros krašto. 

— Helena? - sušnabždėjo. - Helena? Kur tu? 

Tada išgirdo balsą. 

- Čia. 

— Kur? 

— Čia, eik toliau. 

Jani dar paėjo į priekį, kol rado prie tvoros susigūžusią juodą 
figūrą. 

— Pamečiau telefoną, - prisipažino. - Niekaip negaliu jo rasti. 

— Ar tau viskas gerai? 

- Jis nepataikė. Straksėjau kaip beprotė, kulka praskriejo visai 
arti. Labai išsigandau. Tiesiog numečiau telefoną ir pabėgau. 

Helena atsisėdo ir Jani pasislinko dar arčiau. 

— Žiūrėk, — tarė Helena. Ji kažką laikė delne. Kažką šviesaus. 
"Tai buvo moneta. Dvidešimt penki centai, naujutėliai ir švytin- 
tys. 

— Kas tai? — paklausė Jani. 

— Moneta. 

— Ir ką? 

— Ją man davė Ričeris. 

Helena šypsojosi, Jani matė, kaip mėnesienoje švyti jos dan- 


tys. 


Ričeris nusliūkino koridoriumi. Pakeliui atidarinėjo duris ir 


tikrino kambarius. Visi tušti. Visi nenaudojami. Laiptų apačioje 

stabtelėjo. Atsitraukė į tuščią erdvią patalpą, kuri kažkada galėjo 
būti svetainė. Pasilenkęs padėjo peilį ant grindų ir išsitraukė tele- 
foną. 

— Gani? - sušnabždėjo. 

— Tu vėl su mumis? - atsiliepė Kešas. 

— Telefonas buvo kišenėje. 

- Jani rado Heleną. Jai nieko nenutiko. 

— Gerai. Rūsyje ir pirmajame aukšte nieko nėra. Manau, kad 
buvai teisus, Rozmari tikriausiai palėpėje. 

— Dabar lipsi į viršų? 

— Privalau. 

— Kiek kūnų? 

— Kol kas du. 

— Vadinasi, viršuje rasi daugiau. 

— Būsiu atsargus. 

— Laikom kumščius. 

Ričeris įsikišo telefoną atgal į kišenę ir pasiėmė peilį. Vėl išlin- 
do į koridorių. Laiptai buvo namo gale. Platūs, sukti, žemų pa- 
kopų. Gan didingi. Ten, kur jie sukosi, buvo plati aikštelė. Iš pra- 
džių lipo atbulas. Taip buvo saugiau. Norėjo pamatyti, ar kas nors 
neseka pro antrojo aukšto turėklus. Slinko palei sieną. Jei laiptai 
girgžda, daugiausia triukšmo sukels lipdamas viduriu. Lipo lėtai, 
atsargiai ir švelniai statydamas kulnus. Ir tyliai. Buriuotojų batai. 
Tinka bet kam. Po penkių pakopų jo galva beveik susilygino su 
antrojo aukšto grindimis. Pakėlė ginklą ir žengė dar žingsnį. Da- 
bar matė visą koridorių. Jis buvo tuščias. Tyli, kilimais išklota er- 


dvė, kurią apšvietė viena blausi lempelė. Nieko įdomaus, išskyrus 

šešerias uždarytas duris. Kiekvienoje pusėje po trejas. Iškvėpęs nu- 
sliūkino iki aikštelės. Likusią laiptų dalį įveikė apsisukęs į priekį. 
Užlipo į koridorių. 

Ką dabar daryti? 

Šešerios uždarytos durys. Kas, kur yra? Jis lėtai nuslinko į namo 
priekį. Pasiklausė prie pirmų durų. Nieko neišgirdęs patraukė prie 
antrų. Vėl žengė į priekį, bet nespėjęs pasiekti trečių durų kažką 
išgirdo viršutiniame aukšte. Garsai sklido per grindis. Garsai, ku- 
rių nesuprato. Slydimas, brūkštelėjimas, trakštelėjimas. Jie karto- 
josi ritmingai. Po kiekvienos serijos pasigirsdavo vienas žingsnis. 
Čiūžt, brūkšt, trakšt, dunkst. Jis įsistebeilijo į lubas. Tuomet atsi- 
darė durys ir tiesiai priešais jį stojo Grigoris Linskis. Jis sustingo. 

Vilkėjo jau matytą kostiumą su dviem sagų eilėmis. Pilką, kam- 
puotais pečiais, atlenktomis kelnėmis. Ričeris dūrė jam į gerklę. 
Staigiai, instinktyviai, dešine ranka. Įsmeigė ašmenis ir truktelėjo 
į kairę. Perpjovė trachėją. Dabar tylės. Atsitraukė norėdamas iš- 
vengti kraujo fontano ir sugavęs iš nugaros už pažastų nuvilko į 
kambarį, iš kurio ką tik išėjo. Tai buvo virtuvė. Linskis ruošė ar- 
batą. Ričeris užgesino ugnį po virtuvu, peilį ir ginklą padėjo ant 
spintelės. Pasilenkęs stipriai suėmė Linskio galvą abiem rankomis, 
truputį pasuko į kairę, o tada staigiai ir iš visų jėgų truktelėjo į 
dešinę. Nulaužė sprandą. Trakst buvo pakankamai garsus, tad 
vertėtų susirūpinti, name buvo labai tylu. Pasiėmęs ginklą ir pei- 
lį sustojo pasiklausyti prie durų. Neišgirdo nieko, išskyrus čižr, 
brūkst, trakšt, dunkst. Čiūži, brūkšt, trakšt, dunkst. Grįžęs į kori- 


dorių suprato. 

Stiklas. 

Kešas atsakė šūviu į Čenko pasirinktą langą, ir kaip ir visi geri 
snaiperiai vienu šūviu padarė maksimalią žalą. Savo ruožtu, Čen- 
kas kaip ir visi geri snaiperiai norėjo, kad jo aplinka būtų tinka- 
ma darbui. Jis š/avė stiklo šukes. Vis dar buvo dvidešimt penkių 
procentų tikimybė, kad jam lieps grįžti į tą kambarį prie to paties 
lango, tad reikėjo pasirūpinti geru praėjimu. 

Čiūžt, brūkšt, trakst, dunkst. Jis šlavė šukes pėdos šonu. Krovė 
jas į krūvą. Tada žengė į šalį, norėdamas praplatinti praėjimą. Jis 
turėjo būti bent dviejų pėdų pločio, kad nekiltų jokio pavojaus 
paslysti ir susižeisti. 

Kur jis? 

Ričeris nuslinko prie kitų laiptų. Tokie patys kaip ir pirmieji. 
Platūs, žemos suktos pakopos. Pirmą pusę ėjo atbulas ir įdėmiai 
klausydamasis. Čiūžt, brūkst, trakšt, dunkst. Perėjo aikštelę. Kilo 
toliau. Trečiajame aukšte viskas buvo išdėstyta taip pat kaip ir pir- 
majame, tik nebuvo kilimo. Plikos lentos. Visos durys atidarytos. 
Šiaurė dešinėje. Ričeris jautė į vidų plūstantį nakties orą. Spaudėsi 
arčiau sienos ir slinko pirmyn. Garsai tapo aiškesni. Jis prisiplojo 
prie sienos ir įkvėpė. Tada lėtai žengė į tarpdurį kairėje. 

Čenkas buvo už dvylikos pėdų. Nusisukęs. Stovėjo veidu į lan- 
gą. Apatinė lango dalis buvo pakelta į viršų ir užkabinta už viršu- 
tinės dalies. Abu stiklai išdaužti. Ant grindų daugybė šukių. Čen- 
kas mėgino padaryti taką nuo durų iki lango. Jam buvo likusios 
dar maždaug trys pėdos. Šautuvas atremtas į sieną, iki jo šešios 


pėdos. Susikūprinęs ir susikaupęs ties savo užduotimi stebeilijo į 

grindis. Užduotis buvo svarbi. Šaudant slystelėjimas ant stikliuko 
gali labai brangiai kainuoti. Čenkas buvo drausmingas. 

Jam buvo likę gyventi dešimt sekundžių. 

Ričeris įsikišo peilį į kišenę. Atlaisvino dešinę ranką, sulenkė ir 
žengė į priekį. Tyliai ir lėtai slinko Čenko padarytu taku. Keturi 
tylūs žingsniai. Čenkas pajuto. Atsitiesė. Ričeris čiupo jį už ger- 
klės iš nugaros. Viena ranka. Sugriebė kaip įmanydamas stipriau. 
Žengęs vieną didelį žingsnį į priekį permetė Čenką per langą gal- 
va žemyn. 

— Aš tave įspėjau, - sušnabždėjo į tamsą apačioje. - Reikėjo 
mane nušauti, kai galėjai. - Tada išsitraukė telefoną. 

— Gani? — sušnabždėjo. 

— Aš čia. 

— Trečiojo aukšto langas, į kurį šovei. Matai jį? 

— Matau. 

— Vyrukas tiesiog iškrito. Jei atsikels, nušauk. 


Tuomet įsikišo telefoną atgal ir ėmė dairytis durų į palėpę. 


Rozmari Bar rado nesužeistą. Sėdėjo palėpėje. Pėdos, riešai ir 
burna buvo užlipdyti lipniąja juosta. Ričeris pridėjo pirštą prie 
lūpų. Ji linktelėjo. Išlaisvinęs ją kruvinu peiliu padėjo atsistoti. 
Minutėlę moteris sunkiai laikė pusiausvyrą. Tuomet nusipurčiusi 
linktelėjo ir nusišypsojo. Ričeris spėjo, kad visą baimę ir sukilusius 
jausmus užgožė užsispyrimas padėti broliui. Jei išgyvens ji, išgy- 
vens ir jis. Šis įsitikinimas padėjo jai žengti pirmyn. 

— Arjų nebėra? - sušnabždėjo. 


— Visų, išskyrus Raskiną ir Zeką, - sušnabždėjo Ričeris. 

— Raskinas nusišovė. Girdėjau, kaip kalbėjosi. Jį privertė Ze- 
kas, nes jis leido tau pavogti mobilųjį telefoną. 

— Kur galėtų būti Zekas? 

— Dažniausiai jis svetainėje antrajame aukšte. 

— Kurios durys? 

— Paskutinės kairėje. 

— Gerai, pabūk čia, - sušnabždėjo Ričeris. - Susitvarkysiu su 
juo ir grįšiu. 

— Negaliu likti čia, turi mane ištraukti. 

Jis stabtelėjo. 

— Gerai, bet turėsi nekelti triukšmo. Ir nesižvalgyk. 

— Kodėl? 

— Lavonai. 

— Malonu girdėti, - išrėžė ji. 

Prilaikydamas moterį už rankos Ričeris padėjo jai nulipti į tre- 
čiojo aukšto koridorių. Tada vienas nusileido žemyn į antrąjį. Vi- 
sur tylu. Paskutinės durys kairėje vis dar buvo uždarytos. Ričeris 
pamojo Rozmari lipti. Paskui kartu nulipo į pirmąjį aukštą. Abu 
nuėjo į kambarį, pro kurį jis pateko vidun. Ričeris padėjo Rozmari 
išlipti pro langą ir parodė pirštu. 

— Varyk iki kelio, pasuk į dešinę, pranešiu kitiems, kad ateini. 
Pamatysi juodai apsirengusį vyriškį su šautuvu. Jis vienas mūsiš- 
kių. 

Minutėlę ji stovėjo sustingusi. Tada pasilenkė, nusiavė batelius 
ir laikydama juos rankoje per purvą spėriai pasileido į vakarus, 
link kelio. Ričeris išsitraukė telefoną. 


— Gani? - sušnabždėjo. 

— Taip. 

— Prie tavęs artėja Rozmari Bar. 

— Nuostabu. 

— Surink kitus ir pasitikit ją pusiaukelėje. Naktinis matymas 
nebeveikia. Laukit. Susisieksiu su jumis vėliau. 

— Supratau. 

Ričeris vėl įsikišo telefoną į kišenę ir per tuščią namą nutykino 


ieškoti Zeko. 


ŠEŠIASDEŠIMT DU 


Galiausiai liko tik laukti. Lauk ir sulauksi. Gero arba blogo. Ri- 
čeris grįžo į antrąjį aukštą. Paskutinės durys kairėje vis dar uždary- 
tos. Jis nusėlino į virtuvę. Ant grindų kraujo klane gulėjo Linskis. 
Ričeris uždegė po virtuvu ugnį ir išėjo į koridorių. Tyliai nusėlino 
į priekinę namo dalį ir prisispaudė prie sienos už paskutinių durų 
kairėje. 

Laukė. 

Po penkių minučių užvirė vanduo. Iš pradžių švilpė tyliai, bet 
galiausiai švilpimas tapo nepakenčiamas. Po dešimties sekundžių 
visame antrajame aukšte girdėjosi siaubingas cypimas. Po dešim- 
ties sekundžių durys Ričerio dešinėje atsidarė. Išėjo neaukštas vy- 
riškis. Ričeris leido jam žengti pirmyn, tada apsuko jį ir prispaudė 
pistoletą prie gerklės. 

Ir įsistebeilijo. 

Zekas. Petingas, pakrypęs, pakumpęs, senas vyriškis. Šmėkla. 
Beveik ne žmogus. Visa jo oda buvo padengta randų, išmarginta 
dėmių. Veidas išvagotas raukšlių, kupinas įsiūčio, neapykantos ir 
žiaurumo. Buvo beginklis. Kažin ar tokiomis rankomis galėtų lai- 


kyti ginklą. Ričeris jį nusivedė koridorium į virtuvę, prie viryklės. 


491 


LEE CHILD 


Virtuvo skleidžiamas triukšmas buvo nepakeliamas. Ričeris kaire 
ranka išjungė ugnį. Tada nuvarė Zeką atgal į kambarį. Virtuvo 
švilpukas nutilo kaip tolstanti oro atakos sirena. 

— Viskas baigta, - paskelbė Ričeris. - Pralaimėjai. 

— Niekada nebus baigta, - atšovė Zekas šiurkščiu, žemu, go- 
muriniu balsu. 

— Spėk iš naujo, - Ričeris laikė pistoletą prispaustą prie ger- 
klės. Per žemai ir per arti, kad jį matytų. Atlaužė gaiduką. Lėtai, 
atsargiai, garsiai. Klik-klik-klik-trekst. Su niekuo nesupainiojamas 
garsas. 

— Man aštuoniasdešimt metų, - pasakė Zekas. 

— Kad ir šimtas, vis tiek tau galas. 

— Idiote, - atšovė Zekas. - Turiu galvoje, kad išgyvenau daug 
baisesnių dalykų nei tu. Tada dar net nebuvai gimęs. 

— Nieko nėra blogiau už mane. 

— Nesidžiauk. Tu niekas. 

— Manai? - tarė Ričeris. — Šįryt buvai gyvas, o rytoj — ne. Po 
aštuoniasdešimties metų. Man atrodo, kad esu šio to vertas, ar 
ne? 

Tyla. 

— Viskas baigta, - pakartojo. - Patikėk manim. Suprantu, kad 
nuėjai ilgą kelią, bet čia jo pabaiga. Kada nors tai turėjo nutikti. 

Tyla. 

- Žinai, kada mano gimtadienis? — pasiteiravo Ričeris. 

— Aišku, kad ne. 

— Spalį. Ar žinai dieną? 


— Zinoma, ne. 

— Irgi sužinosi. Skaičiuosiu mintyse. Kai pasieksiu savo gimta- 
dienį, nuspausiu gaiduką. 

Jis pradėjo skaičiuoti mintyse. Pirma, antra. Pažvelgė Zekui 
į akis. Penkta, šešta, septinta, aštunta. Tyla. Dešimta, vienuolikta, 
dvylikta. 

— Ko nori? - paklausė Zekas. 

Derybos. 

— Pasikalbėti. 

— Pasikalbėti? 

— Dvylikta, - tarstelėjo Ričeris. — Štai kiek ištempei ir pasida- 
vei. Žinai, kodėl? Nes nori išlikti. Tai tavo stipriausias instinktas. 
Antraip nebūtum taip ilgai išgyvenęs, ar ne? Tikriausiai jis toks 
stiprus, kad net nepajėgiu jo suprasti. Refleksas, įprotis daryti 
viską, kad išgyventum, eiti pirmyn, pasinaudoti proga. Tai tavo 
genuose. Toks esi. 

— Ir ką? 

— Taigi, surengsime varžybas. Tavo ir mano. 

— Na, ir koks gi tu esi? 

— Aš esu vyrukas, kuris ką tik išmetė Čenką pro trečiojo aukšto 
langą. Prieš tai mirtinai sutraiškiau Vladimirą plikomis rankomis, 
nes man nepatiko, kaip jis elgėsi su nekaltais žmonėmis. Taigi, 
dabar tavo troškimas išlikti stoja prieš 72220 troškimą šauti tau į 
galvą ir primyžti į kulkos paliktą skylę. 

Tyla. 

— Vienas šūvis, — tarė Ričeris. - Į galvą. Ir viskas. Tavo pasirin- 


kimas. 

Stebėdamas Zeko akis suprato, kad jis skaičiuoja. Apskaičiavi- 
mas, įvertinimas, hipotezė. 

— Galėčiau numesti tave nuo laiptų. Tada galėtum nušliaužti 
pasižiūrėti į Vladimirą. Aš dar perrėžiau jam gerklę. Tiesiog dėl 
smagumo. Toks jau esu. Taigi, nemanyk, kad veltui laidau liežuvį. 
Viską pabaigęs visą likusį gyvenimą miegosiu kaip kūdikis. 

— Ko nori? - pakartojo Zekas. 

— Pagalbos dėl vieno reikalo. 

— Kokio reikalo? 

— Yra vienas nekaltas žmogus, kurį noriu ištraukti iš kalėjimo. 
Reikia, kad papasakotum tiesą detektyvui Emersonui. Tiesą, tik 
tiesą, nieko daugiau, išskyrus tiesą. Noriu, kad pasakytum, jog 
Čenkas kaltas dėl šaudymo, Vladimiras — dėl merginos ir kažku- 
ris dėl Tedo Arčerio. Noriu, kad prisipažintum apie savo darbelius 
bei papasakotum, kaip judu su Linskiu viską suplanavot. 

Zekas blykstelėjo akimis. 

— Nematau prasmės, gausiu mirties bausmę. 

- Žinoma, o kaipgi kitaip, bet rytoj vis dar būsi gyvas. Ir poryt, 
ir užporyt. Teismo procesai ir apeliacijos trunka visą amžinybę, 
kartais netgi metus. Tau gali pasisekti: galbūt kas nors nesilaikys 
procesinių teismo reikalavimų, galbūt pabėgsi iš kalėjimo, galbūt 
būsi atleistas nuo bausmės, gal kils revoliucija arba žemės drebė- 
jimas. 

— Mažai tikėtina. 

— Taip, bet argi tu ne toks? Juk esi vyrukas, kuris pasinaudos 
net menkiausia galimybe, jei tik galės išgyventi dar minutę. 

Tyla. 

— "Tu jau man atsakei, - tarė Ričeris. - Kai nutraukei gimimo 
dienos žaidimą sulig dvylika. Pakankamai greitai. Spalis turi tris- 
dešimt dienų. Vidutiniokas ištemptų iki penkioliktos ar šešiolik- 
tos. Lošėjas pamėgintų iki dvidešimtos, bet ištvėrei tik iki dvylik- 
tos. Ne dėl to, kad būtum bailys, niekas negali tavęs tuo kaltinti, 
paprasčiausiai, tu nori išlikti. Toks esi. O man tik reikia patvirti- 
nimo. 

Tyla. 

— Trylikta, — vėl pradėjo skaičiuoti Ričeris. — Keturiolikta, 
penkiolikta, šešiolikta. 

— Gerai, laimėjai, - pripažino Zekas. - Pasikalbėsiu su detek- 
tyvu. 

Ričeris prispaudė jį prie koridoriaus sienos ir išsitraukė telefo- 
ną. 

— Gani? 

— Klausau. 

— Ateikit vidun, visi, atidarysiu duris. Franklinai? Pažadink 
vaikinus, apie kuriuos kalbėjome anksčiau. 

Ryšys nutrūko. Franklinas išjungė jų tinklą, kad galėtų pa- 


skambinti. 


Ričeris surišo Zeko riešus ir čiurnas nuo stalinių lempų nu- 
plėštais laidais ir paliko jį ant svetainės grindų. Tada nusileido į 
apačią. Dirstelėjo į stebėjimo kambarį. Vladimiras gulėjo ant nu- 
garos, aplink milžiniška bala kraujo. Akys atmerktos. Kakle pravi- 
ras rėžis. Ričeris net matė kaulus. Visur buvo pilna jo kraujo. Ti- 


kriausiai jis užliejo ir laidus, nes pietinis monitorius išsijungė. Kiti 

trys vis dar veikė, rodė vaiduokliškai žalius vaizdus. Vakariniame 
monitoriuje pastebėjo keturias figūras. Geltoni pakraščiai, raudo- 
nos šerdys. Visi susispietę arti vienas kito, judėjo greitai. Ričeris 
išjungė šviesas ir uždarė duris. Perėjęs koridorių atidarė laukujas 
duris. 

Pirmoji įėjo Jani. Paskui Kešas. Tada Rozmari ir galiausiai He- 
lena. Ji buvo basa, batelius nešėsi rankoje. Purvina. Ji sustojo tarp- 
duryje ir stipriai apkabino Ričerį. Pastovėjusi taip kelias sekundes 
galiausiai paleido ir atsitraukė. 

— Koks čia kvapas? - paklausė Jani. 

— Kraujo, - pasufleravo Kešas. — Ir kitų organinės kilmės skys- 
čių. 

— Ar jie visi negyvi? 

— Liko tik vienas. 

Jis nusivedė juos į antrąjį aukštą. Priėjęs svetainės duris sustab- 
dė Rozmari koridoriuje. 

— Zekas viduje, ar nori jį matyti? 

Ji linktelėjo. 

— Noriu jį pamatyti ir kai ko paklausti. 

Ji žengė vidun. Zekas gulėjo ant grindų ten pat, kur Ričeris jį 
paliko. Rozmari sustojo šalia jo. Tyli, ori, smalsi. 

— Kodėl? Suprantu, ką norėjai padaryti ir kodėl, bet kodėl pa- 
prasčiausiai neužteko Čenko? Kodėl turėjai įpainioti mano bro- 
Iį? 

Zekas neatsakė. Tik stebeilijo į tuštumą net nematydamas 
Rozmari. 


— Psichologija, - tarstelėjo Ričeris. 

— Jo? 

— Mūsų, visuomenės. 

— Kaip suprasti? 

— Mums reikia istorijos, — aiškino Ričeris. — Tiksliau, istorija 
jau buvo, jam tik reikėjo sugalvoti apie ką. Jei išduos snaiperį, is- 
torija bus apie snaiperį. Jei snaiperio nebus, istorija pakryps apie 
aukas, o jei istorija bus apie aukas, iškils per daug klausimų. 

— Taigi, jis paaukojo Džeimsą. 

— Taip reikėjo. 

— Kodėl? 

— Vieno mirtis yra tragedija, o milijono — tik statistika. 

- Josifas Stalinas, - įsiterpė Jani. 

Ričeris pastūmė Zeką į šalį ir patraukė sofą nuo lango maždaug 
per pėdą. Sugriebęs Zeką už apykaklės pakėlė į viršų ir pasodino. 

— Mūsų pagrindinis liudytojas, - tarė. 

Jis liepė Kešui prisėsti ant palangės už sofos, o Jani atnešti tris 
kėdes. Fotelius nustūmė prie sienos. Jani vaikščiojo tris kartus, 
kaskart atnešdama po kėdę. Ričeris sustatė jas į eilę priešais sofą. 
Viskas buvo išdėstyta kvadratu: sofa, priešais ją kėdės, šonuose 
foteliai. 

Jo drabužiai beveik išdžiūvo, drėgmė jautėsi tik ties siūlėmis. 
Jis pirštais persibraukė plaukus juos sulygindamas. Dirstelėjo į 
laikrodį. Beveik ketvirta ryto. Mažiausias pasipriesinimas. Biori- 
IMmaAs. 


— Dabar palauksime, - nutarė. 


ŠEŠIASDEŠIMT TRYS 


Jie laukė mažiau nei pusvalandį. Paskui išgirdo keliu artėjan- 
čius automobilius: zvimbė padangos, gaudė varikliai, ūžė duslin- 
tuvai. Garsas vis stiprėjo. Automobiliai sulėtino greitį ir susispau- 
dė ant kalkakmenio įvažiavimo. Jų buvo keturi. Ričeris nulipo že- 
myn atidaryti durų. Pastebėjo juodą Franklino Suburban. Matė, 
kaip iš savo pilko Crown Vic išslydo Emersonas, kaip iš mėlyno 
Ford Taurus išlipo nedidukė moteris trumpais tamsiais plaukais. 
Nutarė, kad tai turėtų būti Dona Bjanka. Matė, kaip iš sidabrinio 
BMW iščiuožė Aleksas Rodinas ir užrakino automobilį nuotoli- 
nio valdymo pulteliu. Tik jis vienintelis. 

Ričeris pasitraukė į šalį praleisdamas juos į vidų. Tada nuvedė 
visus viršun. Aleksą Rodiną, Doną Bjanką ir Emersoną pasodi- 
no priešais sofą, Frankliną į fotelį šalia Jani, o Rozmari ir Helena 
įsitaisė foteliuose kitoje kambario pusėje. Helena žvelgė į tėvą, o 
jis į ją. Kešas sėdėjo ant palangės. Ričeris liko stovėti prie durų 
atsirėmęs į staktą. 

— Pradėk pasakoti, - paragino. 

Zekas tylėjo. 

— Galiu išsiųsti juos visus atgal taip lengvai, kaip sukviečiau, o 
tada vėl pradėsiu skaičiuoti. Šįkart nuo septyniolikos. 

Zekas atsiduso ir pradėjo pasakoti. Iš pradžių lėtai, paskui vis 
greičiau. Jo istorija buvo ilga. Tokia ilga ir sudėtinga, kad atrodė 
vis painesnė. Jis pasakojo smulkmenas apie ankstesnius nesusi- 
jusius nusikaltimus. Tada perėjo prie statybų kontraktų. Išdavė 
valdininką, kurį papirko. Reikalai buvo susiję ne tik su pinigais. 
Buvo merginų, kurios nedidelėmis grupelėmis buvo vežiojamos į 
vilą Karibuose. Kai kurios iš jų labai jaunos. Jis kalbėjo apie Tedo 
Arčerio įsiūtį, dvejus metus trukusias paieškas ir priartėjimą 
prie tiesos. Apibūdino pasalą, kurią surengė vieną pirmadienio 
rytą. Jie pasinaudojo Džebu Oliveriu. Raudonasis Dodge buvo 
užmokestis. Zekas trumpam stabtelėjo, bet greitai tęsė toliau. 
Apibūdino greitą sprendimą atsikratyti jaunuolio, nes tapo per 
daug pavojingas. Papasakojo apie Čenko gudrybes, skubų, bet 
apgalvotą planą. Paaiškino, kaip išviliojo Džeimsą Barą iš namų 
pažadėję pasimatymą su Sendi Diupri. Apibūdino, kuo baigėsi 
Džebo paslaugos. Pasakė, kur rasti jo kūną. Paaiškino, kaip Vla- 
dimiras nužudė Sendi, kad Ričeris būtų sulaikytas ir daugiau ne- 
trukdytų. Jau kalbėjo ilgiau nei pusvalandį, kai staiga stabtelėjo, 
ir Ričeris iš jo akių suprato, kad mėgina vertinti. Jis jau galvojo 
apie kitą ėjimą. Kitas kauliukų metimas. Teisinių normų pažeidi- 
mas teisme. Teisminio proceso vilkinimas. Dešimties metų apelia- 
CiNIS DTOCESAS. 

Kambaryje stojo tyla. 


Dona Bjanka pratarė: 

— Neįtikėtina. 

— Pasakok toliau, - liepė Ričeris. 

Zekas ramiai žiūrėjo jam į akis. 

— Kai ką pamiršai, - tarė Ričeris. - Turi papasakoti apie savo 
žmogų teisėsaugoje. To čia visi ir susirinkome. 

Zekas pažvelgė į Emersoną, tada į Doną Bjanką ir galiausiai į 
Aleksą Rodiną. Tiesia linija į kairę. Tuomet dar kartą žvilgtelėjo 
į Ričerį. 

— Nori išlikti, — tarė jis. - Bet nesi idiotas. Teisinių normų pa- 
žeidimo nebus. Proceso vilkinti nepavyks. Tau aštuoniasdešimt, 
kažin ar išgyvensi iki apeliacijos proceso galo. Žinai, bet vis tiek 
sutikai kalbėti. Kodėl? 

Zekas neatsakė. 

— Todėl, kad žinojai, jog anksčiau ar vėliau pasikalbėsi su drau- 
gu, savo žmogumi, kurį papirkai ir kuriam moki. Aš teisus? 

Jis lėtai linktelėjo. 

— Tiesą sakant, vienu iš šiuo metu esančių šiame kambaryje. 

Zekas vėl linktelėjo. 

— Vienas dalykas visą laiką nedavė man ramybės, - tęsė Riče- 
ris. - Nuo pat pradžios. Iš pradžių nežinojau, ar aš teisus, ar tiesiog 
pasidaviau savo ambicijoms. Ilgai svarsčiau ir galiausiai nuspren- 
džiau, kad esu teisus. Žinai, kai dirbau, buvau puikus tyrėjas. Gal 
net geriausias, kokį jie kada nors turėjo. Tu žinai, ar ne? 

— Ką? - nesuprato Helena Rodin. 

— Niekada nebūčiau pagalvojęs, kad galima ištuštinti tą mo- 


kėjimo aparatą garaže. Niekada. Nė už ką nebūčiau to sugalvojęs, 

todėl man kilo klausimas: ar Emersonas geresnis tyrėjas už mane? 
Arjis tiesiog žizojo, kad ras tai, ko ieško? 

Visi tylėjo. 

— Emersonas ne geresnis už mane, - dėstė Ričeris. - Tai tiesiog 
neįmanoma. Aš taip nusprendžiau. - Tada jis atsisuko į Zeką. — 
Ta moneta viršijo visas ribas. Suprantat? Nenatūralu. Ar tai buvo 
Čenko idėja? 

Zekas linktelėjo. 

— Turėjai jį perkalbėti, - pasisuko į Emersoną. - Arba turėjai 
palikti ją ten, kur radai. Ji nebuvo svarbiausias įrodymas, viskas 
būtų pavykę ir be jos. 

— Nesąmonės, - prabilo Emersonas. 

Ričeris papurtė galvą. 

— Paskui į vietas stojo daugybė dalykų. Perskaičiau 911 užrašus 
ir peržvelgiau policijos budėtojo skambučių registrą. Iš pradžių 
per greitai viską supratai. Sulaukei daugybės išsigandusių žmonių 
skambučių, o po dvidešimties sekundžių paskelbei savo vyru- 
kams, kad ten vienišas beprotis su šautuvu. Tokiai išvadai nebuvo 
jokio pagrindo. Šeši šūviai labai mažais intervalais - ten galėjo 
būti ir šeši vyrukai, kurie šaudė vienu metu, bet tu žinojai, kad 
taip nėra. 

— Nesąmonės, - pakartojo Emersonas. 

Ričeris vėl papurtė galvą. 

— Paskutinį įrodymą gavau pasiginčijęs su čia sėdinčiu tavo 
bosu. Pasakiau, kad turės papasakoti tiesą detektyvui Emersonui. 


Galėjau sakyti, kad tiesiog policininkui arba Aleksui Rodinui, 

arba prokurorui, bet nepasakiau. Specialiai paminėjau tavo vardą, 
o jo akys iškart sužibo. Pratempė dar kelias minutes, kad neat- 
rodytų per greitai, bet iš tiesų paskubėjo, nes pamanė, kad jei už 
viską atsakingas būsi tu, jam pavyks išsisukti. 

"Tyla. Tada įsiterpė Kešas: 

— Ber Olain Arčer nuėjo pas Aleksą Rodiną. Ir jis viską už- 
gniaužė. Pats žinai. 

Ričeris vėl papurtė galvą. 

— Žinom, kad Olain Arčer nuėjo į prokuroro kabinetą. Pats 
ten apsilankiau vos atvykęs į miestą. Ir žinot ką? Prie Alekso durų 
budi dvi drakonės. Jos žino, kad jam nepatinka, kai kas nors už- 
eina iš anksto nesusitaręs, todėl išprašė Olain pasakiusios, kad tai 
policijos reikalas. Moters bendradarbė minėjo, kad Olain nebuvo 
visą popietę. Spėju, kad prokuroro sekretorės nusiuntė ją į polici- 
jos nuovadą kitame miesto gale, kur ji pasikalbėjo su Emersonu. 

Kambaryje stojo tyla. 

Zekas pasimuistė ant sofos. 

— Emersonai, daryk ką nors, dėl Dievo meilės. 

— Jis nieko negali padaryti, - paaiškino Ričeris. - Aš ne kvailas, 
apgalvojau iš anksto. Esu tikras, kad jo švarko kišenėje guli G/ok, 
tačiau aš stoviu jam už nugaros. Ginkluotas pistoletu ir peiliu, o 
priešais Kešas, kuris už sofos slepia snaiperio šautuvą. Ką jis gali 
padaryti? Turbūt galėtų pamėginti mus visus nužudyti ir tada pa- 
pasakoti apie kokias nors baisias skerdynes, tačiau tai neišspręstų 
problemos su NBC. 


Emersonas įsistebeilijo jam į akis. 

— NBC? 

— Mačiau, kaip Jani maigė telefoną. Manau, kad ji viską perda- 
vė į studiją. 

Jani išsitraukė savo Nokia. 

— Atviras ryšio kanalas, - paaiškino. - Skaitmeninis garso įra- 
šymas į tris atskirus kietuosius diskus bei dvi juostas. Viskas buvo 
įjungta nuo tada, kai iššokome iš Humnvee. 

Kešas įsistebeilijo į Jani. 

— Aha, štai kodėl uždavei tą idiotišką klausimą apie naktinį tai- 
kiklį ir šnekėjaisi su savimi kaip sporto naujienų pranešėja. 

- Ji žurnalistė, - paaiškino Ričeris. - Ji ketina gauti Ey2722y. 

Niekas nepratarė nė žodžio. Visi pasijuto labai supratingi. 

— Detektyve Bjanka, ką tik tapote Sunkių nusikaltimų skyriaus 
vadove. Kaip jaučiatės? 

Jani nutaisė grimasą. Ričeris žengė į priekį, pasilenkęs virš 
Emersono kėdės įkišo ranką po jo paltu. Kai ištraukė, laikė G/ok 9. 
Padavė jį Bjankai. 

— Turite kai ką areštuoti. 


Zekas nusišypsojo, o į kambarį įėjo Cenkas. 


Čenkas buvo purvinas nuo galvos iki kojų. Jam buvo lūžusi 
dešinė ranka, petys arba raktikaulis. Arba viskas iš karto. Riešas 
karojo įkištas į tarpą tarp marškinių sagų, tačiau kairė buvo visiš- 
kai sveika. Apsisukęs Ričeris pamatė, kad sveika ranka jis tvirtai 
laiko nupjautavamzdį. Nenaudingai svarstė: iš kur jį gavo? Iš savo 


automobilio? Ar automobiliai stovėjo rytuose? 

— Nuleisk ginklą, moterie, - liepė Bjankai. 

Bjanka paguldė Emersono pistoletą ant grindų. Ginklas tyliai 
nusileido ant kilimo. 

- Ačiū, — padėkojo Čenkas. 

Visi nutilo. 

- Tikriausiai kurį laiką buvau netekęs sąmonės, - kalbėjo Čen- 
kas. - Bet turiu pasakyti, kad dabar jaučiuosi daug geriau. 

— Mes išgyvename, - prabilo Zekas iš kiro kambario galo. — 
"Toks mūsų darbas. 

Ričeris į jį neatsigręžė. Tik stebėjo Čenko ginklą. Tai buvo Ba- 
nellį Nova Pump. Buožė nukirsta tiesiai už rankenos, vamzdis taip 
pat nukirstas. Dvyliktas kalibras. Keturių šovinių dėtuvė. Gražus 
ginklas. 

— Emersonai, - tarė Zekas. - Eikš čia ir atrišk mane. 

Ričeris girdėjo, kaip Emersonas atsistojo, bet neatsigręžė pa- 
žiūrėti. Tik žengė į priekį ir truputį į šoną arčiau Čenko. Jis buvo 
pėda aukštesnis ir du kartus platesnis. 

— Man reikia peilio, - tarė Emersonas. 

— Kareivis turi peilį, - pasakė Čenkas. - Remiantis tuo, kas 
nutiko mano draugužiams apačioje, esu tuo visiškai tikras. 

Ričeris pasislinko dar arčiau. Dičkis ir mažius akis į akį, skiria- 
mi vos trijų pėdų, kurių didžiąją dalį užėmė ČCenko ginklas. Riče- 
rio juosmuo buvo ties Čenko krūtine. 

— Peilį, - liepė Emersonas. 

— Ateik ir pasiimk. 


— Pastumk per grindis. 

— Ne. 

- Šausiu, - perspėjo ČCenkas. - Dvyliktas kalibras į pilvą. 

Ričeris pagalvojo: žr kas tuomet? Kai nieko daugiau neturi, iš 
tokio ginklo mažai naudos. 

- Šauk. 

Jis jautė įsmeigtą priešininko žvilgsnį. Žinojo, kad visi sužiuro 
į jį. Įdėmiai. Ausyse spengė tyla. Staiga užuodė kambario kvapus. 
Dulkes nuo kilimo, senus baldus, baimę, įtampą, pro atviras duris 
apačioje ir išdaužtą langą viršuje plūstančią nakties drėgmę, trąšas, 
stimuliuojančias augimą. 

— Pirmyn, šauk. 

Čenkas nieko nedarė. Tiesiog stovėjo priešais Ričerį. Puikiai 
žinojo kambario išdėstymą. Pats viskuo pasirūpino, mintyse su- 
dėliojo planą. Čenkas stovėjo tarpduryje, priešais langą. Visi kiti 
arti, kad galėtų paliesti. Kešas už jo, daug toliau, sėdi ant palan- 
gės veidu į duris. Ant sofos sėdi Zekas, jis mato tą patį, kaip ir 
Kešas. Kambario viduryje, šalia Zeko, neryžtingai mindžikuoja ir 
žvalgosi Emersonas. Foteliuose prie sienų pasukę galvas sėdi Fran- 
klinas, Helena, Jani ir Rozmari. Ant kėdžių priešais sofą - Dona 
Bjanka ir Aleksas Rodinas. Sėdi persisukę ir išsprogdinę akis. 

Ričeris žinojo, kur kas yra ir į ką žiūri. 

- Šauk, - paragino. — Taikyk į diržą, tikrai pavyks. Pirmyn. 

Čenkas nė nekrustelėjo. Tik stebeilijo į Ričerį, kuris stovėjo 
taip arti ir buvo toks didelis, ir nieko daugiau nematė. Atrodė, kad 


kambaryje liko tik juodu. 

— Aš tau padėsiu, — tarė Ričeris. - Suskaičiuosiu iki trijų. Tada 
nuspausi gaiduką. 

Čenkas ir toliau sustingęs stypsojo tarpduryje. 

— Supratai? — tarė Ričeris. 

Tyla. 

— Vienas. 

Tyla. 

— Du. 

Tada jis staigiai žingtelėjo į šoną, o už sofos sėdėjęs Kešas iššo- 
vė. Ten, kur ką tik buvo Ričerio diržas, dabar atsidūrė Kešo kulka, 
kuri pataikė tiesiai Čenkui į krūtinę. 


Kešas padėjo šautuvą ant grindų taip tyliai, kaip ir pakėlė. 


Atvykę du naktinių patrulių automobiliai išsivežė Zeką ir 
Emersoną. Vėliau surinkti aukų atvažiavo keturi greitosios pa- 
galbos automobiliai. Bjanka paklausė Ričerio, kas iš tiesų nutiko 
pirmiems trims. Jis tvirtino, kad net neįsivaizduoja. Visiškai. Pa- 
kišo mintį, kad galbūt įvyko koks vidinis konfliktas. Vagių kivir- 
čas. Bjanka per daug nesigilino. Pasiskolinusi Franklino mobilųjį 
Rozmari Bar paskambino į vietines ligonines ieškodama saugios 
vietos broliui. Helena ir Aleksas Rodinas sėdėjo šalia ir kalbėjosi. 
Ganis Kešas atsisėdo ant kėdės ir užsnūdo. Seno kareivio įprotis. 
Miegok, kai gali. 

Jani priėjo prie Ričerio ir tarstelėjo: 

— Tvirti vyrai pasirengę ir naktį. 


Staiga prisiminęs jos telefoną nusišypsojo ir atsakė: 


506 


VIENAS ŠŪVIS 


— Paprastai dvyliktą jau guliu lovoje. 

— Aš taip pat, viena, pameni mano adresą? 

Ričeris vėl nusišypsojo ir linktelėjo. Tada nulipo žemyn, išė- 
jo į verandą ir per purvą nupėdino į pietus, kol už namo pasi- 
rodė rytinis dangus. Artinosi aušra. Juodas horizontas nusidažė 
purpuru. Apsisukęs stebėjo, kaip paskutinis greitosios pagalbos 
automobilis paima kūną. Sprendžiant iš igūros, paslėptos po pa- 
klode, tai paskutinė Vladimiro kelionė. Ištuštinęs kišenes, paliko 
perplėštą Emersono vizitinę, Helenos Rodin servetėlę, žalvarinį 
motelio raktą, pistoletą ir Ganio Kešo peilį nedidelėje krūvelėje 
prie paradinių durų. Tada paklausė paramedikų, ar jie negalėtų 
pavėžėti iki miesto. Paskaičiavo, kad nusigautų nuo ligoninės iki 
stoties saulei dar nespėjus aukštai pakilti. Prieš pietus būtų India- 
napolyje. Tada nusipirktų naujus batus, o iki saulėlydžio galėtų 


atsidurti bet kur. 

John Ie Carrė 


Bastuūnas, Siuvėjas, Kareivis, Snipas 
448 p., kieti viršeliai 


Garsiajam Johno Ie Carrė romanų personažui, aštunto dešimtmečio šerlokui 
Džordžui Smailiui, tenka spręsti pasaulinio masto užduotį. Įsimylėjusi rusų agentė 
išduoda šiurpią paslaptį: britų centrinėje žvalgyboje, „Cirke“, yra kurmis - dvigubas 
sovietų agentas, prasirausęs iki aukščiausių ešelonų. Vadovaujamas Karlo iš 
Maskvos saugumo, šnipas jau spėjo niekais paleisti slapčiausias žvalgybines 
operacijas ir sunaikino produktyviausius informatorių tinklus. 

Dž. Smailis nespėja pasidžiaugti pensininko gyvenimu - iškviestas buvusio kolegos 
jis „Cirkui“ nežinant turi išsiaiškinti, kuris iš viršiausių valstybės sargų pardavinėja 
savus ir kokie jo motyvai. Faktas vienas - agentas yra ypač gudrus ir galingas. 
Pasitelkęs ilgametę operatyvininko patirtį Džordžas pradeda skaičiuotę: Bastūnas, 
Siuvėjas, Kareivis... Snipas! 


Lars Kepler 


Hipnotizuotojas 


624 p., kieti viršeliai 


Po žiaurių šeimos skerdynių Stokholmo priemiestyje liko vienas liudininkas - 
penkiolikametis sūnus Josefas Ekas. Jo būklė neleidžia apklausti, todėl komisaras 
Jonas Lina ekstremalioje situacijoje mato vienintelę išeitį - ieškoti hipnotizuotojo 
pagalbos. Erikas Marija Barkas jau dešimt metų neužsiima šia praktika, tačiau padaro 
išimtį Josefui, tikėdamasis, jog taip išgelbės dingusią jo seserį Eveliną. Kai 
hipnotizuotojas sulaužo sau duotą priesaiką ir pasineria į vaikino sąmonę, išaiškėja 
tiesa, Kur kas labiau šokiruojanti, nei jis galėjo įsivaizduoti. Paties šeimai iškilusi 
grėsmė priverčia Eriką sugrįžti į siaubingą savo praeitį. 

Lars Kepler 
Paganinio kontraktas 


592 p., kieti viršeliai 


Prie Stokholmo krantų dreifuojančiame laive randama mirusi jauna moteris. 
Specialistai nustato, kad jos plaučiai pilni jūros vandens, bet vandens pėdsakų 
nėra ant drabužių ir kūno. Ar gali būti, jog moteris nuskendo laive? Kitą dieną 
prabangiame bute aptinkamas pasikoręs vyras. Niekas negali paaiškinti, kaip 
vyrui pavyko pasiekti aukštoje palubėje kabančią kilpą, kai aplinkui nėra jokių 
daiktų, ant kurių buvo galima pasilypėti. Gal tai ne savižudybė, o žmogžudystė? 
Ar šios dvi keistos mirtys susijusios? Detektyvas Jonas Lina imasi pavojingo, 
įtempto ir netikėtų posūkių kupino tyrimo. 

Child, Lee 

Vienas šūvis : romanas / Lee Child ; iš anglų kalbos vertė Rimvydas Kuzas 
ir Gabrielė Prišmantaitė. - Kaunas : Obuolys [i.e. MEDIA INCOGNITO, 
2013]. - 507, [5] p. 

ISBN 978-609-403-482-4 

Buvęs karo policininkas Džekas Ryčeris mėgaujasi Floridos saule ir yra pasiekiamas 
tik tada, kai pats to nori. Jis yra paskutinis žmogus Žemėje, kurio pagalbos įtariamajam 
Džeimsui Barui vertėtų prašyti. Džekas dar nepamiršo, kad snaiperis žudė ir anksčiau, 
tik sėkmingai išsisuko, todėl imasi bylos, pasirengęs padėti prokurorui pasodinti žudiką, 
tačiau kuo labiau gilinasi į nepaneigiamus įkalčius, tuo labiau ima abejoti. Žvėriška nuo- 
jauta Džeko neapgauna ir netrukus jis įsitikina, kad aptiko teisingus pėdsakus... 

